
SUOMEN KARTTA. 

Linnoituksessa, siellä etelässä meren saarilla, pantiin taas 
pystyyn uutta rykmenttiä — tämä oli kulkupuheena tullut 
näihin etäisiin maanääriin asti, niinkuin sekin, että rykmenttiin 
tahdottiin pitkiä miehiä. Mutta niitä olivat kulkijat puhuneet 
lämmitellessään taloissa ja sitten menneet menojaan. 

Kumminkaan ei kuninkaan ottomiehiä odotettu itse hää- 
tupaan juuri nyt, kun nousuhumala siellä oli pannut miehet 
roimasti menoamaan, kun sulhasen puujalka iloisesti kopisteli 
permantoon ja kaase makeana kierteli kokoamassa morsiamen- 
apua. Kukapa siinä humussa olisi tullut ajatelleeksikaan sota- 
miehenottoa, semminkin kun täältä tyyten oh viety mikä saat¬ 
toi sotaan kelvata. Itse Nihdin häätupaan he kuitenkin nyt 
tulivat, kuninkaan ottomiehet, ja jäivät ovensuuhun tarkaste¬ 
lemaan hääkansaa. Niin, morsiamen helykruunu siellä hohti 
heidän silmiinsä laajasta himmeästä tuvasta päreenliekkien ja 
kynttiläntuikkujen keskeltä. Ja muutenkin oh tämä morsian 
muhkea katsella siinä voimassaan, millä neito ylkäänsä odottaa. 
Vaan nappiniekkojen silmätpä eivät jääneet häneen. Ne etsivät 
muuta. 

Pitkiä miehiä linnoituksen uuteen rykmenttiin! iski Sotamie- 
hentalon nuoren Marjaanan mieleen. Sillä hän oh kuullut 
kulkupuheen. 

Marjaana Matintytär, morsiamen paras leikkisisko, joka par¬ 
aikaa tyttöjen piirissä laulaen kierteh kruunupäätä, ensinnä 



huomasi miehet ovensuussa, ja hänen mieleensä myös välähti 
kuin pohjan-valkea tuo kulkupuhe: pitkiä miehiä linnoituksen 
uuteen rykmenttiin! Mutta hänen sydämensä samalla seisahtui 
säikähdyksestä, sillä mistäpä aina oli löydetty pitäjän pisimmät 
miehet, jollei hänen kodistaan, jota sanottiinkin »Sotamiehen- 
taloksi», vaikka se oikein vanhoissa asiakirjoissa kuului olleen 
toisen niminen. Sitä sanottiin Sotamiehentaloksi, kun ei sel¬ 
laista aikaa tiedettykään, ettei sieltä joku olisi ollut sodassa 
siellä jossakin kaukana. Tai jollei sodassa, niin vieraan maan 
vankina tai kotona sotarikkona, niinkuin nytkin Aape-eno, jonka 
päässä jonkin sodan kiväärinkuulat vieläkin kiertelivät. Var¬ 
maan olivat nappiherrat ensinnä käyneet heillä Sotamiehessä ja 
sieltä oli isomuori neuvonut tänne Nihtiin. Oi yhtäkaikki, oliko 
sota taasen tulossa? Näin olivat aina nappiherrat ensin tulleet 
ja kirjoittaneet nimiä papereihinsa ja hetimmiten oli ollut sota 
ja miesten lähtö. Kun isomuori joskus iltapuhteella rupesi muis¬ 
telemaan entisaikoja, niin moniin vieraisiin maihin oli Sota- 
miehentalon poikia vuosien mittaan jäänyt. Mitäpä kukaan 
teki kookkaalle muodolleen, joka oli tälle suvulle ominainen. 

Monia oli jäänyt, mutta rakkain oli vielä kotona kasvamassa, 
Juhana, Marjaanan kaksoisveli, hänelle kallein maan päällä . . 
Marjaana päästi nopeasti kätensä neitojen käsistä, lakkasi lau¬ 
lamasta ja pujahti piirin ulkopuolelle. Missä oli Juhana? Joko 
kuninkaan miehet olivat hänet silmillään löytäneet? 

Tuollahan veikka seisoikin penkin risteyksessä. Hänen val¬ 
koiset hiuksensa jo ilmaisivat hänet, ja pitkä hän oli, että olisi 
luullut kaksikymmenvuotiaaksi, vaikka he sisarukset vasta oli¬ 
vat viidentoista. Vielä ujona liittyäkseen karkeloihin veikka 
vakaana katseli neitojen piiriin. Sisaren sydän huusi hädässään: 
asetu matalammaksi, etkö näe keitä täällä on! Mutta hän ei 
päässyt sanomaan tätä ääneensä, sillä hiljaiset isäntämiehetkin 
olivat nyt pitkien murheiden jälkeen päästäneet valloilleen ilonsa 
ja iskivät korkojaan permantohirsiin, kierrellen painikarkelossa 
kuin kontiot. Itse Nihdin isäntä, morsiamen isä, kopeloi kai- 



naloonsa Marjaanan, hätistellen häntä pienessä olven huumauk¬ 
sessaan ja kuuntelematta, mitä kummityttö hätääntyneenä 
hänelle toimitti. »Kummi-isä, ottomiehet ovat täällä!» — »Mi- 
nunpa kummilapsestani kasvaa korea tyttö!» — »Älkää, älkää, 
katsokaa tuonne, mitä he täällä tekevät?» — »Tuli hyvä vuosi, 
ja nyt juodaan leikkisiskosi häitä!» — »Älkää, älkää, sota var¬ 
maan taas on tulossa!» — »Sota — älä höpise, tyttö!» 

Kumman näköisiä olivat kylän totiset isäntämiehet ryypät- 
tyään. Marjaana kiskaisi itsensä irti heidän rytäkästään ja 
joutui niin likelle nappiniekkoja, että saattoi erottaa heidän 
puheensa. Veli vain seisoi paikallaan pitkin pituuttaan ja töl- 
listeli helykruunuun. Olipa ihme, etteivät ottomiehet vieläkään 
häntä huomanneet. 

Nämä eivät olleet samoja, jotka viime vuosina olivat täällä 
käyneet, ja oudot miehet olivat aina ankaria ja pahojakin. 
Mutta nyt tuli tuntemattomien takaa esiin se kersantti ja lasi- 
mestari Kellberg, joka oli kerran kesällä ollut korjaamassa kir¬ 
konikkunoita ukonilman perästä. Ja puheentapakin oh hänellä 
aina samanlainen: »jahah-jaa.» Kuinka monet kerrat oli takana¬ 
päin naureskeltu tuota jahah-jaata. Marjaana sai selvän ruotsin¬ 
kielestä, olihan hän, everstin kerran asuessa täällä, ollut evers¬ 
tillä pikkupiikana. Ja Kellberg puhui suomea kuin suomalai¬ 
nen, hänellähän oli ollut suomalainen äiti — minkä hän aina 
muisti. 

— Kyllä ne löytyvät, jahka katsotaan, pitkät väkevät miehet! 
Ja tämä on siitä erinomaista paikkakuntaa, että miehet erikoisen 
mielellään lähtevät isänmaata ja kuningasta palvelemaan. Ja¬ 
hah-jaa, sattuipa hyvästi että jouduimme häihin, niin tapa- 
simme kaikki koolla yhtaikaa! 

Nyt puhuivat jo vieraatkin miehet. 

— Pirua kanssa, en näe täällä muuta kuin ukkoja ja puujal¬ 
koja. Ja sinä, Kellberg, vakuutit, että tästä kylästä saataisiin 
kymmenen pulskaa miestä. 

— Saadaan, jahah-jaa. 



— Toisen talon nimi on siis »Sotamies» ja toisen »Nihti». 
Ehkä vielä löydetään »Vänrikki» ja »Vääpelikin». 

— Hehheh, jahah-jaa. Johan Sotamies ja Nihtikin takaavat 
jotakin. 

— No, alappa sitten lähestyä noita tanssivia karhuja. 

— Eiköhän ole parasta olla mainitsematta linnoitusta. Aina¬ 
kin meillä Ruotsissa kansa vieroo Viaporin nimeä. Sinne kun 
määrätään upseerikin, niin määrätään maanpakoon. 

— Jahah-jaa, mitäpä minä maalaisin pirua seinälle. Saatte 
kuulla, että linnoituksesta minun pensselilläni tulee paratiisi. 
Te ette ole nähneet Viaporin naisia — paipai! 

— Annan hyvät ryypyt sille, joka täältä löytää yhdenkin 
nuoren miehen! 

— Jahah-jaa, sen mahdan minä tietää, olinhan täällä toissa 
kesänä lasimestarina. Ja minulla oh apurina oikein muhkea 
poika. Ja kaunis hänellä oli sisarkin. Salama oli särkenyt 
kirkon ikkunat. 

— Kaunis sisar, piru vie! 

— Ja meille puhuu kelmi vain komeista miehistä. 

— Jahah-jaa — minun silmäni ovat nähneet Viaporin nai¬ 
set, eivätkä ne enää muita näe, jahah. 

— Näyttääpä täällä noustavan morsiuspolsterille puujaloilla 
— jos se todistaa sotamiesten runsautta, niin onpa pirunmoista 
paikkakuntaa. 

— Olet pettänyt meidät ja tuonut tänne tiettömään korpeen, 
sinä Riikin iloisimman kuninkaan äpärä. 

— Mitä hemmettiä: olemmeko kuninkaan miehiä, vai olem¬ 
meko kerjäläisiä ovensuussa? 

— Jahah, malttakaa mielenne, hyvät herrat, saatte sekä ne 
kymmenen miestä kirjoihinne että viinaa ja olutta nahkaanne, 
ja kukaties vielä korean tyttölapsen kainaloonne. Mars eteen¬ 
päin, kyllä Kellberg tuntee Sotamiehentalon ja Nihdin ja näiden 
maanäärten tyttäret. 

Näissä häissä olikin rohkea kaase, joka heti rahatalterikkei- 




neen ehätti vieraita vastaan, ja sulhasen puujalkakin kopisteli 
samassa sinnepäin minne kaase. Koko häätupa näki yhtäkkiä, 
että arvovaltaisia herroja saapui — kiiltonapeista tosin ei kos¬ 
kaan tietänyt, olivatko ne hyväksi vaiko pahaksi. 

Mutta hämärtyvässä syysillassa meni Marjaana Matintytär 
kuin takaa-ajettu sorsanpoika sänkipellon piennarta pitkin, hou¬ 
kutellen veljeä perässä. Mitenkä hänestä nyt tuntuikaan näin 
julman pahalta? Eihän toki kuninkaan ottomiehiä nähty en¬ 
simmäistä kertaa. Mutta isonmuorin kertomukset olivat tuossa 
yhtäkkiä ilmielävinä sumussa, joka kiersi kaurakykkäitä. Oi, 
kuinka everstin vanha äiti oli itkenyt, kun tuli kirja, että 
hänen veljensä oh kaatunut. Se oli korkea kreivi. Kirja tuli 
hyvin kaukaa ja oli ollut vuoden matkalla . . . Sota — oliko sota 
taasen tulossa? Ottomiesten ilmaantuessa häätupaan oli yht¬ 
äkkiä kaikki ilo hävinnyt. Ja kuinka näitä häitä oli odotettu! 
Nyt tuntui vain pelottavalta. Häävieraiden hevosten tiu’ut 
kumahtelivat kuin pienet surukellot sumusta. Ne olivat vain 
peltohiiriparkoja, jotka kahahtivat pakoon kuhilaiden alta, 
mutta nekin säikähyttivät. Mutta mitenkä olikaan veikka 
niin hullun levollinen? Eikö hän sitten ymmärtänyt, mitä 
kuninkaan miehillä oli mielessä? Ei ollut laillinen ottoaika, 
mutta eivätpä ottomiehet ennenkään olleet aina tulleet lain 
mukaan. He tulivat sodan mukaan. Se Kellberg, se lasimestari, 
joka sanoi itseään entisen kuninkaan sukulaiseksi, hän var¬ 
maan nyt oli heidät tänne johdattanut ja ruvennut heidän 
tullakseen. Sen siitä sai, että oli kohdellut häntä hyvästi. . . 
Marjaana puheli yksikseen, vasta nyt hän tässä märässä pimey¬ 
dessä huomasi, etteivät veljen askeleet häntä seuranneetkaan. 
Hän kääntyi ympäri, veti henkensä täyteen lahoavien yrttien 
ja märän maan raskaita, salpaavia hajuja ja piteli sydänalaansa, 
joka tuntui nousevan ylös kurkkuun. 

— Missä olet, veljeni? Tule toki kauemma. Tule pian. Sinua 
he ovat tulleet hakemaan, usko toki. Mitäs me nyi; teemme? 
Jokohan he ennättivät sinut nähdä. Näytät ikämieheltä. Usko 



minun. Kmilinhmi tilit il Muiioivnt.. Jo huutavat meitä! Ollaan 
hiljaa, ihailultaan maalian. 

Hernehaasiat peittivät heidät nyt kokonaan. Ne olivat mus¬ 
temmat kuin itse syksyiltä ja niiden lahoaminen tapahtui ras¬ 
kaammin kuin korsisängen. Juhanan käsi etsi herneenvarsista 
täysinäiseksi jäänyttä palkoa ja hänen varhaistumma äänensä 
tiukkasi miesten vain tulleen verojen takia, joita piti koottaman 
sotakassaan. Näistä veroistahan oli puhuttu jo keväällä, mutta 
ne oli jätetty viljankorjuuseen. 

— Veikka, ne vievät sinut linnoitukseen! Viapori on se linna. 
Everstillä sanottiin, ettei se koskaan tullut valmiiksi. Sinä 
vain naurat. Sinä olet tänään oikein paha. Vaikka sinä tiedät, 
kuinka minä sinusta pidän. Linnoitus ei koskaan saa antaa pe¬ 
rään, vaan siitä täytyy ampua vihollista vaikka nälkäkuolemaan 
asti. 

— Kas vain, kuinka minun Sirkkuni tietää paljon. Sotamies 
ei koskaan eikä missään anna perään. 

— Olihan sirkku kaksi vuotta everstin huonekunnassa, ja 
aina siellä puhuttiin sodasta ja sotamiehen kunniasta ja Ruotsin 
valtakunnan mahtavuudestapa katseltiin karttoja ja kirjoitet¬ 
tiin raportteja ja supliikkeja. No niin, naura, naura, veljeni! 
Sirkku on onneton. Etkö tullut kotiin pappiskoulusta peltoja 
kyntämään? Meillä ei syödä selvää leipää tänäkään jouluna, 
vaikka sanotaan, että tuli hyvä vuosi. Ensi keväänä ei ole 
siementä. Naura, naura. Sirkkusi itkee, kun näkee, että sinun 
tekee mielesi linnoitukseen. Niin, sinun tekee mielesi. 

— Sirkku puhuu kuin lapsi. Vaari-vainajan sadut peloittavat 
sinua nyt vielä. Uskotko sitten tosissasi, että linnoituksen tor¬ 
niin aina pitää muurattaman hurskas nuorukainen? Vaari oli 
hurskas mies ja aina puhui uhrin merkityksestä ja käski meitä 
kiittämään Jumalaa, kun olimme saaneet antaa uhreja kunin¬ 
kaan puolesta. Ja varmaan nytkin sanoisi, että minun on men¬ 
tävä, jos kuningas käskee. 

— Kumarru alemma! Olet pitkä ja näyt. Ne huutavat meitä! 



Tyttö tempasi otsarivan käteensä ja painui ojaan. Hän tus¬ 
kin tunsi, kuinka siellä oli kylmää ja niljaista. Märän syys- 
sängen läpitse sisarukset näkivät miehen kulkevan tuvan ta¬ 
kana, päreellä valaisten eteensä. 

— Etsivät meitä. 

— Parasta että lähdemme sisään. 

— Ei, ei toki susien suuhun. 

— Mutta jos he tahtovat minut ottaa, niin miten sen estää? 

— Mistä he sinut ottavat, jos olet hävinnyt! 

— Sirkku puhuu rumasti. 

Marjaana oh painautunut veljeään vastaan. Molempia vi¬ 
lutti. Kaurakykkäiden ja hernevarsien märkä, väkevä lemu 
lepäsi heidän ojansa yllä kuin painava vaate. 

— Mutta emmehän me tännekään voi jäädä. Minä lähden 
nyt häätupaan. 

— Mennään kotiin, pannaan evästä konttiin ja painutaan 
meidän piilopirtille. Sieltä ei meitä löydä kukaan. 

— Ja parin vuoden päästä minut kuitenkin otetaan. 

Sisar piteli veljeään kädestä ja kuiskaili hänelle hengen hä¬ 
dässä. Kun Marjaana oh hento virpi verrattuna kookkaaseen 
kaksoisveljeen, hän joutui puhumaan veljen sydämelle, joka 
sykki miltei hänen korvaansa. Oi, miksi Juhana tulikin pappis- 
koulusta! Siellä jos nyt olisi ollut, eivät nappiherrat olisi häntä 
voineet tavoittaa. 

Rovasti itse oli sanonut, ettei Jumala nyt vaadi poikaa pa¬ 
piksi, vaan vaatii häntä murehtimaan vanhan isänsä ja ison- 
muorinsa ja enonsa elatuksesta. Toisen kerran voi vielä tulla 
Jumalan käsky lähteä laulamaan kokoon varoja pitäjältä papin- 
koulua varten. Rovasti itse oli ollut kolmannellakymmenellä, 
kun käveli teiniä laulamassa . . . Juhanallekin saattoi vielä tulla 
sekin käsky. 

Mutta mitenkä nyt käy Sotamiehentalon? Kuningas ei voi 
tahtoa viimeistä miestä. 

— Minä menen kuninkaan luo puhumaan! läähätti Marjaanan 



kmifiiit liriini!y.M. Kuningas on hyvä, kuningas ymmärtää 
tämän (isiini. Mi» olemme syntyneet vanhemmillemme, kun he 
jo olivat iäkkäät, ja kaikki muut veljemme olivat silloin jo 
sodissa . Minä kyllä pääsen kuninkaan puheille! Älä, veikka, 
uskokaan sirkkua niin tuhmaksi. Odotan linnan isoilla rappu¬ 
silla, odotan polvillani, osaan rukoilla. Kysyn kuninkaalta, 
minne meidän kuusi veljeämme ovat jääneet. Kuningas ei ota 
viimeistä, sellainen on Ruotsin laki. Kuka kyntää pellot? Kuka 
pyhäpäivinä pitää Jumalan hartaudet näillä kaukaisilla maan¬ 
äärillä? Kuka kirjoittaa anomukset ja supliikit, kun kaikenlaiset 
lasimestarit tulevat harjoittamaan mielivaltaa ja kun rajan¬ 
takaiset rosvot vievät lampaat ja heinät ja mitä käsiinsä saavat? 
Veikka, isän käsivarsi ei enää nouse aurankurkeen. Eno ei 
muuta tee kuin katselee karttaa — minäkö kasken poltan, iso- 
muoriko ulosteot käy maksamassa? Tottelisit sirkkua tämän 
ainoan kerran, tulisit piilopirtille, palattaisiin kun miehet ovat 
menneet. . . Veikka kantoi pientä sirkkua selässään, kun ke¬ 
väällä vesi oli rikkonut tien — nytkö veikka jättäisi sirkun 
sortumaan? 

— Naapurit ovat aina auttaneet. 

— Jopa en olisi uskonut sinua näin ilkeäksi. Meidän isäm¬ 
me naittaa minut, kun ei kukaan ole suojelemassa! Mutta 
minä en ota sitä vanhaa leskiäijää, vaikka hän kuinka rikas olisi. 

— Ei isä sellaisia. 

— Henkensä hädässä! Mutta minut mieluummin repikööt 
sudet. 

— Eihän nyt sirkku itke. Onhan isomuori. 

— Isonmuorin raamatunkannessa lukee, että hän on syntynyt 
joulukuussa sinä Herran vuotena yksituhatta ja seitsemänsataa 
ja kaksikymmentä seitsemän. 

— Isomuori aina jaksaa. Kun häntä tarvitaan, niin hän 
jaksaa. Mutta noustaan nyt kuitenkin pois tästä ojasta, tämä¬ 
hän on kuin kylmiä sammakoita täysi. 

Oli totta, että isomuori, jota vuosikausia oli odotettu kuole- 



vaksi, yllt , äkkiä nousi vuoteestaan ja jaksoi elää. Lasten äiti 
hukkui jäihin ihan kotirannassa, kun he isän kanssa palasivat 
kirkkomatkalta. Kuullessaan tyttärensä hätähuudot rannasta 
isomuori nousi vuoteestaan ja pääsi kävelemään. Hän tuli nyt 
talossa tarpeelliseksi, eikä kukaan enää puhunut hänen kuole¬ 
mastaan. 

Toisiaan lämmitellen kylki kylkeä vastaan ja ääneti pysyen 
paikallaan sisarukset kuulivat nimiään mainittavan tuvan tie¬ 
noilta pimeästä. He kuulivat myöskin toisen äänen — se puhui 
heidän rinnastaan ja se oli uusi ja outo: he olivat eri mieltä. 
Toinen ajatteli kotoa, toinen ajatteli kuningasta. Poika lausui 
nyt aivan ääneen, välittämättä vaikka tupaan kuuluisi: 

— Mahtoivatko isämme ja äitimme panna vastaan, kun tul¬ 
tiin sotamiehiä hakemaan? Isomuori kertoi äitimme panneen 
evästä konttiin, ottaneen hyllystä virsikirjan ja kirstusta sukat. 
Ja siinä rukouksen lukeneen ja sotamiehen kujanpäähän saat¬ 
taneen. Mutta me, me piileskelemme haasioiden takana. Ei 
niin ole Jumalan tahto. 

Veli hypähti ojan poikki eikä enää kuullut sitä syvää, nyyh- 
käystä, joka pääsi sisarelta. »Lähde sitten, lähde sitten, lähde, 
lähde...!» Marjaana haparoi märkien kaurakykkäiden kes¬ 
kellä, hokien tuota vihoviimeistä sanaa, ja jokainen noista pie¬ 
nistä, maasta kohoavista viljakykkäistä tuntui olevan itkevä 
ihminen, joka surun painamana oli kylmennyt siihen paikkaan. 

— Vai ei niin ole Jumalan tahto. Mitenkä täällä sitten tul¬ 
taneen aikaan, kun veli on lähtenyt! Hänen tilansa sisaren 
vuoteen yläpuolella on äänetön: kukaan ei siellä käänny, kun 
kukko aamuyöstä laulaa, kukaan ei ojenna kättään vastaan, kun 
Marjaana alavuoteeltaan nousten hapuaa ylävuoteelta käteensä 
veljensä kättä. Jos sieltä ylhäältä kuuluu kahahdus, niin hiiret 
siellä vain hakevat pesäpaikkaa pojan kylmiltä oljilta. Kuka 
hätyyttää sudet? Ne voivat saada auki salvat, jos ovat oikein 
nälissään. Silloinkin repivät kaikki lampaat, kun äiti vielä eli. 
Silloin oli ollut kymmenen lammasta ja seitsemän lehmää. Talvi 



oli kova. Eno on näihin asti kalasaunastaan pitänyt silmällä 
rajantakaiset miehet. Mutta nytpä on kaiken kesää ollut puhu¬ 
mattomana ja katsellut karttaa. Ja hän, Marjaana-onneton 
itse, hän heidän kaikkien vastuksekseen kartan taloon kantoi! 
Eversti enolle sen lähetti, sanoi rajojen siinä hyvin olevan pai¬ 
kallaan. Sotamiehentalossa kävi tyhjäksi, kun eversti, Jägerhorni 
äitinsä kanssa muutti etelään. Sanovat vanhan rouvan jättäneen 
poikansa ja lähteneen Ruotsiin. Eritoten kävi enon elämä 
yksinäiseksi. Eversti piti enosta, sanoi häntä viisaaksi mieheksi 
ja erinomaiseksi rajavartiaksi. Kaikki he kovin kaipasivat 
everstin väkeä. Isäkin. Kuinka lienee eno ikävissään kään¬ 
tänyt päätään — kuulat vierivät sellaiseen paikkaan, ettei 
saanut puhutuksi. 

Silloin isän käsi toki vielä nousi aurankurkeen. Nyt isä yö¬ 
kaudet voihkii pahnoillaan. Ja siinä hän sitten mainitsee ni¬ 
meltä niitä poikiaan, jotka eivät ole tulleet takaisin. Yöt ovat 
hyvin pitkät ja petäjäntorvilot, kuivaessaan rapisten, työntävät 
pihkaa uunissa. Mutta olipa tähän asti veikka! Saattoi kädellään 
kopauttaa hänen vuoteeseensa. Ja aina kuuli hänen hengityk¬ 
sensä. Isä voihkii jälleen: »Juhana . . . Pekka . . . Aatu . . . Ante- 
rus . . . Paavo . . . Kustu!» Eikö aamu enää valkenekaan? Ei 
yhtään tervettä ihmistä ole talossa, ei ole muita kuin isä, joka ei 
enää aina muista poikiensa nimiä, vaan joskus mainitsee nimiä 
kauan sitten menneistä sukupolvista, sekä vanha isomuori ja 
eno Aape, jolla kuulat kolisevat päässä. Jokohan pitäisi pyytää 
joku Nihdin tytöistä öiksi Sotamieheen? Viime talvi oli iloinen 
talvi: olihan veikka. »Juhana . . . Anterus . . . Pekka . . . 
Aatu . . .» puhelee isä unissaan. Näin monta poikaa talossa on 
ollut ja kaikki ovat jääneet sodan teille. Kukaan ei ollut täyt¬ 
tänyt viittäkolmatta. Minkätähden tämä toinen Juhana sääs¬ 
tyisi! . . . »Minnekäs sinä jäitkään, Pekka? Parkunmäellekö? 
Entä sinä, Aatu? Sinä jäit Rur tsiin, isäsi ei muista paikkaa . . .» 
Jos isä jälleen tänä talvena näin rupeaa puhumaan, niin käy 
tuvassa kovin kolkoksi. . . Mikä oli hätänä, kun kuuli Juhanan 



hengityksen ylälavitsalta. Joka talosta ei jää kentälle niin 
monta miestä. Heitä oli Sotamiehessä silloin paljon kyntäjiä 
eikä kylän tytöillä olisi ollut puutetta sulhasista . . . Kerran 
keskellä jouluyötä — se sattui ennenkuin Marjaana joutui evers¬ 
tille — isä ja eno rupesivat laulamaan sotamarssia niin suurella 
äänellä, että he, kaksoset, heräsivät ja näkivät, miten molem¬ 
mat miehet katselivat joitakin kiiltäviä rahoja ja helyjä ja joivat 
vahvaa vaarin-kaljaa. Mutta äiti-vainajan sinisen arkun kansi 
oli auki: sieltä he olivat nuo koreat rahat ottaneet ja sinne ne 
jälleen pantiin. Isomuori aamulla sanoi, että arkussa isä säi¬ 
lytti poikainsa ristejä ja rahoja ja muita kunniamerkkejä. Ne 
oli lähetetty jälkeenpäin. Isä ja eno eivät nyt enää laula sota- 
marsseja eivätkä katsele kunniamerkkejä . . . Mutta isä kyllä 
yhä puhuu pojistaan yöllä ja näin kutsuu heitä eri taistelutan¬ 
tereilta kotiin. Yksi ainoa on jäljellä, nuori rakas Juhana. 
Jahka hänkin nyt jää, niin poikain piirin voi päättää »Juha¬ 
nalla», niinkuin se alkaakin . . . 

Mutta on kummallista, ettei Marjaanaa nyt itketä, vaikka hän 
selvittelee itselleen tällaisia vaikeita asioita. Eikä hän myös¬ 
kään tunne vilua, vaikka hänen kätensä puutuvat palikoiksi. 
Hänen sydämensä on täyttynyt joillakin tunteen tulikuumilla 
siruilla, jotka viileskelevät sykkivän, elävän kammion seiniä, 
mutta pysyvät siellä, ulos pyrkimättä. Sotamiehentalon tytär 
ajattelee: »raastakaa te vanhukset vain! Lähde sinä, nuori, 
lähde!» Ja hän järjestelee, ikäänkuin hänen päässään salamat 
leiskuisivat, ensi talvea. Hän on yhtäkkiä käynyt vanhaksi 
ihmiseksi ja ajattelee Juhanaa kuin poikasta. Ei mitään tuo 
poika näy ymmärtävän. Mieron tiehän heillä, kotiväellä, on 
edessään. Sotamiehentalo jää autioksi. Ja jääköön kauheine 
nimineen, koska kerran viimeinen poika tahtoo sen jättää. 

Jollei nyt Aape-eno vielä siitä virkistyisi. Sillä hänkin on 
tämän talon poika. Mikä häntä vaivaa? Kuulat sodasta taikka 
vanhasta rajakahakasta ovat jääneet päähän. Monet kerrat 
eno on estänyt vainolaismiehet tulemasta tälle puolelle rajaa . . * 



Enon on aina kova nälkä. Ei mikään tahdo hänelle riittää, 
kuulisi hänen jaksavan. Mutta häneltä ei tule tehdyksi ja hän 
menee varsin lamaan, kun isä hänelle kovenee hänen laiskuu¬ 
destaan. Enon tukka on valkoinen kuin kuura, ja vanhahan 
hän onkin. Isomuori on hyvä enollekin, salaa antaa vakkases- 
taan selkeän leipäpalan, siitä samasta, jossa ovat hänen kirkko- 
silkkinsä ja kirjansa. Mutta enon on aina nälkä, yöllä hän 
saattaa ottaa nauriin sänk} r nsä pohjalta ja jyrsiä sitä, katsel¬ 
lessaan ulos tuvan peräluukusta. Mutta hän ei siinä haistele 
niin paljon susien liikkumista, hän haistelee ryssien hajuja. 
Hänen nenänsä tuntee kaukaa ryssät, ja tämä Sotamiehentalo 
on likellä rajaa. 

Marjaana Matintyttären ajatukset kulkivat kahtena vierek¬ 
käisenä virtana/jotka alku- ja loppupäissään yhdistyivät. Toi¬ 
nen kuvasti kodon elämää, johon kuului suuri harmaa tupa ja 
siinä kipeät vanhat ihmiset: isomuori, joka ei milloinkaan valit¬ 
tanut, alati vain palveli kaikkia ja oli polvillaan illoin ja aamuin; 
isä, jolta pääsi kova kirous, kun hän ensi kertaa kaskella havaitsi, 
etteivät kädet saaneet kantoa kangilla nousemaan maasta; 
eno, joka keskisormellaan veteli merkkejä karttaan — hänellä ei 
ollut etusormea — ja joka ajoittain oli puhumattomana. Eversti 
oli tästä enosta sanonut, että hän oli niin viisas mies, että 
hänestä olisi voinut tulla vaikkapa ^kenraali, jos hän olisi saanut 
kirjatietoja ja koulua. Vielä kuului kotoon piha ja polut, jotka 
johtivat kaivolle, saunaan, navettaan ja rantaan, ja kuja, 
josta karja kulki hakaan ja ihmiset menivät kylään, kirkkoon, 
markkinoille ja sotaan. Toiseen ajatusten haaravirtaan kuului 
Juhana, ja tänne paistoi aurinko. Kaikki työt, missä on oltu 
yhdessä veikan kanssa, ovat olleet mukavia, on avattu teitä 
suurten tuiskujen jälkeen, nenät noessa on vierretty kaskea, on 
oltu riihellä, on kilpaa kippaistu rantaan kokemaan verkkoja, 
on niityn laidassa pajupensaan katveessa syöty leipä r ä ja hör¬ 
pätty piimää päälle, on kuorittu pettuliinoja ja kuivatettu 
torviloita. Ja nyt veikka lähtee sotaväkeen! Hän itse tahtoo. 



Lähteköön sitten, lähteköön, lähteköön! Tulevat pitkät talviset 
yöt eikä veikan hengitys kuulukaan ylälavitsalta. Eikä tule 
kirjaa eikä tietoa hänen olinpaikastaan. Tämä kai sitten on 
Jumalan tahto! 

Sotamiehentalon tyttö seisoi sänkipellolla kuin kaurakyk- 
kääksi muuttuneena, kun yhtäkkiä pelimannien soitto ravisti 
hänet valveille. 

E-ei! Tämä ei ole Jumalan tahto, vaikka papinkisälli Juhana 
Matinpoika sen sanoi! Tässä on koti ja tässä on raja! 

— Vihkiparille antakaa! lauloi juopuneen äänellä ja tinatalte- 
rikldaan helistellen punainen, naurava kaase tuli joita vastaan. 

— Yhteen mennä tahtovat. Jumalan säännösten mukaan maata 
täyttää ja lisääntyä. Halla panee, sota vie — alkaville antakaa. 
Jumalan säännösten mukaan lisääntyä tahtovat ja maata täyttää. 

— Jahah-jaa, virkkoi heti suurella suulla se ottomiehistä, 
joka täällä tunnettiin, ja kopeloi taskustaan joitakin kolikoita, 

— ja hyviä sotamiehiä kuninkaalliselle majesteetille siittää ja 
synnyttää, se on oikein se. Herran terveeksi sitten vain kaikille, 
muistaahan Kihdin isäntä minut, täällähän minä silloin kesällä 
jumalanilman tekoja korjailin. Jahah-jaa, Sotamiehessä Aapra- 
hami Mikonpoika aina vain karttaa katselee ja kuulia päässään 
kolistelee. Mutta missä ovat kaksoset, veli ja sisar, jotka minua 
kesällä ikkunanpaikkuussa auttoivat? Tanssaamassa kaiketikin. 
Mutta siihenkö se tanssi loppuikin? 

Tanssi oh loppunut ja muukin ilonpito samassa hetkessä, jol¬ 
loin nappiniekat asettuivat pöydän päähän ja ottivat esiin sian¬ 
nahkasalkkunsa. Nämä salkut tunsi täällä jokainen ihminen, 
eikä niitä moni katsellut hyvällä silmällä. Ne olivat lujaa sian- 
nahkaa ja kiinnitettiin messinkisoljilla. Sennäköiset ne olivat, 
että vielä viimeisenä tuomiopäivänäkin kestävät tallettamaan 
näiden hallaisten maanäärten sotaan otettujen miesten nimiä. 
Papereissa oli sarakkeita, numeroja ja kirjoituksia. Niihin ne 
kaikki olivat merkityt, joista sitten niin monet hävisivät sota- 
tantereille. 



— Jaliah-jaa. 

Nappiherrat puhelivat omaa kieltään eivätkä näyttäneet tyy¬ 
tyväisiltä. Hiukkasen heidän mielensä tila parani, kun tuotiin 
pöytään viinaa ja sokeria. Muuten oli äsken niin remakka ja 
luonnikas häähumu tauonnut eikä puujalan kopinaakaan kuu¬ 
lunut. Ja pian täytyi lasimestarin panna paras taitonsa liik¬ 
keelle selittääkseen tyytymättömille joitain asioita, niin malt- 
tamattomasti he paiskelivat paperejaan. Mutta jos nuori Mar¬ 
jaana Matintytär, joka sai selvän Riikin kielestä, olisi ollut 
täällä, niin hän olisi voinut havaita, että lasimestari puhui 
muutakin kuin mitä nappiherrat käskivät puhua. Hänen näet 
täytyi kuninkaan miehille suoraan sanoa, ettei täällä ollut 
tapana tulla sotilasottoon itse häähuoneeseen, ja siihen sanoivat 
nappiniekat, että heillä oli oikeus, piru vie, tulla ottamaan 
vaikkapa sulhanen vihkituolista, jos asiat niin vaativat. Se oli 
kerta kaikkiaan noille tolloille sanottava. lasimestari sanoi: 

— Jahah niin, pulskia sotamiehiä tarvitaan, käskevät nämä 
kuninkaan miehet sanoa. Ja täältä onkin aina saatu hyviä 
sotilaita. Niitä ovat kenraalit ja amiraalitkin kiittäneet. Jahah, 
jahah . . . Niin, ne entiset ottomiehet tarvittiin nyt muualla ja 
nämä eivät vielä ole oikein oppineet kieltä. Sentähden läksin 
minä mukaan, kun tunnen paikat. Muistattehan kuinka olimme 
juhannuksena sudenajoissa ja saimmekin aika roiman emä- 
suden pentuineen. Jahah-jaa, ja sitten olin vähän aikaa maa- 
mittarin apulaisenakin . . Minähän olen se »kuninkaan suku¬ 
lainen» hehheh, niinkuin kaikki muistatte, Kellberg liikanimel- 
täni . . . 

Kellberg — muistettiin se kyllä. Mutta sudentapporahoja 
tähän kylään ei tullut, minnekä sitten lienevät joutuneet. 

Jahah, olipa täällä toimelias kaase. Pitihän hänen pyydyk- 
seensä pistää kolikko, kuinkas muuten. Ja Kellberg nauroi ja 
ajatteli, pudottaessaan rahan lautaselle, että siten lepyttäisi 
kiihtyneitä häävieraita. Mutta he tulivat vain likemmä ja 
joku vetäisi äkäisesti liikkiökaukaloa suorastaan nappiherrojen 



edestä pöydän toiseen päähän, alkaen siitä puukollaan nirsiä 
kappaletta aivan kuin kiusanteolla, sillä hänen piti hyvin ym¬ 
märtää, että rasvainen sianliha olisi maistunut matkamiehille- 
kin. Hellberg ei ymmärtänyt, mistä tänne oli tullut tällainen 
tyytymättömyyden henki. 

Marjaana Matintytär seisoi ovensuussa sydänalaansa pidellen 
ja tähysteli tupaan. Juhana ei ollut täällä. Olisiko hän mennyt 
kotiin? 

Toinen ottomiehistä — se mustatukkainen, suuri ihminen 
— tiuskaisi vihaisesti Kellbergille: 

— Mitä hittoa tämä merkitsee? Me olemme kuninkaan asioilla 
ja tulemme ja menemme koska tahdomme. Miehet tänne, kym¬ 
menen pulskaa miestä niinkuin olet luvannut, niin saavat 
nämä tollot viettää häitä vaikka loppuikänsä. Piru ja kuuma 
helvetti, kuinka sinä olet meitä vetänyt nenästä! 

Ottomiehen vielä puhuessa nousi Nihdin isäntä, morsiamen 
isä, ja seisoi kuninkaan miesten edessä. Hän oli vahvasti juonut 
ja tuntui olevan valmis vaikkapa tappeluun. Hänen verestävät 
silmänsä eivät katsoneet ihmisiin, vaan papereihin, joissa hän 
ehkä näkikin pienten pirujen liikkuvan. 

— Tuota noin, en kaiketikaan oikein ymmärrä mitä asiaa 
nyt voi olla tänne näillä salkuilla ja itikoilla elikkä numeroilla. 
Täällä pidetään häätoimitusta, vaikka arvon rovastimme jo 
ennätti lähteä pitkän matkan vuoksi kotiin. Tarkoitetaanko, 
että uuden avioparin sikiämättömät ja syntymättömät lapset jo 
olisi pantava rulliin? Eikähän nyt pitäisi sotaakaan olla tulossa. 

Kellberg oli juopuneen isännän ja suuttuneen ottomiehen 
välissä ja koetti palvella molempia. Täytyi vuoronperään puhua 
suomea ja ruotsinkieltä. 

— Jahah-jaa, ystävä minun, vai ei sotaa . . . ! Sotamiehen- 
talossa sanoi minulle silloin kesällä vanha mies, jonka Nihdin 
isäntä hyvin tuntee, että tähän maahan sota aina on tu¬ 
lossa. Niin että miehiä kyllä aina tarvitaan . . . Mutta eiköpä 
emäntä tarkoittane, että näitä pikareja kallisteltaisiin morsius- 



parin onneksi ja menestykseksi. . ? Ei näy morsianta eikä 
sankarisulhasta — eiväthän vielä liene vetäytyneet kammioonsa? 
Jahah, niin nämä isännät selittävät, että jahka he saavat pel¬ 
tonsa kynnetyiksi, niin joutavat miehet kuninkaalle . . . Mutta 
tyhjästäkö kuningas rykmenttejä tekee? 

Marjaana yhä pysytteli porstuassa valvoakseen, ettei hänen 
veljensä pääsisi tupaan ja kuullakseen mitä siellä miesten kes¬ 
ken puhuttaisiin. Täytyi vuoronperään olla tuolla puolen, 
vuoroin tällä puolen ovea. 

Häävieraat olivat toinen toisensa perästä siirtyneet nappi- 
herrojen ympärille. Heidän hiestyneet, ruoasta ja juomasta 
kuumentuneet kasvonsa tuijottivat kiristyneinä papereihin ja 
salkkuun sekä käsiin, jotka pöydällä niitä pitelivät. Humala ja 
remakan olon tarve läikähtelivät hetkittäin sen kireyden ylitse, 
jota vaistomaisesti kuin suojamuuria miehet koettivat pidellä 
itsensä ja kruunun viranomaisten välillä, joita täytyi kunnioit¬ 
taa. Olemattomat peilikuvat pyrkivät kuin uiden tulemaan 
viinapikarien pintaan tai muuten asettumaan tupakantupruun, 
jota puhaltui piipuista ilmaan. Ne tulivat kutsumattomina 
vieraina keskelle häähumua. Ne olivat nuorten miesten kuvia, 
ja nämä miehet juuri oh nimeltä merkitty noihin papereihin ja 
sarakkeihin. Täällä he olivat siinneet ja syntyneet, näissä har¬ 
maissa taloissa, syyssateiden valellessa kattojen tuohia ja tur¬ 
peita, tai valkoisten kesien aikaan. Jumal’avita, missä olivat 
nyt nämä nuoret miehet? Ei ollut enää isiä uusille poikalapsille, 
ja kuitenkin tultiin niitä tahtomaan. Jumal’avita vielä toisen¬ 
kin kerran, otettiinko koskaan emämaasta miehiä niin tarkkaan 
kuin täältä Suomesta? 

Kirous jyrähytti poikki isäntämiesten kiihtyneet kysymykset, 
kun tummatukkainen ottomies karkasi pystyyn, lyöden nyrk¬ 
kinsä lasimestarin eteen: 

— Periköön sinut perkele, jos nämä suomalaiset koirat us¬ 
kaltavat nostaa kätensä meitä vastaan. Missä ovat ne kymme¬ 
nen luvattua miestä? 



— Oletko pettänyt meitä ja tuonut meidät käärmeen pesään? 
kivahti vuorostaan vaalean verevä ottomies, säikähtyneenä ja 
pakoa valmistaen. 

— Jahah-jaa, kaikki te hyvät ystävät, kangerteli lasimestari 
kummastuneena ja myöskin viinan lämmittämänä, — me olem¬ 
me, me Ruotsin miehet nyt ihmetyksessä, sillä että me aina 
tiedämme Suomen miehen hyväksi tappelijaksi sodassa, niin 
Liitzenissä kuin Narvassakin, mutta ei tarvis nyt tapella täällä 
kotona. Me vaan tahdomme yhteisymmärrystä uskollisten ja 
kunnollisten hakkapeliittapoikien kanssa. Minä olin kerran 
kauan täällä kesällä, mutta missä nyt ovatkaan kaikki ystäväni? 
Aina oli ympärilläni poikaa ja tyttöä kuin salkoa, mikä sotki 
kittiä, mikä toi naulaa, mikä pyrki ylös telineille — missä se 
korea tyttökin nyt on, se, se . . 

Marjaana Matintytär suikahti tämän puheen aikana kuin 
sisilisko ovenraosta ja liukui leikkisiskojen taakse, joita olikin 
porstuassa kiihkeätä puheensorinaa pitämässä. Kun näytti ole¬ 
van pelättävää, että tuvassa tulisi tappelu, niin sulhanen katsoi 
neuvokkaaksi viedä vastavihittynsä kilistelemään kruunun- 
miesten kanssa — kuuluivat aikaisemmin heitä kysyneenkin. 

— Mitäpä tyttöjä ja poikia täällä olisi ollut? puhui tuvassa 
Nihdin isäntämies. — Onhan pari kakaraa tässä juoksennellut 
ja ne makaavat nyt tuolla pankolla siihen asti kun heidät viedään 
kotiinsa. Sotaan on täältä niin viety joka mies, että jos neito 
tahtoo aviosäätyyn astua, niin silmäpuolen tai nilkun hän voi 
saada, mutta ei tervettä nuorta miestä. 

Sulhanen, joka nyt kruunupäänsä edellä köpitti esiin pikari 
kädessä, näytti puujalallaan tämän todeksi. Kuninkaan miehet 
nielaisivat haukotuksen, joka osittain saattoi johtua matkan 
rasituksista, osittain hyvistä juoma-aineista, ja tekivät keske¬ 
nään huomion, että tuollainen pahanpäiväinen puujalkakin 
osasi julkeasti palaa ja himoita odotellessaan häävuoteen nau¬ 
tintoja. Sai tuo helkatin lasimestari pitää huolen petettyjen 
seuralaistensakin nautinnoista. Joko taas oli esillä tuo riivattu. 



rallattava kaase talterikkeineen — hänet sai Kellberg hoitaa, 
ei yhtä äyriä hän täältä tullut kokemaan pyydyksiinsä. 

— Sodassa, sodassa, laulahteli kaase ylpistellen ja tinalau- 
tastaan helistellen, — meidän sulhasemme jalkansa menetti. 

Kuninkaan ottomiehet survaisivat ällistyneinä tuon muh¬ 
kean vanhentuvan vaimon rahaläjän paperiensa päältä syr¬ 
jään, ja Kellbergin korviin ryöppysi tulvanaan nuhteita. Mitä 
pirua tämä tällainen merkitsi? Eikö tuo kerjäläiskansa tääl¬ 
lä rajalla tietänyt, että tällainen käytös saattoi viedä sen 
helvettiin? 

— Selitä heille, ettei kuninkaallinen majesteetti jätä mitään 
rankaisematta . . . Että he joutuvat hirsipuuhun ja teilauspyö- 
rään ja . . . Eihän nyt ole mahdollista, että kaikilta miehiltä 
sodassa sahataan jalka, tai joku toinen jäsen. Selitä, sinä kel¬ 
voton, että he valehtelevat. Mutta älä pane omiasi, vaan sano 
mitä käskemme. Taidatkin usein panna omiasi — vai? 

Heille vastattiin, että kaikki nämä vanhat miehet olivat olleet 
mukana Riikin sodissa. Joka tahtoi nähdä arvet, sai tulla sau¬ 
naan katsomaan. Ja jo heidän isänsä olivat olleet sodissa. 
Ainoaa poikaa oli koetettu säästää, ja sentähden ei nyt Sota- 
miehentalon Juhanaan pitänyt koskea. Vielä lisäksi, kun hän 
oh kovin nuori. Tuolta Sepän Eerikiltä oli jäänyt vieraalle 
maalle neljä poikaa — ei maatakaan tiedetä. Janne Tuomaan- 
pojalta oli ensin palannut kolme poikaa, mutta ne jälleen vietiin 
eikä kirjaakaan ole tullut, missä he ovat. 

Mustanverevä ottomies oh niin suuttunut, että hän pahasti 
nauraen rupesi kokoamaan paperejaan ja tätä tehdessään ku¬ 
lautti kurkustaan viinatilkan toisensa jälkeen — hiton pieniä 
ja tuohentervalla paikattuja olivat nämä köyhien paikkojen 
lasit! Kyllä näkevät, kyllä näkevät vielä nämä näiden maan¬ 
äärten miehet. Lienee pikkuisen auttanut vaaleanverevän ku- 
ninkaanmiehen keventävä selittäminen: ei pitäisi tulla tänne 
varsin ummikkona, pitäisi osata kieltä, syntyy sekasotkua, 
nämä ihmiset ovat rauhallisia, kun vain voi heille asiat selittää. 



Täytyisi saada heidät ymmärtämään, että kuningas vain maata 
suojellakseen sotamiehiä vaatii. 

No niin, jahah-jaa. Kellberg teki tilaa ruoille, joita vaimoväki 
kantoi pöytään, ja taputteli heitä kiitollisesti. Sillä sen saattoi 
uskoa, että rauha palaisi matkamiesten rintaan — jahah-jaa, 
rintaan, kun näränsä saavat täyteen naurispuuroa ja sianlihaa. 
Olvet olivat antaneet hyvän humalan, sepä tässä oli nostanut 
pikkuisen sanaharkkaa. Mutta lasimestari ei ollut vakuutettu 
omista sanoistaan, sillä sisimmässä tunnossaan hän ihmetteli, 
miten tämän hyväntahtoisen kylän väki toissa-keväästä oli 
muuttunut tällaiseksi torailevaksi ja suorastaan riiteliääksi. 

— Easimestari sanoo vain, alkoi jälleen uhkaava puhe pöy¬ 
dän toisesta päästä, — ettei täällä ole yhtään sotaan kelpaavaa 
miestä. Se pitkä poika, jota ajatte takaa, on vasta viidentoista 
vanha ja oli pappiskoulun alkanut kaupungissa, mutta tuli 
kotiin kyntämään peltoja. Emme me täällä lakia pelkää, vaan 
mielellämme täytämme ulosteot jalain. Mutta vääryyttä me 
käymme päin kuin sutta ja karhua. Saatte sanoa kuninkaan 
majesteetille, että syyskynnöt ovat tekemättä. Ja vaikkei 
ollutkaan hallaa, niin selvää leipää annetaan vain häissä, kun 
ainoa tytär kunnolliselle sotamiehelle menee. Tämän lasimestari 
kruunun herroille selvittäköön. Ja sitten lähtekööt omille mail¬ 
leen. 

Syntyi tiukka äänetön hetki, kun paikkakunnan miesten 
silmät kuumina tuijottivat vieraiden silmiin ja kädet pitelivät 
puukon kahvaa. 

Ja minkä vuoksi eivät tulleet tutut ottomiehet, joiden kanssa 
saattoi puhua? Vaan lähetettiin tuollaiset. . . tuollaiset monger- 
telijat. . . 

Kuninkaan ottomiesten ja heidän tulkkinsa puolesta saivat 
häävieraat puhua mitä tahtoivat, sillä he söivät hyviä pito- 
ruokia niinkuin nälkäiset matkamiehet syövät ja vain väliin 
huudahtelivat keskenään, että viisaimmin tekisivät nuo karhut, 
kun tanssittaisivat tyttöjä eivätkä pärisisi. Hyvä viinankeittäjä 



oli tällä paikkakunnalla — viina oli sinistä kuin katajanmarjat 
ja väkevää, että silmissä kipunoi. Jaa-jaa, olivatko nämä maan¬ 
ääret niin köyhiä kuin väittivät — ei tänään näyttänyt siltä. 
Mikä kumma sormipäinen makkara nyt pantiinkaan pöytään? 
Mitä liittoa — sehän liikutteli itseään kuin ihmisen käsivarsi. 
Mitä pirua, sehän olikin ihmisen käsivarsi. 

Sekä mustanverevä että vaalea kuninkaanmies jäivät tuijot¬ 
tamaan makkaraan, joka ei ollut makkara, mutta josta ei voinut 
sanoa mikä se oli. Mustanverevää rupesi naurattamaan niin, 
että hänen laiha ruumiinsa hytki. Jestas siunatkoon, kuinka 
häntä huvittivat nuo sormet, jotka potkivat kuin etanan sar¬ 
vet . . Vaalea mies sensijaan tapaili isämeitää. He olivat ko¬ 
vasti juoneet, eivätkä osanneet erottaa olevaisia olemattomista. 
Herra heitä auttakoon yli viimeisen tuomion, jos tuo koura nyt 
tarttuu heihin. 

Hellberg tarttui rauhallisesti tuohon kauheaan käteen. Se 
oli rikkaan leski-isännän käsi, miehen, jonka nimi oli Kustaa 
Kustaanpoika. OH lasimestarille huvittavaa nähdä, miten hänen 
matkaseuralaisensa hämmentyivät kun huomasivat, että olivat 
tekemisissä vallan luonnoHisen ihmiskäden kanssa. Mustanvere¬ 
vä nauroi pettyneenä, mutta vaalean miehen kasvoille palasi 
helpotuksesta veri. SiUä hän oli hirvittävästi säikähtänyt ja 
luullut pirun itsensä tulleen vierelleen. Käden omistaja sen¬ 
sijaan katseH hurjana nauravaan mustanverevään. Eikä tässä 
käsivarressa olisi uskonut mitään naurunalaista olevankaan. 
Ranteen yläpuolelta oh luu näkyvissä, suuri pala lihaa poissa. 

— Sota, kuului kumisten miesten piiristä pöydän ympärillä. 
— Se ei parane, vaan aina noin märkii. 

— Välskäri tahtoi poikki sahata — ainahan ne nuoret väls¬ 
kärit ovat'sahoineen! 

— Jahah-jaa, nämä molemmat kuninkaan toimitusmiehet 
voivat myöskin näyttää arpiaan. Sota on sotaa . . . Mutta . . . 
ehdottaisin . . . jahah-jaa, että pelimannit taasen pelaisivat kau¬ 
niin katrilhn, sillä onhan häät. Ja minä puolestani uskoisin. 



että nämä Ruotsin herrat tahtovat tanssia morsiamen kanssa . 

Ja minä jahah-jaa . . minä olen jo koko ajan etsinyt sil¬ 
milläni Juhana Matinpoikaa ja hänen sisartaan — eiköhän 
ollutkin äsken tässä Marjaana? Marianne, sa kaunis ja suloi¬ 
nen . . ^ 

Hävisipä nopeasti Kustaa Kustaanpojan ruma käsivarsi pöy¬ 
dältä. Hän iski terveen kätensä Kellbergin eteen ja huusi lasi- 
mestarille, että tämä on hävytön mies, joka pyydystelee toisen 
morsianta. Vai toisen morsianta? ilkkui Kellberg pahuuttaan 
takaisin; hänen, Kellbergin morsianhan Marjaana Matintytär 
oh. Jahah-jaa. Kirkonlcaton räystään alla se päätettiin ja van¬ 
hat rovastit haudoissaan sen kuulivat. Mutta nytpä tuntuikin 
siltä, ettei tappelua enää voinut välttää. 

Marjaanan leikkisiskot kahahtivat porstuaan varoittamaan 
kaksoissisaruksia, etteivät nyt tulisi huoneeseen. Mutta minne 
olikaan Marjaana hävinnyt? Ja missä oli Juhana? Olisivatko 
taasen menneet sänkipellolle puhumaan. Vai kotiin astiko oksi¬ 
vat menneet? Märät pilvet pitelivät sadetta kattojen, kuhilaiden 
ja haasioiden yläpuolella, ja pimeydet hiiviskelivät niiden ala¬ 
puolella hitaina, sokeina jättiläisetanoina, joita täytyi kauhistua. 
OH käynyt painostavaksi joka paikassa. Ja niinkuin näitä 
Nihdin häitä oli odotettu! Tiukujen kalkahduksetkin tuntuivat 
tulevan kauralyhteiden sisästä, ikäänkuin niiden monien pienten 
helpeiden helähtelyt oHsivat hakeneet toisiltaan turvaa ja kuu- 
luakseen vuotaneet yhteen. Morsiustyttöjenkin sydämet oli 
levottomuus pannut hakemaan toisiltaan turvaa ja heidän pu¬ 
heensa soi kumeana kuin vainojen aikainen hätäkello, joka on 
tehty puusta läppäintänsä myöten, koska kirkonkello on upo¬ 
tettu järveen. He seisoivat räystään alla, kädet vaatteiden poi¬ 
muihin kätkettyinä ja kuiskuttelivat. 

Hävytön mies kerrassaan tuo kuninkaan sukulainen, kun 
kuljettaa sellaiset kuokkamiehet hääjuhlaan. Tautamies heti 
ohsi ollut pantava heitä toimittamaan talosta. Kaikkien vastus 
koko kevätkesän hän oh ollut, tuo lasimestari. Kukaan ei hä- 



neltä saanut rauhaa, joka tyttöä tavoitteli, ja nyt Marjaanaa 
mainitsee muka morsiamenaan . Piiloitetaankin yksissä neu¬ 
voin Juhana! Ei kukaan ole kuin hän, niin hurskas ja viisas 
jo nuorella iällään. — Kyllä hän vielä kerran veisaa kokoon ne 
kapat, että voi papiksi päästä . 

Kuin säikähtelevät peltopyyt, kaulat ojossa, neidot yhtäkkiä 
alkoivat kuunnella ääniä häätuvasta. Taas alkoi meteli. Siellä 
läiski ja rytisi. Nihdin isännän ääni puhui: 

— Tietkööt Riikin ottomiehet, että ruokarauha pidetään her¬ 
roissakin eikä häähuoneeseen tulla sotamiehenottoon. Ja koti¬ 
rauha on kotirauha ja morsinskammio pidetään täällä erossa 
sodasta . . . Sinä lasimestariko täältä neuvot hakemaan kym¬ 
mentä miestä rykmenttiisi? Mene helvettiin niitä hakemaan. 
Sillä tämän maan miehet ovat siementä jättämättä jääneet 
sotatanterille . . . Kuka sen hyvän viinan tästä lopetti? Sitä 
oli. . . sitä oh kymmenen tuoppia . Sitä täytyy löytyä . . . 
Koskas tämä Suomenmaa on saanut suojaa Riikiltä? Euuleeko 
joku, että Riikin miehet antavat henkensä näiden kaukaisten 
maanäärten takia? Eikö aina Suomen mies ole asetettu vaaran 
paikalle? Antakaa minun olla, minä olen isäntä ja minä 
puhun. Viina aukaisee suomalaisen suun ja viinattomuus sen 
sulkee. Sillä, piru vie, ei tämä maa ole muuta kuin ulkotalo, 
mistä Riiki ottaa sotaväkensä . Itsellään Riikillä on toinen 
kartta ja toinen raja . 

Miehet kiehuivat nyt lasimestarin ympärillä, joka yksinään 
pysytteli pöydän suojassa, käsillään varjellen esimiestensä salk¬ 
kuja, joiden ympärille oh kokoontunut puurovateja. Itse nappi- 
herrat makasivat, hyvin syötyään ja matkasta väsyksissä le¬ 
veällä penkillä KeUbergin takana. Ja näille nukkujille talon 
isäntä oikeastaan tuntuikin puhuvan. Mutta kun he ainoastaan 
syvillä hengenvedoilla ja pienellä röhinällä vastasivat haastee¬ 
seen, niin hänen äänensä kiekui yhä kimeämmin ja vanhat isäntä- 
miehet ravistelivat toisiaan niskasta ja iskivät puukkojaan sei¬ 
nään, ikäänkuin antaakseen pontta naapurinsa Nihdin isännän 



sanoille. Jopa joku paiskasi tuolin permantoon, niin että siitä 
jalat erkanivat, ja puhemies tempaisi seinältä aikamoisen puu- 
puntarin, alkaakseen nuijia sillä pöytään ja huutaakseen, että 
nuo kuokkamiehet ja kotirauhan rikkojat kannettakoon tallin- 
parvelle, jotta päästäisiin jatkamaan häitä niinkuin kristityn 
kansan sopi. 

Eikö toissakesäinen lasimestari sitten pelännyt henkeään? 
Kaiketikin sentään. Mutta kuu viinakset olivat tehneet häneen 
varsin toisen vaikutuksen kuin itse kutsuvieraisiin, niin hän vain 
naureskeli ja temppuili nostelemalla suurinta siannahkasalkkua 
kilvekseen. Ja juuri nyt, kun todella alkoi vaara lähetä hänen 
matkatovereitaan, itsensä esivallan viranomaisia, putosi aika 
kolinalla uunin päältä leipälapio ja sinne paenneet vaimot alkoi¬ 
vat älmentää, että voi surkeuden surkeutta ja maailmanloppua, 
kun yhtäkaikki niinkuin pakanat tulevat keskelle kristittyjen 
ihmisten sakramenttiä, nuo ottomiehet, eivätkä kuuntele kun 
käsketään heidän olla koreasti kuin kutsuvieraat ja nauttia mitä 
talo parasta tarjoaa. Eipäs, vaan aletaan papereita selata ja 
sotamiehiä vaatia, vaikkei täällä mitään nuoria miehiä ole. 
Onko tämä nyt eax. ..lian tekoa ja onko lakia ja prohveettoja . . 

Tämän itkunsekaisen menon aikana huomasi Kellberg hetken 
tulleen, jolloin voisi johdattaa nukkujat lepoa nauttimaan. Hän 
muisti kevään ajoilta oven, jonka takana isäntä ja emäntä 
nukkuivat. Kumpikin oli nyt täällä tuvassa, sillä toinen loh¬ 
dutti morsianta ja toinen asetteli sulhasen ja puhemiehen kanssa 
kiivaimpia metelöitsijöitä. Komennettiin pelimannit penkille 
seisomaan, kutitettiin tihuttavimpia tyttöjä kainaloista, nau¬ 
ratettiin kaasea, joka ennusti onnetonta avioliittoa, ja vihdoin 
niistettiin kynttilät ja pantiin vanha paimenukko paimentamaan 
päreitä, etteivät pääsisi karrelle ja lakkaisi näyttämästä. Syrjä¬ 
silmällä katsottiin, miten lasimestari herätteli nukkuvia nappi- 
herroja, puhellen heille hyvää ja puhellen pahaakin kuin pahan¬ 
päiväisille viikareille. No niin, nythän heitä jo johdatettiinkin 
permannon poikki ja ulos ovesta. Siinäpä heistä päästiin ja 




häämenot saattoivat jälleen jatkua. Mutta kukaan ei Kell- 
bergille sanonut minne hän heidät keikauttaisi. Ja hän vei 
heidät porstuanperäkamarin oven valoviirua kohden ja he jou¬ 
tuivat isännän ja emännän kaksinmaattavaan sänkyyn korean 
ryijyn päälle, nuo väsyneet nappiniekat, heti vaipuakseen sy¬ 
vään uneen. 

Ikkunan- ja ovenkamanan yläpuolelle oli tehty puolanvarsi- 
kiehkura. Molemmat puutuolit olivat vasta maalatut. Olisiko¬ 
han tuo pellavaliinakin ollut uusi? Mikä nyt sitten täällä oli 
maatessa. Maatkoot nuo mokomat vaikka vuorokauden um- 
peensa. Houkuttelevat hänet, rehellisen, työteliään ja kielen- 
taitavan miehen Viaporista kihlatun morsiamensa parista vär¬ 
väämään pitkiä miehiä Adlercreutz’in rykmenttiin. Mutta mak¬ 
savatko he palkan myös, jahah-jaa, se on toinen asia. 

Mutta herjeeminjee, salkut ja paperit jäivät tupaan! 

Nostaessaan mustanverevän ottomiehen painavaa toista jalkaa 
vuoteelle älysi Kellberg, että hänkin mahtuu miesten viereen 
tähän sänkyyn. Huomenna on uusi päivä, silloin koetetaan 
puhua Juhana Matinpojan ja hänen kauniin sisarensa kanssa. 

Pöydällä oh pieni tuikkulamppu, sen vierellä katajainen tuop¬ 
pi, jonka mustanpuhuvassa olvessa humalannuput vaahdon kes¬ 
kellä uiskentelivat, ja pienessä lasikupissa mesileipiä. Aikoi¬ 
vatko talon vanhukset tänä yönä herkutella lohdutuksekseen 
menettäessään tyttärensä? Liian hyvään paikkaan joutuivat 
kuninkaan ottomiehet, totisesti. Ja pahasti lienee tullut teh¬ 
dyksi, kun häissä ruvettiin puhumaan sotamiehenotosta. Ei 
taida tosiaan täällä olla niitä kymmentä pitkää miestä. Ja nyl¬ 
jetty ja köyhdytetty on maa. Jahah-jaa, kun aina on sota. 

Mikä on sota? Mistä se tulee? Jahah-jaa: Synnistä, sanoi 
toissa keväänä Sotamiehentalon isomuori. Niinpä taitaa olla. 
Mutta hyvää on tämä tupultti, ja tuvassa vedetään jo »sarkaa». 
Mutta mitä hemmettiä: olenkin taitanut tuoda nuo rosvot 
rötköttämään morsiusvuoteeseen! Seppeleitä tuolla, täällä mesi¬ 
leivät: olen tuonut nuo kuokkavieraat morsiuskammioon, ja 



kun hääpari saatetaan tänne, makaavat he tuossa! Olen kel¬ 
mi ja hunsvotti. . . Ensin turmelemme itse häät ja sitten vie¬ 
lä hääyön. Jahah-jaa! 

Mutta tätä sanoessaan Kellberg pureskeli mesileipiä, puhalteli 
humalankuklda olven päältä ja maisteli makeaa vahvaa juomaa. 
J a siinä hänen katsellessaan puolanvarsikiehkuria seinällä hänen 
silmissään olikin olevinaan valkoisella pitsipatjalla hänen tum¬ 
makulmainen Viaporin-tyttönsä, vahakukkaseppel kulmilla — 
ja ah, onkin hänen oma hääyönsä ja kuin kuuma myrskytuuli 
hän, Erik Kellberg, tempaa pois seppeleet ja peitteet ja paidat 
ja suutelee omaansa, nuorta vaimoaan, suutelee ja puree ja 
imee pitkin vartta eikä väsy Helena Eleonora Vinge! 

Jahah-jaa — jolleivät nuo ottomiehet olisi häntä houkutelleet 
suurilla ansioilla, niin he nyt jo olisivat naimisissa. Kellbergin 
on ikävä linnoitusta, sen kauniita, iloisia naisia ja varsinkin sitä 
yhtä, sitä kauneinta, joka vei hänen sydämensä. Hahhahhah, 
linnoituksessa oli paljon sydämenvarkaita, mahtoiko niitä mis¬ 
sään niin paljon ollakaan! Kun hän, Erik Kellberg viimein 
oli tällä, syötti hän apuripoikansa Juhanan somaa sisarta sokeri- 
leivillä ja sanoi tulevansa hänet naimaan, jahka hän kasvaa 
suuremmaksi. Marjaana oli se tyttö, ja se olikin niin herttainen 
kuin talonpojantyttö voi olla. Mutta nyt oh hänen sydämensä 
täynnä Helenaa, linnoituksen kaunista ravintolamamsselia. Oli 
vain pelättävää, että sitä marjaterttua tavoitteli moni muukin. 
Valhalla-veljekset, vaan nepä eivät häntä naisi, senkun herkut- 
telisivat. Hän, Kellberg veisi vihille ja olisi uskollinen myös. 
Kun hän ajatteli, että hän Helenan kanssa tulisi morsiuskam- 
mioon ja siellä vuoteissa tapaisi vieraita, niin hän löisi ne kuo¬ 
liaiksi. Pitäisiköhän kuninkaan miehet herättää? 

»Näin kudotaan sarkaaa, 

näin vedetään verkaaa ...» 

Kellberg piti viisaimpana astua häätupaan niin näkymättö¬ 
mänä kuin mahdollista — jos lepyttäisiin, niin hänen puoles- 



taan saisivat kruunun miehet olla vaikkapa tallinparvella. Mi¬ 
täpä hätää heillä siellä, pehmoisissa, kuivissa heinissä! Jahah, 
hän voisi vakuuttaa, että he sinne menivätkin. 

Sulhanen puujaikoineen ja morsian kruunuissaan istuivat sä¬ 
vyisästi tuvan penkillä katselemassa tanssia. He eivät edes pitä¬ 
neet toisiaan kädestä. Ja kuitenkin he olivat tänä yönä olevat 
sama liha ja sama veri. Jahah-jaa: heidän vuoteessaan kuiten¬ 
kin makasi nyt tykkänään toinen pari. Miten vaikeaa olisikaan 
puujalka-sulhaselle päästä tallin parvelle! 

Mutta salkut ja paperit! 

Kellberg otti vastaan viinapullon, jonka puhemies hänelle 
ojensi. 

— Hyvä oli, että menivät makaamaan nuo kruununmiehet, 
sanoi hän. 

— Käryääkö sota taasen jossakin päin? 

— Ohhoh, sanoi Kellberg suutaan pyyhkien — joka paikassa 
käryää. Vaan eikö liene ikävää morsiamesta, kun ei sulhanen 
pääsekään tanssaamaan. Jos lähtisi morsianta vähän viemään 
lattialle? 

— Kunpa tuo lähtisi. Olenpa minäkin koettanut. Mutta 
ehkäpä kersantin kanssa menee, vaikkei minun. Se on siinä 
parissa vanha rakkaus. Ei se ruostunut, vaikka poika oli seitse¬ 
män vuotta sodassa ja jalattomana tuli kotiin . Meidän 
morsian pitää erikoisena kunniana päästä tuollaiselle sotamie¬ 
helle. 

— Jahah — jaa-ah, sitähän kelpaa kuulla, sanoi Kellberg, 
tuntien oloaan entistä pahemmaksi morsiuskammarin anasta¬ 
misen johdosta. 

— Vai niin paljon rakastavat toisiaan! Ja jälleen hän ajat- 
teli punahuulista korkeapovista naistaan linnoituksessa — mi¬ 
tenkähän paljon Helena jaksaisi rakastaa? 

Koko remakka häähuone tuli äkkiä Kellbergin silmissä toisen 
näköiseksi, ikäänkuin kirkoksi. Ja myöskin juhlakansan suut¬ 
tumus kuokkavieraiden tunkeutumisen johdosta kävi ymmär- 



rykselle selväksi. Tämä nuoripari oli niin kauan odottanut 
yhteenmenonsa hetkeä, ja kylä oli nyt kokoontunut monien 
surujen jälkeen viettämään ilon päivää. Ja sitten juhlaan tun¬ 
keutuu vierasjoukko muistuttamaan uutta sotaa. 

Kellberg, tietäen suonissaan juoksevan kuninkaallista verta 
— vaikkapa vain kaukaisia syrjähaaroja myöten — ei yleensä 
siekaillut tällaisissa asioissa, mutta nyt hän pani kyseenalaiseksi, 
lähtisikö likempää tarkastamaan morsiusparia. Hänen teki 
mieli katsella miltä näyttää mies ja nainen, jotka ovat uskolli¬ 
sesti odottaneet toisiaan seitsemän vuotta. Uusi Jakob ja uusi 
Rakel! Hänen täytyi saada katsella naista, joka pitää kunniana 
mennä miehelle, kun tämä on menettänyt jalkansa sodassa. 
Jopa on hullunkurista kansaa tämän maan kansa. Ei ole tullut 
sitä ennen näin selvään huomattuakaan. Hänen äitinsä oh 
puhunut tästä kansasta. Ja kun he menivät marjaan, nousi 
äiti korkeimmalle kukkulalle ja katseli sinnepäin, missä Suomi 
oh. Jahah-jaa. Kellberg kokosi salkut tukevammin kainaloonsa 
ja asettui pöydän taakse aivan sulhasen lähettyville, jonka 
puujalka oikonaan oh pöydänjalkojen vähssä. 

Yksinkertaisen näköisiä ihmisiä olivat molemmat, samanlaisia 
tapasi linnoituksenkin alueella ja pitkin tätä maata miten paljon 
tahansa. Osasikohan tuo mies nauraa? Hänen hipiänsä näytti 
vasta tulleen saunanlauteilta, pienet siniset silmät tuntuivat 
vaivalla pysyvän auki ja kasvoissa heijastui unehas rauha, jota 
työmies tuntee päätettyään raskaan päivätyön. Valkoiselta, 
rypyttömältä otsalta ponnisti terhakasti hyvin vaalea tukka 
kuin rukiin sänki, ja käsi käväisi jonkin kerran kuin ystävälli¬ 
sellä tarkastuksena tämän sängen läpi. Muuten kädet olivat 
oikoinaan polvilla. Ne ohvat suuret ja painavat kädet. Kyllä 
sen heti tiesi minkäkaltaisessa työssä ne ohvat olleet. Ja tiesi 
myöskin, ettei tämä mies valehtele eikä anna väärää todistusta. 
Jahah-jaa. Morsian tuntui vähän kärsivän kruununsa painosta 
ja sen tiukasta rauteesta. Mutta mitäpä se hänelle merkitsi, 
hän oli seitsemän vuotta odottanut tätä hetkeä. Että saattoikin 



olla kaksi niin samannäköistä ihmistä. Olivatko he sukua? 
Ajattelivatko he samoja ajatuksia? Maa ja taivas panivat omat 
ajatuksensa heidän päähänsä — heidän ystävyytensä liitto oli 
niinkuin maan ja taivaan, jotka aina katselivat toisiaan eivätkä 
pettäneet. Ei petä tämä vaimo, jollei mieskään. »Ystävyys 
syvä kuin yö», oli Viaporin kuuluisa Sofia sanonut kapteeni 
Jägerhornille, kun Kellberg ajoi heitä Viaporista Helsinkiin ja 
kapteeni selvästi kuomireen uudinten takana valmisteli sitä 
sanottavaa, joka täytti hänen rakastuneen sydän parkansa. 
Jägerhorn ei ollut naimisissa, mutta kihloissa hän kyllä kuului 
olleen. »Rakkaus on ystävyyttä, ystävyys juuri on se aines rak¬ 
kaudessa, joka konservoi rakkauden.» Sitten he rupesivat pu¬ 
humaan f ranskankieltä. Eikä Erik Kellberg voinut olla muista¬ 
matta sitäkään, että hän kiirehtiessään Valhalla-veljesten re- 
fektorioon Helena Eleonora Vingen perästä sanoi hänelle — 
muun muassa: »Minun rakkauteni on ystävyyttä, joka on 
syvempi kuin yö.» Jahah-jaa. Piru vie, miten toisenlaisia nämä 
ihmiset täällä olivat kuin linnoituksessa. Mitähän kansaa siitä¬ 
kin tulee, jos nuo saavat alkaa lisääntyä ja täyttää maata. 
Kuninkaallinen majesteetti voi olla tyytyväinen, luulen minä. 
Jospa tästä menisi heitä katsomaan ja puhuttamaan. 

— Onpa oikein iloiset hääjuhlat, sanoi Kellberg ja asettui 
penkille. — Jahah-jaa, oh ehkä paha, että tulimme tällaiseen ti¬ 
laisuuteen. Mutta mehän emme voineet siitä tietää. 

Sulhanen yskähti eikä nähtävästi sanonut mitä ajatteli. 
Morsian nosti silmäluomiaan niinkuin lapsi, jolle on tehty vää¬ 
ryyttä, mutta joka antaa anteeksi. 

Nyt huomasi Kellberg sulhasen rintapielessä kunniarahan 
eikä enää malttanut olla ilmaisematta ihmettelyään, että sel¬ 
lainen raha pidettiin sulhasnauharuusukkeen peitossa. Sehän 
oli mitali, kuninkaan kiitos urhoolliselle sotamiehelle. 

Sulhanenpa osasi nyt hymähtää; liikutuksensekainen häm¬ 
mennys tuntui äänessä, kun hän selitti, että Kärnäkoskella hän 
oli ollut mukana, mutta tämä jalka ei mennyt vielä siellä. Ja 



jollei olisi ollut niin hyvää tohtoria, niin mennyt olisi varmaan 
mieskin. Se oli vallan nuori, Rosenström nimeltään, suomalai¬ 
nen tohtori, sanoi syntyneensä Hollolassa. 

Hiljaisen miehen yhtäkkinen puheliaisuus mahtoi johtua 
kiitollisuudesta, jota hän tunsi parantajaansa kohtaan. 

— Jahah-jaa, no, kyllä mahtoi täällä tuntua ikävältä, kun 
tieto tuli. 

Morsiankin nyt vilkastui, loi leiskahtavan katseen puhujaan 
ja laski silmänräpäykseksi kättänsä ikäänkuin tavoittaakseen 
sulhasen kättä. 

— Ei tullut tietoa. Kesti monta vuotta. Häntä hoidettiin 
siellä lasareteissa. Luulivat täällä kotona kuolleeksi. Kaikki 
luulivat, mutta enhän minä osannut luulla. 

Hän hykerteli kainona käsiä helmassaan. Siellä tapasivat 
hänen hyppysensä varmaan sormuksen, jota pidettiin vasem¬ 
man käden keskisormessa. Kellberg olisi nyt tahtonut nähdä 
hänen silmäyksensä, mutta sitäpä ei hän näyttänyt. Ainoastaan 
poskien hohde kumotti tulituikkujen ja päreiden valossa. 

— Jahah-jaa, alkoi Kellberg hetken perästä, — onko täällä 
muita sellaisia hulluja pareja kuin te kaksi? 

Molemmat osasivat nyt naurahtaakin. Mutta kumpikaan ei 
liikkunut entisestä asennostaan. 

— Jaa, mitenkä hulluja? kysyi morsian. — Mitenkä herra 
tarkoittaa? 

Sillä lailla vaan, selitti Kellberg, — niin, jahah, etteivät osaa 
pitää iloa kun ovat nuoria, vaan odottelevat toisiaan. 

Nämä ihmiset eivät ymmärtäneetkään leikkipuhetta, vaan 
kävivät kovin totisiksi. Ikävä heidän kanssansa sittenkin tulisi, 
päätteli Kellberg ja mietti eikö tästä jo lähtisi tallin parvelle 
nukkumaan. Siitä olisi sekin etu, ettei olisi näkemässä, kun 
morsiuspari astuisi porstuanperäkammariin. Mutta silloinpa sul¬ 
hanen ensi kertaa käänsi päänsä puhujaan: 

— Meille pantiin Lutheruksen katkismus mukaan sotaankin. 
Sen piti aina olla taskussakin, vaikka se oh päässä. 



Nyt käänsi morsianldn suuret siniset silmänsä vieraaseen ja 
sanoi: 

— Niin, ja kun tämä ensi kertaa haavoittui, niin kuula 
meni katkismuksen läpi, joka oli taskussa, ja pysähtyi messin¬ 
kiseen helaan . . . 

— Jahah-jaa. . . Niinkö, että katkismus suojeli sydämen? 
Olipa se ihmeellistä . . . Jeeminjee, olipa se kumma juttu. 

— Meillä on tallella niihhyvin kuula kuin katkismuskin . . . 
Mutta Marjaana Matintyttären ja hänen kaksoisveljensä iso- 
muori odotti kymmenen vuotta sulhastaan takaisin Saksan¬ 
maalta. Eikä ketään ottanut, vaikka itse rovastin maisteri 
häntä kosi, hän kun oh kaunis tyttö ja hurskas myöskin. 

— Jahah-jaa, olettepa te täällä uskollisia! Vai satujako te 
puhuttekin? 

— Se kuula on vielä tuolla peräkammarin hyllyssä . . . 

— Ja se maisteri oli sitten jo rovasti, kun tuon Marjaanan 
isomuorin sotamies vihdoin palasi Saksanmaalta, ja hän se 
sitten vihiäkin pariskunnan . . . Vanhat ihmiset muistivat kauan 
hänen kauniin hääsaarnansakin . . . 

Yhtäkkiä jokin äitelä öljyinen maku nousi Kellbergin kurk¬ 
kuun, ikäänkuin paholainen olisi kaatanut sinne jonkin sekoi¬ 
tuksensa. Hän ei enää jaksanut katsella noita kahta niin saman¬ 
näköistä ihmistä. Piti saada viinaa tai muuta väkevää. Saakeli 
sittenkin: tällaista ei Piikin mies jaksanut kauempaa katsella. 
Haisi homeelta ja pilaantuneelta kapakalalta. Näin paljon hy¬ 
vettä ja siveyttä yhtaikaa, jahah-jaa, sitä ei mikään vatsa 
kestänyt. Tuollaiselle eltaantuneelle kihlaukselle oli tallinparvi 
sittenkin omiaan. Jos katkismus ja kuula vielä olisivat joutu¬ 
neet ryydittämään morsiuskamarin ilmaa, niin mädätys olisi 
mennyt ytimiin asti. Jahah-jaa, kuinka tämä panikin naurat¬ 
tamaan! Siveä morsiuspari katseli hiukkasen hämmentyneenä, 
mitä lasimestari mahtoi tarkoittaa. Hehän eivät voineet nähdä, 
että hän yht'äkkiä oli saanut eteensä naurattajan, mukavan 
tuttavan, jolle hän vastasi: piru, vanha veljeni, hyvä että tulit. 



tukahdun täällä, etkö voisi toimittaa pientä kainalosiippaa seu¬ 
rakseni yöksi. En olisi uskonut, vanha velikulta, että annat 
vihamiehesi kulkea täällä vallan vapaasti. Tunnen tässä tuvassa 
tulevani rutivanhaksi. Et ole herrana täällä Suomenmaassa. 
Tarkoitan — täällä ollaan kovin jumalisia, jahah-jaa, sitä tar¬ 
koitan. Skool! 

Piru teki yhtäkkiä itsensä pieneksi — äsken hän oli ollut 
vähäisen miehen mittainen — ja asettui tuopin laidalle kuin 
merimiehen marakatti. »Ei ole pelkoa», tuntui piru kuiskaavan, 
»juo pois — kyllä minä hallitsen — sinutkin hallitsen!» Nau¬ 
roiko se pahus, mennessään kuin rupisammakko kurkkuun? 
Kellberg tiesi olevansa juovuksissa, mutta hän tiesi myöskin 
aina pysyvänsä pystyssä, ja niin hän permannon poikki mennes¬ 
sään halaili tyttöjä ja kuiskasi humalantäydessä makeudessa 
heidän niskaansa, että mentäisiinkö tallin parvelle. Häneltä 
olivat lauenneet jotkin kahleet, jotka kihlaus oli takonut hänen 
ranteisiinsa, ja hänen kaunottarensa purppurahuulet olivat ehkä, 
luvatessaan kuulua hänelle, yksinomaan hänelle, vaatineet yksin¬ 
oikeuksia nekin. Kaikki nämä kahleet ja yksinoikeudet otti 
pieni ystävällinen piru hoitoonsa, ja Kellberg pyydysti nyt 
vapaana poikamiehenä itselleen ilolintuja. Fararallallaa, 
fararallallaa, det är skönt att kyssa och supa . . . ! 

Jahah-jaa, mutta ei ollut sekään ilo pitkä. Ei se ulottunut 
edes tuvan lattian mittaa. Vakaa morsiuspari oli jälleen hänen 
silmissään, ja hänen mieleensä vakiintui nopeasti ajatus, että 
juuri noin, niin hänkin kerran tahtoo istua Helenansa vierellä, 
vakaana, hiljaisena, pitämättä edes hänen kättään. Ja Heleena- 
kin tahtoo hänen kanssaan haudata entisen elämänsä, koko 
Valhalla-aikansa, ja he alkavat uutta. »Ystävyys syvä kuin 
yö . . .* yhdistää heitä iankaikkisesti. 

Juuri ovenavauksessa tuli tutun näköinen kookas nuorukainen 
hänen eteensä ja sulki häneltä tien. 

— Tässä minä nyt olen, olette minua etsinyt, lasimestari. 

Jahah-jaa, siinähän se nyt oli se etsitty rekryyttil Jesses, 




miten iloiseksi »kuninkaan sukulainen» tuli hänet tuntiessaan. 
Ja kasvanut hän oh valtaisesti. Ei lainkaan tarvita kymmentä 
miestä, tämä vastaa kymmentä. Niin miehistynyt oh entinen 
pieni Juhana, että lasimestari mietti miten häntä puhuttelisi. 
Pitäisiköhän häntä teititehä? Tämähän oh käynyt »pappis- 
koulua», toisin sanoen kimnaasia. Todella löytyi määräyksiä, 
jotka kielsivät ottamasta tulevaa pappia sotaväkeen. Veljensä 
takana seisoi hänen sisarensa — Marjaana, jota Kellberg oh 
syöttänyt sokerileivihä kuin hntusta ja luvannut tulla naimaan 
hänet. Itkettyneenä! Käsi jääkylmänä ja tuskan hiessä. Kell¬ 
berg yritti heti panna sormensa hänen leukansa alle ja nostaa 
päätä pystyyn niinkuin ennen, mutta tyttö ravisti itsensä irti 
eikä sallinut tarttua käteensäkään. 

— Minä olen vielä alaikäinen, sanoi vaaleapintainen nuori 
mies, — mutta tulen vapaaehtoisena, ettette rikkoisi lakia. 
Tain mukaan ei sotapalvelus vielä minulle kuuluisi, vaan saisin 
kyntää isäni peltoja. Mutta koska Jumala on salhnut minun 
kasvaa näin vahvaksi, niin miksen käyttäisi voimiani isänmaan 
hyväksi ja Jumalan kunniaksi. Pyydän, että vanha isäni an¬ 
taisi minulle anteeksi ja että rakas kaksoissiskoni ei tekisi tätä 
hetkeä minulle vaikeammaksi kuin se on. Pyydän myös, että 
naapurit auttavat Sotamiehentaloa. 

Häätupa oh hiljentynyt. Saattoi kuulla päreiden karsien 
käpertyvän, niiden palaessa ilman hoitoa. Jokainen vieraista 
oh pysähtynyt paikalleen, mikä istualleen, mikä seisoalleen kuin 
jumalanilman tainnuttamana, ja kaikki silmät katsoivat vaalea¬ 
tukkaiseen päähän, joka kohosi ylempänä hentojen hartioiden 
välistä. 

— Jahah-jaa, ystäväni, puhkesi vihdoin puhumaan Kell- 
bergin hikuttunut väräjävä ääni. — Tämä on oikea teko ja 
Ruotsin miehen arvoinen. Tulen saattamaan sen kuninkaallisen 
majesteetin tietoon. Näin siis ratkesi reippaan nuorukaisen neu- 
vokkuudesta ja omasta tahdosta tämä juttu, joka näytti niin 
uhkaavalta. Toverini tulevat suuresti ilostumaan, ja entäs ken- 



raali sitten, jahaH, Adlercreutziä tarkoitan. Hän se juuri kysyy 
miehiä uuteen rykmenttiinsä. Se on voimallinen päällikkö, jom- 
moista maa kyllä tarvitsee, nyt kun peto on päässyt irti ilmestys¬ 
kirjasta ja riehuu idästä hamaan länteen ja pohjoisesta hamaan 
etelään, niin etteivät kaukaiset kansat ja maanääretkään saa olla 
rauhassa. Jahah-jaa. 

Joku yskähteli, joku nieli äänekkäitä huokauksia, jotkut 
imeskelivät piippujaan niin, että maiskahteli, puujalka kopis¬ 
teli pöydän alla. 

Juhana Matinpoika katseli ympärilleen ja näki tutut vanhat 
isännät ja heidän emäntänsä, näki myöskin leikkikumppaneitaan 
ja ennen kaikkea Annin. Mutta sitten hän näki isänsä kuma¬ 
raiset hartiat eikä enää voinut katsella, vaan otti nopeasti 
lattialta piipun, joka isältä oli pudonnut, ojensi sen hänelle ja 
yritti lähteä syrjemmälle. Silloin kuitenkin joku miehistä nousi 
penkiltä, löi lakin päähänsä ja sanoi, että mitä tuota nyt rupeaa 
ihmettelemään, ei täältä ensi kertaa sotamiestä viedä eikä vii- 
meistäkään kertaa. Eikähän nyt sotaa vielä olekaan, ja jos 
tuleekin, niin mikäpä siinä — hakataan päälle niinkuin ennenkin 
on tehty. 

Anni, Marjaanan ja Juhanan rippikoulukumppani, tuli säi- 
kähtynein silmin lasimestarin eteen, mutta ei saanut mitään 
sanotuksi. Kun hänen kysymyksensä kuitenkin oli helppo ar¬ 
vata, niin Kellbergiä huvitti häntä punastuttaa ja nipistää 
korvanlehdestä ja kaukaisesti ajatella, että vaikkapa hänenkin 
kanssaan voisi olla hupaisaa keikahtaa heinäladon pehmeyteen, 
aivan leikillä vain. Marjaana ainakaan ei nyt tahtonut mitään 
tietää leikistä, hänen kullanruskeat silmänsä leiskuivat suuttu¬ 
musta ja pahat sanat olivat tulossa . . . 

— Tipu-tipu, koetti Kellberg taltuttaa molempia tyttöjä, 
— sitten te vasta kiitätte minua, kun näette kuninkaan takin 
hänen yllänsä ja töyhtöhatun hänen päässään! Tulette sitten 
Viaporiin häntä katsomaan. Kukaties pääsette herrasväen spek- 
taakkeleitakin näkemään. Se vasta on kaunista. Voisihan olla. 



että jaiosyntynyt neiti Rosenborg ottaisi somat talonpoikais- 
tytötkin näyttämään jotakin pientä rollia teaatterissa. Hän, 
neiti Sofia Rosenborg, kaikki spektaakkelit järjestää ja itsekin 
niissä pääkappaleet pelaa. Te kaksi, te voisitte olla »graasseina» 
elikkä suloneitosina. Jonkun kauniin sotamiehenkin on tämä 
aatelisneiti joskus ottanut pelaamaan. Jahah-jaa, mutta ei 
useasti, sillä amiraali ei siitä pidä. Amiraali on linnoituksen ko¬ 
mentaja. 

Marjaana Matintyttärelle oli veri kohonnut päähän ikään¬ 
kuin hän olisi juonut väkevää tulilientä. 

— Tuletteko sitten hakemaan meidän ainoaa nuorta mies- 
tämme spektaakkeleja pelaamaan? Ja niin hyvin kun me teitä 
pidimme keväällä, ja te kyllä näitte, miten me yökaudetkin 
teimme työtä pellolla ... Vai spektaakkelia pelaamaan — et¬ 
tekö yhtään häpeä! * Ethän sinä mene, ethän mene, veikka! 
Hän häpäisee meitä. Tämä ei voi olla Jumalan tahto. 

Lasimestarilla oli suu täynnä hyviä sanoja ja totisia todis¬ 
tuksia, mutta hän vaikeni ja muutkaan eivät ryhtyneet kysy¬ 
mään, kun Sotamiehentalon vanha isäntä, tuolilta nousten, 
suoristi selkänsä ja kysyi, minnekkä kuninkaan miehet sitten 
aikoivat hänen poikaansa viedä. 

— Jahah-jaa, hyvä isäntä, linnoitukseen Helsingin kaupungin 
Susisaarilla. Se on nyt juuri tämä linna, jonka kuningas Kustaa 
rakennutti osoittaakseen huolenpitoaan Suomenmaasta. Se 
maksoi toistasataa tynnyriä kultaa. Ei voi sanoa, ettei emämaa 
olisi pitänyt huolta näistä kaukaisista maanääristä, jotka eivät 
ole Riildlle miksikään hyödyksi. Viaporiin Juhana poikanne 
pääsee. Se on pohjolan Gibraltar — jos tiedätte mikä Gibraltar 
on —, maailman vahvin linnoitus . . 

— Se on sitten se mitä sanotaan Viaporiksi. 

— Niin on: Viapori. 

Kaukaiseen häätupaan, missä syvien salojen pimeää oli lie¬ 
vennetty monilla palavilla roihuilla ja tuikuilla, astui nyt esiin 
epäluulo, tämä suuri musta eläin, joka vartioi ja nukkuessaankin 



kuulee ja kuuntelee. Ystävällinen Kinan mies ei muutu vumut 
kuin päätään ravistella ja ihmetellä. Mistä tänne oli voinut 
tulla tällainen epäluulo kuninkaan toimia vastaan? Eihän hänen 
majesteettinsa toki muuta ajatellutkaan kuin huolenpitoa ala- 
maisistaan. Oli rikos muuta uskoa kuin että kuningas suojeli 
lapsiaan ja heidän kotejaan. 

Sulhanenkin nyt auttoi pulaan joutuvaa Kellbergia. Hän oli 
kuullut, että Viapori oh maksanut kaksisataa tynnyrillistä tans¬ 
kalaista kultaa ja että se oh voittamaton. Niin että kyllä kelpasi 
Suomen pojan vartioida Viaporin valleilla. 

Eversti oh puhunut toista. Mutta hän oh nyt poissa täältä. 

Yhtäkkiä sanoi sulhanen, yhä koettaen ratkoa auki umpeen 
pyrkiviä silmäluomiaan: 

— Eikös se meidän Lohtanteri olekin Viaporissa? Kirkolla 
juhannuksena puhuivat, että hän ohsi äidilleen lähettänyt kirjan 
ja sanonut luutnanttina olevansa ja se paikka oh Viaporin hnna. 

Jahah, Lochtander! Toki Kellberg Lochtanderin tunsi. Toki 
hän Viaporissa oh ja niin erinomainen mies olikin ja kaikkien 
suosiossa. Ja hän, Kellberg, vasta olikin luutnantin kanssa ihan 
parasta pestapruuria elikkä veljeä. Jaa-a. 

Lochtanderin nimi karkotti pienen matkan päähän ruman 
mustan vartiaeläimen, tuon vaarallisten rajatienoiden ja pienten 
yksinäisten ihmisten uskollisen seuralaisen. Epäluulo väistyi 
hyvän luutnantti Lochtanderin nimen tähden sen verran, että 
kaikki toivoivat Viaporista, Lochtanderin olinpaikasta tietoja. 
Iyohtanterihan oh tämän Marjaanan kummi. Kas, hän oh tämän 
Marjaanan äitivainajan vanhaa sukua, kotoisin tuolta Lohtaan 
torpasta, jota myöskin sanottiin Sotamiehentorpaksi. Viaporin 
hnnoitus ei enää tuntunut niin kaukaiselta sen jälkeen kun saa¬ 
tiin selville, että Lohtanteri oh siellä. 

Takkaan pantiin uusia halkoja, hyvien iltaruokien, nimen¬ 
omaan naurisrokan, hajut tulvehtivat leivintuvasta, ja vieläpä 
tuh talon iloinen pystykorvakin vieraiden joukkoon, ilmiantaen, 
että sitä oh kiusattu saunassa, telkien takana, vaikka sen ohsi 



pitänyt koko ajan olla virantoimituksessa vieraiden joukossa. 
Vanhat humalat olivat haihtuneet ja uusia saattoi vielä odottaa. 
Sillä Nihdin isäntä ei ollutkaan mikään kitupiikki, silloin kun 
hän pidot valmisti. 

Ja nyt sai häähuone »kuninkaan sukulaisen» suusta kuulla 
kummoinen linnoitus yleensä on ja kummoista elämää Viapo¬ 
rissa vietettiin. Jahah-jaa. Kun Helsingin kaupungista katselee 
Viaporiin päin, niin ensimmäinen mikä siellä yllättää silmää, on 
laivaston mastometsä, joka kuin revontulten jättiläiskruunu 
kohoaa muurien keskeltä. Jahah-jaa: salmessa saarten suojassa 
makaa maailman suurin laivasto, jolla amiraali Cronstedt voitti 
Ruotsinsalmen eli koko maailman loistavimman meritaistelun. 
Tätä laivastoa tekee monen kruunupään mieli. Jahah-jaa. Ja 
kun yli jään saapuu linnoitukseen, niin on tulijaa vastassa pitkä 
vahva holvikäytävä, paksut muurit ja tukevat linnakkeet ja soti¬ 
laita ja vartioita ja upseereja ja tykin-piippuja ja tavattomia 
kuulia ja mörssäreitä. Eikä kukaan voi ajatella, että ihmiset ovat 
käsillään tämän kaiken rakentaneet, vaan kyllä varmaan jättiläi¬ 
set ovat olleet työssä mukana aivan niinkuin vanhoja kivikirk¬ 
koja rakennettaessa. Tuossa käytävässäkin outoa peloittaa, niin 
mahtava se on. Mutta omaa väkeä se vain huvittaa, ja varsinkin 
sotapojat ovat ylpeät siitä, että kuuluvat Viaporin varusväkeen. 
Jahah. Kun nyt sitten on päästy holviportin päähän ja yli 
sillan, tullaan sille kauniille valkoiselle talolle — tai palatsille, 
missä korkein päällystö asuu perheineen päivineen. Itse ami¬ 
raalikin asuu siinä. Ja onpa siinä vilinää ja iloista huutoa, kun 
lapset kirmaavat pihamaalla ja leikkivät piilosilla itsensä ken¬ 
raali Ehrensvärdin haudan ympärillä. Siinä on aina vartiat. 
Tämä kenraali se juuri rakensi Viaporin ja istutti kukkia muurit 
täyteen ja puutarhoja laittoi minne vain puu mahtui, että sota¬ 
pojat saisivat heilojaan kävelyttää ja upseerit tietysti ennen 
kaikkea, kun suuria karnevaaleja ja spektaakkeleja pidettiin. 
Jahah-jaa, ei pidäkään luulla, että Viaporissa ei osattaisi iloa 
pitää. Kun linnoituksen kaunottaret kavaljeereineen astelevat 



rantaan juhlaveneitään kohden, tai maskeraadeissa kulkevat kir¬ 
javien lyhtyjen alla, niin kaupungista asti tullaan sitä komeutta 
katselemaan. 

pinnoitus on paljon suurempi ja komeampi kaupunki kuin 
itse Helsinki. Siellä on kauppapuoteja ja sokerileipureja ja 
kaikkinaisia käsityöläisten verstaita. Jokaisen oven yläpuolella 
riippuu kyltti, joka ilmituo mitä ammattia mies edustaa. Ja 
ymmärtäähän toki, kun muurien sisäpuolella asuu seitsemättä- 
tuhatta sotilasta ja lisäksi vaimot, neljättätuhatta henkeä, ja 
monta sataa lasta, että ei täällä ikävä tule. Monella sota¬ 
pojalla on siis muija mukanaan, ja hempukoitakin voi kunnon 
mies löytää mielensä mukaan. Olihan meillä väenlaskussa nel¬ 
jättätuhatta naisenpuolta . . . Hehheh, jaa-ah. Suurelta äksee- 
rauskentältä kuuluu kaiket aamupäivät kapteenien ja korpraa¬ 
lien ja vääpelien komennuksia — siellä tehdään talonpojan- 
tolloista suoria miehiä. Ne ovat niin koreat katsella, että kaikista 
ikkunoista ja ovenraoista pistelee esiin tyttöjen päitä . . Ken¬ 
raali-vainajan haudalla on oikein komea muistomerkki, jonka 
kuningas-vainaja itse kävi laittamassa, ja siinä on laiva ja 
kypärä ja miekkoja. Mutta muurin seiniin kenraali-vainaja 
hakkautti kirjoituksia. Kunnia, sanotaan yhdessä paikassa, 
ja toisessa Hyve ja kolmannessa Hyvä Omatunto. 
Mutta pisimmän kirjoituksen hän hakkasi omin käsin — kas 
kreivi osasi mitä vain, se oh sellainen kreivi — ja siinä sanotaan: 
Jälkimaailma, seiso tässä omalla pohjal¬ 
lasi äläkä luota vieraan apuun. Kas, kun tästä 
aina kuljetaan, niin joka mies tavaa kirjoituksia ja väkisinkin 
takoo ne päähänsä, hapsetkin opettelevat niistä puukstaveja 
ja pojat laulavat ja marssivat niiden mukaan. Muttei sentään 
pidä uskoa, että linnoituksessa yksin huvia on. Ei mar, kova 
paikka on, kun kuningastakin odotetaan ja kaikki pitää siivota 
ja kiilloittaa. Hän astuu sisään portista, joka aina muuten on 
kiinni, mutta majesteetille se avataan — minunkin sukulais- 
kuninkaani kävi Viaporissa ja astui siitä portista —, vaan siitä 



on kauan. Jaahah-jaa. Ja musiikki soittaa. Meillä on hyviä 
kapellimestareja, niinkuin sekin Fredrik Kress, joka on Danzi- 
gista tullut, Saksanmaalta. Hän on myös urkurina Helsingin 
kirkossa. Mutta hän sanoo, että ne urut ovat niin huonot, ettei 
niistä saa ulos kuin pihinää ja pärinää. Kauniita soittokappa¬ 
leita Kress itsekin laatii. Kesällä tekevät herrasväet veneretkiä, 
laulavat, soittavat harppuja ja huiluja ja ovat kauniissa vaat¬ 
teissa. Ja veneitten ympärillä kiikkuu köynnöksiä, joita sota¬ 
miesten vaimot ja lapset ovat saaneet sitoa varhain aamulla. 
Mutta amiraali on kaikkein kuuluisin sotaherra Ruotsin valta¬ 
kunnassa. Häntä ei kuitenkaan näe paljon missään juhlissa, 
hän vain kävelee ja ajattelee puolustusta, miten vihollinen aje¬ 
taan käpälämäkeen. Hän seisoo usein kovassa myrskyssä ja 
sateessa, kun jo on syksy, kallioilla ja katselee ulapalle. Kas 
Viapori on kallioille rakennettu. Ei siellä ole paljoakaan maata 
kapanaloille. Mutta jokainen sotamiehenvaimo kuitenkin pienen 
yrttitarhan, kuin kana, itselleen kuoputtaa. Ja kirkko on, 
vaikkei se ole suuri, mutta onhan toki kirkko —jahah-jaa. Joka 
pyhä pidetään saamat ja kuulutukset. Ja naidaan ja huoliaan ja 
lapsia syntyy ja ihmisiä kuolee — mutta kuolleet aina viedään 
kaupunkiin, sinne entiselle ruttoisten hautausmaalle Kämpille. 
Jahah-jaa. No niin, eiköhän tämä meidän rekryytti nyt vähi¬ 
tellen ala ymmärtää mikä linnoitus on. Mutta, jahah-jaa — 
etten sentään lopettaisi Kampin hautausmaahan, mikä voisi 
tuntua pelottavalta, niin puhun vielä Viaporin kuuluisista reki- 
ajoista, jotka upseerit panevat toimeen ensimmäisillä jääkeleillä. 
Niitä kelpaa katsella! Upseeri kutsuu rekeen parikseen naisen 
— tietysti kauniin ja iloisen — ja hevonen on valkoinen tai 
ruskea tai musta, mutta aina kipunoiva juoksija. Ja reki voi 
olla joutsenen muotoinen, tai kalaksi naamioitu, tai lumpeen¬ 
kukaksi, ja kellot ja hopeatiu'ut ja vienot helistimet soivat 
aisoista ja hevosten kauloilta . . . Ajetaan ensin Susisaarten 
ympäri ja mennään kaupunkiin, ja siellä on raatihuoneen salissa 
assambleetilaisuus ja vahakynttelit loistavat ja kauniit siraatit 



kulkevat pitkin seiniä. Ja karkelot käyvät läpi yön ... Ja koko 
Helsingin alhaisempi kansa seisoo ulkopuolella ja kurkkii, näh¬ 
däkseen tuleeko Sofia Rosenborg ikkunaan vilvoittelemaan, tai 
näkyykö Helena von Hausvolffin kiharatukkaisesta päästä vaik¬ 
kapa vain varjo valkoisella seinällä. Kerran kuuluu joku nuori 
luutnantti daameineen hurj an rakkauden vallassa ajaneen hevosi¬ 
neen sulaan ja hukkuivat kaikki tällä matkalla. Sillä jää oh 
vasta kolmen yön vanhaa . . . Jahah-jaa, niinkuin voi arvata, 
istuu rakkaus aina aisalla näissä jää-ajoissa, rakkaus se pieni 
riivattu, hehheh . . . 

Kun ei Kellberg mitään niin mielellään kuunnellut kuin omaa 
ääntään, varsinkin kun oh päihtynyt, niin hän oh puhumistaan 
puhunut ja itse ollut oma komeljanttarinsa ja katselijansa yhtä¬ 
aikaa. Mutta toiset kuuntelijat olivat häviämistään hävinneet 
ja vain harvat tulevan rekryytin ja hänen omaistensa ohella 
olivat jäljellä. 

— Rakkaus, se riivattu, jatkoi Kellberg jälleen, toivossa että 
vieläkin saisi puhua, — se ajelee siellä edestakaisin Kaupungin- 
lahdella, Helsingin ja Viaporin vähä. Jää on yksiöinen, reki 
kuin pääskynen, ja hevonen on ensi talvea aisoissa. Mutta 
ohjaksia pitelee Erik Kellberg ja Helena Eleonora on hänen 
vierellään, ja sulaan ajetaan... Jahah-jaa, hitto vie, niiksi 
miehen sydän ei rakastunut siveään vääpelintyttäreen, vaan 
sille purppurahuulelle se syttyi, joka keittää mettä- ja veri- 
palttua Valhallaseuran veljille . . . Vaan Erik, nyt olet juo¬ 
vuksissa — minne salkut ja paperit jäivät? 

Puhemies tarttui hänen takkinsa liepeeseen ja kysyi: 

— Tuossako linnassa meidän Eohtanteri on? 

— Jahah-jaa, juuri siinä. 

— Jä hänkö myös ajaa yksiöisellä jäällä, rakkaus kuskina? 

— Hän-jahah. 

Kellbergin piti rentonaan nauraa, kun hän ajatteli luutnantti 
Ivochtanderia kuomireessä ja rakastuneena . . . Hän ei väsynyt 
näille omille jutuilleen nauramasta, ja niillä hän oh naurattanut 



monen torkkuvan pitoseurankin. Mutta nämäpä häävieraat 
eivät nauraneet. Ehkei heille olisi pitänyt Viaporin elämää 
kuvatakaan? Olisi pitänyt muistaa, että tällaisia asioita ei 
hallamaiden kansa ymmärrä. Mutta hän ei olisi uskonut heitä 
niin perin oppimattomiksi, kun täällä oli asunut upseeriperheitä- 
kin. Niin, ehkeivät he ymmärtäneet mitään yksiöisen jään ja 
rakkauden runollisuudesta. Tuli pillastuttua . . . Katsellessaan 
morsiusparia hän ajatteli: näillä on jokin toinen runollisuus. 

— Mitä siellä linnassa vaimoväellä tehdään? kysyi odotta¬ 
matta Sotamiehentalon isäntä. 

— Sen te valehtelitte, että meidän Eohtanteri kuskailisi 
huvia joa pitkin merta, sanoi puhemies. 

Joku kysyi pidetäänkö ne Sohviat ja Helenat linnassa silloin¬ 
kin kun vihollinen tulee. Ja nekö ne myös ampuvat Viaporin 
valleilta? Tietääkö kuningas linnan asiat? Marjana Matintyt- 
tären kellanruskeat silmäterät pistivät kuin kuumat auringon¬ 
säteet Kellbergin kasvoihin, kun hän terävällä lapsenäänel- 
lään huusi: sinne ei meidän Juhanaa päästetä, eihän pääs¬ 
tetä, isä! 

Rekryytti itse seisoi kuolemantotisena tuttavan lasimes¬ 
tarin edessä. Vakava kysymys pyrki hänen sisimmästään 
ilmoille. Kysymys, joka yht’äkkiä oh herännyt, ja josta riippui 
hänen sielunsa rauha. Hän oli ilmoittanut itsensä vapaaehtoi¬ 
sesti sotapalvelukseen, mutta hän ei ollutkaan tehnyt tärkeintä 
kysymystä, joka olisi pitänyt tehdä. 

— Tiedetäänkö siellä linnassa mitään Jumalasta? 

Kellberg hämmästyi ja ehkä vähän hämmentyikin. Olihan 

siellä joka rykmentissä pappi. 

Mutta rekryytti ei kysynyt pappeja, vaan kysyi Jumalaa. 

— Kuunteleeko komentaja Jumalan ääntä? Minun on sitten 
turhaa lähteä, sillä mikään linnoitus ei kestä ilman elävän Ju¬ 
malan johtoa. 

Iloinen Erik Kellberg joutui pahaan pinteeseen. Ei hän 
ikinä ollut uskonut tois-keväisen poikasen kasvaneen tuollaiseksi 



apostoliksi. Todennäköisesti hän peruuttaisi sanansa eikä ku¬ 
ninkaan ottomiesten opastajalle tästä matkasta koituisi äyrin¬ 
kään palkkaa, vaan vielä haukkumista ja sadattelua. Viinakin 
tuntui talosta loppuneen. Kuparisepät vasaroivat jo Kell- 
bergin päässä. Tuopit ja pikarit heilahtivat kädestä tyhjinä 
pöytään. Ja nuo miehet kaikki jälkihumalassaan seisoivat 
kuin verikoirat ympärillä ja vakuuttivat tämän kansan juma¬ 
lisuutta. Täällä on kova elämä, täällä on raja likellä, täällä 
ei koskaan nukuta yötä molemmin silmin, vaan toisen aina 
täytyy olla auki. Esi-isien turva on ollut elävä Jumala. Ja 
myös jälkipolvet palvelevat Herraa Jumalaa. Muuten kansa 
sortuu. 

Jahah-jaa, tämähän vasta kaunista olikin. Lasimestarin kas¬ 
vot venyivät hurskaan pitkiksi, ja menestyksellä hän hersytti 
kyyneliä silmistään. Eikä niitä kauan tarvinnut hersytelläkään, 
pian ne tulivat itsekseen. Jokainen päällystö varmaan mielel¬ 
lään näki tuollaisen nuorukaisen tulevan raakojen tollojen jouk¬ 
koon. Amiraali ei ollut aina ollut tyytyväinen linnoituksensa 
väkeen. 

— Jahah-jaa, oo kuinka iloiseksi kaikki tulevat, kun tuon 
tällaisen jumalaapelkääväisen nuorukaisen Viaporiin. Ja sinä¬ 
hän voit saarnata tuvissa ja kasarmeissa, minkä verran haluttaa, 
olethan käynyt: pappiskoulua ja tiedät puhtaan opin. Ehkäpä 
tarkoitus onkin sinun kauttasi vaikuttaa linnoituksen väkeen . . . 
Ja lujittaa sen muureja. 

Nuori Juhana painoi alas päänsä. Hänen kasvonsa olivat 
kuin rippilapsella. Ja sellaisethan ne olivat Marjaanallakin. 
Veli ja sisar olivat kuin yksi ja yksi, vaikka toinen oli niin kookas 
ja toinen niin vähäinen. Humalastaan selviävän »kuninkaan 
sukulaisen» mieleen isld, että tuonnäköinen varmaan oli ollut 
hänenkin äitinsä, kun hän neitona eleli isänsä majassa Verm- 
lannissa metsäjärven rantamilla. Silloin, ennenkuin hän kau¬ 
pungin markkinoilla näki isä-Kellbergin... Ja vielä johtui 



Viaporin lasimestarin mieleen äiti-vainaja sellaisena kuin hän 
oli seisoskellut ikkunan ääressä ja katsellut sinnepäin, missä 
Suomi oli. 

Linnoituksen lasimestari tunsi olevansa tuhlaajapoika. 

Ja mikä hänen mielensä silloinkin oli villinnyt, kun hän 
rupesi toimittamaan kruunun ottoherroille Sotamiehentalon 
nuorta poikaa? Jahah-jaa. Ei ollut ensinkään pakko hankkia 
uuteen rykmenttiin erikoisen pitkiä miehiä. Jokin ottomiesten 
kunnianhimo oli keksinyt, että mitäs, jos uuden rykmentin 
miehet olisivat pitkiä! Jahah, ja ehkäpä Kellbergin itsensä teki 
mieli nähdä Marjaana ja kuulla mitä siitä koreasta tytöstä 
oh tullut. Nyt oli kuitenkin myöhäistä peruuttaa mitä jo oli 
tehty. 

Niinpä varhain aamusta Sotamiehentalossa varustettiin rek- 
ryyttiä matkaan. 

Juhana heräsi kaksoissisarensa kädenpuserrukseen, joka kyllä 
kaiken yön mittaan oli etsinyt veikan kättä, tai käsivartta, 
tai kylkeä, tai vaikkapa lämpöistä peitettä. Ääneti istui per¬ 
heen jokainen jäsen tutulla paikallaan pöydän ääressä yhteisen 
huttuvadin ympärillä. Ainoastaan isomuori polvistui vanhan 
vaatearkun edessä etsiäkseen sieltä tytär-vainajansa viimeisen 
pojan eväskonttiin uudet sukat ja katkismuksen, jotta hän saisi 
saman kuin muutkin olivat saaneet sotaan lähtiessään — vaikka 
eihän tämä viimeinen tosin lähtenyt suorastaan sotaan. Mutta 
täällä oli totuttu siihen, että sota kuitenkin jossakin likellä 
aina odotti nielläkseen jokaisen, joka kotoa läksi ja pani yllensä 
asetakin. Näin oli aina ollut ja näin tulisi aina olemaan. Senhän 
oli enon karttakin opettanut. 

Tämä puhumaton eno, jonka päässä kuulat yhäti tuottivat 
vaivaa, ponnisteli löytääkseen sen asennon, missä vähimmin 
sattuisi — mikähän siellä päässä oikein mahtoikaan liikkua? 
Ei koskaan ollut Aape-eno sattunut tohtorin ilmoille. Nyt hän 
yht'äkkiä sanoi: 



— Poika perii kartan. Katsokaa, että kun minä olen kuollut 
hän sen perii. 

Oliko hän käydyt pienen taistelun itsensä kanssa? Olisiko 
hän ensin aikonut nyt jo luovuttaa kallisarvoisen karttansa 
sotapojan mukaan, mutta sitten pidättänyt itselleen tämän 
ainoan omaisuutensa? 

Kujan päässä antoivat isä ja isomuori lähtevälle kättä. Ei 
ollut enää mitään puhumista. Kaksoissisar saattoi veikan eilisen 
häätalon veräjälle. Siinä hän otti huivin päästään, sitaisi sillä 
veljen kasvoja, sitten kääri sen nopeasti kokoon, ettei kosketus 
huivista lähtisi, ja painoi sen povelleen, paljasta ihoa vastaan. 
Kaikki sanottava oli heiltäkin tullut sanotuksi moneen kertaan. 
Sirkku toisti kuitenkin vielä: 

— Kun sinä vain, niin kyllä m e aina täällä ! 

Mutta kun hän pääsi kotiin, ei hän mennytkään tupaan, 
vaan saunaan, joka kylvyn jäljeltä aina oli aivan lämmin. Siellä 
hän tunsi jääneensä hirmuisen yksin ja turvattomaksi. Juma¬ 
laakaan ei hän löytänyt, ainoastaan saunan sirkan, joka lauloi 
pimeästä. 

Kolme pientä kirjaa tuli Juhanalta parin vuoden mittaan. 
Kun ei näiltä kaukaisilta maanääriltä aina päästy kirkkoon, 
niin odotetut kirjat viipyivät lukkarinpuustellissa ja ehkä joku 
kirja oli hukkunutkin pitkällä matkallaan, koska poika oli 
luvannut kirjoittaa useammin. Hyvin hän linnoituksessa me¬ 
nestyi, päälliköt olivat olleet ystävällisiä. Kerran hän äksee- 
.rauksessa oli sattunut kaatumaan niin, että täytyi mennä lasaret¬ 
tiin. Saunaa hän on kaivannut, kun vain kerran viikossa lämmi¬ 
tetään. Jouluna upseerien rouvatkin seurustelivat miesten 
kanssa. Kun oli oltu kirkossa ja päästy saunasta, niin tanssattiin. 
Saatiin viinaa ja hyvää olutta ja tuli sellaistakin ikävää, että 
tapeltiin joulupahnoilla ja yksi mies siinä kuolikin. Lasimestari 
Kellberg ajoi jotakin oikeusjuttua upseereja vastaan ja kävi 
usein Ruotsissa. Lochtander kyllä oli täällä, mutta häntä ei 



saanut tavata niin usein kuin olisi tahtonut, puhuttiin hänen 
aikovan naimisiin kauniin aatelisneidon kanssa. Koti oli usein 
Juhanan mielessä ja levottomuus siitä, miten kotoväki selviäisi 
töistä. Nyt tuntui Ruotsilla olevan rauhallisempaa aikaa, so¬ 
dasta ei puhuttu mitään, kuningas oh Tukholmasta matkustanut 
Saksanmaalle ollakseen likempänä sen suuren sotapäällikkö Na¬ 
poleonin toimia. Täällä linnoituksessa kyllä oh sellaista kuin 
lasimestari silloin häissä oh kuvannut. Vaan saattoihan niistä 
turhanaikaisista pysyä erilläänkin. Kaksoisveli oh saanut hyvän 
ystävän, Antti Antinpojan. .He ohvat aina yksissä ja kasar¬ 
missa nukkuivatkin niinkuin kotona Sotamiehessä sirkku ja 
veikka, toinen ylävuoteessa, toinen alhaalla. Ohsi se mukavaa, 
jos sirkku voisi käydä täällä Helsingissä katsomassa, mutta 
matka on niin pitkä. Annille oh aina terveisiä. 

Eräänä päivänä sanoi isä isomuorihe: 

— Eikös näinä päivinä mahda tulla kuluneeksi yhdeksän¬ 
kymmentä ajastaikaa teidän syntymästänne? 

Ja isomuori vastasi: 

— Tohtii olla, katsoo vaan raamatunkannesta. Siellähän 
kaikki meidän syntymiset ovat merkittyinä. 

Isä ja Aape-eno tekivät vahvat knorrikupit ja isomuorille ja 
Marjaanalle heikompaa. Vietettiin syntymäpäiviä. 

Mutta sinä päivänä olikin Jumalan armo erikoisesti heidän 
kanssansa, sillä kun metsätyössä puu kaatui juuri Marjaanaa 
kohti, joka oh sahaamassa toisena isänsä kanssa, niin ei se tap¬ 
panut häntä, vaan ainoastaan sattui huuleen, niin että tyttö 
kauan oh kasvoistaan turvonneena. 

Isä sanoi Marjaanalle: 

— Älä mene yksiksesi metsäladohe heinänhakuun. Siellä 
on jälkiä, joille koira murisee. 

Ja Aape-eno sanoi: 

— Ryssät. Olen jo tuntenut ne nenääni. 

— Kuulehan tyttö, sanoi isä, — hyvä naapurin isäntä on 
jo kysynyt sinua siitä asti kun veljesi lähti. Eikö sinun pitäisi 



kiittää häntä ja mennä hänelle. Olisipa hän turvana meille 
vanhoille. 

Marjaana oli vaiti. 

— Ei hän mikään vanha ole. Mistä tässä nyt nuoren ottaa. 

Marjaana oli yhä vaiti. 

— Pitäisihän sinun nähdä, että miestä ja lapsia tarvitaan. 

Marjaanan henkeä ahdisti, kun hän sanoi: 

— Minä lähden veikkaa katsomaan. 

— Vaan kun sinä nyt olet ainoa, joka voit tämän asian 
auttaa. Aviosääty on Jumalalta. Helsinkiin on matkaa — 
et tiedäkään. Hukut tiettömiin hankiin. Pitääkö isäsi ruveta 
sinua pakottamaan? 

Marjaana oh tukahtumaisillaan, kun hän sanoi: 

— Odottakaa. En ole vielä vanha. Seitsemäntoista kesää 
vasta olemme veikan kanssa eläneet. 

Isä ei puhunut tyttärelleen moneen päivään. Kun Marjaana 
oli myrtyneellä mielellä, hiihti hän eräänä aamuna metsäladolle 
katsoakseen, mitä jälkiä isä ja eno siellä oksivat nähneet. Metsä- 
lato ei ollut likellä, mutta koira oh hänen mukanaan. Se hau- 
kahteli, hävisi näkyvistä, viipyi kauan eikä tullut huutoonkaan. 
Nyt se haukkui niinkuin haukutaan vihamielisille ihmisille. 
Toki sen Hallin äänestä aina tiesi, minkä otuksen se oh tavannut. 
Marjaanan mieleen johtui: olisivatko tulleet rajan takaa? Rajan 
takana asui suomalaisiakin ja niitäkin joskus tuli luvattomasti, 
mutta eivät ne mitään tehneet. Mutta venäläiset tekivät pahaa 
ja heitä tuli useammin, sillä heitä pidettiin siellä, rajalla, kei¬ 
sarin vartioina. Koira haukkui kiivaasti. Pitäisiköhän kääntyä 
takaisin? Marjaana tarttui puukkonsa kahvaan ja pysähtyi 
aukean laitaan. 

Metsäladon pienellä ovella oh miehiä. He kantoivat heiniä. 
Hevonen seisoi syvässä lumessa. He olivat aukaisseet laudoi¬ 
tuksen ovelta ja suurensivat vieläkin aukkoa. Häätäessään 
koiraa tieltään he silmillään etsivät sen omistajaa ja näkivät 
Marjaanan. 



Marjaana koetteli puukkonsa kahvaa. Ei suinkaan hän noita 
tässä rupea pelkäämään. Kaksihan heitä vain onkin. Ja hän 
hiihti nopeasti eteenpäin latoa kohden ja huusi jo matkan 
päästä nuhteita ja uhkauksia. Ja samalla hän usutti pientä 
pystykorvaansa heidän kimppuunsa. Koira repi miehiä vaat¬ 
teista minkä ennätti. 

— Menkää heti pois. Ei tänne saa tulla. Tässähän on raja! 

Marjaana seisoi keskellä aukeaa, huulet tiukkoina ja otsa ry¬ 
pyssä. Ne olivat niitä samoja miehiä, joiden kanssa Aape-eno eli 
ainaisessa kotisodassa. Mutta eivät he nyt käyneetkään riitele¬ 
mään, vaan pudottivat kantamuksensa lumeen ja nauroivat. 
Vot, vot! He olisivat nähtävästi tulleet kohti, jollei lumi olisi ol¬ 
lut niin syvää. Marjaana manasi, suksisauva koholla, heitä heti 
lähtemään pois ja kääntyi ympäri. Koiran kuonosta jäi lumeen 
veriset jäljet. Se totteli vastahakoisesti ja haukkui olemattomia. 
Pitäisi saada tekevä mies taloon, kyllä isä oh oikein sen ajatel¬ 
lut. Olisivatko rajan taakse saaneet tietoonsa, että veikka oh 
viety? Marjaana hiihti entistä latuaan ja tunsi hien valuvan 
pitkin selkää. Tällainen oh niin suututtavaa, että hiki pusertui 
esiin pelkästä vihasta. Hyvin saattoi ymmärtää Aape-enon mie¬ 
lenlaadun noita rajantakaisia kohtaan. Eivät ne vähttäneet so¬ 
pimuksista eivätkä laeista. Mikä tuli koiralle? Se ei päässyt 
eteenpäin, vaan pyöri ympäri ja lyyskähti kyljelleen. Mitä ne 
ohvat sille tehneet? Se nuolaisi Marjaanan silittävää kättä ja 
läähätti tuskaisena. Eihän täällä missään ohut käytetty 
ketunmyrkkyä — mitä sille oh tehty, heidän omalle Hal¬ 
lilleen? 

Haukkaa lunta, haukkaa. Kannan Hallin kotiin. Sidon hui¬ 
viin ja vien sylissäni oman Hallin. Halli saa kotona maitoa. 

Kun he pääsivät tiukasta metsästä, oh taivas heidän takanaan 
punaisena. Siellä oh tulipalo, tämä ei ohut iltaruskoa. Ryssät 
ohvat sytyttäneet heinäladon. 

Marjaanan sydänkin oh tulessa. Tämä oh vihaa. Eno oh 
puhunut siitä, että pitäisi siirtää rajaa. Eno tunsi itäisen naa- 



purin. Marjaanakin vihasi sitä. Se oli rikas ja mahtava eikä 
muu kuin Herran tuomio voinut sitä masentaa. 

Kodin harmaat huoneet jo näkyivät. Isä ja Aape-eno seisoi¬ 
vat järven töyräällä tähyämässä jäälle, kun koira väkivaltai¬ 
sesti hytkähteli tytön sylissä. Sitten se muuttui möhkäleeksi ja 
oli niinkuin eloton on. 

Marjaana nieli ja nieli, niinkuin olisi tahtonut kyyneleet ja 
vihan ja tuskan ja sydämenkin niellä olemattomiin. 

Nousevan viikon lauantaiehtoona, kun miehet puhtaissa alus¬ 
vaatteissaan ja paljasjaloin tulivat saunasta, paloi Sotamiehen- 
talo heleällä lieskalla. Aape-enossa heräsi samassa silmänräpäyk¬ 
sessä, jolloin hän lieskan näki, sydämen lieska täyteen roihuunsa. 
Muistamatta kipeää päätänsä hän työntyi sisään, löysi kart¬ 
tansa ja kiväärinsä ja, valkoisissa vaatteissaan näkymättömänä, 
paukutti miesten ketjuun, joka solui alas jäälle. Niitä piruja 
oli kymmenkunta. Ähäh, saamas pitää! Ähäh, pian Marjaana! 
Tule avuksi, tuo isän pyssy, ne perkeleet tappoivat koiran eikä 
kukaan varoittanut meitä. Ei päästetä hengissä ainoaakaan. 

— Kolme on jo maassa . . . neljäs! Naurakaa nyt, vaino¬ 
laiset! 

Isomuori, saunasta kiirehtien, tahtoi pelastaa suvun vanhan 
raamatun. Silloin sortui tuvan katto ja lieskat levenivät valu¬ 
vana tulijärvenä hänen ylitseen. 



II 


KAUPUNGIN UUSI PHYSICUS. 

Marraskuun meri vieritti verkalleen jäänsiruja Helsingin ran¬ 
toja kohden, kun uusi physicus, tohtori Berndt Otto Olof 
Rosenström pysäytti hevosensa Espoon tullin kohdalle, ryh¬ 
tyäkseen siihen ikävään toimitukseen, mikä oli jokaisen matkus¬ 
tavaisen edessä, ken joutui Turun tietä lähestymään kaupunkia: 
selvittelyyn vanhojen paatuneiden tullimiesten kanssa. Hevosta, 
jota hän itse ajoi, seurasi kolme kuormalhsta tavaraa, mikä 
pakkauksensa erikoisuuden vuoksi jo pitkin matkaa oh maja¬ 
taloissa herättänyt ihmettelyä ja kyselyä: mitä sisälsivät nämä 
isot laatikot, joista toiset eivät painaneet paljon mitään ja joita 
omistaja, käyttöä ajaen niin ylä- kuin alamäetkin, tuntui seu- 
raavan hellemmin kuin omaa henkeään? 

Neljän ajopelin räminä routaisella tiellä herätti molempien 
tullimiesten huomion, heidän torkkuessaan tullituvan kovilla 
lavitsoilla, ja suu tiukasti tukossa seisoi toinen heistä — rokon¬ 
arpinen pieni mies — nyt tulijaa vastassa tämän toivottaessa 
hyvän päivän. 

— Ihkatuota . . hyvää päivää vaan. 

Eaihasta viluisesta matkustajasta kääntyi tullimiehen silmä 
nopeasti hänen tavaroihinsa, ja hänen tullimiessisunsa nousi 
heti, kun hän havaitsi nuorenpuoleisen herran alkavan kohmet- 
tuneine käsineen avaella turkkejaan: näinhän tekivät aina sel¬ 
laiset, jotka pyrkivät joidenkin paperien ja turvakirjojen var¬ 
jossa livahtamaan tullin läpi vailla tarkastusta ja tullirahaa. 



Sellainen näköään oli juuri tämä. Mutta ei täällä Espoon tulli- 
tuvalla sillä lailla petettykään korkeata kruunua ja kaupunkia, 
vaan täällä pantiin matkustavainen maksamaan sekä henki¬ 
raha että tavararaha. Ja tällä herralla näytti tavarasta olevan 
menossa enemmän maksoa kuin hengestä. Mutta kaiken tämän 
huomioonottaen pieni rokonarpinen tullirenki totesi portin ole¬ 
van kiinni, ennenkuin tarttui keppiinsä, joka oh hänen koettu 
tuntosarvensa ja seuralaisensa, ja läksi kiertämään kuormia, 
tottuneella silmällään ja »tuntosarvellaan» saadakseen käsityk¬ 
sen, mitä lajia tavaraa laatikoissa oh. 

Herra huusi varoittavasti rattailtaan, vaan niinhän ne aina 
tekivät eikä siihen kannattanut huomiotaan kiinnittää. Mutta 
näistäpä laatikoista ei kajahtanutkaan vastaan vaatetavaran, 
ei ruokavaraston eikä edes kahvisäkkien tai kalliitten ulkolaisten 
juomien ääni — sillä tullimieshän tunsi nämä äänet niin pian 
kuin kepillään niiden verhoon koski. Laatikot tuntuivat olevan 
tyhjää täynnä, koputti niitä kylkeen tai kanteen. 

Nyt kuului ensimäiseltä kuormalta äkäisesti: 

— Älä koske minun tavaroihini. Lue ensin, mitä sanotaan 
näissä papereissa. Vai osaatko lukea? 

Suuren paperin alla, jota matkustavainen näytti, pitäen sitä 
korkealla ilmassa, oli punainen sinetti. Sellainen kylläkin olisi 
pitänyt riittää pidättämään rokonarpisen miehen tarkastusta, 
mutta tänne tullituvalle oli sattunut sellaisiakin omatekoisia 
sinettejä, joiden varjossa vaaralliset kruunun vihamiehet ja 
ryövärit olivat pyrkineet kaupunkiin, joten ei täällä säikäh- 
dettykään sinettiä heti ensi hädässä. 

— Luetaan kun ennätetään, murisi tullimies, nyt koputelles- 
saan »tuntosarvellaan» hyvin pitkää ja erikoisen näköistä laa¬ 
tikkoa. — Mitä tässä tällaisessakin kuljetetaan? No, poika, 
puhu pois. 

Ajajapoika säikähti tukahtuakseen, kun tulhmiehen tunto- 
sarvi hänen kuormastaan kutsui esiin kumean, kaamean äänen. 

— No, saatko suusi auki, piru vie. Mitä tässä on? 



Poika meni pienen tullimiehen silmien alla entistäänkin sinet- 
tyneemmäksi. Vihdoin hän vastasi, täydessä itkussa: 

— En tohdi ... en tohdi sanoa. 

— Et tohdi? Ihkatuota, mitä pirua se merkitsee? Voin 
arvata, että herra tuolla takana on kieltänyt sinua puhumasta, 
ihkatuota, mutta täällä olen minä herra, minäkin, ja vanha 
sotamies lisäksi, ja tästä minun kepistäni, ihkatuota, lähtee 
hyvä löyly, niinkuin moni uppiniskainen kyytipoika on saanut 
kokea, ja . . . 

Aa-au-au-au! ulvoi kylmästä kohmettunut poikanen, yhäti 
toistaen, ettei tohdi. Silloin tullimies nousi rattaiden pyörän 
varaan ja työnsi taskumattinsa suun ulisevan pojan suuhun. 

— No niin, saparo, juo lämpimäksesi ja puhu sitten. 

Ja poika sanoi: 

— Siinä on. . . siinä on . . . En tohdi sanoa, herra kivalteri! 
Älkää lyökö, herra kivalteri. Siinä on kristityn ihmisen luuranko. 

Pieni mies pysähtyi kesken lyöntiään: 

— Mitä? Mitä pirua? 

— Kristityn ihmisen luuranko! toisti poikanen hiljaa, viina- 
ryypystä vähitellen lämmenneenä. — Turussa sanoivat miehet, 
kun kuormia tehtiin, että kristityn ihmisen luurankoa joudun 
kuskaamaan — aa-au-au-au! Niin sanoivat, en valehtele. 

Pitkän hiljaisuuden kestäessä silmäili tullimies nyt vuoroin 
pitempiä laatikkoja, vuoroin lyhyempiä ja vihdoin tuota kaik¬ 
kien pisintä outoine sisältöineen. Harmaa meri vieritti helistäen 
jääsiruja kahdenpuolen tullihuonetta. Hyi hitto, ihan oli kuin 
luurankoja olisi helistelty! 

Mutta nytpä matkustajakin, yllään hyvä, maahan ulottuva 
turkki, ennätti tullimiehen eteen, paperit käsissään: 

— Osaatko lukea, niin lue. Minä olen Helsingin uusi tohtori 
ja saan tuoda mukanani mitä haluan. Tässä on armollisen kunin¬ 
kaallisen lääkintäkollegion suosituskirje, ja tässä toisessa pape¬ 
rissa näet korkeasti kunnianarvoisen ja jalosukuisen herra arkki- 
aatterin oman sinetin. 



Sen hiljaisuuden aikana, jolloin tullimies haki silmälasejaan, 
asettui pienen punaisen tullituvan suojaan ja siinä, selkä sei¬ 
nään nojaten tavaili papereja, kasvoi tuulen kohina kahden- 
puolen sitä kapeaa kannasta, mikä erotti Kluuvin veden Kau- 
punginlahdesta, kasvamistaan. Myöskin jääsirujen helinä yltyi, 
johdattaen mieleen kahleiden kalinaa pitkissä vankikaravaa- 
neissa, joista Siperian vangit, ja heidän joukossaan Rosen- 
strömin isäkin, olivat kertoneet, tai jotakin aaveiden tanssia. 
Oliko tämä Helsinki nyt tosiaan näin maahan painunut ja vailla 
kaikkea iloa? Hänethän oli sotien aikaan komennettu tänne 
työhön, mutta täällä oh silloin tuntunut aika virkeältä, mikäli 
nuori lääkäri ennätti paljolta työltään huomata. 

Hänen vanha isänsäkin oli aina Helsingin-matkansa jälkeen, 
jommoisen hän teki enimmäkseen vain kerran vuodessa, tun¬ 
tunut erinomaisesti nuortuneen ja virkistyneen. Myöskin olivat 
kotoiset hartaushetket, joilla isä alkoi ja päätti päivän, Helsin- 
gin-matkojen jälkeen herkemmät kuin muuten. Isä oli pitkän 
Siperian-vankeutensa aikana tullut hurskaaksi mieheksi. Hel¬ 
singistä palatessaan hän oli virkeä mies, ja Olof Otto Bemdtille 
oli jäänyt käsitys, että Helsingissä elettiin iloista elämää. 

Ja tässä hän nyt oli Helsingin portilla, samassa paikassa mistä 
hänen isänsä niin monen joulun edellä oli kuljettanut koko 
vuoden työnsä, monenlaiset sekä tasku- että seinäkellot, myy¬ 
täväksi, palatakseen keventynein askelin, taskussaan koko se 
rahamäärä millä perhe eli vuoden eteenpäin, ja mielessään 
erikoinen hellyys jokaista kodin jäsentä kohtaan. Mutta la- 
maanlyövältä vaikutti tänään kaupunki. Jo tämä marraskuun 
päiväkin tuntui koonneen maan täyteen sitä väsymystä, mikä 
jää, kun kapanalat ovat pusertaneet esiin voimansa ja ihmiset 
ja eläimet sen ovat korjanneet, niin että jäljellä on tallattu 
sänki ja niljainen kamara, mistä mädäntyneet naatit levittävät 
apeaa hajuaan. Mikä panikaan hänet juuri tällaisena päivänä 
tulemaan uuteen paikkaansa? Tällaisena päivänä tuntuu ilma 
olevan täynnä märkää nokea, mikä hiljalleen painuu alemma, 



uhaten tukahuttaa kaiken ilon ja elämän, kokonaan riippumatta 
tuulenhengestä, joka ajaa pilviä edellään. Tällaisena päivänä 
ovat ihmisen aivotkin kuin säkki varasto jossakin unhoitetussa 
makasiinissa, missä tunkka tunkee karkeiden kankaiden läpi 
eivätkä mitkään muistot tai toiveet helpota yhäti tihenevää 
alakuloisuutta. 

Selittämätön ja yhä tihenevä painostus lepäsi tällä hetkellä 
pienen kaupungin yllä kuin aivopaise, joka on salassa kasva¬ 
mistaan kasvanut ja joka nyt voidaan avata vain veitsen terällä. 

Mitä ovatkaan tällaiset aavistelut? Joskus sellainen oli tullut 
keveästi, ennustaen likeistä tapahtumaa. Joskus sellainen kuu¬ 
lui tulleen lyyhistyttävän raskaana ja tiedoittaen kaukaisia 
asioita. Se painostus, mikä äkkiarvaamatta juuri Helsingin 
tulliportilla ja vailla kaikkea järkevää aihetta nyt otti kierrok¬ 
seensa oudon ihmisen, miehen, jolla ei ollut kaupungin kohta¬ 
loissa mitään sijaa tai syytä, vaikutti sekä likeiseltä että kau¬ 
kaiselta. Mitä hän, Rosenström, siis oli täällä kokeva? Tar- 
vittiinko täällä uuden kaupunginphysicuksen puukkoa? Vai 
oliko hänen sydämensä joutuva siihen ruusuiseen paulaan, jota 
se joskus tuskallisesti kaipasi. 

Turussakin ja jopa itse Tukholmassa tunnustettiin, että pie¬ 
nessä mitättömässä Helsingissä oli kauniita naisia ja sen jää- 
ajot erikoisia. 

Järjettömiä mielijohteita Helsingin tulliportilla! 

— No, mitä pirua sinä, tullimies, viivyttelet? 

Harmaan tuvan seinämältä kuului vastaan: 

— Suuret herrat kirjoittavat nimensä niin että piru siitä sel¬ 
vän ottakoon. 

Rokkotauti oli jättänyt rumat jäljet miehen kasvoihin. Hel¬ 
singin uusi tohtori muisti, miten hänen rokkotautiset sairaansa 
olivat huutaneet, kun hän, heidän päästyään sille asteelle, jolla 
syyhyäminen alkaa, oli sidottanut kiinni heidän kätensä. Moni 
oli sillä tavalla päässyt pahimmista rumentavista arvista. Tuol¬ 
laisen tullirengin ulkomuodosta ei ollut suurtakaan väliä, mutta 



ylhäisön naiselle saattoivat isonrokon jäljet olla suorastaan 
kohtalokkaat. Mitenkä lienee ollut rokottamisen laita täällä 
Helsingissä? Viiteen vuoteen ei ollut kaupungilla ollut omaa 
physicusta. Kun tauti näissä taajaan rakennetuissa pienissä 
pesissä pääsi valtaan, niin siinä sai lääkäri taistella! Okkohan 
täällä olemassa minkäänlaista sairastupaakaan? No niin, työtä 
tämä kaupunki varmaan antaisi. 

Ne olivat sennäköisiä nuo matalat harmaat turvekattoiset 
rakennukset, ettei niissä paljoakaan tiedetä nykyajan hygie¬ 
niasta. 

Täällä kuitenkin sitten Sveanlinnan rakentamisen oli monien 
ylhäissyntyisten Riikin herrojen ja naisten täytynyt viettää vuo¬ 
sia. Olof Cronstedtkin oh lähetetty tänne, Ruotsinsalmen ihailtu 
voittaja. Eipä ihme, että hän, niinkuin koko valtakunta tiesi, 
oli saadessaan kuulla nimityksestään Sveaborgin komendan¬ 
tiksi sanonut: »niinkuin pahantekijä minut lähetetään maan¬ 
pakolaisuuteen linnoitukseen, missä minulla ei ole tuolia mille 
istuutua eikä ystävää kenen kanssa vaihtaa sana». Ja hänen 
kreivittärensä kuului iskeneen nyrkkinsä pöydän levyyn niin. 
että veri juoksi ja kuiskanneen: »tätä hänen majesteettinsa 
tulee katumaan». Jos ylhäinen herrasväki vielä sattui tällaisena 
päivänä tulemaan kaupunkiin, eipä ollut ihme, ettei kaupunki 
ainakaan heti saanut heistä ystäviä. Ylpeä Olof Cronstedt ei 
tosin koskaan ollut kiinnittänyt huomiota välskärinkisälliin, 
joka seurasi armeijaa sotatanterilla, mutta kuitenkin oli vä¬ 
häisen välskärin palvova ihailu seurannut häntä, hänen astelles¬ 
saan kuninkaan vierellä, hänen lähimpänä uskottunaan ja ystä- 
vänään. 

Kustaa kuninkaan kasvojen auringonpaisteesta ja hänen 
hovinsa loistosta tällaiseen kurjaan pesään — kuinka saattoi 
nuori kuningas lähettää Ruotsinsalmen voittajan tällaiseen 
alennukseen? 

Mitenkä sellainen herra sai täällä aikansa kulumaan? Mitä 
työtä antoi tuollainen talvikaudet nukkuva linnoitus? Saat- 



toiko Olof Cronstedt ottaa osaa rekiretkiin ja tanssi-assamble'ei- 
hin, jommoisilla kerrottiin linnoituksen upseeriperheiden tap¬ 
pavan aikaansa ikävässä Helsingissä ja sen kuuluisassa — eikä 
silti vähemmän ikävässä — linnoituksessa? 

Tohtori Rosenströmille kaikki tämä kävi päinsä mainiosti, 
ja saattoipahan heti alkaa kiire työ, jos esimerkiksi rokko ja 
rokotus tuotapikaa vaativat toimenpiteitä. Kenties tässä pie¬ 
nessä kaupungissa myöhemmin riittäisi aikaa tieteelhseenkin 
työhön. Mielellään, kovin mielellään hän halusi ilahuttaa isäänsä 
kirjoittamalla disputationsa valmiiksi Turun ensi promotioon. 
Niin, ja entäpä täällä ilmaantuisi tilaisuus myös luonnontie¬ 
teellisten kokoelmien kartuttamiseen. Helsinki saattoi olla mu- 
kiinmeneväkin kaupunki, kunhan pääsi läpi tämän kirotun 
tulliportin. 

— Hoi! Minä olen nyt odottanut tarpeeksi, sinä rokonsyömä 
tullirenki! 

Vastauksen asemasta kuuli matkustavainen viimeiseltä ta¬ 
varakuormaltaan kajahtavan lyönnin. Tullimies oli jälleen iske¬ 
nyt: sauvansa pitkän laatikon kylkeen. 

Soi. 

Soi pitkään ja omituisesti väristen. 

Pieni tullimies tuli nopeasti Rosenströmin eteen ja kysyi 
säikähtyneenä: 

— Mikä siellä soi? Ihkatuota: soi. Onko siellä kirkonkello? 
Minä vaan sitä, että tällainen maku oh laatikon äänessä, kun 
kaupungin kirkonkelloja tässä viime kerran jo, ihkatuota, 
yritettiin viedä vihollista pakoon. Minä, ihkatuota, kaikki 
äänet tällä tuntosarvellani tutkin. Onko siellä kello? 

Rosenström nauroi — mitäpä tässä muutakaan voi tehdä. 

— Kuuleppa, jos olet vanha soturi, niin anna minun nyt 
mennä. Etkö näe miten hevoset höyryävät ja pienet ajajani 
vapisevat viluissaan. Ymmärräthän, että kaupunginlääkäri tuo 
mukanaan mitä haluaa. Ja kiitä hyvää tähteäsi, jollen kunin¬ 
kaalliselle majesteetille lähetä kantelua siitä, että Helsinki 



pitää tulliportillaan lukutaidotonta miestä. Jahka saan asun¬ 
non, voit tulla katsomaan mitä laatikoissa on, jos olet utelias . . . 
Mutta mitenkä näytätkään niin tutulta? Bttenhän vain ole 
joutunut jossakin paikkailemaan jäseniäsi. Olitko mukana Par- 
kunmäellä? Vaiko Värälässä? 

Pienen tullimiehen rumat kasvot pärskähtivät nauramaan. 

— Herra välskäri! Ihkatuota noin! Johan katselinkin. Ja 
minä tässä estelen häntä hänen virkansa toimituksessa. Par- 
kunmäellä, Parkunmäellä, ihka tuotanoin . . . 

Rokonarpisen miehen kimakasti mainitessa näitä paikalli¬ 
suuksia lensi pienen tullihuoneen ovi nopsaan auki kuin tuli¬ 
palolla ja pitkä parrakas tullimies astui — päätään taivuttaen 
ja silmä terävänä — ulos, heti tuntien Rosenströmin, hänkin, 
ja yltyen iloisiin muisteloihin. 

— No, itse herra välskäri — ja tuo tollo ei nyt teitä tunne, 
sanon minä, vaikka matojen leuvoissa olisi aikoja sitten hajottu, 
niin toinen kuin toinenkin, ilman herra välskäriä. — Sinä 
»Ihkatuota» Rosenströmiä et tunne, vaikka häneltä köllinkin 
saimme, josta meidät nyt koko kaupunki tuntee, Paxeniuksen 
ja Pitceenin — ja herrasköllejä ovat niinhyvin Paxenius kuin 
Pitceenkin, sanon minä. Parkunmäellä, sanon minä, ja Värä¬ 
lässä. Sotamiehenlesken saunassahan meitä makasi seitsemän 
miestä. Ja jalan tahdoitte minulta sahata, kun ryssäpirut olivat 
sen niin seulaksi laskettaneet. Mutta minä sanoin, että »ei 
herra välskäri», sanoin minä — muistattekos? — sillä mistä 
minä ylösnousemuksessa sääreni löydän, kun sitä minulta vaa¬ 
ditaan, jos te sen viette. No niin, nythän jo muistitte: meitä 
makasi seitsemän miestä leskivaimon saunassa . . . Itsekin sitten 
sanoitte, että hyvä oli, Pitceen, että piditte puolianne, jalasta 
taitaa vielä tulla jalka ja sittenpähän se ylösnousemuksessa 
on paikallaan . Ja välskärikö nyt, sanon minä, tulee meidän 
tohtoriksemme? Täällä onkin viime päivinä jo kuollut paljon 
väkeä . . . Rokkoon, herra välskäri. Taivaallinen Isä taas rokko- 
taudin lähetti, kun jumalattomasti elävät, aivan niinkuin Iisrae- 




linlapsiUe muinoin paiseita lähetettiin. Ja, sanon minä, puhun- 
pahan samalla senkin, että tässä menneellä viikolla muuan 
komeljanttarityttö — eivät ole ajat, sanon minä, niinkuin ennen, 
vaan kaikenlaiset mustalaiset ja komeljanttarit suvaitaan kau¬ 
pungissa ja linnoituksessa! Niin, ja se komeljanttarimamsseli 
parani rokkotaudista, mutta, sanon minä, hänen syntisiin kas¬ 
voihinsa jäi arvet, aivan niinkuin tuohon meidän Pitcee- 
niimmekin. Ja sehän on Jumalan tahto, että arpia jää, niin¬ 
kuin, sanon, taivaallinen Majesteetti taudinkin lähettää. Mutta 
tämä tyttöhaaskapa ei tyytynytkään tähän, vaan itsensä lin¬ 
noitukseen soudatti ja, sanon minä, siellä upseerien ikkunan 
alla itsensä meren helvettiin heitti. Ja, sanon minä, sen kyllä 
arvata voi, kuka hänet siinä tuliseen talikkoonsa korjasi ja 
sinne pahimpaan paikkaan viskasi, kussa . . . Ii-jii-jii, sanon 
minä . . . Ne sellaiset, kuin komeljanttarit, ne juuri tullitta ja 
rahatta pyrkivät portista. . . 

Puhelias Paxenius lakkasi vasta, kun Rosenström tarttui hänen 
käsivarteensa. Nyt pyysi Paxenius anteeksi, mutta pyysi niin 
moneen kertaan, että tohtorin jälleen täytyi hänet keskeyttää. 
Niin, hänellähän oli täällä jotakin! Ja nyt kestitsi hän entistä 
välskäriään parhaimmalla takavarikoidulla viinillä, mitä säi¬ 
lytti tullituvan penkin alla — unohtaen, että hänet juuri oli 
keskeytetty — ja kertoi uutisia nykypäivien Helsingistä sekä 
taas johdatti mieleen muistoja lesken saunasta Kärnäkoskella. 
Kun uusi tohtori vihdoinkin näytti olevan pääsemäisillään irti 
vanhoista sotamiehistä, tuli rokonarpinen Pitceen vielä hevosen 
eteen ja puhui: 

— Mutta, ihkatuota, helvetissä: tuleeko siitä meille kruunun 
rangaistus, jos annamme kuljettaa kaupunkiin kristityn ihmisen 
luurangon? Minä vaan, ihkatuota sitä, että eikö sellainen ole 
korkea-arvoiselle tuomiokapitulille ilmoitettava, ja asia tut¬ 
kittava korkean oikeuden edessä . . . ja . . . helvetissä . . . 

— Tollo! sylkäisi Kustaa Kustaanpoika Paxenius nuorem¬ 
man apulaisensa eteen, mutta tämä ei tapahtunut vihassa, vaan 



hymymielin, — etkö tiedä, että ei se, sanon minä, mikään oikea 
tohtori olekaan, joka ei tuo mukanansa luurankoa. Mitenkä hän 
osaisi sellaistakin tehdä kuin sahata poikki ihmisten jäseniä, 
ellei hän luurangosta lukisi, mitä luita millekin kohdalle Jumala 
kaikkiviisaudessaan on asettanut ja luonut. Oikea tohtori, sanon 
minä, luurangosta lukee kuin pappi postillasta. Niin että herra 
välskäri vaan tuo kaupunkiimme vaikkapa useampiakin luu¬ 
rankoja, suurempia ja pienempiä! Ei niistä tarvitse millänsä¬ 
kään olla, ne ovat ryövärien ja murhamiekien, joita muutenkin 
olisi pistetty kristittyjen ihmisten hautamuurin taakse ja sille 
pimeälle puolelle, minne viimeisellä tuomiolla kaikki kaatuu. 
Ei, sanon minä, kyllä luuranko tohtorilla olla pitää. Kaikki 
on nyt järjestyksessä, niin että olkaa tervetullut vaan, sanon 
minä, tähän syntiseen kaupunkiin elikkä uuteen Sotomaan! 
Tollo, sanon — hän oh hyvä mies tuo Pitceen, nimenomaan sil¬ 
loin kun oh paksu ja pullea, mutta tässä Sakeuksen ammatissa 
tulee ihmisestä susi — no niin, avaa nuoremmaksesi portti ja 
tiedä, ettei sellaista tohtoria sisäänkään päästetä, jolla ei luu¬ 
rankoja matkassa ole. Montako tohtorilla onkaan? Yksi joka 
laatikossa — hehhehheh? 

— Kuulehan nyt, vanha Pitkä, keskeytti Rosenström vielä 
kerran sodanaikaisen tuttavansa suuntulvan, — koska minä 
sinulle olen ilmaissut, mitä näissä laatikoissa tuon kaupunkiin? 
Tule ensin katsomaan ja puhu vasta sitten. Huomaan, että 
erehdyimme kun teidän niiniänne justeerasimme: lyhyestä pie¬ 
nestä miehestä tuli Pitceen, vaikka tämä nimi olisi sopinut 
paremmin pitemmälle. Vaan mitäpä sillä on vähä ... Ja toh¬ 
torin asuntoa ette siis tiedä kumpikaan — ettekö niin sanoneet? 

Vanhoille sotaveikoille, jotka nuoruudessaan olivat totel¬ 
leet leikkinimiä »Pitkä» ja »Paksu», tuli jälleen uusi ja terve¬ 
tullut tilaisuus pysäyttää tohtorin hevoset. Toinen sanoi: 

— Täällä ei ihkatuota ole vuosikausiin ollutkaan tohtoria . . . 

Ja toinen: 

— Siellä, sanon ja tiemmä, tohtori asuu missä apteekkari 



ja kaupungin teurastajat ja raatiherrat: Isonkadun varrella! 
Missäs muualla, sinä tollo! 

Tohtori huomautti käsittäneensä, että asunto olisi rannassa: 
viheriäinen puutalo . . . 

Mutta nyt hirnahtivat molemmat tullimiehet ja Paxenius 
ehätti ensinnä selittämään: 

— Ei, sanon minä, siinä talossa voivat tällä hetkellä asua 
vain varpuset. Ei, sanon minä, ei tohtori siinä talossa asu 
niinkauan kuin olette elävä ihminen. Luurankonne, ne kyllä 
tarkenevat, hehhehheh. 

Tämä oh niin huvittavaa puhetta, että viluiset pikkupojatkin 
vetivät suutaan hymyyn salaperäisten ja peloitta vien kuor- 
miensa ääreltä. Tullimies jatkoi: 

— Ei, sanon minä, linnoituksen vallasväet, jalosukuiset herrat 
ja rouvat tulivat assambleeillastaan uudella raatihuoneella — 
meillähän on uusi raatihuone nyt, oikein kivestä ja kahdessa 
kerroksessa, — niin, sanon minä: tulivat linnoituksen herras¬ 
väet assambleekalaaseista, ja kuu paistoi kauniisti, ja odotel¬ 
lessa venemiehiä, jotka olivat torkahtaneet, tai menneet tut¬ 
taviin, tai ties mihin, vaikka niidenhän piti soutaa herrasväet 
vielä linnoitukseen, niin, sanon minä, herrasväet tiesivät talon 
asumattomana olevan, ja kun kuu kiilsi ikkunoihin, niin, sanon 
minä, he viskasivat niitä lystikseen kivillä. Ja aina kävi ilo 
iloisemmaksi siihen asti kunnekkas rikas kauppamies ilmestyi 
joukon jatkoksi, Heidenstrauch, omasta rakennuksestaan. Ja 
kovin kaunottaret kiljaisivat — kas, sanon: rikas kauppamies 
tuli suoraan sängystään ja yöpukimissaan. Mutta kaunottaret 
luulivat kyöpeliksi. Vaan Heidenstrauchpa heristeli nyrkkiä 
ja sanoi, että hän jok'ikisen ilkimyksen on kuunvalossa tun¬ 
tenut, ja järjestys pitää olla! Niin että: ei, sanon minä, luuran¬ 
got ja kyöpelit voivat asua Heidenstrauchin talossa, mutta ei 
meidän uusi tohtori. . . 

Tulliportin vääntötanko vingahteli nyt Paxeniuksen käsissä, 
mutta avautuvan portin rakoon hypähti samassa kuin nopeasti 



suhahtava pyyparvi neljä naisihmistä, yllään palveluspiikain 
vaatteet, mutta kepeästi liikahdellen kuin lapset leikeissään. 

Mitä tämä merkitsee: eivät anna tietä, vaan naureskelevat 
ja hypistelevät liinojensa kulmia! Ja vanhin tyttösistä asettuu 
aivan eteen, niin että hevonen jälleen pysähtyy, ja puhuu: 

— Antakaa ennustajalle kätenne, jalosukuinen herra, niin 
ilmoitan teille vastaiset asiat. . . Olen ennustaja ja tulen kym¬ 
menen viikon matkan takaa Pohjanmaalta. 

Se käsi, joka ojentui vierasta vastaan, ei ollut palveluspiian 
käsi. Eikä siinä vaadittu paljoakaan tuntijan silmää havaitse¬ 
maan, että karkeihin vaatteisiin pukeutuneet tytöt olivat aivan 
toisia kuin minä esiintyivät. 

— Paljon kiitoksia vain, sanoi vieras, huvitettuna letkaut¬ 
taen silmää salaperäisiä neitoja vastaan, jotka tummien huivien 
taakse kätkivät ilakoivia kasvojaan. — Ei ole aikaa nyt. 

Mahtavat olla naamioitua komeljanttariväkeä tai kukaties 
vallasnaisia, jotka tappavat aikaa toimeenpanemalla tällaisia 
naamiaisia, päätteli vieras, ohjatessaan hevostaan naisten ohitse, 
ja hänen mieleensä muistuivat Turun herrasväkien monet su¬ 
loiset kujeet, puhumattakaan ylhäisten tukholmattarien oikuis¬ 
ta heidän etsiessään lisää seikkailuja päiviensä kirjavuuteen* 
Ovat vallasnaisia, teki Rosenström samassa johtopäätöksensä, 
sillä ilmassa heidän ympärillään tuntui selvästi Eau d'Athe- 
niennen tuoksu. Eikä ollutkaan huhu turhaan puhunut Helsin¬ 
gin kauniista naisista: jokainen näistä olisi ollut koristus yk- 
sinpä hovissakin. Se, joka yhä tuossa puhui, ojentaen kättään 
tulijan puoleen, tuntui olevan vanhin joukossa, kypsynyt ilme 
hänen säteilevissä, tummissa silmissään ja janoavissa suupie¬ 
lissään ilmaisi hänen jo tuntevan rakkauden kuohuviinin. Mitä 
viehättävää ballet rustique'ä he esittivätkään siinä marras¬ 
kuun harmaudessa, jääsirujen soittaessa karkelomusiikkia! 

— Jalosukuinen vieras tulee outoon kaupunkiin — eikö 
häntä haluta tietää, mikä häntä täällä on kohtaava? 

Ei, ajatteli Rosenström, eipä olekaan enää tämä outo tienoo 



painostava ja alakuloinen, vaan noiden salaperäisten naisten 
läheisyys luo tänne seikkailun lumoa, heidän pienten käsiensä 
pilkottaessa esiin karkeista vaatteista, ikäänkuin punoakseen 
pauloja yksinäisen matkamiehen viettelykseksi. Marraskuun 
sumuun on lehahtanut tuoksu aatelisnaisten makuukammioista 
ja kaikesta siitä hurmasta ja hurman kaipuusta, mikä niissä 
alati pesii. lääkärintoimessaan ei Rosenström ole kovin monta 
kertaa joutunut kutsutuksi tällaisiin tuoksuviin kammioihin 
— hänen työmaanaan ovat pääasiallisesti olleet taistelutanteret 
ja viheliäiset pahnat köyhissä maakylissä. Mutta senverran 
hän muistaa, että tuollaisen ihmislelun ympärillä, joksi hovin 
kaunista ja rikasta naista saattaa nimittää, silloinkin kun hän 
makaa tautivuoteella, vallitsee ilma, mikä ensikertalaista hiuk¬ 
kasen pyörryttää! Tuollainen ihmislelu on sukupolvien himo 
ja hekuma ja myöskin sukupolvien kaipausten ja suloisten heik¬ 
kouksien kiteytymä . Nämä neljä naista, jotka kaupungin 
uusi physicus kohtaa itse tulliportilla, ovat kun ovatkin muuta 
kuin miltä he haluavat näyttää. Jostakin oikusta he ovat 
pukeneet ylleen palveluspiian hahmon, mutta kiemailu ilmaisee 
heidät. Varmaan linnoituksen hienostoa, tai tämän pienen kau¬ 
pungin vallasväkeä — mutta mitä varten he oksivat liikkeellä 
tällaisella ilmalla ja tällaisissa pukimissa, vieläpä matkalla tulli- 
portin taakse? 

— Eikö jalosukuinen herra siis halua tietää, mikä häntä 
täällä on kohtaava? lausuu sointuva, kujettaan peittelevä ääni 
yhä tohtori Rosenströmin vierellä, ja kapea käsi ojentuu häntä 
kohti. 

— Hyveellinen ja kaunis tuntematon rouvaseni, on turhaa 
enää minulle ennustaa. Sillä tiedän jo kohtaloni. Se ei ole 
kymmenen päivämatkan päässä edessäni, vaan tällä hetkellä 
tässä vieressäni, ja ainoastaan tieto siitä, että toinen ja onnelli¬ 
sempi varmaan jo on ennättänyt edelläni ja ottanut sen mikä 
nyt panee sydämeni kuumasti liekehtimään, tekee, että astun 
orpona tietäni lumoojattareni editse, mutta tulevaisuudessa toi- 



voen lohdutusta niiltä silmäpareilta, jotka tuikkivat aurin¬ 
koni ympärillä ja myöskin ovat suvainneet luoda tuikkeensa 
tuntemattomaan matkamieheen. 

Neitojen kauan pidättämä nauru pulpahti valtoimenaan il¬ 
moille. Mutta vain hetkeksi, sillä samassa he vetäytyivät kar¬ 
keiden pukimiensa suojaan, antoivat kohteliaasti tilaa ja niia¬ 
sivat syvään, kun matkustaja kuormineen ajoi heidän ohitsensa. 

Rosenström ehti nähdä, että yhdellä oh voimakas nenänvarsi 
ja tummien kiharoiden alla pitkät tummat silmäripset, jotka 
nyt huolellisesti kätkivät silmien salaisuuden, toisella oh suuri 
elämän janoinen suu ja vahvat valkoiset hampaat, kolmas katsoi 
vieraaseen sirkein ruskein silmin, jotka ilmaisivat uteliaisuutta 
ja myöskin hellyyttä. Tämä helläsilmäinen tyttö oli pienin ja 
varmaan nuorin, ja vieras päätteli, että hän oh turvan tarpeessa, 
jota hän, Rosenström, myös oh valmis hänehe antamaan, jos 
niin tarvittiin. Erikoisen ihana oh naurava vaalea, jonka sormet 
vartioivat vaaleita kiharoita kuin opettaja vallattomia lapsia 
— kiharat lehahtivat lentoon, silkinhienot luonnonkiharat. Kal¬ 
peina tai punastuvina neidot jäivät tiepuoleen marraskuun su¬ 
muun, pidellen tummia liinoja leuvan alla. 

Tämähän totisesti alkoi lupaavasti. 

Keitä ohvat neidot, jotka ymmärsivät taitavasti karkoittaa 
pahat enteet ja aavistukset tipotiehensä? Veikeitä ja vietteleviä, 
hitto vie, ehkäpä vallattomampia kuin säädyllinen kasvatus 
salli. Kuitenkin ohvat kaupungin uudelta physicukselta ras¬ 
kaat aavistukset tipotiessään. 

Mutta mikähän nyt oh unohtunut, kun vanha Paxenius kan¬ 
kein jaloin kiirehti perässä, huutaen, että kuormat pysähtyisivät. 

— Herra välskäri. . . herra tohtori, piti sanomani! Ohhoh 
yhtäkaikki, kun voisitte . . . voisitte, sanon minä, antaa rohtoja 
tuohon kolotukseen tässä minun vasemmassa jalassani, lah¬ 
jaksi annatte vanhalle sotamiehelle, tuot anoin, kun pitkästä 
aikaa tavattiin . . .! 

Mutta tämä ei ollut lainkaan hänen varsinainen asiansa, vaan 



päästyä tohtorin rattaiden ääreen, naura kuin suden ulvahdus 
heltisi iloisen ukon leukapielistä. 

— Eikö, alkoi hän kuiskaamalla, — eikö, sanon minä, herra 
tohtorilla olekaan silmiä päässä? Kun ette näe ettekä kuule! 
luuletteko noita harmaita tipuja palveluspiioiksi, jotka menevät 
emännälleen ostamaan kananmunia tai metsälintuja? Ei, sanon 
minä, vaan sokea tietäjä tuli menneellä viikolla kaupunkiin ja 
saarnaa tulevista asioista, ja jos Espoon tulliportista aina menisi¬ 
kin niin paljon väkeä kuin tällä viikolla, niin hyvät rahat ansait¬ 
sisi kaupunki. Ei, vaan mitä pitikään sanomani — tietäjän nuori 
tytär selittää unia, ja tulevaisten asioiden kartta on valmiiksi 
piirustettuna heidän päässään kuin Helsingin kartta kaupungin 
raatihuoneella. . . Kas, kaikki ihmiset eivät olekaan halulliset 
menemään tietäjän luo päivän aikaan ja omissa vaatteissaan, 
vaan ihihihihii! — salaa menevät ja näin kun päivä jo hämärtää. 
Ne harmaat tiput — ihihihihii! —, ne olivat juuri kaikkein 
kauneimmat linnoituksen naiset, niin, ja myöskin kaupungin. 
Sillä tämä meidän kaupunki onkin maineessa kauniista naisis¬ 
taan. Se oli von Hauswolffin, sen vanhan everstin nuori rouva, 
jolta aina valkoväriset kiharat karkuun tahtoivat lähteä kuin 
karitsat paimenelta. Mutta nyt, kuulkaa herra tohtori, nyt sil¬ 
männe pitäkää auki: se mustanverevä, jonka suupielissä aina 
kareilee — kareilee, sanon minä, — se joka teille povata tahtoi, 
se on fröken Sophie Rosenborg Tukholmasta. Häntä täällä 
toiset kauneimpana pitävät, vaikka minä kyllä, sanon, kau¬ 
niimpana pidän Hauswolffin rouvaa, joka myös on Tukholmasta, 
ja toiset taas meidän omia maatiaisiamme. Tähän Sofiaan älkää 
iskekö silmäänne, sentakia että hän on jo aikaa sitten ollut 
puhuttuna Hjärnelle, kapteenille. Fröken Rosenborg ja rouva 
von Hauswolff pitävät kaupunginkortteeria Branowin lesken 
luona keltaisessa talossa kruunun hevoshaassa. Aikansa ku¬ 
luksi käyvät nyt tietäjissä. Nuo molemmat nuorimmat olivat 
meidän omia maatiaisia ja ne ovat naimattomia, ja toisen 
tai toisen heistä minä naisin, jos niinkuin, sanon, poikamies 



olisin. En minä näitä toki pahalla puhu — ystävät ollaan, 
yhtä ja toista pientä palvelusta heille teen, tupakkaa anta¬ 
vat. Eikös miellyttänyt herra tohtoria meidän pormestarin 
tytär, Amalia Gabrielintytär, hän jolla on niin kauniit silmät, 
että, sanon minä, itkettää kun häneen katsoo. Häntäkin on 
moni ajatellut, niinkuin nekin Weckströmin herrat, ne uppo¬ 
rikkaat, mutta Amalia on köyhä ja nöyrä, meidän pormestari 
on sairauden vuoksi antanut pois kaiken hyvyytensä. Vaan 
olipa siinä vielä pieni tähtisilmä ja punahuuli, meidän entisen 
pormestarimme nuori tytär — sen minä herra tohtorin sijassa 
— ihihihihii! Ja juuri tämä Eovise Kuhlberg saa periä, sillä 
että nuo rikkaat Weckströmit juuri ovat hänen enojaan. 

Että toki saattoikin aikaansaada tällaisen hauskan sana- 
ryöpyn! Hän tarkoitti hyvää, tämä vanha sotamies Parkun- 
mäen päiviltä, ja oikeastaan esitti tärkeitäkin tietoja, mutta 
Rosenström katsoi kuitenkin asiakseen nyt jälleen neuvoa häntä. 

— Kuulehan Paxenius, sinä olet tässä tulliportilla oppinut 
paljonpuhuvaiseksi. Mutta vaitiolo on kultaa ja puhuminen 
hopeaa. Enhän ole tullut tänne katsomaan kaupungin kauniita 
naisia, vaan lääkitsemään sairaita. 

Paxenius oli helposti haavoittuvainen silloin kun hän oli tar¬ 
koittanut parasta eikä sitä otettu vastaan. Ei paljoa autta¬ 
nut, että Rosenström sanoi häntä vielä tarvitsevansa ja kutsui 
häntä vieraakseen. Eikö vanha toveri Parkunmäen päiviltä 
halunnut tulla auttamaan, jahka laatikkoja avattaisiin? Paxe¬ 
nius vastasi toki oppineensa puhumaan, mutta oppi nyt pitä¬ 
mään suunsa kiinnikin. 

Kun kaupungin uuden physicuksen tavaroita sitten maja¬ 
talon pihalla piti nostettaman rattailta, kokoontui siihen ym¬ 
pärille kaikkinaista joutokansaa, mitä Helsingissä oli yllinkyllin, 
mutta myöskin varallisempaa väkeä, sellaista kuin porvarien 
vaimoja ja joku kauppamieskin. Ja urkuri sattui juuri suuressa 
sudennahkaturkissaan tulemaan kirkosta, missä hän alinomaan 
kävi korjaamassa urkuja, joiden äänet eivät kaikki tahtoneet 



soida, niinkuin seurakuntakin hyvin tiesi. Ja senkin seura¬ 
kunta tiesi, että kirkko oli kylmä. 

Mutta ihmetellä täytyi, miten nopsana huhu oli kulkenut 
edellä itse matkustajaa. Täällä tiedettiin jo, mitä jumalatonta 
tavaraa uusi tohtori kuljetti mukanaan, ja köyhät äidit Suon 
kaupunginosassa, missä rokkotauti paraikaa korjasi maan mur- 
heenlaaksosta viattomat lapset taivaaseen, päättelivät, että 
heidän sairaittensa luokse ainakaan ei tällainen pahanhengen 
lähettämä parantaja astu. He jättivät hetkeksi hirvittävästi 
rumentuneet ja kuumehoureiset pienokaisensa, juostakseen so¬ 
lien ja pihasokkeloiden kautta torille, mistä tiesivät näkevänsä 
majatalon katot. Näiden kattojen alle oli äsken ajanut uusi 
tohtori hirvittävine kuormineen. Tiedettiin hänen tulleen kym¬ 
menellä hevosella, joka kuormassa viisi pitkää laatikkoa. Oliko 
kuultu puhuttavankaan miehestä, joka himoitsi sairaittensa 
luurankoja sensijaan, että olisi halunnut heidät tehdä terveiksi! 
Ja tällaisen tohtorin oh kaupunki nyt ottanut palvelukseensa 
eikä Jumalakaan ollut sallinut hänen mennä nurinniskoin suu¬ 
rissa liukkaissa mäeissä, jommoisista ei ollut puutetta Turun 
ja Helsingin välillä. Suon surulliset köyhät äidit, lämmitellen 
käsiään esiliinojensa alla vatsallaan, kuvailivat siinä harmaassa 
ja yhä pimenevässä illassa toisilleen mitä tuskia heidän lapsensa 
kärsivät visvaisissa löyhkäävissä paiseissaan, niin ettei olisi 
äitikään ollut, jollei olisi rukoillut, että taivaallinen Isä tekisi 
lopun tästä elävänämätänemisestä ja ottaisi pienet raukat tai¬ 
vaan iloon, kussa heidän pienet kasvonsa ja ruumiinsa jälleen 
tulisivat kirkkaiksi ja suloisiksi ja he laulaisivat enkelien kuorissa. 

Ja sitten tulee tänne vielä tuollainen kelmi! Se ei ole muuta 
kuin pilkantekoa itseään Pyhää Henkeä vastaan! Eikö täällä 
nyt ketään löydy, joka menisi ja kirveen hamaralla iskisi rikki 
hänen hirveät laatikkonsa ja toimittaisi onnettomat vainajat 
Kämpille, vihittyyn maahan? Mutta vaimoillahan oh kiire 
takaisin sairasvuoteidensa ääreen, joilla useasti makasivat kaikki 
heidän lapsensa varsin viheliäisessä tilassa. 




Tohtori itse, aavistamatta minkä pahennuksen hän jo oli 
ennättänyt uudessa toimipaikassaan aikaansaada, ihmetteli, 
minkätähden helsinkiläiset olivat niin haluttomia häntä autta¬ 
maan. Oliko epäluulo lääkäriä kohtaan täällä näin suuri? Maja¬ 
talon isäntä ehdotti, että haettaisiin sotaväkeä nostamaan va¬ 
jaan nuo monet merkilliset laatikot. Krouvisalissa ryyppävät 
merimiehet, jotka kuormien saapuessa olivat tulleet ikkunaan, 
eivät liikkuneetkaan, vaikka majatalon isäntä kysyi heiltä, 
eivätkö he haluaisi auttaa. Vihdoin he kuitenkin tulivat ulos, 
katselivat kuinka tohtori omin käsin huolellisesti irroitti nuorat, 
ja kävivät sitten, kämmeniinsä sylkäisten, kiinni kukin laatikon- 
nurkkaansa. 

Rosenström, huolissaan, että laatikoissa voisi varomattomuu¬ 
den vuoksi jotakin särkyä, kannatti itsekin kohdaltaan nostet¬ 
tavaa tavaraa eikä kiinnittänyt huomiota siihen, että katseli¬ 
joiden joukko siirtyi kauemma samassa hetkessä kuin kevyt 
kuorma tärähti maahan. 

— Varovasti, varovasti, pyysi uusi tohtori, levottomana koe¬ 
tellen laudoitusta. — Ja kuinka on, isäntä, minkä lukitun ja 
kuivan vajan voitte tavaroitani varten antaa, kunnekka pääsen 
asuntooni? 

Rosenström pudotti yltään pitkän matkaturkkinsa ja pyyhki 
hikeä otsaltaan. Kaikki kokoontuneet tuijottivat häneen, tiu¬ 
kasti mitaten hänen pitkää ja solakkaa, mustiin verhottua ole¬ 
mustansa mustien hopeasolkisten kenkien päästä aina kalpeihin 
kasvoihin asti. Hänellä oli punertavaan vivahtavat hiukset. 

— Pahahenki voi ottaa asumuksekseen viattomannäköisenkin 
ihmishahmon, kuiskasi teurastaja Syringin vaimo, joka oli vii¬ 
kon valvonut lastensa sairasvuoteen ääressä ja jolta ne tänä 
aamuna molemmat olivat kuolleet. 

— Parasta, puhui nyt kauppamies Schwartz nuorempi, maja¬ 
talon isäntä, — että yhteen kyytiin käytte pormestarilta kysy¬ 
mässä, minne pääsette asumaan, ja viette kimpsunne ja kamp- 
sunne mennessänne. 



Ikkunasta katseli vanha Schwartz. 

— Ilta pimenee, sanoi tohtori, — pyydän vajaa vain täksi 
yöksi. 

— Jaa, jumaliste, puhui jälleen Schwartz nuorempi, — mi¬ 
nulla ei ole lupa ottaa tänne tavaroita, jotka voivat hajuta 
toisten matkustavaisten nenään. 

Rosenström nosti lakin päästään, pyyhki otsaansa ja tuijotti 
isäntään. 

Nuoret naiset, joita oh, heitäkin, saapunut portille, eivät 
voineet olla huomaamatta, että nuori herra muistutti kunin¬ 
kaallisia prinssejä, joiden kuvia oh tämänkin majatalon seinillä. 
Punertavat hiuksetkin hänellä oh, aivan niinkuin jollakin 
Rukin entisellä prinssillä — oliko mahdollista, että piru oh 
mennyt häneen? 

— Mutta nehän ovat myrkyllä tapetut ja aivan hajuttomat! 
sanoi nuori herra, punan kohotessa poskille. 

Pihalla syntyi täysi hiljaisuus. 

— Myrkyllä tapetut? toisti Schwartz ja hänen lihavat kas¬ 
vonsa kävivät valjuiksi. — Kuulitte kaikki, mitä matkusta¬ 
vainen herra sanoi: 

— Myrkyllä tapetut! huusi rouva Syring, juosten esiin jou¬ 

kosta ja raivokkaana nostaen kirvestä, jonka jostakin oh saanut 
käsiinsä. — Mutta minun lapsiani et enää tapa, musta piru. 
Tänään, tänään taivaallinen Isä heidät otti-oi, ai, voi! 

Kun onneton ja valvomisesta menehtynyt äiti näytti yrittävän 
iskeä kirveen suorastaan vieraaseen herraan, kävivät merimiehet 
hänen käsivarsiinsa, koettaen ottaa pois aseen. Voimalla, jota 
ei ohsi uskonut näin hennossa vaimossa olevankaan, tämä sil¬ 
loin iski, suu vaahdossa, kirveen laatikkoon, joka rusahtaen 
painui kokoon, jättäen näkyviin suuren aukon. Kaikki oh 
tapahtunut hyvin nopeasti. Ohsi voinut luulla vieraan herran 
painuvan omaisen häväistyä ruumista kohden, niin varovasti 
hän kävi avaamaan hienoja papereja, jotka pistivät esiin laa¬ 
tikon aukosta. 



Ääneti odotti pihantäyteinen kansa, mitä tapahtuisi. 

Vieras otti jotakin käsiinsä ja katseli sitä, päätään huojuttaen, 
mutta kukaan ei nähnyt mitä hänen kädessään oli. 

— Menkää noutamaan kivalteri, tai pormestari, tai. . ., sanoi 
vieras herra nyt, ääni vilusta tai suuttumuksesta käheänä. — Ja 
tämä sairas äiti tulee tänne saamaan rohtoa. 

Vaimo kiljaisi ikäänkuin veitsi olisi häneen pistetty. 

Rosenström kävi yhtäkkiä hyvin toisenlaiseksi. Sellaiseksi 
rauhalliseksi, niinkuin ollaan kotioloissa ja tuttavien kesken. 
Tuskinpa hänen askeliaan kuului, ja hänen kasvonsa olivat kuin 
vanhalla naisella, joka peittelee pientä lasta. Hän kumartui 
isoa laatikkoa kohden, ja vaimo kumartui hänen vierellään ja 
puhkesi odottamatta hymyilemään. Mitä hän siellä näki? Kun 
kaikki säikähtyneinä odottivat kuulevansa jotakin kauheaa, 
niin vaimo sopersi: »Kaunis, sininen enkeli», ja toisteli sitä vielä 
merimiehille, jotka kuljettivat häntä pois. 

Majatalon isäntä astui vuorostaan särjetyn laatikon eteen. 
Ei näkynyt muuta kuin lasinkappaleita. 

— Mitä tuossa on? sanoi hän ankarana. 

— Joko mentiin noutamaan pormestaria? Tulen kunin¬ 
kaallisen majesteetin määräyksestä kaupunkiin ja kohtaan hul¬ 
luja. Eikö täällä olekaan järkeviä ihmisiä? 

Kuninkaallisen majesteetin nimeä mainittaessa rauhoittui 
Schwartz ja hänen sävyisämpi äänenkäyttönsä vaikutti muihin¬ 
kin. 

— No, voittehan nyt sanoakin, mitä laatikoissanne on. Täällä 
on kerrottu, että kuljetatte kaupunkiin luurankoja — emmehän 
me Helsingissä pakanoita ole, että sellaista sallisimme, vaikka 
kaupunkimme köyhä onkin. 

Uuden tohtorin silmien välistä alkoivat suuttumuksen rypyt 
silitä. 

— Kuka näin on kertonut? 

Sitä oli vaikea sanoa. Tieto tuli jo aamulla. Tai lieneekö 
tullut puolenpäivän aikaan. Kas, tänne oli menneellä viikolla 



tullut ylämaasta tietäjämies, joka myöskin saarnasi, ja monet 
kulkivat häntä kuulemaan ja kertoivat toisilleen mitä muutakin 
matkalla kuulivat. Mutta mitä laatikossa sitten oli? 

Rosenström otti ylleen turkin. 

— Mitäpä sitä kannattaa teille kertoa. Ette kuitenkaan mi¬ 
tään siitä ymmärtäisi. Kallista tavaraa joka tapauksessa. Joko 
pormestaria on lähdetty noutamaan? 

Nyt oli katselijoiden joukko tullut aivan likelle. Joku pyysi, 
että herra tohtori toki neuvoisi heitä — mistä he tiesivät, kun 
eivät koskaan olleet missään käyneet, vaan aina olleet täällä 
Helsingissä. 

Mutta mitä tuossa pitkässä suuressa nelikulmaisessa laatikossa 
sitten kuljetetaan? Kookas valkotukkainen ja puhdaspintainen 
herra, yllään pitkä sudennahkainen viitta, seisoi laatikon vie¬ 
ressä ja oikean kätensä sormilla koputteli laitaan, tarkasti seu¬ 
raten ääntä ja uudistaen koputtelua tavalla, jolla herätetään 
nukkujaa. Yhtäkkiä levisi iloinen heleys hänen kasvoilleen ja 
hän nyökkäsi tohtorille siinä veitikkamaisessa uskossa, että oli 
keksinyt hänen salaisuutensa. 

— Sie spielen? sanoi hän vastatulleelle. — Te olette soittaja! 
Das ist aber schön! Oh, wie freue ich mieli. Kuinka olen siitä 
iloinen. 

Hymyn häivä kävi tohtorin kasvojen yli, mutta hän ei enää 
mitään selittänyt. Hän vain odotti pormestarin tuloa. Ja 
ihmisetkin alkoivat hiljalleen painua porttia kohden, peläten, 
että heille voisi sattua jokin tilinteko oikeuden edessä. 

Sudennahkaturkkiin puettu herra sanoi: 

— Olen kaupungin urkuri ja nimeni on Kress, kotoisin Danzi- 
gista. Saanko tulla luoksenne, kun avaatte tätä laatikkoa? 

— Freut mich sehr, hyvin hauskaa, vastasi vieras herra suu¬ 
ren karvalakiansa reunaan tarttuen. 

Mutta Kress iski vieläkin laatikon laitaan, tällä kertaa kirkon 
avaimella. Ja kaikki kuulivat, mitenkä laatikko helähti. Tuntui 
kaamealta. Mutta Kress vain vetäisi suurta turkkia tiukemmin 



ympärilleen ja piteli, kuin silittääkseen, kättään laatikon kan¬ 
nella. 

— Mutta mitenkä, sanoi nyt Schwartz, — tällaista olisi voitu 
herra tohtorista puhua, jollei ensinkään mitään perää olisi ollut: 
ettekö sitten tuo mukananne yhtään ainoaa luurankoa? 

Uusi tohtori kääntyi lihavaa, selvästi jo sovintoa hierovaa 
majatalonisäntää kohden, ja rupesi nauramaan. 

— Tuonhan minä toki yhden luurangon, mutta yhtä monta¬ 
han te itsekin olette tuonut kaupunkiin, ja sitä yhtähän te 
paraikaa kannatte turkissanne, aivan niinkuin minäkin nahas¬ 
sani. No niin. 

— Jaa minäkö? Öhö-öhöhö . 

Naurun hörinä läksi kiertämään majatalon pihaa ja räiskähti 
iloiseen ryöppyyn, kun sattui merimiesten kohdalle. 

— Tuuranko ei olekaan laatikossa, vaan herran omassa tur¬ 
kissa! Piru vie, mikä herra! 

— Hän tarkoittaa omaa luurankoaan! 

Ja nyt olikin koolle kerääntynyt väki käynyt niin kesyksi, 
että yksi ja toinen vaatimalla vaati tietoa siitä, mitä laatikko 
sisälsi. Tanakka sileäksi ajettu herrasmies, kädessä hopeahela- 
keppi ja hartioilla lyhyt lampaanmusta viitta, ojensi vieraalle 
kätensä ja sanoi nimensä — hän oh proprietääri Johannes Weck¬ 
ström, Domarbyn herra, — sekä pyysi kansan rauhoittamiseksi 
tohtoria ilmaisemaan, mitä hän kuljetti kaupunkiin. Saatiin 
nyt kuulla, että laatikossa oh vain lääkärin instrumentteja ja 
kaikkinaista, mitä ammatissa tarvittiin. Ja tuossa oli kaappi- 
kello. Ystävällinen proprietääri auttoikin sitten vastatul¬ 
lutta saamaan majatalosta kuivan suojan laatikoita varten. 
Entisen tohtorin asunnossa oh täysi sotaväen majoitus, jotenka 
ei sieltä ollut asunnon toivoa. Mutta sillaikaa kuin Weckström 
Schwartzin kanssa tarkoitusta varten katsasti majatalon huo¬ 
neita, kesyyntyivät kaupungin köyhät vanhukset kesyynty- 
mistään ja pyytelivät jo neuvoja moninaisiin vaivoihinsa. Kau¬ 
pungissa näytti olevan yllinkyllin sokeutta, trakomaa, vesi- 




tautia, luuvaloa ja sydämenvikaa. Mutta tällä hetkellä jälleen 
liikkui rokko. Nuori, nähtävästi käsityöläisiin kuuluva mies 
tuli varsin liki vierasta, paljasti päänsä ja rukoili, että tohtori 
heti tulisi katsomaan hänen pientä lastansa, jos vielä ihmisen 
apu voisi jotakin aikaansaada. Viikon he olivat äidin kanssa 
valvoneet, eikä pienokainen enää jaksanut valittaakaan, hopea¬ 
lusikasta vain otti vettä, kun huulten väliin pantiin. Ja lapsi 
oli tulisen kuuma ja täynnä rakkuloita, niin ettei silmiäkään 
voinut erottaa... Se oli vasta kolmannella vuodella eikä 
heillä ollut vielä muita . Ei, lapsi ei ollut rokotettu, täällä 
ei ollut käynyt rokkoherraa sitten kun kuoli se apteekkari, 
joka ennen rokotti. Jos olisi mahdollista, että tohtori tulisi! 
Oli täällä muitakin lapsia sairaina, joka talossa pitkin katua. 
Ja moni oli jo laudallakin. Ei saatu arkkuja niin paljon kuin 
olisi tarvittu . 

Hän oli vaununtekijä Mickel Heikinpoika Saksman ja asui 
Huggutin lesken talossa, Hämeen tieltä ensimäinen katu vasem¬ 
malle ja siitä neljäs talo — siinä riippui oven päällä pellistä tehty 
ja mustaksi maalattu pyörä, jossa oli kullanväriset kehrät. 

— Jos olisi mahdollista, että herra tohtori tulisi, jos ihmisapu 
vielä auttaisi. . ! 

Hätä puhui tämän nuoren isän äänestä ja verestävistä sil¬ 
mistä — onko mitään niin tehoavaa kuin tuollaisen nuoren isän 
vetoaminen, josta kaikki vilppi ja tunteilu ovat unettomien 
öiden tuskissa palaneet pois! Ja kun tohtori lupasi tulla, kirjoitti 
taskukirjaansa hänen nimensä ja käski hänen valmistaa lipeää 
ja hankkia kotiin kuusenhavuja ja katajia, niin hän syvään tai¬ 
vuttaen polviaan otti vieraan käden ja suuteli hänen rannettaan. 

Teurastaja Syringin vaimo oli matalasta ikkunasta päässyt 
karkaamaan, kun hänen kotonsa pihakamarin oven eteen oli 
pantu vahva salpa, jotta hän pysyisi sen takana, ja juoksi nyt, 
hajalla hiuksin ja vaatteet repeytyneinä läpi väkijoukon toh¬ 
torin eteen. 

— Olisitte eilen tullut, herra tohtori, niin eivät lapseni olisi 



kuolleet! Miksette eilen tullut, miksei Jumala unessa teille sa¬ 
nonut, että minun lapseni tukahtuvat ruttoon ja paiseihin . . . I 

Tohtori otti taskustaan pienen esineen, tarkasti kirjoitusta 
paperipussin kyljessä, sanoi hiljaa vaimolle jotakin, käskien 
hänen mennä kotiin, vedessä ottaa tämän ja sitten panna nuk¬ 
kumaan. 

Teurastajan vaimo lankesi maahan ja tarttui vieraan polviin: 

— Mikä oli se kaunis sininen? Herra tohtori äsken näytti. 
Oliko se kesäperhonen ja oliko se minun pienen tyttöni sielu 
mennyt perhoseen? 

— Se oli vain luonnon perhonen, mutta eteläisistä maista, 
sellainen suuri sininen. Mutta parantukaa nyt, ehkä saatte 
uuden pienen tyttösen. Ja saattekin, kun tulette terveeksi. 

Domarbyn herra oh onnistunut taivuttamaan majatalon isän¬ 
nän. Ihmiset olivat täällä tosiaan kuin hulluina, sillä isorokko 
oli taasen ruvennut raivoamaan. Majataloon oh väkisin tullut 
kaupunkilaisia, kun pelkäsivät asua kotonaan. Mutta jahka 
heidät saa lähetetyksi takaisin, niin tohtori voi asua täällä 
kunnekka Heidenstrauchin vihreä rantatalo tyhjennetään majoi¬ 
tuksesta ja sinne saadaan ikkunat. Kauppamies Heidenstrauch 
ei ole pitänyt kiirettä. Sairastupa? Niin, sekin on nyt sota¬ 
miehillä. Mutta se on kaukana hautausmaan laidalla. 

Täällä Helsingissä oh niinmuodoin tällainen hätä. Ja tässä 
seisoi kaupungin uusi physicus ymmärtämättä mistä oikeastaan 
aloittaa. Pormestaria ei kuulunut, mutta sensijaan tuli hänen 
tyttärensä. 

Jo toistamiseen tänä lyhyenä iltapäivänä ilmaantui kaunis 
nuori nainen keventämään tuskaisaa oloa, mihin uusi tohtori 
oh joutunut ja mistä ei näyttänyt olevan ulospääsyä. Ja vaikka 
tämä nainen nyt näyttäytyi tykkänään toisessa ja säätynsä 
mukaisessa asussa, ei Rosenströmin ollut vaikea häntä tuntea. 
Hän oh yksi noista äskeisistä neljästä, ja nimenomaan se, jolla 
oh suuri elämänjanoinen suu ja »niin kauniit silmät, että itketti 
kun niihin katsoi», niinkuin tulhrenki oh sanonut. 



Hän tuli yllään kirsikanvärinen kaapu ja päässä turkismyssy, 
kädestä taluttaen pientä poikaa, nähtävästi veljeä, koska luon¬ 
nollisesti ei hänen ollut soveliasta tulla yksinään. Hänen hy¬ 
mynsä oli nyt arvokas ja väsynyt ja hän näytti vanhemmalta 
kuin ensi näkemältä. Mutta tällä hetkellä ja tässä surkeudessa 
majatalon pihalla hänen ilmestymisensä vaikutti vapautta¬ 
valta. 

— Tervetuloa kaupunkiimme, herra tohtori. Olen Amalia 
Tizelles, pormestarin tytär, ja tuon terveisiä isältäni, joka käs¬ 
kee teitä olemaan tervetullut yksinkertaiselle iltaruualle . 
Niin, tämä on pieni velipuoleni. Ette anna meille kättä — 
uskotteko tartuntaan? 

Tuolla kauniilla nuorella naisella oli kova nauru. Oliko elämä 
jo ennättänyt kohdella häntäkin kovasti? Tuntui oudon miel¬ 
lyttävältä ajatella, että hän ehkä tarvitsi turvaa ja lievennystä 
kohtaloonsa. Kuitenkin hän ylpeästi keikaillen nosti päätään, 
kun Johannes Weckström, maatilanomistaja, häntä tervehti. 
Kumpiko heistä on antanut toiselle rukkaset, ajatteli Rosen- 
ström — Amaliako Johannekselle, vaiko Johannes Amalialle? 
Olipa tuo Johannes hullu, jos sen oli tehnyt. Hän, Rosenström, 
oli jo, niin vastatullut kuin olikin, hetkisen nähnyt unta kau¬ 
niista elämäntoveruudesta, koska Amalia jo toisen kerran tä¬ 
nään sattui pelastavana henkenä hänen eteensä . 

Tuntui siltä kuin pormestarin tytär tahallaan olisi jättäy¬ 
tynyt vieraan kanssa kahden siihen pieneen huoneeseen, minne 
tavarat kannettiin. Mikä on hänen tarkoituksensa? ajatteli 
Rosenström. Haluaako hän herättää tuossa sileäksi ajetussa 
Johanneksessa mustasukkaisuutta, vai virittääkö hän uuden 
tulokkaan eteen ansaa? 

Weckströmin ääni kuului ulkopuolelta kysyvän, oliko por¬ 
mestarin mamsseli jo lähtemässä kotiin. Amalia kohautti silmä- 
luomiaan, laski ne samassa alas ja kysyi vieraalta: 

— Tunsitteko tänään heti, ettemme olleet niitä, joiden pu¬ 
vuissa olimme? 



Rosenström ajatteli tällä hetkellä särkynyttä laatikkoaan 
enemmän kuin kiehtovaa tyttöä. 

— Se ei ollut vaikeaa. Ja tiedättekö mikä teidät heti ilmaisi, 
armoikseni? 

— Mehän olimme niin vallattomalla päällä kaikki. . . Täällä 
täytyy aina keksiä jotain. 

— Eau d^thenienne, joka viehättävästi ympäröi teitä kaik¬ 
kia. 

Tytön naurua ei sopinut sanoa helähdykseksi, se oli kova 
kuin puuvasaran isku kiveen. Oliko hänellä mahtanut olla 
paha äitipuoli? 

— Voitteko arvata, minne me olimme menossa? Tietäjän 
luo. Vanha kummallinen pelottava mies. Ja puhui paljasta 
suomea. Mutta meillä oli tulkki. Ja voitteko arvata, mitä hän 
sanoi? 

— Että kaikki joudutte rikkaille miehille — jos uskallan 
arvata. Mitäpä kauniit nuoret neidot muuta kysyisivät tietä¬ 
jältä. 

Neiti Eizelles tuli niin likelle, että hänen viittansa kosketti 
vieraan kättä. Rosenström luuli ymmärtävänsä, että nainen 
tahtoi herättää rikkaassa miehessä mustasukkaisuutta, ja hy¬ 
myili häntä auttaakseen, ehkä liiankin rakastettavasti. . . 

— Tietäjä puhui niin kauheita, etten voi niitä kertoakaan. 

— Minähän olen lääkäri . 

— Yhdelle meistä hän sanoi, että helvetti nielee hänet kolmi- 
öisellä jäällä. Se oh kaunis everstinna von Hauswolff. Toiselle, 
neiti Rosenborgille hän sanoi, että piru istuttaa hänet vaunuihin 
ja valjastaa neljä punaista kettua eteen — eikö se ole kauheaa? 
J a sitten . . . 

Rosenström päätti koettaa lopettaa puheen ennenkuin tämä 
Helsingin neitonen kävisi liian vaaralliseksi. 

Hän kysyi, kuka oh otettu tulluksi. Mahtoi olla kelmi ja 
valehtelemisen ammattiin tottunut eukko ... Ei, kiiruhti neiti 
hizelles vastaamaan, se oh mies, Kehberg nimeltään, joka ku- 



vittelee olevansa kuninkaallista sukua . . . Missään tapauksessa 
ei kannattanut ottaa todeksi hänen juttujaan. Mutta pormes¬ 
tarin tyttären suuri elämän janoinen suu oli päässyt alkuun ja 
hän jatkoi kuiskaten: 

— Ei, kuulkaahan nyt vielä, sillä juuri tämän vuoksi tämän 
puhunkin. Yhdelle meistä, kaikkein nuorimmalle, hän ennusti, 
että tämä joutuu huikentelevaiselle miehelle, joka tänään on 
tullut kaupunkiin. 

— Tänään tullut kaupunkiin! 

Hämärtyneen ikkunan ääressä nuo molemmat nuoret ihmiset 
tuijottivat toisiinsa, tuntien sydäntensä lyöntien yhäti kiih¬ 
tyvän ja hengityksen jo yhtyvän hengitykseen, mutta ennen¬ 
kaikkea vastustuksen laantuvan ja kohtalon myrskyten ajavan 
heitä yhteen. Rosenström tunsi yhtäkkiä lujan käden tarttuvan 
käsivarteensa: 

— Tämä viimeinen ennustus ei kohdannut minua, vaan toista. 

— Toistako? Amalia Lizelles, — hänelle, joka tänään tuli 
kaupunkiin, ehkei ole toista . . . 

— Minun pieni veljeni tulee tuossa minua hakemaan . . ! 
Herra tohtori, sanokaa toki mitä näissä laatikoissa on, joita 
noin hellästi vartioitte? 

Rosenström huomasi, että nainen olisi halunnut sanoa jotain 
aivan toista. Rukapa tiesi, mitä pormestarin tyttärellä jo oli 
takanaan. Hänen, Rosenströmin uteliaisuus oli kuitenkin he¬ 
rännyt. 

— luonnontieteelliset kokoelmani ovat näissä laatikoissa. 
Olen ne vaihtojen kautta koonnut Pietarissa, Königsbergissä, 
Berliinissä, Tukholmassa ja kotimaassa. En saa niitä paika¬ 
tuiksi rahallakaan, jos minulla sellaista olisi. Tässä pitäisi olla 
perhosia — pelkään tänne katsoakin. Luultavasti on jäljellä 
tomua. Ne olivat niin kauniit. . . 

— Perhosia? Mutta ehkä ne ovat säilyneet! 

— Minun ei olisi pitänyt ottaa niitä mukaani näille huo¬ 
noille teille. Perhosiani — kuinka hullu minä olinkin! Per- 



Ilosia pitää käsitellä niinkuin rakkautta, sanoi minulle viisas 
mies, itse Turun piispa . . Ja minä käsittelin niitä niinkuin 
halkoja . . . Mutta sairaathan odottavat minua. Olen onnellinen, 
että heti voin käydä työhön, täytyy lähteä . . . 

Amalia Iyizelles kuiskasi: 

— Antaa heidän odottaa huomiseen . Minun pitäisi puhua 
kanssanne. 

Kaupungin uusi physicus havahtui kuin unen houreesta; 
häntä hävetti. Mitä olisikaan hänen isänsä sanonut, jos olisi 
tietänyt miten hän alkoi tehtävänsä uudessa toimipaikassaan, 
hän joka kerran isälleen oli luvannut koettaa keventää kärsi¬ 
mystä maailmassa. Hänen isänsä olisi viettänyt yötäpäivää 
polvillaan rukouksessa, jos olisi nähnyt, mille tielle poika oli 
menossa. Ja Rosenström päästi nopeasti käsistään laudat, jotka 
olivat olleet laatikon peitteenä, katsahti läpi hämärän naiseen, 
joka viipyi hänen vierellään ja jonka hohtavat silmät her¬ 
keämättä katsovat häneen, ei enää anoen rakkautta vaan 
apua. 

— Mitä te tahtoisitte, neiti Tizelles — minunhan täytyy heti 
mennä. 

— Auttakaa minua, herra tohtori! Minä olen niin onneton! 

— Oletteko siis sairas, neiti Tizelles? 

— Eikö onnettomuuskin ole tauti? Korkea herra kohtasi 
minut eilen kadulla ja pysäytti vaununsa . . . Pelkään häntä. 

— Noo, ehkä se ei ole niin vaarallista. Eikö siis muuta? 

— Tohtori laskee leikkiä. Ikäänkuin ei se riittäisi köyhälle 
tytölle. Jos tohtori tietäisi kuka hän on! Hän tarvitsee talous- 
mamsselin, kun hänen rouvansa sairastaa rintatautia. Minun 
täytyy ansaita. Hän maksaa hyvin. Mutta minä niin pelkään. 
Hän on Riikin herra, kenraali Klingspor. 

— Odottakaa te iltaan, herra isännehän on pyytänyt minut 
ehtooruualle, jos teidät oikein ymmärsin. Ehkä silloin saamme 
asiasta puhua. Täytyy kaikkein ensinnä katsahtaa apteekkiin, 
mitä siellä on ja mitä ei ole. 



Pitäen pientä veljeään kädestä Amalia Lizelles osoitti toisella 
kädellään apteekin suuntaa. 

— Pelkään, herra tohtori, ettette sieltä paljoa löydä. Kau¬ 
punki ei ole tahtonut vielä ottaa uutta apteekkaria, mutta tämä 
on jo vanha ja hyvin ärtynyt. On tahdottu odottaa tohtoria. 

Ja uusi physicus asteli, majatalon lanternalla valaisten aske- 
liaan, tihkusateessa liuonnutta katua, löysi helposti apteekille ja 
vetäisi ovikellon ruostuneesta kahvasta. Soitto rämähti hiljai¬ 
sessa talossa kuin suuttunut ärjäisy, mutta ovi ei auennut. 
Eikä se auennut toisella eikä kolmannellakaan soitolla, vaikka 
ikkunassa punaisten salusiinien takana näkyi tulta. 

Olisi pitänyt tietää, mitä rohtoja apteekissa oh saatavana. 
Kun ruutu oh matalalla, iski hän siihen lanternan varrella. 

Talossa hikuttiin ja kadulle tunki paistetun sianlihan makea 
käry. Hitto viekin, kun oksivat keksineet tarjota hänellekin 
illallista. Mutta kukaan ei keksinyt tulla avaamaankaan. Vaan 
tuoksuipa portilla myöskin saunanlöylyltä, — ehkäpä apteek¬ 
kari perheineen oli saunassa. 

Ei, vaan hän istui aivan yksikseen suuren tuvan pöydän 
ääressä aterialla, mistä ei puuttunut juhlapöydän runsautta: 
potateos-hedelmät ja nauriit höyrysivät suurissa kasoissa, sian¬ 
liha ja linnunliha kiiltelivät rasvalampareissa paistinkaukalon 
keskellä, juusto oli kuin rattaanpyörän puolikas ja limppu kuin 
hollolainen kirkkovakka. Tällainen tavaton ateria ajoi näl¬ 
käisen tulijan suun täyteen pyyteitä. Odottiko apteekkari suurta 
seuraa? Vastaiseksi hän yksinään istui pöydässä, hihat kää¬ 
rittyinä kyynärpäihin ja hengittää läähättäen syvältä mahtavan 
rintansa palkeista. 

— Anteeksi. minä olen tohtori Rosenström, koetin ovella 
soittaa, mutta kukaan ei avannut. 

— Aa . . . mitä? Kuka? Kuulen huonosti. Jos tulette hake¬ 
maan rahaa, niin en anna. 

Rosenström huusi sanottavansa sydäntautisen miesraukan 
korvaan. 



— Aa . . . En kuule. Piiat ovat saunassa, ne ovat suomalaisia 
ja tahtovat hikoilla joka ilta. Ja minä annan niiden hikoilla. 
Itse olen ruotsalainen enkä kärsi saunaa. Se on pakanallista 
jumalanpalvelusta, ihmettelen aina, että papisto sallii sen. . 
Mitä? Huutakaa tänne vaimoni, hän makaa kihdissä tuolla 
toisessa huoneessa — ei olekaan ihme, hän on jo ollut kahden 
apteekkarin rouvana ennen minua, mutta epäilen, että hän 
neljättä enää saa, hahhahhah . . . Uusi tohtori. . . aa-haa. 
Brotström . . . Smorström . . . Ström . . . Rosenström — oikein 
hyvä: Rosenström . . . ! Täällä onkin taas sairautta niin, että täy¬ 
tyy panna renkipoika — oh—höh! hakemaan Turusta tinktuu- 
reja. Kaikki on lopussa . . . Istukaa pöytään, kyllä tässä meille 
kahdelle riittää. Aa-puhukaa lujemmin, en voi kuulla, johan 
sanoin . Menkää itse katsomaan, mitä siellä on jäljellä, tuos¬ 
sahan on apteekkisalin ovi. . Vaan älkää, tekin, niinkuin 
uusilla luudilla on tapana, heti ruvetko lakaisemaan ja toraile¬ 
maan. Älkääkä sanoko suosivanne komediaa, sillä se on vil¬ 
linnyt poikani, jonka piti auttaa isäänsä. Tänään linnoituk¬ 
sesta komendantti itse kävi täällä ja pauhasi, kun ei sattu¬ 
nut olemaan vahvistavia sydäntippoja . . . Sanoi ettei nuku 
öisin, eikä armollinen rouvakaan — ikävä on Tukholmaan 
ja arvonmukaisen seuran puute on, ja rahojen puute on, ja 
muurit rappeutuvat, ja jos sota tulisi, niin kaikki menisi hel¬ 
vettiin. Minä sanoin hänelle lopulta, että hakeeko hän nyt 
sitten minulta muurinlaastia vaiko sydämentippoja. Ja sitten 
me molemmat nauroimme ja joimme lasin pohjaan — minulla 
on, kas, oikein pirun hyvää vanhaa ... Aa . . . vielä tänä iltana 
tuohon pimeyteen? Antaa hiidessä heidän odottaa huomiseen. 
Ja rokkosairaathan ovat tähän aikaan saunassa. Suomalainen 
menee aina kaikissa taudeissa saunaan. He kirkuvat usein niin, 
että yli torin kuuluu tänne asti. Ja sitten juostaan apteekkiin 
hakemaan salvaa, kun niitten visvaista pintaa oikein polttaa . . . 
Ohhoh miten olette nälkiintyneen näköinen, ottakaa kimpale 
sianlihaa leivän päälle ennenkuin menette . . . Siitä yli torin 




vaan — siellä voi kyllä pudota vesikuoppiin —, uudelle raati¬ 
huoneelle ja Hämeenkatua, sitten vasemmalle . . . 

Uusi kaupungin physicus valaisi lainalyhdyllään sekä suuria 
savikuoppia että pienempiä, suuria saappaan jälkiä ja pienten 
jaikain merkkejä, kavioiden ja rattaiden polkemaa reittiä ja 
lautatietä, joka oli johdettu liejusta raatihuoneelle. Tuntui 
poltetun katajan käry. Tämä käry yhä tiivistyi. Kuului vih¬ 
lovaa lapsen parkua. Joku vaimo kiiruhti palava päre kädessä 
solan poikki. Kapean solan kahdenpuolen valui päilyileviin 
vesilampareihin valoa pienistä peittämättömistä ja tihruisista 
ikkunoista. hanternan valo sattui kissaan, joka kyyrötti oven 
edessä. Kussa nousi, naukui luottavasti ja pyrki sisälle. Oven 
yläpuolella riippui pyöräntekijän kyltti ja siihen kiinnitettynä 
pieni lyhty. Viereisessä ovessa näkyi tähdenmuotoinen, liidulla 
tehty merkki. Tälle ovelle ilmestyi kynttilä kädessä vaunun- 
tekijä Mickel, toivon ja epätoivon vaiheilla tervehtien ja joh¬ 
dattaen sisään odotetun vieraan. 

Sieltä mahtoi olla omaisia merillä, koska pienten ja suurem¬ 
pienkin laivojen malleja, mikä pullossa, mikä lasin alla kehyk¬ 
sissä, mikä sellaisenaan täysin purjein, näkyi seinillä ja kaappi- 
hyllyillä. hapsen leikkilelut puuhevonen ja tuohipallo, olivat 
niin asetetut, että se kätkyestään saattaisi ne nähdä, ja äidin 
rukin paikka osoitti, miten hän kehrätessään oh vartioinut las¬ 
taan. Kodin kedellä kiehui väkevän tulen päällä kattilassa 
katajavesi, ja muutenkin oli ahdas huone sakeanaan katajan- 
tuoksua. Voimakkaampana kaikkea muuta tuntui täällä van¬ 
hempien pelko ainoan lapsensa kadottamisesta. He vapisivat 
avuttomuutta, haparoivat pimeässä, turvautuivat rukoukseen, 
tarttuivat kaikkeen mitä toiset avuttomat ja haparoivat 
ihmiset neuvoivat. Ja nyt oli tullut itse herra tohtori, se 
jolle Jumala oh neuvonut, mitä oli tehtävä. Nuoren isän 
ja äidin sydämet paloivat alttiuden lieskalla, kun he häneen 
katsoivat, ja näiden sydänten lyönnit olivat kuin kellon tiku- 
tus hiljaisessa yössä, kun kumpikin kynttilällään valaisi sitä 



pienokaista, joka tulikuumana kehdossaan läähätti ruton 
kourissa. 

Rosenström tunsi yhtäkkiä tämän Helsingin kodikseen, tunsi 
kuuluvansa tänne, missä oli näin paljon kärsiviä ihmisiä, täällä 
haluavansa elää ja toimia. Ja ikäänkuin tuo pieni lapsi olisi ollut 
hänellekin likeinen, hän kumartui kehtoon ja tunsi voiman asu¬ 
van käsissään. Hän selitti vanhemmille, että lapselle oli valmis¬ 
tettava haalea kylpy. Ja he saivat kuulla mitenkä tärkeä puh¬ 
taus oli. Ja miten lasta oli puhtaiden liinaisten vaatteiden va¬ 
rassa nosteltava. Ja paljon muutakin. 

Siihen ulkopuolelle oli kokoontunut miehiä ja vaimoja, jotka 
kaikki tahtoivat tietää, mitä herra tohtori oli sanonut. Ja hän 
viipyi lyhyen aikaa heidän keskellään, vastasi heille heidän 
kysymyksiinsä ja lupasi heti aamun valjettua tulla takaisin. 

Täällä oli hänen paikkansa, täällä hän saisi ystäviä ja työ¬ 
maata! 

Myöhemmin illalla Rosenström istui hyvin väsyneenä por¬ 
mestari Iyizellesin arkituvassa kuuman grogi-lasin ääressä,, 
nautittuaan kaalikeittoa, nuoren kanan lihaa ja erinomaisia 
pannukakkuja 

Häntä nukutti niin, että osa siitä mitä pormestari puhui, jäi 
kuulematta. Tizelles kertoi ja kyseli moninaisia asioita. Myös¬ 
kin pormestarin rouva, vielä nuori ja miellyttävä nainen, sekaan¬ 
tui keskusteluun, käyttäen puheessaan saksalaisia ja ranska¬ 
laisia sanoja. Amalia ainoastaan kävi huoneen läpi. Ei ollut 
vaikea huomata, etteivät pormestarin tyttären ja äitipuolen 
välit olleet hyvät. Amalia korjasi illallispöytää. Äitipuoli hy¬ 
pisteli jotakin helmiommelta. 

Kaupungissa kyllä oli sairastupa, mutta sinnekin piti sijoittaa 
sotamiehiä nyt, kun kylmä tuli. Vaikka täytyihän se tyhjentää, 
jos herra physicus sen katsoi välttämättömäksi rokkotaudin 
vuoksi — miten tuo lienee päässytkään sellaiseen valtaan, ja näin 
myöhään, sillä tavallisestihan se tukehtui kylmien tullen. Sai¬ 
rastuvassa oli ollut sijat neljälle kipeälle. Olisi hyvä, jos tohtori 



heti kirjoittaisi määräyksensä, jotta ne voitaisiin aamulla rum¬ 
muttaa kaupungin kuuluville, ja sitten tietysti ne pyhänä 
luettaisiin julki saarnatuolista. Pitäisi kai uudelleen koettaa 
selittää tartunnan merkitystä kosketuksen kautta. Entinen 
tohtori sitä kyllä rummututti ja selitteli, mutta siitä on jo kauan. 
Eikä täällä ole rokotettukaan sitten kun hän kuoli. Apteekkari 
täällä oh hyvä, mutta nyt hän on käynyt kuuroksi ja vanhaksi. 
Vaan ei voi hyvää vanhaa palvelijaa heittää nurkkaan hänen 
tultuaan iälliseksi — vai miten tohtori ajattelee? Hän tuli 
hyvin toimeen poikansa avulla, täällä toivottiin pojasta apteek¬ 
karia. Mutta nyt tämä nuori mies on ruvennut pelaamaan ko¬ 
mediaa ja istuu komedialadossa katselemassa, aina kun ei itse 
ole komeljanttarina. Vaan nyt kuuluu apteekissa olevan roh¬ 
doista suuri puutos, niin että poikaa täytyy kovistaa. Nimen¬ 
omaan Helsingin uusi tohtori voi asettaa totuuden peilin hänen 
eteensä ja osoittaa hänelle mitä häiriöitä voi syntyä rohtojen 
puutteesta . . . Kaikkein ensimäiseksi työksi uudelle physicuk- 
selle näyttää tulevan erään murhatun tutkiminen, joka murhattu 
vainaja säilytetään Espoossa, samassa ladossa missä hänet mur¬ 
hattuna löydettiinkin. Hän on erään Kellbergin tuttava ja vasta 
maalta Helsinkiin tullut. Mutta tuo Kellberg on kaupungissa 
alituisena vastuksena levottomuutensa vuoksi. Täällä oli ni¬ 
mittäin jo pitkän aikaa liikkunut huhuja, ettei linnoituksessa 
kaikki olisikaan aivan järjestyksessä, vaan että varastettaisiin 
kruunun tavaroita, jopa itse päällystön tieten ja jopa itse upsee¬ 
reja varten — tämä luonnollisesti on sellaista, että siitä ei olisi 
lupa puhua. Ja kun upseerit seurustelevat kartanoissa ja naut¬ 
tivat hyvää, niin haluavat kompenseerata ja . . Nyt tuo julkea 
Kellberg on käräjöinyt kaikkein korkeimpia upseereja vastaan 
ja saanut todistetuksikin yhtä ja toista. Mutta murhattu ajo¬ 
mies Karman kuului tietäneen näistä varkauksista liian paljon 
ja Kellbergille hän olisi ollut mitä arvokkain todistaja. Kuiten¬ 
kin tämä vaarallinen mies nyt on hengiltä otettu. Vaan kuka 
on murhaaja? Tai kenenkä tahdosta ja käskystä murhatyö 



on suoritettu? Niin pian kun tohtori on saanut asunnon ja 
suorittanut mitä täällä on kiireellisintä, pitäisi sitten käydä 
Espoossa . . . Joka tapauksessa ensin pitäisi tehdä muutamia 
kysymyksiä tuolle lasimestarille nimeltään Kellberg. Sillä 
nämä olivat hyvät tuttavat, nimittäin vainaja ja Kellberg. 
Molemmat väittivät puhuvansa totuutta. Varokoon vain se 
joka vielä elää . Sitten tänne on ilmestynyt vanha mies 
ylämaasta, suomea-puhuva mies. Hän on tullut tapaamaan 
poikaansa, joka palvelee linnoituksessa. Mutta lieneekö hä¬ 
nellä profeteeraamisen lahja, vai lieneekö hän unissasaarnaa- 
ja, vai mikä. Kuitenkin nyt paljon kaupunkilaisia käy mie¬ 
hen luona, ja vaikkei hän tahtoisikaan mitään puhua heille, 
niin he kiusaavat ja pyytävät, kunnekka hän jotakin sanoo. 
Ja kun ei tuo vanhus katso ihmisten muotoa, niin hän sanoo 
rikkaille ja ylhäisille yhtälailla kuin köyhillekin, mitä henki hä¬ 
nelle ilmoittaa. Ja nyt hän kuuluu puhuneen sellaisia asioita, 
että hänet on pantava lukkojen taakse, jollei hän lähde kaupun¬ 
gista. Vanhukselle kuuluu tapahtuneen, että hän matkalla 
menetti näkönsä. Hän pyrkii amiraalin puheille ja tahtoo lin¬ 
noitukseen tapaamaan poikaansa. Amiraali ei ota häntä vas¬ 
taan eikä päästä poikaa linnasta tänne. Mutta vanhuksen tytär, 
joka näkee ja rukoilee ihmisiä terveiksi heidän taudeistaan, 
alituisesti käy rannalla ja pyrkii ihmisten veneisiin saadakseen 
tavata veljeään, joka palvelee Adlercreutzin rykmentissä. Mitä 
nyt pitäisi tehdä? Eikä tämä ole suinkaan ensimmäinen ennus¬ 
taja tänä syksynä. Niitä on ollut mustalaisiakin. 

— Olen pakoitettu kutsumaan tuon vanhan miehen luokseni 
ja nuhtelemaan häntä, sanoi Eizelles, pahoillaan miehen puolesta. 
— Amiraali vaatii, että passittaisin heidät kotiseudulleen. Mutta 
rajantakaiset polttivat heidän talonsa. Pitäisi omana tieto¬ 
naan mitä »henki» hänelle ilmoittaa, onhan selvää, ettei esivalta 
voi sallia hänen ääneen puhuvan kuningasta ja hallitusta vas¬ 
taan. Mutta jos nyt kävisi selville, että tuo vanhus on rehelli¬ 
nen mies ja todellinen näkijä ja tietäjä, niin voisi ehkä tulla 



tarpeelliseksi todistaa, että hän on mielenviassa . . . Ymmär¬ 
rättekö, Rosenström? Voisi ehkä sitä tietä pelastaa miehen 
pitkästä ja tuskallisesta vankeudesta. Helsingin Stockhus-van- 
kila on viheljäinen paikka. Me viranomaiset tiedämme sen itse¬ 
kin, mutta meillä ei ole rahaa korjata vankihuonettamme. Ja 
kun tuollainen vanha kansan mies lähtee kulkemaan satoja 
virstoja, niin hänellä on jotakin tärkeää tunnollaan. Meidän, 
esivallan palvelijain täytyy pikkuisen sovitella . . . »On-on» ja 
»ei-ei» voisi syöstä mies-raukan onnettomuuteen, sillä upseerien 
kunniaa joka tapauksessa on suojeltava. Jonkin kerran ennenkin 
olen joutunut tutkimaan tuollaista miestä, joka tulee tänne 
hakemaan oikeutta, vaikkei osaa valtakunnan kielellä toimittaa 
asiataan. Eikö sitten suomenkielellä pidä saada oikeutta? 
Eikö tällä kielellä ole mitään arvoa Jumalan ja ihmisten edessä? 
Sen vain sanon: hätä on tässä maassa suuri. Lännessä isäntä, 
joka imee kaikki mitä irti saa eikä anna mitään turvaa, idässä 
verivihollinen. Tässä kävi eversti Jägerhom — ymmärsin hänet, 
mutta hän luottaa ryssän jalomielisyyteen. Olen itsekin suo¬ 
malainen, isä on suomalaisen talonpojan poika. Emme voi luot¬ 
taa länteen, se on emämaahan, mutta vielä vähemmän itään. 
Verivihollinen pysyy verivihollisena . Vaan ette mitään sano: 
nukutteko? Kas, minä näen vähän huonosti. Amalia, toimita 
vieraalle vuode. Hän on väsyksissä. 

Vieraan pyydellessä anteeksi ajatteli Lizelles: olipa onni ettei 
hän kuullut, eihän minun olisi sopinutkaan heti vieraalle puhua 
näitä kaikkia . . . 

Amalia ja palveluspiika kantoivat sisään vuoteen ja raivasivat 
tieltä pöydän. Rosenström ymmärsi, että tämä tapahtui häntä 
varten, ja pelkäsi Amalian joutuneen uhraamaan oman lepo¬ 
sijansa vieraan hyväksi. Jotakin vielä tuotiin vintiltä, piika 
kopeloi siellä, kompastellen jyrkissä portaissa, laskeutuessaan 
alas. Torilla huusivat palovartiat yhdeksättä tuntia. Amalia 
toi suuret vällyt, ne painoivat hänen niitä kantaessaan ja levit- 
täessään tuoleille lämpenemään. Rosenström heräsi hetkeksi 




selkosen selväksi: tuntui suloiselta katsella tuota kaunista tyttöä, 
joka hänelle, väsyneelle matkamieheke valmisti yösijaa. Har¬ 
voin näki niin puhdasta hipiää. Minkätähden Amalia oli onne¬ 
ton? Tuonko sileäksi ajetun Johanneksen vuoksi? 

Pormestari katsahti ympärilleen ja kutsui tytärtään. 

— Oksiko sinulla vielä tilkkanen kuumaa vettä vieraal¬ 
lemme? 

Hänen sairaihin likinäköisiin silmiinsä ja laihoille kasvoilleen 
levisi hellyys, jonka ainoastaan kipeä ja kärsivä isänrakkaus voi 
synnyttää. Kaikki kauniit ja hyvät sanat, jotka oksivat halun¬ 
neet purkautua esnn, tukahutettnn rintaan, ja vain käsi — 
talonpoikainen käsi, joka varmaan hakkasi halkoja kun tarvit¬ 
tiin — käsi sivek pehmoisesti Amakan käsivartta. 

— No, tuo sitten, isän pieni piika. 

Ja Amaka hymyik takaisin, tyttären nöyrää hymyä, jolla ei 
ole muuta turvaa kuin tämä isä. 

Vielä kertoi pormestari — mutta täkä kertaa puhuen hyvin 
hiljaa —, että tuo vanha tietäjämies ok peloittanut kaikki kn- 
noituksen upseerinrouvat ennustamaka heihe, että he tanssien 
menevät helvettiin ja että piru nai kauneimman heistä. 

Vakaa ja totinen pormestari rupesi yhtäkkiä nauramaan. 
Varmaan hän hyvin harvoin nauroi eikä alkuun päästyään osan¬ 
nut lakata. 

— Kuinkas muuten, puhui hän minkä naurultaan taisi ja 
pyyhki suureka siniruudulksella kinaka silmiään — kauneim¬ 
man heistä nai piru. Kuka heistä sitten on kaunein? Muuten, 
herra tohtori, ei ole ensinkään uskottavaa, että tuo hiljainen ylä¬ 
maan mies oksi näin sanonut. Heihä on, noika knnoituksen 
kaunottarika okut tulkkina aika vekkuk, tuo samainen Kekberg, 
joka syöttää heihe pajunköyttä. Parahiksi heike, kun eivät saa 
selvää suomenkielestä. 

Kun tytär tuk sisään, palautuivat isän kasvot nopeasti 
takaisin hiljaiseen vakavuuteensa ja hän kehoitti tytärtä jo 
panemaan maata. 



Rosenström saattoi nyt katsoa I^izeUesiä suoraan silmiin, 
tämän kohottaessa katseensa Amaliaan. 

Onneton mies, oli parasta ettei hän tietänyt: mikä häntä odotti: 
sokeus. 

— Joko tohtori on nainut mies? kysyi L,izelles yhtäkkiä. 

Amalian kasvot punehtuivat korvanlehtiä myöten. Hän toi¬ 
votti nopeasti hyvää yötä ja läksi huoneesta. 

Maaten kapeassa pehmoisessa vuoteessa koiruoholta tuoksu¬ 
vien vällyjen alla kaupungin uusi physicus vielä puoliunessa 
läpikävi, mitä hänelle tänä monivaiheisena marraskuun päivänä 
oli tapahtunut. Mistä hänen olikaan huomenna aloitettava? 
Hänen kallisarvoiset perhosensa, jotka ehkä nyt olivat tomua, 
kaupungin kaunottaret, sairaat lapset — kaikki tämä kierteli 
hänen mielessään kuumana kipinöivänä sauhuna. Minne hänen 
oli sijoitettava ne monet sairaat — tai oikeastaan: minne hänen 
oli pelastettava vielä terveiksi jääneet pienokaiset? Valkoiset 
liitumerkit ja mustat ristit pienten asumusten ovilla tulivat 
silmiin niin apua-anovina, että hirvitti. Kuva muuttui: kaunot¬ 
taret seisoivat tiellä, verhoten nauravia kasvojaan tummilla 
lainahuiveillaan — kenen heistä oh ennustettu paholaisen hä¬ 
nelle, vasta tulleelle suovan, ryöstettyään itselleen kauneim¬ 
man? 

Saattoi kuulla kuinka marraskuun meri raskaasti ajoi jääsiruja 
näitä Helsingin vieraita rantoja kohden. 

Yhtäkkiä Rosenström, kokonaan havahtuen todellisuuteen, 
kuuli jotakin muutakin. 

Puhuttiin. 

Miehen ääni ja naisen ääni vuorottelivat. Kuiskaten ja välillä 
hiljentyen, ikäänkuin varoakseen kuulijoiden korvia. Nainen 
puhui enemmän ja varomattomammin, mies ainoastaan vastaili. 
Mies ei ollut kukaan muu kuin pormestari I^izelles, Amalian 
isä. 

Ja Amaliasta puhe olikin, se selveni pian. 

— Hänen täytyy pois. Oh, mon pauvre coeur! Sydänvikani 



on hänen takiansa tullut näin pahaksi. Hän ei näytä teille muille, 
miten ilkeä hän voi olla. Elle est mechante, cette fille. Toinen 
tai toinen meistä lähtee talosta. 

— Minä koetan parastani. . ., sanoi pormestari vastaan. 
— Mutta olemmehan odottaneet kihlausta . . . 

— Hahhahhah — kihlausta. Domarbyn herra on pettänyt 
meitä kaksi vuotta. Hän tahtoo rahaa ja ylimyssukua, vieköön 
hänet paholainen. Ja hänen veljensä, joka myöskin on kehi¬ 
tellyt Amalie^a — möge der Teufel sie holen. Der Eine hat alle 
Mägde dieser elenden Stadt ungliicklich gemacht — ach dieser 
Johannes Weckström, einmal sollte er doch selbst in der schwar- 
zen Bank der Kirche sitzen! Ja tuo apina, tuo nuorempi, häntä 
voisivat komeljanttarit kuljettaa ja näyttää häkissä. Oh, mon 
pauvre coeur . . . 

— Mutta jos nyt tämä... Nythän on tullut uusi naimaton 
mies kaupunkiin. Hän tekee hyvin miellyttävän vaikutuksen. 

— Ahahahahaa, sinä raukka, kuinka monta kertaa olet pan¬ 
nut toivosi uusiin naimattomiin miehiin . . . ! Miehet tahtovat 
aina rahaa lisäksi, vaikka tyttö olisi miten kaunis. Ja Amalien 
kauneus alkaa olla mennyttä. Hänen suunsa ulottuu pian kor¬ 
vasta korvaan. 

— Hän elpyy jahka pääsee ympäristöön missä häntä kohdel¬ 
laan rakkaudella . . . 

— Oh, mon cher — etkö sinä ehkä kohtele häntä rakkau¬ 
della? Kaikki muut lapsesi — ja varsinkin minun lapseni, — 
ovat sinulle kuin nokkosia. C'est vrai, mon cher . . . 

— Minä pelkään, että kuuluu seinän taakse. Varmaan kuu¬ 
luu! 

— Ja mitä vielä. Merenkäynti kuuluu. Kaupunginlahdelta. 

— Minusta tuntui, että Amalia miellytti uutta tohtoriamme. 
Entä jos . . . 

— Siihen älä luota. Kaksi vuotta ovat rikkaat Weck- 
strömit pettäneet meitä . . . Jospa varmaan tietäisi, että heidän 
kylmenemisensä on lopullinen . . .? Amalia ei ota Grönstrandia, 



vaikka hän voi käydä vaaralliseksi kostajaksi. Tuskin tiedät, 
mon pauvre, että hän väittää sinun tulevan sokeaksi . . . 

— Nukutaan pois jo. Pelkään että särky jälleen tulee . . . 
Koetan puhua Amalialle, hän menee palkkapiiaksi, jos hänen 
isänsä sitä häneltä pyytää. Hieno mies tämä uusi tohtori. 

Kaupungin uusi physicus saattoi seinän takaa kuulla syvän 
huokauksen. 


Hän oli vielä valveilla, kun kaupungin kukot alkoivat kiekua. 



III 


LINNOITUKSEN LIEPEILLÄ. 

Ja nyt oli rakkaus iskenyt itse Sophie Rosenborgiin, Viaporin 
linnan kuuluisimpaan kaunottareen, häneen, johon niin monen 
kavaljeerin käskystä Amorin nuolet olivat ampuneet, takaisin 
kilpistyen. 

Ihastukset ja rakastumiset toki olivat se virkistys, josta lin¬ 
noituksen naiset saivat lohdutuksensa Susisaarten kuivilla ja 
karuilla kallioilla, minne heikot jäät keväisin ja syksyisin heidät 
eristivät. Ja Sophie oli ollut linnan naismaailman kadehdittu 
ja alati ärsyttävä ilmestys. Jos Ruotsin »Roi Soleil», kolmas 
Kustaa vielä olisi ollut kuningaskaupunkinsa teatterin ja oop¬ 
peran suojelijana, niin tuskinpa Sophie Rosenborg olisi koti¬ 
maastaan ennättänyt pelaamaan Viaporin köyhässä »komedia- 
ladossa». Hän olisi loistanut kotikaupungissaan Tukholmassa, 
kiehtoen ja lumoten sekä hovin että rikkaat ja rahalliset. Mutta 
kolmas Kustaa oli surmattu ja hänen istuimellaan hallitsi iloton 
kuningas, jonka yöunessakin raivosi ilmestyskirjan peto. Hän 
oli leppymättömästi suuttunut Napoleon Bonapartelle, joka 
piti koko Ruotsin valtakuntaa mitättömyyden arvoisena. Hän, 
kahdennentoista Kaarlen vallan perijä oli kostava korsikalaiselle! 
Ei enää soutaneet kuninkaalliset huvipurret Viaporin kuninkaan- 
portille. Ikävystynyt linnoitus oli hyvin tarvinnut sen virkis¬ 
tyksen, minkä Thalia saattoi tarjota. Mutta nyt oli Amorin, 
tuon pienen veitikan nuoli tavannut Sophie Rosenbergin sydä¬ 
men suojattoman kohdan. 



Hänellähän tietysti oli takanaan erinäisiä pieniä iloisia kih¬ 
lauksia eikä hän enää ollut aivan yhtä nuori kuin hänen ystä¬ 
vätärensä Helena von Hauswolff, joka täällä kauneuden kilpa¬ 
kentällä oli ollut hänen ainoa pätevä kilpaili]attarensa ja jolla jo 
oli kaksi lasta. Mutta Sophie Rosenborgpa nyt oli kohdannut 
todellisen rakkautensa Gustaf Hjärnen, uljaan ^Ruotsinmaan 
upseerin, jonka kerrottiin ylhäisellä pidättyväisyydellään ärsyt¬ 
täneen jonkin Tukholman korkean vallasnaisen niin, että hänet 
lähetettiin Viaporiin, »maanpakolaisuuteen». 

Olivat siellä Ruotsissa keksineet Susisaaret Viaporeineen, 
jonka maineen säteily itse asiassa oli pantu hautaan Augustin 
Ehrensvärdin mukana ja jonka muureja nyt home söi ja halut¬ 
tomuus kulutti. Tännehän jo oli lähetetty itse Ruotsinsalmen 
voittaja Olof Cronstedt, kuolleen »aurinkokuninkaan» suosikki, 
kun iloton nuori kuningas syyttä suotta oli syössyt hänet lois¬ 
tavasta asemastaan ja kieltänyt häneltä kuninkaallisen suosion¬ 
sa! Mitenkä näin oli voitu menetellä, sitä ei saattanut mikään 
järki käsittää. Kuitenkin tunsi jokainen Viaporin muurien sisä¬ 
puolella, että täällä vallitsi jokin ponnettomuus ja lamaantunut 
haluttomuus — useat tajusivat lisäksi, että häväistyn komen¬ 
dantin häpeä kohtalona viipyi linnoituksen yllä, vieden täältä 
ilon, innostuksen ja kunniantavoittelun yllykkeen. 

Linnoitus ja kaupunki, jotka aina yhtä valppaasti ja uteliaasti 
odottivat muiden yllätysten ohella uusia kihlauksia, olivat kauan 
saaneet seurata Sophie Rosenborgin rukkasten jakelua. Oh 
ennustettu, ettei hän lopulta saa ketään ja se onkin hänelle 
oikein. Mutta sitten sireenipuiden kukoistusaikaan olivat Haus- 
wolffin syntymäpäivävieraat kävelleet Viaporin valleilla ja oli 
nähty Sophie Rosenborgin ja kapteeni Hjärnen yhdessä tulevan 
alas myöhemmin kuin kaikki muut, ja silloin olivat heidän 
hehkuvat kasvonsa juorunneet kaikki tyyni. Sophiella oh kä¬ 
dessään ollut puolikuihtunut kukkaterttu, jolla hän vilvoitti 
kuumia posldaan. 

Kauan totisesti oh sitä kihlausta saatu odottaa. Ilkeät ihmi- 



set päästivät liikkeelle hullun, että virallista julkaisemista täy¬ 
tyisi odottaa, kunnes nuo molemmat kauniit ihmiset saisivat 
entiset kihlauksensa puretuiksi. Julkaisemisesta pitivät itse 
asiassa huolen heidän loistavat silmäteränsä ja janoiset huu¬ 
lensa. Sophie Rosenborg oh käynyt kauniimmaksi kuin milloin¬ 
kaan. Mahtoi olla hunajaa ja mannaa noiden kahden rakkaus. 

He näyttävätkin kulkevan alinomaisessa kaipauksessa ja saa¬ 
van liian niukkaa ravintoa niistä liian harvoista ja aivan liian 
lyhyistä hetkistä, jotka tarjoutuivat yhdessäoloon. Everstinna 
Anna Brunowin »keltainen budoaari» oh se salakammio missä 
he olivat turvassa. Anna Brunow suojeli heitä — hän oh aina 
suojellut rakastavaisia, sillä hän tunsi rakkauden ja kaipauksen. 
Hän suojeli tätä paria erikoisen mielellään. Hjärne varmaan 
osasi suudella. On harvoja miehiä, jotka osaavat sen taidon. 
Vaan miten sellainen tapahtuu, sitä ei Anna Brunow sano¬ 
nut — kukaan nainen ei mene ilmiantamaan niiden taivaal¬ 
listen suudelmien salaisuutta, jotka ovat salaa painetut hänen 
huulilleen kihlauksen ensi aikoina. Täällä keltaisessa budoaa- 
rissa oli samanlaisissa olosuhteissa istunut myös Sophien lähei¬ 
sin ystävätär Helena de Freese vanhan kelpo Hauswolffinsa 
kanssa. Kun Anna rouva yritti sulkea oven, niin he molemmat 
huusivat, ettei hän toki sitä tekisi, vaan jäisi heidän luokseen! 
»Ehei-ei, kaikkien pitää saada olla iloisia ja tyytyväisiä», sanoi 
Anna Brunow, »suudelkaa toisianne nyt perinpohjaisesti»! Mutta 
eversti von Hauswolff vakuutti, että he siihen kyllä »ennät¬ 
tävät sitten», ja molemmat tulivat everstin leskirouvan perässä 
keittiöön asti. Sellaiset kihlatut ovat ikäviä. Toista oh Hjärnen 
ja Sophie Rosenborgin. Kuu lukitsi oven heidän jälkeensä, niin 
tiesi, että he ohvat onnelliset ja tyytyväiset. Mutta aina kävivät 
yhdessäolot niin lyhyiksi, ettei ennätetty pohtia kihlauksen jul¬ 
kaisemista ja vielä vähemmin häitä. Aina hian aikaisin huolta- 
pitäväisen everstinna Brunowin koputus herätti kihlatut suu¬ 
delmien riemusta. Vasta kun alkoi kuulua hälyyttäviä tietoja 
kaukaa Euroopasta ja ennen kaikkea rajalta, sovittiin, että 




kihlaus nyt tehdään julkiseksi. Sodanuhka, niin vakituinen vie¬ 
railija tässä rajamaassa, oli hetkisen viettänyt lepotilaa, mutta 
se ei hetkeksikään ollut poistunut tai nukahtanutkaan. Ja nyt 
se liikahti. Rakastavaiset eivät maininneet sen nimeä. Morsian 
toki ei ollut koskaan ollut sodan lähettyvilläkään, hänelle sota 
olikin vain lasten kummitus, joka liukui jossakin hyvin kaukana 
kauniiden ja onnellisten ihmisten ilmoilta. Sodanuhkako kui¬ 
tenkin loi varjostusta Hjärnen armaille kasvoille, kun hän joskus 
kävi hyvin totiseksi ja piteli tyttönsä päätä kaksin käsin, upot¬ 
taen katseensa syvälle rakastetun katseeseen! Sophie karkoitti 
hymyllään pahan varjon: kaikkien pitää saada olla iloisia ja 
tyytyväisiä! 

Varomattomasti kyllä rakastuneet kytkivät kihlauksensa jul¬ 
kaisemisen talven suurimman tapahtuman, Viaporin jää-ajojen 
yhteyteen. Hjärne tahtoi, että pyydettäisiin itse amiraalia 
assamblee-iltana jääajojen jälkeen linnoituksen korkeimman 
upseeriston ja kaupungin arvohenkilöiden läsnäollessa korotta¬ 
maan lasinsa kihlattujen onneksi. Sophie Rosenborg halusi 
uskoa tämän heille niin suuriarvoisen tehtävän majuri von Haus- 
wolffin, Helenan miehen, haltuun. Olivathan he löytäneet toi¬ 
sensa Hauswolffin syntymäpäivänä, kun karkeloiden lomassa 
käveltiin kukkivien sireenipuiden alla. Niin, ja amiraalihan oli 
selvään näyttänyt, ettei hän halunnut uhrata aikaa ollakseen 
mukana upseeriensa perhetilaisuuksissa, mistä eivät näiden per¬ 
heet olleet lainkaan hyvillään. Aivan oikein: Hauswolffkin usein 
lähetti rouvansa yksinään linnoituksen huveihin. Majurin omat 
harrastelut ulkopuolella virantoimitusten olivat toista laatua. 
Hän oli jo ennen avioliittoaan hankkinut hyvän kirjaston eri 
aloilta, kirjojen seurassa ei hänen aikansa milloinkaan käynyt 
pitkäksi. Tämän ohella häntä huvitti merkitä muistiin yhtä ja 
toista, mitä ympärillä tapahtui: milloin hänen lapsensa saivat 
ensimmäiset hampaansa, mistä päin tuuli kävi, koska meri meni 
jäähän ja koska jäät läksivät. Hän tiesi täsmällisesti, milloin 
keväisin pääskyset lennosta väsyneinä laskeutuivat lepäämään 



Susisaarille ja milloin viimeinen kurkiparvi syksyisin jätti Hel¬ 
singin. Myöskin linnoituksessa sattuvat sairaudet, rikollisuuden- 
ilmaukset, rakentamis- ja korjaustöiden suoritukset merkittiin 
Hauswolffin päiväkirjaan. Sensijaan eivät perhetapaukset 
ulkopuolella oman perheen saaneet siinä sijaa. Ja Hauswolffia > 
tätä herttaista ihmistä ja perheenisää, Sophie Rosenborg, luot¬ 
taen ystävätärensä Helenan vaikutusvoimaan, nyt kuitenkin 
toivoi onnellisen kihlauksensa isälliseksi julkijulistajaksi linnoi¬ 
tuksen ja kaupungin kokoontuneelle arvovaltaisimmalle sosie- 
teelle. Hjärne alistui morsiamensa tahtoon. Helena von Hauswolff 
linnoituksessa ja everstinna Brunow kaupungissa siis ottivat, 
asioiden johdon haltuunsa ja jääajojen valmistelut pantiin 
pakkassäätä odotellessa hiljalleen käyntiin. 

Kaupunginlahti meni kovalla pakkasella ja tyynellä säällä 
hyvin kauniisti jäähän. Kukaan ei ollut odottanut sen tapahtu¬ 
van näin varhain ja näin nopeasti. Kaupunginlahti ja Kluuvi 
vilisivät kelkkoja ja liukuvia lapsia. Koko ikävystynyt linnoitus 
heräsi yhtäkkiä virkeyteen ja toimintahaluun. Jää-ajot olivat 
kaikkien huulilla, sekä niiden jotka olisivat niissä asianosaisia, 
että niiden, jotka vain tiepuolesta saisivat ihmetellä loistoa. 

Jo neljäntenä pakkaspäivänä aamun sarastaessa alkoi »Via¬ 
porin kuriiri» ajonsa kaupungin ja linnoituksen välillä. Kaikki, 
jotka olisivat halunneet Kellbergin penkkirekeen, eivät mahtu¬ 
neet likellekään. Jää oli sykähyttävän ihanassa kunnossa, sitä 
vakuuttelivat keskenään ne linnoituksen upseerit ja neitoset, 
jotka olivat lähteneet saattamaan rouva von Hauswolffia ja neiti 
Rosenborgia rantaan — heillä oli luonnollisesti nyt paljon teh¬ 
tävää kaupungissa. Saattoi odottaa jääjuhlien muodostuvan 
suurenmoisiksi. Ilma helisi tilhien tiukutusta, liukuvien lasten 
huutoja ja sotamiesten laulua, joka kuului kauempaa, kasar¬ 
meista ja valleilta. Kellbergin kuriiri oli ehtinyt kauas selälle, 
kun amiraali Cronstedtin papurikko parivaljaikko ajoi Viaporin 
holviportin alatse jäälle. Tämä oli komean näköistä ja sotamies¬ 
ten selät suoristuivat pelonalaisella vauhdilla kunniantekoon. 



Kuriirissakin huomattiin korkean tulijan Ilkeneminen. Kau- 
nottaret rouva von Hauswolff ja neiti Rosenborg harmittelivat 
halpaa kulkuneuvoaan ja olisivat mieluimmin piiloutuneet nä¬ 
kymättömiin. Toki heidän vaaleat turkiksensa — toisella oli il¬ 
vestä, toisella kettua — ilmiantoivat heidän korkean asemansa 
ja he vastasivat hymyilevän kohteliaasti armolliseen tervehdyk¬ 
seen, jonka amiraali ohi ajaessaan heille osoitti. 

— Mais, c'etait donc magnifique! kuiskasi ihastuksissaan 
Helena, joka reessä vallitsevan ahtauden vuoksi istui kookkam- 
man ystävätärensä polvella. 

— Fi donc, vastasi ärtyneenä Sophie, — mies paralta puuttuu 
kaikki tiedot upseerin ja kavaljeerin velvolhsuuksista. Hän 
ajaa tyhjässä reessä eikä ymmärrä pysähtyä ja kutsua meitä, 
upseeriensa likeisiä omaisia sinne, vaan antaa meidän kulkea 
täällä. Fi donc. 

Linnoituksen muut naiset olivat jääneet omalla haarallaan 
kiireen kaupalla valmistamaan jää-ajoja. Niille, jotka tässä 
ensimmäisessä kuriirissa olivat lähteneet kaupunkiin, oli säly¬ 
tetty suuri joukko ostoksia, joita tuli hankkia erinäisistä kauppa- 
puodeista erinäisten luetteloiden mukaan. 

Sophie Rosenborgin silmissä kangasti ennenkaikkea hänen 
oma pukunsa, jota hän oh jo kauan ajatellut. Nyt hänelle selvisi, 
jäätynyttä ulappaa katsellessa, että sen tuli olla merenviheriäistä 
Franskan silkkiä. Helena ei painoltaan ollut niinkään kevyt, 
kun häntä pitemmältä joutui kannattamaan. Pienet laihat he¬ 
voset juoksivat uutterasti kuormansa edessä, Kellbergin, linnoi¬ 
tuksen »levottoman miehen» manatessa niitä parantamaan vauh¬ 
tia. Amiraalin reki näkyi päässeen jo Lonnan-saaren tienoille, 
kun kuriiri vielä mateli selällä. Vihertävä oh tämä nuori jääkin; 
suuria kulahtelevia kuplia kohoili sen läpikuultavan pinnan alta, 
mikä saattoi kuriirin reestä kohoamaan pelonalaisia kysymyksiä, 
kestäisikö jää. »No, kun amiraalikin on päässyt rantaan, niin 
päästään kai mekin, jos seurataan hänen jälkiään», sanottiin 
ja naurettiin. 




Mutta kun linnoituksen kaunottaret, juostessaan asioillaan 
kaupungin huonosti varustetuissa kauppapuodeissa, pari kolme 
päivää myöhemmin kohtasivat amiraalin, ei tämä enää istunut¬ 
kaan reessään, vaan komendanttitalon nelipyöräisillä rattailla. 
Sillä lumi oh sulanut, räystäät tippuivat kuin huhtikuussa eikä 
jää-ajojen suotuisista edellytyksistä ollut paljoakaan jälellä. 
He huomasivat sen hyvin, etsiessään turkiskengilleen soveliasta 
astumapaikkaa Helsingin sohj öisillä teillä. Oi kauheaa, eikö 
siis rekiretkestä voikaan tulla totta, ja miten käy kihlausjulis- 
tuksen? Kauheaa. 

»Kuriiri» kuitenkin vielä kulki linnoituksen ja kaupungin 
väliä. Eräänä aamuna kertoi Iyisette, everstinleski Brunowin 
suomalainen piika, teurastajalla kuulleensa Kellbergin sanoneen, 
että jolleivät ilmat tästä kylmene, niin ei hän enää huomenna 
palaa linnoitukseen. 

Eivät mitkään kaunottaret olisi voineet pahemmin oikutella 
kuin ilmat nyt oikuttelivat. Toisena päivänä satoi vettä ja 
paistatti päivää, toisena oh vesisaavi paksussa jäässä Bruno- 
win kyökin nurkan alla, kun Sophie Rosenborg keltaisen budo- 
aarin ikkunasta ensi työkseen aamulla katsahti ulos. Hän oh 
Nathanael Heidenstrauchin kauppapuodista sattunut löytämään 
vihreän f ranskalaisen silkin, joka soveltui hänelle niin erinomai¬ 
sesti, että sekä neulojamamsseli että Helena von Hauswolff aivan 
sanattomina ihastuksesta hänen pukuaan katsehvat. Kankaan 
pehmeästi soluvista laskoksista kohosivat Sophien olkapäät 
marmorikiven valkoisina, posket hohtivat purppuraisen peh¬ 
myinä ja silmissä oh aavisteleva hurma, joka huilasi naisetkin, 
kun he äänettömästä ihailustaan havahtuivat ja puhkesivat 
puhumaan. 

— Kyllä sinun rakkautesi mahtaa olla ihmeellinen! sanoi 
rouva von Hauswolff viattomana, ikäänkuin olisi ohut kysymys 
hänelle tuiki tuntemattomasta asiasta. 

Sophie itsekin ihmetteh autuaallista olotilaansa, joka tuntui 
olevan kaiken todelhsuuden ulkopuolella. Mutta entä jos jääkeli 



pettääkin? Onko juhlallinen kihlauksen julkaiseminen sitten 
siirrettävä siksi kunnes jääretki joskus voidaan pitää? Oh, 
tämä epävarmuus teki ihmisen hulluksi. 

Maailmalla riehui näihin aikoihin julma sotapäällikkö nimeltä 
Napoleon. Ruotsin hurskas nuori kuningas piti häntä suoras¬ 
taan sinä lohikäärmeenä, josta jo profeetatkin olivat ennusta¬ 
neet, ja oli häneen hyvin suuttunut. Mutta sehän tapahtui 
siellä hyvin kaukana. Tänne Suomen erämaihin toki ei sen lohi¬ 
käärmeen kynnet ulottuneet. Täällä saattoi vielä rakastaa ja 
viettää kihlajaisia. 

Everstinna Brunowin talossa, mitä Viaporin kauniit ja 
arvovaltaiset naiset pitivät kaupunginkortteerinaan, ei niinä 
päivinä muusta puhuttu kuin rekiretkestä, ja vaikka täällä 
ruokavieraina käyvät herrat aavistivatkin, ettei tällaisella 
kelillä voitaisi lähteä huviajelulle jäälle, niin eivät he mi¬ 
tään puhuneet epäilyksistään, ainoastaan antoivat aavistaa, 
että heillä oh varastossa hauskoja yllätyksiä. Nähdessään 
kauniiden naisten levottomuuden, hyväntahtoinen Inisette haki 
asiaan selvitystä kahvinporosta ja rouva Brunow kysyi neuvoa 
korteilta. 

Kaksi korttipakkaa hän latoi pöytään. Oh weh, ne syytivät 
silmille niin paljon mustaa, ettei sopinut morsiamelle yrittääkään 
tulosta selvittää! Enteet olivat suorastaan pahat. 

Rakastunut Sophie Rosenborg vaistosi kaiken sen mitä hä¬ 
neltä haluttiin salata. Jos hän olisi ollut tavallinen ruma ihmi¬ 
nen, niin ei kukaan olisi viitsinyt ottaa lukuun hänen pettymys¬ 
tään. Mutta kauneutta aina palvotaan ja hemmotellaan. Ja 
kaunotar ottaa aina tämän palvonnan vastaan kuin veron, joka 
kuuluu hänelle. Oih, ei ollut rakkaus aina onnea ja suloa. Var¬ 
maan Helena oli säästynyt näistä tuskista mennessään vanhalle 
miehelle! 

Sitten vihdoin, sinä aamuna, jolloin jo sekä ostokset olivat 
suoritetut että puku valmistukset päättyneet ja vain pieni tanssi- 
harjoittelu oh jätetty päivällisen jälkeisille tunneille, tapahtui. 



että kuriirin ajajaKellberg, linnoituksen »levoton mies» ja hiljan 
vankeudesta päästetty entinen kersantti ja lasimestari, ilmaan¬ 
tui vaatimaan, että hänet päästettäisiin linnoituksen frökenin 
puheille. Inisette teki tenää, koska sekä fröken että rouva neuloi¬ 
vat ja leikkelivät koristuksia rekiretkeä varten. Mutta Kellberg 
työnsi hänet tieltään ja tuli röyhkeästi saliin märkine saappai¬ 
neen, ja tuli keltaiseen budoaariin asti. 

— Jahah-jaa, kuului hänen yskäinen äänensä kynnykseltä, 
— en taida olla tervetullut vieras, mutta herra kapteeni Hjärne 
on nimenomaan määrännyt, että omasta kädestäni annan hänen 
kirjeensä fröken Sophie Rosenborgin omaan käteen. 

Ja linnoituksen levoton mies piteli hetkisen kättään poves¬ 
saan, antaen silmiensä kiertää pitkin vuoteita ja sohvapenkkejä, 
joilla kaunottarien pukuloisto vasta oli nostettu räätälin suu¬ 
rista kirjo vakkasista ja odotti siirtoa omistajattarien matka- 
vakkasiin, kunnes hänen laihat sinettyneet huulensa vetäytyivät 
hymähdykseen ja hän punehtuneelle salakihlatulle neiti Rosen- 
borgille yli hänen olkapäänsä ojensi kirjeen. Kirjeen päällä oli 
kapteeni Hjärnen kauniilla käsialalla kirjoitettu osoitus ja toi¬ 
sella puolella hänen aatelisvaakunansa, joka sinetöi kirjeen. 
Fröken Sophien tiukka niskannousu osoitti kyllin selvään, että 
hän nyt kirjeilleen halusi olla yksinään. Kuitenkaan ei levoton 
mies liikahtanut, vaan jäi katselemaan, kuinka tumma kaunotar 
pienten kultasaksiensa terällä avasi kirjeen. 

»Jalosukuiselle neiti Sophie Rosenborgille. 

Cherie, ma bien aimee, Te, joka olette yöni unennäkö ja päi- 
vieni ajatus, Te, joka silmilleni olette jumalallinen kauneus ja 
sydämelleni naisellinen Hyve, Te, jonka kanssa ja ansiosta olen 
valmistautunut viettämään elämäni korkeimman onnen hetkeä, 
pyhää kihlajaisjuhlaa! 

Käsität, etten voi vailla mielipahaa nyt Sinulle ilmoittaa, että 
odotus yhä on edessämme. Ei tule olemaan minulle sallittua 
nyt vielä käydä Sinun rinnallesi jää-ajoille kuomuun silkki- 
uudinten taakse. Ehkäpä vesielementin talvinen silta olisikin 



sulanut siitä hehkusta, joka palaa sydämessäni, koska jo pelkkä 
ajatuskin on polttava. Olen saanut komennuksen herra Ami¬ 
raaliltamme ensi tilassa lähteä kaukaisille maanäärille. Rajalla 
on levotonta. Myöskin kapteeni Reuterskjöld, jolle Hauswolff 
oh uskonut daamiksi rekiretkelle nuoren rouvansa, lähtee. Teh¬ 
tävä on vastuunalainen, mutta myöskin kunniakas. Pyydän, 
ettei minun korkeasti kunnioitettu ja sydämen koko innolla 
rakastettu kihlattuni suinkaan vain ryhtyisi mihinkään vasta- 
toimenpiteihin. Sillä se olisi koko tulevaisuuteni meno ja tur¬ 
mio. Sotilaan puolison on kestettävä kaikki, eikä tässä ole 
kysymyksessäkään kovin pitkä ero. Tulemme Reuterskjöldin 
kanssa kaupunkiin niin pian kuin ikinänsä keli sallii. Ja toi¬ 
von silloin tapaavani suuresti kaivatun kihlattuni hyvässä ja 
suotuisessa terveyden tilassa niin sielun kuin ruumiin puolesta. 

Viimeiseen hengenvetooni asti ja jokaista veripisaraa myöten 
olen jalosukuisen ja korkeasti kunnioitetun sekä syvästi rakas¬ 
tetun kihlattuni uskollinen ~ , £ TT -.. 

Gustaf Hjarne.» 

Tukiessaan tätä sikäli järkyttävää kirjettä, että komennus 
nyt pyrki työntämään epämääräisiin aikoihin kihlauksen jul¬ 
kaisemisen, Sophie ei saattanut olla kuulematta mitä hänen 
ystävättärensä ja Kellberg puhelivat. 

— Jahah. Minäkin voin nyt hevosineni ottaa osaa jää- 
ajoihin, sillä minullakin on nyt daami. Karannut vaimoni on 
Ruotsista palannut luokseni linnoitukseen. 

— Lähdetään tästä huoneesta, ettemme häiritse fröken 
Rosenborgia. 

— Jahah. Fröken Rosenborg ei voine kadehtia minulta sitä 
nautintoa mitä sekä silmäni että ylhäinen nenäni tällä het¬ 
kellä tuntevat tässä huoneessa. 

— Jollette olisi turhanpäiten sekaantunut asioihin, jotka 
eivät kuulu teihin, ei teidän nyt tarvitsisi olla noin katkera. 

— Jahah, vai eivätkö sellaiset asiat kuulu jokaiselle hänen 
Majesteettinsa uskolliselle alamaiselle? 



— Eivät, pitäkää te huolta perheestänne ja linnoituksen lasi- 
ruuduista. En yhtään ihmettele, että vaimonne juoksi tiehensä, 
kun hänen miehensä aina oh oikeussalissa tai Stockhusin van¬ 
kilassa, tai. . . 

— Jahah, armollinen rouva majurska luulee minun oikeus- 
juttujeni vaikuttaneen tämän. Hehehheh, koreain univormujen 
ja Valhalla-veljesten houkutus oh hänelle aina liian suuri . . . 

— Puhutte sopimattomia, tulkaa pois tästä huoneesta. 

— Mutta jos sattuisi, että fröken Rosenborgilla olisi minulle 
jotakin sanottavaa tämän kirjeen johdosta. 

— Hänhän voi lähettää teille sanan teidän asuntoonne. 

— Onko rouva majurska nähnyt laatikoita, jotka taas eilen 
ilmestyivät rantaan? 

— En. Enkä aiokaan alkaa udella mitä ne ovat. Lakatkaa 
tekin, Kellberg laskemasta telakan touvien ja naulojen ja öljy¬ 
jen määrää. Menetätte lopulta päänne. 

— Jahah. Mutta tämä kuninkaallinen Majesteettimme onkin 
oikeutta rakastava herra ja hänelle voi tällainen suojaton 
mieskin lähettää supliikin, niin asiat tutkitaan. Minä en kos¬ 
kaan tule jättämään tätä valtakunnan kalujen ja tavaroiden 
rosvoamista, ennenkuin asia on täysin selvitetty. 

— Ettekö nyt voisi tulla pois . .. 

— Minä voin kertoa rouva majurskalle, että rakkaus on lähet¬ 
tänyt liikkeelle nuo laatikotkin . . . Jahah, rakkaus. Sillä kun 
köyhä upseeri haluaa voittaa juhlitun neitosen kuninkaan kau¬ 
pungista, niin hänen täytyy omistaa rahaa. Ei tee pahaa, jos 
jouluaattona voi toimittaa sydänkäpyselle pienen korun, tai 
puuterirasian, tai hajuvesipullon, tai tiedänkö minä niiden kaik¬ 
kien nimiäkään! Joka ottaa kruunulta, se ottaa Jumalalta . . . 

— Nyt ulos, Kellberg. En halua jakaa mitään salaisuuksia 
teidän kanssanne enkä suvaitse tuota salaperäistä ääntänne. 

— Jahah, rouva majurska, pahoittelen ja pyydän anteeksi. 
Kauniin naisen edessä on Erik Kehbergin selkä aina luokilla. 
Rouva majurska on linnoituksen ruusunkukka vailla piikkejä . 



— Mistä te, Kellberg, yhtäkkiä saitte tuon urkkija-intonne? 
Tehän olitte ennen verraten leppeä ihminen . . . 

— Jahah-jaa . Minä olen kuninkaallista sukua, niinkuin 
tiedätte, vaikka vain sivulta päin, ja tunnen hiukkasen ylhäisten 
budoaari-ilmaa. Mutta tässä jokin vuosi sitten jouduin täällä 
kuninkaan takamaassa, tässä hallaisessa harmaassa Suomessa, 
keskellä talonpoikaisia häitä tuolla kaukana rajalla, tämän kan¬ 
san tupaan. Ja minä näin siellä ihmeellisiä ihmisiä. He opettivat 
minut vihaamaan petosta ja valhetta. 

— Ooo! huudahti rouva von HausWolff, —ja nyt te siis ilmi¬ 
annatte ja nuuskitte mistä löytäisitte syyllisiä . . Ooo, menkää 
jo, lähetämme teille sanan . . . 

Mutta nyt fröken Rosenborg irroitti silmänsä paperista ja 
taittoi kokoon kirjeen. Hän oli hyvin kalpea. 

— Lähdemme varhain huomisaamuna, minä ja majurska 
linnoitukseen. Pitäkää reessänne tilaa, näette että meillä on 
paljon tavaraa. Voitte lähteä. 

Itsepintainen Kellberg ei kuitenkaan lähtenyt. 

— Jahah. Mutta onko fröken sattunut tänäpänä Hikkumaan 
ulkosalla? Lumesta ei paljoa ole jäljellä eikä jäästäkään. 

— Älkää puhuko tyhmyyksiä, Kellberg. Yöllä jää aina vah¬ 
vistuu. Kiitos, että toitte kirjeen. Voitte mennä. 

— Jahah-jaa. Mutta ette aivan helposti tavanne miestä, 
joka panee alttiiksi oman ja hevostensa hengen. Olen tässä 
kaupungissa ja linnoituksessa menettänyt tarpeeksi. Olin kerran 
parempia ihmisiä, eikä minulta kokonaan puuttunut omaisuutta¬ 
kaan. Mikä olen nyt? 

— Menkää helvettiin, mies. Minun täytyy päästä linnoituk¬ 
seen, maksoi mitä maksoi. . . 

Nyt hän toki lähti, ylpeästi ravistaen päätään. Sophie Rosen¬ 
borg ei nähnyt hänen kasvojaan. Mutta Helena von Hauswolff 
meni kalpeaksi, kun Kellberg kuistilla kääntyi häneen katso¬ 
maan. 

— Onneton ihminen, pääsi hyväsydämiseltä nuorelta rou- 




valta hänen jälkeensä, — älkää toki olko noin katkera. Enhän 
minä eikä fröken Rosenborgkaan ole teille mitään tehnyt, me 
toivomme, että kaikki ihmiset olisivat iloisia ja tyytyväisiä. 
Älkää naurako noin hirvittävästi. 

Komea kalpea mies tarttui äkkiä hänen käsivarteensa niin¬ 
kuin kuvissa esitetään luurangon tarttuvan. 

— Ettekös te tiedä, te linnoituksen kaunottaret, mitä lin¬ 
noituksessa on minulle tehty? 

— Mitä menitte ilmiantamaan ihmisiä muka kruunun tava¬ 
roiden varastamisesta . ? Upseereja. 

— En nyt tarkoita niitä. On kysymys vaimostani, siitä ko¬ 
reasta linnusta, joka tuotettiin Ruotsista keittämään hyvää 
muhennosta Valhalla-seuran herroille. Jahah. Tiesinkö minä 
mikä hän oli, kun tänne saavuin kunniallisena ihmisenä? Sitten 
kun kaikki — sanon kaikki — olivat häntä pitäneet tarpeekseen, 
naittivat he hänet minulle, viattomalle. Jahah-jaa. 

— Kutka? huusi Helena von Hauswolff. — Kuinka te uskal¬ 
latte minulle, upseerin rouvalle . Kutka naittivat, eikö teillä 
itsellänne ollut silmiä päässä? 

— Ei, ei ollut, siinäpä se. Ja minä olen varma, että sama 
leikki taasen alkaa niin pian kuin hän on tullut takaisin lin¬ 
noitukseen. Jahah-jaa. 

Onnekseen ei Sophie ollut tätä kuulemassa! Helenan päässä 
temmelsi hetkisen kysymys, keitä linnoituksen upseereista hä¬ 
vytön Kellberg mahtoi tarkoittaa. Ainakaan ei Hauswolff 
kuulunut heihin. 

Hän palasi keltaiseen huoneeseen vasta kun hän jälleen osasi 
nauraa. 

Sophie siellä kiersi permantoa, kirje yhä kädessä. Vai pitäisi 
hänen luopua elämänsä onnesta amiraalin tyhmän komennuksen 
vuoksi. Amiraalin täytyy odottaa. Jo senkin tähden, että se 
iljettävä nainen, tuo Valhalla-veljesten ravintoloitsija, jälleen 
oli palannut linnoitukseen, täytyi hänen ja Hjärnen kihlauksen 
tulla julkiseksi. Sophie Rosenborgin mieleen johtui yhtäkkiä, 



mitä JtLänelle oli neuvottu kotona Ruotsissa, kun hän tuskin oli 
kuudentoista vanha tyttönen. Hänet piti silloin naittaa rik¬ 
kaalle ulkomaalaiselle miehelle, joka lisäksi oh kuninkaan ys¬ 
tävä. Hänelle sanottiin, että hänen piti panna kaikkensa alt¬ 
tiiksi miellyttääksensä tuota rikasta miestä. Sophie muisti kuol¬ 
leen äitinsä eikä pannut mitään alttiiksi. Hän oli silloin vasta 
niin lapsellinen. Mutta olisikohan linnoituksen komentaja koko¬ 
naan sokea ja tunteeton? Jollei amiraali ennen ollut nähnyt 
kaunista naista, niin hän nyt sellaisen näkisi. »Herra amiraali, 
teidän käsiinne uskon elämäni onnen. Minulle olisi tärkeää nyt 
saada tulevaisuuteni selväksi. . . Sallikaa kapteeni Hjärnen 
viipyä muutamia päiviä, tai lähettäkää rajalle joku toinen, 
rukoilen teitä ...» 

Mutta Helena Hauswolff kauhistui tätä. Eikö Sophie nähnyt 
mitä Hjärne puhui kirjeessään? Hänhän selvään tarkoitti 
carri^reään. Upseerin carri&re oli asia, johon Helena 
kuusivuotisen avioliittonsa aikana oh saanut tarkkaan tutustua. 
Tämä carri&re oh yhtä kuin upseerikunnia. Nämä molemmat 
tukivat toisiansa ja olivat säilytettävät loukkaamattomina, 
upseerikunnia ja carriere. 

Sophie tarttui ystävättärensä kapeihin hartioihin ja suuntasi 
häneen jotakin siitä lumousvoimasta, jota juuri oli ennättänyt 
ajatella amiraalia varten. 

— Mene sinä puhumaan Cronstedtille. Auta minua! 

Helena katsoi häneen kummastuneena ja pitkään. 

— Puhut niinkuin minun pieni Adelaideni kun hänessä jo 
piili poltetauti ja hän puhui sekaisin. Amiraali on aina pahalla 
tuulella., kun hänet kuninkaan läheisyydestä komennettiin tänne 
ikävään linnoitukseen. Tuuletko, että korkean upseerin lou¬ 
kattu ylpeys välittää kahdesta rakastavasta sydämestä. Sinun 
Hjärnesi ymmärtää tykistöasiat paremmin kuin kukaan muu. 
Kuka tietää mitä rajalla on tapahtunut. 

— En olisi uskonut sinua noin tylyksi. Sinä voisit niin hel¬ 
posti taivuttaa amiraalin, kaunis ja viehättävä kun olet. Muis- 



tele vain miten helposti lumosit kunnon Hauswolffin. Mutta 
sinä et välitä, et tahdo auttaa minua. 

Helena nauroi muistellessaan menoaan Hauswolffille. Ei siinä 
mitään lumouskeinoja tarvittu — mistä Sophien päähän tänään 
oh pistänytkin, että joillakin taikakeinoilla saataisiin aikaan 
ihmeitä! Hauswolffhan puhui koko asiansa isälle, molemmat 
olivat silloin hiukkasen iloisia, tuskinpa Hauswolff olisi muuten 
kosimapäälle joutunutkaan. Ei, kyllä viinin oh ensin täytynyt 
lämmittää se hyvä mies. Helena leikki nukkensa Rosa-Eiljan 
seurassa »vieraisilla», kun isä tuli puhumaan, että komea ja 
arvokas herra pyytää hänen pienen tyttärensä kättä ja että 
isä olisi iloissaan, jos Helena ymmärtäisi miten suuri kunnia 
tämä on eikä asettuisi vastakynteen. Ja isä voisi sitten rau¬ 
hassa kuolla, kun tietäisi, että hänen pieni tyttönsä olisi tur¬ 
vattu. Isä raukka ei puhunut mitään veloistaan — niistä tytär 
sai kuulla vasta nuorena rouvana Hauswolffilta. Tämä kun¬ 
nollinen ja hyvä mies maksoi kaikki. Isä lupasi ja vannoi, 
ettei tee uutta velkaa, mutta hän teki sitä sittenkin ja Hauswolff 
oli silloin hyvin suuttunut, mutta maksoi nytkin. Helena hy- 
vitteli ja suostutteli monta viikkoa ennenkuin hänen miehensä 
tuli entiselleen. Pieni tuska pisti yhtäkkiä kuin oka Helenan 
omaatuntoa, sillä hän muisti, että juuri äsken ostaessaan tar¬ 
peita jää-ajoja varten, oli jäänyt paljon velkaa Heidenstrauchin 
kauppaan. Sitä ei Hauswolff mitenkään saisi tietää, sitä hän 
äi antaisi vaimolleen anteeksi, hän kun ei voinut sietää velkoja. 
Täytyi puhua Heidenstrauchille, että hän pitäisi velan salassa,, 
si se nyt niin suuri ollutkaan ja kyllä hän sen saisi. 

— Fia, kuiskasi Helena, käyttäen tätä tuttavalhsinta hy- 
väilynimeä, — minkätähden tulit niin levottomaksi? 

Sophie Rosenborg voihkaisi ikäänkuin kappale sydäntä olisi 
Lohjennut sanojen mukana. 

— En ymmärrä. Onko minun rakkauteni syntynyt onnet¬ 
tomien tähtien alla? Olenko liian ylimielisesti jaellut rukkasia? 

— Ollut on ollutta. Pyyhi huulesi, ma cherie. Mitä sanoisi 



sinun Gustafisi jos suutelisit häntä verisin huulin — sinä ni¬ 
mittäin puret huulesi verille, kun toiset itkevät tuskansa kyy¬ 
neliksi. Fia, vietämme vielä tämän illan iloisesti ja kuvittelem- 
me, että rekiretkestä tulee tosi. Etkö ole huomannut miten 
everstinna koettaa parastaan lohduttaakseen meitä. »Minä 
tahdon, että kaikki oksivat iloiset ja tyytyväiset!» — hänen 
yksinkertaiset sanansa ovat oikeastaan hyvin kauniit. 

Everstinna Brunow oli korteista nähnyt, että hänelle tänään 
tulisi erikoisen arvokkaita vieraita, ja niin tämä iloinen entinen 
näyttelijätär kuninkaan kaupungista nyt keitti ja paistoi niin, 
että tirisi ja lemusi monien ovien takaa asti. Vanhemmat ruoka- 
vieraat kyllä olisivat tietäneet, että tämäntapaisista juhla- 
aterioista seuraisi selkkauksia kauppapuodeissa, velkatilit kun 
silloin nousisivat luvattomasti, mutta he tiesivät myöskin, että 
kun everstinna oli määrätyssä yhteydessä saanut sijoittaa hertta- 
kuninkaan tai hertta-rouvan pöydälle, niin hänen oli valmis¬ 
tettava juhlaa, asetettava kultakäädyt kaulaan, sormukset sor¬ 
miin ja ajateltava juhla-lauluja. Kaikkien pitää olla iloisia ja 
tyytyväisiä! 

Ruokavieraat saapuessaan eivät kuitenkaan tuoneet yksis¬ 
tään iloisia uutisia. Helena von Hauswolffin nuorempi sisar 
Gustava tiesi, että rokkotauti raivoamalla raivosi kaupungissa. 
Rokottamistahan ei ollut tapahtunut vuosikausiin. Moniin 
vuosiin ei myöskään ollut kaupungilla ollut omaa tohtoria, ja 
nyt hän juuri vasta oli saapunut. Luutnantti Lochtander 
oli nähnyt kaksi märäksi ajettua satuloitua ratsua komen- 
danttitalon edustalla. Vanha kapteeni Fuller oli kuullut, että 
Ahvenkosken tienoilla joukko venäläisiä oli hyökännyt rajan 
yli ja ryöstänyt puti puhtaaksi ihmisten asuntoja. Vänrikki 
Lindeblom alkoi, päästäkseen ikävistä asioista, kiihkeästi puhua 
jää-ajoista, vakuuttaen, että yöllä jäät}dsi. Itäinen taivashan 
jo oli seljennyt. Uskoiko hän itsekään mitä puhui? Kumminkin 
hän kiihoitti muita ja alkoi innokkaasti salin toisessa päässä 
tanssittaa ujoa nuorta Lovise Kuhlbergia, joka ei vielä ollut 



pyydetty rekiretkelle, mutta jonka teki niin kauheasti mieli 
mukaan ja jolle oikeastaan rouva Brunow oli luvannut tänä 
iltana, sitten kun.päivällinen olisi ohi, opettaa sen uuden hur¬ 
maavan saksalaisen tanssin, jonka nimi oli Walzer. Vänrikki 
lauloi säveltä, sävelen nimi oli »Les ailes de mon coeur», ja 
vänrikki polki tahtia taitamattomalle tytölle niin, että per¬ 
manto tärähteli. Yhä kiihkeämmin tanssiva pari ahkeroi, unoh¬ 
taen esteet, joita joku pelipöytä tai piirustuslauta sen tiellä 
muodosti, kunnes yhtäkkiä everstinnan hopeinen baarakynt- 
tiläjalka peilihyllyltä tuli kolisten alas. Oh mon Dieu, hän oli 
aikoinaan saanut sen morsiuslahjaksi näyttelijätovereilta — 
mutta Herran kiitos, se oli pudonnut matolle ja säilynyt. Ki¬ 
reys, joka oli painanut salissa, laukesi ja puhe luisti ikäänkuin 
jo olisi saatu suunavausta. 

Rekiretki ensi jääkelillä kuului niihin huvitilaisuuksiin, millä 
»Pohjolan Gibraltar» sovitti seurapiiriensä harmaata elämää 
täällä kaukana hovista, tässä surullisessa Suomenmaassa ja 
sen toivottomilla Susisaarilla, joiden piti turvata Länttä Itää 
vastaan. 

Pyh, uskoiko joku tosissaan, että linna pystyisi vastustamaan 
vihollista, jos tämä tosissaan halusi tulla sen ottamaan? Linna 
ei koskaan ollut valmistunut, rahat loppuivat aina kesken, 
muuritkin rakoilivat ja repeilivät jo pelottavasti. 

Minkä vuoksi rikas naapuri alati teki ryöstöretkiä tänne köy¬ 
hään rajamaahan? Olisi saanut Suomi olla kiitollinen, että Ruotsi 
piti sitä yhteydessään. Mutta kuultiinpa liiankin usein, että 
tässä mitättömässä kansassa kohosi ääniä, jotka puhuivat suo¬ 
malaisten »oikeuksista»! Suomalaisella on synnynnäinen halu 
itsenäistymiseen, ja Venäjä sitä tässä syntisessä halussa tukee, 
ainoastaan kiusotellakseen Ruotsia. Luonnostaan suomalainen 
vihaa ja kadehtii ruotsalaista, niinkuin orja aina herraansa. 
Ja onpa historiassa sellaistakin nähty, että orjat ovat nousseet 
kapinaan . . . 

Ja jonkun kerran voittaneet vapautensa! 



Iyochtander ja Tindeblom hakivat puolitosissaan alituisesti 
riitaa näistä asioista. Oli puheenaiheena mikä hyvänsä, metsäs¬ 
tys tai kelirikko, tai viinanpoltto, tai heinänteko, niin he ennen¬ 
pitkää kinastelivat emämaan ja rajamaan keskinäisistä suhteista. 
Tällä hetkellä Tochtander taasen hiljaisella kumealla äänellään 
esitti, miten epäedullista oli Ruotsillekin hävitetty rajamaa, jossa 
alituinen epävarmuus, nälkä ja kurjuus tekivät ihmisten elämän 
mahdottomaksi. Iyindeblom kiihtyi kimakasti vastaamaan, ettei 
metsäläiskansalla ollut parempaa oikeutta elämiseen kuin kuor- 
mahevosella, joka saikin nääntyä tykkikuorman edessä. 

Helena von Hauswolffin naurunhelähdys kuului ovelta. Hän 
viittoili sormellaan niinkuin tehdään lapsille, jotka tavataan 
luvattomassa leikissä, ja pyysi vänrikkiä mukaansa rantaan 
katsomaan miltä jää näytti. Ja taas puhuttiin salissa rekiret- 
kestä. Puhuttiin puolikuiskaten. 

Nämä linnoituksen jää-ajot olivat toki viehättävintä mitä 
saattoi ajatella . . . ! Kapteeni Reuterskjöld kuuluu Turusta 
yrittäneen hankkia tänne sen reen, jonka kuningas-vainaja lah¬ 
joitti Pohjolan Alkibiadeelle, Armfeltille — sen joutsenen muo¬ 
toisen. Hän oli kehunut, ettei huonompi kelpaa pidättämään 
niin kaunista naista kuin hänen daamiansa. Mitä Hauswolff 
ajatteli, kun tarjosi rouvaansa komealle Reuterskjöldille? Hjärne 
taas oli saanut kenraali Klingsporilta luvan ottaa Viikin ajo- 
kaluliiteristä pikku-kuomun, jolla oh kuljetettu monia suuria 
herroja heidän käydessään Suomessa. Hjärne itse oli Heiden- 
strauchilta ostanut vihreää silkkikangasta, jotta kuomun ikku- 
nain eteen saatettaisiin valmistaa uudet uutimet. Mitähän kuis¬ 
kauksia luulivatkaan saavansa kuulla ne uutimet — ja nyt 
näytti keli hiukkasen epävarmalta! Näiden Viaporin rekiretkien 
erikoisuus oli juuri se, että ne tuottivat ihania yllätyksiä. Aina 
oli linnoituksessa ollut nerokkaita nuoria upseereja, jotka tun¬ 
sivat kekseliäisyyden riemun, ja naisia, jotka ymmärsivät syttyä 
ja sytyttää. Niinpä linnoituksen jää-ajot räiskyvine päähän- 
pistoineen olivatkin muodostuneet ilotulituksiksi alusta lop- 



puun. Niitä kadehti Helsingiltä Turku, puhuttiinpa niistä 
Tukholmassakin. Ja nyt? 

— Hurraa — jo pakastaa! 

Eindeblom tölmäsi rouva Hauswolffin kanssa sisään, johdat¬ 
taen häntä kädestä kuin kadrillissa — linnoituksen päällä oli 
aivan kirkasta! Nyt kiireen kaupalla kaikki valmiiksi! He olivat 
sennäköisiä kuin jos olisivat pihamaalla suorittaneet hyvän 
galopaadikierroksen, hengästyneitä ja ylenannetun iloisia. 
Eindeblom seisahtui sen pienen pöydän eteen, jonka ääressä 
Eochtander hyvin totisena kahden kynttilän välissä piirusteli 
ja maalasi siraatteja tulevaa assamblee-iltaa varten raatihuo¬ 
neen salissa. 

— Eikö totta, herra luutnantti, — kahdessa päivässä te 
voitte rummuttaa kokoon rakastavat parit sekä kaupungista 
että linnoituksesta ja kartanoista? 

Eochtander, tuo hidas mies, mietti vastausta niin kauan, ettei 
kukaan enää sitä odottanut: 

— Toivotan onnea sille Ruotsin miehelle, joka kahdessa päi¬ 
vässä toimittaa komennuksen hajallisille pareille pitkin lääniä ja 
saattaa nämä rakkauden elinkautiseen rintamaan. Minulla on 
tässä täysi työ saada nämä siipiniekat tällä paperilla nuolineen 
asentoon. Toivotan onnea herra vänrikille. Varmaan vän¬ 
rikki voi rummuttaa kokoon herrasväet kartanoista. 

Eochtanderin onnistui huonosti peittää, että hän kantoi kau¬ 
naa Eindeblomia vastaan. Iältään paljon nuorempana ja arvo- 
asteeltaan alempana Eindeblom alituiseen pyrki hyppäämään 
Eochtanderin nenälle ja ärsytti häntä antamalla tietää, että 
Ruotsin ja ruotsalaisten etevyys Suomen ja suomalaisten rin¬ 
nalla toki on kiistaton. Viimeksi oh tuon korean ruotsalaisen 
kukon onnistunut vallata neiti Gustavan mielisuosio. Neiti 
Gustava oli ollut mitä herttaisin puhekumppani, kunnes Einde- 
blom saapui kaupunkiin. Ja nyt tietysti hän oli suostunut Einde- 
blomin daamiksi rekiretkelle ennenkuin Eochtander oli ennät¬ 
tänyt hiiskahtaa sanaakaan. Kukaties Stava olisi taipunut 



enempäänkin, jos Fochtander olisi osannut hoitaa heidän keskei- 
siään sydämenasioita paremmin ja ennenkaikkea käyttää hyväk¬ 
seen sitä hetkeä Heidenstrauchin ranta-aittojen luona, jolloin he 
kuun paisteessa joutuivat kahden odottamaan venettä. Se olisi 
ehkä ollut täyttymyksen hetki, mutta Fochtander antoi sen men¬ 
nä ohitse. Mikä hitto hänet aina pani tulemaan myöhään! Finde- 
blom hoiti asiansa paremmin. Nytkin hän tuossa sotilaallisella 
äänellä ja ärsyttävässä sävyssä selitti, että herra luutnantti oli 
mitä perinpohjaisin ja mallikelpoisin mies kaikessa velvollisuu- 
dentäyttämisessä: yksinpä rekiretketkin amoriineineen hän val¬ 
misti kuin hyökkäykset moninkertaista vihollislaumaa vastaan. 

Soma pieni neiti de Freese tuli juuri onnellisella hetkellä häl¬ 
ventämään liian jännittynyttä mieltä sen pienen pöydän ääressä, 
missä paraikaa maalattiin sinertäviä siipiä pienille nuolta kä¬ 
sitteleville amoriineille. 

— Herra luutnantti, puhui hän suloisesti keimaillen, — ettekö 
voisi daamiksenne rekiretkelle pyytää Fovise Kuhlbergia? Hän¬ 
tä ei ole pyydetty ja hän tulisi niin mielellään. 

Fochtanderin katse nousi heleävärisestä työstä ja tapasi heti 
paikalla salin toisesta päästä sen nuoren tytön, joka äsken oh 
opetellut saksalaista uutta tanssia Findeblomin käsivarsien va¬ 
rassa. Tuntiessaan sieraimissaan sen vienon orvokin tuoksun, 
joka silloinkin, tuona kuutamoisena iltana Heidenstrauchin 
ranta-aittojen luona oh ympäröinyt Stava de Freeseä, luutnantti 
Fochtander ärtyi niin, että hänen oli vaikea löytää vastausta. 
Vastoin tietoaan hän sanoi: 

— Varmaan vänrikki Findeblom on varannut hänet itselleen 
— hänhän äsken niin somasti pyöritteli häntä. Minä, minä olen 
jo pyytänyt daamin. En tahtoisi peruuttaa. Olen nimittäin 
varma, että hän pysyy minulle uskollisena. 

Kerrankin oh luutnantti Fochtander sanonut sukkeluuden 
oikealla hetkellä. Stava meni hämilleen ja sopersi jotakin rans¬ 
kaksi, sitten hän kysyi saako onnitella. Ja luutnantti, tuntien 
nautintoa kostostaan, jatkoi: 



— Kihlaus ei ole vielä julkinen. Mutta hän on kaunotar. 
Ei kukaan kaupungissa eikä linnoituksessa vedä vertoja hänelle, 
ette tekään, neiti de Freese. 

— Ooh, kuinka salaperäisesti puhutte! kangerteli neiti Stava 
niin kauniisti punastuen, että Eochtanderin sydäntä vihloi. 
— Odotan iloisessa jännityksessä, sillä tuleehan jokainen kih¬ 
laus kerran ilmi. 

— Niin, jollei mene rikki. Koetanpa näille viikareille tehdä 
tarpeeksi pitkät siivet. Tässä on teidän Amorinne, neiti de 
Freese. Teenpä sille pitkät siivet, että se jaksaa lentää teidän 
perässänne ja ampua varmasti. . . 

— Huu, sehän on kalalokki, tai haukka, tai. . . Herra luut¬ 
nantti, ettekö siis halua neiti Eovisea? 

— Mutta eikö herra vänrikki sitten olekaan varannut itsel¬ 
leen häntä ...? 

— Ei, vaan minut! 

Kade mustasukkaisuus hyppäsi kuin musta eläin näkyviin 
Ivochtanderin naurusta; neiti Stava pääsi jälleen voittajaksi. 

— Niin, anteeksi, unohdin — kuinka sen teinkään? —, että 
teillä jo oli daami, että hän on kauniimpi kuin kaikki muut. 

— Ja uskollisempi. . . Onko neiti Stava utelias? 

— Ehkä saamme rekiretkellämme kuulla useampienkin kih¬ 
lausten julkaisuja. 

Ivochtanderin harmaat kasvot tavoitelivat pientä hymyä. 

— Olisi kai varmempaa puhua veneretkestä. Tai tietenkin 
neiti Stava uskoo herra vänrikkiin enemmän kuin minuun. 
On kaunista olla uskollinen . . . 

— Varmempaa puhua veneretkestä! huudahdettiin siltä kul¬ 
malta huonetta missä yksijalkainen majuri Dirchsen pelasi kort¬ 
tia kapteeni Fullerin kanssa. — Hänpä laskettaa sukkeluuksia, 
tuo sisukas luutnantti. Veneretkestä! Saisihan kerran tulla 
kysymykseen veneretkikin näin marraskuussa. Kun rakkaus 
kuumentaa rinnat, niin ei haittaa vilukaan. 

Sophie Rosenborg, seisoen keskellä keltaista peräkamaria, 



missä hänen ja Helenan pukuvarastot vielä oli levällään vuo¬ 
teilla, sohvalla ja seinäpenkeillä, kertasi itsekseen sanaa »vene¬ 
retki» ja jatkoi toistelemalla niitä pieniä kirosanoja, joita 
Viaporissa naisetkin käyttivät, kun olivat suuttuneet tai läm¬ 
menneet viinistä ja lemmestä. Näinkö siis piti mennä myttyyn 
koko sen ihanan suunnitelman, joka oli rakennettu Kaupungin- 
lahden jäätymisen varaan? lapsellinen suunnitelma! Jäiden 
varaan on parasta olla rakentamatta, se opittiin tässä. Mutta 
mikä kiusanhenki kuiskasikaan amiraalin korvaan tuon pirulli¬ 
sen komennuksen, nyt juuri kun heidän onnensa oli täyttymäi- 
sillään, kun tuossa ikävässä linnoituksessa sepitettiin lemmen¬ 
lauluja kätkettäviksi konvehtipapereiden ja nauharuusukkeiden 
poimuihin? Jos Jägerhorn olisi ollut täällä, niin ei olisi ollut 
vaikeaa saattaa asioita kuntoon; hän oli avulias ihminen. Mutta 
hän tietenkin hääräsi jossakin likellä rajaa, muiden maanpet¬ 
turien kanssa. Jägerhorn — »Fredrik», joksi linnoituksen nai¬ 
set häntä nimittivät, oli totisesti tuomittava ja halveksittava 
ihminen, mutta häneen ei voinut kokonaan suuttua. Hänestä 
täytyi pitää. Hän roihusi kuin soihtu ja aina sytytti. Silloin 
esimerkiksi, kun »Fredrik» kosi Sophieta, olisi hänen oikeastaan 
pitänyt hirmuisesti loukkaantua. Sillä kuinka tämä maan¬ 
petturi uskalsikaan lähestyä Sophie Rosenborgia? Mutta niin 
kauniisti Jägerhorn puhui yksinäisyydestään, kodittomuu¬ 
destaan ja isänmaansa orjuudesta, että Sophie oli helty- 
mäisillään kyyneliin. Tuo hullu mies ei katsonut isänmaakseen 
mahtavaa Ruotsia, vaan tätä viheliäistä maanäärtä, jota sanot¬ 
tiin Suomeksi ja jossa eivät ihmiset puhuneet oikeaa kieltä, 
vaan jotakin sekasotkua. Jägerhorn oli kapinahenkinen yllyt¬ 
täjä. Mutta nyt hän ehkä olisi voinut auttaa. Hänhän oli 
amiraalin sukulainen. Sanottiin amiraalin pitävänkin hänestä. 
Hän olisi voinut sanoa Cronstedtille: pane vaikkapa tuo Toch- 
tander menemään rajalle Hjärnen asemasta. Hjärnen täytyy 
suorittaa rakastuneen miehen kaikkein tärkeintä komennusta: 
mennä kihloihin . . . 



Ikäänkuin Helena von Hauswolff olisi kuullut mitä Sophie 
ajatteli, hän astui permannon poikki Iyochtanderin luo ja lausui, 
ääntään hiljentäen: 

— Kapteeni Hjärne on saanut komennuksen jonnekin kauas 
— mutta te ette saa mennä puhumaan tätä muille —, häntä 
kuitenkin tarvittaisiin täällä: ettekö te voisi lähteä tuolle 
komennukselle kapteenin sijaan? 

Lochtander nosti hämmästyneen katseen iloisesta koristelu- 
työstään ja vastasi kuoleman totisena: 

— Jospa sellainen luottamus minulle vain suotaisiin. 

— Onko se niin suuri tehtävä? 

— On. Jos sellaisen saisin, niin voisin ehkä toivoa ylen¬ 
nystäkin. 

Vanheneva luutnantti katsoi kauniin Helenan jälkeen ikään¬ 
kuin toivon tähti olisi loistanut siltä ovelta minkä taakse hän 
hävisi. Mutta Sophie Rosenborg ei lempeästi vastaanottanut 
ystävätärtään. Hän oli pukeutunut turkkiin ja turkiskenkiin 
mennäkseen ulos, kuullut Helenan ja I v ochtanderin keskustelun 
ja puhui nyt nopeaan: 

— Kuinka sinä menet sellaiselle puhumaan minun 
asioitani. Hitto sinut vieköön, kun olet niin tyhmä! Jos Hjärne 
saa tästä tietää, niin on kaikki lopussa. Mutta sellaista se on, 
kun myy nuoruutensa ja kauneutensa vanhalle miehelle. Si¬ 
nulle ei e r o merkitse mitään, kaivannetko lapsiasikaan. Minä 
lähden nyt linnoitukseen, minä. 

Kun hän avasi eteisen ovea, seisoi Iyochtander odottavana 
hänen takanaan. 

— Jospa minun vain sallittaisiin lähteä kapteenin sijaan. Kyl¬ 
lä toimittaisin tehtävän huolellisesti. Kas, tällaisessa rajamaassa 
kuin Suomi, tällaisessa maassa, joka aina on ollut kahden mahta¬ 
van maan taistelutantereena, aina hävitettynä, aina hyljättynä, 
täällä tapahtuu usein rajalla asioita, jotka vaativat hyvin huolel¬ 
lista valvontaa, tarkastusta, huomiontekoa. Minä 

Sophie Rosenborgin ensi ajatus oli ylpeästi ilmoittaa, ettei 



hän ollut pyytänyt mitään palveluksia. Mutta tuon valjun 
miehen hartaat kasvot, joista siniset silmät täynnä alttiutta 
häneen katsoivat, lauhduttivat hänet niin, että hän ojensi 
Iyochtanderille kätensä. Ja hän muistikin nyt, että Eochtander 
oli kotoisin sieltä kaukaa pohjoisesta, jostakin rajaseuduilta. 
Eikö hän ollut mahtanut joskus sitäkin sanoa, että tuo kaukai¬ 
nen kotiseutu aina oli hänen mielessään. Fredrik Jägerhom 
lienee kerran maininnut, että siellä aina tuli kato. Sophie Rosen- 
borg piteli hänen kättään hetken aikaa ja punnitsi, voisiko olla 
sittenkin mahdollista, että tuo vanhahtava luutnantti pelastaisi 
hänelle hänen sulhasensa . . . ? 

Salissa kuului Dirchsen ihmettelevän, miksi päivällinen viipyi 
ja missä everstinna Brunow oli. Hyviä hajuja tuntui ilmassa, 
todennäköisesti lintua paistettiin. Dirchsen oli Kärnäkoskella 
menettänyt jalkansa ja pelissä vaimo-vainajansa omaisuuden. 
Nykyään hän pelasi mielettömiä lapsellisia pelejä vain saadak¬ 
seen pitää hyppysissään noita suloisia pirun keksimiä paperi¬ 
lappuja, joita sanottiin korteiksi. Turhaan he Fullerin kanssa 
olivat koettaneet luoda uutta peliä, joka yhtäkkiä valtaisi 
koko maailman ja tekisi heidät rikkaiksi. Fullerin intohimo ei 
ollut kortinpeluu, vaan talon emäntä, jota hän oli ihaillut jo 
Tukholman komediassa ja jonka perässä hän oli kulkenut 
Suomeen heti kun oli kuullut eversti Brunowin autuaasti 
nukkuneen. 

— Minne kaunotar läksi ketunnahkaturkissaan? sanoi Dirch¬ 
sen, jääden katsomaan eteiseen päin. 

— Komplikatioita, sanoi Fuller. 

Sophie ei sattunut tietämään, että Viaporin kuriiria ajava 
Kellberg asui juuri samassa talossa missä eräs vyöntekijän vaimo 
aamulla oli kuollut isoonrokkoon. Kiertäessään Suon kaupun¬ 
ginosan ahtaita polkuja, hän tunsi katajansavua harmaassa 
syysilmassa ja pian näki valkeankin, jonka yläpuolella ravis¬ 
teltiin köyhiä vuodevaatteita. Vainajan tila oli tuotu siihen 
asunnon ulkopuolelle, ja useat vaimot ja lapset häärivät ym- 



pärillä. Vasta kun Sophie näki suuren mustalla hiilellä vedetyn 
ristin ovessa hän käsitti, minne oli tullut. 

Hän oli aina erikoisesti pelännyt isoarokkoa, ja nytkin kauhu 
kangisti hänen kieltään, kun hän kysyi Kellbergiä. Katajat 
räiskivät keskellä tietä, savu pöllähteli maahan ja kiiri pitkin 
lumisohjoa, kallistuvien puurakennusten välissä. Viaporin hieno 
ylpeä neiti tuskin ennätti kuulla mitä hänen kysymyksiinsä 
vastattiin. Hän pakeni, peläten savuakin, joka pyrki tarttu¬ 
maan hänen ketunnahkaturkkiinsa. Vinhaan astellessaan hän 
pari kertaa kääntyi ja huusi lapsille, pitäen harsoliinasta suunsa 
edessä, että he käskisivät Kellbergin heti tulla siltarantaan, 
missä häntä odotettaisiin. Ja samalla hän kuitenkin pelkäsi 
Kellbergiäkin. 

Päästessään torille hän sentään alkoi rauhoittua. Hirvittävä 
katajansauhu oli toki jäänyt sinne Suon kaupunginosan onka¬ 
loihin, eikä hän ollut tarttunut kenenkään käteen, saatikka sit¬ 
ten noihin hirveihin rääsyihin, joita ravisteltiin katajansavussa. 
Jo tuo savukin — kauhean hajuinen! Tohtori oli tullut ja hän 
kuului yötäpäivää käyvän sairaiden luona, mutta ihmisiä vaan 
kuoli hirveästi. 

Viaporin kuuluisa kaunotar asteli kohtaamatta yhtään ih¬ 
mistä. Jollei joissakin ikkunoissa olisi näkynyt tulta, olisi voinut 
luulla koko kaupungin kuolleen ruttoon ja katajansavuun. Hir¬ 
vittävä kaupunki, hirvittävä maa! Kuinka kaukana oli Tuk¬ 
holma, hurmaava kuninkaankaupunki. Pitikö hänen ja hänen 
rakastettunsa täällä Suomessa elää ja kuolla? Ja kuitenkin oli 
ihmisiä, jotka olivat siihen kiintyneet, niinkuin Jägerhom ja 
entä sitten tuo Iyochtander. 

Niin, jollei ennemmin ollut uskonut rekiretkeä mahdotto¬ 
maksi tällä kelillä, niin tässä Kaupunginlahden edessä sen uskoi. 
Toivoton märkä lumisohjo lepäsi kaupungin ja linnoituksen 
välillä ikäänkuin kaiken apeuden sappi olisi haljennut ja jäänyt 
siihen lainehtimaan. Hjärne on tuolla linnoituksessa, tämän 
harmaan vesilakeuden takana, ja pian on heidän välillään oleva 



etäisyys, jonka takaa kirje niin harvoin tulee perille, että toinen 
tai toinen moneen kertaan ennättää kuolla. 

Minun täytyy päästä linnoitukseen! ajatteli Sophie. Joka 
hetken tahdon viettää likellä häntä, jota rakastan. Kukaties 
kuolema on likellä toista tai toista, ah jospa yhtaikaa ottaisi 
molemmat! Minun täytyy vielä kerran saada vakuutus, että 
hän rakastaa minua ja vain minua. 

Taasen tuntui poltettujen katajien käry. Sophie Rosenborgia 
uuvutti ja pyörrytti, hän kierteli laatikkopinoa ja asettui istu¬ 
maan. Katajankäry tuntui pesineen hänen turkkiinsa. Hänen 
silmissään oli polku vyöntekijän kallistuvan majan edessä, vuode 
ja tuli, jonka sauhuun ravistettiin rääsyjä. 

Miksi minun on näin paha olla? Olenko kipeä? Mitä on näissä 
laatikoissa? Miksei kuriiri jo tule? Olenko jo ollut tässä kauan¬ 
kin? Miksen lähde paikaltani? Onko minun vilu? Näitä laa¬ 
tikkoja on kovin paljon, olen täällä kuin talossa, Kellberg ei 
löydä minua täältä. Olisiko mahdollista, että linnoituksen 
korkeat upseerit näissä laatikoissa lahjoittaisivat kruunun tava¬ 
raa kartanonomistajille? Kellberg on hävytön, kun uskaltaa 
sitä väittää. Mutta todennäköisesti hän on oikeassa, tuo kelmi 
mies! Hänpä näyttää tuntevan, että grosshandlari-papat pane¬ 
vat arvoa kauniille korulle, jonka nuori pikku vänrikki lähettää 
salakihlatulle tukholmattarelle joululahjaksi. Koru voi lujittaa 
itse rakkauttakin . Onko varmaa, että Hjärne pitää minusta 
yhtä paljon kuin minä hänestä? Olenko minä kauniimpi kuin 
Helena? Kuka puhuu ääneen? Se joka on onneton. Puhunko 
minä ääneen? Olenko ennen puhunut? Rakastan Gustafia, 
ikävöin hänen luokseen. Mikä minun on? 

Yhtäkkiä Sophie tunsi voimakasta vilua. Täällä voi mennä 
terveys! Ja siinä samassa hän tempautui pystyyn ja sai pää¬ 
hänsä, että voihan linnoitukseen päästä jalankin. Hän saattaa 
jättää turkkinsa Heidenstrauchin puotiin ja lainata korkeat 
saappaat. Vihreä silkkikangas on vielä maksamatta, muu toki 
maksetaan. Helena on tehnyt velkaa, hänkin. Hauswolffilta 



täytyy salata se. Inhoittava Valhalla-veljesten yhteinen hem- 
pukka on palannut miehensä luo. Hitto vieköön sen kanaljan. 

Nyt saattoi nähdä kahden herran verkalleen astuvan Ranta¬ 
tieltä rantaa kohden. Ei, kumpikaan ei ollut Kellberg. Nämä 
olivat upseerin puvussa. Amiraaliko itse? Ja toinen puhui 
tummalla äänellä ikäänkuin Jägerhorn olisi puhunut. Oliko 
»Fredrik» tullut? Ilo läikähti hetkeksi Sophien rinnassa, sillä 
jos »Fredrik» oh tullut, niin hän keksisi keinot miten päästäisiin 
linnoitukseen. Sinne hän varmaan itsekin oli matkalla. Ja nyt, 
kun Sophie jo oli varma, että eversti veisi hänet Viaporiin, 
hänen kaipauksensa kasvoi tässä toivossa ihanasti, ja vavisten 
hän odotti, että Jägerhorn jäisi yksinään. Mutta eipä siltä 
näyttänyt: amiraali piteli häntä käsivarresta ja puheli hiljen¬ 
netyin äänin, vaikkei ketään ollut näkyvissä. Vai niin, oliko 
kysymys salaisuuksista? Olisiko pitänyt lähteä tiehensä, jottei 
joutuisi kuulemaan luvattomia? Mutta entäpä he tulisivat pu¬ 
humaan siitä, mitä varten Hjärne lähetetään komennukselle. 

Amiraali puhui todella komennuksesta, mutta ei Hjärnen, 
vaan omastaan. Hän ei voinut katsoa komennustaan Suomeen 
muuksi kuin karkotukseksi. OH talviaikaa, kun hän tuh rap¬ 
peutuvaan Hnnoitukseen, jossa tuskin tapasi tuolia, millä istua. 
Hänen alansa on merisotilaan, ei Hnnoitusupseerin. Jokin toi¬ 
voton masennus painaa täällä kaikkia ihmisiä, jokin epävar¬ 
muus huomisesta päivästä. lannoituksessa vietetään syntymä¬ 
päiviä, kihlajaisia, ristiäisiä ja tanssitaan kaikkialla, hautajai¬ 
sissakin; koko Viapori on kuin kierivä karuselh. Ei Voi muuta 
ymmärtää, kuin että halutaan unohtaa ja huumautua. Reki¬ 
retki on vuoden tärkein tapahtuma. Yhtään sanaa ei syystal¬ 
vena upseeriperheissä lausuta niin usein kuin »rekiretki» tai 
»jää-ajot». Mikä Hnnoitus tämä on? Täällä ei ole kunniantuntoa 
eikä kuria. Täällä on lamaannus ja yhtäkaikkisuus. Parasta 
olla sanomatta miltä tuntuu ottaa vastaan tällaisen Hnnoituksen 
puolustus. Ja päällepäätteeksi kaupunki lähettää Viaporiin 
arestanttinsa, jotka sitten yhtämittaa karkaavat, ja näitä kar- 



kureita linnoituksen käsityöläiset suojelevat. Tuollainen irto¬ 
lainen kuin Kellberg häpäisee koko linnoitusta ja saa sen tehdä. 
Koko ilma on sekoitus juoruja, kihlauksia, ilmiantoja, pidätyk¬ 
siä. Klingspor Viikissä on yksisilmäinen ja odottaa rouvaansa 
kuolemaan. Kaupungin pormestari on tulemaisillaan sokeak¬ 
si Yhtäkkiä kulkee huhu, että jokin sokea mies pohjoi¬ 
sesta on tyttärensä taluttamana saapunut Helsinkiin hake¬ 
maan poikaansa, joka palvelee Adlercreutzin rykmentissä. Hän 
on — isä nimittäin — menettänyt sodissa kuusi poikaa ja tahtoo 
nyt tätä viimeistä kotiin kyntämään peltoja. Tämähän on hyvin 
liikuttavaa, mutta tietysti mahdotonta. Vanhus ja tytärkin 
ennustaa. Ja nyt juoksee koko linnoitus kaupungin kanssa kil¬ 
paa ennustajan luo. Minä olen kieltänyt heiltä pääsyn linnoituk¬ 
seen, onhan mahdotonta sallia tuollaista . Tyttö kiertelee 
täällä katuja ja pyrkii jopa minunkin puheilleni — täytynee 
karkoittaa heidät kaupungista ja passittaa kotiseudulleen. 

Vähällä oli, ettei Sophie Rosenborg nyt lähtenyt piilopaikas¬ 
taan kysyäkseen mitä amiraali oh tehnyt poistaakseen masen¬ 
nusta, joka todella painoi ihmisiä. Millä piti Hnnoituksen per¬ 
heiden sitten tappaa aikaansa tässä harmaassa ikävässä maassa? 
Pitikö Hnnoituksen nuorten leikkiä sokkosilla tai hypätä nuoraa, 
tai. . ? Syntymäpäiväthän tulivat koko valtakunnassa ilman 
kutsua. Kihlaukset. . . niin, ketä niistä oh syyttäminen, Ju¬ 
malaa vaiko pirua. . ? Karuselli! Eh bien, karuselli! Niin, 
arestantit ja varkaat lisäksi. 

Amiraali tuntui syyttävän Anjalan miehiä. Vaikeampi oh 
kuulla mitä Jägerhorn sanoi. Sophie Rosenborg kuuli vaan: 
tulee aika, ja hetken perästä: tulee uusi aika! 
Pitää katsoa tarpeeksi kauas! Jägerhorn lausui 
sanat papillisella ennustajan-äänellään, jonka linnoituksen nai¬ 
set hyvin tuinsvat. Muuten nuo molemmat vatkasivat samaa 
asiaa kuin Eochtander ja Eindeblom joka päivä keltaisessa 
talossa kruunun hevoshaan laidassa! 

— Niin, puhui amiraali, — kierretään ympyrässä. Ei voida 




vaatia, että kaukainen alusmaa nauttisi samoja etuja kuin 
emämaa. Nämä maat eivät ikinä voi tulla yhdenarvoisiksi 
On naurettavaa, on maanpetosta. . . 

Ja Jägerhorn: 

-jättäköön Ruotsi tämän maan oman hallintansa va¬ 
raan, niinkuin eräs äiti kerran poikansa Mooseksen. Ruotsi tulee 
hämmästymään kuinka se pitää puoliaan, kunhan se saa käyt¬ 
tää miehensä omaan työhön ja omaan puolustukseen. . . 

-Mutta millä häpeällisellä hinnalla? Venäjän keisa¬ 
rinnan mökkiläisenä. 

Kun olisi voinut tukkia korvansa kuulemasta tuota yhtä ja 
samaa, tuskitteli Sophie. OH jo hirvittävän vilukin, huuliko 
tuo hullu Jägerhorn ehkä, että tämä takamaa kelpaisi seiso¬ 
maan omilla jaloillaan? 

Niinkuin leivosen laulu helähtää ilmoille pilvisestä päivästä, 
niin helähti Helena von Hauswolffin ääni esiin marraskuun itke¬ 
västä harmaudesta. Helena tuh juoksuj alkaa, hypähdellenvesi- 
lampareiden yh, huhuiH ja huuteh Sophien nimeä. Hän lakkasi 
vasta kun huomasi korkeat herrat. Helenan ääni kantoi he¬ 
leänä rantaan asti: 

— Pyydän anteeksi, hyvät herrat. Etsin ystävätärtäni 
Sophietä. Eikö hän ole täällä? Minne hän sitten on voinut 
lähteä? Olemme olleet surullisia, kun ei meidän rekiretkestä 
nyt voikaan tulla mitään ... Me olimme siitä niin iloinneet. . . 
Herra amiraali on liian ystävällinen, niin kyllä kai kihlaukset 
usein on julkaistu siten . . . Mutta uskallanko kysyä — onko se 
matka kiireellinen, jolle kapteenit Hjärne ja Reuterskjöld lähe¬ 
tetään? 

— Tietääpä pieni kaunis rouva paljon . . . 

— Ystävättäreni kertoi minulle, pyydän ettei herra amiraaH 
pahastu. 

— Hjärne ja Eochtander lähtevät — Reuterskjöld jää tänne. 

— Vai niin, niinkö. Eivätkö Reuterskjöld ja Eochtander 
voisi lähteä? 



— Pienelle kauniille suulle pitää antaa anteeksi yhtä ja toista. 
Neiti Sophietä täytyy onnitella: hänellä on urhoollinen ystä¬ 
vätär. 

— Ah niinkö, herra amiraali siis tietää! Niin, Sophie olisi 
niin toivonut, että heidän kihlauksensa olisi juhlallisesti jul¬ 
kaistu, niinkuin tapa on. . . Mutta nyt siis kapteeni Hjärne 
matkustaa . . . Ystävättäreni on surullinen ... ja minä myös¬ 
kin . Viipyykö kapteeni kauan poissa? 

— Niin kauan kuin asiat vaativat. 

— Herra amiraali, ystävättäreni rakastaa kapteeni Hjärneä 
aivan hirvittävästi. . . 

— Iloitsen, että upseerini saavat uskollisia vaimoja. 

— Herra amiraali. 

— No niin, rouva von Hauswolff, mikä vielä painaa miel¬ 
tänne? 

— Jos uskaltaisin pyytää kapteeni Hjärnelle yhtä ainoaa 
päivää. Ystävätärelläni on äärettömän kaunis vihreä puku, 
jonka hän teetti kihlajaisia varten assamblee-illaksi. 

— Vai niin. Tämähän on tärkeä näkökohta. No, etsikää nyt 
ystävätärenne ja sanokaa, että hän pukisi ylleen sen äärettömän 
kauniin puvun. Minä lähetän sulhasen sinne ihailemaan, jahka 
olen hänen kanssaan puhunut. Kihlaus on julistettava julki 
tänä iltana. Se on minun tahtoni. Molemmat kapteenit tulivat 
juuri äsken reippaasti jään ylitse jalan. Hjärne on hänkin 
täällä. 

— Jalan? huusi Helena — se tuli kuin hätähuuto. Ah mim¬ 
moiset saappaat heillä sitten olikaan? 

— Huomenna jää tuskin olisi kannattanut. Kiirehtikää siis 
pukeutumaan hienoiksi. Eversti Jägerhorn saa minun sijaani 
tulla esittämään kihlattujen maljan. 

— Tjaa, sanoi Jägerhorn, — vai pitää minun olla liittämässä 
kaunista Sophietä toiseen, olenhan kerran itse kosinut häntä. 
Tosin siitä jo on monta vuotta. Olin hurjasti rakastunut. 

Helena von Hauswolff hyppeli ja hymyili, kiitteli ja siunaili. 



Oli kuin lintu olisi viserrellen räpytellyt siinä liejuisella maalla 
Helsingin rannan kaatopaikan vierellä. 

— Kuinka me kaikki nyt tulemme iloisiksi ja tyytyväisiksi! 

Olikohan keltaisessa talossa kruunun hevoshaan harjalla kos¬ 
kaan vietetty niin iloista iltaa kuin tämä Sophie Rosenborgin 
ja Gustaf Hjärnen kihlajais-ilta? Kortit olivat toki nyt ennus¬ 
taneet oikein, monet kerrat ne olivatkin pelastaneet rouva 
Brunowin, ilmoittamalla mitä oli tulossa. Niinpä tavattiinkin 
nyt päivällispöytä todella juhlallisesti katettuna ja voileipä- 
pöydällä niin paljon juomatavaraa, että Fuller yritti tulla pahan¬ 
tuuliseksi ajatellessaan niitä laskuja, jotka talon emännän myö¬ 
hemmin oli suoritettava. Rouva Brunow itse komeili kulta¬ 
käädyissään ja muistosormuksissaan, hiljalleen rallatellen pöytä- 
ja piirilauluja, joita aikoi herättää elämään illan kuluessa. Iloi¬ 
sista iloisimmalta tuntui luutnantti Fochtander, joka naula- 
tessaan rekiretki-juhlaan aiottuja siraatteja salinovien yläpuo¬ 
lelle selitti aikovansa, hänkin, tänä iltana julkaista kihlauksensa. 
Hänen kauniin morsiamensa nimi oli Solitude, ja tässä tämä 
tikapuilla auttoi häntä hänen laskiessaan lentoon kaikki sinisiipi- 
set amoriinit. Kävi toki suhina ja rätinä kuin parhaassa sodassa, 
kun nuoliniekat ammuskelivat nurkasta nurkkaan läpi salin. 
Hip, hei, hurraa: hän on saanut komennuksen rajalle, hän, 
Antti Fochtander! 

Hjäme saapui yksinään, ja everstinna Brunow, joka oli pitä¬ 
nyt silmällä porttia, johdatti hänet salaa ja uskomattoman 
taitavasti läpi puolipimeiden kuistien ja eteisten sen oven eteen, 
missä morsian ystävätärensä kanssa oli pukeutumassa. 

— Kyllä te nyt näette nälkää, rakkaat ruokavieraani, puheli 
hän edestakaisin kävellessään, — mutta koettakaa kestää. 
Kissa pääsi ruokahuoneeseen ja pisti poskeensa kermat ja pais¬ 
tit. Ei mitään jäänyt. Saatte tyytyä naurishuttuun ja silakkaan. 
Koettakaa kestää . Mutta avatessaan keltaisen budoaarin 
ovea hän kuiskasi: — Hss Helena, ulos täältä, hiirenhiljaa! 



Heitä paljaille hartioille huppuliina . . . Jumalan tähden, älkää 
kiljaisko. Tässä tuon Sophielle erään hirveän sydämenvarkaan, 
kavaljeerin rakastettavina laatua. No niin, hän auttaa pane¬ 
maan hameen hakasia takaa kiinni. Hsss! Mitä joutavia 
ujostelemisia! Saatte vain kymmenen minuuttia! Hjärne, älkää 
pahasti rypistäkö robe'ea! 

Helena Hauswolff syöksyi kuin sukkula, vuodevällyt paljailla 
olkapäillään, ovesta ja joutui eteisen ovenavauksessa suoraan 
jonkun ihmisen syliin, joka ihminen nauroi miehen äänellä ja 
suuteli häntä mihin ennätti. Heitä oli kaksikin, mutta pimeässä 
ei voinut erottaa keitä he olivat, ennenkuin Helena jo pihaan 
ennättäneenä tunsi Fredrik Jägerhornin äänen. Ja se toinen 
mahtoi olla Reuterskjöld, se ilkimys, joka oli suudellut. Mutta 
suuttuminen toki ei nyt johtunut kenenkään mieleen. 

Viaporin kuuluisten rekiretkien tahti oh vähitellen ottanut 
komennukseensa talon ja salaisuudet alkoivat avautua. Hyvät 
ruuat ja hyvät juomat täyttivät tuoksuillaan huoneet, kynt¬ 
tilät kärysivät ja lepattivat. Juostun ja kuiskailtiin. Talon 
emäntä itse loisti onnellisessa odotuksessa. Kuului iloista, pidä¬ 
tettyä naurua. Avattiin kaksoisovia. Kapteeni Fuller vihdoin 
sävähytti auki keltaisen budoaarin ovet ja maailman kaunein 
kihlattu ihmispari astui saliin. Oh! Mon Dieu! Charmant! 
Suurenmoista! Tuttu seura irtaantui harmaasta arjesta ikään¬ 
kuin olisi ensi kertaa astunut kevään lehtoon ja ensi kertaa 
kuullut satakielen. Ja juhlapöydässä oli jokainen sen näköi¬ 
nen kuin olisi odottanut oman kihlauksensa julkaisemista. 
Toki Sophie Rosenborg jo pukunsa ja oudon hiljaisen, juh¬ 
lallisen kauneutensa vuoksi, sekä hänen vierellään istuva ko¬ 
mea kapteeni Hjärne heti olivat kaiken keskusta. Sulhasen 
toisella puolella oh Jägerhom ja morsiamen toisella puolen talon 
emäntä, joka ei voinut pidättää tunteellisia ilon kyyneliä sil¬ 
mistään, kun eversti Jägerhorn kauniisti puhui kihlatuille. Hän 
johdatti miehin keväisen päivän Viaporin valleilla, jolloin iloi¬ 
nen syntymäpäiväseura käyskeh kukoistavien sireenipuiden kes- 



kellä ja kahdelle sydämelle tapahtui se ihme, että ne löysivät 
toisensa. Sellainen on niitä salatuita ihmeitä, jotka tapahtuvat 
siemenelle, kun se maan povessa auringon suudelmasta herää 
kasvuun. Tai kun kansa, joka on elänyt varjossa, tuntematta 
itseään, saa herätyksen, tuntee otsallaan vapauden jumalata¬ 
ren suudelman ja luo }dtään orjuuden kahleet niinkuin virta, 
joka keväällä vapauttaa itsensä jäistä. Näin on viime päivinä 
tapahtunut useissa maissa niinhyvin vanhassa kuin uudessa 
maanosassa. Kansat havahtuvat ja luovat kahleensa — suota¬ 
koon vanhalle soturille anteeksi, jos hän tähän iloiseen tilaisuu¬ 
teen liittää havaintoja, jotka ovat häneen vaikuttaneet ylivoi¬ 
maisen väkevästi. 

Iyochtanderin mielenkiinto oli eversti Jägerhornin näitä pu¬ 
huessa rävähtämättä seurannut puhujan kasvoja, hänen tum¬ 
maa ääntänsä, joka lämpenemistään oli lämmennyt, ja katsetta, 
joka hetken tuntui olleen jossakin kaukana täältä. Siellä jossa¬ 
kin kaukana everstin kotipaikalla varmaan. Ja Tochtanderkin 
siirtyi ajatuksissaan kauas metsänreunaan, mistä kangasti kylä, 
loputon metsäseutu, nuori poika joka kynti ja tyttö joka ojensi 
hänelle juotavaa . . . Metsä oh hiirenkorvalla, leivoset lauloivat, 
maa kääntyi mustina turpeina . . . Näky meni nopeasti ohitse 
kuin tuulella sauhu . . Poltettiinko suota? Isänmaa! purkautui 
upseerin huulilta. Ja hochtander, ajattelematta mitä teki, 
tarttui viinilasiin joka äsken oli täytetty hänen eteensä, ja joi 
sen pohjaan. Hänen kätensä yritti haparoida pulloa, koska 
hän olisi halunnut juoda enemmän, mutta sitä ei ollut hänen 
ylettyvillään. 

— Tulee aika! jatkoi eversti ja katsoi silmänräpäyksen 
ajan luutnanttiin, ikäänkuin ei hän olisi nähnyt ketään muuta 
ja ikäänkuin tämä yksin olisi voinut hänet ymmärtää. — 
Mutta tänäänhän on sydänten juhla. Mikä onni naiselle omis¬ 
taa uljaan sotilaan rakkaus, mikä onni sotilaalle, joka on vih¬ 
kinyt elämänsä puolustamaan kalleinta mitä ihmiselle on 
annettu, isänmaata, omistaa naisen rakkaus, naisen, jonka us- 



kolliset ajatukset ja esirukoukset hyvien enkelien lailla liihoit- 
televat hänen ympärillään ja kääntävät jopa uhkaavat kuulatkin 
radaltaan. 

Kun everstin esitettyä kihlattujen maljan Tochtander kohotti 
tyhjennetyn lasinsa heitä kohden, katseli hän kuin lumouksen 
vallassa ainoastaan Jägerhorniin. Ja kun nyt alettiin laulaa ja 
maljat yhä tiheämpään tyhjenivät pohjaan asti, katseli hän 
yhä everstiin kuin taivaankaareen. Kun muut kohottivat hur¬ 
raa-huutoja kihlatuille, huusi Lochtander mukana, mutta hän 
lausui joitakin outoja sanoja, joita hän yksin mahtoi ymmärtää. 
Hän puhui suomenkieltä! 

— Skool, Ivochtander! lausui viinistä kuumenneena talon 
emäntä, korottaen lasiaan vinoon yli suuren, pyöreän pöydän. 
— Kerrankin näen teidät iloisena ja tyytyväisenä. Skool! 

Ivochtander nousi pystyyn, tarttui pulloon, mutta heti löy¬ 
tämättä lasiaan nosti pullon ilmaan ja huusi: 

— Kaikkien niiden kansojen malja, jotka luovat yltään or¬ 
juuden ikeen. Skool! 

Hänelle huudettiin, että hän puhuu roskaa, istukoon alas ja 
pitäköön suunsa. Nyt vietetään rakkauden juhlaa! Talon 
emäntä nousi toimittaakseen hänelle juomaa. Kerrankin hän 
näki hyvän luutnantin iloisena ja tyytyväisenä. Mutta Jäger- 
hornkin oh hänet nyt huomannut, ja molemmat miehet kat¬ 
soivat toisiinsa kiinteästi ikäänkuin ei ketään muita olisi ollut 
huoneessa. Kun everstinna Brunow aikoi ottaa pulloa, jota 
Tochtander yhä heilutti kädessään, täyttääkseen siitä luut¬ 
nantin lasin, niin tämä sydämellisesti katsoi everstinnaan niin¬ 
kuin lapsi katsoo kaitsijaan, joka aikoo ottaa häneltä hänen 
lelunsa. Hän oli juonut pullon tyhjäksi. 

— Eversti Jägerhornin malja! huusi Eochtander. — Tarvitsi¬ 
sin ämpärillisen kalleinta viiniä ja yhteen kyytiin tyhjentäisin 
sen Fredrik Jägerhornin kunniaksi. 

Nyt juotiin Jägerhorninkin malja, nimittäin siinä ominaisuu¬ 
dessa, että hän edusti amiraalia. Hänen maljansa oli siis varsin 



oikeutettu. Muuten kaikki maljat keskitettiin kihlattuihin, jotka 
tuntuivat kuuluvan toiseen maailmaan — kuinka saattoikaan 
rakkaus luoda ihmiset näin uusiksi! He joivat vähän ja puhuivat 
vähän. Kumpikin tuntui muistavan, että kapteenin huomenna 
varhain oli lähdettävä. 

— Tulee aika! lausui Jägerhorn kohottaen lasinsa Dochtande- 
ria kohden. — Tulee aika — se aika! 

Tochtander, kuin suunniltaan riemusta, toisti hänen sanansa 
ja heilutti kättään. Molemmat lausuilivat toisilleen näitä sa¬ 
noja, väsymättä, ja joka kerta kokien jotakin uutta siinä salai¬ 
suudessaan. 

Oh, nyt saapui soittoniekka, Helsingin urkuri, joka samalla 
oli Adlercreutzin rykmentin soittokunnan johtaja. Kookas 
tuuheatukkainen, Danzigista tänne tullut mies, yllään suuret 
sudennahkaturkit, oli jo pihalle kuullut juhlahumun, joutunut 
sen valtoihin ja, kiiruhdettuaan portaista eteiseen, tavoittanut 
silmiinsä kihlatun parin, joka muun seurueen keskellä kuin 
täyteläinen ruusupuu loistossaan p}^säytti hänet. 

Juhlaseuruekin näki Kressin tulevan, ja Tindeblom ja Stava 
de Freese nousivat käydäkseen häntä vastaan. Mutta he py¬ 
sähtyivät, sillä soittoniekka näkyi haluavan seisoa eristettynä 
kuin omassa maailmassaan. Raskas viitta, jota hän käytti 
soittaessaan kylmässä kirkossa, valui hänen jalkoihinsa, hän 
pyyhkäisi lakin saman tien, ja viulu, kevyt kuin lintu tuli esiin 
povesta, asettuakseen kaulalle. 

Juhlallinen tumma sävel, kuin virranjuoksu himmeän vuoren 
alta kesäaamussa, alkoi laulaa hänen olemuksessaan ja kirposi 
esiin hänen tunteellisista sormistaan viulunkielten kosket¬ 
telussa. 


— Schönheit, dich will ich huldigen, 
Schönheit, dich will ich loben, 
Schönes Weib, heil sei dir, 

Du Krone der Schöpfung . . . 



Soittoniekka tapaili joitakin synty maniaansa sanoja, joita 
tuskin kukaan kuuli. Hänen sävelensä puhkesi sitten riemulli¬ 
seksi fuugaksi, joka sinisenä virtana E-duurissa vierii vihreitten 
niittyjen halki. Jopa läksi liikkeelle C-dur sävel, keltainen kuin 
aurinko ja väkevä kuin keskipäivän riemu. Molemmat kiireh¬ 
tivät täyttymyksen päämäärää kohden. Ja yhä liittyi virtaan 
uusia säveliä, elämän riemuja, elämän tuskia, lasten leikkejä, 
lintujen laulua, kukkain loistoa, kukkain lakastumista. Kielet 
värisivät, kielet vaikenivat. 

Ihmisetkin vaikenivat. Sitten alettiin huudella. 

— Kress, Kress — tulkaa! Soititte kauniisti. Kommen 
Sie, den Ehrenplatz neben der Schönheit solien Sie haben! 
Sävelten maailmassa te olette aatelismies. 

— Miksi tulette niin myöhään? Joko teidän taas piti korjata 
kaupungin kirkon onnetonta pelitoosaa? 

— Kress, soittoniekka Eutheruksen maasta, morsiamen vie¬ 
reen! 

— Kressin malja! 

Eochtander kiirehti nostamaan sudennahkaturkit eteisen lat¬ 
tialta, minne ne olivat valuneet. Korkea, varhain harmaan¬ 
tunut, puhdasihoinen ja väkeväpiirteinen mies astui juhlahuo- 
neeseen, tällä hetkellä kädessään huilu. Kun hän otti irti äänen 
mitä erilaisimmista soittokoneista, niin häntä huvitti panna 
niitä näin taskut täyteen ja alati ilahuttaa niillä ihmisiä. Nytkin 
hän näytti aikovan edelleen soittaa, ja tällä kertaa huilua, kun 
emäntä toi hänen käteensä viinilasin ja kaikki pikarit pöydästä 
ojentuivat häntä kohden. Juhlapöydässä oltiin jo iloisessa hu¬ 
malassa. Fuller ja Dirchsen kävivät Jägerhornin kimppuun, 
tiukaten häneltä tietoa, mitä hän tarkoitti noilla kahleita ja 
jäitä katkovilla kansoilla. Tarkoittiko ehkä herra vapaustaistelija 
Tapinkin kansaa, hahhahhah? Eochtander yltyi pyytämään, 
että Kress säveltäisi Suomenmarssin, sellaisen, että kuu¬ 
luisi kuinka jäät lähtevät koskia alas, sellaisen, että rytisee ja 
paukkuu ja sitten tulee vapaus. 



— Suomen marssi, se soittakaa! rukoili Lochtander. 

Kapteeni Reuterskjöld suuteli rouva von Hauswolffin käsiä 
eikä tuntunut näkevän muita kuin hänet. Helena nauroi, torui 
ja leikillä löi häntä korvalle. Reuterskjöld suuteli hänen pal¬ 
jasta rannettaan siltä kohdalta missä valtasuoni lyö. Helena ei 
enää liikahtanut. Fuller vaati, että jo noustaisiin pöydästä. 
Viini oli aivan lopussa. Talon emäntä meni katsomaan, vieläkö 
sittenkin olisi viiniä. Lähetettiin nopeasti Heidenstrauchille 
sitä hakemaan. Fuller ajatteli laskuja ja koetti katseellaan 
saada Anna Brunowia järkiinsä. Kaikki puhuivat yhtaikaa, 
ei enää voinut erottaa omaa ääntään. Kihlatut saattoivat 
huoleti tuntea olevansa yksinään ja vaihtoivat raskaan, kuuman 
silmäyksen. Jägerhomkin nyt pyyteli Kressiltä »Suomen mars¬ 
sia». Viiniä tuli pöytään. Taasen puheltiin niin, ettei voinut 
toista ääntä erottaa toisesta. 

Ja taasen kajahti sävel. Paimenen huiluko puhalsi vilpoisessa 
metsässä? Kokonainen virta hopeisia pisaroita tulvi sisään, 
levittäen hunajaisten niittyjen makeutta. Morsiusparin edessä 
seisoi Fredrik Kress, Saksanmaan soittoniekka, huilullaan ylis¬ 
täen rakkautta. 



IV 


KAUNOINEN SOPHIE. 

Senjälkeen kun Helena von Hauswolff palasi miehensä ja las¬ 
tensa luo linnoitukseen, vaipui Sophie Rosenborg masennuksen 
tilaan, josta hänen suojelijattarensa everstinna Anna Brunow 
turhaan koetti häntä nostaa. Everstinna kehoitti häntä liitty¬ 
mään niihin nuoriin naisiin, jotka nyt alkoivat opetella soittotai¬ 
toa tuon erinomaisen soittoniekan Fredrik Kressin johdolla. Mag¬ 
dalena Kuhlberg ja Henriette Heidenstrauch olivat jo antaneet 
Kressin kirjoittaa Danzigiin, että sieltä lähetettäisiin tulemaan 
heille kummallekin fortepiano. Heillä oh siihen varaa. Jalo¬ 
mielisyyden puuskassa oh proprietääri Weckström sisaren¬ 
tytärelleen hoviselle ostanut Turusta vanhan soittokoneen, 
joka tosin kuului olevan niin huono, että yhtä mielellään olisi 
voinut lyödä irti säveliä vanhasta muuripadasta. Joka tapauk¬ 
sessa Eovisekin nyt opetteli soittotaitoa. Uutisten joukossa, joita 
everstinna surulliselle kaunottarelle tarjosi, oh uusi kihlauskin. 
Tai ei se tosin vielä ollut aivan varma, mutta todennäköinen: 
Amalia Eizelles ja vastatullut tohtori! Amalian kasvot olivat 
viime aikoina olleet hyvin iloiset, uusi tohtori oh ohut heillä 
kaksi yötä, ja nyt korjasi Kehberg hänen tulevan asuntonsa 
ikkunoita, niitä samoja Heidenstrauchin vihreässä rantatalossa, 
jotka linnoituksen nuoret sinä tiettynä kuutamoyönä ohvat 
viskoneet säpäleiksi. 

Tämä kihlaus oh käynyt nopeaan. 

Mitä nyt mahtoivatkaan ajateha rikkaat Weckströmit, Johan¬ 
nes ja Jakob Daniel? Gustaf — hän oh kaukaisilla mailla ja tuskin 



tulisi edes perinnön saaliinjakoon, häntä ei kannattanut mainita¬ 
kaan. Molemmat toiset olivat vuoronperään liehitelleet pormesta- 
rintytärtä ja uskotelleet hänelle, että he tarkoittivat totta, mutta 
nyt, kun pormestari oli köyhtynyt ja tulemaisillaan sokeaksi, 
nyt he hänet heittivät. Kummallista, että Amalia oli taipunut 
milloin toisen, milloin toisen puoleen. Olisikohan mahtanut 
olla hänelle samantekevää kenen ottaisi. Mutta eiköhän heitä 
kuitenkin nyt kaduta, kun ei heillä enää ole sitä koreaa leik¬ 
kikalua! Ei, Amalia rakasti vain Johannesta, mutta epätoivois¬ 
saan ärsytti häntä Danielilla. 

Innokkaasti uusi tohtori kävi katsomassa rokkosairaita. Ja 
muutamia hän oli saanut parantumaankin. Hänet oli myöskin 
viety Viikiin rouva Klingsporin luo, mutta siellä ei ollut rokkoa, 
vaan se oli rintatautia. Tohtori oh sanonut, että hänen luokseen 
tultiin aivan liian myöhään. Klingspor haki yhä talousmamsselia, 
hän kuului käyneen Döbelninkin luona, vaikkei se talousmamsseli 
siellä ollut nuori eikä suinkaan kauniskaan. Döbeln kuului är¬ 
jäisseen: mitä pirua, minä aion itse naida hänet, eikö kenraali 
tiedä, että hän on poikani äiti! Klingspor oli hämmästynyt ja 
sanonut: »tant mieux, mon colonel». Tämä oli niin huvittava 
asia, että Sophienkin piti makeasti nauraa. Döbeln todella oli 
päättänyt naida piikansa! Komedialaitoksessa näyteltiin yhä 
»Bobbi muorin häitä», rouva Brunow oli päättänyt uuden 
kerran mennä tätä komediaa katsomaan ja silloin Sophien täytyy 
tulla mukaan. Se oh mahdottoman huvittava komedia, jo kotona 
Ruotsissa yleisö ja Anna rouva myöskin oli ollut menehtyä nau¬ 
rusta, kun Bobbi lauloi Tusneldalle: 

On naisen sydän linnoitus, 
sen sisään johtaa rakkaus, 
vain rakkaus, ain' rakkaus, 
tralalallala lallalaa. 

Avaa portti, vahva linnoitus, 
nyt sisään ryntää rakkaus, 

Se tulee, hyökkää . 



Ja etu oli, että tähän vuodenaikaan paleli komedialadossa kui¬ 
tenkin paljon vähemmin kuin talvisella pakkassäällä. Ohhoh, 
kuinkahan monta lasillista kuminaviinaa hänkin, Anna Bru- 
now, otti silloin viime pakkasella, kun kävi ensimmäisen kerran 
ja istui vetoisassa lautahökkelissä! 

— Mutta Sophie, sinä et kuuntele mitä puhun! En koskaan 
ole nähnyt näin ymmärtämätöntä upseerinkihlattua. Ajattele¬ 
han toki, että voi tulla sota ja todellinen hengenvaara. Nyt on 
kysymys vain luottamustehtävästä, jommoisesta jokainen up¬ 
seeri iloitsee, ja sinä saisit olla ylpeä! Ja Eochtander, tuo hyvä 
poika, jota me olemme ilkeästi kiusotelleet, vielä lupasi olla 
kapteenille hyvä toveri ja veli. Sulje sinä Eochtanderkin ilta- 
rukouksiisi, sen hän on ansainnut, ja varo, ettet sure kauneut¬ 
tasi turmiolle. Silmäsi ovat jo haaleat kuin suolarakeet. 

Everstinna Brunowin täytyi naurulla koettaa poistaa vai¬ 
kutusta, minkä hänen viimeiset sanansa tekivät Sophiehin. 
Hän tarttui heti pieneen irtopeiliin ja suuntasi sen kasvojansa 
kohti. 

Silloin hän yhtäkkiä huomasi, ettei voinut erottaa omia kas¬ 
vonpiirteitään. Hänen sydämensä lakkasi sykkimästä. 

Rouva Brunowkin säikähti. 

— Ja minä joka tahtoisin, että kaikki olisivat iloisia ja tyyty¬ 
väisiä! Et ole nukkunut moneen yöhön. Inisette, tule pian 
järjestämään fröken Rosenborgille vuode. Inisette, kuule toki! 

Sophie hypisteli keltaisen budoaarin tuolinpäällystä, joka 
aikoinaan oh ollut kallista silkkidamastia ja jonka reiästä sormet 
nyt sopivat sisään kuin verkosta. 

— Kotona meillä Ruotsissa, alkoi hän ärtyneesti, — piiat 
heti tottelevat, kun heitä käsketään. Ja myös posti tuo kir¬ 
jeet. Posti varmaan on hukannut Hjärnen kirjeet. 

Rouva Brunow ymmärsi, että Sophie oli sairas. Herra Ju¬ 
mala, nyt vasta hän huomasi, että tytön käsi tuntui tulisen 
kuumalta. Mutta Sophie istui kuin noiduttuna paikallaan ikku¬ 
nan ääressä, silmäillen polulle, jota pitkin kalastajat menivät 



veneilleen. Meri oli siis jo auki ja pyydettiin kaloja. Olikohan 
jo kevät? Hän ei voinut muistaa. 

Everstinnan ja Lisetten kuiskaillessa jotakin, vuodetta valmis¬ 
taessaan, Sophie tunsi, että hänen sydämensä löi aivan hirvittä¬ 
västi. Senhän täytyi ihan haljeta. Hänen poskilleen pulpahti 
kuumia veriläikkiä ja sydämen lyönnit samassa hiukkasen helpot¬ 
tivat. Hän ei enää ajatellut kalastajia eikä Hjärneä eikärekiret- 
kiä eikä mitään. Hänen olisi tehnyt mieli vain tietää, puhkesiko 
veri virtanaan hänen kasvoistaan, vai ainoastaan tuntuiko siltä, 
mutta hän ei jaksanut nostaa kättään, viedäkseen sitä poskelleen. 

Kävikö ukkonen? Jotkut hirvittävät vaunut kulkivat linnoi¬ 
tuksen päällitse. Ne tavoittivat häntä, täytyi juosta. Ne tuli¬ 
vat tulemistaan. Nyt ne tavoittavat. Auttakaa! Niiden edessä 
ei ole hevosia, vaan nokimusta pilvi, suuri pilvi, niin että se ulot¬ 
tuu maasta taivaaseen. Se toitottaa jo korviin. Se humisee, 
puhaltaa, käy kiinni vaatteisiin! Hän on vain pieni riepu. Kun 
pilvi paiskaa hänet ylös, niin hänen päänsä lyö taivaan 
seinään. Hän putoaa korkealta. Ei ole jäljellä kuin läiskä . . . 
Muitakin läiskiä putoaa linnoituksen kallioille. Ihmisiä sataa 
koviin kiviin. Ne heittelevät käsiään kahdenpuolen, ne takovat 
päätään kiviin. Pilvi kiehuu yläpuolella, oksentaen ympärilleen 
kuumaa tuhkaa. Seppiä on tullut laivoilla. Ne takovat ihmisten 
päässä. Mitään muuta ei kuulu kuin seppien iskut ja pilven 
kohina. Pilven sisästä astuu vaivaisen ihmisläiskän eteen val¬ 
koiset ihmiskasvot, jotka polttavina tuijottavat. Mitä ne tui¬ 
jottavat, mitä ne tahtovat? Nyt ne muuttuvat. Ja nyt taas. 
Nyt ne panevat kiinni silmät, nyt silmät avautuvat ja putoavat 
päästä. Gustaf Hjärne on vaarassa! Missä on luutnantti, joka 
lupasi olla veli ja ystävä? Apua, sepät iskevät pään puhki, apua! 
Pilvi ajaa takaa Gustaf H järneä. Nyt se tavoittaa hänet, paiskaa 
korkealle taivaan kattoon. Nyt hän putoaa, kuolee — voih! 
Hän putosi jonnekin kauas, Sophie ei pääse sinne asti. Hän on 
vain läiskä, hänellä ei ole jalkoja eikä silmiä. Nyt ne panevat 
hänet kuumaan pataan. Oi-voih! 



Hänen huutonsa vihlaisi läpitunkevana kautta talon, jossa 
tuttu ruokavieraiden piiri istui hiljaisena, pienen kammon val¬ 
lassa seuraten mitä keltaisesta budoaarista kuuluisi. Kaunis 
fröken Sophie houri mielettömänä kuumeessa, turhaan oli hä¬ 
nelle tarjottu syötävää ja juotavaa, hän oli tuskin tajuissaan. 
Kaikkien mielessä oli nimi sitä tautia varten, jota pelättiin 
tämän tilan ennustavan, mutta kukaan ei ääneen lausunut 
taudin nimeä. 

Yhtäkkiä Sophie avasi silmänsä ja kiinnitti ne rouva Bruno- 
wiin, joka kannatti hänen päätään. 

— Kirje? kysyi Sophie. 

— No kas nyt, johan sinä heräät, piikaseni. Eihän kirjettä 
vielä ole voinut tulla. Vastahan viikko on mennyt. Herjeminjee 
kuinka sinä olet kuuma! 

— Vasta viikko. Aika on ollut kovin pitkä. Mikä tauti mi¬ 
nussa on? 

— Emme vielä tiedä, suloinen piikaseni. Eisette on jo kaksi 
kertaa käynyt noutamassa uutta tohtoria, mutta hän viipyy 
Espoossa. Siellähän murhattiin se Kellbergin ystävä, joka oli 
todistamassa linnoituksen kuvitelluista varkauksista. Kumma 
tapa tekeytyä tärkeäksi. Lähteä nyt mustaamaan upseereja 
ja maalata heitä kruunun varkaiksi, jos he ovat ystävälle luo¬ 
vuttaneet jonkin laudankappaleen. Niin, ja jostakin kassan- 
vajauksesta myös puhutaan. Mutta tuo todistaja nyt ainakin 
on murhattu . . . Etkö sinä tahtoisi syödä jotakin, ettet pääse 
laihtumaan. Kukaties kapteeni on kotona ennenkuin tiedäm- 
mekään. 

— Mutta mitä ne suuret laatikot siellä rannassa olivat? kysyi 
Sophie, kiinnittämättä huomiota muuhun, mitä rouva Brunow 
puhui. — Julkaistunhan meidän kihlauksemme, vaikkei rekt- 
retkeä tullutkaan? Tämä tauti vie muistin. Näin pahoja unia. 
Sorttihan Kress minulle uuden sävelen, kovin kauniin? Hirveitä 
unia näin. 

— Kaikki sinä oikein muistat. Kress soitti ensin hymnin 



rakkaudelle ja myöhemmin illalla Walzerin, ja me olimme kaikki 
kuin hulluina ilosta. Ja hän kutsui Walzeria Sofia-Walzeriksi ja 
omisti sen sille Sofialle, joka viisauden ohella on saanut kauneu¬ 
den jumalallisen lahjan. Kyllähän sinä toki tämän muistat? 

Sophie Rosenborg tavoitti onnellisen hymyä. Ja hänen kau¬ 
neutensa oh lyhyen hetken peloittava hehkuvassa hohdossaan, 
josta silmät kuumeen tulessa säteilivät. 

— Katso, tässä Lisette tuo kauralientä, nyt me syömme! 

— Oi, oi, hätääntyi Sophie, viskellen päätään puolelle ja 
toiselle, — nyt ne taas tulevat. Älkää päästäkö minua nukku¬ 
maan. Älkää jättäkö yksin . . . 

Mutta hän oh jo tajuttomana ja lasketti kiiltävää jäätä loput¬ 
toman aavalla merellä sulhasensa vierellä, joka suuteli häntä, 
suuteli niin että hän oh tukehtumaisillaan. Hän tuskin saattoi 
hengittää suloisen painonsa aha, mutta pyyteli enemmän ja 
enemmän suudelmia, enemmän ja enemmän rakkautta. Yhtäkkiä 
Hjärne hellitti. Ohjakset laahasivat aisojen aha, jää notkui 
taittuen kappaleiksi, tuossa oh jo musta vesi. Hevonen ei totel¬ 
lut kapteenin kieltoa, huhuna se laukkasi jään rajaa kohti. 
»Heittäydy reestä, hukumme!» huusi Hjärne ja paiskautui no¬ 
peasti alas. Mutta hän ei jaksanutkaan vetää morsiantaan kuo- 
mureen korkeiden laitojen alta. Sophie hypähti istuimelta sei- 
soaheen, huitoi ja huusi apua. Hän huusi henkensä hädässä. Toi¬ 
nen reenjalas viisti jäätä, toinen kulki syvällä vellovassa vedessä. 

Koko talo kuuh hänen hätähuutonsa. Mutta helpoittavaa 
hien kylpyä ei sairaalle suotu, ainoastaan hirvittävä kuumotus 
ja houreen täyttämä unitila. 

Niinä päivinä katsoivat ruokavieraat korttiensa äärestä ou¬ 
dosti säikähtyneinä toisiinsa, puhuivat harvakseltaan ja yhtä- 
kaikkisista asioista. Kukaan ei puhunut kuolemantapauksista, 
joita kaupungissa sattui joka päivä, eikä sairaudesta. Kolman¬ 
tena päivänä he lausuivat kuiskaten keskenään sen kammot¬ 
tavan taudin nimen, jonka läsnäolosta he nyt alkoivat olla yhä 
varmemmat. Kaunoinen Sophie raukka! 



Eikä sitä seuraavana päivänä ruualle enää saapunutkaan 
kuin Fuller, talon emäntään ikuisesti rakastunut kapteeni. 

— Vai olette te täällä, sanoi Anna Brunow ärtyneenä, — 
vai pitäisi minulla olla teille linnunpaistia ja puolahilloa! Ei, 
tiedättekö, olen yövalvonnasta kaatumaisillani ja pakahdun 
suuttumuksesta, kun Inisette joka päivä turhaan on tavoitellut 
tohtoria. Pitääkö elävien ihmisten menehtyä sinä aikana jol¬ 
loin tohtori Espoossa tarkastaa murhamiesten ruumiita! 

— Rauhoittukaa, Anna Brunow, keskeytti Fuller itkuun 
hyrähtäneen naisen. — Tohtorilla on nyt paljon työtä. Tuon 
teille rahaa, arvaan ettei teillä ole äyriäkään. No, no, eihän 
tämä nyt mitään ole. Olen kiitollinen, jollei minun tarvitse 
tehdä tiliä siitä mistä olen tämän saanut. En ole varastanut, 
vakuutan . . . 

— Vanha ystävä, ainoa uskollinen ystävä! nyyhkytti rouva 
Brunow. — Missä kaikki muut sitten ovat, jotka ovat luonani 
olleet iloisia? Eikö sitten teille ole elämänne rakas? Ilo ja onni 
ovat jättäneet taloni. Te vain tulette. Mutta en ota rahojanne, 
tiedän, että olette myynyt jotakin joka oli teille kallisarvoista, 
ja Weckströmin veljekset varmaan ovat siitä maksaneet teille 
tinanapilla, hahhahhah — tunnen ne veljekset. Ei, viekää rahat 
pois, kuten olen sanonut. 

Fuller laski kuitenkin, rouvan yhä itkiessä ja hänen itsensä 
miettiessä, millä nyt parhaiten häntä ilahuttaisi, rahat sille pai¬ 
kalle, minne ruokavieraiden oli tapana hienotunteisesti asettaa 
maksunsa, nimittäin peilipöydälle kahden hopeisen kynttilä- 
jalan väliin. Rouva Brunow itki kauniin Sophie Rosenborgin 
surkeutta ja kuvasi mitä hän unen houreessa oli puhunut: vuo¬ 
roin hän oli eksyvinään linnoituksen sokkeloihin ja maanalaisiin 
käytäviin, missä venäläiset sotamiehet ja nälkäiset sudet ajoivat 
häntä takaa, vuoroin hän oli kotona Ruotsissa ja ratsasteli 
vauhkolla mustalla hevosella, vuoroin hän istui vaunuissa, joi¬ 
den edessä laukkasi neljä punaista kettua, vuoroin hän tanssi 
Hjämen kanssa Kressin uuden Walzerin mukaan, jolle Kress 



hänen kunniakseen oli antanut nimen »Kaunoinen Sophie». Hän 
mahtoi hirvittävästi kärsiä, ja kuinka kävisikään, kun nyt 
rokko puhkeaisi täyteen valtaansa. Kaunoinen Sophie raukka! 

Taitavasti Fuller osasi kiertoteitä johdattaa Anna Brunowin 
ajatukset hiukan iloisempiin asioihin ja nimenomaan siihen 
laudoista rakennettuun ja jonkinlaisilla aitioilla varustettuun 
Thalian temppeliin, joka vanhojen ja vakavien helsinkiläisten 
kauhuksi oli rakennettu puoleksi öhrnin talon takapihalle, puo¬ 
leksi jäälle, jotta nyt synti saisi siellä rehoittaa komeljanttarien 
esittäessä näytelmiä »Kruununvoudit», »Bobbi-muorin häät», tai 
»Tilaisuus varkaan kasvattaa». Esitys ei eilen ollut yhtä hyvä kuin 
edellisellä kerralla. Kohmettunein huulin tunnustivat näyttelijät 
harvalla lattiallaan rakkautta ja tömistivät katselijat käsin ja 
jaloin suosiota nahkaisista vaatevarustuksistaan. Olihan eilen 
aika kylmä, ja ainahan Kaupunginlahti suuntasi viimansa 
Helsinkiin. Oli vaikeaa tietää tapahtuiko tömistäminen lämpi- 
myyden vuoksi vaiko mieltymyksen merkiksi. Franskassa kuu¬ 
luu olevan sellainen tapa, että näyttelijät tulevat esiripun eteen 
kumartamaan ja kiittämään. 

Anna Brunow terästi kuuloaan seuraamaan, mitä mahdolli¬ 
sesti tapahtuisi keltaisessa budoaarissa, ja Fullerkin lakkasi 
puhumasta. 

— Inisette on siellä, sanoi rouva Brunow hiljaa. — Hän on 
yhtäkaikki hyvä ja jumalaapelkäävä tyttö, yökaudet hän on 
jaksanut valvoa ja kehoittanut minua nukkumaan. 

— Niin, jatkoi Fuller, — meidän kaunis Sophie sanoi kerran, 
että jos täällä olisi oikea teaatterihuone, sellainen kuin oikeissa 
kaupungeissa, niin hänkin menisi näyttelijättäreksi. 

— Oh, quelle apparitionl kuiskasi Anna Brunow. — Hän 
laskisi kuninkaatkin jalkainsa juureen. Mutta minä pelkään 
että on liian myöhäistä. . . 

— Mutta kun hän paranee . . . 

— Oh, ne savez-vous pas ce que c’est que cette maladie! 

Siinä samassa kuului seinän takaa viiltävä parahdus ja isku 



ikäänkuin painava möhkäle olisi korkealta viskattu maahan! 
Sophie oli paiskautunut vuoteestaan, repinyt vaatteensa ja ma¬ 
kasi puolialastomana permannolla. Inisette, uskoen voimiensa 
riittävän nostaakseen hänet takaisin, puheli hänelle lempeää 
lastenkieltä ja nosti häntä väkevin käsin kainaloista. Fuller 
joutui tarttumaan hänen tulikuumiin jalkoihinsa. Kaunoinen 
Sophie raukka! 

— Ei ole mitään rekeä, äänteli Lisette, — ei mitään jäätä. 
Minun rakas armollinen fröken on kotona omassa vuoteessaan. 

Sanaa sanomatta vanha sotilas karkasi kuistille, tempasi hat¬ 
tunsa, kirosi ja läksi hakemaan tohtoria. 

Sophie Rosenborg tuijotti rouva Brunowiin, ystävätäreensä. 
Näin selkeä ei hänen katseensa ollut moneen päivään ollut, ja 
selkeästi hän lausui: 

— Olen varmaan hyvin kipeä. Uskon että minussa on iso¬ 
rokko, se julma tauti. Täällä hajuaa katajalta. Varmaan tulen 
kuolemaan. Varmaan en milloinkaan näe sulhastani. Enkä 
Tukholmaa! 

— Ei vielä tiedetä, kultaseni, pieni kaunoinen Sophie, mikä 
sinua vaivaa. Kuumetauti vain . . . Uskon että Fuller läksi 
kysymään, eikö se uusi tohtori, se ilkiö, jo vihdoin ole tullut. 

— Anna, etkö sinä pelkää olla täällä? J a sinä, Inisette parka . . . 
Oo miten minua särkee . . . Joka paikkaa. 

Yhtäkkiä Sophie Rosenborgin mieleen johtui pieni palvelija 
Espoon tullihuoneella, jonka hän viimeksi oli nähnyt silloin, kun 
hän muiden Helsingin tyttöjen kanssa hullutteli leikkipuki- 
missa ja he menivät tietäjän luo — hän muisti nyt sen ruman 
rokonarpisen ukkelin. Ja Sophien sydän kiertyi kokoon tus¬ 
kasta ja hän purskahti itkemään ja valitti ääneensä. Hän ei 
enää lainkaan kuullut rouva Brunowin puhetta kauneuden me¬ 
nettämisestä. Hän iski kynnet ohimoihinsa, repi hiuksiaan ja 
kiristeli hampaitaan. Hän tahtoi kuolla! Sellaisena kuin pieni 
rokonarpinen palvelija Espoon tulliportilla ei hän voinut elää. 

Mutta sisimmässä omassa itsessään ei hän uskonut, että 



häntä uhkasi näin kauhea kohtalo. Hän oli istunut rannassa 
odottamassa Kellbergiä, sitä kirottua miestä. Sitten olivat tul¬ 
leet herrat joutavine puheineen. Hän ei voinut tulla näkyviin, 
koska he varmaan eivät olisi tahtoneet kenenkään kuulevan 
salaisuuksiaan. Hänen oli lopulta ollut kyvin kylmä. Hän oli 
kylmettynyt ja saanut kuumetaudin. Tämä menee ohitse. Täy¬ 
tyy nyt vain kestää tuskat. Ja miksei niitä voisi kestää, kun 
tietää, ettei seuraa sen pahempaa. Sophie Rosenborg rauhoittui, 
lakkasi valittamasta ja makasi silmät ummessa. Mutta niitä 
poltti hirvittävästi. Ei olisi pitänyt itkeä, poltto johtui ehkä 
siitä. Tuli vähän helpompi olla, kun Lisette peitti ikkunan ja 
Anna Brunow asetti märän liinavaatteen silmille. 

— Viekää pois katajat, pyysi Sophie. — Haju on hirveä. 

— Mutta pieni Sophie, aina käytetään sairaan huoneessa 
katajaa. Kädet pestään kataja vedessä ja lipeällä. Uusi tohtori 
kuuluu määränneen kataj avaria kautta kaupungin. Se rummu¬ 
tettiin toissapäivänä kaduilla, ja eilen se julistettiin saarna- 
tuolista. Katajat olivat niin loppuneet kaupungin hakamailta, 
että niitä hevosella haettiin pitäjien ääriltä. 

— En ole niin kipeä, väitti Sophie, — istuin tuulessa rannalla 
ja vilustuin. Jos tietäisit mitä minä kuulin piilopaikkaani. 
Amiraali pitää linnoitusta niin huonona, ettei sitä voida puo¬ 
lustaa . . . 

Rouva Brunow tuijotti säikähtyneenä kipeään neitoseen. 
Oliko hän järjissään vai houriko hän? Sellaista ei toki Pohjolan 
Gibraltarin komentaja ole voinut sanoa. Ja hän kostutti uudel¬ 
leen liinavaatteen ja puheli potilaalleen samaa lastenkieltä 
mitä Eisettekin oli käyttänyt vaikeina öinä. 

— Ei, väitti Sophie, — minä kuulin sen liiankin selvästi. Niin 
puhuivat Jägerhom ja amiraali aivan kuin Eochtander ja. . . 
Eikö Eochtander vielä ole mitään tietoja lähettänyt? Anna, 
minun sulhaselleni ei saa kirjoittaa sairaudestani mitään. Hän 
voisi yhtäkkiä lähteä tänne ja vahingoittaa karrifereään . . . 
Minä tahdon olla aivan terve kun hän palaa. Oli tyhmää itkeä. 



Hitto vieköön kaikki kyynelet. Anna, kuulen kuinka katajat 
räiskivät! En kärsi sitä hajua. Te tahdotte tehdä minut kipeäksi. 
Kuinka monta päivää nyt olen maannut tässä? Te luulette mi¬ 
nua kipeämmäksi kuin olen. Vain silmät ovat kipeät. Anna, 
minä en voi avata silmiäni. Tuokaa tohtori. Mutta ehkei hän 
mitään ymmärrä. 

— Koeta maata hiljaa, sanoi rouva Brunow tasaisimmalla 
ja lempeimmällä äänellään, kuitenkin tuntien, että hänenkin 
kärsivällisyydellään oli rajansa, sairaat kun yleensäkin ovat 
hyvin itsekkäitä ihmisiä. 

Katajansavun keskeltä tunki tänne kyökistä virren säveliä. 

— Tuhat tulimmaista! huusi sairas käheästi, mutta kaikin 
voiminsa, — älähän suututa minua, Inisette! Kotona meillä 
Ruotsissa ei kukaan uskaltaisi ruveta virrenveisuulla pelotta¬ 
maan ihmistä, joka on kylmettynyt. Inisette, suu kiinni toki. . . 

Kun ei hänen äänensä kuulunut keittiöön, kiiruhti rouva 
Brunow veisaavan Eisetten luo ja sai hänet vaikenemaan. 

— Hyvä Eisette, älä pane pahaksesi, mutta fröken ei tiedä 
miten kipeä hän on. 

— Ajattelin vain, sanoi Eisette puolustuksekseen, — ettei 
pitäisi puhua sellaisia kuin fröken nyt puhuu. Tahdoin virren 
kautta vain ajaa pois sen pahan ruman, jonka fröken on kutsu¬ 
nut taloon. 

— Jaa, jaa, ymmärrän sinut, minun hyvä Eisetteni, — mutta 
eihän fröken mitään sillä tarkoita, vaikka pieniä kirosanoja 
käyttääkin. Jos me vain saisimme tohtorin taloon. . . Sytytä 
päre. Sytytä joitakin kynttilänpätkiä. Täytyy ensin polttaa 
ne pois. Kapteeni Fullerkin jäi sille tielleen. Kunhan saisimme 
tämän yön menemään. 

— Kunhan fröken ei huutaisi sitä mustaa rumaa. . . Sillä 
silloin minun täytyy veisata . . . 

— Älä puhu tyhmyyksiä, minun hyvä Eisetteni. . . Hän on 
niin kipeä, ettei hän itse tiedäkään . . . 

Kaunoinen Sophie oh nukkunut. Se voihkiva ääntely, jonka 




molemmat naiset kuulivat, kun varpaisillaan tulivat huoneeseen, 
oli selvää houretta. Mutta ikäänkuin he olisivat aavistaneet, 
että tässä nyt tapahtui jotakin muutakin, he kaukaa valaisivat 
kynttilällä vuodetta. Ja niin he huomasivat, että lyhyessä 
ajassa kuumeiset kasvot olivat niin paisuneet, että silmät vain 
kapeina rakosina erottuivat turvotuksen keskeltä. 

Molemmat naiset katsahtivat toisiinsa ja nyökkäsivät. Huo¬ 
menna puhkeavat rakkulat esiin, ajatteli Inisette. Kaunoinen 
Sophie parka! ajatteli rouva Brunow, kääntyen selin huonee¬ 
seen ja pyyhkien kyyneliään. Vain viikko oli kulunut siitä, kun 
hän tähän samaan huoneeseen oli sulkenut kaksi onnellista 
rakastavaista, jotta he hetkisen saisivat kuulua toisilleen. II- 
lemmällä olivat molemmat juopuneet kaikesta mistä elämässä 
saattaa juopua: rakkaudesta, sävelistä, viinistä, kauneudesta. 
Heidän onnensa oli juovuttanut kaikki muutkin. Ei milloin¬ 
kaan ollut tässä talossa, missä niin paljon oli pidetty iloa, siinä 
määrin jouduttu hurmion valtaan. Ja nyt oli sen illan kuninga¬ 
tar, linnoituksen jumalainen kaunotar, tuossa rumentuneena, 
hourimassa rokkokuoleman pimeässä esihuoneessa, ja sulhanen, 
ylväs katsella hänkin, kaukana täältä, ties niissä olikaan. 

— Rouva menisi nukkumaan, sanoi Eisette matalaan. — 
Kyllä minä jaksan valvoa. Olen tässä omalla paikallani lattialla. 
Veisaan hiljaa sydämessäni, että paha ruma kaikkoaisi tästä 
huoneesta. 

He valmistautuivat niinkuin valmistaudutaan pitkää raskasta 
yötä varten. Eisette peitti hehkuvat hiilet, valitsi käsille pin- 
kallisen kuivia päreitä, tarkasti uunit ja pellit, kantoi vesisaavin 
täyteen, lukitsi portin.ja lukitsi ovet. Kaikkein viimeksi hän 
muisti lanternat ja pani niihin uudet kynttilänpätkät sekä varasi 
mukaansa kynttiläsakset. Kaiken aikaa kuului keltaisesta 
budoaarista valitusta ja voihkinaa. Kun ei ollut ensinkään 
sanottu, ettei fröken Sophie olisi jälleen puhunut siitä mustasta 
rumasta, niin Eisette hiljaa veisasi virttä. Hän oli tottunut 
tällä keinoin torjumaan pahaa henkeä, herrasväet kun usein 



puhuessaan manasivat sitä paikalle. lannoituksen kaikkein 
ylhäisimmät herrat ja rouvat sitä tekivät enimmin. Ei voinut 
ymmärtää, etteivät niin korkeat herrasväet muistaneet, mitä mer¬ 
kitsi, kun lausui pahan mustan nimeä: sitä, että hän saapui ja 
asettui sinne minne hänet oli kutsuttu. Senvuoksi varmaan 
linnoituksessa varastettiin, ryöstettiin ja murhattiinkin. Paha 
henki murenteli muuritkin. Iyisette oh oppinut hiljaa hyräile- 
mään, mutta jonkin kerran hänen äänensä kohosi niin, että kuu¬ 
lui sisähuoneisiin. Rukouksensa hän suoritti vasta vuoteessaan, 
vaikka täytyikin tunnustaa, että kiusaaja monet kerrat oli har¬ 
hauttanut hänet nukkumaan kesken rukoilemisen. Rukoile¬ 
minen oli toki ihmisen ainoa turva. Minnekä olisi nytkään jou¬ 
tunut sairaan neidin kanssa, jollei olisi saanut uskoa häntä 
Jumalan armohuomaan. Mitäpä ihminen hänelle olisi voinut 
muuta tehdä kuin kostuttaa vesipisaralla kuivaa suuta ja var¬ 
jella, ettei hän putoaisi vuoteesta? Tämä rokkotauti tuli ja meni 
omin oloin, hän oli sitä niin monet kerrat katsellut. Toisilla se 
oh kovempi, toisilla helpompi, toiset kuolivat, toiset paranivat. 
Ei siinä ihminen voinut yhtään mitään muuta kuin odottaa ja 
katsella sen kulkua. Puhuivat tartunnasta. Siihen tarttui, joka 
pelkäsi. Inisette ei ollut koskaan pelännyt. Saihan kuusenhavuja 
polttaa, ja saihan lipeä- ja katajavedessä pestä kätensä, se ei 
haitannut. Mutta pelko oli pahasta. Tauti karkasi sen kimp¬ 
puun, joka juoksi pakoon, ihan niinkuin koira tekee. 

Everstinna pelkäsi. Se olikin paha. 

Mutta Iyisette tuskin ymmärsi, mitä rouva Anna Brunow 
pelkäsi. 

Hän pelkäsi tätä epäystävällistä masentunutta mielialaa, 
joka oli ottanut valtoihinsa hänen iloisen kotinsa. Kaikki ihmi¬ 
set olivat kaikonneet hänen luotaan, ja kun hän meni ulos ja 
näki jonkin tuttavan, niin tämä ei nähnyt häntä, vaan hävisi 
ensimmäisestä portista. Heidenstrauchin puodissa oli peljätty 
hänen rahojaan, kun hän rehellisesti tahtoi maksaa kahvinau- 
lansa. Hän pelkäsi pimeyttä, joka tukahuttavana kuin suunna- 



ton, patjastaan irtipäästetty höyhenröykldö lankesi yli talon 
ja pihan. Hän pelkäsi epäystävällisiä surullisia Lochtandereja, 
jotka vihasivat iloa ja ruotivat jokaista leikkisanaa, kunnes siitä 
tuli kuolemansynti. Hän pelkäsi yksitoikkoista valittavaa virttä, 
jota tuo hyvä suomalainen tyttö alituisesti veteli kuin ruostu¬ 
nutta teräslankaa. Saattoi olla oikeassa amiraali, kun piti koko 
linnoitusta maanpakolaisuuden viimeisenä perukkana, jossa 
ihminen vähitellen kulutettaisiin loppuun. Ei kuningasta, ei 
hovia, ei teatteria, ei iloa ollut tällä maalla! Jägerhorn väitti 
näiden kaikkien tulevan, jahka maa pääsisi omiin oloihinsa. 
Mutta ryssän suojeluksen kautta. Susi ja lammas — siinä se 
suhde. Oli toki mahdotonta elää ilman iloa ja onnea. Jumala ei 
voinut olla sellainen, että hän halusi lähettää luotunsa suruun 
ja murheeseen. Joka sitä väitti, loukkasi Luojan majesteettia. 
Suuttua täytyi surullisille ihmisille, jotka uskoivat vain sen- 
tähden, että pelkäsivät kuolemaa. Ilo oh otettava irti vaikkapa 
varastamalla. Helena von Hauswolff osasi nauraa. Suorastaan 
tautikin pelkäsi hänen nauruaan ja leikkiviä kiharoitaan. Ah, 
jospa tänä kolkkona syysyönä Helena olisi täällä! Hän nauraisi 
terveeksi Sophien. Mutta nyt hän sulattelee ikävää vanhaa mies¬ 
tään ulos hänen jääkuorestaan ja hyppelee harakkaa lastensa 
kanssa, ja keltainen talo tukahtuu irti päästettyyn tunkkaiseen 
ja koinsyömään höyhenpatjan-sisältöön. Ah, ja entäpä tuo vali¬ 
tus! On hirvittävän pimeä ilta. Ei yhtä lanternaa ole liikkeellä. 
Ei edes tuule. Elämä on pysähtynyt. Suurissa pimeissä huo¬ 
neissa asustaa kalman katajanhaju. J ossain täällä läheisyydessä 
odottaa musta hirvittävä laatikko, jota sanotaan ruumiskirs¬ 
tuksi ja jossa kaunis iloinen ihminen kannetaan pois kauniista 
elämästä, auringonvalosta, tanssista ja rakkaudesta, syvään, 
pimeään, hirvittävään hautaan. Mustaa multaa päälle, niin ettei 
mitenkään jaksa työntää sitä syrjään. Ja kansikin on nauloilla 
lyöty kiinni. Oh, hirvittävä on kuolema! Mikä muu tahansa, 
elämä köyhyydessä, vankeudessa — mutta ei kuolema! . . Herje- 
minjee miten peloittavaa on nähdä oman varjonsa möhkäleenä 



liikkuvan katoissa ja seinillä. Ja jos istahtaa, niin varjokin 
istahtaa vartioimaan hetkeä, jolloin se taas päästetään mataa- 
maan kattoon, seinille, permannolle. Herjeminjee, mikä kirottu 
kaupunki onkaan tämä Helsinki — kotona meillä Ruotsissa ei 
toki koskaan voi kokea tällaista aaveiden hautajaishiljaisuutta. 
Inisette! Takkaa veisaamasta, minun hyvä Tisetteni, frökenhän 
vain valittaa tuskiansa! Tuntuupa todella siltä kuin aaveetkin 
olisivat menettäneet säikähdyttämishalunsa ja surisivat jotain 
rokkoon kuollutta aave-sisartaan. 

Kynttilä kädessä Anna Brunow yhtäkkiä kiiruhti saliin, 
minne oli kannettu miltei kaikki keltaisen budoaarin huonekalut, 
ja suuntasi askeleensa peilin eteen. Tuohon Fuller parka nyt oh 
tuonut rahansa, tuollaisen liikuttavan summan kynttiläj aikain 
vähin, lasimaljaan. Olikohan hän rahat lainannut, vai oliko 
hän ahneelle Johannes Weckströmille myynyt hopeiset kynt¬ 
tiläj aikansa? Tai sukunsa kastemaljan? Ei, ei, se ei saanut 
tapahtua. Näitä viimeisiä kalleuksiaan ei hän saanut hukata. 
Fuller oh oikeastaan hyvä ja uskollinen mies. Niin, hän oh 
löytänyt tänne tänä vaikeana viikkona. Mutta nyt hän oh 
lähtenyt hakemaan tohtoria ja jäänyt sille tielleen. Olkoon, 
pysyköön siellä minne läksi, parasta lakata ajattelemasta koko 
miestä. Rukkaset miehelle, joka jättää hänet, Anna Bruno- 
win, yksinään aaveiden ja virrenveisuun ja kuoleman seuraan 
tällaisena pimeänä yönä- 

Mutta samassa keksi Fullerin silmä ikkunassa rouva Annan, 
ja niinpä hänen äänensä säikäytti hänet juuri kun hän aikoi 
lähteä vahtusta kohden, joka taukoamatta kuului keltaisesta 
budoaarista. 

— Minä täällä vain olen — Fuller. Vasta nyt tapasin tohtorin. 
Molemmat olemme täällä — avatkaa. 

Inisette oh mennyt kivenkovaan uneen, ja everstinna Brunow 
ymmärsi, että hänen itsensä täytyi lähteä avaamaan porttia. 
Kuitenkin hän ensin järjesti kiharat ohimoilleen ja levitti har¬ 
tioilleen silkkishaahn. Jollei hän ohsi ohut lihavahko ja liian 



korkeapovinen, olisi voinut luulla nuoren kauniin naisen hy¬ 
myilevän kynttilänliekin takaa. Tohtori tuli ensi kerran taloon. 

— Oo kuinka minä olen iloinen! visersi hyvin sointuva ääni 
kolkolta pimeältä pihalta. — Onkin tuntunut kammottavalta 
kuunnella sairaan valitusta ja piian virsiä. Oh, herra tohtori, 
miten olen kiitollinen, että te tulitte. Mutta tepä näytätte 
väsyneeltä, tulitteko juuri vasta Espoosta? Luulin teitä paljon 
nuoremmaksi. . . 

Hän oh sanomaisillaan: »ja kauniimmaksi», mutta hän malttoi 
mielensä ja vaikeni. Tohtorikaan ei puhunut, ainoastaan kiiruhti 
riisumaan takkiaan. Sairaan voihkina ja väsyneen Lisetten 
kuorsaukset johdattivat lääkärin kenenkään tietä näyttämättä 
sinne, missä häntä odotettiin. 

Rouva Anna Brunow seurasi hellittämättä lääkärin kasvoja 
— Sophie Rosenborginhan hän tunsi liiankin hyvin eikä nyt 
tehnyt mieli häntä katsella. Hän oli tullut peloittavaksi. Ro- 
senström pyysi Fulleria näyttämään valoa ja piteli sairaan ran¬ 
netta. Tohtorin hiljaisista laihoista kasvoista saattoi selvään 
lukea, että tauti oli kova, ja luultavasti senkin, että nuori nainen 
kuolisi. Tai oikeastaan ei tohtorista saanut selvää! Everstinnan 
sydän kiihtyi lyömään entistä nopeammin. En jää tänne yöksi 
yksinäni hänen ja Lisetten kanssa, hän ajatteli. Hänet on vie¬ 
tävä täältä pois, sairastupaan tai minne tahansa. Hän on teh¬ 
nyt minun iloisesta kodistani kuolemanlaakson, en jaksa enää, 
en jaksa häntä katsellakaan — puhun julmasti, tiedän sen. 
Mutta kun ajattelenkin, että tänne tuodaan ruumisarkku—pel¬ 
kään katsellakin sitä sänkyä . .. 

Sophie Rosenborg oli herännyt ja vastasi selkeällä äänellä ja 
oudon levollisena lääkärin kysymyksiin. Lisette seisoi vilui¬ 
sena siinä vieressä ja tohtori kyseli myöskin häneltä — ja yht¬ 
äkkiä huomatessaan, että piika huonosti osasi ruotsinkieltä, 
hän alkoi puhutella häntä suomeksi, mistä Lisette tuli niin iloi¬ 
seksi ja hämmästyneeksi, ettei enää tietänyt mitään unisuu¬ 
desta. Tohtori osasi suomea, Jumala siunatkoon tohtoria! Ja 



kun everstinna ikäänkuin poissaolevana seurasi keskustelua, 
otti Rosenström hänet lukuun vain senverran kuin kohteliai¬ 
suus vaati ja jätti kaikki neuvonsa, ohjeensa ja rohtonsa 
Iyisetten haltuun, joka kotimurteellaan oh sanonut kyllä par¬ 
haansa tekevänsä. 

— Tulenko minä terveeksi? sai Sophie Rosenborg vaiva- 
loisesti sanotuksi. 

— Toivokaamme. 

— Tulenko minä . . . hyvin rumaksi? 

— Toivokaamme parasta. 

— Mitä tautia tämä on? Kylmetyin rannassa. . . 

— Isoarokkoa tämä on. Mutta ei pidä itkeä. Pitää toivoa. 
Pitää oppia hillitsemään itseään. Sairas itse suorittaa yhdessä 
luonnon kanssa parantumisen työn päähoidon. Me hoitajat 
olemme vain puoskareita. Kun nyt tauti on puhjennut ja ai¬ 
kansa kestänyt, niin tulee se vaikea aika, jolloin parantuvaa 
ihoa syhyy. Monet sanovat tätä aikaa kaikkein tuskallisimmaksi. 
Jos silloin käyttää kynsiään, voi tulla hyvin rumaksi. Vesihoito, 
jota käytän, voi pelastaa teidät rumentavista arvista. Vesi, 
Tuojan ja suomenkansan oma tehokas rohto . Hollolan van¬ 
han Vapun rohto. 

Anna Brunow näki nyt yhtäkkiä tässä uudessa lääkärissä, 
jota hänelle oh kuvattu kauniiksi ylimysmieheksi, ylimysmiehen 
uutta laatua: tietäjän, joka oh hiljentänyt tuon vaikeroivan, 
tuskittelevan Sophien. Tohtori oh rientänyt hänen, Anna Bru- 
nowin avuksi juuri ennenkuin hän ennätti ryhtyä sättimään 
kipeää ihmistä hänen äreydestään. Kuka ties, mitä hän olisi tul¬ 
lut kiihkeydessään sanoneeksi onnettomalle Sophielle. Ja nyt 
hän päätti, hänkin, koettaa kärsiä ilottomuuden, sairauden ja 
pelon tuoman tuskan ja odottaa, miltä näyttäisi muutaman 
päivän perästä. Kaikenlaista muutakin tohtori vielä sanoi siinä 
hiljaisessa pimeässä yössä. Anna Brunow ei ymmärtänyt mitä 
hän puhui, hän vain tunsi turvallista oloa. Ja kun Rosenström 
läksi, oh talossa kammo ohentunut, varjot eivät enää niin peloit- 




taneet, Sophie Rosenborgin valitus oli hiljentynyt, palovartioi- 
den huudot yhdistivät tämän etäisen keltaisen talon muuhun 
maailmaan, eikä Inisette veisannut virsiä. Ovella oli Rosenström 
kehoittanut Fulleria yöksi jäämään tänne naisten ratoksi, 
mutta kuitenkin ensin vienyt hänet mukaansa lähettääkseen 
jotakin rauhoittavaa rohtoa. Rosenström läksi niin nopeaan, 
ettei everstinna ennättänyt hänelle lausua julki kaikkea sitä 
ylistävää, mitä hänen sydämensä oh täynnä. Tuskin ennätti 
kapteeni temmaista lanternan kuistin nurkasta juostakseen 
kiinni tarmokkaan miehen, joka liikkui keveästi kuin poika. 

Inisette kertasi emännälleen mitä uusi tohtori oli määrännyt. 
Hienoja pellavalakanoita kysyi, ja kun kuuli ettei niitä ollut, 
lupasi lähettää. Suuren puisen kaukalon lupasi lähettää, missä 
sairasta kylvetetään niin kylmässä vedessä, että kuumotus 
menee pois. Jauhorohtoja lupasi lähettää ja . . . 

Inisette ei sitä sanonut, mutta hän ihmetteli tohtoria, joka 
puhui niin selvää suomenkieltä. Kyllä se oli mukavaa. 
Ja kun sellaistakin oh puhuttu, että hän oli kuljettanut tänne 
suurissa laatikoissa kristittyjen ihmisten luurankoja. Ja mitä 
lienee siinäkin laatikossa ollut, mistä kuului kellonääni? Mah¬ 
toi hän kuitenkin sa raudea ymmärtää, kun niin monen oli 
saanut paranemaan. Rauhalliseksi oli lumonnut tämänkin sai¬ 
raan, joka aikaisemmin tässä yhtämittaa tiuski ja valitti. Millä¬ 
hän voimalla mahtoi tätä tällaista tehdä? Mutta Lisette ei enää 
veisannut, kun kaikki muutkin olivat hiljaa ja rauhallisesti. 

Hunajaa! Tohtori lähetti pienen saviruukulleen hunajaa. 
Se tuoksui kanervankukkasilta, sillä mehiläiset olivat sen syys¬ 
kesän viimeisiltä suurilta kukkakankailta koonneet. Katuen 
kovia ajatuksiaan sairaasta ystävätärestään, joka muutenkin 
oh kylhn onneton, rouva Brunow tuli tuntemattomaksi pöhöt¬ 
tyneen Sophien vuoteen ääreen pieni saviruukku käsissään. 

Kun Sophie nyt koetti pitää kuumehöyryävässä päässään 
sitä ohjetta, minkä tuli pelastaa hänen kauneutensa, niin hän 
koko voimallaan pidätti kyynehään ja tuskanhuutojaan. Tässä 




taistelussa ei hän voinut estää kasvojaan hirveästi vääntymästä 
eikä kipeitä huuliaan vuotamasta verta. Mutta hän nautti 
hunajankin, mikä hänelle lusikankärjessä tarjottiin, ja koetti 
saada lausutuksi, että hänen kyynelensä kuivattaisiin, jotteivät 
ne vahingoittaisi ihoa. Kuitenkaan ei kukaan voinut saada sel¬ 
vää hänen kuiskauksistaan. Ja yhä syvemmälle hän vaipui 
ruttotaudin kärsimysonkaloihin, missä näön, kuulon ja maun 
aistit lakkaavat ja ainoastaan tunto jää moninkertaistuneena, 
ikäänkuin kaikki nuo paenneet aistit olisivat jättäneet elämisen¬ 
oikeutensa sille neljästä sisaruksesta, joka asuu sormen päissä, 
ihon pinnalla ja sydämessä. Ken nyt näki »kaunoisen Sophien», 
jolle Saksanmaan soittoniekka oh omistanut hurmaavan 
soittokappaleensa, linnoituksen komeimman kaunottaren, se 
ei muuta toivonut kuin että kuolema vapauttaisi hänet elä¬ 
mästä. 

Yksin Helsingin uusi tohtori vielä uskoi hänen parantumi- 
seensa ja taisteli hänen puolestaan. Hän kävi useana päivänä 
itse antamassa hänelle kylvyn, hän ja Fuller nostivat hänet 
hienoksi kuluneiden vanhojen liinalakanoiden varassa puuam- 
meeseen ja jälleen siitä vuoteeseen. Vieras opetettu vaimo tuli 
Iyisetten tilalle. Kun ihmiset läksivät hakemaan lääkäriä sai¬ 
railleen, niin he usein eivät tavanneet häntä kotoaan, vaan pit¬ 
kästä keltaisesta talosta, missä eversti Brunowin leski asui, 
pitäen ruokaa rahasta saatavana. Ulkopuolella seisoi myöskin 
kaunottaren ystäviä kysymässä, vieläkö hän eli ja oliko hänestä 
toivoa elämään. Everstinna, jota oli kielletty ottamasta osaa 
rokkotautisen hoitoon, kutsui ystävättäret salaa kyökin tietä 
häntä katsomaan, ja suolaisia kyyneliä vuodattivat linnoituk¬ 
sen rouvat ja neidot, eteisestä käsin, ovenraosta ja jopa avaimen 
reiästäkin katsellessaan sairaan huoneeseen. Kaikki toki tunsi¬ 
vat tarinan tanssikappaleesta »Kaunoinen Sophie», joka oli hur¬ 
mannut kihlajaisillan osanottajat niin että he nähtävästi koko 
elämänsä ajan aikoivat ravita itseään noilla muistoilla kuin 
milläkin mesileivillä. Ja tuossa oli nyt kaunoinen Sophie . . ! 



Se uusi tohtori vain uskoi parantumiseen. Eikö olisi parempi 
antaa Sophien kuolla? Kuitenkaan ei kenelläkään ollut aavis¬ 
tusta siitä, miltä Sophie Rosenborg todellisuudessa nyt näytti 
— hehän näkivät vain patjoja ja peittoja ja niiden välissä 
syvennyksen, mistä kuului hiljainen vaikerrus. Helena Haus- 
wolff, joka ei lastensa vuoksi uskaltanut tulla sisäpuolelle, mutta 
joka läpi ikkunan saattoi kuulla epätoivoisen valituksen, itki 
kuumia kyyneliä muistellessaan mennyttä onnen aikaa ja rakasta 
ystävätärtään. 

Sophie vaikeroi jälleen. Kun ei hänellä enää ollut yhtään 
selkeää ajatusta, vaan ainoastaan mittaamatonta kärsimystä 
sormenpäitä ja jokaista hiuskarvaa myöten, jopa ulkopuolella¬ 
kin itseään,niinettä häntä ympäröivä ilmakin oh täynnä jotain 
tuskien varastoa, josta alituisesti virtasi silmien, huulten ja 
korvien tukkeutuneihin rakoihin löyhkäävää kipua, niin elämä 
oh hänelle yhtäkaikkista, ja ainoa toivon toiminta tarkoitti sitä, 
että seuraava hetki soisi pikkuisen lievennystä, vaikkapa kuinka 
Vähäisen. Häntä ikäänkuin keitettiin hiljaa kuumenevassa 
höyryssä, häntä paistettiin tulisessa pätsissä, hän ei voinut lii¬ 
kahtaa, sillä olivat sitoneet hänen kätensä ja jalkansa. Ainoas¬ 
taan silloin hellitti, kun hänet nostettiin viileään veteen. Sil¬ 
loin hän kuuli uuden tohtorin hiljaisen iloisen äänen ja hänen 
sanansa: »toivokaamme!» Myös hän näki, että virsiä veisaavan 
tytön tilalla oli toinen nainen Ja samalla hän muisti, että olisi 
pitänyt kysyä, eikö Gustaf jo ollut kirjoittanut. Niin, ja hänel- 
tähän oli unohtunut, että hän itse kärsivällisyydellä saattoi vai¬ 
kuttaa parantumiseensa. Mutta hän ei jaksanut puhua. Miten 
oh mahdollista, että hän oh tälläinen möhkäle, hän jonka jalka 
juuri vasta oh niin kevyesti tanssissa noussut rakastetun miehen 
vierellä? Miten, miten, miten? Sophie Rosenborg, minä itse, 
missä minä olen? 

Ne olivat lyhyitä hetkiä jolloin hän jaksoi ajatella. Enin aika 
oh kiehumista kivun höyryssä ja paistumista tuskan pätsissä. 
Usein hän vaipui niin syvälle, että hän oh syvemmällä kuin oh 




pituusmatkaa kaupungista linnoitukseen. Ja siellä oli paljasta 
katajankäryä, lipeää ja ikuinen valkea. Eräänä iltana — tai 
mahtoiko olla aamu, hän kuuli hoitajan kysyvän, pitäisikö noutaa 
pappi. Ja Eisetten tuttu ääni vastasi, että hän kyllä heti lähtee 
hakemaan rovastia. Silloin Sophie pusersi rinnastaan kaikkien 
tuskiensa tulivuorten alta, ettei hän kuole. Hän ei tahdo 
kuolla! Molemmat naiset vaikenivat, ja Sophie arvasi, että 
Inisette meni kyökkiin veisaamaan. Toisen kerran Anna Bru- 
now ovelta puhui hänelle, että Helena tänään jälleen oh käynyt 
ikkunan alla ja käskenyt sanoa, että hän kovin on ikävöinyt 
Sophieta ja rukoillut Jumalaa, että hän pian paranisi. Silloin 
Sophien rinnasta, syvältä tulisten pätsien alta puhkesi huokaus. 
Hän olisi taaskin halunnut kysyä miten Helena voi, mutta hän 
ei jaksanut. Kuitenkin hän oh rouva Brunowin äänestä ym- 
märtävinään, että Helenalla oli ollut suruja ja että hän olisi 
tarvinnutkin Sophieta. Myöskin soittoniekka oh käynyt portilla 
kysymässä kaunoisen Sophien vointia. Ja eräänä päivänä, kun 
aurinko kauniisti sattui paistamaan — vaikkei Sophie siitä 
tietänyt mitään, koska hänen ikkunansa olivat tarkkaan pei¬ 
tetyt —, seisahtui Kress sudennahkaturkissaan ikkunan alle, otti 
povestaan soittimen ja huilutteli keskelle räystäällä raksuttavien 
varpusten laumaa, ihmeen heleän, sykähyttävän sävelmän — 
Sophien kihlausillan unohtumattoman Walzerin. Ah, kuinka hänen 
jalkansa tulisesti polki tahtia marraskuiselle jäätikölle ja kuinka 
hänen silmänsä kimmelsivät kilpaa kileitten kanssa, jotka lyhyen 
syyspäivän auringossa välkähtelivät! Peittoa vedettiin ikku¬ 
nasta syrjään. Opetettu hoitajavaimo seisoi nyökäten ikkunassa 
ja Anna Brunow, komea silkkishaali hartioillaan, kiiruhti han¬ 
kea pitkin soittoniekan luo, hopeatarjottimella punssipikari. 
Hänen täytyi tulla sisään, vaati rouva Brunow, sormetkin 
täällä kangistuvat — tohtori tosin oh sanonut, ettei potilasta 
saisi väsyttää, mutta tämähän vain saattoi virvoittaa. Ja niin 
Fredrik Kress hetken istui Anna Brunowin salissa, soittaen 
kappaleitaan, kunnes Anna Brunow ilosta itkien suuteli häntä 



otsalle ja hoitajavaimo hymyävänä istuutui hoidokkinsa kyn¬ 
nykselle kuuntelemaan, mutta itse hoidokki karahti niin voi¬ 
makkaaseen voihkinan itkuun, että soitto oli lopetettava siihen 
silmänräpäykseen. Pikkupojat, joita oli kokoontunut liuta 
ikkunoiden alle, eivät saaneet enää kuulla mitään kappaletta. 
Soittoniekka kiiruhti, turkin liepeet leiskuen, polkua kaupunkia 
kohden, tuskallisesti tuntien, että kuolemanvaara uhkasi kauno¬ 
tarta ja kauneutta, joka oli asettunut asumaan hänen suloiseen 
olemukseensa. Ade Schönheit, du Vergängliche, du zarter 
Fliichtling auf dem Erdenball. . .! 

Niinä päivinä, jolloin käännekohtaa potilaan tilassa odotettiin, 
saapui vihdoinkin kapteeni Hjärneltä kaivattu kirje. Se ase¬ 
tettiin maljaan hopeisten kynttilä]aikain väliin, mistä Fullerin 
rahat olivat rakastetun naisen käsien läpi lähteneet kaikkeen 
maailmaan. Tohtori oli ankarasti kieltänyt antamasta sairaalle 
mitään mikä häntä kiihottaisi. Ilokin kiihotti. Ja kuka tiesi 
mitä suljettu kirje sisälsi — vaikka olisi kertonut vihollisen jo 
kulkevan rajan yli. Sellaista saattoi aina pelätä näillä maan¬ 
äärillä. Kirje, jota sulki Hjärnen iso aatelissinetti, oli siis hopeis¬ 
ten kynttilänj aikain välissä. Everstinna nosti sitä pari kertaa 
ja katseli palavaa kynttilää vastaan, mutta ei erottanut mitään. 
Fullerin rahat olivat taas kaikki menneet, ei äyriä ollut jäljellä! 
Mies raukalla tuskin oli mitä enää myydä. Oo jeeminjee, miten 
paljon Fuller oli uhrannut rakkautensa tähden — saa nähdä 
mihin Gustaf Hjärne pystyy! Kirjettä ei voitu morsiamelle 
antaa ennenkuin Rosenström ilmoittaisi hänen onnellisesti 
sivuuttaneen vaaran ja tästäpuoleen astuvan parannusta koh¬ 
den. 

Sekin päivä tuli, ja nyt edistyminen yhä edelleen riippui hoi¬ 
dosta ja potilaan omasta myötävaikutuksesta, kuten tähänkin 
asti. 

— Nytkö alkaa vaikea syhytys? kysyi Sophie, joka jo saattoi 
avata silmiänsä. 

— Nyt. Mutta ei se kestä kuin muutaman päivän. Sidom- 




meko kiinni kädet, ettei meidän potilaamme lankeaisi kiusauk¬ 
seen? 

Rosenström hymyili tehdessään tämän kysymyksen. Ja 
Sophiekin tavoitteli hymyä, ensi kertaa pimeiden viikkojen jäl¬ 
keen vastatessaan: 

— Kyllä minä kestän ilmankin. 

Tohtori jatkoi ystävällisesti, istuen jakkaralla likellä vuo¬ 
detta, kuten monet kerrat ennen: 

— No, kun me nyt olemme olleet näin kiltit ja urhoolliset, 
ansaitsemme kauniin palkinnon. 

Pieni kirjelippu joutui Sophie Rosenborgin punottavaan kä¬ 
teen, jota taudin merkit osittain vielä avonaisina, osittain jo 
käpertyvinä, rumasti peittivät. Morsian säpsähti ilosta, kätki 
liikutettuna kirjeen povelleen ja odotti, että läsnäolevat jättäisi¬ 
vät huoneen. Hän ei nyt yrittänytkään vastustaa kyyneliä. 
Olivatko ne ilon vaiko pelon aiheuttamat? 

»Korkeasti kunnioitettu jalosukuinen neiti Sophie Rosenborg! 

Hartaasti rakastettu kihlattuni! 

Turhaa on minun yrittää kuvata niitä tunteita, jotka raatelivat 
sydäntäni, kun tuona pimeänä marraskuunaamuna liejuisella 
Hämeentiellä vielä kerran painoin sydäntäni vastaan rakastet¬ 
tuni. Kaipaus ei ole siitä lähtien silmänräpäykseksikään jättä¬ 
nyt minua. Unessa on minun silmieni jonkun kerran sallittu 
katsella sinun kauneuttasi, sinä minun valittuni, vaikka se ei 
suinkaan olisi ollut niin tarpeellistakaan, koska jokainen pur¬ 
teesi muutenkin on lähtemättömästi piirretty sisimpääni. Kui¬ 
tenkin olivat nämä unetkin minulle sanomattoman armaat, 
aivan niinkuin hyvänhajuisten ruusujen katseleminen meille 
armas on. 

Matkamme tuon kunnon Tochtanderin kanssa on käynyt 
onnellisesti, jos sivuutan, että eräässä majapaikassa . . . 

Sophie Rosenborg luki eteenpäin, mutta hänen mieleensä ei 
tarttunut sulhasen kuvaus vaaroista, jotka varkaiden ja erään 



raivohullun miehen hahmossa olivat matkamiehiä uhanneet. 
Hänen koko huomionsa kiintyi suloisesti, pelokkaana ja tus¬ 
kallisena siihen, mitä Hjärne puhui hänen kauneudestaan. 
Tämä ei ollut morsiamelle uutta. Hän oh lapsesta asti tottunut 
ihailuun, jonka hän herätti minne ikinä tuli. Hjärnen ihailu 
toki oh toista kuin kaikkien muiden. Hjärnen ihastunut katse 
vakuutti joka hetki rakkautta, se lausui pyhää Valaa ja kutsui 
aina esiin kainon ja kiitollisen punastuksen. Kun Hjärne hul¬ 
luna onnesta työnsi hänet pienen matkan päähän voidakseen 
saada ihailla hänen kauneuttaan, niin Sophie nöyränä oh kyy- 
neltynyt ja painanut maahan katseensa. Nyt kysyi Sophie it¬ 
seltään säikähtyneenä: eikö Gustaf enää välitä minusta, jos tulen 
vähemmän kauniiksi? Ja hän aavisti, että olisi pitänyt olla 
jotakin muutakin, paitsi ruumiillinen kauneus, joka takasi 
rakkauden kaiken varalta. Ja siinä ahdistuksessa, joka nyt häntä 
painoi ja pusersi, hän yhtäkkiä tunsi joutuneensa siihen taudin 
vaiheeseen, mikä Rosenströmin sanojen mukaan monelle oli 
kaikkein vaikein. Inhoittavan makea, äitelä halu pani hänet 
himoitsemaan harjaa, millä hangata käsiään, kaulaansa, kas¬ 
vojaan . . . Nyt hän ymmärsi minkätähden tuo opetettu apuih- 
minen oli leikannut häneltä kynnet. Hän tunsi vihamielisyyttä 
sekä häntä että tohtoria kohtaan. Tuulivatko he, ettei hän löy¬ 
täisi keinoja niillä repiä ja raappia, jos niin halusi. Toinen asia 
oh, ettei hän halunnut. Hän halusi säilyttää kauneutensa ja 
pitää sormensa kaukana siitä ilkeästä parantumisesta, mikä 
nyt oh edessä. Rosenström oh luvannut, ettei se kestäisi kuin 
muutamia päiviä. 

Mutta täytyihän hänen nopeasti lukea kirjeen loppu ennen¬ 
kuin tuli pimeä ja silmiä rupesi särkemään. 

-»Olemme Tochtanderin kanssa tarkastaneet varas¬ 
toja pitkin rajaa. Eversti on ollut kaikin puolin tyytyväinen 
toimiimme. Toinen asia on sitten, onko tyytyväisyyden aihetta 
siihen, mitä tarkastuksessamme on käynyt ilmi. Köyhyys tässä 
maassa on kuvaamaton. Nyt on edessämme aika vaivaloinen 



matka pohjoista kohden. Vaihteen vuoksi silloin tällöin täytyy 
syntyä pieniä kahakoita, kun ryssä luonteensa mukaisesti ei 
kunnioita sopimuksia, vaan tulee meidän puolellemme, tavalli¬ 
sesti varastaakseen mokaa tai heiniä, joita ei meillä itselläm- 
mekään lainkaan ole liiaksi. Ei auta silloin muu kuin antaa kuo¬ 
noon niin että hän muistaa, vaikka leikki kävisikin veriseksi. 

Mutta kyllin jo näistä sotaisista asioista. Paljon mieluum¬ 
min taivutan polveni korkeasti kunnioitetun ja hartaasti rakas¬ 
tetun ihanan kihlattuni edessä ja pyydän häntä yhdessä kans¬ 
sani ajattelemaan aikaa, jolloin pyhä avio vala on vihkinyt 
meidät mieheksi ja vaimoksi eikä meitä erota muu kuin kuo¬ 
lema. 

Malttamattomana odotan sitä kirjettä, joka päästää minut 
tuskallisesta levottomuuden tilasta, missä pysyn siihen saakka, 
kunnes saan varmuuden, ettei minun korkeasti kunnioitettua 
ja hartaasti rakastettua kihlattuani mikään uhkaa, ei sielun 
eikä ruumiin puolesta . 

Viimeiseen hengenvetooni olen viimeistä veripisaraani myö¬ 
ten korkeasti kunnioitetun ja suuresti rakastetun jalosukuisen 
ystävättäreni nöyrin ja uskollisin palvelija 

Gustaf Hjärne.» 

Sophie Rosenborg tempaisi pieluksen päänsä alta, käänsi 
päällepäin sen kylmän toisen puolen ja upotti kuumat, raivos¬ 
tuttavan syyhyn takaa-ajamat kasvonsa viileää liinavaatetta 
vastaan. Mutta lievennys oli hyvin lyhyt. Koko ruumis joutui 
saman kipinöivän, kuuman-tahmean, pistävän ja takaa-ajava- 
maisesti ahdistavan kivun valtaan. Sophie Rosenborg huusi 
voimiensa takaa apua. 

— Sitokaa kiinni käteni ja jalkani, muuten minä raatelen 
itseni veriseksi! pyysi hän. 

Mutta hetken perästä hän rukoili, että siteet päästettäisiin 
irti, koska hän ei mitenkään kestänyt tätä tuskaa. Vain vähän 
hän halusi koskettaa kädenselkää, mitenkään vahingoittamatta 



pintaa. Anna Brunow puhui nyt sekä lain että evankeliumin 
kieltä. Juuri nythän oli vaarallisin vuorokausi. Juuri nythän 
täytyi välttää arpia syntymästä. 

— Oo, sinä et tiedä, mitä tämä on! Minun täytyy käydä 
käsiksi johonkin paikkaan — ei kasvoihin, mutta . . ! Eikö nyt 
ollut mitään lieventävää? 

— Tohtori on kieltänyt niitä antamasta. Hän jo viskasi yh¬ 
den pussillisen palavaan uuniin. 

— Oo, tuokaa, auttakaa, auttakaa! Minä en jaksa tätä. 

— Mutta muista toki Gustafia, joka niin hellästi kirjoittaa 
sinulle. 

— Jos hän pitää minusta niinkuin hän vakuuttaa, niin hänen 
rakkautensa täytyy kestää rumuus niinkuin kauneuskin! Anna, 
pane vesikääre kasvoilleni. On niinkuin minua piestäisiin nok¬ 
kosilla. 

Rosenström tuli jakkaralleen vuoteen ääreen. Hän kiusoitteli 
tänään kaunotarta, selittäen, että hengenvaara on ohi ja että 
nyt vaaditaan vain itsehillintää ja kärsivällisyyttä — tämä ei 
enää ole mitään. Muutama päivä vain kärsivällisyyttä. Nyt 
ollaan aviosäädyn kimnaasissa. Everstinna Brunow tuli kysy¬ 
mään, eikö voisi syhyvään pintaan siroittaa tällaista keltaista 
jauhetta, jota Helena Hauswolff oh lähettänyt, keventääkseen 
ystävätärensä kipua. Helena oh vakuuttanut, että jauhe on 
erinomaista. Hän oh ostanut sen joltakin merikapteenilta, joka 
oh tuonut sen Spanjasta. Rosenström katseli ja haisteli jau¬ 
hetta ja käski sillä tappaa syöpäläisiä. Everstinna kiirehti 
pelastamaan spanj alaisen rohdon ennenkuin tohtori ennätti 
viskata sen uuniin. Hän tiesi myös kertoa uutisia kaupungilta. 
Saattoi tapahtua, että kapteeni Hjärne ja luutnantti Lochtander 
tulisivat kotiin jo uudeksi vuodeksi. Linnoitukseen oh saapunut 
maaseudulta kuomurekiä nuorisoineen, jotka halusivat olla 
mukana linnoituksen rekiretkehä. Mutta oh luvattu, että se vie¬ 
tettäisiin vasta kun neiti Rosenborg tuhsi terveeksi. Kress oh 
paperille kirjoittanut kauniin valssinsa ja hyvin kauniilla käsi- 



alalla piirustanut siilien sanat »Kaunoinen Sophia». Myöskin 
oli tuo erinomainen soittoniekka käskenyt tuoda kaikkein kun- 
nioittavimpien terveistensä ohella pyynnön, että hänelle vain 
ilmoitettaisiin, milloin kaunokainen haluaisi kuulla soittoa, niin 
hän ilmestyisi trubaduuriksi ikkunan alle. Näin paljon iloa oli 
hänelle valmistettu. Mutta hän ei osannut ottaa vastaan, hän 
ei osannut iloita! 

Yhtäkkiä Sophie loi Rosenstromiin pitkän silmäyksen ja 
kysyi: 

— Miksi te kaikki kiusaatte minua puhumalla kauneudesta, 
kun te kukaan ette kuitenkaan usko minun eheänä pääsevän 
tästä vuoteesta. 

— Pieni Sophie, vastasi tohtori hymyillen, — minulla on 
syytä uskoa parantumiseenne. Ja lisäksi voisi tapahtua, että 
tautivuode olisi kirkastanut teitä, ihmistä. Minulla oli hurskas 
isä, joka olisi selittänyt asian näin. Ja kokemukset lääkäriäjai¬ 
tani vahvistavat tätä myöskin. Ihmisen pitää tautivuoteelta 
nousta viisaampana. Niinkuin näette, istuu tässä nyt koulu- 
mestari, sormi pystyssä. 

Sophie Rosenborgin kipeät sinettyneet huulet ilmaisivat suurta 
epäilystä. 

— Vai pitäisi tällaisen taudin tehdä ihminen paremmaksi! 
Ei, hyvä tohtori, ei minua . . . Hitto vieköön, sanon. 

Rosenström nosti etusormensa nuhtelevasti nyökkäämään ja 
nousi. 

— Toivon ylihuomenna tapaavani tässä kiitollisen ja elä¬ 
mänhaluisen toipilaan. 

Sophie terästi katsettaan: 

— Eikö huomenna, hyvä tohtori? 

— Täytyy lähteä matkalle. 

Sophie tunsi pettymyksen nousevan rintaansa ja makasi 
silmät ummessa. 

Everstinna liikkui huoneessa järjestellen jotakin. Ilta oli 
pimennyt. Yhtäkkiä ilmestyi vuoteen ääreen ihmishahmo, joka 



ei ollut Susanna, se opetettu apu vainio. Tämä oli kaita ja nuori 
Inisette. 

— Minun rakas fröken on ylhäistä sukua. Mutta ylhäiset 
eivät virsistä pidä. En ole veisannut, kaksi viikkoa jo on men¬ 
nyt. Jumala käskee sanoa: tauti ei ole kuolemaksi, vaan pa¬ 
rannukseksi. Linnan muurit ovat huonot, kun vartiat ovat 
huonot. Ihminen on huono kun sydän on huono. Jumala tahtoo 
meitä parannusta tekemään. Kauneuden lahja on suuri lahja. 
Se on annettu Jumalan tarkoituksia varten, ei maailman 
eikä hiton. Fröken jos lupaa uhrata Jumalalle kauneuden, 
niinkuin Abraham uhrasi Iisakin, niin Jumala antaa sen 
takaisin . . . 

Lisette oli vaipunut polvilleen ja rukoili pää lattiaan painu¬ 
neena. Everstinna Brunow, joka oh ollut ottamaisillaan sei¬ 
nältä suurta kullattua peiliä — ainoaa keltaisen budoaarin täy¬ 
delleen säilynyttä loistoesinettä —, päästeli sitä varovasti kä¬ 
sistään piironkia vastaan, eikä hän tytön heikosta ruotsinkielestä 
saanut käsitystä sanojen sisällöstä. Kuitenkin hän ymmärsi, 
että tyttö rukoili, ja hänen mieleensä johtui ettei hän itse näy- 
tellessään nunna Elisabetia näytelmässä »Luostarin salaisuudet» 
ollut voinut rukoilla sen kauniimmin. Hän oh hämmästyksis¬ 
sään piiastaan Lisettestä — missä oh tyttö oppinut tämän 
kaiken? Siitäkö vanhalta ylämaan tietäjältä, jonka luokse hän 
meni joka viikko, kuullakseen tulevia kohtaloja ja jonka luota 
hän itkettyneenä palasi? Saattoi tyttö pahanen olla oikeassa: 
ei ohut elämä kaupungissa eikä linnoituksessa aina niinkuin piti. 
Eikä ehkä täälläkään hänen kotonaan, nimenomaan silloin kun 
oh niin paljon juotu, että tapeltiin ja irstailtiin. 

Lisette ei itkenyt, mutta hänen äänensä itketti. Sophie Ro- 
senborg voihki tätä ääntä kuunnellessaan ja itki vielä senjälkeen 
kun Lisette oh lausunut aamenen sanan ja lähtenyt huoneesta. 

— Minä vaivainen syntinen ihminen . . . 

Ja Sophiekin rukoili nyt, rukoili hyvin pitkien aikojen jäl¬ 
keen — tai olikohan hän koskaan rukoillut? — ja ajatteh, että 



jos hän muuttuu jumaliseksi, niin Jumalan pitää säilyttää hänen 
kauneutensa. Hän tahtoi tulla jumaliseksi. . .1 

Tuntui oudolta, että tämä rukouksen hetki oli kulunut kipu¬ 
jen tuntumatta. Mutta seuraavassa hetkessä jo palasi nokkos¬ 
ten poltto entistä väkevämpänä. Rukous ei enää auttanut 
vähääkään. 

— Inisette, tule pian, Lisette! 

Inisette seisoi sairaan vuoteen luona ja puhui: 

— Pysy rukouksessa, sisareni Herrassa, niin kestät. Ja kun 
paranet, tulet tietäjän luo. Hän selittää kaikki. 

— Oo, Inisette, älä mene pois. Oletkin hyvä tyttö, olen mo¬ 
nasti sinua nuhdellut ilman syytä. Älä mene pois, sinä hyvä 
suomalainen tyttö. 

Everstinna kutsui palveluspiikansa. Hän ei jaksanut yksinään 
käsitellä peiliä, jonka suurella vaivalla äsken oh irroittanut 
naulasta. Miksei hän sitten ottanut tulta? Inisette kuului eh¬ 
dottavan, että sytytettäisiin kynttilät, mutta everstinna Vas¬ 
tasi hänelle niin hiljaa, ettei Sophie kuullut mitä hän sanoi. 
Yhdessä he kantoivat peiliä, ja ovenavauksessa kultaiset kehyk¬ 
set niinkuin myös itse pinta välkähtivät kuin jäähyväiset, jotka 
kättä heiluttaen lausutaan viimeisen kerran. 

Sophie ymmärsi yhtäkkiä kaikki. He eivät tahtoneet, että 
hän näkisi kasvonsa kuvastimessa. Hän oli siis sanonut jäähy¬ 
väiset entisille kasvoilleen. Millaiset tulisivat hänen uudet kas¬ 
vonsa olemaan? Niin rumat varmaan, että tahdottiin säästää 
häntä niitä näkemästä. Kun everstinna Brunow palasi huo¬ 
neeseen, kuului häntä vastaan särkynyt, vihamielinen ja käheä 
nauru. Hitto vie . . ., piru vie! 

— Miksi kannoitte pois peilin, viimeisen kauniin esineen, 
mikä minulla vielä oli täällä onneni päiviltä . . .? 

— Puhdistettavaksi, rakas Sophie. Tohtori on käskenyt. . 
Kaikkea olemme puhdistaneet. Minä olen polvillani parsinut 
damastipäällisiä, jotta ne sinun häissäsi oksivat siistit. . . Kai 
ne täällä meillä vietetään, vai tahdotko linnoitukseen? Kai sen- 



tään tämä huone saa olla hääkammiosi. . .? Puhu, kaunoinen 
Sophie? 

Ikäänkuin katto ja ikkunaruudut olisivat pudonneet alas ja 
murskanneet häneltä jäsenet, Sophie Rosenborg huusi kauhulla 
vastaan: 

— Ruma Sophie! Te olette kaikki tietäneet, että minä tulen 
rumaksi ja sentähden vieneet pois peilit. Te uskottelitte minulle, 
että paranen. Voi etten koskaan olisi ollutkaan kaunis, voi 
minua! 

Sinä yönä Sophie Rosenborg houre-unessa katkoi kaikki suo¬ 
jelevat siteensä ja lieventävät kääreensä, ja ikäänkuin mielen¬ 
häiriö olisi hänet vallannut, hän julmalla nautinnolla raateli 
itsensä verille. Hänen valkoiset voimakkaat kätensä raastoivat, 
säästämättä kasvojakaan tai hiuksia. Hän hekumoi tuhoamisen 
työssä ikäänkuin olisi vihdoinkin päässyt käsiksi veriviholh- 
seensa, tautiin, joka oli tuottanut hänelle mittaamatonta kär¬ 
simystä. Kuitenkin hän, tuntiessaan kevennyksen nautintoa, 
joka pian muuttui uudensävyiseksi kirveleväksi tuskaksi, tunsi, 
että auttamaton tuho nyt oh tullut. Hän on nyt mennyttä, 
nyt ei ole muuta lieventäjää kuin hauta. Suu, sieraimet, silmät, 
kirvelevät haavat, verille puhjenneet kynnen-alukset — kaiken 
päälle multa ja tukahdus. 

Kun kaupungissa ja linnoituksessa kerrottiin, mitä oh ta¬ 
pahtunut, otettiin tieto vastaan eri tavoin. Helena Hauswolff 
suri kuin omaa korvaamatonta tappiota. Miehet vaikenivat 
moneksi illaksi, kiroilivat ja päättivät, ettei rekiretkeä Viapo¬ 
rissa enää milloinkaan ajatella. Tämän he olivat velkaa Sophielle, 
joka oh ollut silmien ilo. Naiset kertasivat sanoja, jotka joku lin¬ 
noituksen kenttäpappi oh lausunut: jos ihminen tekee kauneudes¬ 
taan jumalansa, niin se otetaan häneltä pois. Fredrik Kress ei 
moneen päivään halunnut nähdäkään huiluaan. Hänen suden- 
nahkaturkkinsa liepeet liehuivat pitkin kaupungin syksyisiä 
teitä, hänen tehdessään pitkiä kävelymatkoja Kluuvin rannoilla. 




Jokin haaltunut lehti, joka lepatti yksin oksallaan, saattoi lau¬ 
laa hänelle elegian ja myrsky välittää hänelle fuugan. Kerran 
he Rosenströmin kanssa kohtasivat toisensa Rantatiellä, lyöt¬ 
täytyivät yhteen, kävelivät tuimasti ja nousivat ryteikköjen 
halki Kaasa-vuorelle. Pitkän vaitiolon jälkeen Kress kysyi: 

— Mitä luulet sulhasen sanovan? 

— Hän ei saa tehdä onnetonta naista vielä onnettomammaksi. 

— Onko hänelle kirjoitettu? 

— Pyysin rouva Brunowia kirjoittamaan. Koetan joka 
tapauksessa tavata sulhasen ennenkuin hän menee morsiamensa 
luo. 

— Recht so. Hänen täytyy ymmärtää, että jäljellä toki on 
sisällinen kauneus. 

— Jospa tyttö raukka ensin itse käsittäisi, että niin on. Hä¬ 
nestä tuntuu siltä kuin kaikki olisi menetetty. 

— Ach was, hänen täytyy alkaa hoitaa sisäistä minäänsä. 
Kun auringon valo on sammunut, tulevat esiin tähdet. Musiikin 
täytyy auttaa Sophietä. Hänen täytyy jälleen löytää kauneu¬ 
tensa, parempi kauneutensa. Minä soitan hänelle elegian, minä 
soitan hänelle fuugan. Musiikki on paras lääke . . . 

— Olet oikeassa, veli Kress, sanoi Rosenström, — mutta 
jollei hän ensinkään sattuisi tajuamaan musiikkia. 

Soittoniekka tuijotti ystäväänsä tohtoriin: 

— Könnte das möglich sein bei einer so schönen Frau? Olisiko 
sellainen mahdollista niin kauniille naiselle? 

— Minä olen neuvonut häntä itse ompelemaan myötäjäisensä; 
niitä hän nyt ompelee. 

— Ach ja, das ist nicht schlecht. Varmaan se antaa sisältöä 
hänen elämäänsä. Mutta minä uskon, että niin kauniin naisen 
täytyy käsittää myös musiikin taivaallinen missioni. 

— En tiedä toista lääkettä kuin työ. 

Sophie Rosenborg oppi ompelemaan, ja tämä työ todella 
lyhensi hänen päiviään. Hän tottui näkemään rumentuneet 
kätensä — mahtoivatko kasvot todella olla yhtä rumentuneet? 



Peiliin ei hän katsonut. Ja olisiko arpia voitu välttää, jollei 
tuo onneton raivo olisi riivannut häntä silloin yöllä? Mutta 
tehtyä ei saanut tekemättömäksi. Niinkuin tuleva nuori äiti 
ilon ja pelon vallassa varustaa vaatetta esikoiselleen, niin tämä 
rumentunut morsian suuren pelon ja heikon toivon vallassa 
kuljetti neulaa pitkien valkoisten saumojen läpi. Kaupunki ja 
linnoitus olivat joutuneet hänestä loitolle, hänen ajatuksensa 
kiersivät yhtä ainoaa asiaa: mitä oli Gustaf, hänen rakastet¬ 
tunsa sanova? Tuntien sulhasensa jaloksi mieheksi, Sophie 
Rosenborgissa varmistumistaan varmistui usko, että hänen 
rakkautensa kestäisi tämän pettymyksen, johon ei yksikään 
ihminen ollut syypää. Sophie sai vihdoin viimein ja taistelun 
jälkeen voimaa tulla ruokapöytään, missä kukaan ei näyttänyt 
huomaavan mitään eroa hänen ulkomuodossaan, ja tuttu kortin¬ 
peluu jatkui, ikäänkuin ei mitään olisi tapahtunut. Sophie itse¬ 
kin koetti unohtaa sairautensa seurauksineen. Anna Brunow 
vakuutti kaikkien ilostuneen siitä, että vaikea tauti oli mennyt 
niinkin jälkiä jättämättä. Sophie ei katsonut peiliin, ei, ei! 
Mutta hän hyvin tunsi käsillä koskettaessaan kasvojaan, että 
kaikkialla oli isot syvennykset, ikäänkuin häntä olisi herneillä 
paiskeltu. Mutta ulos hän meni vain pimeässä ja Iyisetten seu¬ 
raamana, joka kantoi lanternaa. 

Alettiin odottaa kotiin kapteenia ja luutnanttia. Sophien 
pelko yltyi yltymistään. Hän alkoi toivoa, että Gustaf vasta 
myöhemmin palaisi — niinkuin luultavaa olikin —, jotta hänen 
ihonsa ennättäisi silitä ja ilkeä punerrus, mikä oh ainakin käsissä 
ja luultavasti myös kasvoissa, vaikenisi. Anna Brunow va¬ 
kuutti, että Hjärne tuskin tulisi huomaamaan morsiamessaan 
sairauden jälkiä, ja tohtori Rosenström vakuutti häntä kohdan¬ 
neen onnettomuuden ainoastaan voivan syventää rakkautta 
kihlattujen kesken. 

Olisiko ehkä sittenkin ollut parempi kirjoittaa Gustafille ja 
valmistaa häntä siihen mitä oh tapahtunut? johtui monasti 
onnettoman morsiamen mieleen. Olisi voinut kierrellen puhua 



sairaudesta ja antaa hänen vain aavistaa jotakin. Mutta nyt 
oli sekin myöhäistä. Täytyi toivoa, että tohtori olisi oikeassa. 
Jos Hjärnen rakkaus oli niin syvä ja vahva kuin hän oli vakuut¬ 
tanut, niin eihän ehkä todella rakastetun ulkomuoto voinut 
merkitä aivan kaikkea. Ehkäpä heidän rakkautensa nyt mo¬ 
lemmin puolin kävisi vain hellemmäksi. Sophie itse teki selit¬ 
telyissään sydämelleen täyttä väkivaltaa. Todellisuudessa täl¬ 
laiset miedot vivahtelut siitä mitä ennen oli ollut — heidän 
rakkautensa täydestä yltäkylläisyydestä — olivat hätäsuoje- 
lusta, laihinta lohdutusta. 

Hän ajatteli sitäkin, mitä häneen, Sophiehin, olisi vaikuttanut, 
jos Hjärne olisi läpikäynyt kauhean taudin ja menettänyt kau¬ 
neutensa, ja morsiamen olisi pitänyt suudella turmeltuneita 
huulia, painaa poskensa rumentunutta poskea vastaan? Sitä 
oli kauhea ajatella. Olisi hän toki rakastanut vieläkin, mutta 
ei niinkuin ennen. Sitä oli kauheaa ajatella. 

Helena Hauswolff olisi varmaan voinut olla hyödyksi ymmär¬ 
tämyksellä ja neuvoilla. Mutta häneltä oli tullut vain lyhyitä 
kirjelippuja. Miksei hän tullut? Eikö ystävyyskään kestänyt: 
tätä? Vai lapsiaanko hän suojeli? 

Niin kuluivat päivät epäilyksessä ja tuskassa. 

Kukaan ei enää rouva Brunowin täysihoitolassa tai kaupun¬ 
gissa puhunut Kressin valssista ja »Kaunoisesta Sophiestä». 
Sanottiin »Sophie raukka». Ja oh niitäkin, jotka sanoivat, että 
ylpeys käy lankeemuksen edellä. Sophien muistosäilöön tul¬ 
vahti jonkin kerran varkain ja kutsumatta soittoniekan tun¬ 
teelliset ja hekumalliset sävelet. Ah, sitä makeutta, sitä lois¬ 
toa ja autuutta! Mutta nämä muistot olivat liian vaikeat vas¬ 
taanottaa. Ja hän hääti ne luotaan ja päätti unohtaa nuoruu- 
tensa, rakastettunsa, kaiken, kaiken . . .! 

Suurta joulusiivousta tehdessään Anna Brunow pani kel¬ 
taisen budoaarin entiseen kuntoonsa, »jotta jälleen saatte siellä 
olla iloiset ja tyytyväiset». Suureen kultaiseen peiliin oli liit- 



tynyt katkera muisto sairauden ajalta ja Sophie pyysi ärtyneenä, 
että peili peitettäisiin. 

— Mutta rakas pieni ystävä, on ihan turhaa peljätä — katso 
vain rohkeasti peiliin, kehoitti everstinna Brunow. — Et ole 
rumentunut. 

Kuitenkin hän sitten levitti valkoisen vaatteen peilin eteen. 


Päivää ennen jouluaattoa, kun kaupunkilaiset olivat ulkona 
valmistamassa jouluvaroja kotiin juhlaa varten, istui Sophie 
Rosenborg työnsä ääressä, koettaen heikentyneillä silmillään 
suorittaa morsiuslakanoittensa kirjailua. Ne olivat hienointa 
Hollannin liinaa ja Helena oli lähettänyt hänelle kauniin, viini- 
rypäleterttuja esittävän kirjailumallin. Sophie ompeli piste 
pisteeltä tätä mallia heikossa talvisessa valossa. Valkoinen viileä 
pellavavaate rauhoitti hänen sormenpäitään. Hän oli säästänyt 
juuri tämän työn juhliksi. Tämä työ on oleva hänen paras 
joululahjansa. 

Silloin yhtäkkiä rämähti kiihkeä soitto kuistin vanhasta ruos¬ 
tuneesta kellosta. 

Sophie säikähti ja päätti olla avaamatta. Hän oli tänään 
varmasti hirveän ruma. Soittakoon siellä niin paljon kuin ha¬ 
luaa — kuka lieneekin. Mutta vieras — kuka lienee ollutkaan 
— soitti todella soittamistaan. Sophien mieleen johtui, että oli 
tavallista hämärämpi päivä ja että ehkä hänelle olisi tulossa 
kaivattu kirje. Varmaan kirje liittyi jouluun. 

Niin hän päästi suuren valkoisen vaatteen valumaan käsis¬ 
tään permannolle ja kiiruhti ovelle. Tulijalla oli todennäköisesti 
kiire, hän tempoi lukkoa kaiken aikaa, jolloin Sophie sisäpuo¬ 
lelta kiersi avainta, ikäänkuin suuttuneena siitä, että hänen 
eteensä pantiin vastuksia. 

Gustaf Hjärne, yllään matkaturkki, kauniit rakkaat kasvot 
katsoen kolmikulmaisen hatun alta! Sophie seisoi keskellä oven¬ 
avausta, keskellä päivänvaloa, säikähtyneenä ja onnesta va- 



visten, joka silmänräpäys valmiina tarttumaan kaivatun armaan 
kaulaan. Mutta Gustaf Hjärnen katse kävi jääkylmäksi, kun 
hän kysyi: 

— Onko fröken Rosenborg kotona? 

Sophie ei saanut sanaa suustaan. Hän jähmettyi niinkuin 
kuollut jähmettyy ja hänen ruma vasen kätensä piteli sydäntä, 
voimatta irtaantua sen suojelemistyöstä. Sydän oh halkeamai¬ 
sillaan. 

— Onko hän sitten linnoituksessa? Etkö saa suutasi auki? 
Siis toki täällä kaupungissa? Sano terveisiä kapteeni Hjärneltä. 
Koetan palata illalla. 

Gustaf Hjäme paiskasi oven kiinni. Gustaf Hjärne läksi. 
Kello rämähti hänen jälkeensä kuin ilkkunauru. Hän ei ollut 
tuntenut morsiantaan. 

Sophie Rosenborgin silmissä oli maailma mustana. Kaikki 
kärsimys sairauden ajalla oh vähäistä tämän hetken rinnalla. 
Pimeys ja epätoivo olivat hänet piirittäneet. Pienen hetken 
hän koetti selvittää itselleen mitä oh tapahtunut. Pyörrytti. 
Pimeys tempasi hänet huimaavalla voimalla mukaansa. Hän 
kaatui portaisiin ja jäi siihen. Hän ei enää tietänyt mistään. 


Matkallaan komendanttitaloa kohden ennätti kapteeni Hjärne 
tavata useita tuttavia, ihmisiä kun huomenna alkavan joulu¬ 
juhlan vuoksi oli runsaasti liikkeellä. Kaikkein ensimmäiset 
olivat Fuller ja Dirchsen, joista viimemainittu köpitti iljangolla 
hyvän rautapohjaisen keppinsä varassa. Molemmat huitaisivat 
iloisesti kädellään ja päästivät samassa surullisia huudahduksia, 
joihin kapteeni säteilevän iloisesti, vaikka jonkun verran malt- 
tamattomasti vastasi, hänen kun oikeastaan olisi pitänyt heti 
mennä ilmoittautumaan komendanttitaloon eikä morsiamel¬ 
leen. 

— No, mon cher Hjärne, tulet fröken Rosenborgin luota tie¬ 
tysti? sanoi Fuller. 



— Tietysti, mutta valitettavasti hän ei ollut kotona enkä 
tiedä, voinko enää tänään tulla takaisin. 

— Eikö hän ollut kotona? mutisivat vanhat herrat yhdestä 
suusta. — Tietysti hän oli kotona, hän ei ole päivän valossa 
käynyt kaupungilla kahteen kuukauteen. Kyllä hän nykyään 
aina istuu kotona. 

— Mitä pirua te puhutte? sanoi vuorostaan kapteeni, puo¬ 
leksi närkästyneenä, puoleksi leikillä. — Pitäisikö minun mor¬ 
siameni ehkä pelätä päivänvaloa? Ei, siellä ei ollut kotona kei- 
tään muita kuin rokonarpinen piika, joka avasi oven. 

Vanhat herrat tuijottivat vaieten komeaan nuoreen kapteeniin. 

— Tiedä huutia! sanoi Fuller. 

— Mene helvettiin! sylkäisi Dirchsen. — Se rokonarpinen 
piika on ollut sinun oma morsiamesi. Etkö sitten tiedä mitään 
hänen sairaudestaan? Etkö ole saanut kirjeitämme? Sinä ka- 
nalja, nyt olet verisesti loukannut morsiantasi, joka muutenkin 
on tarpeeksi onneton. Mitä kaikkea olet mahtanutkaan hänelle 
sanoa! 

Vaieten otti Hjärne vastaan kaikki mitä hänen päälaelleen 
sateli. Sitten hän päästi irti kiroussanavarastonsa kuin tulivuori 
purkauksensa. Herrojen yhä selittäessä tapahtumia hän vähi¬ 
tellen alkoi ymmärtää niistä jotakin. Kului kuitenkin aikaa 
ennenkuin hän teki johtopäätökset, ja silloin hänen huuliltaan 
lohkeni sana: mahdotonta! Ja tätä hän toisteli, masentuneena, 
koettaen käsittää, mitä hänelle kerrottiin. 

— Ota lukuun, sanoi Fuller, — että naiselle merkitsee kau¬ 
neus puolet hänen sieluaan. 

— Monelle se merkitsee koko sielua, lisäsi Dirchsen, ilkeästi 
mulj auttaen silmävalkuaisiaan. — Pelkäänpä, että tässä ta¬ 
pauksessa on surmattu naisen sielu. 

— Niin, jatkoi Fuller papillisella ankaruudella, — kiirehdi 
korjaamaan mitä korjattavissa on, jos tahdot käydä kunnialli¬ 
sesta ruotsalaisesta upseerista. Mars keltaiseen taloon takaisin. 
No, mitä siekailet, mars anteeksi pyytämään! 



Hjärne veti miekan tupesta. Valjennein kasvoin hän huusi, 
ettei näihin kunnialle käypiin hävyttömyyksiin ollut muuta 
vastausta kuin tässä tämä näin! Katsokoon jokainen, joka ha¬ 
luaa jäädä elämään, eteensä, sillä hän lävistää häpäisijät. . .! 


Nousevana päivänä, joka oh itse pyhä jouluaatto, samalla 
tunnilla, jolloin kaupungin porvarikaartin lippu päästettiin valu¬ 
maan raatihuoneen ikkunasta Suurtorille päin, ja joulurauha 
julistettiin, tuli kapteeni Hjärne ratsain torille, mutta ei pysäh¬ 
tynyt kansanjoukkoon, joka siinä paljastetuin päin seurasi 
toimitusta. Hän oli linnoituksesta tullut minkä hevonen pääsi 
ja oli matkalla morsiamensa luokse. 

Hänen taskussaan painoi joululahja: kallisarvoinen, loistava 
kaulakoru, jonka hän oli varannut Sophielle hääpukua varten. 
Sitä naista varten, jolle ei maailmassa ollut kauneudessa vertaa 
ja jota ei hän mitenkään voinut yhdistää siihen ihmisolentoon, 
joka hänelle oh avannut oven tuttuun taloon, kun hän pitkän 
eron jälkeen, rakkauden huumassa hänen luokseen ikävöi! 
Hänen luokseen hän kuitenkin nyt oli matkalla, ja tuolle run¬ 
nellulle kaulalle hänen oh tänään ripustettava kultakäädyt ki- 
maltelevine jalokivineen. Hän tiesi olevansa rikollinen, hän tiesi, 
että tuskin voisi saada anteeksi. Mutta eihän hän ollut voi¬ 
nut tällaista aavistaa tulevaksi! Ja jos Sophie oh muuttunut 
— mihin ei hänkään ohut syypää —, niin ei hänkään, Hjärne, 
ollut sama kuin eilen: hän oh taittunut mies. Kuinka saattoi- 
kaan niin äkkiä mennä väkevä, riemuntäysi elämä, ja jäljelle 
jäädä vain kova velvollisuus! 

Tuossa oh portti, josta hän niin monet kerrat oh kulkenut 
ulos ja sisään — viimeksi eilen, pettyneenä siitä, ettei tavannut 
rakastettua! Hänkö? Ei hän, vaan toinen, j ota ei tänään enää ohut. 

Hänen kiinnittäessään hevosta tuttuun renkaaseen tallin- 
seinässä, avattiin ovi ja iloisesti toivottaen hyvää joulua jäl¬ 
keensä, astui pihamaalle kaupungin physicus Rosenström. 



Hän uudisti hyvän toivotuksensa myöskin tulijalle, lausui 
ilonsa hänen palaamisensa johdosta ja lisäsi hymyillen: 

— Minun potilaani tila paranee päivästä päivään. Toivori¬ 
kasta mieltä vain! 

Mutta Hjäme oli liian selvään nähnyt ne kasvot, jotka eilen 
olivat tulleet häntä vastaan tuossa ovenavauksessa. 

Hän seisoi hetken ovella, ennenkuin vetäisi soittokellon kah¬ 
vasta. Kello rämisi läpi talon kuin rikollisen omantunnon syytös. 



V 


VIIKIN LATOKARTANON TALOUSMAMSSELI. 

Amalia Lizelles ajoi latokartanon hallavalla hevosella, kääsien 
takana Viikin tallirenki, Turun tielle juuri samoina aamuhet- 
kinä, jolloin kaupungin vaimot kujien kulmissa kohtasivat 
toisensa pohtiakseen niinhyvin omia kuin toistenkin asioita. 

Amalia oli pukenut ylleen kirsikanvärisen kaapunsa ja tämän 
suojaksi vanhan viitan, jonka helposti saattoi pudottaa hartioil¬ 
taan kaupunkiin tullessa. Vaimot seuloivat sanojaan päät yh¬ 
dessä, kantamukset käsivarrella, ja oh tämä kohtaaminen mo¬ 
nelle ainoa virkistys raskaan päivän mittaan. 

— Kaiketi jo olette kuulleet? Pormestarin mamsselia pyydet¬ 
tiin talousmamsseliksi — voitteko aavistaa minne? Tällä kertaa 
ei tuotettukaan Ruotsista, vaan kysyttiin Amaliaa. Ja mikä on 
ettei hän kelpaisi. Korea on katsella ja työhön totutettu. Niin, 
ja onhan se nähty, etteivät Domarbyn herrat häntä nai, ei 
vanhempi eikä nuorempi. Mutta eihän Amalia ole koskaan vä¬ 
littänytkään auditööristä, tuosta Jacob Danielista, vaikka jo¬ 
ku lienee häntä neuvonut ärsyttämään vanhempaa veljeksistä, 
Johannesta, Domarbyn herraa mustankipeäksi, kun ei hän kos¬ 
kaan pannut päätökseen naimista, vaan antoi tytön vuosikausia 
olla siinä uskossa, että ottaa hänet. Johannesta pormestarin- 
tytär on rakastanut! Kas, nuorimmasta veljestä, Kustaasta, ei 
ole aikoihin mitään kuulunut. Merille läksi, niinkuin moni muu¬ 
kin, Vaikkei suinkaan köyhyyden takia. Ja nythän täällä olisi 
hänelle niinhyvin isän kuin äidin perintökin, jolleivät jo sisaruk¬ 
set olisi jakaneet sitä keskenään. Mutta ei kuulu tulemaan. 



Siellä kuumissa maissa sanovat olleen ja naineen rikkaan. 
No niin, Viikiin käytiin Amaliaa kysymässä! Rintatautinen 
kenraalinrouva tarvitsee hoitajan. Ja sittenhän siellä rouvan- 
paikka voi tullakin avoimeksi — mutta siihen kai ei voi 
päästä kuin aatelinen. Viikiin, niin. Kenraali'itse kävi por¬ 
mestarilla kysymässä mamsselia!» 

Rumpu kävi Suurtorilla, kaikki suut pysähtyivät. Viikin 
kuskikin viuhautti piiskaa, ja hallava hevonen pisti pieneksi 
hölkäksi, jotta viikiläisetkin ennättäisivät kuulemaan. 

»-Puvut ovat teetettävät taitavilla räätäleillä ja on kat¬ 

sottava, että ne tulevat ehdottomasti ruumiinmukaisiksi. Kai¬ 
ken vartioon komennetun miehistön tulee ankarimman edesvas¬ 
tuun uhalla olla mitä siisteimmässä asussa, vaatteet harjattuina, 
kaluunat ja napit hyvin puleerattuina, kauluskaistaleet ehdotto¬ 
masti valkoisina, paksu kaulaliina niin kiedottuna kaulan ym¬ 
päri, ettei kaulaa näy sen alta, parran hyvin tarkkaan ajeltuna, 
viiksien mustattuina, bandaalien ja repunremmien huolellisesti 
valkaistuina ja liima vedellä siveltyinä. Kivääriin kuuluvien 
parsselien tulee olla hyvin puhdistettuja ja kiilloitettuja. Vah¬ 
dinvaihdon tarkastuksessa pidettäköön näistä jokaisessa komp¬ 
paniassa tarkka huoli samoinkuin siitä, että miehistön kiväärit 
ovat moitteettomassa kunnossa ...» 

Mutta tuossahan tuo tuleekin, Viikin talousmamsseli, juuri 
kun hänestä puheltiin . .! Ei pysähtynyt, ei katsonut sivuilleen, 
kohti isänsä taloa vain katsoi. Vaan ei mene sinne. Tohtorille 
tuntuu olevan asiaa. 

— Mutta kuulitteko, mitä uuden tohtorin pitkissä laatikoissa 
lopulta oli? Ohpahan kaappikello, se heleä-ääninen, jonka lyön¬ 
nit kuuluvat kadulle asti. Ja kiviä ja ulkomaan perhosia, sam¬ 
malia ja kuiviksi litistettyjä yrttejä — mahtaako hän keittää 
niistä rohtoja, vai myrkkyjä, vai mitä? 

Loputtomasti riitti ihmisillä puheenaihetta siitä, että kau¬ 
punkiin oli saapunut naimaton, vielä nuori mies, jolle palkka 
juoksi kaupungilta, mutta joka lisäksi sai ottaa rahaa sairailtaan. 



Kress, Helsingin urkuri, hänpä oli arvannut tohtorin pisim¬ 
män laatikon sisällön heti kun sitä avaimellaan kosketti. Kas, 
hänelle, musikantille oli hunajaa ja mannaa, mitä laatikko si¬ 
sälsi. Siinä oh suuri pelitoosa eli klaveeri, sellainen fortepiano, 
jommoinen tavattiin rikkaan Sederholmin salihuoneessa ja jom- 
moisen nyt olivat Saksasta tilanneet tulemaan majuri Kuhl- 
bergin rouva ja neiti Heidenstrauch. Tähän oli nämä naiset 
houkutellut musikantti, joka opettikin heitä pelaamaan, samoin 
kuin hän opetti Kuhlbergin lesken Lovise tytärtä. 

Kyllä oli Helsingin herrasnaisilla tohtorin luokse asiaa. 
Toiset menivät päivällä, toiset menivät yöllä, nimenomaan hä¬ 
märissä. Kuuluivat siellä surujaan itkeneen, eivät taitaneet 
kaupungin papit enää rippiä kuullakaan. Pitceen, tohtorin 
renki, sattui jonkun kerran kuulemaan tai avaimenreiästä näke¬ 
määnkin sellaista, mikä oli tarkoitettu salaiseksi. Eikähän 
Pitceen mitään kertonut rumpalille rummutettavaksi katujen 
kulmissa, vaan hän kertoi entiselle esimiehelleen Paxeniukselle, 
joka yhäti Espoon tulliportilla toraili ja torkkui. Rokonarpinen 
Pitceen oli nyt tohtorin renkinä, hoiti hänen hevosensa, lakaisi 
hänen pihansa, laudoitti tiet kadulta ovelle, jotta sairaat saisi¬ 
vat mukavasti kulkea — se oli tuotanoin tohtorin tahto, ja 
joutui vastaamaan monenlaisiin kysymyksiin, joita hänelle teh¬ 
tiin, varsinkin tohtorin ollessa matkalla. 

Nyt tuli pormestarin tytär, se Amalia, ja hänellä näytti 
olevan tosi hätä sielussaan. Hänhän oh nyt Viikissä — hm, niin, 
ihka tuotanoin kenraalilla, joka oli toimittanut sotamiehille 
pilaantunutta lihaa viime sodassa, kun kuningas oli uskonut 
muonituksen hänelle, Klingsporille. Voikin oli ollut sellaista, 
että sillä voideltiin lavettien pyöriä. Ja nyt hän tahtoi rette- 
löidä pois Klerckerin ylipäällikön-virasta ja päästä sille paikalle. 
Kyllä nämä kaupungissa tiedettiin. Pitceen ilmoitti Viikin 
talousmamsselille jo ovessa ja ennenkuin hän ennätti kysyä- 
kään, ettei tohtori ole kotona. Mutta Amalia ei lähtenyt¬ 
kään. 



— Missä tohtori sitten nyt mahtaa olla? Minun on määrä 
ajaa häntä hakemaan, vaikka mistä asti. . . Kenraali ei tah¬ 
tonut jättää kenraalskaa ja sentähden minä läksin... En voi 
mennä takaisin ilman tohtoria. . . Pitceen, auttakaa minua, 
ettekö ymmärrä, että kenraalin rouva on kuolemansairas. Tah¬ 
don sisäpuolelle, tahdon odottaa tohtoria, menkää pois siitä 
ovelta. . . 

Pitceen johdatti nyt pormestarin tyttären tyhjän kylmän pors¬ 
tuan kautta suureen saliin, niissä oli pöytä ja kaksi punaiseksi 
maalattua penkkiä. 

— Sopii siinä odottaa, tuotanoin . . . Vaan tohtori voi vii- 
pyäkin, sairaat kun joka paikassa tunkevat hänen ympärilleen. 
Ja aina tulevat myöhään, kun ei enää ihmistaito voi mitään, 
ihkasen niin. Sopii siinä odottaa. 

Amalia Lizelles antoi Viikin rengille määräykset asioista, 
joita piti toimittaa — Viikin kokki oli ne jo antanut, mutta 
mamsselikin mahtaili nyt näyttääkseen, että hänelläkin oli val¬ 
taa talossa. Viikin kuskin katsannosta näkyi, että hän aikoi 
tehdä juuri mitä itse tahtoi. Pitceen katsoi avaimen reiästä, 
kuinka Amalia veti kirsikanväristä kaapuaan tiukemmin ympä¬ 
rilleen, ja tiesi, että hänen pian täällä tulisi niin vilu, että hän 
lähtisi tiehensä. Mutta pormestarin tytär olikin sitkeää laatua, 
yltyi lämpimäkseen kävelemään edestakaisin salin toisesta pääs¬ 
tä toiseen, niin että lattiapalkit paukkuivat, eikä näyttänyt 
aikovankaan lähteä. Mikähän hänellä oikein oli? Pitceen mietti, 
miten pääsisi hänestä eroon. Tarjoaisiko hänelle jotain tinktuu- 
ria tohtorin kaapista, jos tohtori olisi unohtanut avaimen suulle. 
Mutta avaintapa ei ollutkaan. Renki huomasi, että pormestarin 
tytär ajan kuluksi seisoskeli ikkunoiden ääressä — niistä näkyi 
Sederholmin piha, ja siinähän kyllä olikin katsomista, rikkaan 
kauppaneuvoksen puotilaiset ja konttoriherrat kun kulkivat va¬ 
rastohuoneisiin, kiertäen tynnyrien ja laatikoitten välitse, joita 
röykkiöiksi oli siihen pinottu suoraan laivasta. Rouva Dobbinkin 
naapurista kammersi pihalle torailemaan ja Pitceen epäili hänen 




tarkoittavan tohtorin pitkiä kuljetuslaatikkoja, joita ei ollut 
tullut korjattua. Mutta Wickforshan tuossa olikin, Viikin renki 
ja, tuotanoin Pitceen meni nyt kyselemään, kuuluiko rajalta 
jotakin ja olisiko tuotanoin sieltä tullut kuriiria. Saattoihan 
Pitceenille, vanhalle sotamiehelle, vihjaista vähän salaisuuk¬ 
siakin. Hiton kylmä täällä tuli odotella — tuotanoin, Wick- 
fors, ryyppypä lämmittää, ja eikö olisikin parasta viedä he¬ 
vonen talliin ja tulla sisäpuolelle . . ? Hyvään tarpeeseen 
olikin pian Wickforsin läsnäolo, sillä ovesta kopisteli jo taas 
akka, jonka käsivarsi oh mennyt sijoiltaan. Ja Wickfors piti 
akasta kiinni, kun Pitceen veti jäsenen paikalleen. Pahastihan 
potilas aina tällaisessa kohdassa huutaa, ja tämä huusi tavallis¬ 
takin pahemmin. Otti aikansa ennenkuin akka riisui röijyn ja 
taas pääsi takaisin nahkoihinsa. Ja kaikki kolme sitten istuivat 
leivintuvassa, missä oli lämmin, kunnes akkakin oli saanut 
ryyppynsä ja tointui. Mutta kahdenkesken jäätyä Wickfors 
kertoi, että f ranskojen maan kenraali aina vain riehui ja nyt jo 
lähestyi pohjoista. Ihka totta se oh. Ja Venäjän nuori tsaari 
oli ruvennut hänen ystäväkseen ja tuo f ranskalaisten kenraali 
onkin aika piru. Mutta Ruotsin kuningas lähettääkin jouk¬ 
konsa jumalatonta franskalaista vastaan ja aikoo nostaa sodan. 
Ja meidänkin kenraali, tämä Klingspor, joutuu tiettävästi sil¬ 
loin lähtemään mukaan, ja sanoi hän kerran itse, kun oh hyvällä 
päällä, että taitavat hänestä tehdä ylipäällikön — »mitä sanot 
siihen, Wickfors, jos meistä tuleekin ylipäällikkö». Eikähän 
tämä Klingspor vielä vanha ole, ja niin hyvän silmänkin hänelle 
siellä Saksanmaassa tekivät lasista, että se on kauniimpi kuin 
vanha oikea silmä onkaan, hehhehheh. 

Miehet ryyppäsivät tuvassa, hevonen puri kauroja tohtorin 
tallissa ja Amalia Eizelles käveli kylmässä salissa. 

Hän oli tullut tänne toivoa täynnä ja uskonut, että tohtori 
voi häntä auttaa. Mutta oh totisesti mieletöntä tässä vartoa. 
Miten tohtori tai kukaan muukaan voisi häntä hänen hädässään 
auttaa! Yksi ainoa olisi voinut hänet päästää sen kuilun ääreltä, 



missä hän jo seisoi kuin naulittuna: Johannes Weckström, naa¬ 
purin poika, joka aina astui kotiportistaan samalla hetkellä, 
jolloin Amalia kotiväkensä seurassa astui, omastaan, mennäk¬ 
seen Helsingin kirkkoon. Tie oh yhteinen, ajatukset olivat yh¬ 
teiset, ja kirkonkellot soittivat. Tuhat kertaa Amalia hädässään 
oli huutanut hänen nimeään, huutanut samalla äänellä, jolla 
hän niin monet kerrat häntä oh kutsunut vanneleikkiin Eizel- 
lesin pihamaalle, ja Johannes oli kuullut häntä ja keveästi 
hypännyt yli korkean punaisen lankkuaidan. Nyt ei kuullut. 
Tuhat kertaa hän kysyi, mitä oli tapahtunut, mitä oh tullut 
heidän väliinsä, kuinka kaikki armas ilo oh vaihtunut myrkylli¬ 
siin hymyilyihin ja pistäviin katseihin. Eeikkivanteet lentelivät 
silloin pihan toiselta laidalta toiselle laidalle. Kun he kaksi 
heittivät vannetta toisilleen, putosi vanne usein ruohikkoon, 
sillä he katselivat vaan toisiaan. Ja mitä se merkitsi, kun Johan¬ 
nes vielä viime vuonna laskiais-assambleessa raatihuoneella 
kadrillin jälkeen tarjosi daamilleen viiniä ja sanoi: »Onko 
Amalia kuullut, että Domarbyssä jo rakennetaan? Satatuhatta 
ensiluokkaisen kuivaa tiiltä on jäljellä linnoituksen rakentamis- 
ajalta, ja uusia aletaan lyödä niin pian kuin maa sulaa. Ei 
missään suhteessa minun uusi maakartanoni tule jäämään jäl¬ 
jelle aatelisten kartanoista, sen takaan. Eikä siellä rouvaa unoh¬ 
deta ilman omaa ja kaunista kammaria. . .» Jollei hän olisi 
sanonut tuota viimeistä ja kauniilla silmillään juuri samassa 
katsonut häneen! Mutta nuo sanat ja se katse, ne olivat kih¬ 
lanneet Amalian. Pitikö hänen oikeastaan enää muuta odottaa? 
Hän kuitenkin odotti, odotti Johanneksen käyntiä isänsä luona. 
Ja odotti morsiussuudelmaa ja kihlakorua . . Ja kuumeni 
onnesta eikä voinut salata iloista odotustaan ja pientä pelkoaan. 
Mutta aika kului. 

Isän vaimolla oh hyvät silmät ja hän kysyi heti laskiaiskad- 
rillin jälkeisenä aamuna, joko kihlaus oh tapahtunut. Ja sanoi 
rumasti ja kovasti: »siis ei vielä! Mitä se vanha kitsas mies odot¬ 
taa, saisi kiittää onneansa, että kaunis nuori tyttö hänet huolii.» 



Mutta isän vaimo sanoi päivien kuluessa muutakin: »Amalia, 
pidä itsesi esillä! Miehet unohtavat, varsinkin kun tuontapaisen 
rikkaan vanhanpojan ympärillä parveilee rahattomia aatelis- 
tyttöjäkin. Ja Weckströmit ovat aina tavoitelleet aateliskilpeä. 
Pidä itsesi esillä, Amalia! Älä usko, että sinua enää kotona 
tarvitaan, sitten kun lapset ovat kasvaneet. Olet saanut olla, 
kun sokea isäsi mielettömästi on sinuun kiintynyt, mutta minä 
olen kun olenkin hänen vihitty vaimonsa, vaikkeivat kaikki ole 
siihen tyytyväisiä, ja minäkin kyllä osaan hoitaa hänen kanslia- 
tehtävänsä. Ja jota sokeammaksi hänen silmäraukkansa pime¬ 
nevät, sitä vaikeammaksi käy toimeentulo. Kun näet Weck- 
strömin astuvan ulos portistaan, niin juokse kadulle — ainahan 
saattaa olla asiaa kauppapuotiin tai teurastajalle ... Pelättävää 
oli, että Johannes huomasi hänen tilansa, huomasi, että tyttöä 
hänelle tyrkytettiin. Ja kunhan ei isän vaimo olisi suorastaan 
sanonutkin Johannekselle jotakin tyrkyttävää. Isän vaimo oli 
Amaliaan kovin kyllästynyt. Isänsä tähden Amalia vaikeni ja 
koetti kestää. Pelättävää oli, että Johannes tiesi tämän kaiken. 
Isä raukka ei enää nähnyt, kuka vastaantulija oli. Tytär hyvin 
tunsi tärkeät hetket, jolloin isän piti kirjoittaa niifiensä raas¬ 
tuvanoikeuden pöytäkirjojen alle. Hän allekirjoitti ne mie¬ 
luimmin kotona eikä raastuvalla. Joka kerta, jolloin hänen 
nimikirjoituksensa piti säätämän jonkin paperin alle, täytyi 
kirjoittamista valmistaa samalla ja erikoisella tavalla: isä 
koetti oikealla kädellään paperia laidasta laitaan yltympä- 
riinsä. Suurennuslasin avulla hän vielä erotti, missä kirjoi¬ 
tus loppui. Viivoitin asetettiin sitten samaan suuntaan kuin 
edelläkäyvä kirjoitus. Ja vasemmalla kädellään isä piteli vii- 
voitinta, joka oli musta, ja oikealla kirjoitti: Gabr. Iyizelles, 
suurilla epätasaisilla, horjuvilla kirjaimilla . . . Johannes Weck¬ 
ström sai isältä nöyrän, naurahtavan kiitoksen jostakin vä- 
häpätöisestäkin avusta, ja kiitos oli kuin anteeksipyyntö. Isä 
raukka kiitti pelon vallassa siitä, ettei tämä rikas mies vielä 
ollut potkinut häntä pois pormestarin paikalta. Ennemmin 




tai myöhernmin sen oli joku tekevä. Isä raukka tiesi, niinkuin 
lie kaikki, että sokeana ei voi olla pormestarina. Koko kaupunki 
tätä ajatteli, mutta arkatuntoisuudesta ei kukaan sitä vielä ollut 
sanonut suoraan. Amalia usein tästäpuoleen saattoi isänsä 
raatihuoneelle. Isä ei siitä pitänyt, hän katsoi, että uskollisen 
keppinsä avulla kyllä löytää. J a usein hän löysikin, sillä olihan 
tie käynyt tutuksi ja ainahan kadun toisella puolella, hautaus¬ 
maan kulmassa, jo tuli joku raatimiehistä, joka tarttui kiinni 
käsivarteen ja ohjasi ylös raatihuoneen portaita. Mutta sitten 
kerran, myrskyisenä sadepäivänä, isä oli harhautunut keskelle 
toria ja langennut Schwartzin puodin portaisiin, jotka pistäy¬ 
tyivät niin turhanaikaisen kauas kädulle. Hän oh satuttanut 
kulmansa verille, Schwartzin puotimies toi hänet kotiin ja puheli 
puhelemistaan, ettei sokeaa sentään saisi yksinään lähettää kul¬ 
kemaan, varsinkin kun hän oli pormestari eikä mikään vaivainen. 
Mies puhui tämän ystävällisesti ja pahaa tarkoittamatta, mutta 
hänen puheensa runteli jokaisen Iyizellesin perheen jäsenen si¬ 
sintä. Pormestarinna, pestessään miehensä ohimoa, itki ääneensä 
ja puhui franskankieltä. Amalia koetti olla avuliaana vaihta¬ 
massa vettä ja tuomassa haavatarpeita. »Älä mene pois, piika- 
seni», sanoi isä uupuneena ja avuttomana, hakien kädellään 
tyttärensä kättä. »Amalia, piikaseni, oletko täällä?» »Kyllä 
hän on täällä», sanoi äitipuoli. Eikä isä enää puhunut, 
vaan hänen kätensä vaipui tuolinreunalle. Ja Amalia kiirehti 
ulos, jonnekin, jottei vain oksi tiellä! Tästäpuoleen ei hän 
ikinä päästä isää yksinään raatihuoneelle, eikä minnekään, 
hän hänet vie ja noutaa jälleen! 

Kaupungissa oli mies, joka pormestarin tytärtä rakasti aivan 
niinkuin hän, Amalia, rakasti Weckströmiä. Se oh Grönstrand, 
lukenut maisteri ja värjäyslaitoksen omistaja, jonka värjäyslai- 
toksen hän itse oh perustanut käytyään Ruotsissa oppimassa 
ammatin. Grönstrand oh jo myöskin raatimies, ja muutaman 
kerran tämäkin oh tuonut isän raatihuoneelta kotiin asti, kun 
sattui olemaan liukas keli. Grönstrand oh alhaisesta suvusta, 



nuori, terve ja kookas kuin tamminen kaappi — rouva Iyizelles 
oli kerran lausunut tämän vertauksen katsellessaan Grönstran- 
dia, kun tämä seisoi heidän pihamaallaan pormestaria odotellen. 
Maisteri oh heikkosilmäiselle pormestarille hyvin ystävällinen, 
melkeinpä hellä kuin omaiselle. Hän kuuluikin olleen hyvin 
yksinäinen mies. Iyizellesin perhe katsoi turvallisin mielin por¬ 
mestarin astuntaa kadunkulmissa iljangolla, kun maisteri Grön- 
strand astui hänen vierellään. Mutta isän vaimo huomasi 
muutakin — hän huomasi, että Grönstrand aina katsoi taak¬ 
seen pormestarin ikkunoihin ja etsi silmillään jotakin. Amalia 
sekä säikähti että ilahtui! Ehkäpä hän Johannes Weckströmille 
saattoi käydä arvokkaammaksi, jos joku toinenkin häntä kosisi. 
Joka erikoisesti ilahtui, oh äitipuoli: »Ota hänet, jos hän tulee 
pyytämään, eivät Weckströmit kuitenkaan koskaan ota aate¬ 
litonta. Äläkä luulekaan, että voimme sinua elättää, kun 
isäsi on käynyt näin raihnaaksi. Ja niin pulska väkevä mies 
hän oh, kun Turusta muutimme tähän kurjaan Helsinkiin! Oh, 
mon Dieu!» Oi, hyvä Jumala, saneli Amaliakin itsekseen ja päät¬ 
teli, että vain Johannes Weckströmiä hän voi rakastaa. OH 
kummaUista, ettei Grönstrand huomannut, miten Amaha häntä 
pakoih. Vihdoin tanssiaisissa hän tahahaan loukkasi maisteria. 
Hän tiesi sinä iltana olevansa kaunis. Sinipunerva harsopuku 
oh uusittu, ja nauharuusukkeet ohvat uudet. Kun Hnnoituksen 
puparit voimalHsella alkutoitotuksella ilmoittivat kadrilHn al¬ 
kamista, kiirehtivät sekä Weckström että Grönstrand permannon 
poikki pyytämään AmaUa Eizellesiä. Mutta Grönstrand tuh 
ensimmäisenä eikä AmaUa ollut näkevinään hänen kumarrus¬ 
taan, vaan tarttui Weckströmin käsivarteen. Koko sahntäy- 
teinen juhlakansa näki Grönstrandin häpeän ja kuiskaih il¬ 
keästi . 

Amaliaa vilutti, kun hän näitä muisteh. Kuinka hirmuisesti 
häntä viluttikaan. 

Kuului lasten ääniä. Sederholmin tynnyrien ja laatikkojen 
takana niitä kirmasi kilpaa varpusten kanssa. Oih, oi, oi! Ei 



mikään ole niin lämpöistä kuin lapsen hento olkapää eikä mikään 
niin suloista kuin pienen lapsen untuvanpehmoinen tukka! 
Amalia Iyizellesin käsi etsii näitä — orvon tytön kova ja ruma 
käsi! Niin hän kaipaa lapsia, lämmittäjiä, että sielussaan itkee 
ääneensä kun kuuntelee ikkunain takaa lasten naurua ja las¬ 
ten itkua. Oh, Herra Jumala, anna minulle oma lapsi! 

Voih, minua hullua, minähän olen mennyt Klingsporille, ken¬ 
raalille hoitamaan kuolevaa aviopuolisoa ja ansaitsemaan rahaä 
isälleni. Rosenström sanoo, että Tukholmassa on ihmetohtori, 
joka ehkä voisi parantaa minun isäni — minun täytyy hankkia 
paljon rahaa! Kenraalikin varmaan antaisi, mutta niitä ei voi 
ottaa — ei! Miksen sitten saata pitää Grönstrandista, joka voisi 
panna kaikki asiat järjestykseen? Mutta Johannes, vain Johan¬ 
nes! Grönstrand tulee pahasti minua rankaisemaan, sitä pelkään. 
»Sokea laivankapteeni ja sokea pormestari ovat samanarvoisia 
päälliköitä» — sen hän kuuluu äsken sanoneen raatihuoneen rap¬ 
pusilta, kun näki minun isäni tulevan. Oi-voi ja voi, ei ikinä 
minun käy hyvin — minne joudun, mitä teen? Kenraaliko 
silloin toisena yönä tuloni jälkeen tarttui huoneen lukkoon, vai 
kuvittelinko? Minä niin pelkään sitä yhtä silmää, jolla hän 
välistä katsoo minuun. Hän on monet naiset lähettänyt meren 
taakse Ruotsiin, mistä heidät tuottikin. Siellähän he voivat 
peittää häpeänsä, mutta minun häpeäni seuraa minua ja minun 
isäni korviin tulee nauru ja pilkka. Kuinka täällä on kylmä. 
Ehkä saan poltetaudin ja kuolen. Mutta isäni! Tohtorin täytyy 
auttaa. Tarvitseehan hän täällä naisenkin apua. Kylläpä hän 
viipyy matkallaan . Olen pienellä palkalla, jos hän vain ot¬ 
taa . . Sairastun ja kuolen. Ehkäpä Johannes Weckström 
kuitenkin silloin tuntee jotakin sääliä . Täällähän on likaista 
kuin tullituvassa — mitäpä tuo rokonarpinen renki ymmärtäisi. 
Kuinka kauniisti kaikki järjestäisin. Olisin vaan niin kauan, 
että tohtori ennättäisi naimisiin. Pikku Eovise Kuhlbergin 
kirkkaat silmät loistivat viimein kirkon ovella ihmeellisesti, kun 
tohtori kohteliaasti jäi syrjään odottamaan, että naiset menisi- 



vät edellä. Koko tyttö oli pelkkää silmää ja punoittavaa poskea. 
Kävisikö hänen Johannes-enonsa toivomus toteen? Johannes 
tahtoisi, että tohtori naisi hovisen. Johannes on jo hänelle 
lahjoittanut fortepianon — mutta se ei ole uusi. Johannes on 
kovin tarkka, mutta minä rakastan häntä kuitenkin. Hän pitää 
hopeasta. Minun huoneessani Viikissä on huono lukko. 
Täytyy hankkia luja haka. Heidenstrauchilla kuuluu olevan 
hakoja valmiina. Mutta kerran, yhden ainoan kerran vain minä 
tahtoisin tavata Johanneksen. Yhden ainoan suudelman tah¬ 
toisin häneltä, ennenkuin minulle tapahtuu onnettomuus . . . 
Olenko aivan hullu — eihän voi tapahtua onnettomuutta, jos 
hankin tuon hyvän salvan! 

Kauhun tunne karkasi yhtäkkiä pormestarin tyttäreen, ajaen 
häntä etsimään poispääsyä tästä kolkosta kylmyydestä. Hän 
tarttui ovenripaan ja kiiruhti eteenpäin. 

Hän seisoi avarassa matalassa ja suloisen lämpimässä salissa, 
niissä kuului heleä kellonkäynti. Ei voinut pelästyä edes suuria 
kiiltäviä kaappeja, joiden lasiovien takaa kirkkaat ja ikään¬ 
kuin sisältäpäin valaistut perhoset luonnottoman isoina ja hiljaa 
liihoitellen pyrkivät ulos lasivankilastaan. Niiden loisto herätti 
muiston kesäpäivistä, jolloin ilma hänen isänsä pihalla oh ollut 
täynnä heleää auringonloistoa, linnunlaulua ja leikki vanteiden 
suhinaa. Mutta samassa olivat nuo suuret perhoset taasen liik¬ 
kumattomat, niinkuin muistotkin, joiden oli lupa olla vain 
valomerkkejä laivahylyn kokassa. 

Täällä oh samanlainen iso pulpetti kuin isän huoneessa kotona. 
Ja kirjoja ja papereja. Mutta ilma tuntui vieraalta. Siinä oh 
kirkon, sairashuoneen ja ylhäis-naisen makuukammarin sekai¬ 
nen maku. Tänne varmaan ei ollut lupa tulla! Ei ollut lupa 
avata tuota fortepianoa, joka kiilsi kuin peih. Eikä ohut lupa 
katsella tohtorin kapeaa vuodetta eikä hienoa sinistä verkatak- 
kia, jossa oh valkoinen pitsiröyhelö ja joka oh asetettu tuohn 
selustalle. »Medicinisches Handbuch..., Chirurgiska Händel- 
ser . . ., Eexicum Medicum .. ., Opera Physico Medica . . ., 



Prelectiones Anatomiae . . Familia prima . . Mineralogie . . .> 
Tällaisia kirjoja täällä oli ja niitä oli paljon. Isällä oli vain lakia. 

Kello löi. Lyöntejä tuli kymmenen. Oli totisesti aika jo 
lähteä kotiin. Mutta hyvin pienen hetken Amalia kuitenkin 
vielä halusi olla täällä lämpimässä ennenkuin palaisi Viikiin. 

Isä oh sanonut: mene, piikaseni, kenraali Klingspor on luvan¬ 
nut pitää sinusta hyvää huolta, älä sure minua, kyllä minä . . . 
Kunhan vain sinä. 

Isän vaimo oh sanonut: kenraali on hyvyydessään luvannut 
ottaa sinut palvelukseensa — pidä itsesi esillä, sitä et ole kos¬ 
kaan oppinut. Nyt se on opittava. Lakaisen sinut luudalla 
kadulle, jos yritätkin tulla kotiin. Täällä on tarpeeksi monta 
suuta . . . 

Jos tohtori näin viipyy, niin ehkä koettaisi kirjoittaa hänelle 
kirjeen? Pormestarin tytär tiesi osaavansa kirjoittaa. Hän oh 
sepittänyt värssyjäkin. 

Ja sattuipa tässä tohtorin pöydällä olemaan samanlaista sini- 
senharmaata paperiakin kuin isän pöydällä! Ja ihme, että sul¬ 
kakynäkin oh vuoltu yhtä sopivan teräväksi kuin isän kynä. 
Mutta eipä sattunut olemaan yhtään tyhjää paperiarkkia. 

»Luonnon vaikutus ulottuu kauemmaksi kuin mitkään rajat, 
jotka meidän heikko käsityksemme saattaa rakentaa. Kukaan 
ei ole tunkenut sen salaisuuden syvyyteen, josta selviäisi, mistä 
elämä on saanut alkunsa. Usein kuitenkin luonto oikullisesti 
poikkeaa tavallisista laeistaan ja lääkärinkin ponnistukset sen 
auttamiseksi ovat turhat. Silloin saattaa luonto aivan uudella 
ja yllättävällä tavalla alkaa johdattaa meit? löytämään uutta 
tietä, joka vie perille tavallisuudesta poikkeavalla tavalla. Niin- 
muodoin meidän täytyy luonnon lakeja tutkiessamme olla erin¬ 
omaisen nöyriä, kärsivällisiä ja varovaisia esittäessämme 
huomautuksiamme, jotka useimmiten voivat olla vain epämää¬ 
räisiä ja ammennettuja yhtähyvin todellisuuden kuin harhankin 
lähteestä. Meidän ei tule luottaa yksinomaan omiin, muka erin¬ 
omaisiin argumentteihimme, jotta emme . . . Kreikan keisari- 



vallan ajasta lähtien oli lääketieteen jumalallinen tieto — sa¬ 
moin kuin muukin oppineisuus — heikentymistään heikentynyt. 
Eikä lopulta ollut jäljellä muuta kuin sekavuus, ja tätä pimeän 
lamaannuksen tilaa kesti aina viime vuosisataan asti, jolloin 
useat suurilla neronlahjoilla varustetut miehet alkoivat sel¬ 
vitellä yleisiä erehdyksiä, paljastaa meille itse luontoa ja osoit¬ 
taa, mikä oh totuus. Lontoon ja Parisin tiedeakatemiat pe¬ 
rustettiin nyt, jonka jälkeen. . .» 

Amalia Lizelles ajatteli: ovatpa nämä omalaatuisia pöytä¬ 
kirjoja, joita en voi ymmärtää, ja tarttui toiseen paperiarkkiin. 

»Tänään tutkittiin kuollut miehen ruumis, joka oh löydetty 
Huopalahden kylän ja Espoon pitäjän Bööle-nimisen talon ta¬ 
kana metsässä ja jonka väitetään olevan surmatuksi mainittu 
Erik Niilonpoika Karman. Mies on n. neljänkymmenen vanha, 
yllään juovikkaat pitkät housut ja niiden päällä lyhyet siniset 
commiskankaiset. Todennäköiseltä tuntuu, että muut vaatteet 
ovat riisutut ja viedyt pois, senjälkeen kun kuolettavat luodit 
ovat laukaistut, mikä on tapahtunut takaa päin ja on yksi 
luoti osunut niskaan ...» 

Tämänpä kirjelmän tunsi pormestarintytär. Se oh muiden 
asiakirjojen mukana tullut hänen isänsä pöydälle ja hän oh 
ääneen lukenut sen isälleen — tämä konsepti näkyi jääneen tohto¬ 
rin pöydälle. Tämäntapainen teksti oh hänelle, Amaha Lizellesil- 
le ylen tuttu. Kirjelmä koski murhattua ajomiestä, joka väitet¬ 
tiin raivatuksi tieltä siitä syystä, että hän ohsi saattanut liian 
paljon todistaa Kellbergin nostamassa suuressa telakkavarkaus- 
jutussa, jota jo vuoden ajan oh käyty Helsingissä ja joka var¬ 
maan kestäisi vuosia. Karman oh neljän muun ajomiehen kanssa 
saanut käskyn yön aikaan kuljettaa linnoituksen telakalta raken¬ 
nustarpeita Helsingin rantaan ja jättää ne kaupungin sillan lai¬ 
taan, jonkin verran loitomma ajotiestä, jotteivät ohsi liikenteen 
tiellä. Siitä ne heti noudettaisiin määräpaikkaansa, jonka nimeä 
ei kuitenkaan mainittu. Käskyn antaja ei ohut kukaan halvempi 
mies kuin ylhäissyntyinen herra kontra-amiraah kenraahaju- 



tantti ja kuninkaallisen Majesteetin Mustan Kotkan ritari Carl 
Adam Dänckvardt. . . Mitään uutta ja jännittävää ei tuossa 
ruumiin katsastustodistuksessa siis ollut. Mutta Amalian 
käsiin joutui nyt kirje, joka oli hauskempi. 

»Kunnioitettu ja rakas veli Bjerken! 

Siitä hetkestä lähtien jolloin monine laatikkoineni ja medika- 
menttikirstuineni saavuin Helsinkiin, on mieleni halunnut ker¬ 
toa kokemuksistani Sinulle, jonka kanssa minulla oh erinomainen 
onni niin monet vuodet jakaa ilot ja surut ja — mikä oh vieläkin 
kallisarvoisempaa — saada tietämisesi rikkaasta aarreaitasta 
ammentaa sisältöä hyödyllisiä tehtäviä varten kärsivien kans¬ 
saihmisten auttamiseksi. Saat uskoa, että minulla jo on tästä 
ollut moninaista hyötyä eikä suinkaan vähimmin silloin, kun 
olen joutunut taistelemaan kauheaa rokko-epidemiaa vastaan, 
joka täällä heti tullessani minua odotti, myöhäisestä vuoden¬ 
ajasta huolimatta. Osittain se luja työ, johon minun täytyi 
käydä käsiksi, auttoi minua yli Turku-kaipaukseni, joka ehkä 
olisi tarttunut minuun hyvinkin kovin ottein, sillä tämä toimi- 
paikkani kuuluu kyllä niin henkisen kuin materiaalisen tasonsa 
puolesta m o d e s t eimpiin mitä tiedän. Jolla on ollut ilo tehdä 
vaikkapa vain lyhyemmänkin ajan työtä Serafiimissa tai Pitters- 
burgissa Pahasin ja I^axmain luona, puhumattakaan Berliinistä, 
tuntee täällä joutuneensa laatikkoon, joka on naulattu kiinni ja 
jossa hengitetään rakosen kautta. Minulla on täällä kodintapai- 
nen — isäntäni, saksalaissyntyinen kauppamies, jonkalaisia täällä 
on monta — on korjauttanut ikkunaruudut, jotka linnoituksen 
iloinen nuoriso jonakin kuutamoiltana oh maahnheittoa har¬ 
joittaessaan kivittänyt säpäleiksi. Myöskin uunit ovat yhtä 
lämpimät kuin ne ovat jättiläiskokoiset, ja naturahe-kokoel- 
mani, fortepianoni ja rakas kaappikehoni (muistat ehkä, että 
se on isäni tekemä) ovat pystyssä pitkin seiniä. Kaupungissani 
on tuskin parituhatta sielua, mutta maaseutu sen ympärillä on 
laaja ja niinmuodoin joudun paljon istumaan kääseissä ja vah- 



tettavasti liiankin usein saapumaan kuolevien ihmisten luo, 
jotka tässä staadiossa korkeintaan odottavat piplialaisen ih¬ 
meen tapahtumista. Apteekista olivat kaikki lääkkeet, alkeelli- 
simmatkin aivan loppuneet. Sairastupa, johon kuului yksi 
huone ja siinä neljä vuodetta, sijoitettuna hökkeliin hautaus¬ 
maan laidassa, oli luovutettava (ja on sillä vieläkin) sotilas- 
majoitukselle. 

Sages femmes't ja puoskarit nauttivat Helsingissä eittämättä 
suurempaa luottamusta kuin lääkärit. Tohtorilta odotetaan 
miraakelia. On miltei mahdotonta saada ihmisiä uskomaan tar¬ 
tuntaan. Ja tämän probleemin ääressähän me itsekin, me luon¬ 
non salaisuuksien lukijat, vietämme unettomia öitä. Täytyy olla 
jotain olevaa ja elävää, joka sairaasta siirtyy terveeseen ja 
joka aiheuttaa infektion. Minun mielikuvituksessani se on jokin 
home, joka kosketuksesta siirtyy. Niin, tästähän me olemme 
niin monet kerrat puhelleet niinä aikoina, jolloin minulla oli 
kunnia viipyä Veljen suuren tietämisen lähteen ääressä ja sieltä 
ammentaa. 

Olen nyt vakavasti päättänyt alkaa kirjoittaa disputatiotani 
ja ottaa osaa ensi promotion juhlallisuuksiin. Väitetään yhä, 
että kuninkaallinen majesteetti itse aikoisi olla näissä läsnä, 
tosiseikka joka, pour vraie dire, ennustaa, että juhlat tulevat 
olemaan ikävät. Joka tapauksessa henkinen olemukseni on täl¬ 
laisen tilaisuuden todellisessa tarpeessa, kunhan vain siihen asti 
kestän. Täällä kuuluu Viaporin linnoituksen rakentamisen 
aikana vallinneen kauniiden taiteiden palvonta ja muutenkin 
elävä patrioottinen mieli, mikä ilmenee siinäkin, että linnan ra¬ 
kentaja niiden vaalilauseiden joukkoon, jotka hän halusi tänne 
tallettaa seurattaviksi, linnoituksen muuriin piirsi ylpeät sanat: 
jälkipolvi, seiso täällä omalla pohjallasi äläkä luota vieraan 
apuun. Todella miehen testamentti. Mutta nyt vallitsee linnoi¬ 
tuksessa, mikäli syrjästä olen joutunut sen henkeä seuraamaan, 
jonkinlainen kaoottinen väsähtänyt tila. Komendantti ei ole 
unohtanut loukkausta, millä häntä haavoitettiin, ja hänellä on 



energinen vainio, joka ei lakkaa yllyttämästä häntä kostamaan 
kärsittyä vääryyttä ja estelemään häntä, kun hän yrittää hank¬ 
kia varoja linnoituksen korjauttamiseen. Sotamiesten dresyyrin 
ohella upseerit kouluuttavat hevosiaan ja koiriaan. Joku tekee 
ilmatieteellisiä havaintoja, joku harrastaa alkemiaa, joku tekee 
värssyjä hää- ja hautajaiskonvehteihin. Omaksi vahingokseen 
emämaa ei lähetä tänne, tärkeimmälle ja vaarallisimmalle vartio¬ 
paikalleen, parasta ihmisainesta, vaan nimenomaan heikointa. 
Täällä on myöskin niitä haaveilijoita, jotka Anjalan miesten ni¬ 
messä yrittävät temmata Suomen Ruotsin ikivanhasta historial¬ 
lisesta yhteydestä ja joiden nimeen ikuisesti tulee liittymään pet¬ 
turin tahra. Mutta taas toiselta puolen ei voi olla ymmärtämättä 
sitäkin, että tämän köyhän rajamaan kansa tuntee suurta tur¬ 
vattomuutta, sen miehet kun vakituisesti taistelevat emämaan 
joukoissa ja kodit, vailla miehistä turvaa, ovat alituisesti nälän 
ja vihollisen ahdistamia. Uskonnon yliluonnollinen voima on 
pitänyt suomalaista pystyssä koettelemuksissa, joissa hän ihmis¬ 
ymmärryksen mukaan ei olisi voinut kestää, ja minun vakau¬ 
mukseni on, että joka tähän voimaan turvautuu, se onkin voit¬ 
tamaton, oh sitten kysymys yksityisestä ihmisestä tai kansasta. 
Elävä jumalanpelko on lääke kaikkinaisia tauteja vastaan, ja 
jollei tätä lääkettä olisi, niin meidän lääkärien pitäisi se keksiä, 
pinnoituksen upseerit tuntuvat harjoittavan hartautta omalla 
tahollaan ja tavallaan. Vailla Ehrensvärdin ajan kauniita ajan¬ 
vietteitä ja todellisen patriotismin urheutta — niinkuin minusta 
näyttää, he etsivät virkistystä Valhalla-veljesten klubista, 
joka sairaalloisella mystiikallaan (siihen kuuluvat niinkuin tie¬ 
dät pääkallo-valat avonaisten hautojen ääressä, henkien ma¬ 
naukset ja vannotukset, joiden rikkominen tuottaa salaperäisen 
katoamisen, s.o. myrkyttämisen tai muun tuhoamisen) kyllä ve¬ 
tää puoleensa väsähtäneitä ja alamittaisia miehiä. Tunnustan, 
että olin kuvitellut Ehrensvärdin linnoituksen toisenlaiseksi. Sa¬ 
notaan, että komendantti vuodesta vuoteen turhaan anoo Ruot¬ 
sista rahaa rapistuvien muurien korjaamiseksi. En ihmettele, 



että Ruotsinsalmen voittajan täytyy tuntea alennustilansa koko 
kaameudessaan. Täällä makaa hänen laivastonsa, maailman 
suurin ja mainehikkain, iio alusta, alati hänelle muistuttaen 
loistosta, joka kerran oh. — Linnoituksen naismaailma sen¬ 
sijaan on vahva ja hallitseva. Se pitää huolta siitä, ettei puu¬ 
tu iloista ajanvietettä tanssiaisten, spektaakkelien, pique 
nique’ien, jää-ajojen ja ehkä intrigienkin muodossa. Useat 
tänne siirtyneet tukholmattaret ovat kauneudestaan kuuluisat 
ja täyttävät sekä linnoituksen että kaupungin vaatimattoman 
noblesse-cerclen eräänlaisella lemmen atmosphärillä, jonka 
tunteellista odööriä voisi verrata lämpimään ja itämaiden ryy¬ 
deillä höystettyyn öljyyn. Varmaan ajattelet, arvon veli 
Bjerken, että jo olen aivan juopunut tuosta hymenin hekumasta, 
jota täällä tosiaan on tarjolla yllinkyllin. Ja enhän voikaan 
kieltää, ettei yksi ja toinen hyvältä hajuava hiukkanen olisikin 
vaarallisesti sekaantunut yöllisiin unennäköihini. Vastaiseksi 
kuitenkin vielä olen vapaa ja voin liittää kohtaloni yhtähyvin 
sirkeäsilmäiseen ja hyvin nuoreen Loviseen, joka opettelee 
pianonsoiton suloista ajanvietettä, kuin kiemailutaidon opin 
käyneeseen Stavaan, joka muistuttaa täyteläistä syringa vul- 
gariksen terttua. Ei, koetan nyt vain kestää karua yksinäi¬ 
syyttäni ja ajatella väitöskirjaa ja promotiota. Mutta ennen 
kaikkea sitä, että keventäisin kärsimystä omalta vähäiseltä 
kohdaltani. Kuitenkin oksin Kohtaloke epäkiitollinen, jollen 
mainitsisi, että yksinäisyyttäni tääkä jalosti keventää erinomai¬ 
nen musicus, joka tänne on tukut Saksanmaalta ja joka toimii 
sekä kirkon urkurina että Adlercreutzin rykmentin soittokunnan 
directeurinä. Me yhdessä . . .» 

Amaka Lizekes päästi paperin pöydälle. Niin toivoa täynnä 
hän ok tukut tänne, ja tämä hänen piti kokea! Ei, ei sentään 
hän ollut tätä odottanut. Nuo jonninjoutavat tyttöset ok mai¬ 
nittu nimeltä! Lovise ei okut edes aatelinenkaan. Toiselta ok 
näyttänyt tohtorin tulopäivänä. Makeita sanoja ja katseita ok 
vaihdettu. Amaka ok uskonut ainakin jonkinlaisen ystävyyden 



syntyneen. Ottakoon sitten toisen tai toisen noista molemmista. 
Ja nyt lopullisesti selveni Amalialle, ettei tänne tohtorin luo 
enää kannattanut pyrkiä. Eikähän hän näyttänyt kotiin 
tulevankaan. Ei enää mitään toivoa! Mutta juuri aikoessaan 
nousta, hän kuitenkin vielä kuin epätoivoonsa viime apua anoen 
loi silmäyksensä harmahtavalle paperiarkille: »Sotaan on 

tämä maa ja tämä kaupunkikin tyyten varustamaton. Kaikki 
tuntuvat elävän päivästä päivään kuin jotain tulevaa odottaen. 
Se ei ole kesän eikä talven odotusta eikä myöskään joulun tai 
juhannuksen. Me kuulemme kaikuja siitä mitä kaukana maail¬ 
malla tapahtuu ja kysymme: koskeeko se meitä? Pääsemmekö 
me osallisiksi tuosta kaukaisesta uudesta, mikä tekee tu¬ 
loaan? Joka tapauksessa: voiman mies tuo Napoleon Bona¬ 
parte, un homme de force et de volonte! Kuvaavaa ajalle on, 
että ihmiset, säätyyn ja milteipä ikäänkin katsomatta, etsivät 
ennustajia ja tietäjiä. Me kuuntelemme unissa-saamaajia, me 
emme halveksi edes mustalaisia, jotka tarjoavat palveluksiaan 
niinhyvin linnoituksessa kuin kaupungissa. Tämä kaikki ym¬ 
märtääkseni tietää aavistelua ja odotusta. Mutta mitäpä voisi 
tällä köyhällä rajamaalla ja sen ihmisillä olla odotettavana?» 

Mitäpä voisi minullakaan olla?, ajatteli Amalia Eizelles, tun¬ 
tien ilkeää nälänsekaista pahoinvointia koko olemuksessaan. Ei 
mitään toivoa! Ainoastaan hyvä haka oveen! Ja jossakin kau¬ 
kana hänen tunnossaan nousi hämärästi kysymys: mitä laki- 
pykälät sanovat siitä, että astuu vieraan huoneeseen ja siellä 
lukee kirjeitä? Varmaan hänen isänsä olisi tämän ankarasti 
tuominnut. Vaan nyt oli jo totisesti kiire Heidenstrauchille ja 
Viikiin. Täytyy ostaa se haka — kunhan kauppamiehellä vain 
olisi sellainen. Niin, ja se musta kangas. Kun hän muisti kan¬ 
kaan, astui kuolemanajatus kaameana hänen eteensä, ikäänkuin 
hän olisi nähnyt Viikin vapaaherrattaren haamuna tulevan 
vastaansa. Tohtorin lämpöisessä huoneessa löi kello jo yksitoista 
lyöntiä. Kaikeksi onneksi oh tuttu Suurtori raskaan sumun 
peitossa, Ei saattanut erottaa, mitä oli toisella puolella toria 



— niin, tiesihän hän, että siellä oli kotitalo ja kirkko ja Weck- 
strömin talo, siellä olivat kaikki tutut ihmiset ja katkerat muistot. 

Mutta Heidenstrauchin talon edustalla oli maalaisten tungos 
kuin markkinoilla. He kanniskelivat säkkejään ja koppiaan, 
puhelivat iloisessa hutikassa toisilleen ja hevosilleen ja tekivät 
kuormiaan kotimatkaa varten. 

Amalia ei olisi voinut keksiä sopimattomampaa hetkeä! 
Puodissa seisoivat myymäpöytään nojaten sekä Johannes Weck¬ 
ström, Domarbyn herra että raatimies Grönstrand, maisteri ja 
värjäämön omistaja! Pormestarintytär tunsi samassa kylmän 
sisällisen ryhdin oikaisevan selkänsä suoraksi ja panevan ääneen 
kovaa iskentää. Hänen väsyneet silmänsä leiskahtivat sinisinä 
Heidenstrauchia vastaan, joka sitaisi mustan silkkikalottinsa 
takaraivolta käteensä ja tervehti virkeänä, ikäänkuin kauniin 
naisen mukana päivänpaiste äkkiä olisi vuotanut sisään ovista 
ja ikkunoista. Amalia Lizelles joutui heti ottamaan osaa keskus¬ 
teluunkin. Se koski lahjaesinettä, jota proprietääri Johannes 
Weckström halusi antaa nuorelle naiselle syntymäpäiväksi. 
Amalia Iyizelles tajusi kaukaisesti, että hänen kallein ja omin 
tunteensa oh tällä hetkellä kuolemaisillaan. Kosketeltiin eri¬ 
värisiä kankaita, naisen taskukelloja, kultavitjoja, hopeavit- 
joja, vöitä, hajuvesipulloja, Souvenir-kirjoja, silkkikenkiä . . . 
Olihan siinä valitsemisen varaa. Kukahan se nainen on? ajat- 
teli Amalia itsekseen. 

— Ja vielä olisi tässä tätä kallista , Josephine-hajuvettä\ Se 
on saanut nimensä f ranskalaisen Napoleonin puolison mukaan, 
joka kuuluu sitä käyttävän ... Und diese bildschöne Frauens- 
person soll auch selbst die Mischung mit irgendeinem Arzt — 
das heisst mit dem Eeibchirurgen ihres Mannes zusammengesetz 
haben. Erinomaista iholle. Olenkin oikeastaan tilannut nämä 
harvinaiset ihopalsamit erästä kaunista naista varten, joka tau¬ 
din kautta menetti ihonsa. 

Kaikki katsoivat kauppamieheen ja jokainen tiesi, ketä tar¬ 
koitettiin. 



— Helsingin kaupungin physicus on antanut hänelle toiveita, 
että näiden ihmeitä tekevien ingredienssien kautta hänen ihonsa 
tasaantuu ja . . . Alles Produkte der Natur, dieses grössten Dok- 
tors . . . 

Kuultuaan hinnan proprietääri Weckström näytti menettä¬ 
neen kaiken ostohalunsa. Kukahan se nainen on? ajatteli Amalia 
Iyizelles. 

— Päättäkää toki, Weckström, mitä haluatte, sanoi kauppa¬ 
mies hyväntahtoisen tarmokkaana. — Jos viikon päästä tulette, 
ette enää mitään saa. Toiset ihmiset ovat sellaisia, etteivät voi 
tehdä päätöstä, ykskaikki oliko sitten kysymys naimisesta tai 
konvehtirasiasta. 

— Mamsell, lausui Weckström vihdoin, — ehkä suvaitsisi 
kertoa meille uutisia suuresta maailmasta. Siellä Viikissä, ken¬ 
raalin 'päämaj ässähän' ei mahtane vallita puute informationeis- 
ta. Sodan huhu jatkuu taukoamatta. Ja myöskin huhu, että 
Viikin herrasta tulisi sotamarsalkka. Kuinka mamsell viihtyy, 
lienee turhaa kysyä. 

Johannes Weckström oli siis lakannut sinuttelemasta entistä 
ystävätärtään. 

— Minun maailmani on Viikin kyökki, mitäpä minä voisin 
kertoa. 

— Ohohohohoo! Sitäpä ei kukaan usko. Viikin herra vas¬ 
taanottaa myötänään arvohenkilöjä: eikö emännöitsijän kor¬ 
vaan silloin tällöin joutune jokin uutinen. . . Niin hyvää 
ruokaa kuin Viikissä, tuskin tarjotaan muualla kuin Venäjän 
keisarilla. Tuleva sotamarsalkka on paras ruuantuntija koko 
valtakunnassa. Ja jos Napoleon ja Josefina tulisivat Helsin¬ 
gissä käymään, niin Viik olisi se paikka, missä heille tarjottaisiin 
päivällinen. Miltäs tuntuisi istua emäntänä pöydänpäässä . .? 

Grönstrand tutki hevosvaljaita puotisalin toisessa päässä. 

— Mitenkä pormestarin silmien laita nyt mahtaa olla? 

Amalia Iyizellesin kädet olivat kylmässä hiessä. 

— Pelkään, että maisteri tietää sen paremmin kuin minä. 



Olenhan ollut poissa kotoa. Mutta Tukholmassa on hyvä lääkäri, 
joka voi parantaa isäni silmät, vakuuttaa tohtori Rosenström. 

— Siihen en minä usko. 

— Mutta minä uskon! 

Rakastavan lapsen epätoivo parahti Amalian sanoissa. Mo¬ 
lemmat herrat kääntyivät päin ja katsahtivat toisiinsa. 

— Pormestarinna Tizelles kävi tässä pari päivää sitten luo¬ 
nani pienellä visiitillä, sanoi taas vuorostaan Johannes Weck¬ 
ström. —Voin näyttää paperinkin, jonka yhdessä teimme. Mam- 
sellhan on tunnettu lainoppinut, niinkuin pormestarin sihteerin 
sopii ollakin. Mahtoiko tulla oikeaan muotoon tämä paperi? 

Amalia oli huutamaisillaan, ettei hän halua mitään paperia 
nähdä, mutta kun Domarbyn herra piteli sitä hänen silmiensä 
edessä, niin hän luki: Sopimuksen mukaan myymme me alle¬ 
kirjoittaneet aviopuolisot herra kartanonomistaja Johannes 
Weckströmille sen täysihopeaisen kahvikaluston, jonka alle¬ 
kirjoittaneelle Helsingin oikeuspormestari filosofian maisteri 
Gabriel Tizellekselle lahjoittivat ystävät Turussa ja johon kahvi- 
kalustoon kuuluu: kahvikannu, vetävä 10 teekuppia tavallista 
kokoa eli neljä korttelia ja painava 24 luotia, sokeriastia. . . 

Vai oli siis kotona tullut sellainen rahanpuute, että viimeiset 
arvoesineet olivat olleet myytävät! 

Domarbyn herra katseli yhä paperia kädessään. 

— Kauppa ei ole lopullinen, vaan myyjillä on oikeus puolen 
vuoden kuluessa lunastaa hopeat takaisin, nimittäin edellyt¬ 
täen, että myös maksavat takaisin velkansa. 

Amalia katseli rautaisia hakoja toisessa päässä myymäpöy- 
tää. Parasta ottaa tarpeeksi luja. Oliko mahdollista, että ken¬ 
raali, hänen isäntänsä antaisi hänelle nuo rahat? Jos, jos kuiten¬ 
kin olisi mahdollista, että tytär voisi viedä esineet isälleen! Ne 
olivat muisto. Mitenkähän monta vuotta hänen täytyisi palvella 
saadakseen maksetuksi tuon summan? 

Heidenstrauch, valmistaessaan Viikin suuria tavarakääröjä, 
katsahti yhtäkkiä proprietääri Weckströmiin. 



— Minnekä te nuo hopeat kaikki panette? Olen ollut näke¬ 
vinäni, että te tulette himoa täyteen, jos vain jossakin näette 
kauniita hopeatavaroita — niinkuin äsken Sederholmilla, kun 
siellä vietettiin hopeahäitä. Ettehän pane pahaksenne, Weck¬ 
ström, minua vain huvittaisi tietää. . . 

— Na-na, kuumeni Domarbyn herra ärtymyksen ja leikin 
rajalla. — Oletteko koskaan käynyt Helsingin pitäjän kirkolla? 
Katsokaa hiukkasen ympärillenne. Siellä on kohonnut kar¬ 
tano . . . na-na, minun tahdostani. Siellä on tilaa, kaikki 
aion kalustaa. Päärakennuksessa on kymmenkunta salia ja 
huonetta, sivurakennuksessa seitsemän — kahdeksan. Tahdon 
nähdä ympärilläni ystäviä ... Se talo on Domarby. 

— Tiedän, tiedän, me tiedämme kaikki, eikö totta, mamsell 
Lizelles. Mutta mitäs tämä sitten auttaa, jos puuttuu emäntä! 

— Na-na, ehkä siitäkin selvitään. Emäntä saapuu nouse¬ 
valla viikolla. Hän on fröken Marie Antoinette von Knorring . . . 
Antakaappa tänne pullo sitä Josefina Bonaparten Mischun- 
gia. Sattuu olemaan tämän frökenin syntymäpäivä niihin- 
aikoihin. 

— Oh, oo, oo, gratuliere! Oikeastaan kapteenska Hjärne 
on nämä tilannut ja hän saattaa millä hetkellä hyvänsä lähet¬ 
tää hakemaan tilaustaan. 

— Siitä tuli kun tulikin avioliitto, sanoi Domarbyn herra, 
tällä kertaa käsissään käännellen punakantista Souvenir-kirjaa. 

— Kuuluvat nukkuvan eri huoneissa, rouva ja kapteeni, kaksi 
huonetta välillä. 

— Jaksaa sellaisen matkan kävelläkin! sanoi Heidenstrauch. 

— Vaan tulipa siitä ostajille suuri vahinko, kun ei se vaalea 
suomalainen sarka kelvannutkaan, joka tilattiin Orimattilasta 
sotamiesten uusia univormuja varten . . . Yksituhat ja kahdek¬ 
sankymmentä kyynärää oh Stjernvallkin tilannut pataljoonal¬ 
leen, hän juuri tässä äsken kävi ja puhui sitä . . . Kuningas lä¬ 
hetti tummemman mahipuvun . . . 

Grönstrand virkistyi yhtäkkiä. 



— Minähän värjään sen vaalean kankaan. Asia on aivan 
yksinkertainen. Minnekähän Stjernvall meni? 

Puhuttiin uusista univormuista, jotka kuningas palattuaan 
ulkomailta oh määrännyt teetettäviksi. Värjäykseen oh joka 
tapauksessa turvauduttava, kun entisistä puvuista saatettaisiin 
käyttää vain osia uusiin ja niiden pienempiin parselleihin. 

— Jahka tässä jäätyy, keskeytti yhtäkkiä Johannes Weck¬ 
ström, — niin aion panna toimeen pienet jää-ajot kaupungista 
Domarbyhyn. Täytyy vain odottaa, että fröken von Knorring 
ennättää saapua. 

Amalia Iyizelles tunsi, että nyt lopullisesti kaikki oh selvää, 
ja läksi. 

Hän siis ei ollut kuulemassa Heidenstrauchin sanoja: 

— Miksette nai tuota tyttöä, joka kauan on pitänyt teistä? 
Kadutte sitä ikänne. Odottakaa te, kun sukulaiset kuoltuanne 
riitelevät hopeistanne. Ja minne ne panette, jos sota tulee? 

Weckström pyyhki tuskan hikeä otsaltaan. 


Amalia Iyizelles katsahti torille, missä hänen isänsä talo Weck- 
strömin talon vierellä, hautausmaan takana, tihrusateen läpi 
häämöitti. Tämä sade oli kuin karkea kangas, joka erotti entisen 
elämän nykyisestä. Aikoiko jo pimetä? Hän oh nyt kokonaan 
kenraali Mauritz Klingsporin hyvyydestä riippuvainen. Täytyi 
tottua turvautumaan häneen. 


OH kulunut joitakin pitkiä ikäviä kuukausia eikä Viikin talous- 
mamsseli ollut löytänyt sopivaa hetkeä ryhtyäkseen isäntänsä 
kanssa puhumaan omista asioistaan. Aivan turhaan hän oh 
tuon rautasalvan hankkinut. Kenraali muuttui kenraalskan 
kuoleman jälkeen. Talousmamsseli sai ikävystymiseen asti py¬ 
syä kyökin puolella, ja kenraali nautti ateriat yksinään tai vie¬ 
raidensa seurassa, joita hän usein toi kaupungista päiväkausiksi. 

Kauniin nuoren sukulaisneidon, vapaaherratar neiti Marga- 



reta Klingsporin hän kevättalvella pyysi seurakseen Ruotsista 
asti, ja kun tälle valmistettiin kulmahuonetta suuren salongin ta¬ 
kana kenraalin kabinetin vieressä, kenraali itse tuli johtamaan 
huonekalujen järjestämistä ja silloin pyysi mamsell Amaliaa pitä¬ 
mään vieraalle seuraa, kun kenraalin usein täytyi käydä linnoi¬ 
tuksessa ja kaupungissa. Mamsell voi valjastuttaa hevosen ja 
viedä häntä kartanoihinkin, missä on samanikäisiä, kehoitti ken¬ 
raali, jos nuori vapaaherratar suvaitsee. Ja vielä hän sanoi, että 
ruoka oli ollut hyvää, hän oli hyvin tyytyväinen, ja linnoituk¬ 
sessakin oli puhuttu, ettei sellaisia pöytäkemuja kuin Viikissä 
ole missään. Mutta täytyi muistaa, että tämä nuori vapaaher¬ 
ratar tuli Ruotsista. Hänelle ei pitäisi antaa syytä tyytymät¬ 
tömyyteen, jotta hän pysyisi talossa eikä alkaisi ikävöidä. 
Kenraalin hienot röyhelöt ja paremmat puvut harjattiin ja 
puhdistettiin. Pomaadat ja hajuvedet otettiin esille. Peruukit 
uusittiin. 

Ka ikki tehtiin. Kenraali itse toi nuoren sukulaisensa kau¬ 
pungista Viikiin. Kyllä hän oli kaunis ja ylhäinen! 

Mutta fröken Margareta ikävöi! Kenraali itse läksi hänen kans¬ 
saan aatelisiin naapuritaloihin, vei hänet katsomaan navettansa 
juotto vasikoit a ja pommerilaisia hanhiaan, joita syötettiin ulko- 
laisella maissiviljalla, mistä ne lihoivat ja saivat erikoisen kau¬ 
niin värin. Margareta sai valkean kissanpoikasen ja sai hieno- 
rotuisen suuren koiran. Margareta sai rukin — se ei olisi voinut 
olla somempi —, koska kuultiin, että hän halusi oppia kehrää¬ 
mään. Kenraali istutti Margaretan suureen nahkaiseen noja¬ 
tuoliinsa katselemaan kuvakirjoja sillaikaa kun hän kirjoitti 
tärkeitä virkakirjeitä odottaville kuriireille. Kerrankin linnoi¬ 
tuksen lähetti sai seisoa Viikin portilla aamusta iltaan, kun 
herrasväet olivat tärkeässä keskustelussa. »Antaa odottaa», 
huusi kenraali vastaukseksi Amalian koputukseen, »enkö jo 
sanonut, että meillä on tärkeää puhuttavaa.» Viikin kutsuissa, 
jotka pidettiin nuoren vapaaherrattaren kunniaksi ja joihin oli 
käsketty kaikkein valituin noblessi, tanssittiin, vaikkei kenraa- 



Iin rouvan kuolemasta ollut kulunut puolta vuottakaan, pin¬ 
noituksen nuoret naimattomat upseerit eivät enää nähneetkään 
Viaporin omia kotoisia kaunottaria. Kaikki tavoittivat fröken 
Margaretan suosiota. 

Kerran hyvin kylmänä päivänä, kun kenraali oh matkalla ja 
nuori sukulainen koetti tappaa aikaa lukemalla, löysi hän ken¬ 
raalin hyllystä muiden kirjojen takaa keltakantisia sitomattomia 
kirjoja: Pes catacombes . . . Mezelie . . . Pes filles publiques 
de Paris. . . 

Amalia Pizellesin seuranpitoa ei tänään olisi tarvittu. Vapaa- 
herratar Klingspor luki aamusta iltaan %es filles publiques'a. 
Oliko hänellä kuumetta? Etteihän hän vain ollut sairas? 

— Mamsell, sanoi hän Amalian tuodessa ruokaa päivällis¬ 
pöytään, — te tietysti ette ymmärrä Ranskankieltä, mutta tässä 
on tällainen hauska kirja. Minun hyvä setäni on lukenut sitä 
ahkeraan ja ehkä lainaillut vierailleenkin, koska se on näin ku¬ 
lutettu. Älköön hän kuitenkaan uskokokaan, että minä olen 
sitä ruhjonut. Ei, en nyt lähde navettaan enkä kanojen luo. 
Haluan lukea tämän loppuun ja panna kaikki kirjat paikoilleen, 
ennenkuin kenraali palaa. Ah, jospa jo pääsisin kotiin! Ei, en 
jäisi tänne, en, pour rien au monde! Koska tämä Suomen meri 
avautuu? 

Talousmamsseli, katsahtaen ikkunaan, vastasi arvelematta, 
niinkuin vastataan hyvin tutusta asiasta: 

— Huhtikuun viimeisinä päivinä tai hiukan ennen, tai hiu¬ 
kan jälkeen. Kerran muistan, että vielä viidentenätoista touko¬ 
kuuta meiltä käveltiin linnoitukseen eikä ollut vettäkään jäällä. 

— Mais c'est donc affreux! Onko tämä maa niin kylmä? 

— Köyhinä vuosina, vanhat ihmiset vielä muistavat: kesä¬ 
kuussakin saattoi hevosella ajaa jäällä. 

— Kauheata! Kuinka tällaisessa maassa voi asua? 

— Ainahan sitä kotona. Emme vaihtaisi Suomea Ruotsiin . . . 
emmekä mihinkään. 

— Mutta tämähän o n Ruotsia! 



— Meille se on Suomea. 

— Siellä kotona puhutaan, että te täällä Suomessa tahtoi¬ 
sitte eroon Ruotsista ja olla oma valtakunta. 

— Me tahtoisimme, ettei Ruotsi aina jättäisi meitä venäläis¬ 
ten kynsiin. 

— Mutta miksette puolusta itseänne? 

— Kun meidän miehemme aina ovat Ruotsin sodissa. Ja 
kuinka moni onkaan jäänyt sille tielleen. 

— Mutta tietysti teidän pitääkin. Sehän on teille suuri 
kunnia. 

— Kunnia? Ehkä. Mutta pitäisi myös olla leipää . . . Pyydän 
anteeksi, enhän minä mitään pahaa . . . Tulisin hyvin surulli¬ 
seksi, jollei fröken Klingspor nauttisi näitä laitoksiani. Kenraali¬ 
kin sanoi, että pitäisin hänen kauniista vieraastaan hyvää 
huolta . . . Tämän teeren on ampunut vanha Vileeni, jonka 
isoisän isä — niin ainakin luulisin — oli ollut Kustaa Adolfin 
mukana silloin, kun kuningas metsästeli täällä. Isäni aina kertoi 
meille lapsille , . 

— Minullekin setäni, nimittäin kenraali, selitti nykyistä tilaa 
Euroopassa, kun kysyin, minkätähden nyt sitten pitäisi tulla 
sota. Jospa vain muistaisin, mitä Englanti tahtoi ja mitä Ve¬ 
näjä tahtoi! 

— Valtaa kaiketi! 

— Ehkä niin. Mutta hän ... Ei, en sentään viitsi kertoa. 
Tietääkö mamsell, minkävuoksi oikeastaan olen täällä? Mutta 
sitä ei saa levitellä. Hyvin rikas herra siellä kotona välttämättä 
tahtoi mennä kanssani naimisiin. Ei, ei hän ollut vanha eikä 
rumakaan. Minä pidin hänestä aika paljon. Hän lähetti mi¬ 
nulle joka päivä mitä suurenmoisimpia makeisia. Mutta mamma 
ja pappa eivät tahtoneet aatelitonta. Ja niin minut pantiin 
menemään tänne seuraksi kenraalille, kun täti oli kuollut. 
Muka. Sillä en voi nähdä, että setä surisi. Päinvastoin minua 
ihmetyttää monasti. Pidänhän minä tietysti hänestä, kun hän 
on läheinen sukulainen. Mutta en pidä siitä, että hän minua 



aina suutelee ja silittelee ja tahtoo pidellä polvellaan. Silloinkin, 
kun linnoituksen kuriiri odotti niin kauan. Mahtaako hän sillä 
tavalla tehdä muillekin? Vaiko vain sukulaisille? 

Amalia Eizelles nousi, poskipäät kylminä. 

— Hänestä kuuluu tulevan ylipäällikkö, jos nyt sota syttyisi, 
josta Jumala meitä varjelkoon. 

— Hänestä? Setä Mauritzista ylipäällikkö? Mutta entä 
Klercker? Oo vee! Kyllä minun täytyy nauraa. Varmasti 
menetätte sodan. Kaikki voittoisat sotapäälliköt ovat sentään 
aina olleet sankarin näköisiä! 

Amalia Iyizelles ei ollut milloinkaan tuntenut olevansa niin 
vanha kuin nyt, vakuuttaessaan nauravalle nuorelle vapaaher- 
rattarelle, että hänen setänsä kuuluu sodassa olevan urhoollinen 
ja taitava. Amalia katsoi olevansa Velvollinen näin tekemään, 
vaikkei hän ollut kuullut mainittavan sanaakaan isäntänsä 
urhoollisuudesta. 

— Eikö hän koskaan ole yrittänyt suudella mamsellea? 

Amalia punehtui tulikuumaksi. 

— Ei. 

Mutta kun Amalia, kokonaan valkoiseen verhottuna, huonees¬ 
saan silitti kenraalin hienoja röyhelöjä ja kaulaliinoja, tuli 
Margareta ikävissään sinne. Ja huomasi heti paikalla suuren 
ha’an ovessa. 

— Pelkääkö mamsell varkaita? Vai käveleekö kenraali unis¬ 
saan? 

— Täällä Viikissä on kaikissa ovissa huonot lukot. Voisihan 
joskus sattua vieras, joka kävelisi unissaan! 

— Ahaa, ohoo, enkös saanut mamsellea kiinni! Minäkin tah¬ 
don oveeni tuollaisen ha'an. En nuku yhtä yötä ilman lukittua 
ovea. . .! 

He purskahtivat molemmat kovaääniseen nauruun, jossa ei 
ollut mitään iloa, ja katselivat säikähtyneinä toisiinsa. 

Tämän jälkeen aatelisneito kohteli Viikin talousmamsselia 
tutunomaisemmin, varsinkin, kun he nyt joutuivat paljon ole- 



maan yksinään. Ateriat he nauttivat kahdenkesken latokar¬ 
tanon suuressa ruokasalissa ja puhelivat. 

— Te olette oikeastaan aika kaunis, te Amalia Iyizelles. Te 
voisitte oikeastaan Tukholmassakin menestyä ja saada kun¬ 
nollisen ja varakkaan miehen. Varsinkin jos tyytyisitte vähän 
vanhempaan. Kas, kaikki hyvät miehet jäävät tietysti kotiin 
ja tänne kauas lähetetään huonommat, sellaiset, jotka ovat 
hyvin paljon juoneetpa muutenkin . . . Siellä isänne voisi asua 
luonanne, jos hän tulee kokonaan sokeaksi. 

— Ei isä muuta pois Suomesta. Enkä minäkään. 

— Ohoo, ahaa, sellaisia te olette, te suomalaiset! Vieläkö 
mamsell pitää tuosta Domarbyn miehestä? 

Amalia Iyizelles paineli väkivaltaisesti alas leipäpalasia. 

— En tahtoisi puhua siitä. 

— Ohoo, ymmärrän. Hän mahtaa olla hyvin tyhmä. Mutta 
kaunis kartano hänellä on. 

Domarbyn herra ajeli usein siitä ohitse. Latokartanon piha- 
aitauksen suurten tammien lomitse saattoi nähdä hänen puna- 
kirjaillun rekipeitteensä pilkoittavan. Joskus hän vaihteeksi 
käytti reessään karhuntaljaa. Silloin kun fröken von Knorring 
istui hänen vierellään, hänen rekensä kulki ohitse madaten ja 
aivan kuin uhitellen viikiläisiä. Marie Antoinette von Knorring 
istui hyvissä turkeissaan Weckströmin vierellä. Margareta 
Klingsporia huvitti suuresti tämä pari. 

— Mamsell Ammeli, uskotteko hänen naivan tuon vanhan 
neidon? Tai pitääkö vain rakastajatarenaan? Kyllä minä 
ne asiat tiedän. Rakastajattarista pääsee irti, jos voi maksaa . . . 
Minun tekisi mieli nähdä tuo Domarby sisältä. Mutta setäni 
ei sitä halua. Ja tietysti tuo proprietääri-nousukas ei uskalla 
kutsuakaan meitä kesteihinsä. Suuret vahatut tammilattiat ovat 
ihanat, kun vaan on hyviä, tanssittajia! Onko totta, että Do¬ 
marbyn sali on suurempi kuin kaupungintalon istuntosalit? 
Oh, mon Dieu, kuinka minä pidän peileistä ja monista palavista 
kyntteleistä! Tätini kuoleman tähden en ole saanut täällä yh- 



tään kertaa kunnollisesti tanssial Ei ole erittäin hauskaa tässä 
katsella, miten vieraita menee kymmenissä reissä Domarbyhyn. 
Varmaan heidän joukossaan on aatelisiakin — ainakin köyhiä 
aatelisia. Ei ole aina niin mukavaa kuulua korkeaan aristokra¬ 
tiaan. Kun pääsisinkin jo kotiin! 

Yhtäkkiä tulvi Helsinkiin ja kaupungin ympäristöihin suuri 
määrä mustalaisia. Linnoituksen komendantin oh vihdoin on¬ 
nistunut peloittaa sekä pormestarit että kaupungin politie- 
miehet liikkeelle ja 'Kainin jälkeläisiltä* kiellettiin suuren ran¬ 
gaistuksen uhalla lupa oleskella linnoituksen alueella. Miehiä 
ei ollut monta, mutta naisia sensijaan runsaasti, ja lapsiakin. 
Kelkkoineen, säkkeineen, pilleineen, pusseineen he, lapset ja 
sianporsaat huppuroiden lumisohjossa ja pikkulapset parkuen 
kelkoissa, pitkänä kurjuuden kolonnana marssivat jään Via¬ 
porista Helsinkiin. Mutta ei koko tuona aikana heidän äänensä 
lakannut huutamasta kirousta ja paiseita galjuuneille ja ami¬ 
raaleille ja kenraaleille ja tohtoreille ja pormestareille ja raadeille. 
Ja minne he kaupungissa tai maaseudulla tulivat, sinne he suus¬ 
taan pudottivat tulen ja perkeleet ja paiseet, ja toistivat kaikki, 
mitä he olivat sanoneet siitä asti, kun heidät häädettiin lähte¬ 
mään Viaporista kesken povauksen tai kuppauksen työn. Vai 
että he olisivat levittäneet sotamiehiin tauteja ja saastaa — 
ei niin, vaan sotamiehet heihin olivat istuttaneet ruttonsa. 
Hahhahhah, ruttoisia ja saastaisia sieltä ei puuttunut. Eivätkö 
he olleet Jumalan luomia ihmisiä niinkuin muutkin? Ja tulkoon 
Sotomaa ja Komora ja iso perkele ja pienet perkeleet yli koko 
linnoituksen, ja haljetkoot sen muurit ja syökööt matoja ja 
multaa sen sotaherrat. . ! 

Kauheasti olisivat säikähtäneet vapaaherratar Margareta ja 
mamsell Lizelles, jollei koira olisi päästänyt julmaa haukkua, 
kun muutamat näistä linnoituksen mustalaisista nyt lähestyivät 
latokartanoakin. He toki eivät tulleet pihamaan aitauksen 
sisäpuolelle, kun eivät voineet tietää, oliko kenraali kotona — 
kenraalihan oli uhannut ammuttaa heidät. Kuitenkin hän 



aina oli lähettänyt tielle sekä viinaa että ruokaa ja rahaakin. 
Ja niinpä vainiot portilla huusivat vuorotellen vihlovia kirouksia 
linnoitukselle, vuorotellen sydäntäsärkeviä armahduksen ano¬ 
muksia tälle kauniille kartanolle ja sen ylhäisille kreivin- 
noille. 

'Ylhäiset kreivinnat' olivat olleet panemassa kuntoon kasvi- 
lavaa etelän puolella, tallirakennuksen päädyllä. Koira haukkui 
lakkaamatta, selkäharjakset pystyssä. Yksi naisista, kepeästi 
astuen ja monet kirjavat rimssuhameet liehuen ja leiskuen kevät- 
auringossa, tuli koirasta huolimatta portista ja seisahtui kau¬ 
niin vaalean vapaaherrattaren eteen, ruskea pieni käsi ojolla. 

— Kunnian fröökinä . .. kreivinna . . . prinsessa . . . Herran 
enkeli — kaunis olet. Herrjee, en vielä koskaan nähnyt näin 
kaunista. Käveletkö maan päällä vai pilvikö sinua kantaa? 
Anna käsi, että sinulle ennustan. Älä pelkää, hyvää ennustan, 
kultaiset tähdet tanssivat ympärilläsi. . . Älä pelkää: ei ole 
totta mitä puhuvat, että me sotamiehiä viekottelemme, vaan 
he meitä. Kauniille upseerinrouvillekin ennustimme. Totta 
puhuimme. Sinne kaunis pitkä sotamies jäi suruissaan valleille. 
Rakasti minua. Vaalea oli kuin sinäkin. Tähdet ympärillä 
tanssivat. Anna kätesi, sanon tulevaisuuden . . . 

Nuori mustalaistyttö oli peloittavan kaunis. Suuret silmät imi¬ 
vät puoleensa vaaleaa neitoa kuin metsälähteet janoista hirviva- 
sikkaa, kasvojen elfenluinen kalpeus ja hampaiden helmenkarvai- 
nen valkeus viettelivät luokseen, kaiken elämänhurman luvaten. 
Häntä ei voinut paeta. Hän tarttui aatelisneidon käteen, peitti 
sen kosteilla huulillaan, valuttaen sinertävän mustat hiuksensa 
kuin manttelin yli hänen käsivartensa ja rintansa. Koira karkasi 
nyt emäntänsä avuksi ja repi vieraan naisen hänestä irti. Hän 
pakeni huutaen portille, olkapää oh veressä, vaatteet riekaleina. 
Tyttö huusi, nauroi ja kirosi, kaikki hänen toverinsa parkuivat 
ja kutsuivat helvettiä nielemään nämä häijyt, pahat ihmiset. 
Jollei koiraa olisi ollut, eivät Viikin naiset helpolla olisi päässeet 
eroon näistä linnoituksen karkotetuista. Nyt he tyytyivät siihen 



mitä saivat. Talousmamsseli toi tuotapikaa sekä vaatetta että 
ruokaa ja rahaakin, niinkuin talossa ennenkin oli annettu. 

Mutta maantieltä, missä kauniin Annikan haavaa vielä sidot¬ 
tiin ja häntä puettiin kenraalska Klingsporin vanhaan punaiseen 
silkkiröijyyn, juoksi kartanon pihalle poika — oksiko ollut 
kymmenen vanha — pyytämään lahjaa. 

— Kallelle anna!, kuului Annikan pehmeä ääni, — Kalle 
on minun poikani. Neljäntoista vanhana hänet sain. Koirasi 
pahoin puri, kipeää tekee, en puhu kenellekään — rahaa anna! 
Kalle, näytä temppusi! 

Laiha, norja poika vieritti itsensä pyöränä portista pihamaalle, 
koivet ilmassa, käsillään kieppuen. Yhtäkkiä hän oh puussa ja 
riipautti itsensä siinä toisesta kädestään riippumaan ja sätkytte- 
lemään. Tuotapikaa hän oh toisessa puussa, piteli itseään siinä 
jaloistaan riippuen ja pudotti itsensä taas jaloilleen. 

Margareta Klingspor, vaivoin saaden koiran pysymään luo¬ 
naan, huusi mamsell Lizellesille, että hän täyttäisi nuoren 
mustalaisäidin pyynnön. Ja Kalle sai rahaa, pisti ulos kielensä, 
siten ilmaisten kiitollisuutensa, ja joukko läksi liikkeelle. 

»Neljäntoista vanhana hänet sain.» 

— Kuuliko mamsell, mitä hän sanoi: neljäntoista vanhana 
hänet sain. 

— Kuulin. Mutta nyt täytyy nopeasti etikkavedellä pestä 
kädet, kyynärpäihin asti. Ja fröken Margareta muuttaa vaat¬ 
teetkin. 

— Neljäntoista vanhana . ! 

Amalia Lizelles tunsi, pahaa aavistaen, että linnoituksessa 
syytettäisiin hänen isäänsä näiden mustalaisten tähden. Heitä 
ei ollut lupa panna Stockhusiin, mutta heitä ei olisi saanut olla 
missään. Eihän heitä voinut tappaakaan. Heitä tuli laivoilla 
idästä, etelästä ja lännestä ja heidän pyrkimyksensä oli aina 
päästä sotamiesten pariin. Varmaan ei kestä kauan, ennenkuin 
nämäkin taas ovat linnoituksessa. Ja aina syytetään pormestari 
Lizellesiä. Miten monet ahdistukset olikaan saanut kestää 



noiden peloittavien ihmisten tähden — mikäli he kristittyjä 
ihmisiä olivatkaan. Kyllä tuo kaunis Annikka Allen vielä viet¬ 
telee senkin pojan sieltä Viaporin valleilta. Väitettiin, että 
Kalle Alienin isä olisi ollut Riikistä, Leskikuningattaren ryk¬ 
mentin miehiä. Mutta Kalle oli musta ja kaunis kuin äitinsäkin. 
Kaikesta yhteisesti oli lopuksi aina syytetty pormestari Iyizel- 
lesiä, ja niin käy tietysti nytkin! 

Koko tämä odottamaton mustalaisvierailu Viikissä oli tapah¬ 
tunut hyvin äkkiä. Talon väki käsitti vasta, kun rämisevä 
kiroileva joukko jo eteni matkojen päässä, että se oli käynyt. 
Seisoskeltiin tien laidassa, naureskeltiin ja puhuttiin varkauk¬ 
sista ja pahoista taudeista. Vihdoinkin näytti kevät tulevan, 
leivoset visertelivät peltojen yllä. Ka^ja ammui navetan 
pimeässä. 

Fröken Margareta ei uskaltanut yksin nukkua kamarissaan. 
Mamsell kantoi vuode vaatteensa kulmahuoneeseen ja asettui 
permannolle. Margareta Klingspor kutsui Amaliaa nimeltä ja 
sanoi 'sinäksikin'. He puhuivat rakkaudesta, nimenomaan sel¬ 
laisesta, jolloin 'he eivät saa toisiaan'. Margareta ihmetteli, 
että Amalia oikeastaan ikävöi lapsia, mutta ei miestä. Niin, 
hän piti niin äärettömästi lapsista! Hän tunsi aina lasten seu¬ 
rassa tulevansa ikäänkuin pyhäksi. He olivat niin rehellisiä, 
ainakin kun olivat pieniä. Isona ihmisenä piti usein valehdella. 
Aivan pieninä lapset olivatkin suloisimmillaan. Saattoi aivan 
itkeä, kun ajattelikin, että omistaisi tuollaisen oman pienokaisen! 

Ujostellen köyhiä yö vaatteitaan ei Amalia noussut Margare¬ 
tan viereen katsomaan ikkunasta lahdelle, vaikka hänen kovin 
teki mielensä. Hän tunsi koko ruumiissaan ja sielussaan, miten 
juhlallisena ilta nyt hämärsi Viikin kuninkaankartanon yllä. 
Oliko missään puistossa niin paljon lintuja ja niin korkeita 
puita! Ne ääntelivät yöt-päivät umpeensa, sekä linnut että 
puut, kun olivat niin kaukana ihmisistä ja korkealla maasta. 
Nytkin — vaikka ruudut olivat kaksinkertaiset, saattoi kuulla 
mustanrastaan huhuttavan ja kuusten humisevan. Ja tämän 



Viikin lahden kainalossa pesivät vesilinnut mieluummin kuin 
missään muualla näillä main. Mutta niitä vasta odotettiin. 
Aivan niinkuin aina odotetaan, kun tammet ja halavat 
avaavat silmujansa. Mutta sulavien turpeiden hengittämä ilman- 
lemu on jo noussut avaruuteen. Ah, kuinka täytyy pitää tästä 
vanhasta Viikin kuninkaankartanosta. Oliko ihme, että nuori 
Kustaa Aadolf kuin lumottuna tuolta puutarhamajasta seurasi 
iltaruskon riutumista lahden helmaan, odottaessaan nuorta 
Birgitta Sivertintytärtä. Ovatko puut vielä samat? Onko huvi¬ 
maja vielä sama? Väitetään niin olevan. 

— Fröken Margareta, ettekö jo tule nukkumaan? 

— Minä vain ajattelen — niin, tiedätkö mitä? Että kyllä 
varmaan olisi lapsellekin hyvin herttaista, jos olisi äiti, joka niin 
rakastaisi, että ottaisi syliin ja pitäisi hyvänä . . . Ei, ei minun 
mammallani ollut aikaa. Hän oli liian kaunis ja juhlittu. Meitä 
lapsia hoitivat palkatut piiat. Eivät he olleet pahoja. Mutta . . . 

— Margareta! Tapsi, itketkö sinä? Tule, ole tänä iltana 
minun lapseni, itke tässä. Minäkin itken. Paina siihen kaunis 
pää. Kuinka oletkin minulle rakas! 

— Ja vasta nyt minä sinut löydän, kulta Amalia . . . Kun 
minun niin pian pitää lähteä! 

— Jää tänne Viikiin, meidän omaksemme. En enää ketään 
kaipaa, kun sinä vain olet. Panen suuren rautaisen salvan 
taakse kaikki vanhat muistot.. . 

Margareta Klingspor istui Amalia Lizellesin polvella, pää 
hänen rintaansa nojaten, vielä kun vihreä kajo, joka käy aurin¬ 
gonnousun edellä, jo tuntui peräkamarin valkoisella seinällä. 


Äkkiä ja odottamatta tapahtui sekin, mikä mustalaisten käyn¬ 
nin yhteydessä vielä seurasi Viikissä. 

Mustalaiset olivat menneet Domarbyhyn, missä heitä ei koh¬ 
deltukaan niin tylysti kuin Viikissä. Heidät päästettiin huo¬ 
neisiin ja Kallekin, Annikka Alienin poika sai tehdä temppuja 



itse kartanon herralle ja hänen talonsa emännälle fröken Marie 
Antoinette von Knorringille. Mutta äiti ei enää voinut ottaa 
ruokaakaan, hän painui tuskissaan väentuvan penkille ja siitä 
hänen heimolaisensa nostivat hänet piikojen vuoteeseen. He 
pesivät hänen haavoittuneen olkapäänsä, imivät siitä pahan 
veren, ja imivät vielä uudelleen. Mutta yöllä Annikka houri 
niin, ettei kukaan tuvassa voinut nukkua, ja ennen aamua oli 
koko hänen yläruumiinsa mustana kuin paha maksa, eikä mi¬ 
kään jäsen enää turvotukseltaan taipunut. Aamulla käski kar¬ 
tanon herra rengin valjastaa ja lähteä hakemaan tohtoria. Sitä 
Rosenströmiä sieltä Heidenstrauchin talosta. 

Palatessaan Domarbystä tohtori poikkesi Viikiin ja Amalia 
ja Margareta saivat kuulla Annikan ja hänen heimolaistensa 
kohtalon. Tohtori halusi tietää, mitä oikeastaan oli tapahtunut 
Viikissä ja mistä kauniin mustalaisnaisen äkkikuolema saattoi 
johtua. Ei ollut johtunut yksin verenmyrkytyksestä. Jokin 
muukin hyvin akuutti tauti hänessä oli. Kartanon herra oli 
liikuttavan kauniisti tullut väentupaan, kädestä taluttaen Mus- 
talais-Kallea, ja hourivan äidin vuoteen ääressä luvannut pitää 
huolta Kallesta. Omaksi pojakseen lupasi ottaa. 

Fröken Margareta — sensijaan että olisi ruvennut tunteelli¬ 
seksi ja herahtanut kyyneliin koiransa osuuden tähden murhe¬ 
näytelmään ja ihailusta Domarbyn herran armeliaisuuteen näh¬ 
den — rupesi nauramaan. Se oh epäystävällistä ilkeää naurua. 
Rosenström ei mielihyvälcseen katsellut hänen uhittelevaa puoli- 
tanssiaan salin permantopalkeilla. Margareta rupesi puhumaan 
franskaa: 

— Mais, monsieur, je suis bien etonnee, että te ette näe, 
mikä tuossa tyhmässä miehessä liikkuu: tekopyhyys! Tämä 
nainen täällä, joka on minun ystäväni, on rakastanut häntä 
monta vuotta. Hän olisi voinut antaa hänelle monta kunnol¬ 
lista lasta, mutta tuon inhoittavan vanhanpojan pitää kuljettaa 
likaista mustalaiskakaraa äidin luo, joka vasta täällä kerskaili 
»saaneensa hänet kun oli neljäntoista vuoden vanha», ja teko- 



hurskaasti näyttää armeliaisuuttaan. Comme je deteste tout 
9a . . . Suo anteeksi, Amalia, en ole puhunut sinusta pahaa, en 
ole sanonut mitään sinusta — ainoastaan Domarbyn herraa 
inhoan. 

Fröken Margaretan kasvoilla paloi kuumat läiskät. 

— Rauhoittukaa, sanoi Rosenström hymyillen. — Voin li¬ 
sätä, että kun herra Weckström hellästi sanoi pojalle: »Otan 
sinut omaksi pojakseni, rupeathan sedän pojaksi, Kalle?», 
poika irroitti kätensä 'sedän* kädestä, ja vastasi: »rupean, piru 
vieköön, jos setä vaan aina antaa minun mennä markkinoille 
pelaamaan näytöksiä — Loviisaan ja Anianpeltoon ja Hä¬ 
meenlinnaan . . .» Mutta eihän vaan vapaaherratar ole sairas? 

— En, kivahti Margareta ärtyneenä, — tutkikaa minun 
koiraani, ettei se vain ole saanut tartuntaa siitä roskajoukosta. 

Amalia Lizelles, halutessaan tarjota vierasvaraa, sai kuulla, 
että Domarbyssä oli tuotu kahvia suurissa raskaissa hopea- 
kupeissa. Ja Rosenström oli polttanut huulensa! Kun ei hän 
milloinkaan ollut nähnyt sellaista loistoa, ei hän ollut ymmär¬ 
tänyt olla varoillaan. Nuo muut läsnäolijat tietysti tunsivat, 
miten kuumaa kahvia hopeakupeissa — vahvasti kullatuissa 
— tuli käsitellä. 

— Hänellä on herttainen sukulainen, neiti Lovise Kuhlberg, 
joka ystäväni Kressin kanssa on käynyt luonanikin. Kress 
opettaa hänelle pianonsoittoa. 

Amalia Lizelles ajatteli: eno Johannes toivoo, että tohtori 
naisi Lovisen. 

Mutta seuratessaan vapaaherratar Klingsporin kiihtymystä 
ja kuultuaan miten perinpohjin Annikka oli koskettanut hänen 
käsiään, tohtori katsoi suotavaksi, että nuori vapaaherratar 
seuraisi häntä Helsinkiin, siltä varalta, että häneen oli tullut 
jokin tartunta, joka saattaisi rajusti puhjeta. 

— Trfes bien, tr£s bien, je suis prete!, selitti Margareta Kling- 
spor ärtyneenä. — Minulla onkin teille puhuttavaa. Hänen, 
tämän kauniin nuoren Amalian täytyy saada hyvä mies. Hän 



ei voi jäädä tänne, tiedättekö, mon docteur. Katsokaa mitä 
lajia kirjallisuutta minun setäni lukee. Voilä: »Les filles pub- 
liques de Paris» . . . Jä vielä tahdon sanoa teille, että Domar- 
byn herra on tyhmeliini! 


Niin seisoi Amalia Lizelles nyt yksinään kasvilavojen ääressä, 
siinä, missä heitä eilen oli ollut kaksi ystävätärtä. Hän ei ollut 
silloin tietänyt, kuinka rakkaaksi tuollainen vieras lapsi voi 
tulla, kun se otollisella hetkellä ihmiselle annetaan. Kuin uusi 
valoisa olento hän oli tänään, ja uudella rakkaudella hän mul- 
litti jokaista tainta, joka hentona oli hänen kylvöstään noussut. 
Mitä olikaan Margareta sanonut Rosenströmille? Olisi pitänyt 
oppia franskan kieli. 

Olisi pitänyt pyytää Margaretaa käymään isän luona vie¬ 
mässä isän 'pienen piian' terveiset. . ! 

Kenraali toi mukanaan hyvät tavarat. Ensimmäiset laivat 
olivat tulleet kaupunkiin ja ranta-aittojen luona oli vallinnut 
tungos ja epäjärjestys kuin pahimmalla sotaväen liikkeelle-pa- 
nolla. Viinilaatikoita ja kalliita etelän säilyketölkkejä oli täy¬ 
tynyt odottaa, ja suuri olvitynnyri, saksanpähkinät ja sokeroi¬ 
dut hedelmät olivat jääneet toiseen kuormaan. Laivan kapteeni 
olikin tällä kertaa tuonut kaikkea tilattua runsaasti. Oli lisäksi 
sellaistakin, mitä ei näillä main oltu nähty, kuten sinapissa 
mehustetut metsäsian paistit, oliiviöljyyn säiliöidyt nilviäiset 
ja vuorisuolassa konservoidut maa-ydinsienet — nuo jälkim¬ 
mäiset kasvatetaan erikoisessa lantasekoituksessa ja korjataan, 
ennenkuin nousevat päivänvaloon. Nämä uudet herkut ovat 
päässeet muotiin niissä suurissa kaupungeissa, joita Napoleon 
on valloittanut. Kuuluu hänen tytärpuolensa Hortence olevan 
kaunis kuin ensimmäinen Helena ja kenenkään kuolevaisen 
mahdoton vastustaa. Napoleon itsekin antaa tämän tytärpuo¬ 
lensa sanalle suuren arvon — niin väitetään. Muuten tämä 



maailmanvalloittaja ei olekaan mikään suursyömäri. Kuuluu 
sodassa tyytyvän ihan siihen, mitä sotamiehet syövät ja usein 
istuvan nuotiolla heidän kanssaan Sillä lailla voitetaan 
sotamiesten suosio . . . Mutta se Olga, se Venäjän nuoren kei¬ 
sarin sisar — se se vasta kuuluu kapines olevan! Sellainen puo- 
livilli hurmuri! Napoleonin sanotaan aikovan ottaa ero Josephi- 
nesta ja yrittävän Olgaa. . . 

Kenelle kenraali puheli? Uskoiko hän jonkun vertaisensa 
henkilön olevan huoneessa? Hän käveli edestakaisin, sormiaan 
näpäytellen, otti nattsäkistään pantohvelikengät ja pani ne 
jalkaansa, riisui kunniamerkkien painaman univormutakin ja 
pukeutui mukavasti. Hänen kutsuessaan talousmamsseli sei¬ 
sahtui ovelle kuulemaan määräystä, tai kumartui lattialta otta¬ 
maan pyykkiin meneviä vaatteita. Kenraali puheli osittain 
hänelle, osittain yhä itsekseen. Yhtäkkiä tuli suuren nahkatuolin 
poimuista hänen käteensä keltakantinen kirja — diable, kuka 
sitä oli täällä lukenut? »Mamsellko?» »En, valitettavasti en 
lue Ranskankieltä.» Kenraali paiskasi kirjan pöytälaatikkoon ja 
läiskäytti laatikon kiinni. 

— Fröken Margareta tulee matkustamaan kotiin ensi 
tilassa. 

Amalia I/izelles katsoi pitkään isäntäänsä. 

— Matkustaako hän enää tänne tulematta? 

— Mitäpä hän enää täälläkään. Keli on huono. Hänen vaat- 
teensahan voidaan lähettää . . . Ennätittekö jo tulla niin ystä¬ 
viksi täällä poissaollessani? 

Amalia ymmäisi, ettei kenraali hyväksynyt tätä ystävysty¬ 
mistä. Sehän hänen olisikin pitänyt käsittää etukäteen. Myös¬ 
kin hän hyvin ymmärsi, ettei nyt sopinut vaivata kenraalia 
kysymyksillä. Hän olisi vain halunnut tietää, oliko hän sattunut 
tapaamaan hänen isänsä, tai kuulemaan hänestä jotakin. Taval¬ 
lisestihan kenraali itsekin ilmaisi, milloin näin oli sattunut. Jos 
nyt illallinen onnistuisi, niin kenraali varmaan muistaisi kertoa, 
oliko tavannut pormestaria. 



— Mitäs mamsell luulee: onko Klercker hyvä sotapäällikkö? 
sanoi kenraali odottamatta. 

— Isäni aina sanoi, että hän on kunnian mies. 

Kenraali tuntui kiihtyvän. 

— »Kunnian mies»! Miksei — tietysti kunnian mies, mutta 
nyt onkin puhe soturista. 

— Jos hän vain jaksaa, kiirehti Amalia parantamaan sano¬ 
jaan, — onhan hänellä jo ikää. Isäni sanoi, että vastuunalaisille 
paikoille kelpaavat vain nuhteettomat ihmiset, mutta ruumiil¬ 
linen heikkous tietysti voi asettaa esteitä. . . 

Kenraalin talousmamsseli ei ensinkään muistanut, että hänen 
isännältään puuttui toinen silmä ja puuttui nuhteettomuuskin. 
Mutta sen hän näki, että jälleen oli tehnyt tyhmästi. Piti koet¬ 
taa saada iltaruoka niin onnistumaan kuin suinkin mah¬ 
dollista. 

Kenraali seisoi pitkän hetken keskellä Viikin pihaa ja seurasi 
lintujen hullaantunutta kisailua. Mustarastas valitsi korkeim¬ 
mat puunlatvat. Sieltä se lähetteli yli avarien tienoiden helsky¬ 
vää huilutustaan. Toiset linnut viihtyvät korkealla, toiset ma¬ 
talalla. Aivan niinkuin ihmisetkin. Viikin voimallinen linnun¬ 
laulu pyrki Vantaan toiselle rannalle asti, missä toiset linnut, 
jäitään luovan joen kohistessa, purkivat riemuaan. Sisäpiika 
tuli ilmoittamaan, että ateria oli valmis. 

Oli otettu esille useita hopea-astioita. Hetken istuttuaan kau¬ 
niin ja runsaan pöydän ääressä, kenraali käski kutsumaan talous- 
mamsselin. 

Amalia Iyizelles seisoi ovella. Hänen isäntänsä puheli suu¬ 
palojen välillä: 

— No niin, enkö aina ole hänellekin tuonut uutisia ja ter¬ 
veisiä, kun olen tullut kaupungista? Nytkin minulla niitä on. 
Mamsell voi ottaa lautasensa ja istuutua tähän. Tämä on kyllä 
erinomaista tämä paistos. Sipulit ovat juuri parahultaiseksi 
kypsytetyt. Ja kerma on ollut hiukkasen hapanta, juuri para¬ 
hultaisesti. Mamsell on kyllä taitava. No niin, ottaa nyt lasin- 



kin, niin annan viiniä. Saa sitten nähdä, minkälaisia viinejä 
näissä uusissa on. Kapteeni kyllä vakuutti ne hyviksi. Eihän 
hän toki Viikiin uskalla tuodakaan muuta kuin parasta. .. 
Juokaa, juokaa. Tiedän kyllä, ketä mamsell nyt kaiken aikaa 
ajattelee: pormestaria. Olen hänet tavannut, kyllä niin. Ja 
parahiksi tulinkin hänen avukseen. Amiraali Viaporista oli 
yhtäkkiä päättänyt panna toimeen ankaran rafistulatsionin: 
mustalaiset, irtolaiset, arestantit ja »levottomat henkilöt» olivat 
yhdellä haavaa saatavat pois linnoituksen alueelta ja Helsingin 
pormestarien oli toimeenpantava tämä suursiivous. Oli sattunut 
sellainen pieni onnettomuus, että pormestari Eizellesille linnoi¬ 
tuksesta lähetetyt kirjelmät olivat jääneet pormestarin pöydälle 
lukematta, ja niissä määrätyt: toimeenpanot täyttämättä. Tästä 
nousi aika melu ja maisteri Grönstrand esitti vanhan viisau¬ 
tensa sokeasta pormestarista ja sokeasta laivankapteenista. 
Kävin henkilökohtaisesti kotonanne. Äitipuolenne itki kouris¬ 
tusten vallassa. Isänne puhui Jumalan tahdosta. Minä otin 
vapauden esittää toimeenpanevaa kohtaloa ja käskin kaikkia 
rauhoittumaan. Sitten minä laskin pöydälle rahaa — sanoin 
että siinä oli Amalian palkka viime kuukausilta, sanoin teidän 
sen lähettäneenne ja sanoin, että Amalia on yhtä hyvä kuin 
viisas ja kaunis ja taitaja tyttö, ja käskin heitä täysin rauhoit¬ 
tumaan. Vielä lupasin heilie, että tulen pitämään sinusta huol¬ 
ta .. . jos osoitat hiukankin taipuvaisuutta. No niin, ansait- 
senko nyt vähän ystävällisyyttä? Mutta tämän jälkeen sa¬ 
noin Grönstrandille ja raatimiehille suorat sanat, nimittäin, että 
joka vielä puhuu pormestarin sokeudesta, hän itse joutuu saa¬ 
maan tämän vitsauksen, ja katsokoon sitten, miten hän suo¬ 
riutuu kanssaihmisistään ja eikö hän tarvitse armahtavaisuutta. 
Ja lisäksi sanoin, että nämä fariseukset joutuvat vielä tekemi¬ 
siin minun kanssani! Ja kyllä heiltä meni suu lukkoon. No 
niin, ansaitsenko nyt pienen palkinnon? 

Amalia Iyizelles, syvän kiitollisuuden hellyttämänä ja tuntien 
katumusta aikaisemmista epäilyksistään, kiirehti isäntänsä luo 



ja painui suutelemaan hänen kättänsä. Kenraali veti hänet 
polvelleen, tarttui häntä leukaan ja katsoi hänen sinertäviin 
silmäluomiinsa, jotka väristen peittivät katseen. Sitä kesti 
hyvin lyhyeen, sillä Amalia oli heti pystyssä ja odotti matkan 
päässä, olisiko hänen isännällään vielä jotain sanomista. 

— Mene eteiseen. Päällystakini taskussa on pieni salkkuni. 
Tuo se tänne. Käymme sitten kabinettiin. Näytän sinulle 
jotakin. Tuo myös viini. 

Kun Amalia I/izelles, suuren salin läpi astellessaan, vei käden 
kuumalle otsalleen, oli hänen ihossaan hitunen sitä tuoksua, 
joka ympäröi kenraalia. Seinäpeilit monistivat hänen viipyvää 
kulkuansa ja kertasivat hänen jännittyneitä kasvonpiirteitään. 
Kristallikruunujen ja seinätaulujen pinnat välkäyttivät lasista 
kylmyyttään. Amalia Eizelles muisti Klingsporin lasisen silmän. 
Tänä yönä hänen on muistettava panna huoneensa ovi hakaan! 
Täytyi kuitenkin olla kiitollinen, että kenraali oli ollut niin 
hyvä hänen isälleen. Salkussa tuntui olevan kankaita ja pa¬ 
pereja. 

— Istuppa tähän nyt, niin näytän sinulle jotakin. Olet 
oikeastaan hyvin kaunis tyttö. Katsohan, olen tänään iloi¬ 
nen siitä, että tilasin univormukankaat Ruotsista. Muu¬ 
tamat upseerit tilasivat itsepintaisesti Suomesta — niinkuin 
kapteeni Stjernvallkin, jonka välttämättä piti saada Orimattilan 
tehtaan tuotetta, koska hänen Sommamäs'insa on Orimatti¬ 
lassa. Tilasivat vaalean harmaata. Nyt ei se kelpaa mihinkään, 
sillä kuninkaan vahvistama malli on tumman harmaata. Ja 
juuri samaa minä tilasin. Maljasi, Amalia! 

Amalia istui tuolin kulmalla, valmiina pyrähtämään pakoon 
ensi hetkellä. 

— Maljasi, ma petite fille! Hyväähän tämä viini on, eikö 
olekin. Tässä näet nyt Adlercreutzin Rykmentin pukumallin. 
Kangas tumman harmaata, kaulus punainen ja siinä keltainen 
paspoile, reväärit ja hihansuiden käänteet tumman siniset ja 
niissä keltainen paspoile. Eikö olekin hienoa. Kun lisäksi on 



onnistuttu saamaan kookkaita, terveen näköisiä miehiä, niin 
kelpaa sitä joukkoa näyttää. Kress on myöskin tehnyt ryk¬ 
mentille reippaan marssin . . . Tahdotko lähteä pois? Ifthän! 
Tule! Amalia . . . 

Kenraali tarttui hänen käteensä, veti hänet syliinsä ja suuteli 
häntä taukoamatta, suuteli pyörryksiin asti. 



VI 


KYLVÖT KYPSYVÄT. 

Rosenström heräsi syvästä unesta neljään lyöntiin, jotka 
hänen kaappikellonsa heläytti havahtuvan huomenen valo¬ 
hämyyn. Tämä kellonääni oli aina ollut hänelle itse Ajan ääni, 
joka muistutti lakkaamatonta ja palauttamatonta menoaan, ja 
samalla se oli hänelle hänen kuolleen isänsä ääni, joka muistutti 
elämisen tarkoitusta: velvollisuuksien täyttämistä ja kärsi¬ 
myksen keventämistä, ja vielä se oli myöskin lapsuuskodin ääni, 
johon jokainen perheen jäsen oli läheisesti liittynyt kuin äitiin 
tai isään. Mutta lisäksi tämän kellon huomensoitosta lähti 
liikkeelle Isämeidän rukous, jonka isä aamuisin luki ääneen koko 
perhekuntansa puolesta, sekä niiden, jotka jo olivat valveilla, 
että niiden, jotka vielä nukkuivat. Äiti seisoi silloin keden 
ääressä virittämässä valkeata. Hän pysähtyi työssään ja pitek 
käsiään ristissä. Kekon minuuttihelähtelyt säännöstekvät tä¬ 
män hiljentymisen hetken ja valmistivat mielentilat, jotka 
pyhän tekstin sävyihin kuuluivat. 

Rosenström ok eilen saanut Bjerkeniltä, ystävältään ja virka- 
veljeltään Turusta kirjeen, jossa häntä kehoitettun hakemaan 
vapaaksi joutuvaa lääkärintointa. Ja häneke ok samassa het¬ 
kessä ollut selvää, että hänen on käytettävä hyväkseen tätä 
tilaisuutta, joka ei suinkaan hyvin usein palaa. Päästä jäkeen 
Turun tuttuun harrastuspiiriin monine herätteineen, miekyt- 
täviin perheisun, kävelyihe Ruissalon tammilehtoihin, vene- 
retkille alas Auraa ja saaristoon, päästä Tukholman likeisyyteen 



— hän oli lämmennyt tätä ajatellessa ja jo alkanut laatia ansio- 
luetteloaan, tosin vain puolileikillä, mutta olihan sitä tuossa 
pöydällä jo pitkä mitta, ja jollei ansioluetteloa tarvittaisi tällä 
kertaa, niin toiste. Sillä Helsingissä hän kumminkaan ei ha¬ 
lunnut koko elämäänsä viettää. Kress? Tovise? Kresshan oli 
kiintynyt lahjakkaaseen oppilaaseensa. Sitä suhdetta ei saanut 
häiritä. 

Tuolla ulkona laskivat kalastajat veneitään Kaupunginlahden 
rantaan, tekivät tulen kauppamiesten aittojen ääreen — mikä 
oli ankarasti kielletty — ja kuumensivat kahvipannunsa, kaa¬ 
taen tinakorttelinsa puolilleen viinaa. Aurinko nousi, meri 
välkytti sen loistoa vielä uneliaassa, hiljaa läikkyvässä vedessä. 
Vihreän talon asukas, kaupungin tohtori, kuuli puutarhansa 
takaa aironvedot ja ihmisäänet, kuuli milloin veneet tulivat 
rannan matalikolle ja miten ne kiinnitettiin renkaisiinsa. Raati- 
mies Grönstrand, joka oli kaupungin Suurtorille aikaansaanut 
lyhtypaalut, oli puhunut rantapaalujen ja kunnitysrenkaiden- 
kin puolesta niin kauan, että kaupunki oh määrännyt ne pa¬ 
kollisiksi. Kaupungin lääkärissä olisi pitänyt olla edes osa 
hänen sitkeyttään ja väsyttämisentaitoaan — silloin hänellä 
varmasti jo olisi ollut käytettävänään tilava sairashuone, tar¬ 
peeksi vuoteita ja kaikkea, mitä tähän kuului! Ja ennen kaikkea 
sairashuoneella olisi ollut arvovaltainen asema. Mutta häneltä, 
Rosenströmiltä nähtävästi puuttui kaikki taito kaupungin vi¬ 
ranomaisten taivuttamiseen. Hän oli tosin kyllä jo saanut 
aikaan muutoksen parempaan päin: uusi sairastupa oli etäisen 
hautausmaan laidasta muutettu Suon kaupunginosaan, siihen 
kuului kahdeksan vuodetta, kyökki ja pihalla hyvä kaivo. 
Sederholm ja Heidenstrauch, kaupungin rikkaimmat miehet 
olivat auttaneet kojeiden, vuode- ja liinavaatteiden hankkimi¬ 
sessa — Vaan nytpä sairastupaa jälleen tahdottiin sotilasmajoi- 
tukseen! Minne olisivat sitten kuumesairaat vietävät? Ja se 
nuori heikko äiti lapsineen? Tämän päivän kuluessa täytyi 
vielä yrittää lopullisesti pelastaa tuo uusi välkkyvän puhdas 




sairastupa — mutta ohhoh, miten työlästä olikaan puhua viran¬ 
omaisille yhtä ja samaa. Ei voinut kieltää, että sokea por¬ 
mestari ei ole paikallaan kaupungin asioiden johdossa. 

Mutta täytyi myöskin tunnustaa, että tuo pieni sairashuone, 
jonka aikaansaaminen oli maksanut kaupungin physicukselle 
niin paljon vaivaa, nyt sitoi häntä tänne. Täytyi taistella sen 
puolesta! 

Bjerkenin kirjeen saatuaan Rosenström nopeasti oli pannut 

paperille: »-1780, 6 p:nä helmikuuta nimitetty aliväls- 

käriksi kuninkaalliseen Hämeen rykmenttiin. Jatkanut kim- 
naasinopintojaan sekä saanut opastusta medisiinisessä ja kirur¬ 
gisessa tieteessä rykmentin välskäri ja asessori Frentzeliltä 
sekä gouvernementin medicus Beijersteniltä; 1783, 17 tammi¬ 
kuuta tullut ylioppilaaksi Turun kuninkaallisessa Akatemiassa; 
joulukuun 6 p:nä samaa vuotta saapunut keisarilliseen venä¬ 
läiseen Haminan kaupunkiin, jossa brigadieeri ruhtinas Laba- 
noff ottanut alikiruirgiksi komentamaansa Pskovin rykmenttiin; 
1784 matkustanut Venäjän pääkaupunkiin Pietariin ja 6 kuu¬ 
kautta harjoitettuaan siellä opintoja ja tehden palvelusta ope¬ 
tus-hospitaalissa, täällä myös suorittanut teoreettisen ja käy¬ 
tännöllisen tutkinnon kirurgisessa tieteessä, jonka jälkeen avus¬ 
tanut professoreja Pallasta ja Laxmania heidän järjestäessään 
Keisarillisen Tiede-Akatemian Luonnontieteellistä Kabinettia 
ja ruhtinas Wieasemskin naturalie-kokoelmia; palannut Hami¬ 
naan ja komennettu Novgorodiin Benkendorfin jääkärirykmentin 
mukana. 1785 nuorten paronien von Kleithin ja von der Raa- 
benin ohjaajana matkustanut Berlinin kautta Hollantiin ja 
Amsterdamiin sekä Kööpenhaminan ja Tukholman kautta pa¬ 
lannut takaisin Pietariin kesällä 1786, jonka ajan kuluessa 3 
kuukautta auskultoinut Hospital Charitessa ja Berlinin ac- 
couchement-laitoksessa, samoin kuin myös 2 kuukautta Fredri- 
kin hospitaalissa ja luento-instituutissa Kööpenhaminassa; 1787 
saatuaan täältä eron, palannut Turkuun jatkaakseen lääketie¬ 
teellisiä opintoja; samana vuonna määrätty Turun läänin ra- 



kuunarykmentin ali-kirurgiksi, niin myös matkustanut Tuk¬ 
holmaan ja siellä 3 kuukautta palvellut Seraphimer-sairaalassa; 
1788 sodan syttyessä komennettu Henki-rakuunarykmentin 
mukana Helsinkiin ja Suursaaren taistelun jälkeen valloitetulle 
Vladislaus-nimiselle linjalaivalle sitomaan haavoittuneita; Eeski- 
kuningattaren rykmentin kenttävälskärinä palvellut Loviisan 
sairaalassa; 1789 määrätty kenttä-medicukseksi Turun linnan 
sairaalaan. 1790 suorittanut pro exercition ja filosofian kandi¬ 
daattitutkinnon sekä määrätty palvelukseen siinä armeijan 
osastossa, jota Kärnäkoskella johti eversti ja kamarijunkkari 
Kustaa Maurits Armfelt; sittemmin ylikenttä-kirurgina ja pri¬ 
kaatin medicuksena matkustanut Ouluun, palvellen siinä armei¬ 
jan pohjoisessa osastossa, jota komensi kenraalimajuri ja maa¬ 
herra paroni J. Fredr. Carpelan, ja seurannut tätä osastoa läpi 
koko Pohjois-Suomen, ollen myöhemmin mukana Niverin tais¬ 
telussa Mäntyharjulla ja vihdoin Värälän rauhanteossa; mää¬ 
rätty seuraamaan samaa osastoa Ouluun ja vuoden loppuun 
asti ollut Oulun, Kajaanin ja Enon sairaaloiden ylivalvojanä; 
1791 palannut Turkuun, suorittanut teoreettisen ja käytän¬ 
nöllisen tutkinnon lääketieteessä sekä loppuvuoden palvellut 
Tukholman Seraphimer-lasaretissa; määrätty Helsingin kau¬ 
pungin physicukseksi-» 

Pitceenin tutut askeleet lähestyivät ovea. Samanaikaisesti 
koputuksen kanssa kuului: 

— Tuotanoin, herra tohtori, linnoituksen komentaja tuota- 
noin suvaitsi lähettää sanan, että hän poikkeaa tohtoria tapaa¬ 
maan. Kahvi myöskin, tuotanoin on valmista . Saan toi¬ 
vottaa hyvää huomenta. 

Tuodessaan kahvin Pitceen kertoi, että sairaalasta eilen oli 
käyty pyytämässä — tuotanoin se oli unohtunut kertomatta 
— tohtoria siellä käymään, kun maisteri Grönstrand määräsi 
huoneet tyhjennettäviksi majoitukselle. Rosenström oli juuri 
ennättänyt työntää ansioluettelon luonnoksen tarpeettomana 
pöytälaatikkoon — taisi sittenkin käydä tarpeelliseksi pian kir- 




joittaa tuo kuiva teksti valmiiksi! Vaan olipa tämän päivän 
ehtooseen yhdistetty lupaus, joka sittenkin teki päivän miel¬ 
lyttäväksi: Kress oli luvannut tulla. Hän halusi soittaa ystä¬ 
vänsä hyvällä klaveerilla — olikin liian kovaa, että tämä erin¬ 
omainen musicus oh tuomittu kirkon kehnoilla kääntöuruilla 
harjoittelemaan. Eikö olisikin ollut oikeampaa, että Rosen- 
strömin kaunis fortepiano olisi ollut todellisen musicuksen käy¬ 
tettävänä . . . Hän oli pyytänyt saada tuoda mukaansa par¬ 
haimmat oppilaansa. Ja toinen näistä oli Eovise! Toinen — 
se oli Eovisen vielä nuori sedän-rouva Magdalena, syntyisin 
Heidenstrauch ja naimisissa kapteeni Kuhlbergin kanssa, joka 
palveli linnoituksen saaristolaivastossa. hovisessa ei ollut mi¬ 
tään muuta vikaa kuin että Kress rakasti häntä. Niin, ja ehkä 
se, että Domarbyn herra oh hänen enonsa. Oliko Tovise kiin¬ 
tynyt opettajaansa? Täytyi vain toivoa, että Kress löytäisi 
onnensa ja ymmärtäjänsä tässä suloisessa nuoressa tytössä. 

Mikä tuotti »Vihreälle talolle» kunnian johdattaa tänne Via¬ 
porin komentajan? Etteihän vain ollut kysymys jostakin, joka 
olisi Rosenströmille vaikea täyttää. Täällä Helsingissä odotet¬ 
tiin lääkäriltä usein sellaista, johon ei hän ollut valmistunut. 
Tuntui siltä kuin sielut täällä olisivat vieläkin sairaammat 
kuin ruumiit. 

». . . Ankeriasta, kuhaa, lahnaa!» — tämä Helsingin kesäisten 
toripäivien tavallinen aamuhuuto kuuluu nyt sekä miesten että 
naisten suusta, kalastajien kulkiessa vihreän talon ohitse Suur- 
torille. »Ankeriasta, kuhaa, lahnaa, forelleja — eikö tohtori 
tahtoisi tulla katsomaan miten kauniita ovat!» 

Rosenström painaa ärtyneenä kiinni soittokoneen kannen, 
jonka juuri vasta avasi, hetkeksi harjoittaakseen sormiaan, ky¬ 
säisee puoliääneen, missä hemmetissä nyt ovat sekä Pitceen 
että Roberta, ja päättelee kiukkuisesti, että emäntä talossa on 
välttämätön. Ennen seuraavaa pitkää rokotusmatkaa hänellä 
täytyy olla kotona vaimo, jonka käsiin kaikki voi uskoa ja joka 
hoitaa kodin. Hänen silmiinsä välähti kukoistava elämänjanoi- 




nen tyttö sellaisena kuin hän oli nähnyt hänet Helsi nkii n tul¬ 
lessaan: Amalia. Mutta täytyi toivoa, että hän saisi Johan¬ 
neksensa. »Pitceen — mitä sinä siellä? Vastaanotto alkaa vasta 
kuudelta. Ei tänne vielä saa päästää ihmisiä. Kutsu Roberta 
ostamaan kalaa.» 

Mutta siellä seisoi jo naishenkilö, joka ei kääntynyt pois, 
vaikka tohtorin renki yritti häätää häntä edellään kuin äksyä 
kalkkunaa. 

— Herra tohtori — pyydän kohteliaimmin anteeksi. Kas, 
kun kuulin suloista peliä vihreästä talosta ja kas, kun tiedän, 
mitenkä avulias herra tohtori Rosenström on, täydelleen, kas, 
kavaljeeri ja aatelismies... Piti tulla — oo, kas sitä koreata an¬ 
keriasta, minä kas ostan sen, kun minun herrani niin kovasti 
pitävät sellaisesta. Kas, ja forellit! Minä otan kaikki — tot¬ 
tahan vain ovat, kas, tuoreet? Sano Pitceen, kas, mene sano 
niille toisillekin kalastajille, että, kas, rouva Kellberg Valhalla- 
seuran restoratriisi tarttee paljon kalaa . Anteeksi, herra 
tohtori, mutta minun pitää illaksi saada fiini pöytä, meillä on 
Valhallassa jotakin fiiniä, en tarkkaan voi sanoa mitä, mutta 
eversti Gutovski vain kävi illalla, kas, eilisillalla sanomassa, 
että fiini pöytä ja puolisataa kuverttia, kolmea lajia viiniä ja 
se uusi inkivääriviina, joka vasta tuli laivassa. Anteeksi, kas, 
anteeksi, mutta minä, kas, vaan selitän. Ei tohtori mene pois, 
minä, kas, olen heti valmis! Tulen vähän sisäpuolelle, kas, 
tässä väskyssä ovat paperit. Minä, kas, tiedän, että herra 
tohtorilla on kiire. Ja, kas, myös minulla. Täytyy tulla näin 
aamusta, ennenkuin muut ostavat kaikki pois. Nämä paperit 
— ohhoh, mikä minuunkin silloin meni, kun sen miehen otin! 
Hulluus ja tyhmyys. Kellbergiä, kas, tiettävästi tarkoitan, sitä 
veijaria ja rettelöitsijää, fankken hänet ottakoon! Ei, ei, toh¬ 
tori, — lukekaa nämä paperit, niistä näette, kas, mikä dilemma 
minulla nyt on. Unohti kotiin paperit, kas niistä pienen määrän 
otin, kas — niin monet käräjät kun hän on, kas, käynyt, niin 
papereja meillä on leivisköittäni ja se ei ole paljon, kun minä, 



kas, sanon: leivisköittäin. Koko fiini iltapöytä voidaan paistaa 
ja keittää Kellbergin käräjäpapereiUa. Ja minä paistankin! 
Kas, kaikki Valhallan herrat saavat nauraa, kas, kun soosit 
vispaan tulella, missä Kellbergin hullut paperit palavat. Mutta 
yksi todistus — sen vain tarvitsemme, kas, kun tohtori lukee, 
niin ymmärtää. Sundius Eeski-drottningin rykmentistä, ei 
antanut kelvollista todistusta. Ja kas, jos tohtori vielä tahtoo 
kuulla, kas kuinka hullu se minun entinen mieheni on, niin 
menee Stockhusiin vain: siellä hän puhuu ja huutaa yksinään, 
kas, vaikkei ketään ihmistä ole kuulemassa. Kaikki kaupungin 
asiat puhuu ja minut vallan justiin piruksi tekee — mutta minä 
olen viaton, oh kuinka kauhea mies! Tahdoinko minä häntä? 
Kas en, en ja en! Jumala on todistajani. Sanoin, että j o s 
tahdon, saan joka sormelle viisi miestä. Mutta minä tahdon 
olla vapaa ja tykätä kenestä tykkään. Mutta, kauniisti, kas, 
hän puhua osaa, tuo 'kuninkaan serkku' — phyi ja phyi — 
valehtelee, hunsvotti! Hän on aivan ordinääriä sukua. Ei yhtä 
kuninkaan pisaraa . .*. Tohtori — tässä, kas olkaa niin hellä¬ 
sydämisen hyvä . Mutta minä tartten mukanani sen todis¬ 
tuksen ja minulla on kiire, kas finessi vie aikaa . . Niin hyvässä 
muassa, kas,kun olen sen lurjuksen pitänyt—kas,hän on saanut 
kaiken sen saman, minkä meidän herrat 'veljet'. Ja he tah¬ 
tovat hyvää ja fiiniä. Oo, kas, he olivat niin iloiset, kun minä 
jätin Kellbergin ja tulin takaisin heille. Kun minä vain saan 
avioeron, niin, kas minä otan takaisin oman nimeni: Hele¬ 
na Eleonora Winge . . . Kas, lapsi myöskin on ja sen hän, 
kas, voi saada pitää. Mutta ei se voi istua Stockhusissa isän¬ 
sä kanssa! Minun herrani Valhallassa ovat hyvin kiltit kaikki 

— kas, minä uskon: he ottavat lapsen kummilapseksi. Ei 
ollut tarkoitus lasta saada, se tuli vahingossa, kas . . . Nyt 
vain se todistus, tohtori Rosenström. Ja tietääkö tohtori, mitä 

— jos minä sen sanon, kas, hyvin hiljaa — mutta tyst: minun 
herrani ajattelevat tohtoria Valhalla-seuraan! Mutta jos he 
kuulevat, kas, että minä olen mitään kertonut, niin he toi- 



mittavat, että minun kahvikuppiini pannaan myrkkyä . . . Eikä 
kukaan tiedä, mutta kas niin vain käy, että se restoratriisi, 
joka ennen oli Stockholmin Fortuna-kellarissa ja sitten Val- 
hallassa Viaporissa, hän kuoli sydämen slaagiin. Ja kas, minut 
saatetaan fiinisti silkkisamettisen tähtitäkin alla, missä suuret 
hopeaiset tupsut roikkuu, ja edessä käyvät, kas, surulyhtyjen 
kantajat — mutta kas: kahvikupissa oh myrkkyä ... I Tyst! 

Hän oh puhunut kiihkeästi ja yhtenä keskeytymättömänä 
kuiskauksena, antamatta vastaansanomisten vaikuttaa katkai¬ 
sevasta Hänen voimakkaat, kaunismuotoiset kätensä ja sil¬ 
mänsä, niinkuin myös väkevän punaiset huulet tuntuivat toimi¬ 
van hänen lumousvoimansa käskyläisinä heti, kun joku ihminen 
näytti oirettakaan aikoakseen tempautua irti hänen vaikutus¬ 
vallastaan, kädet elivät ja kuvioivat sitä, mikä puheessa vielä 
täytyi salata, silmät antoivat aavistaa talteen pantuja iloja, 
huulet sykähtelivät. Siellä hän jo kiirehti matkan päässä, 
Fortuna-kellarin kaunotar, hakien forelleja ja ankeriaita her¬ 
raansa iltaruokaa varten. Rosenströmin käsissä olivat hänen 
jättämänsä Helsingin raastuvanoikeuden paperien kopiot. Hän 
luki heti niiden alta Cronstedtin ja Danckwardtin sekä useiden 
viranomaisten nimet. Myöskin Jacob Sundiuksen nimi oli hä¬ 
neltä pyydetyn todistuksen alla. Kaikilta linnoituksen ryk- 
menttilääkäreiltä ja myös Helsingin kaupungin physicukselta 
oh viime aikoina pyydetty todistuksia eri tarkoituksia varten. 
Olisiko Valhalla-seuraha todella ohut joku kaukainen salaperäi¬ 
nen osuutensa niin hyvin murhissa kuin todistusten tarpeissa? 

Viaporin linnoituksen komendanttivirastolta oh kemner- 
oikeudehe tullut memoriaali, missä C. O. Cronstedt ilmoittaa 
käskeneensä vangita ja Stockhusiin passittaa entisen kersantin 
Erik Kehbergin senjohdosta, että tämä julkisella paikalla ja 
virallisessa tilaisuudessa oh käyttänyt solvaavia sanoja hänestä, 
Cronstedtista ja herra kontra-amiraali ja ritari Danckwardtista. 

»Ja saapuivat nyt oikeuteen herra hnnanvouti Mathias Cron- 



holm ja Hänen Kuninkaallisen Majesteettinsa Leskikuningat- 
taren Henkirykmentin oikeusvääpeli, vääpeli Gustaf Adolph 
Svahn sekä yleinen syyttäjä, niin myös kruunun vankihuoneesta 
vartioituna ja tänne noudettuna entinen kersantti ja linnoituk¬ 
sen lasimestari Erik Kjellberg, joille mainittu memoriaali ja 
raportti julkiluettiin, ilmoittaen herra vänrikki ja kaupungin¬ 
viskaali Wahlström, että herra vara-amiraali, Kuninkaallisen 
Armeijan Laivaston Viaporin Laivueen Päällikkö, Komendantti, 
Kenraäliadj utantti, Kuninkaallisen Maj esteetin Miekkaritari¬ 
kunnan Suurristin Komentaja ja Ritari sekä Jerusalemin P. 
J ohannesritarikunnan Suurristin Komentaj a, j alosyntyinen 
Carl Olof Cronstedt ynnä Herra Kontra-amiraali Kenraaliadju- 
tantti ja Kuninkaallisen Majesteetin Miekkaritarikunnan Ritari 
jalosyntyinen Carl Ad. Danckwardt, vaikkakin kehotettuina 
olemaan tutkimuksessa saapuvilla, olivat tästä kieltäytyneet, 
antaen yleiselle syyttäjälle tehtäväksi myöskin heidän puoles¬ 
taan juttua ajaa; samalla ilmoittaen suostuvansa, jos olosuh¬ 
teet vastaisuudessa siihen antavat aihetta, oikeuden kutsusta 
tulemaan saapuville. 

Sittenkun Kjellberg, kysyttäessä, oli Lakikirjalla vakuutta¬ 
nut, että hänellä ei tällä kertaa ollut jääviä esitettävänään 
oikeuden puheenjohtajaa tai jäseniä vastaan, esiintuotiin: että 
Kjellberg, joka pitemmän aikaa oli oleskellut Viaporin linnoi¬ 
tuksessa ja siellä elättänyt itseään linnoituksen lasimestarina, 
mistä toimesta hänet oli kuluneen vuoden aikana vapautettu, 
ilman että hänellä tämän jälkeen olisi ollut mitään tointa tai 
että hän olisi antanut hengillekirjoittaa itseänsä, aika-ajoittain 
levottomasti esiintyen ja käräjöiden, oli elänyt niin ilmeisessä 
riidassa vaimonsa kanssa, että oli yrittänyt ottaa hänet hen¬ 
giltä, ja viranomaisten suorittaessa jotain perunkirjoitusta hänen 
ja hänen vaimonsa pesässä, erästä riimua merkittäessä synty¬ 
neen kysymyksen yhteydessä sanonut: että komendanttuuri 
oh häneltä anastanut hevosen ja että tämän oli tehnyt amiraali 
Cronstedt, tuo petturi, kuten sanat kuuluivat, ja koska Kjell- 



Derg, vaikka linnanvouti oli varoittanut häntä käyttämästä 
sellaisia sanontoja, kuitenkin oli tätä jatkanut antamatta it¬ 
seään ojentaa, ja kun hän sittemmin samana päivänä ei ainoas¬ 
taan käyttänyt karkeita ja loukkaavia sanoja herroista amiraa¬ 
leista Cronstedt ja Danckwardt, josta syystä vääpeli Svahn oli 
hänet pidättänyt, vaan myös tämän jälkeen kotonaan oli rik¬ 
konut ikkunat ja kaiken, mitä oli saanut käsiinsä, sekä herra 
majurin ja ritarin Mannersträlen talossa aiheetta käynyt vai¬ 
monsa sisaren kimppuun ja lyönyt häntä, joka on palveluksessa 
sanotun majurin luona, oli linnanvouti katsonut virkansa mu¬ 
kaiseksi laatia sen memoriaalin, joka sittemmin oli pantu lähet¬ 
teelle; jättäen herra linnanvouti Kjellbergin asian kämner- 
oikeuden laillisen menettelyn varaan. 

Vielä tuli ilmi, että sittenkuin Kjellberg sanottuna päivänä, 
sekalaisten tavarain kaupassa Ison Linnanpihan varrella Via¬ 
porissa oli aivan aiheetta sanonut: että hän ihmetteli, montako 
huoraa oli linnoituksessa ja saisiko niitä muutamasta tuhan¬ 
nesta taalerista lahjotuksi valtakunnanvarkaita varten, oli hän 
oikeus vääpeli Svahnin kysyessä, ketä hän tarkoitti sanalla valta¬ 
kunnan varkaat, selittänyt ja vastannut: heillä tarkoitan ami¬ 
raaleja Cronstedtia ja Danckwardtia; ja kutsun heitä valta¬ 
kunnan varkaiksi ja varasamiraaleiksi, minkä myöskin voin 
oikeudessa näyttää toteen. 

Kuultuna näiden ilmiantojen johdosta selitti entinen ker¬ 
santti Kjellberg, että hän ei varmuudella voinut muistaa, oliko 
niin tapahtunut, kuten nyt oli kerrottu; mutta lisäsi, jonkin¬ 
laisen mielenhäiriön vallassa, että jos niin oli tapahtunut, oli 
se ollut seurauksena sekä siitä oikeudenkäynnistä, jonka hän 
oli Kuninkaallisen Majesteetin armollisesta käskystä pannut 
vireille rykmentin sotaoikeudessa useita saman laivueen pääl¬ 
liköitä vastaan, koskien kruunun kalujen väärää hoitoa ja mikä 
juttu oli riippuvainen sekä korkea-arvoisen Kuninkaallisen Sota- 
hovioikeuden tuomiosta että siitä, että herra amiraali, ko¬ 
mendantti ja komentaja Cronstedt oli Kjellbergiltä pidättänyt 



ja kieltänyt hänen oikeuksiaan; minkä vuoksi, jos Kjellberg 
oli häntä vastaan kohdistanut muutamia sopimattomia sol- 
vaisuja, jotka olivat johtuneet häntä kohdanneesta sorrosta 
ja kärsimyksistä, oli herra amiraali, selitti Kjellberg, hyvin ne 
ansainnut, varsinkin koska Kjellberg ei ollut sanonut muuta 
kuin minkä hän halusi todistaa ja minkä hän jo oli todistanutkin 
edelläkäydyissä oikeudenkäynneissä. 

Ja koska hän kuninkaallisen armeijan laivaston kannevis- 
kaalin ominaisuudessa, sen sotaoikeuksissa oli ajanut syytettä 
sikäläisiä päälliköitä vastaan useasta varkaudesta ja tehnyt 
tämän Kuninkaallisen Majesteetin armollisesta käskystä ilman 
avustusta ja julkista palkkaa, niin katsoi hän näiden seikkojen 
olevan itselleen täydeksi puolustukseksi siihen, että asui ja 
oleskeli Viaporissa. 

Kersantti Kjellbergin vakuuttamiseksi siitä, että hän todella 
oli lausunut mainitut solvaisut herroista amiraaleista Cron- 
stedtista ja Danckwardtista, syyttäjä pyysi nyt kuulustuttaa 
konttorikirjuri Södermania ja kauppa-apulaista Weckmania, 
joiden ilmoitettiin olevan tänne haastetut ja olevan oikeuden 
etuhuoneessa saapuvilla, minkä vuoksi heidät nyt kutsuttiin 
oikeuteen, jolloin jääviä kysyttäessä, Kjellberg esiintoi, että 
Södermanilla oli toimi linnoitus-konttorissa ja oli täten osallinen 
tai ainakin tietoinen sen Kjellbergille kuuluvan lasin varkau¬ 
desta, joka siellä oli tehty, sekä että jälkimmäistä eli Weckmania 
taasen oli pidettävä Kjellbergin vihamiehenä, koska hän oli 
tietoinen siitä tuhannen taalarin rahalähetyksestä, jonka Ku¬ 
ninkaallinen Majesteetti oli lähettänyt Kjellbergin korvauk¬ 
seksi menoista jutuissa, joita hän oli pannut vireille armeijan 
laivaston päälliköitä vastaan, mutta mitkä rahat Weckman oli 
Kjellbergiltä salannut, niin että sanotut rahat eivät olleet tul¬ 
leet Kjellbergin haltuun, vaan jääneet amiraali Cronstedtille, 
joka oli antanut ne Kjellbergin vaimolle. 

Asiasta kysyttäessä Söderman ja Weckman ilmoittivat, että 
he eivät ymmärtäneet, mitä Kjellberg oli edellämainitussa suh- 



teessä heitä vastaan muistuttanut, koska eivät tunteneet sel¬ 
laisia seikkoja, joita Kjellberg oli esiintuonut; mutta Kjellberg 
pysyi jäävimuistutuksissaan, väittäen niiden perustuvan lakiin 
ja pyysi niistä päätöstä; minkä vuoksi asianosaiset käskettiin 
poistumaan siksi aikaa kuin oikeudessa tehtiin seuraavaa 

Välipäätös: 

Koska Kjellbergin, mainittujen henkilöiden kuulemista vas¬ 
taan tekemät muistutukset ovat heidän puoleltaan kiistetyt ja 
nämä muistutukset vaikkakin niitä voitaisiin todistaa, mistä 
väitettä kuitenkaan ei ole tehty, eivät muodosta laillista jääviä, 
koska Kjellbergillä ei ole oikeudenkäyntiä vireillä todistajia 
vastaan, niin ovat nämä muistutukset mahdottomina ja vain 
mielettömyyttä todistavina täten hylätyt ja konttori-kirjuri 
Söderman sekä kauppa-apulainen Weckman, joita vastaan muu¬ 
toin ei ole jääviä syntynyt tai löydettävissä, julistetut jäävit- 
tömiksi asiassa todistamaan: mikä sisäänkutsutuille julistettiin: 
minkä johdosta Kjellberg päätöstä vastaan ilmoitti tyytymät¬ 
tömyyttä, mikä merkittiin ratkaistavaksi pääasian yhteydessä. 

Sittenkuin Söderman ja Weckman olivat vannoneet tavan¬ 
mukaisen todistajavalan ja saaneet muistutuksen valan merki¬ 
tyksestä ja arvosta, kuunneltiin heitä kutakin erikseen, jolloin 
kertoivat: 

i:mo Söderman: että kersantti Kjellberg yllämainittuna päi¬ 
vänä, jolloin todistaja yhdessä vääpeli Svahnin kanssa oli ollut 
kauppias Schuggen puodissa, ilman edelläkäynyttä aihetta tai 
keskustelua, oh lausunut: olisi hauska tietää montako huoraa 
on linnoituksessa, ja saisiko heidät lahjottua viidellätoista tai 
kuudellatoista tuhannella taalarilla ottamaan hengen Valtakun¬ 
nan pettureilta, eräältä amiraali Cronstedtilta ja Danckwardt- 
ilta. Ja kun vääpeli Svahn oli varoittanut Kjellbergiä käyttä¬ 
mästä tällaisia hyödyttömiä soi vaisuja, oli Kjellberg lisännyt: 
haastakaa minut tästä oikeuteen. Kutsun heitä siitä huolimatta 
valtakunnan varkaiksi ja valtakunnan pettureiksi. Enempää 



todistaja ei ollut kuullut, vaan heti lähtenyt pois. lauettu; 
myönnetty. 

Tähän Kjellberg huomautti, että hän ei ollut sanonut eikä 
tarkoittanut, että mainittuja naisihmisiä lahjottaisiin ottamaan 
amiraaleja Cronstedtia ja Danckwardtia hengiltä, vaan Kjell- 
bergiä itseään, koska hän oli useamman kerran tavannut täl¬ 
laisia talossaan, jotka olivat yrittäneet ottaa hänet hengiltä; 
mutta todistaja Söderman, tästä kuultuna, pysyi vakavasti 
antamassaan kertomuksessa ja poistui, selitettyään vanno¬ 
mansa todistajavalan nojalla, että hän ei Kjellbergin huomau¬ 
tusten ja muun esiintymisen nojalla voinut tulla muuhun loppu¬ 
tulokseen, kuin että Kjellberg oli mielenvikainen. 

2 *.do Weckman: että hän mainituissa ja todistajan kerto¬ 
missa tilaisuuksissa ei ollut voinut kiinnittää erikoista huomiota 
Kjellbergiin tai siihen miten hänen sanansa olivat sattuneet, 
koska todistaja oli katsonut, että hän ei ollut täysissä sielun- 
voimissa; kuitenkin oli todistaja kuullut Kjellbergin sanoneen, 
että amiraalit Cronstedt ja Danckwardt olivat varasamiraaleja 
ja valtakunnanvarkaita. Tuettu, myönnetty, poistui. 

Tähän todistajanlausuntoon Kjellbergillä ei ollut muuta muis¬ 
tuttamista kuin, että hän ei suinkaan ollut hullu, vaan oli täy¬ 
sissä sielunvoimissa. Kuullessaan mielenvikaisuudestaan pu¬ 
huttavan hän ei ollut vähän, vaan erittäin järkytetty 
ahdistajiensa puolelta kärsimästään sorrosta.» 

Rosenström päästi paperit käsistään ja tunsi voimakkaasti, 
että Kellbergiä haluttiin mielenvikaisuuden varjolla vaientaa. 
Todistusta, jota Valhalla-veljesten restauratriisi oh pyytänyt, 
hän tuskin voisi täältä saada . Kellon helähtelyt huoneessa 
ilmaisivat ajan nopeaa kulkua ja vastaanoton alkamista, mutta 
Rosenströmiä jännitti päästä oikeudenpöytäkirjojen päähän, 
vaikkapa vain selaillen. Amiraalit olivat selittäneet ainoastaan 
lainaksi antaneensa kruunun tavaroita kartanoihin. Kuiten¬ 
kaan eivät heidän selityksensä olleet vakuuttaneet ketään ja 
oikeudenkäyntiä yhä jatkui. Kellbergin, tuon levottoman ruot- 



salaisen miehen, jolla oli suomalainen äiti — mielenvikaisuus 
tekisi toivotun lopun koko tästä perin ikävästä jutusta. Linnoi¬ 
tuksenkin mainetta, Ehrensvärdin kuuluisan Pohjolan Gib¬ 
raltarin, murensi tällainen tila. Muureja tosin kyllä paraikaa 
korjattiin — savilaastia ajettiin tälläkin hetkellä proomuihin, 
sekoituskirnujen vääntökurjet polskuttelivat ja kurnuttivat niin, 
että tyynellä säällä kuului kauas merelle. Ja amiraalihan oli 
sisällisenkin elämän puhdistuttamiseksi ryhtynyt suurella luu¬ 
dalla lakaisuttamaan Susisaaria. Mutta tuo hellittämätön Kell- 
berg, 'kuninkaan sukulainen', jolla oli suomalainen äiti, piti 
yhä puoliaan lakikirja kädessä! . 

»Vannottuaan todistajanvalan ja saatuaan muistutuksen sen 
merkityksestä ja arvosta raatimiehet Gardberg ja Grahn, kum¬ 
pikin vuorollansa, kertoi: 

i:mo Gardberg: että Kjellberg kuluvan Elokuun 15 päivänä, 
todistajan ja raatimies Grahnin ollessa Kjellbergin luona suo¬ 
rittamassa edellämainittua toimitusta, keskustellessaan todis¬ 
tajan kanssa siitä oikeudenkäynnistä sotaoikeudessa, minkä 
Kjellberg oli pannut vireille armeijan laivaston Viaporissa olevia 
herroja upseereita vastaan, mikä oikeudenkäynti oli riippuvainen 
arvoisan sotaoikeuden tuomiosta, vaikutti kiihtyneeltä ja lausui 
tällöin eräitä sopimattomia lausumia herra amiraali Cronstedtis- 
ta, voimatta todistaja kuitenkaan muistaa sanontoja. Syyt¬ 
täjän kysymykseen todistaja ilmoitti, että hän ei ollut huoman¬ 
nut Kjellbergissä mitään mielenhäiriötä puheessa eikä eleissä.» 

No niin. Kunnon Granberg ei ollut sallinut lahjoa itseään. 
Eikä myöskään Grahn. Hän oli luetteloinut Kjellbergin omai¬ 
suutta eikä kiinnittänyt huomiota. muuhun. Kuitenkin hän 
muisti kuulleensa, että Kjellberg, esittäessään erästä pyykki- 
nuoraa luetteloitavaksi, oli sanonut, että tämä oli hänellä vielä 
jälellä, ollen se hänen viimeinen omaisuutensa! 

Herrojen amiraalien Cronstedtin ja Danckwardtin puolesta 
linnanvouti Cronholm jätti oikeuteen seuraavan mainittujen 
herrojen omakätisesti allekirjoittaman memoriaalin: 



»Sattuneista syistä, joiden mukaan entinen kersantti Kjell¬ 
berg on mielenvikainen, rajoitamme niiden rikkomusten suh¬ 
teen, joita hän on tehnyt meitä ja virkojamme vastaan, enem- 
mät huomautuksemme häneen nähden, jättämällä asian Käm- 
neroikeudelle laillista toimenpidettä varten Kjellbergin saat¬ 
tamiseksi kotiseudulleen siellä omaistensa hoidettavaksi.» 

Suullisesti herra linnanvouti lisäsi, »että herra amiraali Cron- 
stedt, Viaporin linnoituksen komendanttina oli määrännyt, 
että Kjellbergiä yhteiskunnalle vaarallisena jäsenenä ja ilman 
tointa Viaporissa, ei olisi päästettävä vapaalle jalalle eikä 
myöskään sallittava hänen sinne tulla, koska siitä oli odotetta¬ 
vissa haittoja.» 

Kjellberg huomautti tähän, että edellämainitun memoriaalin 
tekijät itse olivat hulluja, koska eivät olleet tutkineet hänen 
hulluuttansa. Ja oli hänelle muuten yhdentekevää, mihin hänet 
lähetettiin, kunhan hän vain saisi haltuunsa ne paperit, jotka 
hän häntä pidätettäessä oli jättänyt Viaporiin ja jotka sisältävät 
asiakirjoja, joiden haltuunsa saamista Kämneroikeudentoimesta 
hän vaati, koska ne todistaisivat valtakunnalle vahingollisista 
yrityksistä kuninkaallisen armeijan laivaston Viaporin laivuees¬ 
sa, jotka Kjellberg jo oli täydellisesti selvittänyt. Näiden poh¬ 
jalla myöskin oli syytä kysyä, oliko Kellbergistä Viaporin 
linnoituksessa enemmän haittaa kuin herra amiraali Cron- 
stedtista. 

Rosenström, kellonsa lyöntien ahdistamana, kiirehti selaile¬ 
mistaan, todeten, että syytetty useita kertoja vartioituna oli 
tuotu vankihuoneesta oikeuteen ja aina selviytynyt. Vihdoin 
seurasi lääkärinatesti, piirilääkäri Sundiuksen, jolta sitä oli 
pyydetty. 

Mutta tohtorin odotushuoneessa jo käveltiin levottomasti ja 
Pitceenin ääni tiedoitti potilaille, että herra tohtori kyllä avaa 
oven — tuon tuossa — samassa hetkessä, tuotanoin, jolloin 
kello lyö kuusi. Hänellä on kallis kaappikello, joka hänen huo- 



neessaan osoittaa aikaa. Ei saa mennä, tuotanoin, ovea kopis¬ 
telemaan, vaan sopii tässä odottaa. 

»Arvoisan kämneroikeuden kehoitettua minua tutkimaan ja 
antamaan virkani puolesta lausunnon siitä, onko vangittu enti¬ 
nen kersantti ja lasimestari E. Kjellberg mielenvikainen, olen 
kaksi eri kertaa, nimittäin kuluvan kuun 2. ja 4. päivänä, tar¬ 
koin häntä tarkastellut ja muuten häntä kuulustellut, jolloin 
totesin: 

A. Vartalo laiha. 

B. Iho vaalea ja kirkas: silmät siniset, eivät ulkonevat, eivät¬ 
kä sisäänpainuneet, ilme vapaa, katse valpas ja häiriintymätön 
tilapäisestä melusta, ei kuitenkaan terävä; tukka ruskeahko, 
ei karkea. 

C. Hänen vastauksensa ovat vapaat, selvät ja tarkat; lau¬ 
sunta selvää, tämä sekä ulkomuoto muuttumaton, kun puhe 
kääntyy äkkiä tai vähitellen käsittelemään hänen entisiä olo¬ 
suhteitaan. 

D. Hänen ilmeensä osoitti vihaa ja katkeruutta menetetyn 
vapautensa ja kärsimänsä vääryyden vuoksi; epäili, että uha¬ 
taan hänen henkeään; sanoo muuten, että ei ole helposti peläs¬ 
tytettävissä; ja 

E. Että hänen vanhempansa ja muut sukulaisensa eivät ole 
olleet mielenvikaisia. 

F. Että hän on 39-vuotias, ettei hänellä ole koskaan ollut 
mitään sairautta, joka olisi päähän tai alaruumiiseen jättänyt 
mitään huomattavia vikoja; että päänsärky, suhina korvissa, 
huimaus j.n.e. eivät koskaan ole vaivanneet; ei koskaan ole huo¬ 
mannut itsessään mielenmasennusta tai taipumusta pelkoon, 
muutoin kuin jos vastoinkäyminen tai huolestuttava seikka 
joksikin hetkeksi on voinut tällaista aikaansaada, jolloin toiveet 
sellaisten voittamisesta pian ovat palautuneet; ei myöskään 
huomannut mitään muutoksia ajatuskykyyn nähden; myöskin 
nyt katsoo olevansa täysin terve, lukuunottamatta punertavaa 



ihottumaa nenän päällä; hänellä on tasainen ja asianmukainen 
ruokahalu, ainoastaan hieman vähentynyt niinä päivinä, jolloin 
hänen oikeudenkäyntinsä ovat aiheuttaneet enemmän ajatusten 
jännitystä. Pahoinvointia ei hän tunne mistään ruuasta, mutta 
kyllä kun on nauttinut erityisen suuren määrän väkijuomia; 
nukkuu nyt hyvin, kun on erillään siitä henkilöstä, jonka on 
katsonut tahtovan hänelle aiheuttaa pahaa. 

G. Ulkomuoto ei ilmennä mitään sairaaloisuutta; hengitys on 
vapaa. 

H. Mutta hänen valtimonsa tuntuu hitaalta, kovalta ja jos¬ 
sain määrin täyteläiseltä, minkä ei katso aiheutuvan mistään 
sairaustilasta, joten hän ei tahdo mitään apua. 

Mielenhäiriötä ei kersantti Kjellbergissä voida mitenkään 
todeta näiden ilmiöiden perusteella, joita voi tavata aivan täys¬ 
järkisillä ihmisillä, mutta ne eivät myöskään voi täysin häntä 
siitä vapauttaa; koska sellaista, etenkin jos se aiheutetaan mo¬ 
raalisista syistä, osittain ei alussa usein voida huomata ja tau¬ 
dilla voi niinikään olla terveitä väliaikoja, ja osittain koska 
tauti vaikuttaa ainoastaan muutamiin määrättyihin käsitteisiin, 
joita kuitenkin, ollen pohjaltaan virheellisiä, voidaan esittää 
järkevässä muodossa. Salainen raskasmielisyys antaa aihetta 
muista ilmiöistä huolimatta olettaa sellaista, ja voidaan sitä 
kutsua suuremmaksi tai vähäisemmäksi mielenhäiriöksi, pysy¬ 
väiseksi tai hetkelliseksi. Onko jälkimmäinen jo tapahtunut, 
ei nykyisistä ja edellämainituista ilmiöistä voida päätellä. 

Minkä kaiken todistan vannomani virkavalan ja seuraavan 
vakuutukseni nojalla: niin totta kuin Jumala minua auttakoon 
ruumiin ja hengen puolesta. Helsingissä . 

Jakob Sundius. 

Lääketiet. toht. ja Piirilääk. 

(Sinetti.) 

Rosenström ei ollut lukenut loppuun oikeuspöytäkirjoja, kun 
jo lukkoa röykytettiin ja miehen ääni odotushuoneesta virkkoi: 



»se jo löi kuusi, vaan ei ketään astunut ovesta sisään, niinkuin 
tuo pikentti lupasi. Niin että lähden kai tästä kotiin ja kartanon 
vouti kyllä hohtimilla sen pahan hampaan ottaa — hän on sel¬ 
laisia ennenkin tehnyt, koska apteekissa sanoivat, etteivät mit¬ 
kään rohdot auta. Ja meillä ollaan pellolla, kun tämä kesä tuli 
näin äkkiä . . . Niin että hyvästi sitten vaan.» 

Tohtori tavoitti potilaan oven takaa. Mies parahti heti näh¬ 
dessään pienessä laudoilla erotetussa työhuoneessa instrumentti- 
kaapin. Ja kun tohtori tarttui hänen leukoihinsa tutkiakseen 
häntä, niin hän kiljaisi entistä lujemmin, riistäytyi irti ja huusi 
ovessa, että hän tahtoo hampaineen päivineen mennä hautaan. 
Hänen mukaansa kiirehti pois joitakin muita potilaita, jotka 
olivat odottaneet vuoroa ja jotka nyt hätääntyivät. Odotus¬ 
huoneen punaiseksi maalatulle penkille jäi nuori nainen, joka 
valitti kurkkuaan. Kävi selville, että hän oli Stockhusin Var¬ 
tian vaimo. Ja hänen rintaansa ja kurkkuaan aina kivisti, 
kun heidän huoneensa oli siellä niin liki pahimpien rikollisten 
kellareita, että sinne aina nousi myrkyllinen märkä ilma alhaalta, 
hapsetkin tuppasivat täällä sairastelemaan. Ei, ei sinne kos¬ 
kaan paistanut päivä, paitsi illansuussa tuli valoa, kun piti 
ovea auki. Ja raskasta oli kuunnella, kun toiset vangit puhuivat 
ääneensä, tai itkivät ja huusivatkin, toisilla oli tapana rukoilla 
lujalla äänellä ja toiset kiroilivatkin. Isommassa vankisalissa 
oli nyt kaksikymmentäseitsemän miestä ja ne kaksi mustalais¬ 
tyttöä — vartian täytyi yötäpäivää valvoa niitä tirkistysreiästä. 
Yksinään pienessä kadunpuoleisessa kulmakellarissa oli se lin¬ 
noituksen lasimestari, se Kellberg . . Hänellä oli niin omituisen 
selkeä ääni, että saattoi erottaa sanat, vaikkei hän korotta¬ 
nutkaan puhettaan. »Jahah-jaa» — ja se on niin valittavaa, 
kun hän sen sanoo, että itkettää kuunnella. 

— No, kertokaappa nyt, mitä muuta hän puhuu. 

— Johan minä kerran Siljanderia — miestäni — pyysin, että 
hän kävisi noutamassa tohtorin tai papin. Kun lasimestari 
kovin kauniisti puheli häistä, joissa kerran oli ollut jossakin 



kaukana, ja morsiamesta, joka oli kymmenen vuotta odottanut 
sulhastaan sodasta. »Ja sieltä hiljaisesta erämaan korvesta minä 
houkuttelin, jahah-jaa, houkuttelin kauniin nuoren pojan tänne 
linnoitukseen mustalais-akkojen vieteltäväksi! Ja mihin jou¬ 
tuvat vanha isä ja sisar, Marjaana? Jahah-jaa. Anna anteeksi, 
Marjaana. En tietänyt mitä tein.» Ihan yksikseen puhelee 
tällaisia, niinkuin jollekin kertoisi, vaikka ihan yksinään on. 
Tai lieneekö puhunut kuolleelle äidilleen, sillä usein hänelle 
puhelee aivan kuin näkisi hänet. On mahtanut hänellä olla 
hyvä äiti. Jos tohtori vaikkapa nyt ennättäisi pistäytyä 
Stockhusissa, niin ehkä vielä itse voisitte kuulla . . . 

Hoitaessaan vanginvartia Siljanderin kalpeaa nuorta vaimoa, 
jolla selvästi oli rintatauti, Rosenström sai kuulla, vähitellen 
ja pelonalaisesti kerrottuna, että eversti Wirgin vasta oli tullut 
kotiin Ruotsista ja jo kaksi kertaa käynyt Stockhusissa. Ja juuri 
silloin oli Kellberg sattunut pauhaamaan »linnoituksen varkaista 
ja kavaltajista». Ja muustakin, joka oli niin rumaa, ettei sitä 
voinut tohtorille mainitakaan. Ja eversti oli tullut vartian 
huoneeseen ja kysynyt Siljanderilta, eikö hänenkin mielestään 
ollut selvää, että vanki oh hullu. Tähän oli Siljander sanonut, 
ettei hän voi sitä sanoa sentähden, että kuka hyvänsä tulisi 
hulluksi, jos pitäisi viikkomääriä olla sellaisessa kopissa. Ja 
lisäksi kun vanki katsoo olevansa syytön. Mutta tätä ei olisi 
pitänyt sanoa! Eversti suuttui kovin — sellaisen vanginvar- 
tian paikka oli Stockhusin alimmassa kellarissa eikä vartiana. 
Ja siitä hän pitää huolen, että Stockhusiin saadaan järjestys! 

— Mutta toisella kertaa, kun tuli, oli ystävällisempi ja sanoi, 
ettei nyt kuitenkaan vaadi Siljanderia pois toimestaan, kun on 
noin monta pientä lasta. Ja hän päinvastoin tahtoo heitä aut¬ 
taa ... Ja pani pöydälle rahaa. Ja lupasi enemmän antaa, kun 
tämä ikävä juttu saadaan selvitetyksi. . . Mutta oli kuin ne 
rahat olisivat polttaneet, eikä niihin kukaan koskenut. Siinä 
oli paljon rahaa. 

Vangin vartian vaimon lähdettyä oli odotushuoneen punai- 




sella penkillä silmäpotilaita. Se oli sitä samaa tihrutautia, 
trakomaa, mitä täällä tavattiin hirvittävän paljon. Sehän oli 
tarttuvaa, mutta tähänhän ei kukaan tahtonut uskoa. Ja se 
oli jo hyvin pahana, ennenkuin potilas tuli lääkärin luo. Samoin 
oli laita rintatautisten. 

Pitceen ilmoitti ovella: 

— Soittaj aherra on tuotanoin heitellyt sireeninoksia tohtorin 
ikkunaan, mutta kun ei tohtori ole kuullut, niin hän tuli sisälle. 
Sanoo tuotanoin itsellään olevan tärkeää puhuttavaa. Tuota¬ 
noin: herra Rress on täällä. Sireenien sanoi jo olevan kukassa 
linnoituksen valleilla. 

Kress oli kalpea kuin valvotun yön jälkeen. 

— Mutta veli Fredrik, mitä on tapahtunut? Vai ovatko lin¬ 
noituksen iloiset rouvat taas soitattaneet sinua läpi yön? 

Kress rutisti rikkihuiskitut sireenintertut suutaan vastaan 
ja kiirehti, hattu päässä, ohi odotushuoneessa vaikeroivan poti¬ 
laan, joka piteli polveaan, Rosenströmin asuinhuoneeseen. 

— Minun täytyy puhua kanssasi — kestääkö tuota vielä 
kauan? 

— Mitä sitten on tapahtunut? Ei, katso, en voi jättää 

miestä, hänellähän on kovia tuskia . Pitceen, onko tuvassa 
kaikki kunnossa? Muistakaa, sinä ja Robertä, mitä minä olen 
sanonut. Miehellä on paha paise . Pitceen, tule sitten sano¬ 
maan . Soittele rakas ystävä, tässä kunnekkas palaan — 
tämän minun fortepianoinhan pitäisikin olla sinun — enhän 
minä enää milloinkaan ennätä soittaa. ! Vaan tottahan 

illalla tulette, niinkuin oh sovittu . ? Näin lauantaisin on 

täällä usein paljon työtä. Vaan tekisit minulle palveluksen, jos 
lukisit nämä paperit. Koskevat Kellbergiä. Jamietippä: miten 
nyt pelastan sairashuoneeni, johon tahtovat pistää terveitä 
sotamiehiä? Ja mistä saan Stockhusin vanginvartialle inhimil¬ 
lisen asunnon? Ja sellainenhan pitäisi olla vangeillakin. Ajat- 
tele: kaksikymmentäseitsemän miestä ja kaksi mustalaistyttöä 
samassa huoneessa . Ja nämä nukkuvat irrallisilla oljilla . . . 



Mutta mikä sinun on? Oletko paljonkin juonut? Puhu toki 
— sinua pitää näemmä kohdellakin sairaana. 

— Mein Gott, wass soll ich sagen! Gewiss, olen valvonut 
ja juonutkin. 

— Ja kosinut ja mennyt kihloihin? 

— En, mutta katsellut kuinka rakastellaan ja lyönyt siilien 
tahtia. Zum Teufel, mitä se minuun kuuluu. Pyhänä soitan 
kirkossa, arkena hyppysalissa. Molemmat yhdessä tekevät 
elämän. 

— Oliko Lovise siellä? 

— Stava oli! Ota sinä vaan Lovisesi. 

— Mutta etkö tänä iltana sitten aiokaan esittää hoviselle 
omistamaasi sonaattia? 

— Uskotko että mestari voi lyödä pienen oppipojan yhdellä 
iskulla kuoliaaksi kuin sääsken? 

— En usko. Mestari kasvattaa oppipojasta mestarin. 

— Sain kotoa Danzigista nuottikäärön. Sen lähetti eräs 
Malvina, joka kerran oli minulle hyvin hyvä. Rakastunut mes¬ 
tari on omistanut sonaatin seitsentoistavuotiaalle rakastetulle. 
Tämän jälkeen ei kenenkään enää pidä säveltää eikä omistaa 
mitään rakastetulleen. Se on kertakaikkisesti tehty. 

— Ludvig van Beethoven?, sanoi Rosenström. 

— Ludvig van Beethoven, nyökkäsi Kress. 

Oli kuin kuu, aurinko ja tähdet olisivat paistaneet yhtaikaa 
ja valkeat kukkaset ja syntiset ihmiset olleet polvillaan niiden 
edessä. Ludvig van Beethovenin sävelmaailma ympäröi mo¬ 
lemmat ystävät. Kress tarttui vihdoin Rosenströmiä olkapäihin 
ja katsoi häntä silmiin. 

— Tänä iltana soitan teille Kuutamosonaatin ciss-mollissa. 
Mutta sinä kihlaat tytön. Anna jotain juotavaa. 

Rosenström läksi huoneesta. Kress, etsiessään viinilasia, sai¬ 
kin samalla käsiinsä paperipinkan ja antoi silmiensä seurata 
sitä sivua, joka sattui olemaan päällimmäisenä. 




»Ja sittenkuin Kjellberg, joka tänään osoitti enemmän hillittyä 
käytöstä ja mielenselvyyttä kuin aikaisempina oikeudenkäynti- 
päivinä, hänelle tehtyyn kysymykseen kertoi syntyneensä mar¬ 
raskuussa 1766 Christinehamnin kaupungissa, missä hänen nyt¬ 
temmin kuollut isänsä oli ollut lasimestarina, ja jossa hänen suo¬ 
malaissyntyinen äitinsä, kotoisin Hämeenmaasta Suomessa ja 
siirtyneenä Vermlantiin vielä eli viime vuonna, mutta nyt on 
kuollut, että hän vuonna 1793 oli tullut tänne Ruotsista ja sama¬ 
na vuonna otettu kuninkaallisen armeijan laivaston Viaporin lai¬ 
vueen kersantiksi, sekä mennyt Viaporissa naimisiin vielä elävän, 
mutta pesäeroa pyytäneen vaimonsa kanssa, josta aviosta oli 
syntynyt nyttemmin 2-vuotias poikalapsi; että hän vuonna 
1799 oli eronnut kersantintoimesta ja tämän jälkeen linnoitus- 
lasimestarina toiminut Viaporissa; että hän vuonna 1802 oli 
ryhtynyt ilmiantamaan mainitun laivueen päälliköitä, kruunun 
kalujen asiattomasta käsittelemisestä, mitä ilmiantoa hän sit¬ 
temmin oli jatkanut sotaoikeudessa, kunnes tutkimus päätettiin 
ja juttu ratkaisemattomana alistettiin korkea-arvoisen kunin¬ 
kaallisen sotahovioikeuden ratkaistavaksi, että hänen ja hänen 
vaimonsa välinen riitaisuus avioliitossa oli alkanut noin 2 vuotta 
sitten ja kehittynyt sellaisiin äärimmäisyyksiin, että hän myös¬ 
kin oli ollut tappelussa vaimonsa kanssa; ja että hän pikaistuk¬ 
sissaan viimeksikuluneen elokuun 15 päivänä oli särkenyt ta¬ 
lonsa ikkunat; ja että syy, miksi hän oli häirinnyt ja tunkeutu¬ 
nut naapurissa palvelevan kälynsä luokse oli se, että käly ilman 
Kjellbergin lupaa oli ottanut luokseen hänen poikansa, minkä 
vuoksi hän oli kepillä tullut lyöneeksi kälyään muutamia ker¬ 
toja; että hän viimeksi kuluneen vuoden lopussa tai kuluvan 
vuoden alussa oli käynyt Pyhällä Ehtoollisella Viaporin varus¬ 
kunnan seurakunnassa. Niin merkittiin tähän lopuksi, että 
Kjellberg tämän tuomioistuimen tieten ei aikaisemmin ole ollut 
syytteessä tai rangaistu. 

Syyttäjä esiintoi tällöin: että kersantti Kjellbergin oletettua 
mielenvikaisuutta ei ole voitu luotettavasti selvittää ja että . .» 



»Aeh mein Gott, Friedrich Kressistä varmaan voisi todis¬ 
taa, että hän tällä hetkellä on mielipuoli! Ja ehkä sinustakin, 
suuri veljeni siellä Wienin kaupungissa, missä kuuntelet metsää 
ja virran juoksua, olisi voitu todistaa, että olit tullut jollekin 
rajalle, missä autuus ja hulluus viipyvät sylikkäin — silloin kun 
otit vastaan tämän tässä. Kärsivältä ja onnelliselta sydämes¬ 
täsi otit vastaan tämän tässä, ach mein Gott! . .»Ja Friedrich 
Kressin kädet pitelivät nuottilehtiä ikäänkuin ne olisivat olleet 
atlas-silkkiä, jonka kuidut, hauraina kuin kuunsäteet, helähtä¬ 
vät niihin sormien sattuessa. Hän silitti nuotinlehtiä ja hänen 
ilonsa oli kipeä, kun hän istuutui klaveerin ääreen ja eteensä 
avasi Beethovenin sonaatin omistuksineen kuolemattomalle 
rakastetulle, 'An die unsterbliche Geliebte’. Hänen pitkävaak- 
sainen vasen kätensä etsi mustan cissmoll-oktaavin ja oikean 
käden peukalo löysi ass-tagnentin, alkaen siitä liukua edelleen. 
Oikean käden säestys oli täällä alussa kuin säveltäjän kuuma, 
levottomasti aavisteleva hengitys, ja vasemman käden oktaavit 
julistivat sitä tunnustusta, joka täytti rakastuneen sydämen. 
»Oma yksinäinen veljeni, olet antanut loisteliaampaa ja anka¬ 
rampaa, olet antanut suurempaa ja valtavampaakin, mutta et 
milloinkaan ole ollut minulle näin likeinen kuin tässä . . . Eovise 
saa tänä iltana tämän kuulla, sanon hänelle tänään hyvästi. 
Se sonaatti, jonka uskalsin hänelle säveltää, ei milloinkaan 
tule hänen korviinsa, eikä kenenkään korviin. Se maatkoon 
muiden sävellysteni mukana raudoitetussa arkussani Hel¬ 
singin köyhän kirkon kellarissa, missä ehtoollisviini säilyte¬ 
tään. Mutta arkku on kodistani, on Danzigista. Ja äitini 
pani siihen pienet tavarani, kun hänen poikaansa veti maail¬ 
malle pakoon Malvinaa, ylhäistä nuorta patrisilaisrouvaa, 
joka kirkossa istui kuuntelemassa, kun hänen turvattinsa, 
poikanen Friedrich Kress soitteli doomissa, kirkonvartian poika. 
Eikä poikasella enää ollut isä Bachin fuugaa edessään, vaan 
hänen sydämensä myrskysi ilmoille ensi lemmen ujoa, vastusta¬ 
matonta riemua. Jalo rouva toivoi pojasta musicusta eikä sääli- 



nyt varojaan. Ja äidilleen poika lupasi pian palata kotiin. 
Mutta ei tähän hetkeen asti vielä ole palannutkaan, koska tämän 
oudon kelmeän maan, tämän Suomen valkoiset yöt ja revontulet 
ovat ottaneet hänet vangikseen eivätkä päästä häntä irti. Ja 
täällä ylhäällä pohjoisessa on kansakin jotenkuten samankaltais¬ 
ta kuin siellä kotona ja tyttökin on samantapainen ja sukulainen, 
on vakaa ja valkotukkainen. Ja laulelee yksinään, mutta lakkaa 
kun hänet huomataan, niinkuin linnut tekevät. Ja siellä kotona 
Malvina siis vielä muistaa häntä! Hän on nyt suuren perheen 
äiti ja elää suurellisessa kodissa. Mitä hän on tahtonut sanoa 
tällä Beethovenin sonaatilla? Kirkonvartian pojalle hänen 
lahjansa on tuonut valtavan järkytyksen. Hän on tuntenut 
koko kodittomuutensa. Eihän hänellä ole pesää enempää kuin 
käen poikasella. Ach mein Gott, Eovise olisi voinut käydä 
enemmäksikin kuin oppilaaksi. Mutta se unelma oli vain 
saippuakupla. Eilen se hajosi. Eilen Eovise puhui: »Mestari, 
eikö teistäkin Berndt Olof Rosenström ole kaunis ja hyvä ihmi¬ 
nen? En ole koskaan nähnyt kauniimpaa. Seison ikkunan alla, 
kun hän joskus iltamyöhällä soittaa Vihreässä talossa . . . Äitini 
sanoo, ettei se ole soveliasta, mutta minun täytyy mennä. 
Juoksen pois, kun hän tuntee, koska tulen sinne, vaikka astun 
hyvin hiljaa . . . Oletteko kuullut, mestari, että joku rikas 
rouva Tukholmassa olisi lahjoittanut hänelle sen kauniin forte¬ 
pianon, vaikka hän sanoo saaneensa sen ystäviltä Turussa? 
Minkätähden tohtori Rosenström ei puhu totta? Sanotaan, että 
hän olisi pelastanut tuon rikkaan rouvan hengen ja myös hänen 
pienen lapsensa hengen. Minkätähden ei tätä voi tunnustaa? 
Euuletteko, mestari, että Rosenströmkin piti siitä rouvasta? 
Ettekö voisi, mestari, kysyä tätä — tehän olette niin hyvät ystä¬ 
vät! Minulle olisi niin tärkeää tietää se. Ehkäpä Berndt Olof 
Rosenström yhäti ajattelee tuota rouvaa?». . . Eilen päivällä, 
soittotunnin jälkeen, kun Magdalena Kuhlberg jo oli lähtenyt, 
Eovise puhui opettajalleen kaiken tämän! Tuo suloinen lapsi 
katsoi suoraan silmiin aavistamatta, että haavoitti kuulijaansa 



ja opettajaansa, joka myös uskoi olevansa jotain muuta . 
Zum Teufel, saakoon hän sydämensä valitun, ei ystävä mene 
ystävän tielle . . . Bruder du, Ludvig van Beethoven, olet tun¬ 
tenut nämä minun asiani pohjaan asti, ota vastaanrippini, 
tunnet miljoonien sydänten ripin. Olet meille kaikille valmis¬ 
tanut lievennyksen. Tämä loppusatsi, tämä myrsky on meidän. 

Kress soitti 'An die unsterbliche Geliebte^e' omistetun sonaa¬ 
tin myrskyisen lopun. Mutta vähitellen ei enää Lovise eivätkä 
hänen muutkaan rakkaat tyttölapsensa olleet häntä läsnä, vaan 
he häipyivät jonnekin hänen elämänsä tiepuoleen itkemään ja 
nauramaan ja jäi yksin ja ainoastaan ensimmäinen rakastettu 
hänen kotikaupunkinsa doomista, Malvina Buchner Kir- 
konvartian poika, joka siellä oli päässyt urkujen ääreen kuin 
itsensä Herran Jumalan polville, ei tietänyt mitenkä tuo hänen 
jumaloitunsa silloin oli sinne tullut, hän vain tunsi koko ruumiis¬ 
saan ihanan järkytyksen, jota ei kukaan muu voinut aikaansaada 
kuin tuo unsterbliche Geliebte. Kirkon korkeitten holvien hämä¬ 
ryydestä häämöitti solakka naishahmo — jos olisi voinut tem¬ 
mata lyhdyn vanhan vihkivesiäkään yläpuolelta ja nostaa sitä 
holvien alle, niin olisi nähnyt kauneimman ja puhtaimman, 
minkä Jumala koskaan oli luonut, Malvina Buchnerin. 

Kress eli yhä uudelleen sonaatin myrsky-osassa. Hän myrs¬ 
kysi nyt vihdoin vain omasta puolestaan, myrskysi sentäh- 
den, että hän oli kotikaupunkinsa vahaisten urkujen ja omien 
toivojensa ikuisuudesta joutunut viheliäisen pelitoosan soit¬ 
tajaksi syrjäiseen maanääreen, ajallisuuteen, missä pitkät sii¬ 
vet katkaistaan ja mieli masennetaan maahan. »Zum Teufel, 
mitä minä tässä teen? Otan veneeni. Lähden kauas: onhan 
valkoisten öiden aikaa. Ja minä olen kerta kaikkiaan täällä 
antanut vangita itseni. . .» 

Hän tunsi yhtäkkiä, että hänen ranteeseensa tartuttiin. Ro- 
senström otti tyhjän lasin hänen kädestään. 

— Et voi moittia helsinkiläisiä, veli Fredrik — sinua täällä 
kunnioitetaan ja ihaillaan kuin kuningasta. On oikeastaan häm- 



mästyttävää, että tällaisessa kaupungissa vallitsee niin suuri 
musiikkiharrastus . . . 

Kress alkoi nauraa. 

— Toivotaan minulta marsseja ja tansseja, hahhahhah. Ku¬ 
ninkuuteni loppuu, kun tämä perintöni loppuu . . . Ihmettelen 
etten vielä ole onnistunut sitä hävittämään. Ei enää yhtä 
nuottia! Hän on kaikki jo sanonut ja saanut sanottavansa 
suoraan Jumalan suusta. Veli, anna anteeksi, mutta en tule 
tänä iltana. Malvina Buchner on muistanut minua — ymmär¬ 
räthän! Olen nyt Beethovenin vanki, hän vie minut kanssaan 
merelle . . Zum Teufel, sinun täytyy minua ymmärtää, en 
nyt halua olla kenenkään kanssa, en sinunkaan. Päästä irti. 
Ja pidä huolta siitä, että tänä iltana kihlaat tytön. Sävellän 
teille häämarssin, sen voin luvata. En tule, en tule, en tule illalla. 
Kutsu kenet tahdot. Anna minulle lisää juotavaa. Menen ja 
heitän mereen sen arkun, joka on tuolla kirkossa ehtoollisviini- 
tynnyreiden joukossa . . . 

Rosenström tarttui hänen käteensä ja pidätti häntä* 

— Muista, veljeni: 

Selig wer sich vor der Welt 
ohne Hass verschliesst. . . 

Pitääkö minun siis lähettää oppilaillesi kirjelippu jossa ilmoi¬ 
tan, etten voikaan ottaa heitä vastaan . . . ? Koska siis kihlaan 
Lovisen? 

— En tule, en tule . . 

Tohtorin rokonarpinen renki seisoi kynttilänä ovella ilmoit¬ 
taessaan herrallensa hänen ylhäisyytensä amiraali Cronstedtin. 

— Mon docteur, näen että odotuskamarissanne on paljon 
väkeä, mutta sallitte minun ehkä kuitenkin toimittaa asiani. . . 
Kas, teillähän on kaunis naturalie-kokoelma. Muistan erittäin 
hyvin: te olitte mukana sekä Suursaarella että Ruotsinsal¬ 
mella . Kuulin teistä paljasta hyvää . . . Olen niinkuin ehkä 
tiedätte linnoituksessa pannut toimeen puhdistuksen karkotta¬ 
malla levottomat ja rikolliset ainekset. Ne olivat kyllä omalaa- 



tuiset karnevaalit, kun irtolaiset, mustalaiset ja arestantit mars¬ 
sivat linnanpihan poikki — mustalaisnaisilla oli lisäksi röyhkeys 
luvata palata. Kun nyt kerran tämä maa on sellainen, ettei 
sodan uhka täältä koskaan lopu, niin olisi anteeksiantamatonta 
sallia sellaista roskajoukkoa häiritsemässä linnoituksen kuria ja 
järjestystä. Ihailtava sankari Napoleon Bonaparte näyttää tällä 
hetkellä kaikille saamattomille herroille esikuvaa, jonka pitäisi 
saattaa heidät häpeästä punastumaan . . . Niin, mon docteur, 
teidän myötävaikutustanne nyt toivon saadakseni yhden rikol¬ 
lisen ja ehkä kaikkein levottomimman pois maskeraadeista: 
mielipuolen Kellbergin, joka tällä hetkellä istuu Stockhusissa. 
Tarvitaan lääkärin todistus ja niin hänet lähetetään kotiseu¬ 
dulleen hoidettavaksi. 

Enkö minä aavistanut, että herra amiraali toivoisi minulta 
jotakin, jota minun on vaikea täyttää! ajatteli Rosenström. 
Ja noin suuresti hän ihailee Napoleon Bonapartea, jota hänen 
kuninkaansa vihaa sammumattomalla vihalla! 

— Jätän teidät rauhaan, Rosenström. Mutta ensiksi tahdon 
ilahuttaa teitä tiedolla, että armeijan majoitusta ei panna sai¬ 
rastupaanne. Siitä pidän huolen. Te hämmästytte, mistä olen 
saanut tietooni teidän sairastupanne vaaran. Ystävänne Hei- 
denstrauch on sen minulle uskonut. Saatte olla murheetta. 
Ja toivon että te hoidatte Kellbergin asian. 

— Herra amiraali, olen suuresti kiitollinen. Mutta . . . 

— Mutta? Kuuluuko teille lausua minulle jokin 'm u 11 a'? 

— Votre Excellence, Sundiushan on antanut todistuksen tässä 
lasimestarin asiassa. 

— Onko sekin teidän mielestänne todistus! Ja tällaisten 
viranomaisten avulla minun pitäisi puolustaa linnoitusta. 

— Votre Excellence, jos sallitte, olen valmis tutkimaan mie¬ 
hen tilaa. Mutta siinä ympäristössä, missä hän nyt on, se ei 
käy päinsä. Helsingin vankihuoneessa minä itsekin ja kuka 
hyvänsä toinen voi viikon sisällä menettää järkensä, ja Kellberg 
istuu siellä eri otteissa jo kuukausia ja on silti selviytynyt oikeu- 



den edessä. Pelkään että hänen terveytensä on erikoisen 
hyvä. 

Ruotsinsalmen voittaja tuijotti tiukasti vastaansanojaan. 
Rosenström luuli voivansa syvistä laskoksista hänen silmiensä 
välissä sittenkin lukea epätoivoa enemmän kuin suuttumusta. 

— Tulen katsomaan, että hänet näennäisesti päästetään va¬ 
paalle jalalle, nimenomaan lääkärintutkimusta varten, ja vain 
joksikin päiväksi. Mutta linnoitukseen ei hän saa tulla. . . 
Luotan teidän isänmaallisuuteenne, mon docteur. 

— Minulla 011 kunnia, teidän ylhäisyytenne, kiittää sairas- 
huoneestani. 

Rosenström saattoi korkean vieraansa ulko-ovelle asti. Mitä 
hän oli tarkoittanut 'isänmaallisuudella'? Linnoituksen kohta¬ 
loko noin raskaana painoi hänen hartioitaan? Mitä hän todella 
oli tahtonut sanoa 'isänmaallisuudella'? Sitäkö, että Ruotsin 
kunnian tähden tuo mies oli uhrattava? 

Näin lauantaipäivinä tuli odotushuoneeseen yllin kyllin niin 
'parempaa' kuin 'huonompaakin' väkeä, kuten Pitceenin tapa 
oli sitä lajitella. Laivoja oli eilen palannut kotiin ja tähän kuu¬ 
luivat myöskin pienet tappelut. Mutta tappelijat Pitceen aina 
luki huonompaan väkeen ja he saivat odottaa tuvassa. Kartanon- 
omistajain tyttäret, joita käärme oli pistänyt kielometsässä, tai 
joita vaivasi haluttomuus, tai kalvetustauti, odottivat punai¬ 
silla penkeillä odotushuoneessa. Täällä myös istuivat parem¬ 
mat talonpoikaisihmiset ja tietenkin upseeri-perheiden jäse¬ 
net, jotka viimeksi mainitut renki mieluimmin olisi vienyt toh¬ 
torin omaan huoneeseen, missä klaveeri ja perhoset olivat, jollei 
tohtori olisi sitä niin ankarasti kieltänyt. Vaan mihin luok¬ 
kaan tuotanoin olikaan luettava tämä pitkä parrakas herras¬ 
mies, joka tuli sisään liehuvin, kirjavin kaulaliinoin, taskussa 
suuri silkkinen nenäliina, ja kengän-littanoissa, jommoisia ei 
pidetty tässä maassa eikä Ruotsissakaan? Niin, ja ennenkaikkea: 
ei täällä pidetty tuollaista hattua. Oliko sekin hattu? Jättiläi- 



sen kärpässieni se oli. Kuumista maista mahtoi tulla, tuotanoin, 
tuollainen herra. Viikin talousmamsseli taas istui odotushuo¬ 
neessa hänkin — hänhän oli ottanut ihka tuotanoin ta¬ 
vaksi toripäivinä pistäytyä täällä tohtorilla itkemässä. Ja 
taisi olla yhä enemmän itkettävää, ihmisten hampaisiin oli 
pahasti joutunut tuo sokean pormestarin tytär, niinkuin oli 
etukäteen jo arvattukin. Kukillisessa hameessaan hän siinä 
istui ja katseli tuontuostakin kulmiensa alta ja kuin säikäh- 
tyneenä parrakkaaseen ulkomaalaiseen herraan, joka julmasti 
haukotteli ja rennosti loikoili penkillään. Oli kaiketi tuota¬ 
noin laivalla tullut, yökauden tapellut ja pyrki nyt neulotta- 
maan tohtorilla jotakin paikkaansa, joka oli tappelussa men¬ 
nyt puhki. Näin arveli renki, ylläpitäessään järjestystä ta¬ 
lossa, niin hyvin tuvan puolella kuin odotushuoneessa. Mutta 
tuonne puutarhaanpa oli sinnekin tullut odottajia, ja tuotanoin: 
sinisestä hunnustaankin jo tunsi kapteenska Hjärnen, hänet 
joka rokonarpiensa vuoksi ei koskaan käynyt vailla huntua. 
Tohtori voiteli häntä monenlaisilla pomaadoilla. Ja siinä oli 
myös majurinrouva von Hauswolff. Tohtorin luo oli äsken 
vahingossa päässyt nuori huivipää tyttö, joka oli huonosti pu¬ 
hunut ruotsia. Pitceen selvitteli itsekseen, oliko Amalia, por¬ 
mestarin tytär, päästettävä ennen upseerinrouvia vaiko heidän 
jälkeensä. Pääsköön nyt sitten, koska odottaa siinä valmiina 
ja rouvat istuvat ulkona katselemassa merta. 

Vaan tuotanoin, mitä ihmettä ne toisistaan katselivat, tuo 
kukkahameinen mamsseli Viikistä j a tuo parrakas herra kuumista 
maista? Tuotanoin, aivan katselivat kuin tunteakseen toisensa, 
vaikka taas siinä samassa talousmamsseli hypisteli hopeisia 
kellonvitjojaan ja katsoi poispäin. Oksivat kysyneet, tuotanoin 
suoraan, että: olemmeko me vanhoja tuttavia, vai emmekö 
ole? Vaan se kuului herrasväelle tuollainen kainosteleminen. 
Mutta niinpä sentään lopulta kävikin, että he ryhtyivät puhe¬ 
lemaan asioistaan. Parrakas herra oikaisi itsensä penkiltä suo¬ 
raksi, näytti keltaisia silkkisukkiaan matalien kenkälittanoiden 



lovista, veti kirjavan nenäliinan taskustaan ja aivasti. Qhoi, 
olipa sillä miehellä, tuotanoin, kalliita sormuksia sormet täynnä 
Ja nyt hän avasi suunsa: 

— Pardon, senorita — tai ehkä jo olette senora —, mutta 
emmeköhän me ole lapsina leikkineet yhdessä? Ettekö te ole 
Amalia? Ja enkö minä kerran yrittänyt työntää teitä kaivoon? 
Silloin sain selkääni. . Olen Gustaf Weckström. Tietysti ette 
voi tuntea tämän partapörrön tähden. Mutta tätä ei voi ajaa 
pois, koska se kätkee salaisuutta. 

Amalia Iyizelles katsoi pitkään ja tutkivasti. 

—. Gussi Weckström — me kutsuimme teitä Gussiksi? 

— Potztausend! Tuusanjeevelit ja pukinkintut, miten mu¬ 
kavaa, että löysin vanhan tuttavan . . ! Ja, zoo gaat’t in de 
vereld! 

— En muistanut, että te olette näin veljenne näköinen, 
Johanneksen, Domarbyn herran, tarkoitan. 

— No niin, hänellähän nyt kuuluu olevan kartano. Olenkin 
sinne matkalla, kunhan vain saan kyydin. 

Amalia Iyizelles punehtui. 

— Kyydin? Olisiko sopimatonta tarjota teille tilaa minun 
kaleeseissani? Olen palveluksessa . . . siellä päin. Ja voin hy¬ 
vin saattaa teidät Domarbyhyn. Kuinka te olettekaan vel¬ 
jenne näköinen! 

— No, tämähän vasta — piru vie, jotakin . . ! Kuin lasten 
ja imeväisten satua. . Eilen tuntuikin kolkolta, kun ei 
mistään löytynyt tuttuja. Ja nyt! Vähän jo johtui mieleen, 
että mitä ajattelinkaan kun läksin tänne, tiesinhän, että 
molemmat vanhemmat olivat täällä kuolleet. Mutta sielläkin 
oli joskus yksinäistä senjälkeen kun vaimoni kuoli keltakuu¬ 
meeseen . . 

— Keltakuumeeseen! Eikö teille jäänyt lapsiakaan? 

— Ei. 

— Kyllä ymmärrän. Missä te nyt sitten olette ollut nämä 
monet vuodet? 



— Kaikkialla ja joka paikassa. Missä vain ulottuvaisuutta 
oli, niin sinnepäin nämä pojat aurasivat nokallaan tien. Meitä 
oli nimittäin kaksi Suomen poikaa ja missä vapaussota vain 
kärysi, niin sinne meitä, pakana vie, veti! Ja kun sitten kuu¬ 
limme, että tuo suurveijari Bonaparte aikoo tarttua meidänkin 
maamme rattaanpyöriin, niin päättelimme, että lähdetäänpäs 
katsomaan, tarvittaisiinko kotona miehiä. Onhan meillä sota- 
kokemusta, tämä rintakin tässä on täynnä kunniamerkkejä. 
Ja entäs tämä parrantaus täällä, se vasta kunniamerkki on. 
En minä puhu niistä kiluhelyistä, jotka ripustetaan vaatteiden 
päälle, vaan niistä jotka miekalla ja kuulilla riimutetaan suo¬ 
raan nahkaan. Piru tietköön, että ne eivät aina mene umpeen, 
vaan marisevat yöt ja päivät, niinkuin minullakin tuossa noin — 
se taisi repeytyä vähän isommaksi, kun tässä yöllä jyllättiin. 
Senhän vuoksi minä tänne tohtorin luo tulinkin — se on minun 
asiani. Mitäs asiaa teillä on, leikkitoveri, hehhehheh — 
tarkoitan: viekö teiltä paljon aikaa, kun tohtorin kanssa pu¬ 
hutte asianne? 

Amalia Iyizellesin kasvot, jotka syvästi myötätuntoa kuvas¬ 
taen olivat seuranneet puhujaa, lehahtivat tuskaisaan tummaan 
punaan. Krist* siunaa, miten Gussi Weckström hämmentyi! 
Eihän hän muuta tarkoittanut kuin että päästäisiin lähtemään 
sinne veljen haciendalle . 

Mutta lääkärin huoneessa istui tuolinnurkalla hento, köyhästi 
puettu, huivipää tyttö. Hän oli Maria Johanna Matintytär 
Sotamiehentalosta sieltä kaukaa rajalta. Hän ei ollut täällä 
ensi kertaa. Tohtori tiesi, että venäläiset ja metsän pedot aina 
olivat heitä ahdistaneet, että heiltä oli koti palanut, että he 
lähteäkseen Sotamiehentalon viimeistä poikaa etsimään olivat 
myyneet kaikki mitä heillä oli ollut. Mutta ne olivat pian lop¬ 
puneet. Kun he, isä ja tytär, väsymyksestä ja nälästä jo nään¬ 
tyneinä olivat päässeet niille tienoille, missä heidän kielensä, 
tämän suomenkielen ymmärtäminen loppui, masensi tämä ko- 



vasti vanhaa miestä. Ja silloin tapahtui, että hän eräänä aamuna 
havahtuessaan oljilla majapaikassa, mihin he olivat päässeet 
yöksi, ei silmillään enää nähnyt. Silmät olivat ulospäin katsellen 
terveet, mutta niillä ei nähnyt, tuskin päivän kuumotustakaan. 
Ainoastaan auringon valo pisti silmään niin että teki kipeää. 

Kun he siinä isän kanssa nyt tuskittelivat eivätkä tietäneet, 
mihin joutuisivat, oli isä kuulevinaan äänen joka sanoi: ei tämä 
tauti ole kuolemaksi, vaan Jumalan kunniaksi ja jotta Jumalan 
työt sinussa kunnioitettaisiin. Ja monasti kävi niinkuin niissä 
lauluissa, joita isomuori oli lapsille laulanut, että närhi raksut- 
teli siinä tienhaarassa, mistä piti astua. Tai oli jänön jäljet 
osoittamassa suuntaa. Ja he aivan ihmettelivät. Mutta tästä 
he jälleen saivat voimaa ja kävelivät aina Helsinkiin asti ja 
löysivät majapaikan kaupungin laidalla Töölön talon maalla, 
uskovaisten ihmisten tykönä. Ja isälle annettiin profeteeraami- 
sen ja saarnaamisen lahja niin että hänen ympärilleen kokoon¬ 
tui paljon kansaa, vaikkeivät he ymmärtäneet hänen kieltään. 
Mutta hänestä kävi ulos ihmeellinen voima niin että ihmiset 
lankesivat polvilleen hänen puhuessaan ja ottivat opetukset 
vastaan, kun tytär, Marjaana ne heille heidän kielellään selitti. 
Eikä isä kysynyt ihmisten muotoa, vaan kaikille ennusti sen- 
mukaan kuin henki hänelle sanoi. Sattui kyllä niinkin, että 
lasimestari, joka oli heille tuttava, selitti muutamia isän ennus¬ 
tuksia sillä lailla, että jotkut korkeat rouvat siitä pahenivat. .. 
Tämän kaiken oli tyttönen Marjaana aikaisemmin jo kertonut. 
Mutta sitä vain he isän kanssa nyt surivat, ettei heitä päästetty 
sotamies Juhana Matinpojan puheille, sillä hänen vuoksensa ja 
Jumalan käskystähän he olivat tähän pitkään vaellukseen ryh¬ 
tyneet. He eivät ymmärtäneet, minkätähden ei Juhanaa pääs¬ 
tetty linnoituksesta heidän puheilleen, joskohta he sen käsitti¬ 
vät, ettei heitä voitu päästää sinne. He olivat, isä ja tytär 
päiväkausia seisoskelleet rannalla toivossa, että heidän omai¬ 
sensa edes sattumalta siitä kulkisi ohi. Marjaana oli käynyt 
itse pormestarien ja raatiherrojen puheilla. Jos olisivat olleet 



täällä luutnantti Lochtander tai eversti Jägerhorn, mutta heidät 
oli komennettu matkalle . . . Isää vaivasi kova koti-ikävä. 

Tyttö ehkä kertasi asioita, jotka hän jo aikaisemmin oli toh¬ 
torille kertonut, ja hän puhui ne tavalla, jolla toistetaan moniin 
otteisiin esitetyt ja jo ulkoa opitut tuskalliset sanottavat. 

Olen unohtanut heidät, totesi Rosenström. Minä lupasin 
puhua isästä ja tyttärestä amiraalille, jonka tahdosta heidän 
toivonsa toteuttaminen riippuu. Häpeä kyllä: minä olen unoh¬ 
tanut heidät! Tuo äkkiä punastuva, laiha ja teräksen-kiinteä 
tyttökin näytti hyvin tietävän, että oli jätetty täyttämättä 
hänelle annettu lupaus, sillä hänen kirkkaankellahtavat sil¬ 
mänsä ja pettymyksen väre suupielissä syyttivät äänettömällä 
tavallaan. Hän oli tullut tänne, mutta hän tuskin enää uskoi 
lupauksiin. 

— Tehän ette enää asukaan Töölössä? sanoi Rosenström, 
tunnustellen miten voisi parantaa laiminlyöntiänsä. 

— Meidät karkotettiin metsätaloon Meilahdessa, silloin kun 
karkotettiin mustalaiset ja irtolaiset ja arestantit. Olemme 
saaneet olla vanhan saunan nurkassa, kun ei täälläpäin kyl¬ 
vetä. Minä olen ollut palveluspiikana talossa. Mutta nyt mei¬ 
dät passitetaan kruununkyydillä . . . Niinkuin rosvot ja irto¬ 
laiset. 

Tyttö punehtui niin, että hänen koko olemuksensa käsiä ja 
kynsiä myöten tuntui mustuvan. 

Hän ei itke, ajatteli Rosenström, vaikka häpeä syö häntä 
kuin myrkky Omituinen tyttö. Ja tämän minä saatoin 
unohtaa. 

— Ja nyt te siis tahtoisitte tavata omaisenne, joka palvelee 
Adleicreutzin rykmentissä? 

— Niin. Me emme voi lähteä jollemme ole häntä tavanneet. 
Täällä on kirja, joka minun täytyy antaa. 

— Etkö sinä voi lähettää sitä? Tarkoitan: jollei amiraali 
sotilaallisista syistä suostuisi pyyntöönne? 

Tytön silmät leiskahtelivat vihastuneina kuin polttavan 



auringon kuivat ja pistävät säteet. Hänen kielensä tarttuili 
kurkkuun, kun hän sanoi: 

— Omasta kädestäni vain annan. Se on Sotamiehentalon 
ainoa perintö viimeiselle pojalleen. 

Koko hänen teräksinen ruumiinsa vetäytyi kokoon tehdäk¬ 
seen tilaa kädelle — lujalle, päivänpaahtamalle kädelle, joka 
povesta otti vanhan litistyneen kirjan. Samalla seurasi vaate, 
jossa ei enää näkynyt mitään väriä. Se oli se, jolla sirkku jää- 
hyväishetkellä oli sivellyt veikan pintaa ja jota hän siitä lähtien 
oh säilyttänyt ruumiinsa lämmössä . . . Kapea, työn kovettama 
käsi ojensi kirjan tohtorille ja sijoitti vaatteen takaisin povelle. 
Hän seisoi siinä uhmamielellä ikäänkuin moittien, että häntä 
ei ymmärretty ennenkuin hän nämä salaiset asiansa ilmaisi. 

Kirja ei ollut raamattu, ei liioin katkismus tai virsikirjakaan. 
Sen kuluneessa kannessa luettiin: Charta öfver Sverige jemte 
Storfurstendömet Finland . . 

Tytön silmät seurasivat hellittämättä kirjaa ja niiden kel¬ 
tainen paahde oli kuin auringon, kun se kypsyttää peltoja. 

— Siinä on Aape-enon perintö veikalle, joka on sotamies. 
Suomalainen ei saa koskaan unohtaa tuota tienoota, minkä 
enon sormi on piirtänyt. Siinä on raja. Eno sanoi paljon. 
Puhun sen veikalle. 

— Sotamiehentalo? sanoi Rosenström, varovasti aukaisten 
kulutettuja lehtiä ja moniin kertoihin taivutettuja sivuja. 

— Niin, kun meiltä aina on oltu sodassa. 

— Mutta mitä te nyt teette kotona, kun kaikki on palanutta? 

— Rakennamme saunan ja sitten muutkin huoneet. Niin 
on aina tehty. Ei olisi hätää, jos isä näkisi. 

— Te tarvitsisitte tämän sotamiespojan kotiin rakentamaan? 

— Niinhän tarvitsisimme. Kuusi poikaa meiltä on jäänyt 
tantereille ja niiden nimiä isä yökaudet toistaa: »Juhana . . 
Pekka . . . Aatu . . . Anterus . . . Paavo . . . Kustu . . .» Kaikki 
ovat olleet Matinpoikia, niinkuin tämä viimeinenkin Juhana, 
minun kaksoisveljeni. Vaan . 



Tyttö aikoi nähtävästi nyt puhua erikoisen raskaasta asiasta, 
koska hän syvältä veti henkeään ja kapeiden kasvojen piirteet 
jäykistyivät. 

— Vaan . . . Minun täytyy ottaa aviomies, että jaksettaisiin 
panna koti kuntoon. Siellä on sellainen, joka minua on kysynyt 
vaimokseen . . . En minä hänestä pidä ja oikeastaan kaiketi 
häntä läksinkin pakoon. Mutta muita ei nyt ole . . . Niin, herra 
tohtori, olen ollut jo kovin kauan. Ei muuta kuin että jos 
pyytäisitte herra amiraalia päästämään veljeni. . . 

Hän otti tohtorin polvelta tutut lehdet, joilla enon sormi oli 
kulkenut niin monen yön ja niin monen päivän tunteina. Sen 
saattaminen pojan omaisuudeksi oli kannattanut vaivaloisen 
vaelluksen läpi koko isänmaan alueen. Kartta siirtyi tottu¬ 
neesti tytön pellavaisen röijyn pääntiestä sisälle ja pysähtyi 
miehustan kohdalle. Marjaana Matintytär solmi ankaran tum¬ 
man huivinsa leuan alle ja niiasi. Rosenström ojensi hänelle 
kunnioittavasti kätensä. 

— Minä en nyt unohda asiaasi. Sanoinhan sinulle jo — enkö 
sanonut? —, että isäsi sokeus, joka on tullut yhtäkkiä ilman 
varsinaista syytä, voi samalla tavalla mennäkin. Muisteleppa 
vain Jeesuksen ihmetöitä. 

Tyttö tuijotti lääkäriin, silmät suurina ja avonaisina. Sydän 
tuntui puhkaisevan rinnan. 

— Herra tohtori sanoi kyllä, mutta jos vain voisi saada sen 
uskon! . . . Vaan tietääkö herra tohtori, mikä minun isälleni 
viimeksi on näytetty? Siitä joutuu hirsipuuhun, jos se 
tulee kuninkaan korviin. Että miekan terällä vede¬ 
tään Suomen raja Pietarin takaa ja suurten 
järvientakaa, missäihmisetpuhuvatsamaa 
kieltä kuin me. Ja yksipäinen lintu tuhoaa kaksipäisen lin¬ 
nun, mutta uudella rajalla seisoo haarniskoituja miehiä, joiden 
kiivissä luetaan: vanhurskaus... urhoollisuus... 
kunnia... Onko se isässä hulluutta vai onko se viisautta? 




Amalia Lizelles ja Gussi Weckström kursailivat herttaisesti 
ovessa, Rosenströmin tehdessä heistä johtopäätöksiään. Amalia 
sanoi toisen kerran tulevansa puhumaan asiansa tohtorille, hän 
tahtoi nyt kiirehtiä tervehtimään isäänsä, että pian päästäisiin 
lähtemään. Eikö ollutkin ihmeellistä, herra tohtori, että he 
kaksi täällä odotushuoneessa pitkästä aikaa tapasivat toisensa. 
Tämä oli Domarbyn herran veli Gustaf, joka on ollut poissa 
hirvittävän kauan. He olivat pieninä hyppineet nappikuoppaa 
tuossa torilla. Eikö se nyt ole ihmeellistä, mutta niin ihmeelli¬ 
sesti voi käydä. . . Jollei sitä itse näkisi, niin uskoisi satuja 
kerrottavan. Tulen siis tänne takaisin. . . Auf Wiedersehen, 
Herr Doktor . . . 

— Ja wohl, herra arkkiaatteri, minä ja minun toverini Paavo 
Matinpoika Soldat olemme tulleet pitkiltä matkoilta, koska 
kuulimme huhuttavan, että täällä kotona olisi odotettavissa 
tupenrapinaa. Ja me laskimme, että sillaikaa kun kotka ja 
haaskalinnut höyhentävät toisiaan, metsäkyyhkyläinen voi 
rakentaa oman pesän — kas, herra Rosenström, oma koti on 
oma koti. Ja näitä Suomen kesäöitä ei voi unehuttaa, kuka ne 
kerran on nähnyt. Me päättelimme, että pannaanpa siellä¬ 
kin toimeen vapaustaistelu! 

Kaikkia liinojaan ja takinliepeitään roimasti liehautellen sekä 
ojentaen jalkansa suoriksi eteensä lattiamatolle, Weckström 
puhui niin lujalla äänellä, että täytyi kuulua ranta-aitoille asti, 
puhumattakaan potilaista odotushuoneessa. 

Kyllä ovatkin muodostuneet veljekset erilaisiksi, ajatteli 
Rosenström. Ja mitä mahdetaankaan Domarbyssa sanoa, kun 
Amalia Lizelles Viikin hallavalla hevosella ajaa Domarbyn piha¬ 
maalle ja jättää sinne portaiden eteen tämän suuripartaisen, 
Hikkuvaisen ja elegantin herran? Eikä Rosenström voinut olla 
mielessään naurahtamatta proprietäärin loukkaantunutta häm¬ 
mennystä hänen todetessaan, että kanssaperillinen ja kuolleeksi 
luultu veli olikin saapunut ottamaan osaansa! 

— Ja wohl, missä vapaustaistelulta käryääkin, niin siellä 



me, Paavo ja Gussi olemme mukana. Ja meidän verta on nyt 
tarpeeksi vuotanut sekä spanjalaisten että greekkiläisten ja 
monen muun kansan pelloille, niin että vuotakoon nyt kerta 
täällä kotonakin. Se on vahvaa verta, sillä Paavo tulee van¬ 
hasta sotamiessuvusta Suomen ja Venäjän rajalta ja häneltä on 
viisi veljeä jäänytkin riipin-raapin sotatantereille. Mutta hän it¬ 
se joutui vangiksi ja pääsi karkaamaan ja piilottui nopeaan kol- 
mimastoon, joka kappalelastissa oli matkalla Singaporeen. Ja 
tällä fregatilla me tavattiin ja sanottiin ensin toisillemme että 
'yes' ja 'goodby' ja 'bon jour' ja 'buenas tardes', kunnekkas vih¬ 
doin Paavo itsekseen sanoi että 'perkele*! ja silloin me tiedettiin, 
että Suomesta ollaan ja veljiä ollaan. Paavo on hurskas mies, 
mutta perkelekin täytyy osata lausua paikallaan, kun mutka 
tulee matkassa vastaan . Pardon, monsieur le docteur, täällä 
meillä vaan ovat saumat ratkenneet — täällä rintaluiden koh¬ 
dalla — au, au, vaatteet ovat tarttuneet kiinni haavaan . . ! 
Ei, haava ei tahdo pysyä kiinni ja joskus se on aika kiukkuinen. 
Kas, vyö on mennyt paikoiltaan. 

Roberta toi haaleaa vettä suuressa porsliinivadissa ja ryhtyi 
liuottamaan haavaa sillaikaa kun tohtori meni puutarhaan ky¬ 
symään, mitä linnoituksen rouville kuului. Hänen korvissaan 
polki toistuvassa tahdissa nimi 'Paavo Matinpoika, Paavo Ma- 
tinpoika . . .' Marjaana Matintytärhän oh tänään ensin lausunut 
nimen ja maäilmankiertäjä Weckström lausui sen sitten, liit¬ 
täen siihen sukunimen 'Soldat'. Puuttuu tosiaan nyt vain, että 
todetaan molempien tarkoittavan samaa miestä! Ja puuttuu 
vain, että vanha sokea isä järkytyksestä saa näkönsä takaisin, 
kun kuulee Paavo poikansa palanneen. Silloin astuu Seik¬ 
kailu totisesti hurjassa hulluudessaan, mutta samalla erit¬ 
täin miellyttävänä, keskelle arkista elämää, johon siltä yleensä 
pääsy on ankarasti kielletty — mikä ei estä viehättävää vei¬ 
tikkaa silloin tällöin sittenkin rikkomasta kieltoja ja hyppää¬ 
mästä keskelle hyvien ihmisten käytännöllistä päivänmenoa. 
Horribelia romantiikkaa, sinisukka-neitojen aivxmtäytettä! Mut- 




ta entäpä jos suloinen. Seikkailu nyt tänään yhtäkkiä töytääkin 
pölyiseen pieneen Helsinkiin ja panee asiat paikalleen niin¬ 
kuin William Shakespearen Kesäyön unelman pieni Puck? Ja 
Amalia Eizelles, joka todennäköisesti odottaa Klingsporin lasta, 
saa aviomiehen, ja Sotamiehentalon uljaat ihmiset, isä ja tytär, 
saavat mitä heille kuuluu? Paljastan pääni ja ristin käteni, 
kaikessa kuivassa kirjaviisaudessani! 

— Teillä on tänään inhoittavan paljon työtä, Rosenström! 
kuului sinihuntuisen Sophie Hjärnen ääni valkoiselta penkiltä, 
keskeltä sitä nuorten pensaiden istutusta, josta Heidenstrauch 
ja Rosenström olivat niin ylpeät. 

— Me olemme ihan kyllästyneet, Rosenström, ja aioimme 
juuri palata linnoitukseen! lisäsi Helena von Hauswolff. — 
Emme olisi uskoneet, että niin vähän välitätte meistä! 

Rosenström seisoi ystävättärien edessä hymyillen ja pienillä 
kumarruksilla vastaanottaen nämä heidän tervehdyksensä. 

— Te tiedätte, armoikseni, miten suuren rikoksen tekisin 
omaa hellää tuntoani vastaan, jos menettelisin niinkuin suvait¬ 
sette leikitellen lausua. Mutta salhtteko minun kiinnittää huo¬ 
miotanne puutarhaan, jonka kaunistuksena paraikaa suvaitsette 
viipyä. Me olemme Heidenstrauchin kanssa raivanneet tämän 
ruman ranta-alueen. Omilla käsillämme tietysti, illoin, kun on 
sattunut vapaahetki. Aiomme vähitellen istuttaa tänne har¬ 
vinaisuuksiakin ... Ja kaupungin paha vanha kaatopaikka 
saatiin sijoitetuksi tuonne Esikaupunkitorin taakse . . . 

— Kuulkaa nyt Rosenström, koska te sitten suvaitsette 
kuunnella meitä? Vai menemmekö takaisin tyhjin toimin? Onko 
se kaunista ja lääkärivalanne mukaista? 

— Ch£re madame Sophie, näen että teidän kädessänne on 
tölkki sitä uutta voidetta, jonka Heidenstrauch juuri sai lai¬ 
valla. Olen sitä tarkastanut ja te voitte sitä käyttää. Mutta 
täytyy antaa itse luonnonkin tehdä tehtävänsä — ihonne siliää 
siliämistään, totean sen ilolla. Käyttäkää voidetta sääste¬ 
liäästi. 



Rouva Sophie Hjäme asteli lääkärin vierellä kadulle asti, 
missä he olivat kahden, ja nosti siinä harsonsa. 

— Ettekö näe, että olen peloittavan ruma. Jollette voinut 
minua parantaa, niin miksette antanut minun kuolla? Tiedän, 
tiedän mitä tahdotte sanoa: että olen kiittämätön, ettei ku¬ 
kaan huomaa mitään, jollen aina itse huomauta, että voitan 
Hjämen takaisin, jos olen iloinen ikäänkuin ei mitään olisi ta¬ 
pahtunut. Johan se piikakin siellä Anna Brunowilla saarnasi 
'sisäisestä kauneudesta' — kyllähän te kaikki olette olleet nop¬ 
sat antamaan neuvoja. Mutta minä tahdon takaisin kauneu¬ 
teni, kuuletteko! Tahdon että Hjärne on minun lumoissani, 
että jokainen joka tulee vastaani, ihastuneena kääntyy minuun 
katsomaan, että olen kauniimpi kuin kukaan muu. Näin on 
ollut kerran. 

Rosenström hymyili ja nyökkäsi päätään. 

— Enhän enää voi astua jalallani Tukholman maa-alueelle, 
sillä mitä ystäväni sanoisivatkaan! En ikinä enää saa nähdä ku- 
ninkaankaupunkiani! Ja minähän vasta olen nuori. Rosenström, 
te olette käynyt paljossa opissa, auttakaa minua! Kuulkaa, 
sanokaa: eikö löydy jotakin, jolla täyttäisi nuo kauheat kuopat 
kasvoissani? Kaikki on kuin herneiden heittämää. Oh, mon 
Dieu, comme je suis malheureuse! Sanokaa, olenko minä niin 
ruma, ettei mies enää voisi minua suudella? Tarkoitan täyttä 
totta! 

— Rakas madame, kyllä teitä kuka mies tahansa suutelee . . . 

— Suutelisitteko te? 

— Minä? Kyllä, tietysti. Suutelenhan minä, mais certai- 
nement. 

— Diable, kun te valehtelette, Rosenström. Näette tämän 
hirmuisen rumuuden ja laskette siitä leikkiä. 

Rosenströmin huoneessa kuului kello lyövän. Hänen kasvonsa 
kävivät kylmiksi ja sileiksi. 

— Non, madame, en laske leikkiä. Mutta sanon vieläkin, 
että nyt voitte oman tahtomisenne voimalla saada uuden ja 



entistä arvokkaamman kauneuden — sisällisen. Tällä te lu¬ 
moatte miehenne ja meidät kaikki muut. Entinenkin kauneus, 
jota pidätte niin tavoiteltavana, palaa, kun rauhoitutte. Teille 
on ehkä pantu tallelle jokin suuri tehtävä. 

— Kuulkaahan, tohtori, olen saanut tietooni, että Venäjän 
keisarinnat olisivat keksineet erikoisen vaikuttavia ihomaa- 
leja. . . 

Rosenström kohautti olkapäitään ja painoi hymynsä yhä 
tiukentuvien huulten väliin. 

— Mahdollista. Mutta tokkohan ruotsalainen aatelisnainen 
ja upseerinrouva haluaisi käyttää niitä. 

— Te olette sietämätön! 

Sophie Hjämen huntu laskeutui jälleen kasvoille. Hän lausui 
kirosanan, jota eivät linnoituksen ylhäiset naiset vieroneet, 
kun he todenteolla suuttuivat: perkele. Sitten hän alkoi sil¬ 
millään etsiä venettä, jossa oli tänne tullut. Soutajaa ei näkynyt 
missään. 

— Sallikaa minun saattaa teidät ystävättärenne luo, madame, 
pyysi Rosenström, tarjoten käsivartensa onnettomalle naiselle. 

Sophie Hjäme oli syvästi onneton! 


Vaan mikähän huuslaari se olikaan kuronut kokoon tämän 
kaukomatkaisen herran haavat? Ettei hän vaan itse olisi 
parsinneulalla ja seililangalla niitä vetänyt yhteen, kun niitä 
näin poikin ja pitkin oli hankkinut ruumiiseensa. Roberta, 
tohtorin naisellinen käskyntäyttäjä, alkoi toimittaa, että jo 
olisi aika asettua tänne kotiin ja mennä naimisiin: oliko täällä 
puute koreista tytöistä. Ja isänperintökin piti jo ottaa hal¬ 
tuunsa, täytyihän Domarbyn herran ja hänen veljensä tasata 
nuorimman veljensä kanssa. Vaikka näin ulkopuolisen kyllä 
oli vaikea ymmärtää, että veljekset saattavat olla niin erilaiset! 
Vaan meri ja sota ne kyllä voivat miehen niin muuttaa, että 
joskus oman äidin on vaikea poikaansa tuntea, kun ammoin 



kuolleeksi luultu ihkasen elävänä palaa. Ja sellaisissa tapauk¬ 
sissa kyllä joka kerta koko kaupungissa kävi kuin myrsky¬ 
tuuli tai iloinen ruistalkoitten hummaus, joka kuului laidasta 
laitaan kaupunkia ja siitäkin kauemmaksi. . . Mutta tohtoripa 
joutui tuolla jälleen viipymään, tuon linnoituksen kapteenskan 
esittäessä asioitaan. Niinpä kunnianarvoisa herra Gustaf 
Weckströmkin sillaikaa ennätti kertoa ja kuullakin yhtä ja 
toista. 

Ennen iltaa tiesi koko Helsinki hänen rikkaana leskimiehenä, 
sormet täynnä kalliita sormuksia palanneen kotiin ja hänen 
mukanaan sen kaupungista passitetun ylämaan ennustajamiehen 
pojan, joka mies oli täällä herättänyt pahennusta ja jonka 
poika oli joutunut sotavangiksi, päässyt karkaamaan ja sitten 
kierrellyt maailmaa. 


Helena von Hauswolff viipyi kauan Heidenstrauchin kau¬ 
passa, läpikäyden kaikki mitä viime laivoilla oli tullut, vaate- 
tavaroista aina hajuvesiin ja ihovoiteisiin asti. Heidenstrauch 
suorasukaiseen tapaansa ärsytti häntä lupaamalla lähettää las¬ 
kut everstille — miksei eversti saisi tietää, että everstinna 
ostoksillaan halusi tuottaa miehelleen iloa? 

Hän rohkeni korkean upseerin rouvalle sanoa tämän vasten 
kasvoja! Jesses, miten Helenaa suututti! Mitenkähän paljon 
Heidenstrauch mahtoikaan aavistaa siitä, ketä Helena von Haus- 
wolffin koko ilahuttamisen-halu tarkoitti? Mitä tiesivät tai 
aavistivat uteliaat kaupunkilaiset ja naapurit linnoituksessa? 
Olikohan ehkä pian tulossa sekin hetki, jolloin Hauswolffkin 
alkoi aavistaa jotakin? 

— Kas niin, Heidenstrauch, naurahti Helena ravistellen ki¬ 
haroitaan, — olkaa kiltti nyt! Mehän aina olemme olleet niin 
hyviä ystäviä. 

— Ja-aa, meine Gnädige, aber Ordnung muss sein. Järjes¬ 
tys täytyy olla. 




— Mutta koska minä sitten haluaisin olla iloinen ja kaunis, 
jollen nyt kun olen nuori! 

Helena von Hauswolff ei kuitenkaan enää ollut iloinen. Mi¬ 
täpä korut ja kauniit vaatteet merkitsivät, kun ei hän saanut 
tavata ainoaa rakastettuaan! Hän rakasti, rakasti ensi kertaa 
elämässään, vaikka hänellä olikin kaksi lasta. Ja Carl Wilhelm 
Reuterskjöld rakasti hänkin ensi kertaa elämässään, ja siitä 
lähtien jolloin he tämän käsittivät, oli koko heidän olemassa¬ 
olonsa yhtä ainoaa riuduttavaa kaipausta ja odotusta. He 
pyrkivät sieluineen ruumiineen rakkautensa täyttymyksen het¬ 
keä kohden. Mutta sepä olikin suunnattomien vaikeuksien ta¬ 
kana, ikäänkuin koko maailma olisi liittoutunut kiusaamaan 
heitä vartioinnillaan, uteliaisuudellaan, salakavalalla yllättä- 
mistaidollaan ja pirullisella vaanimisellaan. Kaikkialla oli joku, 
kaikkialle tuli joku, kaikista ikkunoista saattoi katsoa ulos, 
Viaporin kallioillakin kävelivät Vartiat yötä ja päivää. Niinpä 
olivat heidän polttavan hellyytensä ilmaisut pakosta supistu¬ 
neet hyvin vähäisiksi. Hengessä he himoitsivat toistensa omis¬ 
tamista, mutta heidän huulensa tapasivat tyhjän ja heidän 
syleilynsä jäi unennäöksi. Sophie Hjärnellä ei enää ollut ke¬ 
nellekään osanottoa ulkopuolella oman onnettomuutensa. Anna 
Brunow oli luovuttanut keltaisen budoaarin Stavalle ja Tinde- 
blomille, joiden rakkaus tällä haavaa ilahutti hänen mieltään. 
Hitto vieköön sellaisen ystävyyden. Tarvitsivatko muka Stava 
ja Tindeblomkin salaista kohtaamispaikkaa! Mitä sellaiset tie¬ 
sivät rakkaudesta? He olisivat saattaneet rakastella vaikkapa 
raatihuoneen portailla. Toista oli tämä lemmenhurma, jonka 
vaatimukset olivat korkeammat kuin kaikki kiellot ja käskyt. 
Mutta tällaista tilaa ei kukaan jaksa kauan kestää, tämä on 
niitä luonnonmahteja, jotka murtavat kaikki esteet ja ottavat 
omansa. Helenalta on häipynyt kaikki paitsi Carl Wilhelm 
Reuterskjöld. Kaikki, mikä ennen oli jonkin arvoista, on men¬ 
nyt mitättömäksi ja jäänyt mittaamattomien matkojen taakse. 
Hän ei elämältä pyydä mitään muuta kuin uupua Carl Wil- 



helmin syliin. Mitä ihmiset sanovat, ei tässä lopulta merkitse 
mitään. Hänen miehensä ja lastensa »oikeudet» ovat tyhjää 
tämän hänen suuren oikeutensa rinnalla. linnanpihalla saattaa 
joka hetki nähdä naurettavat sanat: kunnia, hyve, hyvä oma¬ 
tunto — ei tietänyt mitään rakkaudesta se mies, joka nämä 
tyhjät sanat piirsi elävien ihmisten luettaviksi. Vain tämä 
yksi käsky on Helenalle tottelemisen arvoinen: kuulua Carl 
Wilhelm Reuterskjöldille. Hänelle kuuluu jokainen hänen 
hengenvetonsa, jokainen hitunen hänen olentoaan. Aamuisin 
hän nousee toivossa, että tämä päivä olisi päivistä onnellisin, 
nimittäin se, jolloin hän kokonaan kuuluu armaalleen. Ja illoin 
hän rukouksillaan koettaa jouduttaa tuota samaa onnellisinta 
päiväänsä . Vaan odotus on kauhea eikä kukaan auta! Kuin¬ 
ka monet kerrat hän on Rosenströmiäkin lähestynyt toivossa, 
että saisi häneltä jonkin neuvon. Mutta lääkärit, parhaatkin, 
näyttävät tietävän niin vähän. 

Samoilla tunneilla, jolloin Helena von Hauswolff kesäkuu- 
massa taivalsi Helsingin tunkkaisia ja pölyisiä katuja, päämää¬ 
ränään keltainen budoaari, astui entinen kersantti Kellberg 
Stockhusin vankikellarista, epäilevästi ihmetellen tätä yht¬ 
äkkistä vapauttamistaan ja siristellen silmiään armasta aurin¬ 
gonvaloa kohden, mutta aavistamatta, että poliisimies näky¬ 
mättömästä etäisyydestä häntä seurasi. Tottuneena puhele¬ 
maan yksikseen, hän nytkin haukuskeli kruunun varkaita ja 
rakastuneita, joiden piti hinnalla millä hyvänsä ostaa kalkita 
lahjakoruja. Kuka vastaan tuli, sai häneltä näistä kuulla 
jonkin sanan. Kun Kellbergillä oli huutava nälkä, niin hän 
hoippui ensimäistä ovea kohden, missä tiesi olevan ruokaa saa¬ 
tavana ja päätti heti syötyään lähteä linnoitukseen katsomaan 
poikaansa. 

Vaan nytpä kuului kavioiden töminää ja tomupilvessä tulla 
nelisti Hämeenkatua ratsastaja, jonka jokainen helsinkiläinen 
helposti tunsi kuriiriksi. Näin ne aina tulivat, hevonen mä- 



räksi ajettuna ja miehellä jossakin parhaimmassa piilossaan 
kirja, joka tiedoitti sotaa ja rajamellakkaa. Erik Kellberg 
unohti siinä samassa sekä nälkänsä että poikansa, kiirehti suo¬ 
raan komendanttitalon pihalle ja viipyi siellä niin kauan, että 
hänen salaisen vartiansa piti mennä itse pihaan katsomaan, 
olisiko hän päässyt karkaamaan. Ei, täydessä jutun-vireessä 
lasimestari puheli kuriirin kanssa tämän juottaessa hevostaan, 
eikä epäillyt mitään, kun vartiamies pyysi häntä tulemaan 
kaupungin kellariin tapaamaan kaupungin lääkäriä tohtori 
Rosenströmiä. Jahah-jaa, sehän sopikin erinomaisesti, siinä 
kellarissa, mistä hän vasta tuli, ei rasitettu ihmistä ylensyömi¬ 
sellä, ja hänellä oli kova nälkä. 

— Jahah-jaa, joko herra tohtori kuuli, että rajalla taas on ra¬ 
pisteltu? Kuriiri vasta ajoi komendanttitaloon ja mistäs muusta 
kysymys olisi ollut kuin tiikerikissasta, joka jälleen nostaa kuo- 
noaan ja nuuskii. Jahah: savua ja verta rajalla, nuuskii tiikeri- 
kissa. Ja tuskinpa luutnantti kochtander enää linnoituksen 
jää-ajoissa käy kilpasille kaunotarten kädestä ja sydämestä. 
Hän on nyt suomalaisen paimentytön takia tappanut ryssän. 
Jahah, eikö ymmärtänyt luutnantti, ettei kuninkaallisen Adler- 
creutzin rykmentin luutnantti saa olla niin tuhma ja herättää 
tiikerikissaa jonkin tyttö-tollon vuoksi. Mutta luutnantti tulee¬ 
kin sieltä ylämaasta, missä morsiamet odottavat sulhasiaan 
vuosikymmeniä kotiin sodasta ja piikaset iloitsevat — jahah, 
iloitsevat — puujalkojen kopinasta kuin linnunlaulusta. Jahah, 
ja neitoset riemastuvat, kun silmä-puolikin heitä pyytää, sillä 
oikeat ja täydet miehet ovat jääneet riipinraapin pitkin tämän 
maanosan taistelukenttiä. Jahah, näin minä tämän saman 
Eochtanderin kotipaikoilla sellaisia naisia, ettei syöksy mies 
onnettomuuteen, jos sellaisen ottaa. Ja näin minä siellä sellai¬ 
senkin miehen, joka mustuneelta kartaltaan kyseli: minkä- 
vuoksi sinä taivaallinen Isä asetit Suomen maan sellaiselle koh¬ 
dalle maailman palloa, että miesten aina pitää olla sodassa ja 
rapinassa? Jahah-jaa, aika rapina siellä taas oli ollut ja 



ylämaan luutnantti heilui kuin hullu. Ja ainahan sieltä on 
tultu Ruotsin puolelta ottamaan mitä mieli milloinkin on teh¬ 
nyt, milloin jonkin lesken elikkoa, milloin venettä, milloin 
verkkoa. Mutta nytpä syksyllä hävisi ihminen — jahah, sel¬ 
lainen keskenkasvanut paimentyttö. Jo kesällä oli ollut ryssille 
niin mieleen, että tytön oli pitänyt piikillä. Mutta sattui sitten 
niin, että luutnantti Lochtander miehineen oli kortteeria siinä 
samassa talossa. Ja luutnantti suuttui niin, että vaahto suusta 
pursui, kun naapurista tultiin sanomaan, että piikanen oli suu 
sidottuna ja ruumis raadeltuna viskattu suolle — koirat sieltä 
löysivät. Jahah, luutnantti läksi heti liikkeelle kylän väen kans¬ 
sa. Ja niin oli kuin kerrottiin. Ja Lochtander vannoi siinä 
raiskatun ruumiin ääressä, ettei se mies enää päivää näe, joka 
tämän teki. Ja mitäpä nämä Suomen miehet tutkintoja ja 
tuomioita tarvitsivat, tiesiväthän kaikki sen Vasselin ja hänen 
orpanansa, jotka kesällä jo olivat yrittäneet tyttöä. Jahah-jaa. 
Mutta nyt tsaari katsoo, ettei tee yhtikäs mitään, jos tyttö 
Ruotsin — nimenomaan Suomen puolelta — nutistetaan suo¬ 
hon, vaan Vasselien henki vaatii sotaa. Ja Lochtander sanoo, 
että suomalaisen paimentytön häpäisy myöskin vaatii sotaa. 
Jahah — pitääkö sodan siis todenteolla syttyä? . . . Kumminkin 
luutnantti nyt alamaisella supliildlla vetoaa hänen majes¬ 
teettiinsa ja vaatii rajalle parempaa turvaa. Uskooko joku 
tätä turvaa annettavan? Ei anneta, ei! Jähah-jaa, joka tapauk¬ 
sessa luutnantti Uochtander, tuo paimentytön nuhteeton ritari 
kerran rumasti arpinaamaisena tulee ajamaan sisään Hä¬ 
meen tulliportista, sillä kahakassa hän sai aika haavan, sa¬ 
noi kuriiri. Luuleeko joku Stava de Freesen pyörtyvän su¬ 
rusta? Tämä kaunotar on löytänyt lohduttajansa. Ehkäpä 
hänenkin kalliit korvarenkaansa ovat maksetut kruunun 
lankuilla ja hamppuköysillä — jahah, Kellberg pysyy sanois¬ 
saan, vaikka häntä vielä kerran venyteltäisiinkin Stockhusin 
alimman kellarin alimmalla lavitsalla. Lankkuvarkaat van¬ 
novat tunteellisia valoja Valhalla-veljesten pääkallojen kaut- 



ta. Ivochtanderin pää voi joutua paalun nenään Brunkebergille 
— jahah-jaa, sillä tsaari pitää lepyttää Lochtanderin päällä. 
Erik Kjellberg, kuuntelet mielelläsi omaa ääntäsi, sen olet 
oppinut Helsingin Stockhusissa. Herra tohtori on kestin¬ 
nyt häntä — kost' Jumala — erittäin runsaasti, niinhyvin 
ruualla kuin juomalla. Tottumattomalle hyvyys menee päähän! 
Jahah-jaa, herra tohtori, minulla oli suomalainen äiti. Hänellä 
oli aina huoli, miten tämän maan kävisi ja hän nousi vuorille 
katsellakseen sinnepäin missä Suomi oli. Ja minä olen hänen 
poikansa, jahah-jaa. Minkätähden toisille kansoille on pantu 
niin pahat rajat? Tuossa on Venäjä, tuossa on Ruotsi, mutta 
keskellä on raja ja rajalla makaa Sodan punaharjainen tiikeri- 
kissa, jahah-jaa. Tuolla ylämaassa on talokin, jonka nimeksi 
on pantu »Sotamies» — onko moista kuultu! Mutta eikö voisikin 
koko tämän minun äitini maan nimenä olla Sotamies? 

Yhtäkkiä hän lakkasi sekä syömästä että puhumasta, hääti 
kärpäset kasvoiltaan ja tuijotti lääkäriin, joka istuen häntä 
vastapäätä ei kertaakaan ollut häntä keskeyttänyt. 

— Jahah-jaa, mutta minkä vuoksi te, herra asessori, osoitatte 
tuomitulle vieraalle miehelle näin paljon ystävällisyyttä? Minä 
olen juonut tuon pullon tyhjäksi, ja aloittanut tämän, te olette 
vaan tuijottanut minuun. Kuulkaa, oletteko tekin luvannut 
antaa minusta todistuksen, että olen hullu ja tarkkaatte minua 
tuosta? Jos niin on — jahah-jaa —, niin helvetti ja kuolema 
minut nielkööt. . . 

Rosenström laski kätensä pöydän yli Kellbergin laihalle 
valkoiselle kädelle. 

— Jos minä jonkun todistuksen kirjoitan, niin se tulee sisäl¬ 
tämään, että te olette täydessä järjessänne. 

— Ah, miten tekee hyvää kuulla! Hyvyys menee kuin lääke 
sydämeen. Jahah-j aa. 

Tämän pitkän päivän illansuussa ilmestyi taivaanrannalle 
Kaupunginlahden näköpiiriin laivan mastoja, joiden keveä kei- 




nunta ja välkähtely suvisen autereen sinessä sisälsi kaupungin 
asujäimille alati uuden ja ainokaisen houkutuksen. Kaukon- 
matkainen laiva kiemaili etäisyydessään kuin odotettu morsian, 
luvaten yllättäviä iloja, helyä ja hekumaa, auringonmaiden 
syötävää ja juotavaa, laulaa ja hyppyä. Jokin viiri hulmahti, 
jokin purje välähti. Ei minkään rumpalin kehoitus olisi voinut 
aikaansaada niin tottelevaista liikehtimistä rantaa kohden. 
Juostiin, riennettiin, heitettiin huolet hiiteen, paisutettiin rintaa, 
päästettiin äänet soimaan. Sotamiehentalon yksinäisen tyttö¬ 
senkin riisti vauhti mukaansa. Kukaan ei tässä vilinässä ollut 
yksinään, jokainen saattoi lyöttäytyä toisen seuralaiseksi, tuu¬ 
pata häntä kylkeen tai lyödä kätensä lappeella olkapäälle, sekä 
kovalla äänellä ilmaista arvelujaan laivasta, kaupungista, kesän 
menosta ja koko tästä mukavasta nuoruudesta. Vasta tuollaisen 
hiljaa liukuvan kesäisen laivan lähestymisessä näytettiin ihmi¬ 
sille, mitenkä rehevästi nurmenkukkaset työntyivät kaduilta 
ja kujilta ja mitenkä iloista on elämä! 


Tunnin sisällä täytyi Rosenströmin atestin olla amiraali 
Cronstedtin käsissä. Sillä kun tiedettiin amiraalin yhä olevan 
komendanttitalossa, niin tohtorin palvelija vei sen sinne ja 
itse eversti Wirgin otti vastaan kirjeen. 

Rosenströmin palvelushenget tulivat, ensin toinen ja sitten 
toinen isäntänsä luokse ja pyysivät lupaa päästä rantaan. Ro¬ 
konarpinen Pitceen löysi tuotapikaa Katajanokan timperejä 
heilumaan käsivarsiensa varaan ja Roberta hikoili Heidenstrau- 
chin palveluspiikain käsikynkässä. Kaupungin medicus istui 
puutarhansa valkoisella penkillä, samalla paikalla, missä lin¬ 
noituksen rouvat aikaisemmin olivat istuneet. Kaupunkilaisten 
iloinen ja roima vilinä vuoti hänen ohitsensa kuin lähdössä 
meren juhliin tulikuumana kiekkona laskeutuvan auringon alla. 

— Nun Rosenström, huusi Heidenstrauch, yllään valkoiset 



röyhelöt ja hopeasolkiset kiiltokengät, — yksinännekö te olette¬ 
kin? Eikö teille pitänyt tulla naisvieraita? 

Mutta hän ei odottanut vastausta, vaan hymyillen ja tanssi- 
jalkaa tavoitti maamiehensä Schwartzin, jonka kauppapuoti 
oli ylempänä torin varrella ja jonka hän kaukaisesti tunsi pyrki¬ 
vän salaiseksi kilpailijakseen. Molempien kasvoista selvään 
näki, että laiva tuli heidän kotimaastaan. 

Naisvieraita — niin kyllä. Mutta tuon kelpo musicuksen 
vuoksi meni nyt tämä ilta myttyyn. Ja hän, Rosenström oli 
siitä todenteolla iloinnut. Outo saamattomuus piteli häntä siinä 
paikallaan, vaikka hän hyvin olisi voinut lähteä muiden mu¬ 
kana. Hän tunsi hengessään, että komendanttitalolla oltiin 
hänen atestiinsa tyytymättömiä ja että »kuninkaan sukulainen» 
ehkä jo ennen yötä suljettaisiin siihen pimeyteen, josta hänet 
hetkeksi oli päästetty. 

Minä luulenkin, ajatteli hän yhtäkkiä, että aina tulen häissä 
esiintymään sulhasen uskottuna, mutta en milloinkaan sulha¬ 
sena. Ja hän kuvitteli, että olikin aika mukavaa istua tässä 
syrjästäkatselijana, kun muut kiirehtivät kesän iloihin. Mutta 
hän ei voinut iloita yksinäisyydessään. 

Ja hänen sydämensä hypähti lapsellisen iloisesti, kun Eovise 
Kuhlberg ja Magdalena, syntyään Heidenstrauch, ilmestyivät 
vihreän säleaidan taakse ja huhusivat hänelle hyvää iltaa. He 
olivat tulleet niin surullisiksi, kun he saivat tohtorin kirjelipun 
kieltoineen, ja päättivät ikävissään lähteä katsomaan laivoja. 
Koko puutarha täyttyi nyt yhdellä hetkellä lintujen sirinästä 
ja viheltelystä. Ei ollut paljon väliä sillä, puhelivatko linnut 
vaiko nuo molemmat naiset. Toinen oh sinisessä puvussa, toinen 
punaisessa. Toisella linnulla oh punainen rinta ja toisella kellah¬ 
tava. Kaikki lauloivat tässä kukkivassa tuoksuntäyteisessä 
kesäillassa. 

Vanhempi naisista, Magdalena Kuhlberg koetti johdattaa 
keskustelua johonkin määrättyyn suuntaan, kunnes hän vih¬ 
doin, erinäisten estelyjen ja ujostelemisien jälkeen Eovisen puo- 



lelta, veti esiin kuvan, jonka oli säilyttänyt kauniissahelmilau- 
kussaan: musta silhouetti kellahtavalla kartongilla. 

— Tunteeko tohtori? hymyili rouva Magdalena. — Lovise 
leikkasi tämän jo talvella, silloin kun tohtori oli meillä yhdessä 
herra Kressin kanssa. Hänen soittaessaan te istuitte aivan hil¬ 
jaa ja teidän päänne varjokin pysyi hiljaa. Silloin Lovise van¬ 
gitsi teidän varjonne. 

Tuntuupa nyt vangitsevan itse miehen! 

Rosenström näki hienon työn, mutta hän näki ennen kaikkea 
punehtuneen tytön ja tiesi, että hän, eikä kukaan muu, on 
oleva hänen vaimonsa ja lastensa äiti. Lausuessaan rehellisesti 
tarkoitettua kiitostansa hän totesi, että tuolla suloisella tytöllä 
siis oli toinenkin synnynnäinen lahja kuin musikaalisuus, kui¬ 
tenkin niin käsittäen, etteivät nämä hänen etunsa olleet muu¬ 
ta kuin koristuksia hänen hurmaavan naisellisuutensa ympärillä. 

Molempien naisten kesken syntyi mitä herttaisin riita. Toi¬ 
nen halusi näyttää useampiakin Lovisen tekemiä silhouetteja ja 
toinen vastusti tätä kaikin voimin, vakuuttaen, että hän vain 
ajanvietteeksi oli näperrellyt saksien ja paperinpalasten parissa. 
Ei, ei, ei saa näyttää sitä kuvaa! Eikö Magdalena ollut ym¬ 
märtänyt, että nämä kuvat olivat syvä salaisuus? Sinä paha, 
ilkeä Magdalena! Rosenström nauroi katsellessaan laakerisep- 
pelin koristettua varjokuvaansa — joka nähtävästi tähtäsi 
tuleviin promotiojuhlallisuuksiin. Mutta mistä tyttö oli saanut 
vihiä hänen väitöskirjastaan? 

— Tietääkö tohtori, sanoi Lovise Kuhlberg yhtäkkiä hyvin 
hämillään, — että minulle ennustettiin jotain kummallista sinä 
päivänä jolloin tohtori muutti kaupunkiin? 

— Saanko olla utelias? Kohtasinhan teidät tulliportilla . . . 

— Ei, ei, ei se ollut mitään . . . En sittenkään voi kertoa. 

Vihreä talo vihreine säleaitoineen, valkoisine porttineen ja 
nuorine naisvieraineen tuntui vetävän puoleensa tohtorin tut¬ 
tavia, niinkuin hunajainen kukkaniitty vetää mettiäisiä. Kress 



astui alas laivasta, katseli hetken uhmaavaa suurisilmäistä ja 
ruusuposkista vedenneitoa, joka keulastaan ikuisesti tuijotti 
ulappojen etäisyyksiin ja katseli myöskin syntymäkaupunkinsä 
Danzigin nimeä, jonka yläpuolella suurin auringonvärisin kir¬ 
jaimin luettiin: Königin Louise, ja tuli sitten suoraan Rosen- 
strömin taloa kohden. Sinne suuntasi askeleensa myös eversti 
Fredrik Jägerhorn, jonka pitkä vaalea sotamies oli soutanut 
linnoitukselta rantaan. Naiset istuivat penkillä, herrat seisos¬ 
kelivat puhellen. Tuskinpa kukaan siinä iloisessa väentungok¬ 
sessa kiinnitti huomiota ylämaan Sotamiehentalon poikaan ja 
tyttäreen, jotka yhtäkkiä, odottamattaan joutuivat vastatusten 
ja jäivät katselemaan toisiinsa ikäänkuin heidän sieluilleen olisi 
näytetty rakkainta unikuvaa. 

— Veikka! 

— Sirkku! 

Ja he pitelivät toisiaan kädestä ja kulkivat ihmisvirran mu¬ 
kana ja luulivat olevansa siellä kotona, missä olivat syntyneet 
ja kasvaneet. 

Mutta puutarhassa olivat Lochtanderin urotyöt kaikkien huu¬ 
lilla. Varovaisuuteen kehoittavien tietojen uhalla olivat hän ja 
kymmenkunta kylän poikaa tuhonneet kokonaisen ryssäläis- 
pataljoonan, joka oli, niinkuin kyllä tiedettiin, lähetetty ryös¬ 
tämään Ruotsin puolelta sata sisukasta naista pajareille jalka- 
vaimoiksi. Näitä oli jo tsaari Pietarin aikana kohteliaasti 
anottu, ja nimenomaan suomalaisten heimosta, mutta lähetti¬ 
läät olivat otetut pilkaten vastaan. Ja nyt ei enää anottu. 
Vaan luutnanttipa oli saanut venäläisten ryösteretken tie¬ 
toonsa ja rajalla olivat hänen sissinsä vartiossa . Vaikka 
sodan vaara tällaisen leikin kautta olikin jälleen käynyt uhkaa- 
vammaksi, niin miehekäs ottelu aina sytytti mielet. Niinpä 
katsottiin, että nyt oli tullut aika ylentää ikuinen luutnantti 
Iyochtander kapteenin arvoon. Ja myöskin Valhalla-seura 
oli — niin kuiskailtiin — päättänyt ottaa hänet yhteyteensä. 
Ivochtanderin oli kuitenkin vaikeaa jättää vartiopaikkansa eikä 



häntä kuulunut tulevaksi, vaikka hänelle kaksikin kertaa oli 
lähetetty stafetti. Piti toki varoa ärsyttämästä vaarallista naa¬ 
puria, varsinkin kun yleiseurooppalainen tilanne näytti joh¬ 
dattavan sotaa pohjoista kohden. 

Kaikkien hämmästykseksi käveli mister Gustaf Weckströmkin 
toverinsa Soldatin kanssa ihmisjoukossa laivarannalla — niin 
lyhyeenkö hänen vierailunsa Domarbyssa siis olikin päättynyt? 
Vasta päivällähän hän oli lähtenyt Viikin talousmamsselin kalee- 
seissa. Vaan paljonpa hän oli ennättänyt tälläaikaa toimittaa: 
Amalia Iyizellesin sormessa oli nähty suuri säihkyväkivinen sor¬ 
mus! Jos tämä vaan oli totta, niin siitä oli totisesti syytä iloita. 
Malja Amalian ja hänen misterinsä kunniaksi! Ei enää voinut 
olla kysymys Kuutamosonaatista, nyt sopi Fredrik Kressin soit¬ 
taa aurinkosonaatti! Oli taas saatu kaupunkiin suolaa ja 
viljaa. Ja kaunotarillekin oli tullut ainutlaatuisia voiteita suo¬ 
raan Pariisista . . . 

Sitten kun tohtorin vieraat olivat lähteneet sisälle huoneisiin, 
tuli mister Weckström ystävineen puutarhan penkille, ja kun 
hän näki sotamiehen kävelevän edestakaisin talon edustalla, 
käski hän hänetkin istumaan — mahtuihan siihen kolmekin ja 
tyttökin mahtuil Juhana Matinpoika Sotamiehentalosta istui 
siis sisarensa kanssa siinä Paul Mathiasson Soldatin vierellä 
eikä suinkaan puhunut monta sanaa, yksikantaan vaan vastasi, 
kun mister jotakin hänelle sanoi. 

Deuwel sentään, minkä linnaluolan oh itselleen muurannut 
hänen veljensä! Eeiwen Gott, niin siellä oh kuin Spanjanmaan 
tyrmissä. Ja siitäkö ukko suuttui, kun kuuli, että Gussi oh kihlan¬ 
nut Amahan. Sanoi, että antaa kaiken heritaginsa eli perintönsä 
sisarentyttäreheen, joka menee naimisiin Helsingin tohtorin 
kanssa, mutta Amalialle ei mitään! Ja, Fis su so, as't is. Aan hem 
kun je, donders nog toe, toch niets meer Veranderen! Sanoi, että 
Eovise Rosenströmillä pitää olla salongissa sisustus f ranskojen 
maasta ja sohvilla ja tuoleilla ja kaapeilla jalopeurojen jalat 
— ihhihhihsitä Thiergartenia, missä se pari viettää avioelämää! 



— Kihlaa sinäkin, Pävel-poika, yksintein! Tämän kotimaan 
tytön suukin maistuu puhtaammalta kuin noiden maalattujen 
ulkomaanlintujen. Haaskoja ne ovat. . Mutta pistä sormus 
Suomen tytön sormeen ja . . . Niin siinä sinulla on meren hurma 
ja kaikkien vapaustaistelujen kuolemanratsastukset, ja lapsen- 
kätkyen maitoinen makeus . . . Goodby! . . . Menen katsomaan, 
joko Helsingin tohtori on kihlannut domarbylaisen sisarentyttä- 
ren. Deuwel sentään, pitäähän hänelle kertoa, että hänen hää- 
vuoteensa marssii f ranskalaisilla jalopeurankäpälillä avioelämän- 
paratiisiin. Kaikkeen se veijari pystyy, se arkkikelmi sieltä Ajac- 
ciosta, joka on lainoppineelta isältänsä oppinut kansojen vapau¬ 
den tuhoamisen! Mutta olemmepa me tulleet, me Paul Mathias- 
son Soldat ja Gustaf Mathiasson Weckström tulella ja miekalla 
vastaanottamaan kansojen sortajaa ... Ja me näemme myös, 
että kaukaa sorron takaa kohoaa kansojen liberte. Ja duivels 
sentään, mitenkä suloiselta käryääkin kuonoomme vapaus. 
Duivels, Teufel, diable, caramba, perkele — kaukana näen mei¬ 
dänkin kansamme liberten. Olen juovuksissa, kun sitä etäältä- 
kin katselen . . . Mutta odottakaa . . . 

Gustaf Weckström jäi vihreän talon ovelle ja rupesi siinä 
laulamaan. Sillä sisältä kuului ihanaa soittoa, aivan kuin laineet 
olisivat liplattaneet Cap Hornin punaisiin louhikkoihin. . . 
Hänen rinnassaan soitteli vanha laulu, jota sotamiehet olivat 
laulaneet Amsterdamissa, sillä paikalla, missä prinssi Egmont 
mestattiin . . . Tyranni oli hänet mestauttanut hänen vapau- 
denrakkautensa tähden . . . 

Yhtäkkiä lakkasi sisällä soitto, ovia aukaistiin, kasvoja il¬ 
maantui ikkunoihin. Gustaf Weckström käänsi silmänsä veden 
puoleen, näki molemmat miehet vierekkäin puutarhan vihan¬ 
nassa, näki hennon tytön heidän vierellään ja vetäisi käteensä 
suuren hattunsa. 

— Pavel Mathiasson Soldat ja Juhana Matinpoika Sota- 
miehentalosta, sanoi hän, vielä tätä lausuessaan hyräillen van¬ 
han vapauslaulun säveltä, — tutkikaappa toisianne, ettekö mah- 



da olla veljeksiä, piru vie. Duivels nog toe: naamataulutkin 
ovat samasta verstaasta . ! 

Hän joutui Rosenströmin huoneisiin, missä etelämaiden per¬ 
hoset hänet lumosivat kovaääniseen ylistelyyn ja iloiseen ki¬ 
roiluun. Nämäpä täytyy näyttää hänen morsiamelleen, jotta 
tämä saisi käsityksen siitä loistosta, missä hänen leikkitove- 
rinsa Gussi haciendallaan hekumoi, kun suuret lentävät torakat, 
sisiliskot ja skorpionit suhahtelevat hänen korvissaan aivan kuin 
kymmenien kansojen kielet merimiehen ympärillä hänen pääs¬ 
tyään satamaan. »Amaliaa, Amaaliaa mun sydämeni ikävöi. 
Hänen huuliaan, näitä ruususiaan, mun huuleni ikävöi.» Kress 
kääntyi pianotuolilla ympäri ja katsoi otsa rypyssä siihen kul¬ 
maan salia, mistä haikea merimieslaulu oh kuulunut. Mutta 
sitten hän rupesi nauramaan — hahhahhah, mistä olikaan tänne 
tullut tämä hauska mies? 

Jägerhom ja Heidenstrauch puhelivat kansojen valloittajasta 
Napoleon Bonapartesta. Ei yksikään saksalainen keisari ollut 
niin ymmärtänyt nujertaa Saksanmaan ruhtinaita kuin tämä 
korsikalainen asianajajan poika. Uuden ajan tuloa täytyi tä¬ 
män loistojättiläisen valmistaa. 

— Kanalja! huusi loistoperhosten kaappien äärestä mister 
Weckström. — Kaiken vapauden pahin uhka! Oikeuden sor¬ 
taja, kelmi, kanalja . . . ! 

Heidenstrauch maisteli, varovaisesti tunnustellen, viimeksi 
saapuneen viininsä makua. 

— Hänet taivutetaan aikoinaan! Hänestä tulee vielä ein 
Etwecker der Nationen, kansojen herättäjä . . Hekumoikoon 
hän vaan voitoissaan. Hänen voittojensa verisistä tantereista 
nousee vapauden vaatimus kuin satoisa siemen. Meidän suuri 
yhdistynyt Saksakin nousee siitä . . 

— Ja sillä ikuiset kadehtijat idässä ja lännessä. Ikuinen 
sota. Aivan niinkuin meillä suomalaisilla. Minä puhun tässä 
sittenkin Suomen kansasta, koska minä siihen uskon. Se on 
nyt niin pieni, niin halveksittu ja vailla nimeä. Mutta kerran 



meillä tulee olemaan nimi, koska meillä on tehtävä täällä 
Euroopan rajavartiana . . ! Eihän meistä toki kukaan näe koh¬ 
talomme päämääränä personaaliunioonia Venäjän kanssa, jota 
meille on sieltä päin tarjottu. Vapaus, vapaa maa ja vapaa 
kansa — se on meidän päämäärämme. Yli aikojen minä sen 
näen . . . ! 

— Eeve de vrijheid! huusi mister Weckström. — »Allons 
enfants de la patrie ...» 

»Pam... p a m . . . pamppararamppam p a m . . . 

Pam-p a m pparam, pam-p a m p param . . . pam- 
p a m pparampp am...» 

Kress soitti marssinsa sävelen suurissa akordeissa ja lauloi 
koko komealla äänellään niinkuin hän joskus, vaikkakin har¬ 
voin, lauloi Helsingin kirkossa, kun ei ollut jäätävän kylmä eikä 
tukahuttavan kuuma. 

— Tässä nyt puhkesikin esiin se Suomen marssi, jota 
luutnantti Eochtander aina on minulta vaatinut! Pam... 
p a m . . . p a m ppararamppamp a m. 

Kapteeni Eindeblom, joka morsiamensa ystävättären, kap- 
teeninrouva Magdalena Kuhlbergin kanssa istui tunteellisessa 
keskustelussa Rosenströmin odotushuoneen penkillä, lausui 
soittajalle: 

— Mestari Kress on nyt tehnyt niin hyvän marssin, että sekä 
me adlercreutziläiset että porilaiset tulemme siitä kiistelemään. 
Mitä Suomi marssilla tekisi? Onko mitään Suomea? Suomi — 
mikä se on? 

— Nuori mies, puhui Jägerhorn vastaan, — te taisitte saada 
ylennyksenne hiukan liian aikaiseen. Suomi on se maa, missä 
puhutaan suomenkieltä ja mikä on asetettu puolustamaan tätä 
kohtaa Euroopan kartalla. 

»P a m . . . p a m . . . pamppararamppamp am...» 

Nyt seisahtui mister Weckström kapteeni Eindeblomin eteen, 
käsivarret ristissä yli rinnan. 

— Tuolla penkillä, tuolla noin, istuu kaksi veljestä. He 



eivät ole koskaan nähneet toisiansa. He puhuvat suomen¬ 
kieltä. Vive la liberte! Duivels nog toe, kuinka sisaruksilla 
on paljon puhumista! 

Kun Iyindeblom nyt kiihtyneenä siirtyi daaminsa luota puo¬ 
lustamaan kantaansa, havahtui rouva Magdalena huomaamaan, 
että niinhyvin Rosenström kuin seitsentoistavuotias Eovisekin 
yhä puuttuivat huoneesta. Hän oli kyllä huomannut Rosen- 
strömin uskoneen hoviselle jotakin tehtävää asuntonsa sisäi- 
semmissä kammioissa, mutta sitten kokonaan laiminlyönyt hä¬ 
nen silmälläpitonsa. Ja nyt oli jo näin myöhäinen ilta. Minne 
Lovise oli joutunut? Jos hän tohtorin kotilieden ääressä, isän¬ 
tänsä toivomuksesta valmisti teevettä, niin eihän siihen olisi 
pitänyt kulua näin pitkää aikaa. 

Mutta mitä kohtasivatkaan hänen silmänsä Rosenströmin 
himmeässä tuvassa, missä hiilos hehkui epätoivoisesti kiehuvan 
ja unohdetun vesikattilan alla? Iyovisen tohtorin polvella ikku¬ 
narahilla, pää hänen olkapäätään vastaan! Mon Dieu, mitä nyt 
oli tehtävä? Yskähdettäväkö? Vai yritettävä päästä pois he¬ 
rättämättä rakastavaisia? Oh mon Dieu! Ei ollut Magdalena 
vielä ennättänyt tehdä päätöstä, kun vanhat lattiapalkit hänen 
jalkojensa alla narahtivat, Rosenström nosti päänsä Eovisen 
ohimolta, suuteli kunnioittavasti hänen kättään ja päästi hänet 
permannolle. 

Kesäyön punertavat pilvet katselivat pian aamuruskoa edel¬ 
tävinä hetkinä tähdettömältä taivaaltaan iloisia ihmisiä, jotka 
Helsingin Suurtorilla astuen tuntuivat kulkevan vailla määrää. 
Heidän kotinsahan olivat siinä torin ympärillä. Mutta ikään¬ 
kuin he olisivat halunneet viivyttää tuntien kulkua ja pidättää 
kesäyötä päättymästä, he kulkivat, kulkivat ja lauloivat, Kress 
edellä huilua soittaen, rakastavaiset matkan päässä toisistaan 
ja kaikki muut ilakoiden riemullisen salaisuuden johdosta, joka 
oli ollut niin helppo lukea asianosaisten kasvoista. 

»Pam p a m . . . pamppararamppam p a m . . .!» vi- 
helteli voimallisesti Kressin huilu. 




Kun pyhäaamuna kirkonkellot kutsuivat suomalaista seura¬ 
kuntaa kuuden jumalanpalvelukseen, leikkasi yhtäkkiä hiljai¬ 
suuden hirvittävä huuto. Kätensä ristiten pysähtyivät ihmiset 
kesken astuntaansa, sillä he eivät ymmärtäneet minnepäin heitä 
tarvittiin auttamaan. Kauhea hätä oli sillä, joka näin huusi. 
Eikä edes heti ymmärretty, ihminenkö oli kuolemantuskassa 
vaiko eläin. Kauhunääni vihdoin havaittiin tulevaksi krou¬ 
vista, missä kaiken yön mittaan ja niinmuodoin vasten lakia 
merimiehet olivat sekä ryypiskelleet että pitkin permantoja 
levähdelleet. Täältä tuo äärimmäisessä kidutuksessa huutavan 
elävän luontokappaleen ääni kuului, vetäen kirkkokansan krouvi- 
talon ympärille, auttamistarkoituksessa sekä juoksemaan sinne- 
tänne että siunailemaan ja kiroilemaankin. Juuri silloin kun 
oli muistettu, että kaupungilla on oma lääkärinsä, alkoivat 
huudot väsyä, niinkuin laantuvat hukkuvan huudot, kun hän 
painuu jään alle. Mutta nämä viimeisetkin huudot välittivät 
neuvottomalle kirkkokansalle vaikutelman siitä, että ihmiseltä 
vedettiin ulos hänen sisälmyksiään kuin siimaa. Herra hyvästi 
siunatkoon: kukahan se onneton mahtoi olla? 

Kun jo kaikki oli krouvissa hiljentynyt, tuli portista vangin- 
vartia ja kuultiin, että linnoituksen entinen lasimestari Eric 
Kellberg oli kovissa tuskissa heittänyt henkensä. Ei voinut 
sanoa, mikä hänelle oli tullut. Hän ei ollut erikoisen paljon juo- 
nutkaan. Kahden oudon miehen seurassa hänet viimeksi oh 
nähty ja nämä olivat hänelle tarjonneet jotain kallista juomaa, 
jota olivat tuoneet taskussaan. Tutkinto tiettävästi tuli selvit¬ 
tämään syyn tähänkin kuolemantapaukseen. Seljanderilla kui¬ 
tenkaan ei ollut aikaa tässä viipyä, sillä hän halusi heti kiiruhtaa 
viranomaisille tekemään raporttia. 

Mutta ne, jotka tulivat sisältä ja jotka olivat nähneet kauhis¬ 
tuttavien kouristusten merkit onnettoman vainajan kasvoissa 
ja koko ruumiissa, puistelivat päätään ja kieltäytyivät teke¬ 
mästä johtopäätöksiä. Jostakin kuului kuiskaus: myrkytetty. 
Ihmiset painoivat päänsä kanssaihmisten puoleen ja poimivat 




toistensa suusta peloittavan sanan. Sitten joku ajattelematon 
nuori ihminen viittasi kädellään linnoitusta kohden. 

Joku sanoi hiljaisella äänellä ja yksikantaan: tätä kuoleman¬ 
tapausta ei mikään tutkinto selvitä. 

Äskeisen avuttomuuden sijalle, joka onnettoman miehen 
hätähuutojen vihloessa hiljaisuudessa oh saattanut ihmiset lii- 
kehtimään ja yrittämään auttaa, tuli nyt turvattomuuden tunne, 
joka masensi heidät maahan. Haudan pimeys laskeutui heidän 
silmilleen ja sieluunsa. Ei ollut täällä kukaan turvassa. Yö 
ympäröi ihmistä keskellä kesäistä pyhäpäivää. 

Vain Jumala oli, joka voi auttaa ja pimeydestä pelastaa! 

Muuttolinnut olivat jo lähteneet ja kaupunkilaisten kapan- 
aloilta korjattiin juuriksia, kun Sophie Hjärnelle pitkän masen¬ 
nuksen jälkeen näytti koittavan ilonaika. Hän oh Heiden- 
strauchin väsymättömän huolenpidon kautta taas saanut uuden 
pomaadan, joka todella tuntui peittävän rokkotaudin rumat 
jäljet ja palauttavan jotakin entisestä kauneudesta. Kuinka 
rajusti Sophie Hjärne ikävöikään aikaa, jolloin saisi heittää kas¬ 
voiltaan tuon ilkeän sinisen hunnun, jälleen näyttää kasvonsa, 
jälleen ottaa osaa seuraelämään, jälleen tanssia, jälleen hur¬ 
mata, jälleen olla kaiken linnoituksen elämän keskus! Viikko¬ 
kausia hän oli salaa kokeillut peilin ääressä ja päivästä päivään 
odottanut, että Hjärne, hänen kerran niin rakastettu sulha¬ 
sensa, tulisi ilmaisemaan hänelle ihastustaan. Mutta Hjärne 
tuntui paremmin huomaavan hyvän aterian ylistyksensä arvoi¬ 
seksi kuin vaimonsa väsymättömien ponnistusten tulokset 
menetetyn charmensa palauttamiseksi. 

Hjärne lihoi, menetti korttipelissä ja saattoi kohdella vai¬ 
moaan ärtyneestikin. Kannattiko tässä ensinkään ponnistaa? 
Mutta jollei hän Hjärnelle kelvannut, niin olihan onneksi muita. 
'Fredrik' oli aina ollut hyväntahtoinen ja osanottoa tunteva 
mies. Fredrik oli nytkin ainoa, jonka vilpitöntä arvostelua saat¬ 
toi pyytää. Fredrik auttoi omin sormin tasoittamaan voidetta 



ystävättärensä kasvoille. Ja Fredrik vakuutti, että kaikki ny r 
oli hyvin. Pikkuisen punertavaa ihojauhetta vain päälle, niin 
pinta näytti täysin tasaiselta ja luonnolliselta. 

— Mais est-ce-que vous etes cincaire, cher Fredric? Voulez 
vous me baiser? — Mutta oletteko suora, rakas Fredrik. Suu- 
delkaapa minua. 

Jägerhorn painoi varovasti huulensa Sophien otsalle. Ei, ei 
käy, ma cherie, siihen tulee merkki! 

— Mutta Heidenstrauch on vakuuttanut, että pomaada kes¬ 
tää . Hän saa tämän vielä kalliisti maksaa. Katsotaan sen¬ 
tään oksinko ottanut väärästä tölkistä. Täällä on koko arsenaali 
öljyjä ja voiteita. Tuskin enää saatan muistaa jokaisen erikois¬ 
ominaisuudet. Mais oui, tuli erehdys! Tämä tässä on se viimei¬ 
nen lääke. Oi, rakas Fredrik, kuinka me iloittelemme, kun 
minä pääsen mukaan! Voimme tänä syksynä jälleen toimeen¬ 
panna jää-ajotkin! Nostakaapa te Valhallassa siitä kysymys. 
Enhän itse voi sitä tehdä. Ja minä soisin todella Helenankin 
tähden, että tuumasta tulisi tosi ja että hän saisi tilaisuuden 
viettää jonkin hetken Reuterskjöldin vierellä. Hän rakastaa 
häntä hirvittävästi. En kuitenkaan ole sellainen egoisti, että 
ajattelisin vain itseäni. 

öljyjä ja voiteita yhä saapui kaupunkiin, kauniissa laati¬ 
koissa ja monista pääkaupungeista. Heidenstrauch jo viittaili 
siihen, ettei enää saata antaa laskujen kasvaa täällä kaupassaan. 
Ordnung muss sein! Mutta Sophie ei voinut vapautua uskos¬ 
taan, että Venäjän hoveissa oltaisiin kauneusvoiteiden ja odöö- 
rien alalla päästy erikoisen hyviin tuloksiin. Ja hän hautoi salaa 
mielessään keinoa, millä saisi haltuunsa näitä ihmevoiteita. 
Häneen suorastaan piinttyi peloittava päähänpisto: sieltä löydät 
— kaameasta ja loistavasta Pietarista — mitä tarvitset voit- 
taaksesi takaisin kauneutesi! 

Kuitenkin hän nyt Heidenstrauchinkin voiteiden avulla pääsi 
niin pitkälle, että jätti pois huntunsa ja esiintyi paljain kasvoin. 
Oh, mon Dieu, mitähän varten ihmiset kääntyivät häneen kat- 



somaan? Hänen rumuutensa vaiko hänen kauneutensa tähden? 
Kerran niin ylpeä Sophie Rosenborg olisi kaikin mokomin tah¬ 
tonut tietää, mitä ajattelivat hänestä nuo pienet halvat piika¬ 
tytöt, jotka tulivat vastaan ja kääntyivät ympäri nähdäkseen 
hänet. 

Hän kuitenkin nyt lopulta päätti uskoa Fredrik Jägerhorniin, 
joka vakuutti hänen kauneutensa palanneen. Ja niin hän pitkien 
aikojen perästä jälleen liikkui häissä, ristiäisissä, hautajaisissa 
ja assamblee-tilaisuuksissa. Mutta syvällä mielessään hän ajat- 
teli Pietari-Suuren metropoolia. Siellähän Anjalan herrat 
kotiutuneina kävelivät keisarin linnassa ulos ja sisään: eiköhän 
hän voisi velvoittaa heitä tuomaan jotakin, joka suorastaan oli 
lääkettä iholle? Fredrikin täytyy toimittaa tämäkin asia! 

Ah, kuinka riemastuivatkaän linnoituksen nuoret tytöt kuul¬ 
lessaan, että upseerit valmistivat rekiretkeä! Mahtoikohan kui¬ 
tenkaan kukaan siinä määrin ilostua kuin Helena von Häus- 
wolff. Tämä ennen niin naurava ja kiharoitaan ravisteleva 
rouva, joka viime aikoina oli niin paljon itkenyt, hiljeni har¬ 
taaseen onnentunteeseen, kun Sophie Hjärne hänelle uskoi mitä 
oli tulossa. Saisiko hän siis vihdoin todellakin olla yksinään 
Carl Wilhelmin kanssa? 

— Oh, Fia, ma bien aimee, uskallanko tähän toivoon tarttua? 
Siinä on minun riutuvan sydämeni ainoa pelastuksen lupaus . 
Mutta olisiko minulle todella tämä suurin armo suotu? Saat 
nähdä, että jotakin tulee väliin. Varmaan j ä ä taas valmistaa 
meille tepposet. Jää täällä ylhäällä on oikullisempi kuin me 
molemmat olimme ennen, silloin kun olimme nuoria ja vallat¬ 
tomia. Oh, Fia, ma bien aimee, koeta pian saada toimeen jää- 
ajot. Ja me olemme Reuterskjöldin kanssa kahden . . kah¬ 
den! Niin, ja jos tapahtuisi, että jäisimme hetkeksi matkan 
päähän rekijonosta, niin katso, ettei hyvän Fredrikin päähän 
pälkähdä lähteä meitä etsimään, vaan antakaa meidän olla! 
Minulla on hänelle niin paljon puhumista, kaikki suudel¬ 
mat ovat velkana, minun rakkauteni on ollut padottuna kauhei- 



den lohkareiden taakse . . Nyt, nyt minä tahdon ensi kerran 
elämässäni olla nainen, kokonaan . . . ! Jos sinä tietäisit, Fia, 
ma hien aimee, mitenkä koko olemukseni puhkeaa kukkaan, 
kun ajattelenkin, että lepään hänen sylissään, suu hänen suu¬ 
taan vasten . . . Oh mon Dieu, kunhan meri pian jäätyisi. 
Etteihän Cronstedt yhtäkkiä lähettäisi minun ainokaista ystä¬ 
vääni komennukselle jonnekin. En voi olla hänestä erossa — 
joka tahtoo minut hänestä erottaa, voi samalla minut panna 
elävänä hautaan . . . Minä ikävöin häntä, minä janoan häntä, 
minä . 

Sophie Hjärne katseli kiihtynyttä ystävätärtään kokeneen 
kylmällä silmällä ja hänen sydämensä oh täysin viileä,kun hän 
tarttui Helenan kuumiin, apua anoviin käsiin. 

— Kyllähän meri menee jäähän, sanoi hän peittämätön ivan- 
särinä äänessään, — ja rakastetutkin palaavat komennuksilta. 
Mutta rukoile mieluummin, ettei tauti ole sinua silloin niin 
runnellut, ettei sinua tunneta ja tunnusteta . . . Sydämetkin 
voivat mennä jäähän. Eikä pirukaan niitä sulata. Kyllähän 
sinä jäälle pääset, malta vaan pikkuruikkusen! 

Helena von Hauswolff tuijotti ystävätärensä jääkylmiin, 
ihomaalien jäykentämiin kasvoihin, joista silmät säälimättö- 
mästi vastasivat hänen katseittensa pyyntöihin. 

— Helene, muistatko sitä ukkoa sieltä ylämaasta, joka ker¬ 
ran meille ennusti? Hänhän sai hiljan takaisin poikansa, jonka 
luuli menehtyneen Venäjän vankeudessa. Ajattele sitä ihmettä. 
Ja hän sai lisäksi näkönsä, joka oli häneltä otettu — näin va¬ 
kuuttaa meidän syvämietteinen Fredrik-everstimme —, sitä 
varten, että hän voisi katsoa tulevaisuuteen ja varoittaa meitä. 
Me pilkkasimme miestä, kun hän köyhän vuoteensa pohjalta 
meille julisti, että helvetti nielee toisen meistä kolmiöisellä 
jäällä — se olit sinä —, ja että toisen meistä piru istuttaa Vau¬ 
nuihin ja valjastaa neljä punaista kettua eteen — se olin minä . . . 
Hahhahhah. 

Helena upotti kauniit maalatut kyntensä ystävätärensä 




ranteisiin eikä Sophie päässyt hänestä irti, vaikka pintaan teki 
kipeää. Helenan ääni oli oudon käheä. 

— Fia, pyydä Jägerhornia katsomaan, että jää on neljän, tai 
viiden päivän, tai vaikkapa viikon vanhaa . . . 

— Oh, ch£re amie, uskotko sinä tuohon roskaan? 

— En tiedä, en mitään ymmärrä. Lähden kysymään neu¬ 
voa siltä hurskaalta vanhalta mieheltä, hän on ainoa johon voin 
luottaa. 

— Voithan yrittää. Mutta pelkään, että hän jo on kaukana 
täältä. Jägerhomhan aina kävi häntä tervehtimässä. Mies 
kuuluu katsoneen, että hänen tehtävänsä täällä on täytetty. 
Hänhän sai takaisin poikansa, jonka uskoi kuolleeksi, ja näkönsä 
— miksei hän sitten lähtisi kotiinsa, varsinkin kun hänelle tar¬ 
jottiin kruunun kyytiä niinkuin muillekin irtolaisille. 

— Fia, mitä tehtävää hän tarkoitti? 

— Tu est bete! Kysyt typeriä. Kuulithan yhtähyvin sinä 
kuin minäkin, että ihmisen koko menestys riippuu siitä, pysyykö 
hän Jumalan yhteydessä. Ja sama koskee tietysti kansoja. 

— Attends — nyt muistan: hän puhui moneen kertaan elä¬ 
västä Jumalasta. 

— Eh bien, hän tyrkytti tänne Jumalaansa niinkuin kaikki 
saamamiehet tekevät. Ehkä joku yksinkertainen ihminen otti¬ 
kin hänet vastaan. Kaunistahan se on. Mutta se mitä hän 
ennusti tälle Suomen rajamaalle, se oli täyttä hulluutta ja rikol¬ 
lisuutta. Voithan mennä häntä tapaamaan, hänen piti odot¬ 
taa rekikeliä, ehkä hän vielä on siellä kaupungin takalistossa, 
minne hänet karkotettiin . Minua tällä hetkellä huvittaa 
nähdä, koska minun komeat kettuvaljakkoni valjastetaan vau¬ 
nujeni eteen. 

Helena von Hauswolff lausui vaikeroiden: 

— Teimme pahasti, kun menimme ilmiantamaan hänet. 
Parjasimme vanhaa hurskasta miestä sekä Cronstedtille että 
Lizellesille. 

Sophie Hjärne vastasi ärtyneenä: 



— Pue nyt yllesi säkkivaatteet ja siroita kiharoillesi tuhkaa. 
Mutta älä enää puhu jää-ajoista ja Reuterskjöldistä! Perkele 
sentään . . . 

Helena von Hauswolff hypähti polvistuvasta asennostaan pys¬ 
tyyn ja häneltä pääsi hätähuutona: 

— Puhun minä jää-ajöistä! Ja kenestä puhuisin jollen Reu¬ 
terskjöldistä. Älä sinä, Sophie, yritäkään viedä minulta minun 
toivoani. Reuterskjöldin kanssa menen ikuiseen pimeyteen ja 
siellä on minulle valoa yllinkyllin, mutta ilman häntä ei minulle 
ole taivastakaan . . . 

Niinpä tuli odotuksen, jännityksen ja monenlaisten valmis¬ 
tusten jälkeen se pakkastyyni ikävöity päivä. Talvi oli alkanut 
kiljuvan kylmänä — yhdenkin yön jääpeite olisi kestänyt ajon, 
niin sitkeää kuin aina on syksyinen jää. Mutta nyt oli ollut 
kolme hyvää pakkasyötä. Kun kapteeni Reuterskjöld komealla 
nuorella hevosellaan ajoi kuomineen Hauswolffin asunnon 
eteen linnanpihalle, niin eversti itse saattoi vainionsa rekeen, 
kietoi hänen jalkansa vällyihin, vakuutti, että jää kestää — hän 
oli ilmatieteellisten muistiinpanojensa valossa harkinnut asiaa 
ja myöskin antanut mitata jään paksuuden. Mutta etäämpänä 
kyllä oli avovesi ja ehkä sinne saattoi olla ratkennut jokin rai¬ 
lokin. Mutta eihän kukaan aikonut ajaa niin kauas. Ojennet- 
tuaan käden vaimolleen ja hänen kavaljeerilleen, eversti jäi 
seisomaan pienen tyttärensä Adelaiden viereen, pidellen häntä 
kädestä. 

Piti ajaa varovasti, koska hevonen oli tottumaton linnoituk¬ 
sen kapeaan mutkittelevaan tiehen ja lisäksi kuomirekeen, jom- 
moisen edessä se oli ensi kertaa. Niinpä Reuterskjöldin mielen¬ 
kiinnon täytyi kohdistua näihin seikkoihin, kunnes päästäisiin 
jäälle. Helena sensijaan laski valloilleen ihanan onnensa ja tur¬ 
vallisuutensa tunteen, tietäen, ettei mikään enää voi tehdä tyh¬ 
jäksi tätä juhlaa, jota hän niin on odottanut. Porttiholvista 
ajaessa ratisivat paljaat kivet reenjalasten alla, joku vartio- 



sotamies asettui kunnia-asentoon ja samassa avautui silmien 
eteen ystävällinen Helsinki turvekattoisine punaisine taloineen 
ja kirkontorneineen. Helsinki oli tänään kaunis, kaikki oli kau¬ 
nista, kaikki oli onnellista. Helena tunsi ystävänsä käsivarren 
kiertyvän ympärilleen, toisen käden pidellessä ohjaksia. He 
olivat viimeisinä rekijonossa, joka lasketti jäätä Pienen-Itäisen- 
Mustasaaren ohitse. Hevonen vain ei tahtonut tyytyä siihen 
hiljentymisen tahtiin, jota sen ajaja tävoitteli. Levottomasti 
tanssiva nuori eläin pyyhälti toiset kiinni ja huohotti kuumasti 
Sophie Hjämen ja Jägerhomin niskaan niin että nämä täydessä 
naurussa käskivät Reuterskjöldiä ajamaan sivutse ja nelistä¬ 
mään vaikkapa maailman ääriin. Vaivoin houkuteltiin hevonen 
hiljentämään vauhtiaan. Helenan ja hänen rakastettunsa 
sanat ja eleet olivat niitä samoja, joita on toistettu maail¬ 
man alusta ja toistetaan maailman loppuun asti: tunnus¬ 
tuksia kaipauksesta, rakkaudesta, tuskasta. Eikä näiden 
hellyydenilmausten tulinen sanelu ulkopuolella molempia 
rakastavaisia ja heidän levottomasti liukuvaa kuomirekeään, 
olisi kyennyt vakuuttamaan ketään muuta, vaan ehkä päin¬ 
vastoin ollut omiaan herättämään pilkkaa. Heille kuitenkin oli 
heidän nopeasti kiitävä rekensä, tämä pieni hauras näkinkenkä 
keskellä aavaa kimmeltelevää jäälakeutta, koko heidän maail¬ 
mansa, heidän eristetty autuutensa saari, jolla vain he molem¬ 
mat ymmärsivät oman salakielensä ja sielujensa ja ruumiit- 
tensa liikkeet. Vain heille olivat vuosituhansien kestäessä kulu¬ 
tetut sanat vastasyntyneitä ja heidän rakkautensa siittämiä ja 
synnyttämiä. Vain heille olivat heidän sydämenlyöntinsä, hei¬ 
dän suudelmansa, heidän kädenpuristuksensa luomisen aamun 
lapsia. 

Matkatessaan saarten lomitse, he kipeän ja armaan hellyy¬ 
tensä takaa tunsivat näiden kaivattujen hetkien nopean me¬ 
non ja arkaillen kysyivät itseltään ja toisiltaan: mitä sitten? 
mitä tämän jälkeen? 

Kolmiöinen jää oli kuin mittaamaton vihertävä ikkunapinta, 



valmistettu merenpohjan olijoille, jotta ne tällaisina kirkkaina 
päivinä ja myöskin öinä voisivat kohota katselemaan aurinkoa 
ja kuuta. Ja tuntuikin siltä kuin oudot kuplat ja pyreilyt, mitkä 
liikkuivat viettelevän ja välähtelevän jään alla oksivat ilmais¬ 
seet erinäisten saattueiden ja yksilöjenkin lähestyvän jääikku- 
naa ja sitä kansaa, joka paraikaa koputteli jäähän ja karkeloi 
sen pinnan yläpuolella. Eivätkö haaksirikkoisten henget prikien 
ja fregattien kansilla ja mastonhuipuissa ehkä juuri nyt lähes¬ 
tyneetkin tämän hetken maailmaa? Ja eivätkö moninaiset 
kalat, niinkuin sellaisetkin, jotka näyttäytyivät vain sotien 
edellä, ehkä tunteneet tarvetta nyt kohota katsomaan, mitä 
ihmisten mailla toimitettiin? 

pinnoituksen iloisimmat naiset ja herrat suorittivat paraikaa 
erikoislaatuista karkeloa Kaupunginlahdella: kahdeksan paria 
ajamalla ajoi muutamat suoraviivaisimmat kadrillin vuorot, 
Kressin soittaessa huilua reestä, missä hän istui ikävystyneen 
kapteeni Hjärnen vierellä. Oh . . oh . oh, olipa tämä kau¬ 
nista, aivan fantastique! Milloinka nelijalkaisten taitonäytös 
olikaan ennätetty harjoittaa? Oh . oh . . oh! Se oli luutnantti 
Pindeblomin yllätys koko juhlaväelle. Stava de Freese ottikin 
iloisen ylpeänä vastaan osan sulhaselleen tarkoitetusta ylistyk¬ 
sestä, sillä olihan hän tietänyt salaisuuden ja sen myös säilyt¬ 
tänyt. Rekien vierellä liikkuivat jään kirkkaassa kalvossa nii¬ 
den kuvaimet, ylösalaisin suorittaen samaa näytöstä kuin niiden 
elävät esikuvat omasta asennostaan. Vaikutus oli satumainen. 
Ihastuksen ilmaisut ja kättenpauke vaan eivät aina täällä olleet 
täysin harkituita, sillä hevoset säikähtivät, karkasivat syrjään 
ja aiheutti tämä pientä pelästystäkin. 

Pindeblom, jonka vauhti tuntui suorastaan vaaralliselta, 
käytti kekseliäästi tätä hyväkseen ja alkoi ajossa muodostaa 
näiden hetkien vuosilukua. Oh, regardez, regardez . . ! Hiis- 
kahtamatta katselivat parit reistään mitenkä jään pintaan 
hevosen kavionjäijistä piirtyi suuria selviä numeroita. Vasta- 
naitua tohtorinrouva Rosenströmiä tämä niin huvitti, että hän 



kehoitti heidän renkiään yrittämään jäähän seuraavan vuoden 
lukua. Ja nyt innostuttiin jokaisesta reestä ajamaan jäänpin- 
taan jotakuta vuosilukua, milloin syntymävuotta, milloin kih- 
lausvuotta. Ei kelpaa, ei kelpaa, ei tekstistä saa selvää! huudet¬ 
tiin ja naurettiin. Ja sanottiin myöskin, että tulee kylmä! 
Mutta Stava ja hänen sulhasensa olivat kaiken varalta tuoneet 
rekensä pohjalla mukaan lämmittäviä juomia. Äskeiset reki- 
retki-kadrillin parit hypähtivät keveästi vällyistään, pikarit 
täytettiin ja kiidätettiin viluisille. Ah, ah, ah, hevosille oli 
varattu sokeripaloja! Kuinka se oli viehättävää! Nuo herttaiset 
olennot olivatkin aivan kuurassa. Sokeri oh alunperin tarkoi¬ 
tettu esiintyville hevosille, mutta sitä riitti kaikillekin. Mikä 
ihastuttava helläsydämisyys! Mutta ennenkuin viininjakajat 
painuivat takaisin vällyihinsä, heittivät he ohjakset luottamusta 
herättävien kuskimiesten käsiin ja muodostivat piirin. Sai siinä 
katsoa ettei vauhdin tuimuudessa mennyt nuKavaljeerien 
kannukset keikkasivat Ja kilahtehvat, neitojen nauru- ja avun¬ 
huudot helisivät, laulu ja huilu soivat: 

Och flickan hon gick i dansen 
med blodröda band . . . 

Mutta kun kavaljeerit sitten pyörittelivät daameja käsivarsi- 
koukussaan, niin ei siinä enää auttanut mikään, vaan iloisia 
kuperkeikkoja tuli jään peilipermantoon ja samalla rohkeita 
tempaisuja kavaljeerien sjdiin. Eikä sitä kukaan ihmetellyt, 
että miehet siinä ottivat palkintonsa naisten huulilta. 

Mahtoi ajattelevaisen ja hienotunteisen Fredrik Jägerhornin 
mieleen johtua, ettei hänen daaminsa huulia enää sopinutkaan 
suudella niinkuin ennen, syvälle hampaita myöten. Oh, Sophie 
Rosenborg oh ollut jää-ajojen voittamaton ja loistava kuninga¬ 
tar. Mutta nyt täytyi koettaa keventää hetkiä, jotka hänelle 
johdattaisivat muistiin mitä katkerimpia tapauksia. 

Jägerhorn ohjasi hevosensa kohti ulapan yksinäisyyttä juuri 



Sveanlinnan kärjen takana. Sophie oli vetänyt hunnun kas¬ 
voilleen. 

— Minkä vuosiluvun käskette minun kunniaksenne piirtää, 
ch£re amie? 

— Pour moi c’est egale. Minkä tahansa. 

Ja eversti ohjasi sävyisän hevosensa astumaan kokoon 18 
ja kun oli helpointa nyt tehdä pitkä pyöreä o, niin hän sai 
aikaan senkin, ja olisi mieluimmin vierelle piirtänyt toisenkin 
nollan. Mutta muisti samassa, että vuosi 1800 jo oli mennei¬ 
syyttä ja valitsi nopeasti numeroiden luvusta sen, jonka laski 
hevosensa parhaimmin marssivan kuvioksi. Niin piirtyi jäähän 
Viaporin yläpuolelle vuosiluku 1808. 

— Mikä siitä tuli? sanoi Sophie, pyyhkien kuuraisia ripse jään. 

— Regardez, ch£re amie. Sehän luonnisti hyvin. 

Ilakoivien huutojen ja naurun raikuessa tyhjennettiin viini¬ 
pullot, paiskauduttiin minkä maltettiin vällyjen sisään ja aljet- 
tiin kilpa-ajo kaupunkia kohden, missä raatihuoneen istunto¬ 
sali asianomaisessa juhla-asussa odotti. 

Ainoat, jotka huomasivat Helena von Hauswolffin ja Reuter- 
skjöldin puuttuvan, olivat Sophie Hjärne ja Fredrik Jägerhom. 
Mutta he iskivät silmää toisilleen, huomauttivat että he ehken 
olivat poikenneet saarelle lämmittelemään hylkeenpyytäjien 
majaan, jommoisesta tuolla kohosi sauhu. Lämmitelkööt tar¬ 
peekseen, tulevathan kun ennättävät! 

Mutta Helena von Hauswolffin ja kapteeni Reuterskjöldin 
hevonen, jota jo naurunhuutojen aikana oli ollut vaikea pidellä, 
pillastui lopullisesti, kun juhlajoukon lähtö klarinetinsoiton ja 
äänekkään humun päästesssä ilmoille tapahtui. 

Reuterskjöld käytti kaikki voimansa antaakseen hevosen 
tuntea kätensä lujan, rauhallisen otteen. Hän puheli sille 
tyynnyttäväsi ja koetti kääntää vauhtia kaupunkiin päin. 
Mutta kaikki oli turhaa. Helena aluksi riemuitsi hurjasta me¬ 
nosta ja rakastettunsa ihanista voimista, hänen pidättäessään 
villiä nuorta hevosta. Mutta pian hän ymmärsi, että leikki oli 



täältä kaukana. Hopeisina kipunoina lentelivät jääkappaleet 
silmiin, viiltävä viima kävi vastaan, puskien läpi vaatteiden. 
Hevosen leiskahtelevan harjan takaa vilahteli näkyviin avovesi. 

Helena painautui likemmä rakastettuaan ja ajatteli: »me 
hukumme». Mutta ajatuksessa ei ollut mitään peloittavaa. 
»Mikään ei meitä enää erota.» 

Hevonen nelisti, reki viskautui puoleen ja toiseen, usein liu¬ 
kuen ympäri ja satuttaen hevosen jalkoja. Tästä se yhä enem¬ 
män kiihtyi, jääsirujen raju sade esti näkemästä mitään edestä¬ 
päin. Reuterskjöld ei lakannut puhumasta hurjistuneelle hevo¬ 
selle rauhallisia ja rukoilevia sanoja. 

Yhtäkkiä hän lakkasi puhumasta hevoselle ja sanoi Helenalle, 
sanoi oudolla äänellä, että hän työntäisi välly taljat syrjään ja 
valmistuisi viskautumaan jäälle. Mutta samalla hän kuitenkin 
vieläkin koetti kääntää hurjaa kulkua linnoitusta kohden. 

— Paiskaa itsesi reestä! kuului terävästi Helena von Haus- 
wolffin viereltä. 

Hän ennätti silmänräpäyksen ajan nähdä hevosen hulmuavan 
vaalean harjan ja suuren sinertävän avoveden. Hevonen hävisi 
näkyvistä. Helena syöksyi jään kovalle peilipinnalle, verta tuli 
suusta eikä hän enää tietänyt mistään. 

Nyt puhui rakas tuttu ääni hänelle: 

— Pian pääsemme lämpöiseen. Kiedo lujasti käsivarret kau¬ 
lani ympäri. Kas noin, noin. Kalastajat ovat täällä lämmitel- 
leet. Kultani, armaani. . . Molemmat elämme. 

Majan takassa riutui korkea hiillos. 


Oli kulunut jokunen vuorokausi. Pakkanen oli lauhtunut ja 
lumivaate peitti tienoon, missä linnoituksen iloinen rekiretki 
vasta suoritti ajonsa. Kaikki jäljet olivat jääneet lumen alle, 
karkeloiden jäljet, vuosilukujen jäljet, kilpakiidännän jäljet 
kaupunkia kohden ja myöskin hurja nelistys siniselle avovedelle. 



Vuosiluku minkä piirtäminen oli suoritettu Sophie Hjärnen ja 
Fredrik Jägerhornin reestä käsin, vuosiluku 1808, oli sekin peit¬ 
tynyt valkoisen vaipan alle. Muistojen jäljet peittyvät hitaam¬ 
min. Tiuha kiinteä lumentulo myös oh siivilöinyt ilman, mihin 
kaikki iloiset huudot, huilunäänet, rakkauden valat ja lemmen- 
kuiskeet olivat kohonneet kuin ruusuinen auer riemunpäivien 
ylle. Kaiku oli kiteyttänyt muistotiedot kalliorantoihin ja tois¬ 
teli niitä sieltä lakkaamatta. 

Tätä samaista Kaupunginlahden selkää ajoivat nyt pari 
vuorokautta rekiretken jälkeen luutnantti Pochtander, jonka 
paluu hänen haavojensa vuoksi oli viivästynyt, sekä eversti 
Jägerhorn, joka Valhalla-veljesten puolesta johdatti häntä siihen 
juhlalliseen receptio-tilaisuuteen, jolla Valhalla-veljet aina vas¬ 
taanottivat uudet jäsenensä. Oikeastaan olisi tähän johdatta¬ 
miseen kuulunut täydellinen puhumattomuus, sillä adeptille 
oh reception korkean tarkoituksen ja päämäärän vuoksi jätet¬ 
tävä tilaisuus kaikinpuoliseen hengen valmistukseen ja ajatusten 
kokoamiseen, mihin puhdas lumimaisema ja kaukaisuudessa 
häämöittävä kolkko musta avovesi tässä tapauksessa osaltaan 
antoivat yllin kyllin tehostusta. Vasta sattunut »naisenryöstö», 
miksi Helena von Hauswolffin ja kapteeni Reuterskjöldin seik¬ 
kailua jo oli ruvettu nimittämään, puolestaan vielä syvensi 
synnin vallan ja sen seurausten kaameudentuntoa. Kuitenkaan 
eivät ystävykset katsoneet rikkovansa hetkeen kuuluvia lakeja 
vastaan, jos myöskin puheessa koskettivat tätä tapahtumaa, 
pinnoituksen korkea upseeri ja vieläkin korkeamman upseerin 
rouva olivat — kuten varsinkin nyt jälkeenpäin ymmärrettiin, 
pitemmän aikaa ylläpitäneet luvatonta suhdetta ja vihdoin 
käyttäneet hyväkseen huviajojen antamaa tilaisuutta — sel¬ 
lainenhan oli kaikin puolin arveluttavaa. 

Jägerhorn myöskin katsoi velvollisuudekseen verestää vapaa¬ 
muurariuden tarkoitusperiä recipientille, jolla oh ollut peräti 
vähän aikaa ja tilaisuutta niihin syventyä ja joka oh osoittanut 
niin harvinaisen vähän halua niitä ymmärtää, puhumattakaan 



siitä, että hän olisi katsonut kunniaksi päästä kuuluisan Valhalla- 
veljeston jäseneksi. Oli todella suuri kunnia päästä tämän vel¬ 
jestön yhteyteen ja kaikki olivat myös sen siksi käsittäneet, 
paitsi tämä kaukaisten rajaseutujen tappelijasankari, jolla oh 
halua ainoastaan nopeasti täällä esittää raporttinsa ja suunni¬ 
telmansa Suomen vaikeasti puolustettavien rajojen turvaami¬ 
seksi, saada miehiä ja aseita mukaansa ja mahdollisimman no¬ 
peasti päästä takaisin rajametsiinsä. Ei kannattanut Eochtan- 
derille kuvatakaan, mikä vaiva Jägerhornilla ja Hjärnellä oli 
ollut saada hänen ehdokkuutensa loshissa läpi. Herra siunaa: 
tähänhän kuului vuosien valmistusaika, oppipoikuus, kisälliys, 
mestarius ja sitten lisäksi monet korkeammat oppiasteet. Ma¬ 
juri Klick, jolla vapaamuurarius jo oli koko hänen ystäväpii¬ 
rinsä edelläkäyvän vaikutuksen vuoksi veressä, päästettiin 
korkeampaan jäsenyyteen puolen vuoden valmistusajan jälkeen. 
Ja tämä talonpoikais-luutnantti pitäisi ottaa aateliseen veljes¬ 
kuntaan yhtäkkiä, ilman valmistusta! Kuitenkin Jägerhorn oli, 
vihdoinkin, saanut loshin johto veljet käsittämään, että oh tär¬ 
keää loshin kautta pitää uhkarohkea rajanpuolustaja kurissa 
ja myöskin samassa yhteydessä toimittaa hänelle hänen arvo¬ 
valtansa lisäämiseksi sotilaallinen ylennys. Hjärne oh sitten 
— oikeastaan vastoin todellista haluaan — kannattanut Jäger- 
hornia. 

Ja niin Eochtander vielä nyt tässä viime tingassa sai kuulla 
toistettavan hyvin salaisia asioita, jotka hänelle olivat yhden¬ 
tekeviä ja ennenkaikkea käsittämättömiä. Tärkeämpää olisi 
ollut koettaa keksiä se ruhtinas ja se kansa, johon sodissa uuvu¬ 
tettu Suomen kansa voisi turvautua, kun emämaa, Ruotsi, 
heitti sen oman onnensa nojaan, kuten aina ennenkin, ja venä¬ 
läinen, perivihollinen, tarjosi sille pirullista ystävyyttä ja turvaa. 
Ei tuntenut tuo Jägerhornkaan ryssää, eikä kukaan muukaan 
täällä. Jägerhorn uskoi, että venäläinen pitää lupaukset ja 
sopimukset — hahhahhah... Se keisarinna, joka tarjosi Suo¬ 
melle täyttä autonomiaa ja turvaa, oh portto. . . 



— Nauratko sinä? huudahti Jägerhorn yhtäkkiä hevosta 
pidättäen ja luoden kauhistuneen katseen ajokumppaliinsa. 
— Varoitan sinua. Tämähän on kuolemanvakava asia. Kään- 
nytänkö sinut takaisin? Taitaa olla parasta, että yksintein läh¬ 
det metsiisi, sinä ikuinen luutnantti. Toista kertaa en ryhdy 
tilaasi parantamaan. Etkö sinä sitten aavista, mitä etuja vapaa¬ 
muurarius sinulle tuottaa? Pääset nopeasti eteenpäin, voit 
saada rajalle joukkoja ja aineellisestikin sinua avustetaan. Voit 
saada komennuksen ulkomaille, missä kautta maan piirin koh¬ 
taat palvelevia vapaamuurariveljiä. Ojennat kätesi tunnustel- 
laksesi kanssamatkustajan henkilöllisyyttä: työnnät oikean kä¬ 
tesi molemmat äärimmäiset sormet vastatervehtijäsi käteen, niin 
että hänen pieni sormensa jää sinun sormiesi pihtiin, sekä hiukan 
painat pikkusormellasi. Jos tähän eleeseesi vastataan, olet teke¬ 
misissä »vihityn» kanssa, jollei, niin hän on »profaani», joka jää¬ 
köön omaan arvoonsa. Tunnussanat tiedät. Mutta et ole enää 
koskaan yksin etkä turvaton. Kuulut vapaamuurariuden suu¬ 
reen totiseen veljespiiriin, missä eivät eri kansallisuuksien kar- 
sinoitumat eivätkä eri uskontokuntien suvaitsemattomuutta, 
vihaa ja kateutta kasvattavat piikkiaitaukset erota ihmisiä. 
Kaikki eroavaisuudet tasaantuvat sen jumalanpelon, isänmaan- 
rakkauden ja veljellisen yhteenkuuluvaisuuden voimasta, minkä 
vapaamuurarius vaikuttaa ... Ja entä huvi ja suloinen ajan- 
viettoisuus, minkä veljeskunta nuoremmille jäsenilleen tarjoaa 
rajun corpsdegarde-elämän, sen irstaiden naisten ja juopottelu- 
tilaisuuksien keskellä! 

Eochtander totesi, että Jägerhornin ääni oli tätä lausuessa 
käynyt makean tunteelliseksi, jommoisena ei hän ollut sitä 
ennen kuullut. Minnekähän minua nyt oikeastaan viedään? 
ajatteli hän hetkisen. Yhtäkkiä hän vetäisi hansikkaan oikeasta 
kädestään, siirsi ohjakset ajokumppalinsa vastaavasta kädestä 
vasempaan käteen ja teki hänelle saman tempun kuin itselleen. 
Nyt seurasi sormien sijoittaminen Jägerhornin .pikkusormen 
ympäri, joten se oli pihdissä. 



— Missbruk — väärinkäytös, lausui hän juhlallisesti, käyt¬ 
täen opittua tunnussanaa. 

Ja Jägerhorn vastasi papillisen ankarasti: 

— Fall — lankeemus. 

Jokin pirullinen halu kiusantekoon, joka ei suinkaan kuulunut 
suuren veljeysliiton tulevalle jäsenelle, karkasi Lochtanderiin. 

— Mutta entä sitten, alkoi hän, koettaen puhua nöyrän ja 
tiedonhaluisen sällin sävyyn, — jos ryssä ja kalmukki ja muut¬ 
kin koirankuonolaiset tulevat ulos niistä omista karsinoistaan, 
joihin meidän on täytynyt heidät kammitsoida, niin piru vie, 
he syövät meidät. Ja ellei kansallisuuksista ja uskonnoista ole 
väliä, niin meistähän voi tulla vaikkapa turkkilaisia ja muha- 
metteja — yks kaikki! . Ja eikö profaani sitten olekaan 
kanssaihminen, jonka pitää päästä eteenpäin, jos hän on ky¬ 
vykäs? Jos vapaamuurariveh on kehno ja laiska, niin hänetkö 
sitten on päästettävä tuon kyvykkään profäänin edelle? Ja 
entäs koko vaimonpuoli ihmiskuntaa? Anna anteeksi, että 
kysyn näin tuhmasti, mutta en kai ole oikein ymmärtänyt. . . 

— Meidän veljespiirimme kehoittaa meitä kärsivällisyydellä 
ojentamaan hairahtuvaa veljeä. Ja niin teen minäkin nyt. Olet 
rajalla paimentyttöjen seurassa käynyt merkillisen leikkisäksi. 

— Sinne vetää mieleni! huudahti kochtander. — Jahka olen 
päässyt tästä illasta ja tavannut erään tutun Adlercreutzin 
rykmentin sotamiehen — niin, tunnethan sinä muuten hänet, 
koska asuit joitakin vuosia siellä ylämaassa —: niin lähden. 

— Tunnustan, että minäkin olen tyytyväinen kun ilta on 
lopussa. Sinä tarvitset vielä perusteellisen muokkaamisen ja 
syventämisen. Koeta kuitenkin nyt malttaa mielesi äläkä ar¬ 
vostele muotoja ja merkkejä, joita käytämme ja jotka vasta 
paljon myöhemmin tulet käsittämään. Ne ovat ikivanhoja 
symbooleja. Jokaisen pienen ja käsittämättömältäkin näyttä¬ 
vän merkin taakse kätkeytyy syvä salaisuus, jonka paljasta¬ 
minen prof äänille voi tuottaa kavaltajalle kuoleman. . . Sen¬ 
hän muistat, että armeliaisuuden harjoittaminen on työmme 



päämuotoja. Tällä hetkellä ylläpidämme kahdeksaa köyhää las¬ 
ta, jotka puetamme, elätämme ja jotka myöskin saavat koulu¬ 
opetusta hurskaan kunniajäsenemme majuri Granatenhjelmi- 
vainajan perustamissa kouluissa. Helsingin kurjimmat eivät lak¬ 
kaa siunaamasta tämän esikuvaksi kelpaavan vapaamuurarivel- 
jemme muistoa. Mutta nyt on vihdoinkin käsissä viimeinen hetki 
sisälliseen valmistumiseen sitä juhlallisuutta varten, johon 
olemme matkalla. Syventykäämme siis hiljaisuuteen. 

Jägerhornin ääni otti jälleen takaisin äskeisen makean ja 
tunteellisen sävynsä. Mahtoiko se ehkä hyvinkin miellyttää 
muita? Päivän adepti koetti kutsua silmiensä eteen vanhan 
Granatenhjelmin kunnioitettavan hahmon. Kuluneessa ta¬ 
kissaan, musta kaulaliina solmittuna ylös asti ja vyötettynä 
keltaisella nahkavyöllä, tämä varakas mies aamusta iltaan 
kulki kurjuuden majoissa auttamassa ja yötkin oh hänen karu 
asuntonsa avoinna onnettomille. Granatenhjelmin vuoksi kan¬ 
natti luottamuksella antautua vapaamuurariksi. 

Ääneti ajettiin nyt linnoitukselle, ajettiin himmeän holvi- 
portin läpi, missä hiekka narskui reenjalasten alla, ajettiin kel¬ 
taisten kasarmien ja pienen puukirkon ohitse, sekä tultiin sillan 
yli. I/yhyt talvipäivä jo himmeni iltaa kohden. Tultiin tutulle 
kaarenmuotoiselle linnanpihalle, missä komentaja ja ylin upsee¬ 
risto asui. Ehrensvärdin haudalla leikki lapsia kelkkoineen. 
Jägerhorn ei vieläkään puhunut, eikä hän edes vastannut, 
kun Eochtander huomautti, että tämä tori toki oli hyvin juh¬ 
lallinen paikka. 

— Olemme perillä, julisti vihdoin Jägerhorn. 

Valhalla-seura siis yhä majaili entisessä punaiseksi maalatussa 
rakennuksessa, jonka alati suljetut ikkunaluukut aina olivat 
ohikulkijoissa herättäneet salaperäistä kammoa. Ei voinut 
kieltää, ettei jokin kolkko salaperäisyys nytkin olisi tullut täältä 
vastaan, niinkuin usein tulee talosta, minkä sisälle ei aurinko 
milloinkaan pääse paistamaan. 

Kapeitten jyrkkien portaiden yläpäästä valaisi himmeästi 



pieni lamppu. Etuhuoneen seiniltä puhuivat kaikkinaiset mer¬ 
kit, kuten tähtikuviot, neliöt, ristit ja vielä muutkin, arvoituk¬ 
sellista kieltään. Roomalaisen liktorin pukua kantava palveleva 
veli, vitsakimppu selässä, otti haltuunsa vieraan tulijan, riisui 
hänen vaatteensa ja puetti hänet roomalaisen pukuun, joka oh 
pellavainen. Eochtanderin pieniin kysymyksiin, joilla hän yritti 
keventää kolkkoa juhlallisuutta, ei tullut mitään vastausta. 
Minnekkä Jägerhornkin siitä katosi? Eochtander pani merkille, 
että toki hänen omat vaatteensa jäivät etuhuoneen seinäpenkille. 
Jägerhornia vaan ei kuulunut. Hän oli kuljettanut yksinker¬ 
taisen raja-upseerin outoon käsittämättömään paikkaan ja itse 
hetipaikalla livistänyt tiehensä — se kelmi. Kuului kumea 
helähdys, aivan kuin oksi vasaraka lyöty messinkiseen kilpeen 
ja samassa hetkessä kuului soittoa, joka määräsi astujake hitaan 
tahdin. Eochtander marssi tahdin mukaan, kktorin johdattaessa 
häntä, hänen olkapäästään kiinni pideken. Kaksoisovet avau¬ 
tuivat, kymmenien kynttiläin valossa näkyi pitkä pöytä, jonka 
ympärillä istui liikkumattomia, kuolemankauhusta jäykistynei¬ 
tä, toogapukuisia roomalaismalksia miehiä. Kenenkään huuklta 
ei kuulunut tervehdystä. Seiniltä valui kiiltävien ja monenmerk- 
kisten tankojen varasta monia ja monenvärisiä lippuja. Nämä¬ 
hän vasta ovat merkikiset juhlat! ajatteli Lochtander. Olenko¬ 
han minä kunniavieras? jatkoi hän ajatustaan. Ja sitten hänen 
mieleensä juolahti: mahtoikohan hurskas Granatenhjelmkin lä- 
pikä}'dä tällaisen valmistuksen? Pöydän ääressä oli yksi paikka 
tyhjänä ja siihen pysäytettiin recipientti. Hänellä ei tällä het¬ 
kellä ollut aavistustakaan siitä, missä hän oh ja keitä oli hänen 
ympärillään. 

Musiikki vaikeni, kaikki nousivat seisoalleen, puheenjohtaja 
pitkän pöydän päässä löi nuijansa messinkildlpeen ja lausui 
miehelle, joka nähtävästi oli virkailija ja joka istui yksinään 
pienen pöydän ääressä salin toisessa päässä: 

— Veljeni, mitkä ovat pyhän kapitoliumimme peruspylväät? 

— Ahkerointi isänmaan menestyksen puolesta, hyveellisyys, 



kunniantunto ja rehellisyys, kuului pienen pöydän äärestä salin 
perältä. 

— Mikä järkyttää perustuksemme ja mielenrauhaamme? 

— Kurittomuus, vääryys ja väärinkäytetty vapaus. 

— Mikä on omiaan varmimmin vakuuttamaan veljille, mitkä 
vaarat aiheuttavat kansalaisen lankeemuksen, jos irrallisuuden 
henki pääsee vallalle ja viattomuus jää vaille lakien turvaa? 

— Jälkimuistot puhuvat vakuuttavinta kieltä. 

Nyt kääntyi puheenjohtaja recipienttiin päin ja kaikki muut 
istuutuivat. 

— Vasta-tullut, te joudutte nyt meidän yhdyskunnassamme 
asemaan, joka ennen teitä oli toisella. Emme tässä yhteydessä 
mainitse hänen nimeään enempää kuin sitä kauhistuttavaa 
rikostakaan, joka aiheutti hänen erottamisensa joukostamme. 
Raatimme ei ole vielä voinut edes yksimielisesti päättää, mikä 
rangaistuksen muoto häntä on kohtaava. Tulen nyt esittä¬ 
mään teille pääkohdat siitä valakaavasta, joka teidän on tois¬ 
tettava, kunhan ensin olette kohdannut hetken, joka murtaa 
sielun ja ruumiin yhteyden. Tätä hetkeä pelkäävät alhaiset 
oliot ja myöskin maan mahtajat, kun sensijaan vanhurskas ja 
viaton kohtaa sen miehuullisesti ja kylmänä. 

»Minä N. N. vannon vapaasta tahdostani, vailla pakkoa ja 
vilppiä Jumalan Kaikkivaltiaan kasvojen edessä, Jumalan, tuon 
koko maailman kolminkerroin suuren Rakentaja-mestarin, ja 
tämän kunnianarvoisen Eoshin puheenjohtaja-mestarin sekä 
kaikkien läsnäolevien vapaiden muurari-veljien edessä, etten 
koskaan julkituo Vapaamuurari-veljeskunnan salaisuuksia, jotka 
tänään tai vastaisuudessa tulen kuulemaan. — Niinikään lupaan 
ja vakuutan, että empimättä noudatan veljeskunnan lakeja ja 
sääntöjä sekä että tottelevaisuudella ja nöyryydellä suoritan 
käskyt ja määräykset, jotka minulle tällä paikalla, Salomonin 
kaupungissa, siihen asetettu viisain vicarius ja mestari, tai myös 
tämän Eoshin korkea-arvoinen puheenjohtaja-mestari hänen 
korkeassa nimessään tulee minulle antamaan. — Suoritan vei- 



vollisuuteni, tehtäväni ja maksoni veljeskunnan fundamentaa¬ 
lisen Constitution ja Conventin määräysten mukaan. — Mutta 
jos vähimmässäkin määrin rikkoisin lupaustani, niin katkais¬ 
takoon minulta kaulani, revittäkööt ruumiistani sydämeni, kie¬ 
leni ja sisälmykseni ja sirotettakoon ne kaikki tuuleen, jotta 
ei minusta ja muistostani mitään jäisi ihmisten ja vapaitten 
muurari-veljien keskeen. Tämän lupaan vilpittömästi ja rehel¬ 
lisesti, niin totta kuin Jumala sielun ja ruumiin puolesta minua 
auttakoon!» 


Saliin jäi kuoleman hiljaisuus. Äänettömien ja liikkumatto- 
mien läsnäolijoiden kasvot tuntuivat kuuluvan vainajille pa¬ 
remmin kuin eläville. 

Recipientin kalpeilta kasvoilta juoksi hiki. Kun hän kädel¬ 
lään sivalsi otsaansa, vuotivat hikipisarat kylmien sormien 
päistä pellavaisille vaatteille. Ja minunko pitäisi vannoa tuollai¬ 
nen vala? ajatteli Tochtander, jonkun järjenvalon rippeen pa¬ 
lautuessa aivoihin. Tällaisessa ei hurskas Granatenhjelm ole 
voinut olla mukana! Ja tällaisella pilkanteolla minua, raja- 
sotilasta, vaivataan. Minuahan siellä kipeästi tarvitaan. Juuri 
minun tyhjällä paikallani voivat pirut tulla läpi . . . Mutta ku¬ 
mean musiikin tahdissa hän yhä kulki edelleen, palvelevien 
veljien johdattaessa sitä tienoota kohden, mistä kumea soitto 
kuului. 

Uudet kaksoisovet aukenivat nyt. Kaikki valo jäi taakse. 
Myöskin järjen valo jäi. Täällä oli yön tukehuttava pimeys 
ja kuolemanhetken kuristava ahdistus. Kuitenkin alkoi pimey¬ 
destä häämöittää alttari, suuri kirja ja kirjan kahden puolen 
kaksi valkoista pääkalloa. Mustilta samettikankaisilta seiniltä 
esiintoivat hopeankarvaiset vertauskuvat jälleen omalla ta¬ 
vallaan samoja outoja, käsittämättömiä ja hirvittäviä vala- 
vaatimuksia, joita jokin kalpea ihmissuu juuri äsken oh esittänyt 
onnettoman ja kokemattoman kanssaihmisen saneltaviksi. 



Keskellä mustan huoneen mustaa lattiaa hehkui punainen täplä 
kuin tasaisesti palava tulipinta, ja tälle punaiselle pinnalle oli 
sijoitettu mestauspölkky ja kiiltäväksi hiottu piilu, hochtander 
tunsi kylmän kauhun karmaisevan niskaansa, nähdessään piilun 
ja pölkyn, joista jälkimäisellä selvästi näkyi veritäplä. Reci- 
pientin sekaisin joutuneissa aivoissa hääräsi kuitenkin vielä 
jokin heikko vaisto päästäkseen järjestyksen-pitoon, kun mu¬ 
siikin yhä kumistessa, kaksi mustaa miestä alkoi häntä riisua. 
He ottivat vaatekappaleen toisensa perästä, kunnes ei jäljellä 
ollut muuta kuin ilki alastomuus. Mutta nyt näki tanakka 
raja-luutnantti yhtäkkiä edessään mustan ruumisarkun ja sen 
vieressä avonaisen haudan, kaikki selvästi varattuna hänelle 
ja yhtäkkiä siihen ilmestyneinä. Mustat miehet kävivätkin 
hyvin tottuneesti käsiksi hänen väkeviin käsivarsiinsa, kaatoivat 
hänet kuin teuras-eläimen ja asettivat arkunpohjalle. Pää¬ 
kallot alttarilta tuotiin näkymättömin käsin kahdenpuolen uh¬ 
rattavan recipientin ruumista, kädet sijoitettiin niiden kaljulle 
päälaelle ja viimeksi nostettiin paikoilleen arkunkansi, mikä 
kaikki tapahtui niin käsittämättömän nopeasti, äänettömin, 
pehmein liikkein ja ikäänkuin henget olisivat olleet toimin¬ 
nassa eivätkä ihmiset, että asianomainen huumauksen tain- 
nuttamana alistui kaikkeen. 

Sillä hetkellä kuitenkin, jolloin vasara yritti iskeä ensim¬ 
mäistä naulaa ruumisarkun kanteen, kuului sen alta kamala 
mylväisy: perrrkele! Haudattavan miehen elävä ruumis sai 
takaisin tarmonsa, ylämaan soturin sisu oh noussut, kaikki 
hänen raajansa ponnistivat yhtaikaa tätä tukalaa vankihuonetta 
vastaan ja hänen päänsä, kyynärpäänsä ja jalkansa hajoittivat 
yhdellä iskulla koko arkun, niin että kansi lensi haljenneena 
toisaanne ja pohja ja sivulaudat toisaanne, pääkallojen vie¬ 
riessä pitkin mustan huoneen permantoa, ja julmistuneen uhrin 
karjuessa piruja ja perkeleitä ryöppynä tulemaan laesta lat¬ 
tiaan asti ja läpi seinien ympäri taloa. 

Äskeisten mykkien roomalaisten toogahahmoista oh äkkiä 



kehkeytynyt tuttuja viaporilaisia upseeris-miehiä, jotka sikin¬ 
sokin karkasivat juhla-asennoistaan ja suunnattoman suuttu¬ 
muksen vallassa ryntäsivät alastoman luutnantin perässä. Mut¬ 
ta Iyochtander oli raivoissaan peloittava, iski puoleen ja toiseen 
eikä ollut minkään mahdin kesytettävissä. Onneksi eivät nuo 
mustat miehet vielä olleet ennättäneet varastaa hänen omia 
vaatteitaan. Ja siinä nopeasti pukiessaan minkä ennätti ylleen, 
hän karjui ympärilleen: 

— Mitä perkelettä tämä on? Onko tässä muka varustus, 
jonka pitäisi puolustaa valtakuntaa? Jumalanpilkkaa täällä 
harjoitetaan. Ryssiä te olette! Vai ettekö te juuri niink uin 
ryssä yrittäneet peloittamalla ja kauhua herättämällä voittaa 
minua tarkoituksiinne? Te saatanan sikiöt ja aviorikkojat ja 
kaikkien Jumalan käskyjen pilkkaajat, te ajatte maan peri¬ 
katoon, vaikka me sitä rajoillamme miten puolustaisimme! Vai 
luuletteko te, että mitkään muurit kestävät, kun sisällinen kuri 
näin luhistuu. Onko täällä yhtään nuhteetonta miestä? Onko 
täällä yhtään vaimonpuolta, joka ei läämi maalia naamaansa ja 
siveettömyyttä sisikuntaansa? Sellainen on ryssän muotia eikä 
kelpaa suomalaiselle. Suomalainen palvelee Jumalaansa kirk¬ 
kaalla päivällä eikä noitaluolissa. Kyllä minä nyt saastaan 
jouduin — löytyykö saarella edes saunaakaan, että saisi itsensä 
puhtaaksi? Täällä teitä on laiskoja miehiä kuin salkoa, 
mutta rajalle ei anneta puolustajia. Irstailkaa sitten vapaamuu¬ 
rariudessanne. Perkele, mitä te muukalaiset tästä maasta vä¬ 
littäisitte! Mutta mitä kansaa ei hoideta eikä rakasteta, se 
menetetään. Ryssä on aina rajalla odottamassa saalistaan. . 
Onko täällä saunaa vai ei? Rajasotamies tahtoo olla puhdas 
mies. 

Viime sanojaan hän ärjyi portaissa, samalla asetellen puut¬ 
tuvia vaatekappaleita paikalleen ja vihdoin vielä lumessa kiin¬ 
nittäen vyönsä ja miekkansa. Siinä tuli, hiljalleen vihellellen, 
kaksi kookasta miestä häntä vastaan ja hän tunsi ilostuen ylä¬ 
maan Sotamiehentalon Juhanan, joka oli hänen kummipoikansa. 



Olipa toki hyvä, että tapasi oikean ihmisen! Onko täällä 
saunaa? Tulikuuma löyly oh nyt tarpeen. Toinen miehistä 
oli Antti Antinpoika, Juhanan ystävä. Molemmat palvelivat 
Adlercreutzin rykmentissä ja rykmentin soittokunnan johtajana 
heillä oli hyvä urkuri, Kress, joka oli tehnyt kauniin marssin. 
Sitä he juuri olivat koettaneet johdattaa mieleensä. 

— Perkele! puhkui luutnantti näille varsin viattomille mie¬ 
hille, jotka eivät muuta halunneet kuin häntä palvella. — Phh... 
phh. . . phh. Hyi hitto, kylvetäänkö tässä Gibraltarissa kos¬ 
kaan? 

Äskeisen talon jyrkkiä portaita astui nyt peloittavan pitkä 
mustapukuinen mies, joka pihalumeUe päästyään nosti oikean 
kätensä Tochtanderia kohden. 

— Katoa täältä jos henkesi on sinulle rakas! 

Vai siinähän tuo kelmi, tuo Jägerhorn nyt oh! Vai mahtoiko 
kuitenkin olla joku toinen? Hänen kasvoillaan oh musta naa¬ 
mari — piru vieköön: naamiaishuviako täällä pidettiinkin! 
Naamarimies läksi kuitenkin niin äkkiä pois, ettei Tochtander 
ennättänyt hänelle sanoa mitä hän hyvin ohsi ansainnut — 
jos nyt olikaan eversti. Ties mikä paikka oh koko tämä hnnoitus. 
Sauna vaan tuntui tällä hetkellä entistä tarpeellisemmalta. 

Kiuas kiljui ja pankko paukkui, kun molemmat pojat par¬ 
haansa mukaan sitten ajoivat ulos perkelettä kunnioitetusta 
luutnantistaan. Mikä hänet olikaan mahtanut näin suututtaa? 
Toinen pojista kiljutti kiviä, toinen hutki miestä vihdalla puo¬ 
lelle ja toiselle, luutnantti mörähteh esiin, mitä milloinkin 
halusi, hsää löylyä, hsää vihtomista, tai kipolhsta jäävettä. 

Vieläkö sieltä riittäisi löylyä? Onko avanto avattu? Olisiko¬ 
han tässä talossa hevoskrapaa, että saisi nuohotuksi jalkapoh¬ 
jansa? Tällaisia pyyntöjä esitti luutnantti, mielihyvän tun¬ 
teesta puhkuen ja sieraimiaan päristehen. Kun hän vihdoin 
alkoi laskeutua alas lauteilta, tempasi Jägerhorn auki saunan 
oven ja puhui suuttuneena: 




— Etkö siis aio paeta? Herran nimessä, tule järkiisi. 

— Mutta enhän minä vielä ole saunan päälle käynyt avan¬ 
nossakaan . . . 

— Sinä mahdoton mies, pakkanen on noussut kahteenkym¬ 
meneen asteeseen! Et sinä tunne vapaamuurariveljesten kam¬ 
mottavaa mahtia! Kaikki olet nyt pilannut. Enkö sinua va¬ 
roittanut? Nyt voisimme istua runsaan juhla-aterian ääressä, 
joka refektoriossamme odottaa ja puhua tärkeistä isänmaan 
asioista. Mutta kaikki sinä olet pilannut. Katoa! varoitan vielä 
kerran. 

— Päästä lumeen piehtaroimaan . 

— Mene helvettiin piehtaroimaan. 

Sotamiehet Juhana ja Antti sensijaan olivat täysin uskoneet 
vaaraan, joka uhkasi heidän kunnioitettua luutnanttiaan ja 
ryhtyneet nopeasti järjestämään hänelle pakomatkaa. He olivat 
tehneet salamankiireiset valmistelut parhaimman ymmärryk¬ 
sensä mukaan ja mielestään onnistuneet niin hyvin, että olivat 
aivan iloissaan. Oh tuotu vesikelkka ja olkikupo ja sauna- 
Maijan toppatakki ja muitakin valepukuun tarvittavia vaat¬ 
teita. Ja porsaskin oli jo puhuttu, sekä sangalhnen koppa, 
missä porsas kuljetettaisiin itse kaupungin komendantille. Ju¬ 
hana tietenkin lähtee saattamaan kummi-isäänsä. Hän on val¬ 
mis menemään vaikkapa maailman ääriin. Kukaties tätä hetkeä 
varten hänen pitikin lähteä kotitalosta ylämaassa ja jättää 
syyskynnöt tekemättä . . . 

Eochtander oh lumihangesta etsinyt polkemattoman kohdan 
ja kieritteli siinä perusteellisesti. Palatessaan saunaan hän 
tarttui everstin käsivarteen juuri kun Jägerhorn vilusta va¬ 
visten ja suuttumustaan äkäisesti purkaen oli hänet jättä- 
mäisillään oman onnensa nojaan. 

— Hitto vie, kun tuli puhdas olo, sanoi luutnantti tyyty¬ 
väisenä, seisoen keskellä saunan lattiaa ja siinä vedellen vah¬ 
voilla kämmenillään lumenrippeitä pinnastaan. — Eversti 
pääsee pian juhlapöytään, sanoisin vain vielä pienen asian. 



Eversti itse antoi Suomen kartan Sotamiehentalon vanhukselle 
siellä ylämaassa, kerran. Eversti Fredrik Jägerhorn jätti sinne 
hyvin hyvän muiston ja everstin lahjaa siellä säilytettiin uuden- 
testamentin ja katkismuksen vierellä. Vanha veteraani Aape- 
eno yötpäivät tutki kartalta Suomen rajaa ja kuljetti sormeaan 
sitä pitkin, ja tappeli ryssiä ja susia vastaan, jotka aina tulivat 
meidän puolelle. Kartan sanoma oli vanhalle miehelle niin kal¬ 
lis, että hän lähetti kartan talon viimeiselle pojalle ainoaksi 
perinnöksi kotoa . . . Kuuntele vielä vähän aikaa, kyllä minä 
lopetan, Fredrik Jägerhorn. Kas, piru vie, minäkin olen sinulle 
kiitollisuuden velassa siitä kartasta. Sillä minullekin aina 
näytettiin tätä karttaa ja selitettiin rajan ja sen puolustamisen 
merkitystä. Ja sen kartan kautta tuli minusta rajasotamies . 
Ei, hyvät pojat, tulkaa vaan, mutta en minä minnekään pa¬ 
kene, kyllä te parasta tarkoitatte, mutta johan minä pirullekin 
liian iloiset hetket valmistaisin, jos minä pakoon lähtisin! 
Eähden tässä kaikessa rauhassa saman tien kuin tulinkin. Jos 
linnoituksen herrat tahtovat oman rajasotamiehensä tuhota, 
niin tuhotkoot sitten. 

Puettaessaan itseään siinä suuressa himmeässä saunassa, jonka 
nokimustat seinät ja vahaiset kattoparrut ikäänkuin suun 
täydellä huokuivat ympärilleen puhdasta makeaa savunlemua, 
Eochtander näytti suorittavan joitakin ulkonaisiakin juhla¬ 
menoja tärkeiden sanojensa tähdentämiseksi. 

Jägerhorn oh kuumuuden vuoksi painunut penkille, molem¬ 
mat nuoret sotamiehet seisoivat ovella. Kukaan ei yrittänyt 
keskeyttää rajaluutnanttia, joka puhui: 

— Kun Juhana Antti Jägerhorn kaksikymmentä vuotta sit¬ 
ten kävi Pietarissa, niin ei hän ollut lähtenyt sinne kunniaa 
tavoittelemaan. Hänelle oli isänmaan rajakysymys polttava. 
Aina on verisesti paloiteltu tätä Suomea, aina Arvid Hornin 
ajoista asti on ohut selvää, että Suomen raja Venäjää vastaan 
on mahdoton puolustaa. Ja Jan Anders Jägerhorn sanoikin 
sen pelkäämättä kirjoituksessaan keisarinnalle, etteivät suo- 




malaiset ota mitään itsenäisyyttä vastaan, jollei ole takeita 
sen pysyväisyydestä. Ja tämän pysyväisyyden yhtenä ehtona 
on, että raj aa voi puolustaa. Mutta Suomen viisaim¬ 
mat valtiomiehet ovat lisäksi sanoneet, että Pietari on liian 
likellä Suomen rajaa ja että Pietari kerran vie Suomen mu¬ 
kanaan. Tai pitää Pietari hävittää . . Mutta, herra eversti, 
juhlapaistihan jähtyy, olen jo puhunut liian kauan. 

Jägerhorn piteli päätään molemmin käsin ja käsivarret no- 
jasivat raskaasti polviin. 

— Puhu vaan, sanoi hän masentuneena. — Kuka Pietarin 
hävittää! Jumalakaan ei enää masenna Pietaria. 

Molemmat nuoret sotamiehet tarttuivat kuuman sydämensä 
kiihkossa joka sanaan, joka lausuttiin ja neuvottomina ajat- 
telivat, mitä sitten olisi tehtävä. Oliko siis Suomen tila toivoton? 

— Kuinka viisaasti olikaan Aape-eno, vanha invaliidi Sota- 
miehentalossa, tunkenut asian ytimeen: raja kysymys oli 
hänellekin polttavin. Suomen kartta oli ollut hänen oppi¬ 
mestarinsa. 

— Neva-joki voi tulvaansa hukuttaa Pietarin! puhkesi sota¬ 
mies Antti Antinpoika puhumaan ja tarttui lujemmin kiinni 
saunan ovenripaan, koska sanna-miehet jo malttamattomasti 
tömistelivät edustalla. 

— Synti hukuttaa Pietarin! sanoi vuorostaan Juhana sy¬ 
vässä vakaumuksessa. — Mutta mistä me suomalaiset saamme 
sen vanhurskauden, että pysymme? Jumala, Jumala . . ! 

Eversti nousi yhtäkkiä penkiltä ikäänkuin jokin päätös olisi 
hänessä kypsynyt. 

— Minä lähdenkin herra luutnantin kanssa kaupunkiin. Ja 
te, pojat, voitte saattaa Juhanan omaisia, jotka matkustavat 
kotiin, rakentamaan palanutta Sotamiehentaloa. Viekää meiltä 
terveisiä. Minua ilahuttaa, että minun kartastani on ollut 
hyötyä. 

Saunan ovella Eohtaan talon poika pysähdytti kummilap¬ 
sensa sanoakseen hänelle kädestä pitäen hyvästi. Hänen mie- 



leensä muistui siinä vielä, miten viimein, kun hän oli käynyt 
kotona, »veikka» oli ollut kyntämässä ja »sirkku» oli tuonut 
hänelle vettä juotavaksi. Hänen piti nopeasti karkoittaa se 
hellyys, mikä nousi hänen rintaansa, tätä syntymäpaikkaa 
muistaessa. Käki oli kukkunut ja vanha kesanto ollut raskasta 
niinhyvin hevoselle kuin nuorelle kyntäjälle. Mutta rajaluut- 
nantille ei soveltunut heltyminen ja Eochtander sanoikin jo 
taas naurussa suin: 

— Muistakaakin sitten panna lapsillenne mukaan isänmaan 
kartta katkismuksen toveriksi, kun ne Sotamiehentalosta läh¬ 
tevät maailmalle. 

Ne olivatkin viimeiset sanat mitä Juhana Matinpoika kummi- 
isänsä suusta kuuli. Eikä hän koskaan tullut vartiopaikalleen 
rajalle. Hän hävisi teille tietämättömille. 



VII 


LEIKIN LOPPU. 

Oli kulunut joitakin vuosia ja nuoret äidit kaukana ylämaan 
Sotamiehentalossa ja Nihdissä, niinkuin myös Helsingissä ja 
sen linnoituksessa liekuttivat pienten lastensa kehtoja alati 
painostavassa sodan odotuksessa — mutta vastaiseksi niin- 
muodoin kuitenkin vailla verenvuodatusta —, kun syyskesällä 
vuonna 1807 yhtäkkiä levisi salaa hiipivä huhu, ettei sotaa 
enää voida välttää. Kuka olisi saattanut uskoa, että kaikkein 
suurellisinten herrojen ajatus kosketti vähäistä ja arvotonta 
Suomenmaata! Korkeat keisarit olivat kohdanneet toisensa 
juuri valtakuntiansa välillä eli itse niiden rajajoella, koska olivat 
molemmat niin ylhäisiä, etteivät tahtoneet mennä neuvoa pitä¬ 
mään toistensa alueelle, vaan kukin kotonaan vastaanottaa 
naapurin. Keskelle jokea niinmuodoin oli rakennettu se lois¬ 
tava lautta, jolla keisarit sanoivat toisilleen hyvääpäivää ja 
ryhtyivät neuvottelemaan, kuinka jakaisivat maailman keske¬ 
nään ja minkä palasen kukin ottaisi. Tällä lautalla kultatupsui- 
sen baldakiinin alla oli franskojen keisari tarjonnut Suomen 
Venäjän keisarille. »Ottakaa Suomi korvaukseksi niistä kuluista 
joita joudutte maksamaan sodasta Ruotsia vastaan», sanoi 
Napoleon, »sitäpaitsi Pietarin kaupunki on liian likellä Suo¬ 
men rajaa. Ei se sovi, että kauniit venakot kuulevat ruotsa¬ 
laisten kanuunien paukkeen palatseihinsa!» Mutta Aleksanterin 
ei ensinkään tehnyt mieli arvotonta Suomea. Häntä veti halu 
Balkanille. »Suomi, jonne nyt tahdotte minua lähtemään, on 



erämaa, jonka omistaminen ei ketään houkuttele», sanoi liän 
siis vastaan. »Sitäpaitsi tämä erämaa on valloitettava vanhalta 
liittolaiselta, joka vielä on sukulainenkin, ja otettava viekkau¬ 
della, mikä minusta tuntuisi varsin epämiellyttävältä. . . Voin¬ 
han tosin julistaa Ruotsille sodan, johan armeijani ovat Suo¬ 
men rajalla, mutta millä te korvaatte niin suuret uhraukset? 
Minun kansani odottaa Moldauta ja Valakiaa, mutta ne te koe¬ 
tatte meiltä riistää.» »Malttakaahan», sanoi nyt jälleen Aleksan¬ 
terille Napoleon, »Suomessahan on Viapori, maailman mahtavin 
linnoitus ja sen varikossa maailman kuuluisin laivasto, yli sata 
alusta, joista jokainen voi ampua kuudellakymmenellä kanuu¬ 
nalla. Tämän laivaston me panemme ampumaan engelsmannia, 
joka silmiemme edestä röyhkeästi kaappasi Tanskan parhaim¬ 
mat laivat ja sitten me tällä laivastolla käymme Ruotsin kimp¬ 
puun, joka on sellainen jukuripää, ettei se mihinkään taivu 
jollei taivuteta.» Ja vähitellen hallitsijat sitten sopivat siitä 
mitä kukin ottaa, ja Suomi jäi Venäjälle. Mutta tältä pykäläl¬ 
tään oli sopimus salainen. Ja salaisesti hiipien uutinen Suo¬ 
meen tuli eivätkä ihmiset ymmärtäneet, pitikö siihen uskoa, 
vai ei. Sellaisena kuin se tuli, oli se sitä puolen vuosisadan van¬ 
haa ja alati tiivistynyttä tuskallista epävarmuutta, joka tämän 
salaisen huhun kautta vaan tiheni ja yhtäkkiä kävi säkkipimey- 
deksi. Maailman mahtavimmat valtiaat määräävät Suomen 
kohtalon — mitäpä siinä sitten muuta on tekemistä kuin jäädä 
odottamaan tulevaa kuoleman-sotaa, kietoutua kääreliinoihin 
ja laskeutua hautaan kunnekka luodaan multaa päälle. 

Sodan uhkaa varmentamaan ilmaantui lisäksi kaikkinaisia 
sodan enteitä. Kesän kuivuus oli niin tavaton, että viljankorret 
käpristyneinä kääpiöinä nuokkuivat kellahtavissa hiushennoissa 
varsissaan ja punaiseksi palanut heinä paremmin peloitti luo¬ 
taan eläimet kuin kutsui niitä luokseen virkistymään. Selvä 
kato, sotien ainainen seuralainen katseli ihmisiä vasten silmiä jo 
niistä vaoista, joihin he kitukasvuisen rukiinsiemenen kätkivät. 

Syyskesästä nostivat Helsingin kalastajat hämätyistä ja rikki- 



potkituista pyydyksistään sammen, tuon ihmisen mittaisen soti¬ 
sovalla varustetun kalan, jonka kotipaikka on valtameri, mutta 
joka sotien edellä, niinkuin vanhat ihmiset saattavat vakuuttaa, 
aina on noussut Helsingin Kaupunginlahteen asti asuj äimille 
ilmoittamaan vaaran lähestymistä. Sampia ei muuten täällä 
nähdäkään, ja kun sellainen tulee, tietävät helsinkiläiset, että 
on aika lähteä kuljettamaan arvokkainta omaisuutta metsiin 
tai kaivaa sitä maahan. Tänäkin kesänä jälleen helsinkiläiset 
kiirehtivät rantaan katsomaan valtaista kalaa, sen kilpipeitettä 
ja pitkää suippoa suuta, joka muistutti samaa ruumiinosaa pie¬ 
nellä hai-kalalla. Tässä yhteydessä ja siinä kalasta keskustel¬ 
taessa tiedettiin mainita nimeltä joka kalastaja, jonka verkkoon 
vuosisadan mittaan sampi oli tullut ja miten se oli saatu venee¬ 
seen. Tällä kertaa linnoituksen ravintolanpitäjä tuli kesken 
keskustelun ja osti koko sodanennustajakalan hyvän ruuan 
tunteville upseereilleen. Tiedettiin kyllä siinä olevan maukkaan 
lihan, mutta helsinkiläiset eivät sitä kuitenkaan koskaan tah¬ 
toneet syödä. 

Elokuun ja syyskuun taitteessa saatiin ihmetellä revontulia, 
joiden vertaa ei ikinä näillä main oltu nähty. Tavattomat räis- 
kähtelevät, moninaisin värein välähtelevät salamakruunut näyt¬ 
tivät taivaalla tanssivan ylös ja alas ja taistelevan vallasta, 
tai jälleen sopivan ja yhdessä täyttävän taivaan piirin laidasta 
laitaan. Vanhat helsinkiläiset seisoivat vuorilla, koettaen revon¬ 
tulten liekeistä saada johdetta tuleviin tapauksiin. Syyskuu 
ei vielä ollut päättynyt ja lehti oli vielä täytenä puussa, kun 
tuli sellainen pakkanen, ettei syyskyntöihin enää päästy kä¬ 
siksi. Myöskään ei ennätetty kunnollisesti saada kaaliksia 
maasta. Eikä tämä pakkanen lauhtunut, vaan lumi satoi päälle 
ja oli täysi talvi, outo kyllä katsella, puiden ollessa täydessä 
tehdessään. Kuukin liukui yli varhaisten lumikenttien ja kel¬ 
taisten metsien pahaa-ennustavan kuparin-värisenä, ikäänkuin 
valmistaakseen itseään niitä näkyjä varten, joita se oli katseleva 
ehkä jo tulevina kuukausina. 



Kuitenkin oli toki sekä linnoituksessa että kaupungissa niitä¬ 
kin, jotka hurmaantuneina saattoivat vastaanottaa tämän 
kumman syksyisen kauneuden. Viaporin valleilla helisivät ja 
kalkattivat meren hengessä läpikuultaviksi jäätyneet sireenin- 
lehdet kuin smaragdihelyt karkeloivan kaunottaren kaulalla — 
Ehrensvärd oli kertakaikkiaan juurruttanut kauneuden tänne 
Susisaarille ja meren henki sitä alati palvoi ja ravitsi kuin rakas¬ 
tunut jumaloituaan. Sekä kaunottaret että heidän ritarinsa 
katselivat Viaporin kallioilta tämän poikkeuksellisen syksyn 
pakkastyyninä iltoina revontulten liekehtelyä ja koettivat ar- 
vaella: tuleeko sota? Myöskin meren jäähän-meno noin silmin 
nähden oli ihmeellistä katseltavaa. Tuleeko sota? — oli niitä, 
jotka uskoivat vedenpinnan kiristyvistä laskoksista voivansa 
päätellä jotakin tulevista tapahtumista. Mielellään he selittivät 
jäätyvän meren ilmoittavan, ettei tule sotaa. Sodan epätodel¬ 
linen uhka oli huhuista huolimatta jossakin hyvin kaukana ja 
sehän muuten kuuluikin tähän Suomenmaahan eikä koskaan 
voinut poistua. Todellista ja likeistä olivat sensijaan uudet 
tanssit vuoroineen ja niiden sävelet, joita vasta oli harjoitettu, 
ehkä eilen, ehkä tänään, ja jotka lopullisesti opittaisiin niissä 
monissa huvitilaisuuksissa, joiden järjestelyyn nyt jo voitiin 
käydä käsiksi, kun talvi näytti tulevan näin aikaiseen. Jää- 
ajotkin lupailivat jotakin aivan erikoista, kun keltaiset koivun¬ 
lehdet varisivat hangille ja auringonpaiste pani uskomaan, että 
ne olivatkin pisaroina vuotaneet alas auringon runsaudesta. 
Synkkä muisto rouva Helena Reuterskjöldin ja hänen miehensä 
seikkailusta joitakin vuosia sitten täällä Kaupunginlahden jää- 
ajoissa oli jo siirtynyt tarinoiden kaukaisuuteen. Sillä peloi- 
teltiin lapsia, jotka pyrkivät heikolle jäälle. Yhäti kaunis rouva 
Helena itse oli kahden pienen Reuterskjöldin äiti, jumaloi mies¬ 
tään Carl Wilhelmiä ja leikki kolmantena lastensa mukana, 
temmeltäen permannolla milloin hevosena, milloin jänönä, mil¬ 
loin haukahtelevana hauvana. Kaikkeen tottuu ja hänkin oli 
tottunut siihen, että hänen entinen miehensä, eversti von Haus- 



Wolff lapsineen asui samassa talossa ja, kasvonpiirteiden räväh¬ 
tämättä, astui kohteliaasti tervehtien hänen ohitseen. Suhde 
hänen lapsiinsakin oli jo ennättänyt käydä levolliseksi ja ystä¬ 
välliseksi. Adelaide oli kovan — ja hänelle käsittämättömän 
— koettelemuksensa paineessa varhain kehittynyt ja korvasi 
emännättömässä kodissa ihmeteltävästi äitiään. Jopa Adelaide 
oli oppinut hoitamaan isänsä ilmatieteellisiä kojeita paremmin 
kuin äiti koskaan kotona ollessaan oli sitä tehnyt, ja jopa hän 
piti päiväkirjaakin, jonka joka rivin isä sai nähdä. Sillä isä oli 
hänen paras ystävänsä ja uskottunsa. 

Sophie Hjäme asui yhä kahden huoneen päässä miehestään, 
kaipasi »kotiin Ruotsiin», kaipasi ihailijaa ja ihailijoita, sadatteli 
tohtoreita, jotka eivät kyenneet palauttamaan hänen kauneut¬ 
taan, vihasi tätä karua kammottavaa linnoitusta, jossa ei 
kyetty aikaansaamaan yhtäkään suuripiirteistä rakkausintriigiä 
tai rohkeaa poliittista juonittelua, vihasi kaupunkia, jossa ei 
enää mitään tapahtunut, vihasi koko tätä ikävää harmaata 
rajamaata. Oli käsittämätöntä, että tänne haudattiin eteviä 
upseereja vailla tulevaisuuden toivoa. Hjärne pelasi, eikä aina 
menestyksellä. Stava Lindeblomista oli kasvanut vaarallinen 
daami. Hän käytti orvokintuoksuista hajuvettä ja Sophie 
epäili, että tämä tuoksu joskus tuntui Hjärnen, hänen kerran 
niin rakastetun miehensä komeissa tummissa hiuksissa. Mutta 
Stava oli sikäli vaaraton, että hän pian kyllästyi. Tänään hän 
lahjoitti suosiotaan pikku vänrikki Hybnerille, huomenna luut¬ 
nantti Klarckille. Erikoisen inhoittavaa oli se rakastelu, mikä 
tunnettiin tapahtuneen ja ehkä yhä tapahtui Valhalla-veljesten 
ravintolanpitäjän ja erinäisten linnoituksen herrojen, suurem¬ 
pien ja pienempien kesken. Mikä tuossa madame Vingessä vie¬ 
hätti, oli käsittämätöntä. Kerrottiin tämän hävyttömän naisen 
kehuneen, että jos sota tulee, niin hän kyllä voi pitää huolen 
siitä, ettei puutu vakoilijoita, jotka pitävät silmällä ryssää. 
Mutta Vingeä ei auttanut suututtaa, hän tuntui liian monesta 
asiasta tietävän liian paljon. Etteihän vaan Danckwardtinkin 



kuolemaa olisi kiiruhdettu jollakin keinoin. Hän oli käyttänyt 
telakan työmiehiä ja kruunun varoja komean puutarhansa kun¬ 
toonpanoon. Kauniit päärakennukset yltympärillä kartanoissa 
olivat saaneet rakennusaineita linnoituksen runsaista varas¬ 
toista. Mutta olihan näissä sitten vietettykin huumaavia päiviä 
ja öitä eikähän Danckwardt ottanut puutarhaansa mukanaan, 
kun lähti tästä pahasta maailmasta. Oli myyty — vanhoja — 
laivoja telakasta, oli myyty polkuhinnasta. Kaikki tämä oli 
totta. Mutta sittenpä olikin linnoituksella ystäviä, jotka olivat 
valmiit hädän tullen sitä muonittamaan. Ja tällaistahan aina 
tapahtui. Pahin oli se syytös, joka kysyi, minne joutui kupari 
— suunnaton määrä kuparia oli koko Adlerfeltin varustuksen 
purettu kuparikatto —, minkä jokainen oli saattanut omin sil¬ 
min nähdä varastoituna rannassa. Sanottiin sen tuottaneen 
Viaporiin paljon ruplia, paljon polsterikangasta, paljon kaviaa¬ 
ria ja kuohuviiniä. Ehkäpä jokin kaunis korukin oli tullut 
Haminan tietä linnoitukseen. Ja entä Vingen oma komea vaate- 
varasto? Niin, ja vapaamuurariveljet olivat voineet harjoittaa 
armeliaisuuttaan entistä runsaammassa määrin — olihan aika, 
jolloin heillä oli hoidossaan kymmenenkin köyhää lasta. Ja 
heillä oli nyt hyvin muhkeat suruvarusteet, kaikki mikä kuului 
pompes fun£bress’een. Ei olisi voinut olla Roomassa komeampaa. 
Vinge tiesi niin paljon sentähden, että hänen ruuanlaittotaitonsa 
oli voittamaton. Hän pääsi joka paikkaan. Juopuneina eivät 
miehet vartioineet salaisuuksiaan. He eivät itsekään tietäneet 
mitä sanoivat. He olivat tässä tilassa usein hurmaavimmillaan. 
Mutta heidän puheensa saattoivat olla varomattomia. Ja heidän 
tekonsa myöskin. Vinge oli osannut kätkeä tietonsa omaan 
upeaan rintaansa. . . Jos Sophie Hjärnellä olisi ollut entinen 
kauneutensa, niin hän olisi pitänyt koko linnoituksen tasa¬ 
painossa. 

Mutta eivät olleet ajat niinkuin ennen. Selvä vulgaire'iyden 
henki oli tullut tänne Viaporiin. Täällä saattoi unohtaa frans- 
kankielenkin. Valhalla-veljekset ottivat nykyään yhteyteensä 



aatelittomiakin! Ja heidän armeliaisuusharrastelunsa vaati aate¬ 
lisia arveluttavan läheiseen seurusteluun profaanin väen kanssa. 
Sophie Hjärne ja Helena Reuterskjöldkin joutuivat upseerin- 
rouvien neulomailtoihin, jolloin ratkottiin ja käännettiin Van¬ 
hoja vaatteita köyhien ja suuriperheisten sotamiesten lapsia 
varten. Vaatteita koottiin kodeista, sekä kaupungista että lin¬ 
noituksesta. Kauppamiehet olivat aikaisemmin mielellään an¬ 
taneet uuttakin vaatetavaraa, mutta nyt oli elämä niin kiris¬ 
tynyt ja kerjäläisiä kävi niin paljon, että täytyi supistaa ante¬ 
liaisuutta niin puolelle kuin toisellekin. Upseerinrouvat kui¬ 
tenkin tekivät parhaansa, varsinkin kun itse amiraalinrouva oli 
asettunut armeliaisuustyön johtoon. Kaikki käsittivät, että 
hyvän mielialan säilyttäminen sotamiesten ahtaissa, köyhissä 
asunnoissa saattoi sodan aikana vaikuttaa suorastaan kohta¬ 
lokkaasti. Vaan eivätkö taasen olleetkin mustalaislapset lu¬ 
kuisasti edustettuina lapsiluetteloissa. Olipa Valhalla-veljesten 
omien holhokkien ja koulutettavien joukossa pieni elohopean- 
vilkas Efra Hagert, jonka isä oli ruotsalainen, mutta äiti mus¬ 
talainen. Efra oli yllättävän äkkiä oppinut kaikki, mitä vanha 
Anna Eerikintytär osasi opettaa ja muiden lasten hitaasti tul¬ 
lessa perässä, Efra ennätti kujeilla niin moninaisella tavalla, 
että hänet täytyi panna pois koulusta. Efra valmisti viulun, 
kiipesi linnoituksen muurien yli ja kävi kaupungissa soittele¬ 
massa itselleen rahaa. Pitikö nyt näitä mustalaislapsia, joista 
ei koitunut muuta kuin harmia, puettaa ja hoivata samalla 
tavalla kuin muitakin linnoituksen lapsia? Oliko yleensä lu¬ 
vallista että heitä oli täällä? Mutta Valhallan periaatteisiin 
kuului, että köyhiä oli hoivattava ilman erotusta. Niinpä heille 
osoitettiin hyvyyttä missä vaan taidettiin ja he kävivät herras¬ 
väkien keittiöissä ulos ja sisälle. Sophie Hjärneltä katosi pieni 
ruusukivikantainen muistosormus, hänen makuuhuoneensa peili- 
pöydältä, hitto vie, katosikin, sillaikaa kun hän kävi vintillä 
hakemassa kenkiä Efran äidille. Hitto vieköön toisenkin ker¬ 
ran — hän oli tästä vulgaire'istä armeliaisuudesta saanut kyl- 



länsä. Tämä loputon ja yhä tiivistyvä sodanuhkakin teki ih¬ 
miset hulluiksi. Parasta että kerran tulisi tuo ennustettu sota, 
jos sen kerran piti tulla, niin siitä sitä myöten olisi päästy. 
Sophie Hjärne päätti neuloma-iltojen asemasta liittyä nuorten 
harrastuksiin, jotka tarkoittivat huvi-iltojen valmisteluja — 
oh, mon Dieu, sellainenhan olikin häntä paljon likempänä. 
Rouvat tietenkin moittimaan: kuinka hän saattoikin niin lou¬ 
kata amiraalin-rouvaa, jonka kodissa tällä hetkellä elettiin 
mitä vaikeimman ristiriidan paineen alla. Ei ollut vaikeaa 
käsittää, miltä tuntui amiraalista ryhtyä varustamaan linnoi¬ 
tusta hallitsijansa, Ruotsin vähälahjaisen — ettei sanoisi vähä- 
mielisen — kuninkaan määräysten mukaan suurta ja ihailtua 
Napoleon Bonapartea vastaan, joka oli katsonut hyväksi mää¬ 
rätä Suomen yhdistettäväksi Venäjään. Suuri mies, jolla riitti 
järkeä paljon yli oman tarpeen, oli varmaan joutunut senverran 
tutustumaan raivokkaan vastustajansa Ruotsin kuninkaan 
maiden historiaan, että hän uskoi Ruotsin kykenemättömäksi 
pitämään Suomea, ja Venäjä haluaisi sen ... Ja vielä tapahtui, 
että juuri kun hetkeksi kiinnitettiin toivoa siihen, ettei tätä 
sotaa tulisi, raivopäinen Kustaa IV Adolf loukkasi Venäjän 
keisaria lähettämällä hänelle takaisin kaikkein korkeimman 
kunniamerkin, jonka oli häneltä vastaanottanut. Täytyihän 
Venäjän hallitsijan tästäkin suuttua! Ja täytyihän Viaporin 
komentajan tuntea linnoituksen vakava asema tällaisessa risti¬ 
tulessa! 

Sophie Hjärne nauroi kun hänelle puhuttiin amiraali Cronstedt- 
in vaikeuksista. Korskea amiraali sai mitä hänelle kuului. 
Oliko hän kuunnellut pyyntöä, jonka Sophie Rosenborg hänelle 
esitti silloin kun hänen piti viettää kihlajaisjuhlaansa ja hän 
pyysi yhtä ainoaa sulhasensa virkapäivää lykättäväksi? Ei, 
amiraali piti päänsä ja Hjärne lähetettiin kiireesti matkalle. 
Kukaties ei koko tuota hirvittävää tautia olisi tullut Sophielle, 
jos hän rauhassa olisi saanut viettää juhlansa. Piru vie: liian 
paljon pyytää se, joka vaatii Sophie Hjärneltä sääliä amiraali 




Cronstedtia kohtaan. Iloinen huudahdus kohosi linnoituksen 
rouvien kesken, kun heidän neuloma-iltojaan varten kauppamies 
Nathanael Heidenstrauch lähetti kaksi suurta pinkkaa lujaa 
hyvää kangasta! Kangaspakkoja oli kaksi, koska hänen vai¬ 
monsa oli synnyttänyt maailmaan kaksi tervettä poikaa ja 
perheessä vallitsi suuri ilo. Kun tieto tuli Sophie Hjämen kor¬ 
viin, tunsi hän sydämessään katkeran piston ja hänen silmistään 
kirposi kyynel, joka oli kuin kuiva suolarae. Koko rakkauden 
onni oli häneltä jäänyt kokematta: mitä oli hänen elämänsä 
ollut? Ja mitä siitä enää voisi tulla! 

Ei, eivät olleet ajat niinkuin ennen. Kaupunkikaan ei enää 
suonut vaihtelua, jollei vaihteluksi halunnut nimittää kerjä- 
läisjoukkoja, jotka pysähdyttivät kadulla ja rukoilivat apua. 
Anna Brunowin talosta oli noblessi kaikonnut ja sijaan tullut 
köyhää työtätekevää kansaa erinäisten käsityöläisten ammatti¬ 
kunnista. Itseään varten oli Anna Brunow pidättänyt vain 
pari huonetta ja Dirchsen ja Fuller olivat ainoat entisiltä ajoilta, 
jotka uskollisesti kävivät hänen luonaan pelaamassa korttia 
ja tarinoimassa maailman monimutkaisesta menosta. Keltaisen 
budoaarin silkkidamastin tilalla oli halpa kukillinen karttuuni. 
Anna Brunow näytti köyhältä lakastuneelta naiselta, joka luul¬ 
tavasti oli rikkaalle Weckströmille myynyt kaikki vanhat ho¬ 
peansa. 

Jos Lovise Rosenströmissä olisi ollut hitunenkaan grande da- 
mea, niin hänen luonaan olisi voinut syntyä sitä tunteellista ja 
viehättävää seurustelua, mistä Helsingin köyhtyneet vanhat 
leskirouvat vielä puhelivat, kun puettuina käännettyihin ja 
paikattuihin vanhanaikaisiin vaatteisiinsa, kohtasivat toisensa 
Suurtorilla, yhdessä mennäksensä jonkun ystävättären nimi¬ 
päiville, ja mitä seurustelua Ehrensvärdin aikoina oli ollut niin- 
hyvin kaupungissa kuin linnoituksessa. Lovise oli vastoin sul¬ 
hasensa tahtoa rikkaalta 1 enoltaan saanut kauniin kotisisustuk- 
sen. Häneen ei ollut sattunut rokkotauti eikä suuri suru. Lo¬ 
vise Rosenström kukoisti monien pienten lastensa keskellä. 



jotka eivät antaneet hänelle aikaa edes pianon kantta avata. 
Kressin soittaessa hän joskus oli purskahtamaisillaan itkuun. 
Rosenström oli paljon poissa ja vähän kotona. Kaupungilla 
puhuttiin, että hän enemmän ajatteli politiikkaa kuin potilai¬ 
taan. Madame Rosenströmin tiedettiin mustasukkaisuudella 
pimentävän päiviään — aiheellisesti vaiko aiheetta, kuka sitä 
saattoi tietää. Naisia oli aina käynyt tohtorin luona itkemässä 
suru jaan ja tautejaan. Kaunis neiti Gustava Kulhjelm kävi 
nykyään luvattoman usein ja viipyi tohtorin huoneessa luvat¬ 
toman kauan. hovise ei ollut unohtanut ennustusta, jonka 
oli kuullut sinä päivänä, jolloin tohtori muutti kaupunkiin: että 
hän joutuu kevytmielisen miehen vaimoksi. Todellisen pimen¬ 
nyksen aviopuolisoiden elämässä aikaansai Domarbyn herra, 
hovisen rikas eno, joka oli uskonut sisarentyttärensä miehen 
kautta saavansa edes yli kaiken toivomansa aatelisarvon kor¬ 
vaukseksi kaikesta hyvästä, mitä hän oli nuoren parin eteen 
tehnyt. Kun Rosenströmin perhe lisäksi oli joutunut ottamaan 
häneltä rahavelkaa, syntyi siitä ikävä ja alituinen kiristäminen 
ja nuhteleminen. Tohtori Rosenström oli joka talossa mieli¬ 
hyvin nähty vieras — rouva pysyi lastensa luona kotona. 
Hiukan toisenlaiseksi hän oli elämänsä ajatellut. 

Amalia hizelles —nykyään Weckström, asui entisessä koti¬ 
talossaan, jonka hänen miehensä oli ostanut ja hänelle ja »po¬ 
jalle» pannut kuntoon. Siellä vietti myöskin kärsivällisesti 
sokeutensa päiviä vanha pormestari Lizelles, ilonaan tyttä- 
rensä poika ja ajanvietteenään tyttärensä neuvominen laki¬ 
asioissa, tämän ollessa alituisissa oikeudenkäynneissä proprie- 
tääri Johannes Weckströmin kanssa. Koko kaupunkia huvitti 
tämä käräjöiminen miehen ja naisen kesken, jotka kerran olivat 
olleet toisiinsa siinä määrin kiintyneitä että vain kihlausta 
odotettiin. Pieni Matti Weckström oli miettiväinen sävyisä 
lapsi, joka itsekseen jo varhain oppi lukemaan. Hänellä oli 
onni kastetodistajiensa joukkoon lukea itse sotamarski Kling- 
spor, joka sillointällöin kävi häntä katsomassa ja toi hänelle 



omaa alaansa edustavia leikkikaluja. Poikasella kuitenkaan 
ei tuntunut olevan huvia sotamiehistä, tai rummusta enempää 
kuin kanuunasta ja sapelistakaan. Äidinisä ennusti hänestä 
tulevan papin. Amalia itse hallitsi pontevasti perheen omai¬ 
suutta, kartuttaen sekä karjaa että kapanaloja ja viisaasti 
antaen lainaksi rahaa ainoastaan hyvin varmoja takuita vas¬ 
taan. Rosenströmeille ei hän antanut, vaikka he olisivat ki¬ 
peästi tarvinneet, kun l/ovisen kaksoset juuri silloin syntyivät. 
Toista kertaa ei Eovise pyytänyt. Pilkka ja ylenkatse mikä 
pojan syntymisen vaiheilla oli kohdannut Amaliaa, vaikeni 
sen viisaan asiain-hoidon edessä, mihin Amalia osoitti pysty¬ 
vänsä. Hänen miehensä olikin hänen käteensä pistänyt rajat¬ 
toman määrän valtakirjoja ja nimikirjoituksia lähtiessään kotoa 
liikkeelle. Sillä ei kaiketikaan kukaan voinut sitä odottaa, että 
hän toimettomana istuisi lainoppineen vaimonsa jalkojen juu¬ 
ressa, kun maailmalla niin paljon tapahtui. Sensijaan hän 
liehui kaukomatkaisten laivojen galjminäkuvien likeisyydessä, 
laulellen näille monilla eri kielillä tuntehikkaita tai roimahen- 
kisiä merimiesviisuja ja tuoden matkoiltaan kotiin sekä syötävää 
että juotavaa ja vaatetavaraa. Ei pitänyt vaimolta eikä po¬ 
jalta mitään puuttua. Häneltä itseltään puuttui tusinallinen 
poikalapsia, mutta ensimmäinenhän olikin tulossa. Sai¬ 
sipa sitten Helsinki nähdä kuinka hän tätä rykmenttiään 
harjoittaisi Kämpillä. Kun sodan huhu saapui kaupunkiin, 
syttyi Gussi Weckströmissä kuin uusi elämä. Ja olisipa jännit¬ 
tävää nähdä pysyisikö Pavel vielä siellä ylhäällä Sotamiehen- 
talossa peltoja kyntämässä. Eikö vaan ilmaantuisi tänne van¬ 
han aseveikkonsa vierelle. Caramba, olipa Weckström valmis 
panemaan vetoa, että ennenpitkää Paavo olisi täällä! 

Varhainen talvi aiheutti, että Viapori nyt jo sai vastaanottaa 
joukon sukulaisia sekä likempää että kauempaa kartanoista 
pitkin Suomea. Kuomuissaan saapuivat isät ja äidit naimaikäi- 
sine tyttärineen ja runsaine tuomisineen ollakseen mukana 
linnoituksen huvitilaisuuksissa, mutta ennenkaikkea saadak- 



seen luotettavia tietoja valtiollisesta asemasta maailmalla ja 
eritoten sodanuhkasta. Huvitilaisuuksia oli jo suunniteltu kauas 
joulun tuolle puolen, sillä huolimatta sampikalasta, revontulista 
ja monista ennustuksista ei linnoituksen nuoriso uskonut sotaan. 
Toisenlaista — vaatimatonta ja sävyisää — oli Sophie Hjämen 
ja Helena Reuterskjöldin silmillä katsottuna tämä nuoriso. He 
tunsivat suurten romanesquehen intohimojen ajan. Silloin jota¬ 
kin uskallettiin rakkauden tähden! Jollei tuo kirottu tauti 
olisi runnellut Sophieta, niin täällä olisi puhaltanut entinen 
kuuma tuuli. 

Mutta tuskinpa olivat Viaporin kuuluisimmat rouvat ennät¬ 
täneet valittaa rakkausseikkailujen puutetta, kun sellainen 
ilmaantui heidän keskuuteensa, jopa yllättävämpänä kuin mil¬ 
loinkaan. Kauppamies Manecken tytär Eva Maria, joka oli 
yhdenikäinen Eovise Rosenströmin kanssa ja Kressin soitan- 
nonoppilas hänkin, palasi muutaman viikon matkalta Hami¬ 
nasta ja suoraa päätä vanhemmilleen ilmoitti menevänsä nai¬ 
misiin Nikolai Pantelejevitsch Kiseleffin kanssa! 

Tämä mies — niinkuin moni toinenkin haminalainen kauppias, 
oli monet kerrat aikaisemmin pyrkinyt muuttamaan Helsin¬ 
kiin ja aina olivat viranomaiset saaneet kuulla, että saksalaisia 
kauppamiehiähän on tänne päästetty — miksei sitten venäläisiä? 
Tähän asti oli heiltä kielletty sekä elinkeinonharjoittaminen 
että kansalaisoikeus. Ja nyt yhtäkkiä kunniallinen ja hyvän 
sivistyksen saanut, arvossapidetyn helsinkiläisen kauppamiehen 
tytär väittää niin rakastavansa venäläistä, että karkaa kotoaan, 
jolleivät vanhemmat anna suostumustaan avioliittoon! Koko 
kaupunki joutui kauhun valtaan. Ei milloinkaan vielä sivis¬ 
tynyt ruotsalainen tyttö ollut mennyt ryssälle! Eva Marian 
luona kävivät ystävättäret pyytämässä ja itkemässä. Pappi 
ja pormestarit tulivat hyvinä perhetuttavina selvittelemään 
nuorelle neidolle, mitenkä portti nyt avautuisi vankkaan lute¬ 
rilaiseen linnoitukseen, jos verivihollinen outoine uskontoineen, 
tapoineen ja sieluineen päästettäisiin tänne. Ja entä heidän 



lapsensa? Näissä lapsissa alkaisi täällä uusi, huono ja tälle 
maalle luonnonvastainen suku. Eva Maria oli sekä kuuro että 
sokea kaikelle millä häneen koetettiin vaikuttaa, niin oli rikas 
ovela ryssä hänet lumonnut. Marraskuun 14 päivänä tuo veren- 
vastainen pari kuulutettiin Helsingin kirkossa, eikä saarnatuoli 
pudonnut alas eikä Herran tuli iskenyt kirkkoon, vaan tytär 
sai rauhassa istua penkissä itkevän äitinsä vieressä kuulemassa, 
kuinka herjaus koko tätä yhteiskuntaa ja tätä kirkkoa vastaan 
luettiin julki. Seuraavana pyhänä tapahtui vihkiminen. Kuis¬ 
kailtiin kyllä, että korkeiden viranomaisten taholta oli tullut 
käsky: tähän avioliittoon on suostuttava, koska ajat ovat sel¬ 
laiset, -ettei mahtavaa naapuria nyt saa suututtaa. Vihamiestä 
täytyy nyt koettaa pitää mielinkielin. Mutta kaupunkilaisista 
tuntui siltä kuin kristitty yhteiskunta olisi annettu avioksi 
pirulle ja seuraukset pian näkyisivät. 

Tuleeko sota? kyselivät linnoituksen tanssiaisissa vuorojen 
välissä neitoset kavaljeereiltaan. Lyötiin vetoa siitä tuleeko, 
vai eikö tule. Ensimmäisen adventtisunnuntain jälkeisellä vii¬ 
kolla tanssittiin raatihuoneella assambleessa tulinen kotiljongi, 
jonka yhteyteen oli sijoitettu runomittaan sommiteltu mainion 
hauska pila polttavasta kysymyksestä tuleeko sota. Kapteenska 
Hjärne oli leikin keksinyt ja sepittänyt useimmat asiaan kuulu¬ 
vat säkeetkin. Kotiljongi suoritettiin ennen kuulumattomalla 
vauhdilla ja hullaantuneella riemulla, ikäänkuin joidenkin tule¬ 
vien ilottomien aikojen ilonnälkä olisi etukäteen vaatinut saa¬ 
tavaansa eikä hellittänyt, vaikka sille jo oli luovutettu enemmän 
kuin sille kuului. Riemullinen loppukotiljongi vastasi: 

ei tule sotaa! 

Ja salintäyteinen yleisö kohotti ilonhuutoja, halusi tänä 
iltana tuntea kiristyksen ympäriltään helpoittavan ja sodan¬ 
uhkan pysähtyvän kulussaan. 

Torilla tulipalopakkasessa heräsi jokainen lumouksesta. 

Joitakin päiviä ennen joulua saatiin Parolasta tieto, että 
sinne sijoitettu sotilasvaate varas to oli joutunut varkaiden saa- 



liiksi. Adlercreutzin rykmentin kaikki manttelit olivat menneet. 
Olisi luullut, että jäljet lumessa olisivat johdattaneet rosvojen 
perille, mutta heistä ei saatu selkoa. Uusi paksu lumi peitti 
tienoon, kun uusi, entistä tehokkaampi tutkimus pantiin vireille. 
Ja pakkanen yhä kiristyi. Harvoin näin kovassa kylmyydessä 
sataakaan lunta, mutta nyt tapahtui niin. Kuormien kuljetus 
näissä hangissa kävi erittäin vaivaloiseksi. Mutta heikoille 
nälkiintyneille vanhuksille ja pienille kerjäläislapsille tarjosi 
syvä valkoinen lumi pehmeät kääriliinat. 

Erääksi illaksi oli tohtori Rosenström kutsunut luokseen her¬ 
roja ja hänen tahdostaan myös pyydettiin ruuanlaittajaksi 
Viaporin tunnettu kokki-ihminen Vinge. Silloin tiesi että illal¬ 
linen onnistuisi ja tohtorinna Rosenström säästyisi vaivan¬ 
näöstä, mikä hänen nykyiseen tilaansa katsoen olikin välttä¬ 
mätöntä. Aviopuolisoiden kesken syntyi näiden kutsujen yh¬ 
teydessä pieni keskustelu, samantapainen kuin monet kerrat 
ennen. 

— Ajatteletko, Rosenström, sitten todella minuakin! 

— Kuinka en ajattelisi. Ainahan ajattelen. 

— Mutta kun sinun luonasi käy niin paljon nuoria ja kauniita 
ja he kuuluvat kehuvan, että olet heitä suudellutkin. 

— Sepä pirua — kuka sellaista on sanonut? 

— Ehkä itse tiedät. Pyydän vaan: älä hajoita meidän ko¬ 
tiamme! Olet niin paljon poissa ja minä joudun ajattelemaan 
niin monenlaisia . . . 

— Mutta jo nyt nykyisenä aikana luulisi sinullakin olevan 
muuta ajattelemista. Meillähän todennäköisesti on sota ovella. 

— Uskotko sinä sotaan? 

— Jos minun pitäisi täältä lähteä, pyydän Heidenstraucheja 
pitämään huolta sinusta ja lapsista. Silloin tiedän että olette 
hyvässä turvassa. 

— Minä olen levoton Kressistä. Hän on aina juovuksissa 
eikä kukaan enää hänestä välitä. Hän ikävöi omaa kotia. Sinä 
et saisi olla hänelle niin kylmä. Olemme muuttaneet hänen 



nuottiarkkunsa äitini taloon. En tiedä onko se siellä parem¬ 
massa turvassa. Etkö voisi pyytää Fredrik Kressiä mukaan 
torstai-illaksi? 

— En. 

— Et? Muistatko kuinka hän tuolla peräkamarissa ensi ker¬ 
taa soitti »Suomen marssin» sinä iltana, jolloin menimme kih¬ 
loihin? Ja hän soitti sitä sitten kaiken sen ihanan yön, kun 
kävelimme Suurtorilla edestakaisin. 

— Pyydämme hänet seuraavana päivänä — silloin on jäl¬ 
jellä hyvää ruokaa. Vinge on taituri alallaan. Kaikki arkiset 
ravintoaineet käyvät hänen käsissään keveiksi, aromaattisiksi 
ja erinomaisen miellyttäviksi. Kress kuului sanoneen että Vinge 
tekee nauriista ja kaaliksista musikaalista pot-potpourrita. 

— Hän suree sitä, ettei Helsingissä anneta arvoa muille hänen 
sävellyksilleen kuin »Suomen marssille». Tätä jokainen poika 
laulaa ja viheltää . . . Rosenström, rakastatko minua niinkuin 
rakastit ennen? 

Hän upposi miehensä lämpöiseen hellävarovaan syleilyyn ja 
mies kuiskasi hänen korvaansa, että jos tulisi sota ja hän saisi 
komennuksen muualle, niin hovisen oli avattava hänelle tuleva 
posti ja parhaan harkintansa mukaan toimitettava se miehel¬ 
leen yhdessä kotiuutisten kanssa. 

— Uskotko että olet minulle rakas? Jollet olisi, niin minun 
täytyisi lääkitä itseni sinua rakastamaan, hasten tähden. Kodin 
tähden. Isänmaan tähden. 

hovise muisti kaukaisesti, että olisi pitänyt pyytää torstaiksi 
vielä Domarbyn herra, joka hopeidensa ja muunkin omaisuu- 
tensa tähden nyt oli hyvin levoton, maahankaan kun ei voinut 
mitään kätkeä. Mutta hänen oli niin hyvä olla siinä miehensä 
turvallisessa hellyydessä, ettei hän mitään enää toivonut. 

Torstai-iltana oli vihreässä talossa koolla myöskin upseereja. 
Jägerhorn vasta matkalta palattuaan oli heidät tuonut muka¬ 
naan. Ruotsin lähettiläs Pietarissa ei enää antanut mitään 



toiveita sodan siirtymisestä. Eversti oli saanut jäljennetyksi 
muutamia kirjeitä ja lausuntoja, joiden sisällön hän toivoi nyt 
tekevän epäilijöillekin selväksi mihin asemaan todenperään oli 
jouduttu. Kirjoitusten sisältö oli säilytettävä salaisena. Tieto 
siitä että pitkien sovittelujen ja raskaan epävarmuuden jälkeen 
nyt oltiin ratkaisun edessä ja että todennäköisesti ei tällaisia 
yhdessäoloja enää tulisi, vaikutti mieliin siten, että kaikki mistä 
puheltiin tuli tärkeäksi ja ainutkertaiseksi, jokainen askel sai 
kohtalokkaan merkityksen, jokainen liike tiesi kannanottoa 
johonkin peruuttamattomaan. Meluisasta humusta, mikä tä¬ 
nään täytti pitkän matalan, vihreän talon Helsingin Kaupungin- 
lahden rannassa puuttui kaikki ajanviete-yhdessäolojen ke¬ 
veys ja kevytmielisyys. Valmistauduttiin ratkaisua varten. 

Eovise Rosenström kierteli lastenhuoneen ja ruokasalin väliä, 
koettaen saada käsitystä siitä, mitä tuo äänekäs kiistely, pärs- 
kähtelevät naurunpuuskat tai tunteelliset vetoamukset mahtoi¬ 
vat tarkoittaa. Pääasiassa hän kai kuitenkin koetti selvittää 
itselleen minne joutuisi pienine lapsineen, jos sota tulisi. Tämä 
talokin oli tässä juuri vastapäätä linnoitusta. Kunhan edes 
hänen pienin lapsensa ennättäisi syntyä ennenkuin sota puh¬ 
keaisi. Rantakatu tuossa ikkunoiden alla oli yhtäkkiä muut¬ 
tunut kuin sotaleiriksi. Yötäpäivää kuljetettiin linnoitukseen 
kuormia. Karja huusi kun sitä piiskoilla ajettiin läpi upottavan 
lumen. Tämä oli omaa tuskallista maailmaansa. Tasten huo¬ 
neessa vallitsi hiljainen, viattomuutta ja rauhaa hengittävä 
puolipimeä ja se tuntui olevan jokin Jumalan omien käsien 
alla suojeltu alkutila. Siitä kuitenkin olivat lähtöisin sodatkin. 
Iyovisea itketti, kun hän ajatteli, että näin oli. Onneksi nuo 
pienokaiset nyt nukkuivat. Rosenström ei pitänyt siitä että 
vieraiden aikana kuului lasten itkua. 

Hän oli pelännyt tuon kuuluisan madame Vingen tuloa 
taloon. Mutta hänhän käyttäytyikin hyvin ystävällisesti, toi 
kesken kiireensä talon emännälle herkuistaan maistettavaksi, 
jopa kysyi oliko tohtorinna tyytyväinen. Hän oli komea kat- 



sella vitivalkoisessa suuressa esiliinassaan ja niinikään valkoi¬ 
sessa hunnussa, joka piteli hänen tummia kiharoitaan. Lovise 
Rosenström ymmärsi nöyrtyneenä, että hänen viehätysvoimansa 
täytyi olla suuren. Yhtäkkiä hän kysyi, halusiko tohtorinna 
tietää, mistä tuolla sisällä puhuttiin. Ja nyt hävisivät esiliina 
ja huntu, Helena Eleonora vaihtoi kasvoja ikäänkuin hän olisi 
valinnut yhdet kasvot kokonaisen varaston monista, otti käsi¬ 
varrelleen kullatun tarjottimen — se oli hänen omansa ja seurasi 
häntä aina tällaisiin tilaisuuksiin eikä sitä saanut kukaan toi¬ 
nen käyttää —, latoi siihen kristallia ja viinipulloja sekä hävisi 
huoneesta oven taakse, missä koko tuo salaperäinen maailma 
kiehtovana ja peloittavana myrskysi. Lovise Rosenström oli 
vain kuullut hiljaista välähtelevää silkinkahinaa ja komea 
Helena Eleonora oli mennyt sinne, missä Rosenström ja hänen 
vieraansa puhelivat ja ehkä päättivätkin suurista tulevista ta¬ 
pahtumista. Mikä minä olen hänen rinnallaan! ajatteli Lovise. 
Ihmettä että Rosenström on voinut minut naida! 

Jägerhornin ääni kuului: 

— Leikki loppuu tähän. Onko se loppuva sillä tavalla että 
me härkäpäisesti asetumme vastustavalle kannalle niinkuin 
tähän asti ja annamme väkevän vihollisen teurastaa koko kan¬ 
samme? Vai asetammeko mukautuvaisuuden kannalle ja alam¬ 
me päättäväisesti uutta elämää sen suojeluksen alaisena. Suo¬ 
men solvatut itsenäisyysmiehet ovat valmistaneet lujan pohjan 
tätä hetkeä varten. 

Nyt puhui joku toinen: 

— Linnat eivät joka päivä joudu ampumatauluiksi, mutta 
kokemus todistaa, että ne kerran vaaditaan taisteluun hengestä 
ja kuolemasta — tässä tapauksessa siitä, onko Suomi kuuluva 
Ruotsille vaiko Venäjälle. 

— Seis! huusi Jägerhorn: — onko se kuuluva itselleen, 
kerrankin itselleen! Se on jo kyllin palvellut muita ja nyt 
antaa Ruotsin kuningas sille hittoa! 

— Hullu sinä olet, Jägerhorn. 



— Katsokaa tarpeeksi kauas! Katsokaa yli aikojen. Meitä 
ei silloin ole, mutta ovathan lapsemme! 

— Kävi miten kävi: kunniaamme tulemme puolustamaan. 

Silkkinen Helena Eleonora Vinge sujahti ovenraosta, veti 

oven kiinni perässään ja päästi muutamia käsin kirjoitettuja 
lehtiä talon emännän käteen. 

— Ajattelin, kas ... jos tahtoisitte lukea nämä sillaikaa kun 
dine kestää. Se tulee kyllä kestämään, sillä kas meillä on hyvää 
ruokaa. Ei tiedä, kuinka saa enää, jos sota tulee. Mutta kas, 
tohtorinna, sen minä tahdon sanoa, että tohtorinna ei yhtikäs 
pelkää. Tohtori tulee meille Viaporiin regimenttitohtoriksi ja 
minä kyllä, kas, voin toimittaa teille aina tietoja. Kas, minä 
tunnen sellaisia poikia, jotka menevät yli muurien kuin käärme. 
Pitceen odottaa muurin alla ... Ei tohtorinna pelkää. Tapsi 
syntyy onnellisesti. Kaikkihyvin. Tai kaikki pahasti: kuningas 
on puhunut hyvin tuhmasti. Tohtorinna lukee sillaikaa kun 
herrat nauttivat dinen. Minä kutsun nyt sisään. 

Helena Eleonora Vingen päästä puuttui vain gourmendien 
veljeskunnan kunniajäsenyyden merkki. Sorjana, välähtele- 
vänä ja herttaisena hän vielä kerran silmällään tutki komeasti 
katetun ruokapöydän, hymyili sitten talon pienelle, ujostele¬ 
valle äiti-emännälle, ja kumartui avaamaan kaksoisovea. 

Humu vierashuoneista leiskahti sisään kuin myrskyävä aal¬ 
lokko. 

Tehdet Tovise Rosenströmin käsissä sisälsivät seuraavaa: 

Armfelt myöhään syksyllä 1807 nuoruu- 
denystävälleen kenraalimajuri Juhana 
Fredrik Aminoffille: 

»Olet väärässä, se on vakaumukseni, kun katsot, että pitää 
antaa kaiken mennä helvettiin, vaikket osoita minkätähden 
niin pitäisi käydä jos asiat Suomessa jäävät ennalleen. Yksi¬ 
tyisen etuahan ei ole otettava lukuun, kun valtio on kysymyk- 



sessä, mutta juuri tämän aikakauden itsekkyys on pääsyy, 
minkätähden valtaistuin toisensa jälkeen kukistuu. Ennen mui¬ 
noin virkamies, vieläpä yksinkertainen kansalainenkin piti vel¬ 
vollisuutenaan vaaran uhatessa antaa hallitukselle tietoja. Nyt 
ovat kaikki vaiti. Korkein valta luulee tätä äänettömyyttä 
turvakseen, vaikka se päinvastoin merkitsee moraalista murhaa. 
Kaikki hajoaa, häpeä ei jätä kansallisesta olemuksesta muuta 
kuin raunioita, ei kukaan säästy, ellei ehkä kahleissa, ja silloin 
ei kurjalla ole omassatunnossaan muuta lohdutusta kuin se 
minkä pelkurimainen varovaisuus ja yksityisten vääryyksien 
herättämä tyytymättömyys tarjoo ...» 

Kenraalimajuri Aminoff sotamarskiTol- 
lille, entiselle t u r n a u s t o v e r i 11 e e n lopulla 
v. i 8 o 7. 

»Täällä Suomessa on säikähdys suuri, kun nyt odotetaan vi¬ 
hollisen hyökkäystä. Tokko Suomen sotalaitoksesta, puolus¬ 
tusvoimista, varoista ja sotatarpeista on annettu siellä toden¬ 
mukainen kertomus, sitä en tiedä eikä olekaan minun asiani 
sitä arvostella. Mutta sen tiedän, että jos tuo onnettomuus 
tapahtuu täbän vuodenaikaan, surkuttelen tosiaankin sitä 
miestä jolle tämän maan puolustus uskotaan, puolustus, joka 
loppuu kohta kun hyökkäys alkaa. Köyhyyttä ja kurjuutta, 
ei mitään makasiineja eikä mitään mahdollisuutta niiden perus¬ 
tamiseen ihmisten tahi elukkain varalta, vaikka kaikki Peerun 
aarteet olisivatkin käytettävänämme. Kiväärit ja ehkä kenttä- 
tykistökin kelvottomia ja kenties vielä ampumavarat riittä¬ 
mättömiä y.m., y.m. Linnat ovat heikentyneessä tilassa ja 
jos ehkä ovatkin varustettuja väellä ja tarpeilla, ei kuitenkaan 
meidän ilmanalassamme, jossa vihollinen useinkin voi jäällä 
käyttää raskaita tykkejä, ole mahdollista puolustaa Viaporia, 

joka monin paikoin vielä on valleilla sulkematta-. Se 

pieni sotavoima joka jää jäljelle kun linnat saavat tarpeensa, 
voiko se edes näennäisesti puolustaa itseään odotetulla ponte- 




vuudella vihollista vastaan, joka arvattavasti on monta vertaa 
vahvempi ja vuodenaikaan, jolloin kaikki salmet ovat jäässä 
ja rajat siis joka taholta hyökkääjille avoimina? Tämä kuvaus, 
Teidän Ylhäisyytenne, ei ole liioiteltu; se on tosi, ja minä olen 
katsonut velvollisuudekseni ilmoittaa asian oikean laadun mie¬ 
helle, jolla rinnassa on rakkautta kuninkaaseen ja isänmaahan 
ja jolla samalla on ensimmäinen sija valtakunnan sotajoukossa.» 


Kreivi Troll e-W achtme-isterin muistiinpanoista 
lokakuussa 1807. 

»Valtakunnan drotseti tapasi kuninkaan ihan rutistuneena 
raivosta sotilasmaineensa menettämisen tähden ja päättäneenä 
hakea tilaisuutta sen takaisin voittamiseen, vaikka sen kautta 
joutuisikin häviöön; hän sanoi luvanneensa Jumalalle, ettei tee 
rauhaa, johon vielä lisäsi: »minä en olekaan tuo pelkuri Aleksan¬ 
der!» Drotsetin huomauttaessa meidän väkilukumme pienuutta 
ja vähävaraisuuttamme, vastasi kuningas vihaisesti: »täällä 
on väkeä ja omaisuutta yllin kyllin, mutta hyvää tahtoa täältä 
puuttuu.» Jouluk. 6 p. mainitsevat samat muistiinpanot: »Ra- 
jalin tuli Helsingborgista. Hän kertoi kuninkaan tahtomalla 
tahtovan sotaa ja sanovan, että hän antaa hiton Suomelle ja 
välittää vähät vaikka sen kadottaisikin. Lisäksi sanoo hän 
olevansa aivan liian hyvä hallitsemaan sellaista roskaväkeä kuin 
tämä kansakunta.» 


Tammikuussa Stedingk kuninkaalle: 

»Venäjän hovi katsoo olevansa pakotettu rikkomaan välinsä 
joko Ruotsin tahi Tanskan kanssa, ja koska kokemus on sille 
näyttänyt, ettei Venäjä kykene viimeksi mainittua valtaa vas¬ 
tustamaan, valitsee se mieluummin sodan Ruotsia vastaan, se 
kun on Vähemmän vaarallinen ja tarjoaa tilaisuuden aina ha-? 
luttuun valloitukseen, joka tekisi Ruotsin merkityksestä koko- 



naan lopun. On varma, että jos Suomenmaa kadotetaan, lakkaa 
Ruotsi olemasta itsenäinen valtio eikä Tukholmassa senkoom- 
min enää voida nukkua rauhallisesti. Norjakin olisi vain huono 
korvaus. Erotus käy vielä tuntuvammaksi, jos vertaamme 
ikimuistoisista ajoista Ruotsiin yhdistetyn Suomen kansan v a- 
paaehtoista, harrasta uskollisuutta aseilla Valloi¬ 
tetun kansan tunteisiin. Tästä seuraa, Teidän Majesteet- 
tinne, että vaara on aivan lähimmillään ja että ratkaiseva pää¬ 
tös on tehtävä ilman hetkenkään viivytystä. Jos Teidän 
Majesteettinne on päättänyt alistaa itsensä ja valtakun¬ 
tansa sodan vaaroille, jossa suurimmatkaan vaivannäöt eivät 
voi muuta aikaansaada kuin että puolustus käy pitempiaikai¬ 
seksi, täytyy viipymättä ryhtyä erinomaisiin ponnistuksiin ja 
panna kaikki mahdolliset välikappaleet liikkeelle niin ettei 
Teidän Majesteettinne kukistu kunniatta. 

Venäläisten tarkoitus on tulla kolmelta taholta, — 30 000 miestä 
ja varalle 30 000; — valloittaa ennen sulaveden aikaa Svartholma 
ja Viapori. Ruokavaroja kuljetetaan Suomen rajalle yötä- 
päivää, mutta toivotaan Suomessa riittävän muonaa venäläiselle 
sotaväelle, joka tyytyy vähään. Teidän Majesteettinne armeija 
Suomessa on liian heikko vastustamaan sellaista hyökkäystä 
ja Viaporin puolustamiseen tuskin riittää 10 000 miestä tähän 
vuodenaikaan. Sprerjgtportenin tuttavat täällä kertovat, että 
aiotaan vallata Viapori, Svartholma ja Hankoniemi ennen meren 
aukenemista. Toivovat saavansa pienen laivastomme ja koko 
Suomen ennenkuin Ruotsista ennätetään lähettää apua. Tämä 
kävisi heille mahdolliseksi jos Viaporista puuttuisi ruokavaroja, 
mutta toivotaan, että Suomen kansan uskollisuus ja harras 
kiintymys vieläkin voivat jaksaa ponnistaa. Venäläiset luulevat 
Suomen valtauksen helpoksi asiaksi, jonka muka suorittavat 
vähemmässä kuin kahdessa kuukaudessa, mutta minä luotan 
suomalaisten uskollisuuteen ja siihen kauhuun, millä he ajat- 
televat tätä vierasta iestä. — Kaikki komentavat kenraalit 
ovat lähteneet rajalle ja tuo konna Sprengtporten on mukana. 



oltuaan pitkissä neuvotteluissa Franskan lähettilään kanssa. 
Eikä tässä kaikki. Meillä on vielä sisällisetkin juonittelut 
kestettävinä. Inhoni ja mielipahani ovat nousseet korkeim- 
milleen. Kuitenkin täytyy minun teeskennellä ja näyttää ystä¬ 
välliseltä koko maailmaa kohtaan. En ole koskaan niin paljon 
kärsinyt kuin näinä aikoina. — Senmukaan mitä vasta sain 
tietää, voi venäläisten tulo Suomeen lykkäytyä viikolla. On 
satanut niin paljon lunta, että täältä tulevat kuormastot eivät 
pääse etenemään. .» 

Aivan liian hyvä hallitsemaan sellaista roskaväkeä kuin 
tämä kansakunta . . . Näinkö Ruotsin kuningas ajattelee suo¬ 
malaisista! 

Eovise Rosenström toisteli käsittämättömiä sanoja. 

Tiedot olivat pidettävät ankarasti salassa. Mutta ei ollut sitä 
patoa, joka olisi pidättänyt niiden äänetöntä alkuvoimaista 
vyöryä yksinkertaisten ihmisten joukkoon, nimenomaan kes¬ 
kelle sitä kärsimysten elämää, jota näinä katovuoden, pakkas¬ 
talven, sodanuhkan ja kirvelevän turvattomuuden tunteen päi¬ 
vinä elettiin Ruotsin rajamaassa Suomessa. Tuskinpa kuiten¬ 
kaan mitkään pahat ennakkotiedot tai venäläissodan kammo 
enempää kuin vilu ja nälkäkään niin olisivat voineet järkyttää 
suomalaisen ihmisen sydäntä ja lamauttaa hänen käsivarttaan 
kuin tieto siitä, että kuningas oli hyljännyt Suomenmaan ja 
surematta jättänyt sen hirvittävän vihollisen raadeltavaksi. 
Monet kerrathan tosin ennenkin oli tällä tavalla käynyt, mutta 
ei kuitenkaan oltu koskaan kuninkaan omasta suusta kuultu, 
että hän pitää itseään liian hyvänä hallitsemaan tällaista roska- 
joukkoa. Kuningas ja isänmaa olivat suomalaiselle olleet sama 
käsite ja suomalainen oli uskonut kuninkaan sanaan kuin Juma¬ 
lan sanaan. Nyt kun virallista sodanjulistusta odottaessa viime 
tingassa pantiin maata ja linnoituksia sotahuutoon — ilman 
rahaa, jota turhaan oli jo pitkän aikaa anottu, ilman aseita, 
ilman muonaa, ilman lääkkeitä ja ilman vaatevarustuksia, tämä 



ehkä tehtiin ylpeässä uhmamielessä, verisellä kiukulla ja lou¬ 
katun ihmistunnon huumassa, mutta myöskin ikivanhan peri¬ 
tyn velvoituksen käskystä. Niinpä kiskottiin metsäniityiltä 
heinäkuormat, aumoista oljet, aitoista viljat, teurastettiin elätti- 
karja, talutettiin pilttuusta viimeinen kotihevonen ja vedettiin 
peninkulmittani kanuunia — myöskin miesvoimin niin että 
olkapäät olivat Verillä — ja kohdattiin jo heti alussa vanhat tut¬ 
tavat vilu ja nälkä. Nämä tulivat ennenkuin ryssä tulikaan. 
Mutta ryssää juuri ennenkaikkea halu paloi kohdata ja antaa 
hänen tuntea suomalaisen sepän puukonterää. Jos kerran nyt 
itse kuningas oli määrännyt maan menon, niin mitä per¬ 
kelettä siinä hankasi vastaan — menköön sitten, mutta menköön 
niin kalliista maksusta kuin suinkin. 

Näitä ajatuksia ajatteli sekin nuori sotamies, joka oltuaan 
mukana tykin kuljetuksessa Helsingin porteilla, katseli itselleen 
paikkaa, missä voisi kirjoittaa loppuun kirjeensä kotiin ennenkuin 
vihollinen tulisi tai ennenkuin määrättäisiin lähtö linnoitukseen. 
Vaan tästähän vihollinen toki viimeistään oli käännettävä takai¬ 
sin, ei suinkaan häntä kaupunkiin asti päästetä! Ah sentään, 
olisipa luutnantti Iyochtander vielä ollut hengissä, niin kyllä 
ryssä olisi rajan takana pysynyt! . Olivat päästäneet varkaat 
Parolan vaatevarastojen kimppuun eikä adlercreutziläisillä nyt 
ollut minkäänlaista manttelia. Rauta oli niin kylmää, että 
iho jäi siihen, jos sormella koetti. Kuitenkin nuori sotamies 
polveensa nojaten ja hangessa istuen koetti jatkaa alettua 
kirjettä. 

»Kunnioitettu ja kallis Isäni, rakkaat muut omaiset! Tahdon 
tervehtiä teitä kaikkivaltiaan Jumalan meidän Taivaallisen 
Isämme nimessä ennenkuin käyn täyttämään Isänmaan sota¬ 
miehen kunniavelvollisuutta taistelussa vihollista vastaan, niin¬ 
kuin Sotamiehentalon pojat ovat tehneet ennen minua ja niin¬ 
kuin tehkööt minun jälkeeni. Vihollinen on jo mennyt yli rajan 
j a meillä on kovakiire varustaa kaikkea, mutta puutteita on kyllä. 
Kuitenkaan ei meiltä puutu intoa ja rohkeutta ja olemmehan 



me ennenkin pienellä joukolla antaneet ryssää selkään. Niin 
aiomme tehdä nytkin. Eversti toimitti minulle aika hyvän 
kiväärin, joita ei ole monella. Kauppamies Heidenstrauch oli sen 
lahjoittanut annettavaksi jollekin sotamiehelle. Olen iloinen 
että Antilla j a Marj aana-sirkulla on poika j a että olen sen kummi- 
isä. Sanokaa terveisiä Nihtiin ja Annille. Ja tulenhan minä 
kotiin, kun niiden peltojen kyntökin jäi kesken. Jollen jää ken¬ 
tälle niinkuin monet kotitalomme pitkät pojat. Mutta se on sil¬ 
loin Jumalan tahto. Tässä on vähän kylmä kirjoittaa, — saat- 
tekohan selvää, lähettäkää vastaus tulemaan sille tohtorille 
jonka Marjaana tietää. Sanovat tänne tulevan Venäjän parhaim¬ 
mat kenraalit. Illalla tanssittiin vielä linnoituksen komentantti- 
talossa. Menimme ohi ja lujasti lauloimme Porilaisten marssia. 
Muistatteko mitä kersantti vainaja kertoi Nihdin häissä. Meitä 
on täällä 400 miestä adlercreutziläisiä odottamassa eversti 
Gutoffskin johdolla. Jos lähettäisitte 2 paria paksuja villasukkia 
ja pitkät lapaset ja turkki olisi hyvä, vaikka vanhakin. Turkki 
olisi välttämättä saatava...» 

Juhana Antinpojan tätä kohmettuneine käsineen kirjoit¬ 
taessa ja parin toisen sotamiehen siinä lämpimäkseen painiskel¬ 
lessa, alkoi kuulua kumeaa töminää Vanhankaupungin puolesta. 
Ja kuin yhtäkkiä punaisen myrskypilven kuvain olisi kesken 
kiidäntäänsä syösty taivaalta maahan, niin tulla myrskysi puna¬ 
valkoinen kiiltävä-aseinen ratsujoukko tietä kaupunkia kohden. 
Miekkain ja pistinten välkkyessä se tulla pyyhki tuulispäänä ohi 
tullituvan ja kiidätti hevoset yli tullipuomin. Käyrät sapelit 
ojollaan, piikit pystyssä ja vyöstä helistellen outoja aseita 
ratsumiehet ajaa nelistivät Hämeentietä kaupunkiin, pian 
alkaen kierrellä toria. 

— Ryssät! huusi Juhana Matinpoika ja syöksyi pystyyn kir¬ 
jeensä äärestä. 

— Kasakkoja! huusivat molemmat toiset adlercreutziläiset, 
lähtien juoksemaan vihollisen perästä minkä pääsivät. 

— Mitäs hittoa nyt tehdään? Nehän pääsivät, pirut, kaupun- 




kiin. Ei niitä ole kuin puolisataa, asetutaan tuonne solaan ja 
ammutaan ne. 

— Missäs muut pojat nyt sitten ovat? Mikä tulikaan kauhea 
vahinko. . ! 

Kasakat olivat lakanneet laukkaamasta ja, pysyen koulutetus¬ 
sa kiinteässä järjestyksessään laskettivat kaunista ravia ympäri 
toria. Säikähtyneet kaupunkilaiset, joiden mielestä eivät suinkaan 
olleet lähteneet muistot nimenomaan kasakkain julmuudesta, 
peittelivät nopeasti ikkunoitaan ja vain joku yksinäinen silmä 
vartioi vaatteen alta mitä torilla tapahtuisi. Yhdestä ainoasta 
talosta avautui portti ja kookas vanha sokea mies astui kadulle 
keppi kädessä. Hänen sieraimensa aukenivat heti vastaanotta¬ 
maan pahaa hajua, josta aina tämän vihamiehen tunsi, ja 
hänen korvansa seurasivat joukon liikkeitä, sen nyt lähtiessä 
torilta menemään alas Isoa-katua. Häntäkö, ainoaa elävää ih¬ 
mistä, mikä täällä oli näkyvissä, mahtoi tarkoittaa se viheltävä 
miekansively, joka hetkeksi leikkasi ilmaa niin että harmaat 
hiukset vanhan miehen päässä nousivat pystyyn. Amalia Weck¬ 
ström, joka vasta oli päässyt siunaamasta kohtaloa siitä, että 
se nyt oli pidättänyt Gussin, hänen miehensä, laivan jossakin 
kaukana täältä, tuli ulos ja ryhtyi taluttamaan isäänsä porttia 
kohden. 

— Piikaseni, puhui vanhus, — mitäpäs hätää minulla. Anon 
tässä vaan . . . 

— Sitovat teidät vielä hevostensa väliin niinkuin ne viimein 
tekivät sen papinkin. Mennään sisään, isä. 

— Anon tässä vaan Herralta Jumalalta sitä pitkää katsetta, 
jolla näkisin tämänkin tarkoituksen. . . 

Sokea mies lausui siinä itselleen pari roomalaisen runoilijan 
säettä, jotka olivat häntä lohduttaneet monta kertaa vaikeina 
aikoina. He olivat yhdessä Amalian kanssa nämä säkeet 
kääntäneet suomenkielellekin: 

»Ex imbri soles et aperta serena 
prospicere et certis poteris cognoscere signis.» 



Saatat keskeltä satehen, 
ohjanasi merkit varmat, 
nähdä poudan, tuta kentät 
armahasti aurinkoiset.» 


Kasakkain ratsastus oh kuulunut kauas ympäri tienoon ja pa¬ 
kolaiset, jotka linnoituksesta tällä hetkellä pyrkivät kaupunkiin, 
pusersivat hevosistaan äärimmäisetkin voimat päästäkseen 
perille. He olivat, Sophie Hjärne, Stava Lindeblom ja Helena 
Reuterskjöld, viime tingassa päättäneet sittenkin jättää linnoi¬ 
tuksen ja nyt he huomasivat etteivät enää pääse vanhaan tut¬ 
tuun kortteeripaikkaansa everstinna Brunowin luo, vaan on 
etsittävä turvaa Rosenströmin talosta. Pitceen, jonka rokon¬ 
arpiset sudenkasvot eivät milloinkaan lakanneet rouva Hjärnelle 
muistuttamasta hänen suurta onnettomuuttaan, johdatti vieraat 
tuvan puolelle, koska tänne yöllä oli syntynyt lapsi, tuotanoin 
terve poikalapsi, ja tohtori ennen lähtöään oh määrännyt, ettei 
ketään nyt päästettäisi sille puolelle. Siellä oli vain se opetettu 
hoitajavaimo ja sitten piika. Inisette. 

— Kasakat ne vaan tuolla ... Ei niitä tuotanoin paljon ollut. 
Kyllä kaiketi päävoima tuotanoin vasta on tulossa. Sellainen 
jokin niiden haju tulee tuulen mukana. Vaan tuotanoin eversti 
ja adlercreutziläiset kyllä ottavat ne vastaan. Yötäpäivää tästä 
on kuljetettukin kanuunia kaupungin porteille, tuotanoin niin¬ 
kuin on kuljetettu muonaa ja karjaa ja ammuksia linnoitukseen¬ 
kin. Heidenstrauchin ja Sederholmin vahvat hevoset, tuotanoin, 
tuskin ovat saaneet puhaltaa. Ja tohtorinkin hevonen on ollut 
mukana. 

Linnoituksen rouvat pelkäsivät. Eivät milloinkaan he olleet 
kohdelleet tohtorin palvelusväkeäkään niin ystävällisesti kuin 
tänään. He eivät olleet koskaan olleet likellä sotaa. Mutta 
tuotanoin Pitceen oli ollut mukana, sekä maalla että merellä. 
Mutta silloin kuningas itsekin oli täällä ja antoi arvon Suo- 




menmaalle. Hän olikin tuot anoin niin armollinen ja hyvän¬ 
tahtoinen herra, että joka sotamies mielellään pani alttiiksi 
henkensä hänen tähtensä. Tuotanoin, ei olisi uskonut että 
tällaistakin tulisi, että kuningas . . . Rouva Reuterskjöldillä oli 
sellainen murhe miehestään, kapteenista, että surko tuli. Hän oli 
komendanttina Pienellä Mustasaarella, aivan ensi kuulien maali¬ 
tauluna. Ja ammuksia ei riittäisi. . Reuterskjöldin lapsilla 
oli nälkä ja siinähän sitten rouvatkin vähäisen vahvistivat it¬ 
seään toivossa, että ennen iltaa pääsisivät Kruunun hevoshakaan 
kortteeripaikkaansa. Mutta paljon oli tulossa ennen iltaa. 
Alkoi mellakka ja räiskinä samalla kulmalla kaupunkia, mistä 
kasakat äsken olivat tulleet. 

Kauheaa, että he olivatkin lähteneet tänne! Linnoituksen 
kellareissa sentään olisi ollut turvallisempaa. . . Kapteenska 
Hjärne puhui ^ranskankielellä jotakin, joka pani kauniin rouva 
Reuterskjöldin hetkeksi mykistymään. Olisikohan hän huo¬ 
mauttanut, että hävetä saa alhaisen kansan edessä, kun tykistö- 
upseerin rouva pelkää ammuntaa . . . Mutta tuotanoin olihan 
täälläkin kellareja, sanoi Pitceen, kauppamiesten varastohuo¬ 
neina piti Helsingissä olla lujia suojia. Jos pienet frökenit otta¬ 
vat voileivät käteensä, niin tuotanoin, mennään tästä suoraan 
pihalle ... Ei, ei ole rottia! Herjeminjee, siellähän on täysi 
sota! Paukkui, räiski ja ulvahteli niin että talot tärisivät. Saa 
nähdä, että aletaan pommittaa linnoitusta. Jospa Reuterskjöld 
olisi edes jollakin toisella saarella. Mon Dieu, je tremble quand 
je pense . . . 

— Tu est bete, tais-toi donc! 

— Onko nyt jotakin järkeä siinä, että puolustaudutaan kuo¬ 
lemaan asti, vaikkei ole mitään pelastumisen toivoa? Maailman 
mahtavimmat hallitsijat ovat päättäneet Suomen kohtalon, 
meidän omaa kuningastamme ei Suomen tuho liikuta, sillä Ruot¬ 
sihan jää vahingotta —, mutta tähän onnettomaan maanääreen 
haudattujen upseerien, meidän miestemme, pitää kuolla tämän 
maanäären puolesta. Oh, mon Dieu, tätä minä en ymmärrä. 



— Muistatko jotakin siitä mitä sanotaan kunniaksi? 

— Ymmärrätkö sinä, oma Fia, jotakin siitä, mitä minä läpi- 
kävin sinä päivänä, jolloin olimme hukkumaisillamme tuolla 
jäällä? En koskaan ole senjälkeen ollut terve. Eikä Reuter- 
skjöldkään. 

— Telle est la vie. 

Pitceen toi tallilyhdyn. Rouvat astuivat esiin räystään alta 
missä olivat odottaneet ja kulkivat inhoittavan rokonarpisen 
rengin perässä alas leveitä lujia portaita. Huu, tämähän oli 
hautaholvi! Ei, tuotanoin, täällä saa olla varsin turvat¬ 
tuna, täällä on ennenkin oltu piiritysten aikana, portaat ovat 
ihan kulur.eet. Tuotanoin, tänne sopii istua, lyhty voi jäädä 
tuohon sillitynnyrin kannelle. Tulen sitten kertomaan. 

— Ne pleure donc pas, Helene! 

— J'ai le sentiment que je ne le verrai plus . . ! Lapset, älkää 
menkö sinne putoamaan. 

— Maman, täällä on rusinoita! 

— Ei saa koskea, tulkaa tänne, heti paikalla. 

Stava kopeloi rusinalaatikolle ja antoi, itsekin ottaen, kullekin 
lapselle kourallisen. Täällä tuntuivat todella kaikki hyvät tuok¬ 
sut mitä joku gourmende saattoi toivoa. Taasen kuului melua. 
Kellarin kauniisti holvatun katon revelmästä putosi soraa. 
Kunhan ei katto vaan sortuisi. Ah, että läksimmekään linnoi¬ 
tuksesta. 

— Mutta joka pelkää, Voi ehkä vielä palata takaisin. 

Nyt tapahtui juuri täällä Rantakadulla jotain hirvittävää. 

Koko mellakka oli varmaan siirtynyt tänne. Kuului hevoslau- 
mojen kaviontöminää. Huudettiin, laukaistiin jokin käsiase. 
Stava Lindeblom, rusinoita pureskellen, taivutti päänsä ovi¬ 
aukon kohdalla ja alkoi varovasti astua ylöspäin. Pitceen seisoi 
portilla, tirkistäen sen raosta Rantakadulle. Eversti Gutoffski 
lasketti reessään täyttä laukkaa linnoitusta kohden ja hänen 
miehensä tulivat täydessä epäjärjestyksessä perässä, juosten 
minkä pääsivät. Yhtäkkiä iski nyrkki Rosenströmin porttiin 



ja yli lankkuaidan ojentui verinen käsi, kirje hyppysissä, 
tohtorin puolelle. Siellä oli Juhana Matinpoika Sotamiehen- 
talosta ylämaassa. Hänen vaatteensa olivat repeytyneet ja 
osittain myös veressä ja ääni hänellä kulki kovin vaikeasti. 

— Toimita, hyvä mies, tämä kirje jonkun mukana menemään 
minun kotiini. Alku on huono. Pirut pääsivät kaupunkiin. 
Emme osanneet vielä odottaa. 

— Minkäs me voimme, sanoi Pitceen ärtyneenä, — kun kunin¬ 
gas on meidät heittänyt. 

— Vaikka vaan, mutta kunnian vuoksi... En 
minä haavoittunut, mutta kyllä sinne jäi meitä monta kym¬ 
mentä vangiksi. . . Ryssien käsiin... Juhana Matinpoika päästi 
äänen, joka oli itkun ja pilkkanaurun vaiheilta. — Häpeällä aloi¬ 
tamme. Emme kunnialla lopeta. Kanuunatkin jäivät sinne 
ladattuina, piiput kaupunkia kohden. . . 

— Mutta jo sinussa on köhä, sanoi Pitceen, joka ei voinut 
keksiä millä keinoin lohduttaisi onnetonta miestä. — Ota edes 
tämä liina kaulaasi. 

— Mitäs minusta! 

JuhanaMatinpoika j uoksi pitkin askelin toverinsa kiinni. Sophie 
Hjärne ja Stava Lindeblomkin jo seisoivat portilla katselemassa 
sekasotkuista pakoa, millä adlercreutsiläiset koettivat saavuttaa 
turvapaikkansa. Mutta mitä nyt taasen olikaan tulossa? Venä¬ 
läisiä lappoi jää mustanaan Katajanokan päästä, pakenevia suo¬ 
malaisia kohti. Yhtäkkiä adlercreutsiläiset kuitenkin pysäh¬ 
tyivät, ikäänkuin johto olisi kasvanut maasta, kapteeni 
Kraemer kun sattui tulemaan heitä vastaan ja järjesti heidät. 
Mitä, tuotanoin, ajattelikaan eversti Gutoffski, kun sillälailla . . ? 

Linnoituksen rouvat turvautuivat Lisetteen, joka nykyään 
palveli tohtorilla. Tyttö tuli kuin toisesta elämästä, hymyilevänä 
ja hiljaisena ja kuiskaamalla kertoen, mitenkä suloinen oli se 
vastasyntynyt lapsi ja miten viisaasti se jo katsoi äitiinsä. Ja 
miten se oli isänsä näköinen, mutta myöskin äitinsä — vaikeaa 
oli sanoa, kenen näköinen se oikeastaan oli enemmän. Lisette 



kuvasi tätä lapsukaista säteilevän onnellisena, ikäänkuin olisi 
ollut kysymys jouluyön lapsesta, josta enkelitkin riemuitsevat. 
Rouva Hjärne muisti tytön virrenveisuun Anna Brunowin 
kodissa sairautensa aikana ja keskeytti hänet. Heidän piti 
päästä keltaiseen taloon sodan ajaksi ja he halusivat tietää, 
saattoiko vaaratta kulkea kaupungin läpi. . . Kyllä kuitenkin 
muutamat ihmiset voivat nostaa paljon melua pienestä lapsesta! 
Rouva Heidenstrauch tuli nyt vuorostaan nuoren äidin huo¬ 
neesta ja hänkin kuvaili viattomuuden sanansaattajaa, joka oli 
keskellä sotaa lähetetty rauhan asunnoista tuolla ylhäällä. 
Mutta eikö Pitceen voisi mennä viaporilaisten naisten asialle. 
Lisetteä olisi tarvittu hoitamassa pientä enkeliä. 

Sophie Hjärne kohautti olkapäitään: yhdentekevää, menköön 
vaan tuo ruma rokonarpinen. Hän käveli, ties mistä syystä, sille 
kohdalle Rosenströmin puutarhaa, mistä kesäinen penkki pak¬ 
sun lumivaipan alta häämötti. Olisikohan hänkin kerran ollut 
»pieni enkeli», j onka vuoksi oli iloittu? S anansaattaj a viattomuu¬ 
den maasta ja rauhan asunnoista — kahdenkymmenen vuoden 
perästä tuo pieni Rosenström ehkä seisoo Viaporin Valleilla 
vartioimassa mahtavan Venäjän lippua ja sadan vuoden perästä 
siinä ehkä joku lapsenlapsenlapsi vartioi Suomen lippua. 
Jägerhornilla oli oma hullu uskonsa. Sitä uskoa ei hänessä 
mikään järkyttänyt. Siinä uskossa hän nukkuisi kuoleman 
uneen. Onnellinen mies. Rekiretkellä kerran he olivat ajaneet 
kiiltävään jäähän vuosiluvun 1808 . . . Taivaalta linnoituksen 
ylle lankesi tällä hetkellä kajo, joka näytti valkoiset muurit ja 
mastonhuiput epätodellisen selvästi kuin Fata Morganassa. 
Laivat olivat jäätyneet kuoleman uneen, liikkuvaiset, iloiset, 
voitolliset laivat. Niin myös muistot ilon ja kauneuden päi¬ 
viltä. Selvästi kuului, että linnoituksessa sahattiin jäätä. Siinä 
olikin sahaamista: kolme syltä avovettä ympäri koko linnoi¬ 
tuksen. 

Pitceen tuli henkeä, hämmästystä ja viinan humalaa täynnä 
tiedustelumatkaltaan. Uusien tulokkaiden hajukin seurasi 



häntä. Oli siellä nyt tuotanoin aika markkinat kaupungilla, 
yhdeksi ainoaksi sotaleiriksi oli muuttunut tori, hautausmaalla¬ 
kin oli kansaa ja karjaa kuin Noan arkissa. Etteivät vaan olisi 
kirkon ovetkin olleet auki. Ja tuotanoin everstinnan luona 
annettiin aika ryyppy hyvää ainetta ja suomalainen herra, jota 
mainittiin kapteeniksi, sanoi juurikään kapteenska Hjärneä ja 
kapteenska Reuterskjöldiä tuotanoin hakevansa. Ja hevoset 
lupasi tuomaan lähettää. J a siellä oli pyttyä j a vakkaa j a tynny¬ 
riä ja putelia lattiat ja pöydät täynnä, ja pöydät yltyleensä kuk¬ 
kurallaan herkkuja. Ja pöydälle kannettiin niiden iso teenkeitin- 
koje, joka höyrysi ja kärysi. Ja tuotanoin salin sohvilla ja tuo¬ 
leilla oli silkkikangaspinkkoja kuin kauppapuodissa ja tuotanoin 
sanottiin, että talo pannaan kuntoon korkeille herroille. Ja tuo¬ 
tanoin sitä peilien paljoutta ja keisarien ja keisarinnojen kuvia 
paksuissa kultaraameissa . . . Jokin kiiltävä koje näytti siltä, 
että se oli heidän nurkkajumalansa, tuotanoin . . . Mutta evers- 
tinna Brunow itki niin että piti kyökkiin paeta. Ja tuotanoin 
ymmärtäähän sen, kun kuningas niin hyIkäsi ja heitti venä¬ 
läisen saaliiksi. 

Pitceen, muistaessaan surullista everstinna Brunowia ja ruu¬ 
miissaan tuntien hyvien ryyppyjen vaikutuksen, purskahti itke¬ 
mään hänkin. Ja itki katkerasti ja manasi suurella äänellä lin¬ 
noitusta kurittamaan koirankuonolaiset. 

Suomalainen herra, joka heitä kysyi ja lupasi lähettää hevo¬ 
set vastaan! — oli kuin tuli olisi pistetty linnoituksen sammu¬ 
neisiin, tyytymättömiin ja onnettomiin rouviin! Kuka se herra 
on voinut olla? Siinä samassa hän saapuikin, yllään upeat talvi- 
varusteet, ryhdikkäänä ja rakastettavana: kapteeni Gustaf 
Eadau. 

Yksi Anjalan maanpettureja! välähti hnnoituksen rouvien 
mieleen juuri niin pitkäksi aikaa kuin kapteeni tarvitsi suudel- 
lakseen heidän käsiään. 

Hän tuli tuomaan ylipäällikön, herra kenraali van Suchtelenin 
tervehdystä ja kysymään eivätkö armolliset rouvat haluaisi 




nyt tulla everstinna Brunowin talolle hiukan neuvottelemaan. 
He olivat nimittäin siellä saaneet tietää, että tämä talo oli 
luvattu arvoisten naisten käytettäväksi. Mutta venäläinen pääl¬ 
lystö oli ajatellut, että ehkä muutamia ylempiä upseereja voi¬ 
taisiin sijoittaa toiseen päähän taloa ja arvoisat naiset ottai¬ 
sivat haltuunsa toisen pään, nimenomaan sen, missä »keltainen 
budoaari» sijaitsi. . Niin, mistä hän tiesi keltaisen budoaarin? 
Oo, Pietarissakin toki puhuttiin tästä keltaisesta budoaarista. 

— Eversti Jägerhornko on kertonut? 

— Mahdollista. Sitten on jo kauan kun hän kirjoitti ja 
samalla pyysi toimittamaan madame Hjärnelle pienen pa¬ 
ketin. 

Sophie Hjärnen kasvot menivät sinipunerviksi, sillä hän kyllä 
tiesi, mitä hyvä J ägerhorn oli häntä varten tilannut. Enemmän 
kuin koskaan hän nyt tarvitsikin kauneuttaan. Jos tämä 
voide auttaisi, niin valtansa alle hän taivuttaisi kaikki nuo vihol- 
lispäälliköt, niin monta kuin heitä oli. 

Parivaljakot, oudoista nahoista tehdyt paksut leiskuvat väl¬ 
lyt, tiukujen soitto, vastaantulevien sotamiesten kunnianteko — 
tämä kaikki huumasi ja kuljetti mukaansa. Tutuista taloista 
kannettiin ulos tuttujen perheiden huonekaluja, jotta vieraat 
pääsisivät majoittumaan. Amalia Weckström koetti sotamies¬ 
ten käsistä pelastaa jotakin hopeaesinettä, jonka he nähtävästi 
aikoivat varastaa. Hän kääntyi katsomaan ohitse ajavaan Sophie 
Hjärneen, mutta Sophie ei nyt tahtonut nähdä mitään, joka 
muistutti surullisia entisiä aikoja. Ilon-jano vaati hänessä 
sijaansa. 

Keltaisessa budoaarissa seisoi teepöydän ääressä everstinna 
Brunow, käsitellen porsliineja, jotka eivät olleet hänen omiaan 
ja järjestellen outoja sipulin, öljyjen ja tuntemattomien ryytien 
höystämiä ruokia. Hän oli itkenyt ja vieläkin hänen täytyi 
pyyhkiä silmiään, koska tämä kaikki oli niin kauheaa! Kun 
Sophien, Helenan ja Stavan mukana kaikki muistot lisäksi 
tulvehtivat taloon, hän vaivoin saattoi hillitä kyyneliään. 



— Ajattele, Sophie, meidän kuningasta, mitä on puhunut! 
Minä uskon, että hän on sairas eikä tiedä mitä hän tekee. 

Odotettiin muutamia upseereja — kenraali van Suchtelenin 
poikia ja kapteeni Zabudskya, joiden toivottiin pääsevän tänne 
asumaan, nimittäin sitten kun täällä olisi kunnossa. Tämä 
talo oli niin kodikas, ja sitten hiukan syrjässä. Ja täällä oli 
paljon tilaa, kun vuokralaiset olivat muuttaneet muualle . . . 
Everstinna Brunowin uskolliset ruokavieraat kapteeni Fuller 
ja majuri Dirchsen astuivat yhtäkkiä takahuoneesta vanhoja 
nattsäkkejään kantaen ja peloittavan ylpeiksi ryhdistäyty¬ 
neinä, läpi salin, sivuilleen katsomatta. Kapteeni Eadau kii¬ 
rehti esittämään, että everstinna pyytäisi heitä jäämään tänne 
teepöytään. Mutta rouva Brunow toki ei sitä uskaltanut ehdot- 
taakaan, hän vaan painoi liinasta huulilleen. 

Fuller pysähtyi, mulkoili verikoiran silmäyksin hadauta kas¬ 
voihin ja sanoi: 

— Ruotsalaisen upseerin nenään täällä hajuaa liiaksi rys- 
sältä ja Anjalalta. 

Eadau teki käsillään sätkähtelevän liikkeen, haki taskustaan 
tupakkaa ja asettui sohvaan rouva Reuterskjöldin vierelle. 

— Tja, me tietenkin valitamme, että meitä ei haluta ymmär¬ 
tää. Mutta lempeä ja armollinen Keisarimme teki kaikkensa 
taivuttaakseen Ruotsin kuninkaallista majesteettia yhteiseen 
sovun tiehen. . . Muuten kenraali pyysi minua mainitsemaan, 
että jos täällä sattuisi olemaan naisia, jotka tahtoisivat päästä 
yhteyteen herrojen miestensä kanssa linnoitukseen — tietenkin 
ainoastaan perheasioissa —, niin sellainen kohtaaminen voidaan 
järjestää, tosin luonnollisesti jonkun viranomaisen läsnäollessa. 

Helena Reuterskjöld hypähti elpyneen toivon herättämänä 
pystyyn: 

— Olemme siitä varmaan jokainen hyvin iloissamme. Voi¬ 
sihan sattua esimerkiksi sairaus. . . 

— Epäilemättä. Ja emmehän ole tänne tulleet vihamiehinä, 
vaan ystävinä. Hänen majesteettinsa korkea tahto on ainoastaan 



hyödyttää sekä kansaa että jokaista yksilöä. Ne edut, jotka 
Venäjä tarjoaakin pienelle Suomelle ovat niin ilmeiset, että 
uskomme niiden ennen pitkää tulevan täällä ymmärretyiksi. 
Eihän mikään voisi olla miellyttävämpää kuin että sovinnossa 
järjestäisimme asiamme yhteiseksi onneksi. . . 

— Ah, jospa voisimmekin sovinnossa! huoahti Helena, luo¬ 
den kyyneltyvän silmäyksen kapteeniin. 

Eadau tarttui hänen käteensä, nosti sen huulilleen ja katseli 
häntä kiinteästi ja osaaottavasti silmiin. 

— Jos minulle olisi mahdollista saada huojentaa huolianne, 
kaunis madame, niin kuinka onnellinen olisin! 

Helena Reuterskjöld muisti Sophien kihlausillan tässä sa¬ 
massa huoneessa ja muisti Carl Wilhelmin kuumat rakastuneet 
suudelmat. Jokin vaisto neuvoi häntä nyt ilmaisemasta kuinka 
hän rakasti ja ikävöi miestään. 

— Jospa te ette pommittaisi linnoitusta! sanoi Helena vie¬ 
hättävästi hymyillen. 

— Emme mitään niin soisi kuin että se antautuisi ystävyy¬ 
teemme ilman tuota mieletöntä pommittamista. 

— Hyi hävetkää! Oletteko te ruotsalainen, kapteeni Uadau? 

Helena veti pois kätensä, ravisti kiharoitaan ja nauroi. 

— Olen tietenkin ruotsalainen ja soisinkin juuri sentähden, 
ettei viaton kansa joutuisi kärsimään. Voin kuiskata teille, 
kaunis madame, että valtava armeija on Helsingin porteilla . 
Mutta joisimmeko teetä, koska nuoret herrat näyttävät hiukan 
viipyvän. 

Valtava armeija Helsingin porteilla! Miten saisikaan tuon kap¬ 
teenin ilmaisemaan kuinka suuri se on. 

Kaikki vaikenivat yhtäkkiä. Ulkoa kuului kauheita huutoja. 
Ja yhä kauheampia! Herra Jumala, mikä siellä huutaa? Huudot 
kuuluivat torilta. Ne läksivät niistä hirvittävistä syvyyksistä, 
missä kuolemankamppailu käydään. Mitä siellä tapahtuu? 
Kapteeni Eadau tarjosi käsivartensa rouva Reuterskjöldille, 
jonka kasvot olivat kauhusta aivan valjenneet. 



— Te saatte, Jelena Abrahamovna, — tässä vaan todistuksen 
siitä tunnollisuudesta millä keisarillinen venäläinen sotaväki 
valvoo kaupunkilaisten parasta. Sotamiehet olivat ryhtyneet 
varastamaan tavaroita, joita oh kannettu kadulle. Ja täytyi 
noille lurjuksille antaa pagodia. Nyt voitte jättää kadulle 
vaikka kaikki hopeanne. Tällainen kuuluu sotaan kaikkialla 
maailmassa. 

Oh, majuri Klick, kuinka otollisella hetkellä hän tuli! Sätei¬ 
levänä, iloisena, tuoden terveisiä sekä Haminasta että Viipurista,, 
niin, ja tietysti Pietaristakin, hän astui viaporittarien eteen 
kuin sulkeakseen syliinsä jokaisen heistä. Kuinka onnellista oli 
jälleen olla täällä kotona ja tavata rakkaat ystävät! 

— Ja te, te vaan olette nuortuneet ja kaunistuneet! Mihin 
se johtaa jos sitä jatkuu? Oh, Sophie, kaikki ihanat muistot 
kumpuavat mieleen kun näkee teidät. Täällä minun rinnassani 
on todellinen riemun fontaini. Vieläkö te tanssitte yhtä keveästi 
kuin ennen? Vieläkö linnoituksessa on pidetty noita hurmaavia 
jää-ajoja? Vieläkö Helsingissä on yhtä kauniita naisia kuin 
ennen? Olen kaikki kuvannut meidän upseereillemme. 
Muistatteko kuinka me jäimme saareen, kun tuulispää vei ve¬ 
neemme? Te olitte hirveän onneton ja sanoitte minun työntä¬ 
neen sen alas kalliolta. Minä olin vaan rakastunut, minä vai¬ 
vainen poika. Mutta Jägerhorn oli myöskin rakastunut ja hän 
kyllä ilmaantui meitä hakemaan. Aivan liian pian! Oh, rak¬ 
kaus — kyllä me Viaporissa aina olemme osanneet rakastaa. 

— Niin oli kerran, mutta ei osata enää. Muistatteko runoa, 
jota aina lausuitte: 

On meurt deux fois, je le sais bien: 

Cesser d'aimer et d'etre aimable .... 

Majuri Klick suuteli hänen käsiään, ensin toista ja sitten 
toista. Sophie Hjärne antoi vastustamatta käsiensä viipyä näi¬ 
den suudelmien suloisen painon alla. Jokin jääkuori hänen rin¬ 
nassaan revähti ja alkoi sulaa, tuska joka oli tehnyt hänet niin 
onnettomaksi, hellitti, katkeruus menetetyn kauneuden tähden. 



lieventyi — ehkä kaikki oli ollutkin painajaisunta! Eihän ikinä 
Carl Henrik Klick, kavaljeeri vailla vertaa, nyt näin olisi hur¬ 
maantunut häneen, jollei hän yhä olisi kaunis. Ne olivat olleet 
oikeassa sekä Rosenström että Jägerhorn ja Helenakin, jotka 
aina olivat hänelle vakuuttaneet, että hän turhaan kuvittelee 
ja kärsii. Ah, nyt palaa ilo ja elämä. 

Sophie Hjärne nauroi lapsellisen onnellisena, nauroi niin että 
kyyneleet kirposivat silmistä. 

— Sophie Rosenborg, pidämmekö jää-ajot, kun saamme nämä 
ikävät asiat järjestykseen? Pannaan pian kaikki kuntoon. 
Ajattehan minun kanssani? 

— Jos te tietäisitte, Carl Henrik Klick, mitä olette minulle 
antanut tänä iltana! 

— Mitä minä olisin voinut antaa? Tehän olette antanut, te 
vaarallinen hurmuri. Mitenkähän minun tässä käy, kun nuo 
kauniit nuoret upseerit tulevat ja kun me kaikki rakastumme! 
Mutta hyvä everstinna, jokohan annatte meille teetä. Tulkaa, 
Sophie Rosenborg. 

Helena Reuterskjöld oli seisonut Tadaun kanssa ikkunanko- 
merossa, saanut häneltä ankaran vaitiolon lupauksella ongituksi 
tiedon, että kahdeksankymmentätuhatta miestä huomenna mu¬ 
siikin soittaessa marssii kaupunkiin, ja myöskin tullut vakuute¬ 
tuksi siitä, että vihollinen pommituksella tuhoaa linnan, jollei 
se antaudu. Viapori tietysti pakosta tulee pommittamaan 
Helsingin. Tästä täytyy jo huomenna saada tieto linnoitukseen. 
Yhtäkkiä Helena huudahti Sophielle: 

— Tule vähän tänne. Näetkö: sinun kettusi tulevat! Katso, 
katso, kadulla nuo neljä kaunista upseeria . . Kerronko, mitä 
sinulle ennustettiin? 

— Oh, minun komeat kettuni. . . ! 

Sophie Hjärnessä pääsi pitkän paaston jälkeen riemu valloil¬ 
leen ja hän singautteli sukkeluuksia ja sutkautteli sanaleikkejä 
ympärilleen niin, että sai aikaan kokonaisen ilotulituksen. 

Nuorille kreivi van Suchteleneille kävi yhä helpommaksi suo- 



rittaa tehtävää, jota varten he kolme veljestä sekä tykistöupseeri 
Michail Michailovitsh Zabudsky olivat tähän taloon majoitetut, 
nimittäin hurmata viaporilaiset rouvat ja voittaa heidän luotta¬ 
muksensa. 

Syötiin paljon, juotiin vielä enemmän. Elettiin räiskyvän 
iloinen ilta. Mutta täytyi varoa, ettei menty sen pitemmälle näin 
ensi kerralla. Vaalealla kaunottarella tuntui olevan todellinen 
tarve päästä linnoitukseen. 

Vuosia sitten oli tässä samassa salissa vietetty kihlajaisjuhla. 
Ainoa joka sen nyt kaipauksella muisti, oli everstinna 
Brunow. Michail Michailovitsh tanssi iloisen kasakkatanssin, 
toisten upseerien laulaessa säveltä. Majuri Klick istui Sophie 
Hjärnen vierellä sohvassa, tuontuostakin tunteellisesti suudel¬ 
len hänen kättään. 

— Ou meurt deux fois, je le sais bien: 

Cesser d'aimer et d'etre aimable 
C'est une mort insupportable — 

Cesser de vivre, ce n'est rien. 


Kaks kertaa kuollaan, hyvin tiedänkin: 

On vaikein tuo, kun lakkaa lempimästä 
Ja olemasta rakas jollekin. 

Ei mitään tuo, kun lakkaa elämästä. 

Näin tunteellisesti seurustellessaan uusien viehättävien muu- 
kalaistuttavuuksiensa kanssa eivät viaporilaiset rouvat vai¬ 
nunneetkaan, että venäläinen ylipäällikkö viisaasti oli heissä 
löytänyt ne välikappaleet, jotka hän sotatoimiensa menesty¬ 
miseksi tarvitsi ja joita hän heti Helsinkiin tultuaan oli ryhtynyt 
etsimäänkin: naisia, joiden miehet — ja ehkä muutkin omaiset 
— olivat linnoituksessa. Pohjolan Gibraltar oli otettava ennen 
avovettä, sillä merilinnoituksena ei sitä pirukaan kukistaisi, 




kun taas maapuolustukseen ei se ollut varustettu. Ja nyt 
oltiin jo maaliskuussa. Yhtäkaikki tarvittiin piirityksen ja sii¬ 
hen kuuluvien yllätysten ja peloitusten lisäksi jotakin keveäm- 
pää ja joustavampaa. Ylipäällikkö valitsi kullan ja naiset. Joku 
venäläisestä upseeristosta oli sanonut: toiset hallitsijat käyttä¬ 
vät tykeissään rautaisia kuulia, Venäjän keisari ampuu kultai¬ 
silla. Se kullan ja hopean runsaus, joka nyt todella yhtäkkiä 
tulvasi nälkiintyneeseen Helsinkiin, oli omiaan häikäisemään 
silmiä. Ja jokainenhan pääsi siitä jollakin lailla osalliseksi, 
eikä yksin ne, joilla oli jotakin myytävää. Sillä saihan köyhän¬ 
kin silmä nähdä korkeat herrat ja rouvat, koreat hevoset ja 
ajopelit ja monenlaiset iloiset huvittelut, jotka olivat katselta¬ 
vina taivasalla, köyhien ja rikkaiden yhteisessä suuressa salissa. 
Eikä ollut ensinkään harvinaista, että komea nuori upseeri poika¬ 
joukkoon viskasi kourallisen pientärahaa ja että valkoinen hy¬ 
vältä hajuava naisen-käsi antoi kiiltävän rahan niiaileville van¬ 
hoille mummoille. Hyväsydämisiksi saattoi todella mainita 
näitä venäläisiä, jotka tällä kertaa olivat kaupunkiin tulleet. 
Mutta hirveästi rangaistiin jäällä tai metsässä kaupungin ulko¬ 
puolella sellaisia, jotka olivat rikkoneet määräyksiä vastaan. 
Yksikin mies, joka oli tavattu viemässä linnoitukseen sellaista 
tietoa, ettei venäläisiä joukkoja ollut kuin kaksi tuhatta miestä, 
sidottiin kasakkojen hevosten väliin ja ajettiin hajalle niin että 
yksi jäsen sinkoutui sinne, toinen tänne. Yhdeltä vaimolta 
oli leikattu kieli sentähden että hän oli väittänyt ryssiä koiran- 
kuonolaisiksi, ne kun olivat kieltäneet Helsingin jumalanpalve¬ 
luksissa kirkonkellojen soiton. Kaksi nuorta naista piiskattiin 
kansanjoukon nähden Kämpillä verille siitä syystä, että he 
olivat yöllä yrittäneet linnoitukseen, koska väittivät saaneensa 
aviomiehiltään sanan, että nämä olivat kipeinä. Tällaisia verisiä 
rangaistuksia ei nyt toimeenpantu Suurtorilla, koska kerran oli 
sattunut — ja nimenomaan silloin ensi päivänä —, että Helsin¬ 
gin pormestari sai sydänhalvauksen ja kuoli, kun joutui kuun¬ 
telemaan ruoskittavan huutoja ja ikkunastaan näkemään, miten 



koirat latkivat verta rangaistuspaalun alta. Helsinkiläiset an¬ 
toivat sille suuren arvon, että ruoskiminen oli lopetettu, kun 
mentiin päällystölle ilmoittamaan pormestari Eizellesin kuole¬ 
masta. Ei voinut muuta sanoa kuin että anteliaasti jaettiin 
ryyppykin jonakin suurena venäläisenä juhlapäivänä jokaiselle 
joka meni tahtomaan. Missä koreat upseerinrouvat liikkuivat, 
siellä juoksi lapsia heidän perässään. 

Viaporin rouvat Helena Reuterskjöld ja Sophie Hjärne näh¬ 
tiin kaikkialla kunniapaikoilla. Mitä he halusivat, sen he saivat. 
Heidän toivomuksensa täytettiin ennenkuin niitä oli lausuttu¬ 
kaan. Heidän portaittensa edessä viipyi usein tuntikausia pak¬ 
kasessa parivaljakko ja kaksi sotamiestä, joista toinen ajoi 
rekeä ja toinen seisoi takana. Heidän tarpeidensa tähden lähti 
kerran stafetti Pietariin asti. Rouva Hjämen kasvoja hieroi, 
hautoi ja maalasi armeijan taitavin parturi. Hän oli näiden kä¬ 
sittelyjen jälkeen kuin kaunis vahakabinetti-ilmestys. Helena 
Reuterskjöldkin tarvitsi kauneutta kuluttavan levottomuu¬ 
tensa vuoksi ja everstinna Brunow veltostuneen ihonsa tähden 
kohennusta. Ylipäällikkö oli näiden tärkeiden iloisten tukhol- 
mattarien läheisyyteen sijoittanut omat kauniit ja etevät poi¬ 
kansa sekä »Michail Michailitshin», kapteeni Zabudskyn, joka 
heti ensi iltana rakastui Sophie Hjärneen, viikon päästä polvil¬ 
laan rukoili häntä heittämään miehensä ja karkaamaan kans¬ 
saan Varsovaan, ja kymmenen päivän perästä haastoi kaksin¬ 
taisteluun parhaan ystävänsä vanhimman kreivi van Suchte- 
lenin, sentähden että tämä oli vetänyt päällyssaappaan Sophien 
jalasta ja aivan liian kauan pidellyt käsiensä välissä kaunottaren 
suloista jalkaa, kukaties suudellutkin sitä. Tämä oli tapahtunut 
ajoretkellä Meilahden kartanoon, minne Pietarista oli tuotettu 
mustalaisia soittamaan ennenkuin paasto alkoi, ja missä Hel¬ 
singin ja lähiseutujen nuoret naiset todella saivat kokea ainut¬ 
laatuisia seikkailuja. Michail Michailitsh oli, jej Bohu, varannut 
itselleen Sofia Avrahamovnan, mutta kreivi ryösti hänet kata- 
lasti ja kiidätti pois — eikä Michail Michailitsh aikonut sitä 



kärsiä, vaan miekan täytyi tässä ratkaista. Turhaan rukoili 
Sofia Avrahamovna, vakuuttaen, että oli ollut kysymys vain 
pienestä vallattomasta leikistä. Michail Michailitsh repi tukon 
vaaleista hiuksistaan ja puri rystysensä verille, syyttäen sydän¬ 
käpystään, golubtshikiään uskottomuudesta. Ylipäällikön täy¬ 
tyi tulla väliin ja vakavin kielloin ja käskyin palauttaa sovinto. 

Jää lepäsi sylen paksuisena linnoituksen ja kaupungin välillä. 
Kolmen sylen levyistä avovettä täytyi ylläpitää linnoituksen 
ympärillä. Jäätä sahattiin yötä-päivää. Satojen sahanterien 
hellittämätön tasainen ääntely saattoi hulluuteen sen joka sitä 
kaupungin rannalta kuunteli. Yön tuntien hiljaisuudessa, pe¬ 
lottavan kirkkaassa kuutamossa voi syntyä sellainenkin mieli¬ 
kuva, että nuo sadat sahanterät valmistivat arkunlautoja koko¬ 
naista kansakuntaa varten, jonka kuningas oli hyljännyt ja 
joka nyt laskettaisiin hautaansa. — Srrr — srrrr — srrrr panivat 
sahanterät. Kaupunginlahden lujalla jäälakeudella liikkuivat 
viestin kuljettajat, kierrellen ja kaarrellen, milloin ryömien 
valkoisissa vaipoissa, milloin hiihtäen takateitä. Kaikki liik¬ 
kuivat salaisuutta kantaen ja henkensä kaupalla. Linnoituk¬ 
sessa otettiin ahnaasti vastaan, mitä ulkomaailmasta saatettiin 
saada. Siellähän oli parituhatta naista ja lasta, sotamiesten 
perheenjäseniä, jotka kauhulla odottivat viimeistä päiväänsä. 
Pienet Efrat ja heidän kaltaisensa kiipeilivät kärkkäinä välittä¬ 
mässä kirjelippuja muurien alla odottavalle kalastajalle tai ro¬ 
konarpiselle renkimiehelle. Srrr — srrr — srrr, panivat sahan¬ 
terät. Komentajan puoliso makasi sairaana. Eversti Jägerhorn 
pauhasi hetkestä, joka oli tullut. Jotkut nuoret upseerit val¬ 
mistivat kapinaa. Vanhemmat kaipasivat sisimmässään kotei¬ 
hinsa ja antoivat hittoa koko sodalle. Kansa napisi viinan ja 
leivän puutetta. Linnan varusväki oli väsyksissä. 

Jää linnoituksen ja kaupungin välillä, joka öisin paukkui 
yhä voimistuvassa pakkasessa ja ylimaallisen kirkkaassa kuu¬ 
tamossa, muodostui nyt siksi näyttämöksi, jolla suoritettiin 
vuoropuhelut hyljätyn kansan kohtalosta. Tästä kulkivat kaik- 



kia tavanmukaisia muotoja noudattaen parlamentäärit, kohtaa¬ 
maan vastaneuvottelijoitaan. Pieni honnan-saari, missä Helena 
von Hauswolff ja Carl Wilhelm Reuterskjöld kerran olivat läm- 
mitelleet kalastajien hiilloksen ääressä, oli valittu ensimmäiseksi 
kohtaamispaikaksi, toiset tapahtuivat linnoituksessa. Helena 
Reuterskjöld ja Sophie Hjärne eivät noudattaneet vanhoja 
hyviä, tapoja. Helena läksi ensi kerran yksinään, otettuaan käy¬ 
tettäväkseen tohtori Rosenströmin hevosen ja rengin, koska 
ne olivat siinä rannalla juuri saatavissa ja koska sopi edellyttää, 
että ne tunnettaisiin — jos hän olisi käyttänyt venäläisten he¬ 
vosta, niin hänet tietenkin heti olisi linnoituksesta ammuttu. 
Nyt hän sai Pienen Mustasaaren rannassa jäällä kohdata mie¬ 
hensä ja nähdä, että hän oli vahingoittumaton. Toisella kertaa 
hän oli pukeutunut suruvaatteisiin ja toi isälle kuolinsanomaa: 
heidän lapsensa, isän lemmikki, oli poissa! Tämän herttaisen 
pienen valheen turvissa hän pääsi sisään. Seuraavilla ker¬ 
roilla hän toi sanomalehtiä ja kirjeitä. Mutta näissä ei ker¬ 
rottu pakenevan Suomen armeijan loistavista urotöistä, jotka 
alipäälliköt ja sotamiehet nälästä ja vilusta huolimatta suorit¬ 
tivat vastoin ylipäällikön määräyksiä. Näistä kunnianteoista 
ei kerrottu. Kerrottiin ainoastaan Suomen armeijan mittaa¬ 
mattomista kärsimyksistä ja helsinkiläisten epätoivosta. Näi¬ 
den vuoropuhelujen välillä paukkuivat tykit kaupungista lin¬ 
noitukseen ja linnoituksesta kaupunkiin, yli jään, joka lak¬ 
kaamatta äänteli: srrr — srrr . srrr . . . Kunnes tuli väli¬ 
rauha. 

Nyt jätettiin linnoituksen kohtalo kokonaan jään varaan: 
ellei ennen klo 12 päivällä 3 p. seuraavaa toukokuuta avun- 
lähetys, jossa oli vähintäin viisi linjalaivaa, saapunut Viaporin 
satamaan, oli linna kaikkine varustuksineen ja varoineen, tyk- 
keineen ja makasiineineen ja myöskin siellä oleva saaristolaivasto 
vahingoittamattomana luovutettava venäläisille. Avautuuko 
meri ennen toukokuun 3 päivää? tätä kysyivät nyt toisiltaan 
viaporilaiset ja helsinkiläiset. Ja niinkuin he niin monet kerrat 



entisaikoina olivat kallioiltaan tähyilleet, oliko vihollisen lai¬ 
vasto tulossa, niin he nyt tähyilivät ystävän laivastoa ja panivat 
toivonsa — viimeisen kerran — emämaansa apuun. Mutta 
kevätauringon päivät paistoivat ja kovat yöpakkaset jäädytti¬ 
vät kaiken mikä päivällä oli sulanut, ja leppymättömällä vas¬ 
tauksella vastasi jää kysymykseen, joka linnoituksesta ja kau¬ 
pungista sille asetettiin kuin Pythialle itselleen. Jo alkoivat 
näköhäiriöt pitää peliään odottavien silmien edessä. Nähtiin 
avovettä. Nähtiin laivanmastoja. Nähtiin suuria railoja, joita 
oli avautunut. Kalalokki, joka lensi linnoituksen alueelle, oli 
Noan kyyhkysen arvoinen. Mutta jäätä ajettiin hevosella ja 
venäläiset, vastoin kaikkia sopimuksia, työskentelivät jo tyk- 
keineen ja uusine varustuksineen alati lujalla jäällä ikäänkuin 
olisivat olleet täällä isäntiä. Ja saattoivathan he sen tehdäkin, 
sillä he olivat matkalla pidättäneet kuriireja, jotka lähetettiin 
Tukholmaan niin että nämä tuskin itsekään ennättivät perille 
tuoksi kohtalokkaaksi päiväksi. 

Koitti toukokuun 3 päivä. Kello löi kaksitoista. Adlercreutzin 
rykmentti ensinnä jätti linnoituksen. Vasta nyt miesten mars¬ 
siessa yli jään, saattoi huomata miten se alkoi hellittää voi¬ 
massaan. Rosenströmin talon edessä seisoivat lapset, odottaen 
isäänsä. Heidän kanssaan oli urkuri Kress, jonka kaikki nuo¬ 
tit olivat pommituksessa palaneet. He näkivät monen sota¬ 
miehen itkevän ja monen taittavan miekkansa niin, että 
näitä mlekankappaleita oli katu täynnä. Talossa oli leivottu. 
Vanhimmat tohtorin tyttösistä juoksivat sisään ja saivat äidil¬ 
tään kuumaa leipää, jonka he jakoivat miehille niin paljon 
kuin sitä riitti. Tasten äitikin itki. 

Isä tuli sisään, kävi läpi kaikkien huoneiden ja puheli 
itsekseen. Hänen vaimonsa ymmärsi hänen puhuvan Pohjo¬ 
lasta, joka nyt astui uusia kohtaloja kohden. Kress kuunteli 
ikkunassa ja hymyili. Kun kaikki perheen jäsenet olivat siinä 
koolla, seisoi isä heidän keskellänsä ja, niinkuin hänen isällänsä 
oli ollut tapana tehdä, luki Herran rukouksen. 



Mutta ulkoa kuului nuorten miesten astuntaa ja ikkunoiden 
alla vihellettiin voimallisesti ikäänkuin siellä olisi ollut soitto¬ 
kunta. Sotamiehentalon Juhana ja hänen ystävänsä siellä mars¬ 
sivat, pontevasti viheltäen Porilaisten marssia. He tiesivät, 
että heidät nyt päästetään kotiin kyntämään. 

